Dr. Gianina Maria-Cristina Picioruş 

9 


Istoria 

literaturii 


române 


A 




Teologie pentru azi 
Bucureşti 


2020 



Dr. Gianina Maria-Cristina Picioruş 

3 


Istoria literaturii române 

(O perspectivă critică ortodoxă) 


Partea întâi 


POEZIA 


Voi. III 

Retorica poetică: Dimitrie Cantemir. 
Continuitate în epoca marilor clasici... 



Teologie pentru azi 
Bucureşti 
2020 ’ 



© Teologie pentru azi 

https://www.teologiepentmazi.ro/ 

2020 


Cartea de faţă este o ediţie online gratuită şi reprezintă pro¬ 
prietatea Dr. Gianina Maria-Cristina Picioruş. 

Ea nu poate fi tipărită şi comercializată fără acordul direct al 
Pr. Dr. Dorin Octavian Picioruş, editorul ei. 

9 ' 

Ediţia de faţă este o ediţie online gratuită. 


Imaginea de pe coperta întâi reprezintă 
un detaliu din Icoana Sfântului Tâlhar. 

Sursa este aici 1 . 


1 A se vedea: 

https://br.pinterest.com/pin/5840674494877774/. 

Divanul sau poezia judecăţii 2 


„Toţi vom sta de faţă la Divanul lui Hristos". 

Rom. 14,10 - Biblia 1688. 


„De ce, atunci, se pune întrebarea, 

nu i-a învăţat 
Hristos pe Platon şi pe Pitagora? 
Pentru că mintea lui Petru era 
cu mult mai filosofică 
decât minţile acelora" 3 . 

9 


2 Capitol revăzut, publicat mai întâi în cartea mea. Epilog la lumea 
veche, voi. 1.1, în ambele ediţii, din 2010 (p. 244-275) şi 2014 (p. 324-367). 
Cf https://www.teologiepentruazi.ro/2010/05/14/epilog-la-lumea-veche-i- 
1/ şi https://www.teologiepentruazi.ro/2014/01/ll/epilog-la-lumea-veche- 
i-l-editia-a-doua/. 

3 Sfântul Ioan Gura de Aur, Comentariul la Faptele Apostolilor, în Tra¬ 
duceri patristice, voi. 3, traduceri şi comentarii de Pr. Dr. Dorin Octavian 
Picioruş şi Dr. Gianina Maria-Cristina Picioruş, Teologie pentru azi. Bucu¬ 
reşti, 2011, p. 157. Cartea se poate downloada de aici: 

https://www.teologiepentruazi.ro/2011/01/02/traduceri-patristice- 

vol-3/. 

Pentru cei care definesc tradiţia religioasă ortodoxă ca fiind platonică 
şi neoplatonică, ar trebui revăzute, poate, invectivele pe care nu o dată 
Sfinţii Părinţi ai Bisericii le-au îndreptat împotriva lui Platon şi a filosofilor 
antici. De obicei, se citează numai acele surse sau fragmente în care este 
lăudată iniţiativa lor filosofică, mai presus de ideologia idolatră a epocii 
lor, dar se ignoră criticile dure la adresa acestora. Sfântul Ioan Gură de Aur 
are vorbe grele în ce-1 priveşte pe Platon, pe care îl consideră, spre exem- 

Caracterul liric şi poetic al Divanului şi, mai cu seamă, al 
Istoriei ieroglifice , nu mai reprezintă nicio noutate pentru con¬ 
ştiinţa critică românească. Mai înainte însă de a vorbi despre ca¬ 
racterul poetic al Divanului , este absolut necesar să facem o scurtă 
prezentare a cărţii, a ceea ce reprezintă ea în peisajul literaturii şi 
al culturii române * * 4 . 



Această introducere ni se pare esenţială, pentru a preciza 
ambianţa cugetării cantemirene şi a nu lăsa exemplele de poeti- 
citate, pe care le vom selecta din text, să plutească asemenea unor 
insule de semnificaţie pe o mare de obscuritate. 

piu, mai prost decât o muscă, pentru că susţinea metempsihoză - pe care şi- 

o însuşise, de altfel, direct sau indirect, din religiile orientale. 

4 Coperta Divanului este după exemplarul existent la Biblioteca 
Naţională a României. A se vedea: http://digitool.bibnat.ro:8881/R/. 

Titlul cărţii. Divanul sau gâlceava înţeleptului cu lumea sau 
giudeţul sufletului cu trupul, trimite dintru început la două mari 
aspecte, tradiţionale, ale Creştinismului: 

• conceptul eshatologic de Judecată, a cărei avanpremieră o 
reprezintă judecarea păcatelor şi a patimilor lumii acesteia 
începând încă din veacul de acum, de către mintea omului 
înţelept, adică Sfânt; 

• rezistenţa opusă tentaţiei sau războiul cu gândurile, război 
duhovnicesc a cărui tactică este foarte greu de deprins, care 
cere multă asceză dureroasă, asceză expusă în foarte multe 
dintre cărţile patristice şi isihaste, de largă circulaţie în Ţara 
Românească si Moldova. 

9 

Decriptarea noastră merge în sensul în care observăm că 
nimic din interiorul cărţii nu ne va lăsa vreo clipă să suspectăm 
că ar putea fi vorba de un filosof în sensul modern al cuvântului, 
de un un gânditor neliniştit, dilematic, sfâşiat în conştiinţa sa. 

y\ 

Aceeaşi remarcă o face şi Noica 5 , cu privire la învăţături şi Divan, 
cărţile formativ-filosofice compuse de mireni pentru mireni, ale 
epocii vechi româneşti. Prefaţa sau foaia introductivă precizează 
faptul că este o carte întocmită din Vechiul şi Noul Testament, fiind 
Antioh Cantemir domnitor al Moldovei şi P.S. Sava Mitropolit al 
Sucevei si Moldovei. 

9 


yv 

5 In cartea: Constantin Noica, Pagini despre sufletul românesc, Ed. 
Humanitas, Bucureşti, 1991. 

Autorul a reuşit să-şi tipărească lucrarea sa la Iaşi în 1698, 
activitatea de imprimare fiind săvârşită de Ieromonahul Atana- 
sie si de Monahul Dionisie. 

9 

Divanul lui Dimitrie Cantemir ni se pare a fi o carte pare¬ 
netică, care face apologia virtuţilor ortodoxe capabile să-l 
conducă pe om la îndumnezeirea şi mântuirea sa, la fel ca şi 

✓V 

învăţăturile lui Neagoe Basarab. Numai că opera aceasta a lui 
Cantemir a fost concepută sub o formă aparte, ca o parabolă sau 
o alegorie, fapt care nu este inedit pentru domnitorul cărturar, 
întrucât va apela la aceeaşi strategie - mai complex instru¬ 
mentată - şi în cazul Istoriei ieroglifice (1705). 

Motivaţiile, în ambele cazuri, nu tin numai de literaturitate. 

Istoria ieroglifică urmărea să camufleze oarecum identitatea 
personajelor istorice autentice, implicate în roman. 

/'V 

In ceea ce priveşte Divanul, dedicat de Dimitrie Cantemir 
fratelui său, Antioh, cartea era una de povaţă, de învăţătură la 
adresa aceluia, concepută însă sub această formă alegorică, a 
unui dialog între înţelept şi lume, pentru a evita umilirea lui An¬ 
tioh, fratele său mai mare si domnul Moldovei. 

Această formulă, totodată, îi oferea prilejul unei desfăşurări 
intelectuale ofensive. 

Literatura română veche a îndrăgit pareneza şi, într-un 
timp relativ scurt, a format o tradiţie 6 . După Neagoe Basarab, 
care ne-a lăsat prima operă românească de acest gen şi o 
capodoperă din punct de vedere literar, au compus pareneze 

6 A se vedea: Dan Horia Mazilu, Recitind literatura română veche, voi. 
II, Editura Universităţii din Bucureşti, 1998, p. 297-328. 

Matei al Mirelor, scriind în versuri greceşti Sfaturi către Alexandru 
Iliaş, Mitropolitul Kievului, Petru Movilă - care şi-a dedicat lu¬ 
crarea fratelui său şi domnitorul Moldovei, Moise Movilă -, 
Antim Ivireanul si Nicolae Mavrocordat. 

9 

Antim, ceva mai târziu decât Cantemir, a scris o pareneză, 
Sfătuiri creştine-politice 7 , tot în versuri greceşti (ca şi Matei al 
Mirelor) pentru Ştefan Cantacuzino, domnitorul Ţării Româ¬ 
neşti. 

9 

Autorii amintiţi scriau însă având o incontestabilă auto- 

9 

ritate paternală sau eclesială. Dar Dimitrie Cantemir nu dispunea 
nici de una, nici de cealaltă, în raport cu fratele său. 

Mihai Moraru, urmărind discuţiile despre identificarea 
unui model compoziţional tripartit, propune o altă interpretare. 
El vede în Divan intenţia unei variante mirenesti dată de Can- 

9 9 

temir Dioptrei aparţinând stareţului ucrainian Vitalie de la 
Dubna (începutul secolului al XVII-lea, lucrare distinctă de cea 
bizantină şi omonimă, din 1095, a lui Filip Solitarul, în care s-a 
identificat greşit o sursă a Divanului), şi care a circulat la noi în 
slavonă şi în traduceri şi prelucrări româneşti: 

„Dimitrie Cantemir putea să fi cunoscut nu numai 
manuscrisele traducerii româneşti a Dioptrei lui Vitalie, ci şi 


7 A se vedea: Sfântul Sfinţit Mucenic Antim Ivireanul, Sfătuiri 
creştine-politice, adaptare a textului de Pr. Dr. Dorin Octavian Picioruş, 
Teologie pentru azi. Bucureşti, 2010. Cartea poate fi downloadată de aici: 

https://www.teologiepentruazi.ro/2010/08/29/sfantul-antim- 

ivireanul-sfatuiri-crestine-politice-2010/. 

una dintre numeroasele ediţii slavone menţionate, între 
care cea de la Movilău era contemporană cu apariţia Diva¬ 
nului. 

/V 

In orice caz, din Cartea [cuvântul] către cetitoriu , rezultă 
că el se referă la o scriere intitulată Trei dioptre, titlu sub care 
a fost cunoscută numai Dioptra lui Vitalie de la Dubna, nu 
şi cea a lui Filip" 8 . 

Ar putea fi o replică dublă, dată lui Vitalie şi, totodată, tradi¬ 
ţiei parenetice. îi stătea în fire lui Cantemir să dea răspunsuri pe 
mai multe planuri deodată - după cum ne convinge cu prisosinţă 
Istoria ieroglifică -, dar şi însăşi tematica generoasă a operei cante¬ 
mir ene. 

Oricum, Cantemir avea ceva de demonstrat. Si nu numai 
din perspectivă culturală. Avea şi un frate mai mare de convins, 
Antioh - mai slab înzestrat intelectual -, în favoarea căruia a 
renunţat o dată la tron, pentru ca mai târziu relaţiile dintre cei 
doi să se răcească (fapt relevat şi de Istoria ieroglifică). 

Dan Horia Mazilu repertoriază izvoarele, nu puţine, ale 
Divanului: 


„lista surselor, nemijlocite şi mijlocite, este foarte 
lungă: Gulistan al persanului Al Saadi, Divanul lui Hafiz, 
Istoriile lui Herodot, unele dispute din multele care mobi¬ 
lează literatura europeană, Dioptra lui Vitalie de Dubna, 

8 Mihai Moraru, De nuptiis Mercurii et Philologiae, Ed. Fundaţiei 
Culturale Române, Bucureşti, 1997, p. 195. 

Personificările lui Nicetas Choniates în prelucrarea lui Gri- 
gorie Palamas 9 , Mărgăritarele lui Ioan Chrisostom, Scara lui 
Ioan Klimax, Sfânta Scriptură în latineşte (sau un Thesaurus 
biblicus 10 ), Viaţa şi petrecerea svinţilor a mitropolitului Do- 
softei, Alixăndriia populară (dar şi Historia Alexandri Magni 
a lui Quintus Curtius Ruffus), Istoria surpării Troiei, Viaţa 
Sfinţilor Varlaam şi Ioasaf Venatio scientiarum de J. B. Van 
Helmont, deschis (de vreme ce nu se teme să traducă, în a 
treia parte a cărţii sale, lucrarea antitrinitarianului Andreas 
Wissowatius, Stimuli virtutem, fraena peccatorum 11 ), subtil 
chiar (căci ştie, pe urma lui Vitruvius, a medievalilor - din 
Liber divinorum operum - şi a lui Leonardo da Vinci, poate - 
forma numărului sacru ce înscrie, în cerc, perfecţiunea 
micro şi macrocosmică), solid aşezat pe temeiurile unei 
cugetări ortodoxe, căreia îi va arăta statornicie toată viaţa. 

Cantemir a fost [...] un gânditor ortodox (un mistic - ar 
zice apusenii), care a refuzat, însă, asceza 12 . [...] 

9 A se vedea PG 150, col. 973-988. 

10 Pentru download: 

https://books.google.ro/books?id=v_JbAAAAQAAJ&dq=Thesaurus 

%20biblicus&hl=ro&pg=PP5#v=onepage&q&f=false. 

11 In latină: Stimularea virtuţii, frâna păcătoşilor. 

12 Prin asceză, D. H. Mazilu subînţelege aici asceza în Mănăstire, 
pentru că mistic ortodox, care să refuze asceza, nu există. Ceea ce susţine 
Mazilu porneşte, de fapt, de la unele afirmaţii ale lui Virgil Cândea. 

Asceza ortodoxă e întotdeauna dublă: interioară/ mentală şi fizică. 
A doua poate să lipsească, în anumite condiţii, înţeleasă fiind ca un suport 
al celei dintâi, dar prima niciodată. 

Divanul... este, în aceeaşi vreme, cartea unui autor cura¬ 
jos, căci, aşa cum a fost propusă cititorilor, cu text paralel în 
română şi greacă, ea era destinată nu doar compatrioţilor, ci 
şi unui foarte savant mediu al Europei de răsărit. 

Era, putem spune acest lucru, un soi de teză de docto¬ 
rat difuzată în vederea unei susţineri publice' 713 . 


Autorul îsi numeşte cartea: „a tineretelor mele întâia năs- 

9 9 "9 

cută roadă sau a ostenintii mele răsădire si odrăslire ca un de 

9 9 

floricele mănuncheaş, pentru miroseala 77 voievodului 14 . Dedica¬ 
ţia către Antioh dovedeşte că Ortodoxia, reflectată în menta- 
litatea autorului, nu era refractară faţă de descoperirile ştiinţifice, 
ci ştia să si le însuşească si să le încadreze în viziunea sa asupra 

9999 j ; 

lumii. 

Dimitrie Cantemir preia aici teoria despre poli şi axa 
pământului şi o transformă într-o pildă duhovnicescă. Autorul 
este cu totul relaxat în privinţa comparaţiilor sale, fără să-i treacă 
prin cap că s-ar putea transforma cumva într-un nou Galileo 
Galilei, împărtăşind soarta aceluia. La fel procedează şi Antim 
Ivireanul, comparând păcatul Sfântului Petru, de a se lepăda de 


13 Dan Horia Mazilu, Dimitrie Cantemir. Un prinţ al literelor, Ed. Elion, 
Bucureşti, 2001, p. 12. 

14 Dimitrie Cantemir, Divanul sau gâlceava înţeleptului cu lumea sau 
giudeţul sufletului cu trupul, text stabilit, traducerea versiunii greceşti, co¬ 
mentarii şi glosar de Virgil Cândea, postfaţă şi bibliografie de Alexandru 
Duţu, Ed. Minerva, Bucureşti, 1990, p. 11- 12. 

Hristos de trei ori, cu petele de pe soare, care se pot vedea numai 
prin telescop (prin ocheane , zice el). Acelaşi scrie despre magne¬ 
tism şi gravitaţie, flux şi reflux, în dedicaţia din Noul Testament 
de la Bucureşti, 1703: 

„întoarce-se pururea magnitul către polus; zboară spre 
înălţime focul; pleacă-se în sânul pământului piatra; aleargă 
apele în braţele mării..." 15 . 

Şi tot despre magnetism aminteşte în prefaţa la Vieţile Para¬ 
lele a lui Plutarh: 

„chihlimbarul cu o uşoară frecare îndată-si dezveleşte 

" 9 9 9 

putere naturală atractivă..." 16 . 

Dimitrie Cantemir introduce formule ştiinţifice în discursul 

9 9 

său fără probleme, precum şi evocarea lui Thales filosoful, 
printre citate din Psaltire, Ecclesiast, Pilde, Cartea Esterei, Cântarea 
Cântărilor şi alte cărţi din canonul biblic. E un procedeu la care 

/V 

va reveni frecvent pe tot parcursul cărţii. Insă aceasta este o prac¬ 
tică veche în apologetica ortodoxă, care nu poate provoca uimire 
decât celor care sunt intoxicaţi fie de mistificările ateist-comu- 

9 

nişte din veacul trecut, fie de o viziune scolastică asupra ştiinţei 
şi religiei. O asemenea perspectivă fragmentaristă operează cu 

15 Antim Ivireanul, Opere, cu ediţie critică şi studiu introductiv de 
Gabriel Ştrempel, Ed. Minerva, Bucureşti, 1972, p. 406. 

16 Idem, p. 409. 

dihotomii multiple şi separaţii categorice la nivel teoretic, dar 
care au fost şi rămân străine atmosferei de cugetare autentic orto¬ 
doxe. 

/V _ 

In Carte către cetitoriu, avem ceea ce în literatură se numeşte 
topos, şi anume obiceiul din tradiţia ortodoxă şi românească de a 
considera cartea sau predica drept o masă întinsă ascultătorilor. 
Dimitrie Cantemir foloseşte aici o metaforă, care e, de fapt, o pil¬ 
dă bisericească de origine neotestamentară. Am mai vorbit cu 
privire la acest subiect, în cartea noastră despre Antim Ivirea- 
nul 17 . Pilda biblică este cea a înmulţirii pâinilor şi peştilor. Hristos 
întindea masă şi pentru suflet, dar şi pentru trup, hrănind mulţi¬ 
mile mai întâi duhovniceşte. De aceea s-a păstrat în tradiţia 
bizantină această imagine, de a chema oamenii la o agapă (de alt 
tip decât banchetul platonician), la o petrecere spirituală, care a 
si devenit un simbol foarte iubit si întrebuinţat de Ierarhii si 

9 9 9 9 

cărturarii români. îl folosesc şi contemporanii lui Cantemir, fraţii 
Radu şi Şerban Greceanu, în prefaţa traducerii Mărgăritarelor 
hrisostomice 18 , cât si Antim în omiliile sale. Călinescu identifica 
însă cea mai apropiată sursă în Banchetul lui Platon, a cărui 
„formă otomană" ar fi reprezentând-o Divanul 19 ... 

17 Gianina Picioruş, Antim Ivireanul: avangarda literară a Paradisului. 
Viaţa şi opera, Teologie pentru azi. Bucureşti, 2010. 

18 A se vedea: 

https://www.teologiepentruazi.ro/2010/06/01/sfantul-ioan-gura-de- 

aur-margaritare/. 

19 G. Călinescu, Istoria literaturii române de la origini până în prezent, 
ediţie nouă, revăzută de autor, text stabilit de Al. Piru, Ed. Vlad & Vlad, 
Craiova, 1993, p. 37. 

Aşa încât, după heretisirea 20 tradiţională, cele trei cărţi (ca¬ 
pitole mari) ale operei cantemirene sunt ilustrate ca trei mesci- 
oare întinse cititorului, „spre a sufletului dulce gustare" 21 . 

/V 

In acelaşi timp, sunt şi „trei luminoase şi neprăvuite oglin- 
de" 22 , în care cel care citeşte trebuie să cuprindă reflectarea ade¬ 
vărului întreg despre sine şi despre univers şi lume. 

Conjugalitatea semnificaţiilor reflectării şi reflecţiei re¬ 
prezintă un perpetuum al gândirii filosofice româneşti... 

Cele trei capitole urmăresc să reproducă în ochii cetitorului 
(singularul îl putem interpreta fie literal, fie metonimic) tentaţiile 
lumii si virtuţile sufletului. 

? 9 

Conţinuturile celor trei trătăjei (tratate/ capitole), precizate 
de autor, ne luminează dintru început în privinţa intenţiilor sale. 

„Tânărul cărturar îşi construieşte cartea începând cu o 
gâlceavă, continuând cu maxime comentate şi terminând cu 
o expunere pe puncte ce este mai puţin sistematică decât s- 
ar fi dorit" 23 . 


20 Salutarea. 

21 Dimitrie Cantemir, Divanul sau gâlceava înţeleptului cu lumea sau 
giudeţul sufletului cu trupul, text stabilit, traducerea versiunii greceşti, 
comentarii şi glosar de Virgil Cândea, postfaţă şi bibliografie de Alexan¬ 
dru Duţu, Ed. Minerva, Bucureşti, 1990, p. 13. 

22 Ibidem. 

23 Alexandru Duţu, Postfaţă la: Dimitrie Cantemir, Divanul, op. cit., 
p. 381. 

Cartea sa este o scară (având ca posibil model ideal Scara 
Sfântului Ioan Climax/ Scărarul) cu trei trepte, urmărind un scop 
formativ pentru lectorul/ lectorii ei, care uzează de trepte literare, 
pornind de la o structură dramatico-retorică spre o expunere pur 
retorică şi sapienţială şi ajungând la sistematizarea discursului. 

Nivelul de la care porneşte este semnificativ pentru noi, 
pentru că acesta este treapta de jos, a celui neiniţiat, care poate să 
aibă intenţii bune si virtuti latente. 

9 9 9 

Acestuia i se înfăţişează ceea ce isihasmul numeşte războiul 

9 9 9 

gândurilor, adică mulţimea ispitelor care îmbie omul la păcate: 
„ale lumii, adică a trupului, nebunii şi rele, sufletului stricătoare 
şi de tot omorâtoare pofte" 24 . Dar, totodată, i se sugerează şi răs¬ 
punsul pe care acesta, dacă este înţelept, trebuie să-l ofere lumii, 
spre respingerea tentaţiilor ei 25 . 

Se porneşte aşadar nu de la pregătirea teoretică, ci de la 
situaţia practică, de la contextul existenţial concret. 

Omul are în faţă panorama lumii (panorama deşertăciunilor, 
cum este subintitulat şi în poemul epopeic al lui Eminescu, 
Memento mori) şi autorul purcede la examinarea acestei realităţi. 

Ne situăm aşadar, pentru început, în mijlocul unei operaţii 
mentale de exfoliere a exponatelor realităţii, pentru a face şi a 
pronunţa judecata între aparenţă şi esenţă. Anatomia realităţii va 
fi deci subiectul cărţii întâi. Treapta a doua îi oferă celui care a 


24 Ibidem. 

25 A se vedea şi Viaţa Sfântului Mucenic Sebastian, p. 339-342, din 
Vieţile Sfinţilor pe luna decembrie, Ed. Episcopiei Romanului, ediţia a doua, 
2000. 

învătat să citească literele lumii confirmarea si înaintarea în 

9 9 

înţelepciune, care vine de la „martori şi mărturii" 26 , prin care el 
se întăreşte în virtute. 

9 

Pentru ca, în a treia parte, prin ascultarea de „dumnă- 
dzăieştile porunci" 27 , şi sufletul şi trupul să fie conduse pe calea 
mântuirii si a intrării în veşnicie. 

9 9 

în opinia lui Virgil Cândea, structura tripartită 

„este pur formală: substanţa operei este consumată în 
Cartea I; Cartea a Il-a este numai suma sholiilor la cea dintâi 
(ea putea fi imprimată la fel de bine ca note în subpagină); 
iar Cartea a IlI-a este un împrumut străin, traducerea 
lucrării lui Andrea Wissowatius: Stimuli virtutum ac fraena 
peccatorum, Amstaelodami, 1682 - scriere evident indepen¬ 
dentă de Divanul , căreia i se atribuie funcţia de conciliere a 
unor teze împăcate de fapt încă de la sfârşitul primei părţi. 
Autorul a urmărit deci structura teză-antiteză-sinteză. [...] 
Piesa principală rămâne Cartea I" 28 . 

în afară de cele trei mese, autorul întinde cititorului si două 
păhară/ pahare, din care acesta să-şi aleagă: fie „păharul vieţii". 


26 Alexandru Duţu, Postfaţă la: Dimitrie Cantemir, Divanul, op. cit., 
p. 381. 

27 Ibidem. 

28 Virgil Cândea, în Studiu introductiv la: Dimitrie Cantemir, Divanul, 
EPL, Bucureşti, 1969, p. X-XI. 

care, deşi e „nedrăgăstos pre denafară, acesta viaţă drege" 29 , 
după cum semnalează Evanghelia (Mt. 26, 27; Mc. 14, 23; Lc. 22, 
20; I Cor. 10, 4), fie „păharul morţii", asupra căruia tot Scriptura 
Sfântă avertizează că e plin de otravă, deşi are „plăcută po¬ 
leială" 30 (Ier. 25,16; 25,15-16; Ps. 106, 27; 10, 6; 74, 8; Apoc. 16,19; 
14,10). 

Referinţele scripturale oferite de autor sunt luxuriante pen¬ 
tru o carte pur filosofică. 

Celor două pahare simbolice le corespund alte două mese 
simbolice, „masa necurăţiii" şi „masa curăţiii". Pe mese se află 

„tot niamul de poamă: iaste poama vieţii, iaste poama 
morţii, iaste pâinea vieţii, iaste pâinea morţii - care vii vrea, 
acelea vei mânca" 31 . 

Cantemir semnează acest cuvânt către cititor astfel: Voitoriu- 
ţi de bine , Ioan Dimitrie, Constantin-Voievoda. 

Prin aceasta ne indică - ni se pare nouă - intenţia de 
adresare către o persoană precisă. Deşi se poate deduce, dacă 
doreşte cineva, şi un sens colectiv al pronumelui la persoana a II- 


29 A drege înseamnă a potrivi la gust. Se dregeau mâncărurile sau 
băuturile. Dregătorie însemna funcţie de conducere (de la dirigo, dirigere = a 
conduce, a îndrepta), dar şi treapta sau demnitatea potrivită. Iar a drege 
viaţa înseamnă a o potrivi după gustul vieţii veşnice, a-i adăuga ingre¬ 
dientele care să o facă proprie pentru gustul şi frumuseţea veşniciei. 

30 Dimitrie Cantemir, Divanul, ed. 1990, op. cit., p. 14. 

31 Idem, p. 15. 

a singular. Rămânem însă la părerea că lucrarea îi era dedicată, 
în principal, lui Antioh. 

Acesta era îndemnat să nu se oprească numai la lectură, ci 
să atingă şi nivelul practic al ascezei duhovniceşti: 

„Acestea dară cercând, citind şi ispitind, nu numai cu 
citiala să rămâi, că pănă nu le vii duce la praxes, folosinţe 
nu-i, precum frumos Svântul adevereşte, Grigorie..." 32 . 

Ceea ce ne conduce si la alte concluzii. Prima este că 

9 

Dimitrie Cantemir nu putea îndemna la împlinirea acestor ne- 
vointe ascetice si nici nu si-ar fi dat osteneala să le descrie cu atâta 

9 9 9 

rigoare şi efort, dacă nu credea în ele şi dacă nu le verificase el 
însuşi, măcar în parte, exersându-le. De altfel, practica prive¬ 
gherilor de noapte, spre exemplu, este confesată şi mult mai 
târziu, de poezia paşoptistă. De aceea, nu sunt de acord cu 
presupunerea mai veche a lui Virgil Cândea, aceea că 

„nu suntem în faţa roadelor unor meditaţii pioase, a 
rezultatelor zbuciumului lăuntric sau a căutărilor unui 
tânăr chinuit de problemele vieţii morale" 33 . 

Prezumţia aceasta încearcă să acomodeze, ca si în cazul lui 
Neagoe Basarab, o biografie desfăşurată într-o epocă şi un climat 


32 Idem, p. 16. 

33 Virgil Cândea, în Studiu introductiv la: Dimitrie Cantemir, Divanul, 
EPL, 1969, ed. cit., p. XIX. 

zbuciumat, cu imaginea noastră tabloidizată despre asceză şi 
sfinţenie. 

9 

Nu cred că putem face afirmaţii atât de categorice asupra 
preocupărilor morale şi asupra vieţii lăuntrice a acestor perso¬ 
naje istorice, exclusiv pe temeiuri circumstanţiale. Consider că e 
nevoie să lăsăm loc unor interpretări mai nuanţate. 

De asemenea, nu sunt de acord nici cu presupunerea, făcută 
de către Virgil Cândea, că ar exista, în final, o conciliere între 

/V 

înţelept şi Lume. Personal, nu pot să determin când sau unde ar 
fi avut loc această conciliere si în ce ar fi constat ea. 

9 

Argumentul aşa-numitei reconcilieri e dinamitabil, pentru 
că în citatul oferit de Cândea nu vedem precizată decât aceeaşi 
idee centrală a cărţii, de supunere a lumii şi de instrumentare a 
ei spre mântuire: 

„de va putea cineva cu întriagă înţelepciune şi cu bună 
socotială, în lume fiind, pe lume să chivernisască şi sufletul 
nebetejit să-şi păzască, frumos şi minunat lucru ar fi, de 
vreme ce şi oamenilor şi lui Dumnădzău ar fi plăcut" 34 . 

Cum spuneam, nu văd aici în ce ar consta „soluţia laică" 35 , 
diferită de cea religioasă, ascetică, propusă pe tot parcursul cărţii. 

A doua concluzie este aceea că, dacă la sfârşitul secolului al 
XVII-lea şi începutul secolului al XVIII-lea, o beizadea scria în aşa 
fel către fratele său şi domnitorul ţării, într-o carte dedicată (cu 


34 Cf. Idem, p. XIII. 

35 Idem, p. XXVII. 

sinceritate sau nu, aceasta nu ne propunem să deliberăm acum) 36 , 
atunci Neagoe Basarab este cu certitudine autorul învăţăturilor 
către Theodosie. 

Este evident că tiparul de gândire e identic (D. H. Mazilu 
semnala într-un loc că Antim scrie ca Neagoe ) şi vizează formarea 
voievodului după modelul biblic regal, însuşit de împăraţii 
creştini ai Imperiului Roman şi conservat apoi în Imperiul Roman 
de Răsărit/ Bizantin. 

Aşadar, înţeleptul din opera lui Dimitrie Cantemir nu are 
de-a face cu filosofia umanistă, cu filosoful sau cărturarul uma¬ 
nist din Occident, în speţă cu filosoful fără Dumnezeu al lumii 
moderne. 

Acest înţelept este, aşa după cum o arată etimologia cuvân¬ 
tului (piAoovxpog, un iubitor de înţelepciune, dar nu de înţelep¬ 
ciunea omenească, pe care o lepăda Sfântul Pavlos (citat de 
Cantemir) ca fiind nebunie înaintea lui Dumnezeu, ci de înţelep¬ 
ciunea dumnezeiască. 

/V _ 

înţeleptul lui Dimitrie Cantemir este un teolog sau un om 
duhovnicesc, care judecă şi condamnă lumea (de aceea cartea se 
numeşte Divanul, fiind judecată şi condamnată lumea şi poftele 
ei), pentru că, aşa cum spunea tot Sfântul Pavlos, „omul duhov¬ 
nicesc toate le judecă, pe el însă nu-1 judecă nimeni" (I Cor. 2,15). 

Aflându-se deci la divan, la ceasul judecăţii, înţeleptul, 
cunoscând că lumea a fost creată frumoasă si bună de către 

9 

36 Şi, pe deasupra, cu puţin timp înainte de el şi cu puţin timp după, 
alţi autori, precum Petru Movilă şi Antim Ivireanul, dădeau aceleaşi 
sfaturi - în esenţă - unor domnitori români. 

Dumnezeu, îi recunoaşte acesteia esenţa bună a aducerii sale 

7 9 9 

întru fiinţă, precum şi frumuseţea dumnezeiască imprimată în 
ea. Dar se dezice de ea ca întruchipare a nenumăratelor moda¬ 
lităţi de ispitire spre păcat a sufletului omenesc. Ceea ce lumea a 
devenit după căderea Protopărinţilor noştri Adam şi Eva. 

între Dumnezeu si lume, între viata veşnică si cea vre- 
melnică, între calea strâmtă şi cu chinuri şi calea cea largă, plină 
de desfătări şi păcate (care se termină cu moartea veşnică), 

/V 

înţeleptul II alege pe Dumnezeu, el alege viaţa veşnică şi calea 
cea strâmtă. 

/V 

Intre poruncile lui Dumnezeu şi îndemnurile lumii la 
desfrânare, la avariţie, la ucideri şi la toată răutatea, înţeleptul 
alege poruncile făcătoare de viaţă şi leapădă, ca pe un putregai, 
toata ispita lumii cea îndemnătoare spre păcat. Terminologia la 
care am apelat, pentru a chintesenţia mesajul cărţii, îi aparţine lui 
Cantemir. 

Toata cartea, care este o conversaţie a înţeleptului cu lumea 
şi o respingere din partea acestuia a argumentelor, considerate 
demonice, despre împărăţia acestei lumi şi despre fericirea pă¬ 
mântească, este întemeiată scriptural şi patristic într-un mod 
covârşitor. 

9 

Citind-o, ne-am gândit la lupta interioară, la lupta cu 
gândurile, cu atacurile demonice, pe care o poartă necurmat cei 
ce vor să se curăţească de patimi, fie clerici, fie mireni, şi ni se 
pare că filonul isihast şi filocalic al cugetărilor cantemirene este 

/V 

unul evident. îndreptăţirile pe care le-au aflat mulţi în a con¬ 
sidera aceasta carte ca fiind una filosofico-umanistă sunt super- 

flue, atunci când sunt aşezate faţă în faţă cu solida şi greaua 
teologie care alcătuieşte temeiul, esenţa/ substanţa acestei opere. 

Lumea, pe care o personifică şi o face să vorbească în cartea 
sa Dimitrie Cantemir, ea exprimă mai degrabă punctul de vedere 
al filosofiei din zilele noastre, iar nu înţeleptul, care ilustrează 
viziunea bizantin-ortodoxă asupra lumii. 

/V 

In ceea ce priveşte partea a treia a cărţii, în care Cantemir 
traduce lucrarea unui teolog unitarian (antitrinitarian) polonez, 
D. H. Mazilu precizează: 

„Stimuli virtutem... este o carte sociniană de morală [...], 
însă, în acelaşi timp, şi un tratat de soteriologie, dar care 
îndrumă spre mântuire prin manevrarea unor concepte ac¬ 
ceptabile pentru toate confesiunile. 

Wissowatius nu apasă, altfel spus, în chip particular, 
în această carte, pe doctrina sociniană, ci proclamă credinţa 
în Iisus Hristos, urmarea lui Hristos, a dispoziţiilor sale 
drept cale sigură spre mântuire. 

Cunoaşterea acestor porunci şi împlinirea lor este 
esenţială. Iată-1 pe Cantemir traducând ponturi care nu-1 
deranjau deloc (căci nu cereau decât urmarea Sfintei Scrip¬ 
turi)" 37 . 


Şi Mazilu adaugă că Dimitrie Cantemir era un filosof orto¬ 
dox în stare să scrie o lucrare intitulată Loca obscura in Catechisi , 

37 Dan Horia Mazilu, Dimitrie Cantemir. Un -prinţ al literelor, op. cit., 

p. 39. 

în care a izolat „infiltrările reformate introduse de Teofan Proko- 
povici în Pervoie ucenie otrokom (carte ce va fi tradusă şi în ro¬ 
mâneşte)" 38 . 

De altfel, că epoca lui Cantemir gândea în aceşti termeni, ai 
unei contraofensive teologice pe toate planurile, este un fapt pe 
care ni-1 confirmă Antim Ivireanul: 

„Nu-i vor lipsi, zice, lui Dumnezeu, ostaşii care i se 
cuvin ( Epistola a V-a lui Synesius) în Biserici; adică, nu au 
lipsit şi nici nu vor lipsi vreodată în orice împrejurare ostaşii 
Domnului din ceruri, neînfricaţii luptători ai Sfintelor Bise¬ 
rici ale lui Dumnezeu, şi înflăcăraţii înţelegători ai adevă¬ 
rului, ca şi biruitorii şi purtătorii de trofee împotriva ori¬ 
cărei falange de eretici şi în contra oricărei alte rătăciri gre¬ 
ceşti [eline, păgâne] şi ateiste, înarmaţi nu numai cu arme 
convingătoare şi cu dovezi ale sfintei şi divin inspiratei Scripturi, 
ba chiar şi cu raţionamente logice şi de neînvins, infailibile şi de 
necombătut, folosindu-se în toate de adevărul însuşi, fie ca 
refugiu, fie ca apărător (s. n.)" 39 . 

Ne întoarcem la problema noastră de bază, şi anume la 
ilustrarea caracterului liric al multor fragmente ale Divanului 40 . 


38 Idem, p. 41. 

39 Antim Ivireanul, Opere, op. cit., p. 400. 

40 A se vedea şi Artur Silvestri, Poezia „Divanului", în rev. Luceafărul, 
1973,16, nr. 35,1 sept., p. 6. 

Dimitrie Cantemir stabileşte, ca si scriitori Ierarhi, diferenţa 
dintre condiţia umană paradisiacă şi cea pământească. El pune 
în paralel Raiul şi pământul, pornind nu de la pământ, în ascen¬ 
siune spre Paradis, ci invers, de la imaginea „moşii noastre ceii 
vecinice [...] precum au cântat Poeticul, adecă: «Cu cinste pră- 
veşte, minte, ceriul»../' 41 , pogorându-se apoi la viziunea asupra 
lumii. 

Raiul, către care ochii inimii omului trebuie să privească, 
este descris astfel: 

„Deci acea bogată, 
dumnădzăiască milă, 
pre [om] facerea şi plăzmuirea 
alor Sale mâni 

până în săvârşit a să prăpădi 
şi a pieri 
nevrând, 

şi cu acest mijloc alt pământ 
si alt ceriu nou 

9 

i-au giuruit, 

al cărui pământ 
florile nevestedzitoare, 
pomii şi poamele neputredzitoare 
şi în toate timpurile 
peste măsură dând roada sa 

41 Dimitrie Cantemir, Divanul, op. cit, p. 23. 

şi, al căruia ceriu, 
la măsură căldura soarelui 
şi la măsură frigul gerului; 

si mai vârtos acolo 

9 

arşiţă si secetă nu va fi 

9 9 9 

şi iarna va lipsi 
şi soarele nu va apune, 
căci noapte 
nu să va face 42 . 


/V 

In comparaţie cu Paradisul, cu lumea spirituală, frumuseţea 
pământului este palidă. Cantemir se referă mai mult la vegetaţie 
şi la clima Raiului, la condiţiile de existenţă şi la aspectul etern 
pe care îl vor căpăta universul şi toate cele ale sale. înaintaşul 
său. Mitropolitul Varlaam, era mai sensibil la percepţia inte¬ 
rioară a oamenilor, a Sfinţilor, şi la modificările profunde surve¬ 
nite în conştiinţa si în cunoaşterea lor, în conformitate cu noua 
lor stare, cu transfigurarea lor întru veşnicie. 

în citatul pe care îl oferim, optăm pentru ameliorarea unor 
aspecte fonetice, care împiedică lectura unui cititor obişnuit, 
pentru a observa fluenţa/ cadenţa şi frumuseţea limbii lui 
Varlaam: 


întăiu să va arăta mărirea trupurilor noastre. 


42 Idem, p. 22-23. 

că vor hi neputrede şi luminate 
mai vârtos decât soarele, 
si ne vom veseli în veci 

5 

vădzând frămsetele noastre si cinstea 

9 9 

întru carea vom petrece 

/V 

în mijlocul îngerilor, 
si vom audzi cântarea lor 

9 

cea dulce si frumoasă. 

9 

Dup'aceea vom vedea iarăşi 
binele si dulceaţa vietei ceii de veci, 
si Fata cea luminată 

5 5 

a Tvoreţului [Ziditorului] nostru, 

/V 

care o dorescu şi îngerii să o vadză, 
si iarăşi scaunul lui Dumnedzău 

5 5 

cu mare cuviinţă aşternut 

5 5 

si de lumină frumoasă 

5 

si neatinsă 

5 

încungiurat, 

întru care lumină sămt [sunt] 
vistierele a toată bucuria. 

Şi precela scaun 
vom prăvi pre Dumnedzău 
întru mărire si întru slavă mare. 

5 

Si deacolo 

5 

vor izvorî noaă izvoarăle 



tuturor bunătăţilor. 

5 

Atunce sufletele şi inimile Direpţilor 
să vor împlea de bucurie 
de dulceaţa liubovului [iubirii] lui Dumnedzău, 
şi să vor sătura de hrană neputredă 
si vor hi veseli de beţia 

9 9 

băuturei ceii dumnedzăesti, 
dintru carea să vor împle de înţelepciune 
si de stiinta tainilor celor dumnedzăesti 

5 9 9 9 

neştiute. 

5 

Dup'aceea vor vedea locurile cele minunate 
si curţile cele luminate 

9 5 

/V 

ape] împăratului ceresc, 
unde iaste tot veselie si bucurie 

9 

si cântări neîncetate. 

9 

Acolo iaste viiată fără de moarte 

5 

şi cununi gătate 
celora ce biruiesc 
pohtele şi păcatele, 
si celora ce să trudesc 

5 

pentru Dumnedzău. 

Sămt [sunt] paturi de odihnă vecinică, 
cu lumină aşternute. 

9 

Acolo nu sămt suspinuri, 
nice lacrămi, 
că va şterge Dumnedzău 
toate lacrămile dintr'ochii lor 
şi-i va împlea de blagoslovenie 
si de veselie, 

9 ' 

şi de tot bişiugul.. . 43 . 


E un poem paradisiac, acest scurt fragment în proză din 
cazaniile lui Varlaam. 

Spre deosebire de Varlaam, Antim a insistat pe simbolistică, 
pe încrustarea presimţirii veşniciei în imagistica sa celestă. Na¬ 
tura sa are caracter prefigurator - şi aici se aseamănă cu 
Eminescu -, pe când Varlaam (ca şi cazaniile lui Coresi şi 
hagiografiile) ne confruntă direct cu revelaţia Raiului. 

Observăm o mişcare, cu cât ne apropiem de conştiinţa omu¬ 
lui modern, acest sens de evoluţie, detectabil în omilii si în alte 
scrieri, de la orizonturile mistice, larg deschise cunoaşterii şi 
înţelegerii, către o tăinuire în adâncul sufletului a simţirii du¬ 
hovniceşti şi a revelaţiei, care începe să fie din ce în ce mai mult 
zălogită în metafore poetice. 

Revenind la Divan, printr-o strategie bine instrumentată, 
Cantemir inserează în discursul Lumii tema frumuseţii creaţiei. 


43 Varlaam, Cazania (1643), ed. îngrijită de J. Byck, Ed. Academiei 
RSR, Bucureşti, 1966, p. 94-95. 

Lumea se prevalează de această frumuseţe a sa, ca creaţie a 

/V 

lui Dumnezeu, pentru a se oferi drept tentaţie înţeleptului, ca să- 
1 abată spre esteticul teluric, lipsit de semnificaţie transcendentă. 

Şi iată cum - înainte de epoca modernă! -, Lumea încearcă 
o desemnificare modernă a cosmosului si o fixare a atenţiei con- 

9 9 

templative exclusiv asupra cortinei fenomenologice, expusă plă¬ 
cerii estetice, fără urmări morale. Căci, în timp ce înţeleptul caută 
„lumina Soarelui celui neapus să dobândească" 44 . Lumea îi răs¬ 
punde că şi ea posedă „frumoasă lumină": adică soarele şi luna, 
denudate însă de orice simbolistică. Dar Lumea foloseşte, în 
descrierea lor, poezia Scripturii: 

„aceste doaă lumini mari, carile Dumnădzău pu¬ 
ternicul, una spre luminarea dzilii şi alta spre luminarea 
nopţii, mi li-au dat" 45 ( cf . Fac. 1,16; Ps. 135, 7-9). 

Avea dreptate D. H. Mazilu să remarce că D. Cantemir 

„respinge hedonismul moderat [moderat din pers¬ 
pectiva noastră] propus de Lume, dar nu înainte de a-1 exa¬ 
mina şi de a masca sub vorbe scripturistice un hedonism de- 
a dreptul păgân" 46 . 


44 Dimitrie Cantemir, Divanul, op. cit., p. 23. 

45 Ibidem. 

46 Dan Horia Mazilu, Dimitrie Cantemir. Un prinţ al literelor, op. cit., 

p. 26. 

Cugetul teluric, pus pe seama Lumii în această dispută, 
admite faptul că cei doi aştri sunt creaţia lui Dumnezeu, dar 

/V 

caută să redirecţioneze atenţia înţeleptului, pentru ca: 

„frumuseţe drăgăstoasă să prăveşti şi lucrurile să-ţi 
slujeşti" 47 . 

însă acesta refuză filosofia pleziristă (hedonistă) şi ultilita- 
ristă a lumii - după cum, ceva mai încolo, respinge şi patima 
erotică: „muieriasca frumuseţe, carea ca focul sau ca marea iaste 
de cumplită" 48 . 

Această frumuseţe a lumii nu este lipsită de stilistica ei, de 
o poeticitate înţeleasă numai la nivel estetic, pe care o remarcăm 
în stăruinţa cu care înţeleptul este îmbiat să admire peisajul de 
natură (care este o parafrază a unui fragment din Hexaemeronul 
Sfântului Vasile cel Mare): 

când lumina soarelui 
cu nuori sau cu neguri să acopere, 
dzici că vremea iaste melanholică sau tristă 
si cu vremea a ta voie să strică; 
şi încă lipsind luna noaptea, 
călătoriu. 


47 Dimitrie Cantemir, Divanul, op. cit., p. 23. 

48 Idem, p. 79-80. Se referă la frumuseţea feminină care aprinde pa¬ 
tima erotică. 

câtă a primejdii frică porţi.. , 49 . 

Nu e nimic eronat în pretenţia Lumii, dacă judecăm după 
teoria literară modernă. Şi totuşi, în ciuda imaginilor plastice pe 
care lumea le face să se desfăşoare înaintea ochilor, autorul Diva- 
nului nu aderă la o astfel de stilistică deteologizată. 

Frumuseţea lumii nu este impresionantă dacă nu este con¬ 
templată subtil şi profund. Cantemir înţelege şi admite poezia ca 
semnificaţie adâncă, nu ca material estetic. 

Observând evoluţia culturii noastre vechi în lumina acestei 

9 

distincţii, putem să înţelegem de ce nu avem o practică poetică 
solidă şi îndelungată, care să conceapă poezia exclusiv ca prozo¬ 
die, care să insiste doar asupra perfecţiunii metrice. 

Putem, de asemenea, înţelege, de ce dispunem, în schimb, 
de o suită de opere în proză (majoritatea retorice), în care se pot 
distinge destule fragmente poetice, ritmate şi rimate. Şi, mai cu 
seamă, destule fragmente care au o calitate poetică remarcabilă, 
care pot fi caracterizate printr-un lirism interior excepţional. Şi 
nu credem că am greşi dacă am considera aceasta nu ca o prefi¬ 
gurare a caracterului poeziei noastre moderne, ci drept un carac¬ 
ter asumat ulterior, conştient dar tacit, de poezia modernă. 

Răspunsul înţeleptului, la invitaţia de a contempla lumea la 
modul exteriorist şi egoist, este cel al teologiei bizantine tra¬ 
diţionale, pe care l-am aflat şi la Varlaam şi Antim. Este acela că 
frumuseţea lumii e o pedagogie dumnezeiască, prin care, din 


49 Idem, p. 23. 

„faptele Cuvântului", care sunt „ase de frumoase" 50 , se înţelege 
frumuseţea Creatorului: „cu cât Cel mai frumos, mai ghizdav 
[minunat], mai luminos va fi?" 51 . 

Cantemir va relua această perspectivă în partea a doua a 
cărţii: 

9 

„Mai cu de-adins pre Dumnădzău de bine făcătoriul, 
de pre ale Sale minunate fapte a-L cunoaşte vii putea, carile 
pururea în privala ochiului tău nelipsite sunt şi precum eale 

/V 

singure II mărturisesc: «Ceriurile povestesc slava lui Dum¬ 
nădzău» (Psalm 18, sh. 1). 

Şi eale înde eale, una pre alta, pre Dumnădzău Făcă¬ 
toriul şi Ziditoriul ei a cunoaşte învaţă: «Dzua dzilei [spune] 
cuvânt şi noaptea nopţii vesteşte pricepere» (Psalm. 18, sh. 
2 )" 52 . 

Şi adaugă autorul: 

„Nice altă frumuseţe sau lumină mai frumoasă si mai 

"9 9 

luminoasă decât cea dumnezeiască să cerci" 53 . 

Acest imperativ ne convinge că îi era familiară teologia isi- 
hastă, cea a vederii luminii dumnezeieşti, care înseamnă, în tra¬ 
diţia ortodoxă, pregustarea veşniciei Raiului. 


50 Idem, p. 24. 

51 Ibidem. 

52 Idem, p. 71. 

53 Idem, p. 72. 

în primele capitole ale cărţii, aflăm şi un fragment în care 
autorul face apologia sfinţeniei, fiind un encomion la adresa tu¬ 
turor Sfinţilor, dar mai cu seamă a Mucenicilor si a Sihastrilor. 
Aici descoperim adesea construcţii ritmate şi rimate, dar şi un 
farmec liric aparte: 


„Lumea: 

O, blestematule, ticăitule 
si nimică cunoscătoriule! 

9 

Dară Patriarşii, Prorocii, 
Apostolii, Mucenicii şi alţi Svinţi, 
au nu cu totii în mine au lăcuit? 

9 

Au nu cu toţii cu mine s-au slujit? 

Dară de vreme ce aceia 
cu totii să numesc Fericiţi, 
pre carii eu în mine, 
ca într-un săcriiu, 

ca pre nişte odoare scumpe i-am păzit, 
căci tu atâtea de mine 
nevrednice cuvinte îmi grăieşti 
şi necuvioasă răspunsuri 
îmi răspunzi? 


y\ 

înţeleptul: 

Ai, ce lătrătoare 
şi de minciuni spuitoare eşti! 
Dară tu, 

pre aceia ce-s mai sus pomeniţi 
Svinti 

9 

au din tine să fie îi socoteşti? 

9 

Au cu tine să fie slujit gândeşti? 

Dară că ei - o, fericiţii - întăi de tine 
şi de dulceţile tale lepădându-să, 
al fericirii titlul şi-au agonisit 
şi acei întru pomenire 
de trei ori Fericiţii 

9 

nu numai de tine, 
ce şi sânguri de sine 
s-au lepădat, 

porunca Bunului lor învăţătoriu 
păzind, 

unde zice: «Cine vasă vie 
după Mine 

să se lepede de sine» [Mt. 16, 24] 

şi până într-atâta te urâse că, 
când le dzicea cineva că vor să moară, 
adică să iasă din tine, 
atunci bucurie nespusă şi nepovestită 
le veniia 

şi pre lângă acea fericită 
si nu în zadar bucurie 

9 

ori fie ce feliu de cumplită, 
otrăvită 

si nemiloasă moarte 

9 

în samă nu băga; 

ce unii intrând în foc, 
ca cum ari întră în roaă, 
alţii în ger şi în gheţuş, 
ca cum ari întră în căldură 
şi în feredeu [scăldătoare], 
alţii cu vine de bou bătuti 

9 9 

ca cum ar fi 
cu daruri dăruiţi, 

alţii de coadele 

9 

a cai sirepi şi nemoliţi, 
cu iute alergătură târâţi 
şi pre a uliţelor pietre şpârcuiţi 54 , 
ca cum ar fi 

în primblări şi privelişti îmbla 
si a altora, 
a mulţi, alte multe 
fără măsură cumplite 
si nesuferite 

9 


54 Sfâşiaţi. 

pedepse pătimiia. 

Şi pentru această nemică 
nicicum să scărăndăviia [trândăvea], 
ce mai vârtos cu dragă inemă 
si vesel suflet 

9 

către dânsele 

(adică către munci) alerga. 

Şi pentru ce ase? 

Pentru ca 

cu un ceas mai înainte 
din tine să iasă 
şi la ţenchiul [scopul] cel ce 
din a lor cuconie [pruncie] 
a agiunge siliia 
să agiungă. 

Aşijderea săhaştrii 
(o, norociţii [fericiţii], 

că «partea cea mai bună ş-au ales» [Lc. 10, 42]), 

carii pentru a ta 
de urât urâciune 
prin straşnici munţi, 
fără de soţii [însoţitori], 
singuraticii 
numai fugind 

şi prin găurile adâncelor vârtoape 
într-un loc cu jiganiile veninate 
şi cu fiarele cumplite 
a petrece ascunzindu-să 55 . 

Şi pentru ce aceasta? 

Pentru căci bine socotiră 
că mai cumplită, 
mai vrăjmaşe, 

mai veninoasă gadină [fiară] 
decât tine nu va fi 
si mai vârtos ca urâta 

9 

şi, de tot întregul cu mintea 56 , 
hulita ta grozăvie 
să nu prăvască, 
carea slabilor de fire, 
trupeştilor ochi, 

oarece frumseţe a avea să pare 57 ; 
cu carea cei mai mulţi, 
prin amăgeala necunoştinţii, 

_ /V 

55 In Istoria ieroglifică, Inorogul se va retrage la un moment dat pe 
înălţimi inaccesibile de munţi, ducând acolo viaţă pustnicească, ascetică. 
Nu s-a discutat deloc, în critica noastră literară, despre modelul sihas¬ 
trului/ eremitului, ca cea mai înaltă pildă de vieţuire la care se gândea 
Cantemir şi pe care ne-o sesizează prin aceste rânduri encomiascice sau 
prin ipostaza de ascet a Inorogului. 

56 De tot întregul cu mintea = Sihastrul, Sfântul. 

57 Ochilor trupeşti li se pare că lumea aceasta este frumoasă. 

rău să amăgescu. 

Iar ei 

(o, de tot rostul 58 de trei ori lăudaţi) 
mai bine prin găuri a lăcui, 
de foame a muri, 
şi de sete a să topi 
au ales 

decât în tine a lăcui, 

[decât] cu bunurile tale 
a-şi petrece 
si cu desfătările tale 

9 

a-si sminti 

9 

nepreţăluitele sale 
osfintite suflete. 

9 

Pre carii tu, o, clevetitoare, 
«nebuni» să fie fost 
îi cu bârfala numeşti. 

9 

La a cărora nebunie, 
cu totii cu osârdie 

9 

lui Dumnădzău să ne rugăm, 
ca şi pre noi părtaşi să ne facă 
şi pre noi nebuni şi fără socotială 
să ne socoteşti. /.../ 


58 De tot rostul = de toată gura/ de gura tuturor. 

Ah, făţarnică şi pulbere, ce eşti, 
lume! 

Dară cădz [căci] bine ştii tu 
că «dragostea 

pe toate învince şi biruiaşte» [I Cor. 13,13]. 
Carea în inema unuia ca aceluia 
intrând şi cuprinzând-o, 
adecă cea deplină 

şi adevărată dragoste [de Dumnezeu], 
toate acelea carele 
mai sus mi le-ai pomenit 59 
cât sunt de rele, cumplite 
si de straşnice, 
toate în blânde, bune 
şi plăcute 
să întorc. 

Când flămândzeste si însătosadză, 
prin adevărata şi deplina dragoste 
de toată hrana dulce 
si de toată băutura bună 

9 

să îndăstulit satură; 

pripăcul 60 cel fierbinte 
şi ardzind pălitoriu 

59 Lumea prezentase în detaliu suferinţele sihastrilor în pustie. 

60 Arşiţa verii. 

şi gerul cel iute 
şi vrăjmaş îngheţătoriu, 
în vântul cel de primăvară 
si în revărsatul zorilor 

9 

suflă [adiere] să întoarce [se preschimbă] 
şi spre a trupului 
si a cărnii slabului om 

9 

spre îndemână să primenesc; 

gângăniile, 

jigăniile, 

fierile 61 cele vrăjmaşe şi cumplite 
blânde si domolite 

9 

i să fac, 

cât şi picioarele îi sărută 
şi încă şi slujbă îi fac; 

pentru ca să 
într-un cuvânt dzic, 
toate acelea ce împotrivă 
si rele sunt, 
următoare, 
ascultătoare 
si bune să fac. 

9 

Căci că acel deplin Bine 


61 Fiarele sălbatice. 

(adecă Dumnădzău) 

cu dânsul [cu Sfântul Sihastru] pururea iaste, 
si El de fată fiind, 
nice una [Sfântului] îi lipseşte" 62 . 


Toate amănuntele de mai sus despre viaţa Sfinţilor Mu¬ 
cenici sau Sihastri sunt oferite de Scripturi si de Vieţile Sfinţilor. 

Explicaţiile cu privire la posibilitatea de a rezista la intem¬ 
perii şi condiţii de viaţă extreme, inumane, despre dragostea de 
Dumnezeu şi harul Lui care preschimbă natura din ostilă într-un 
mediu ospitalier şi animalele din sălbatice în domestice şi sluji¬ 
toare Sfinţilor, se regăsesc nu doar în Vieţile Sfinţilor ci, mai ales, 
în cărţile de învăţătură ascetică. Asa încât, se vede că autorul a 
accesat o foarte bogată literatură patristică, pe lângă Sfânta Scrip¬ 
tură, care i-a folosit spre alcătuirea acestui compendiu de vieţuire 
creştină. 

9 

Pe Sfinţii la care s-a referit mai sus, autorul îi pomeneşte no¬ 
minal în partea a doua a cărţii, oferind, implicit, şi izvoarele din 
care s-a inspirat: 

„Pre Pavel, de trei ori fericitul, din valurile mării şi lui 
si tuturor corăbiiarilor viiată dăruind, la ostrovul Milita 1- 
au mântuit, şi acolo veninoasa, muscându-1, vipere, cevaşi 
măcar nu l-au dodeit 63 (Faptele Apost. gl. 28, sh. 4, 5). 

62 Dimitrie Cantemir, Divanul, op. cit., p. 33-35. 

63 Necăjit. 

Lui Macarie Eghipteanul 64 , în pustie, 2 pui de leu îi 
slujea (caută la «Prologul a trei Sfinţi Sirghie, Righin şi 
Theofil» 65 , carii prin atâtea multe şi cumplite ale părţii Răsă¬ 
ritului jigănii atâta loc au îmbiat şi fără sminteală s-au întors 
la Ierusalim, meseaţa [octombrie]). 

Aşijderea pentru Patriarşi, Mitropoliţi, Episcopi, ai Săi 
Sfinţi Vasile 66 , Grigorie 67 , Ioan Zlatoust 68 şi alalţi, precum 
Sveti Nicolaiu 69 , Spiridon 70 şi Bezsrebărnicii [Doctori fără de 
arginţi] Panteleimon 71 , Cozma, Damianos 72 , carii slăvite şi 
de laude vrednice au lucrat minuni. Aşijderea Sfinţii Lui 
Mucenici şi Muceniţe. Dar pentru de tot lăudaţii Stâlpnici, 


/V. 

64 Insă aici, la Cantemir, este o eroare, nefiind vorba despre Sfântul 
Macarie Egipteanul (pomenit pe 19 ianuarie), ci de Sfântul Macarie 
Râmleanul/ Romanul, prăznuit în Biserica Ortodoxă la data de 23 
octombrie, a cărui viaţă a introdus-o Sfântul Dosoftei în volumul I din 

Viaţa şi petrecerea Sfinţilor. 

A se vedea cartea mea. Studiu despre „Viaţa Sfântului Macarie Roma¬ 
nul", Teologie pentru azi. Bucureşti, 2014, cf 

https://www.teologiepentruazi.ro/2014/10/31/studiu-despre-viata- 

sfantului-macarie-romanul/. 

65 Din Proloagele/ Vieţile Sfinţilor, ale Sfântului Dosoftei al Moldovei, 
la luna octombrie. 

66 Sfântul Vasile cel Mare. 

67 Sfântul Grigorie Teologul. 

68 Sfântul Ioan Gură de Aur. 

69 Sfântul Nicolae al Mirelor Lichiei. 

70 Sfântul Spiridon al Trimitundei. 

71 Sfântul Mare Mucenic Pantelimon. 

72 Sfinţii, făcătorii de minuni fără de arginţi, Cosma şi Damian. 

carii iarna frigul, vara pripăcul [arşiţa] în toate dzilele vieţii 
lor au purtat şi au răbdat; vara dară vântul credinţii abu- 
rându-le şi iarna a dragostii către Dumnădzău veşminte 
îmbrăcând" 73 . 

Divanul ni se pare a fi un îndreptar, urmărind acelaşi scop 
ca învăţăturile, dar care pune la bătaie toate mijloacele de persua¬ 
siune spre a îndemna la fidelitate fată de conştiinţa creştină. Si 

JT 9 9 9 9 9 

aceasta la începutul veacului al XVIII-lea, care avea să sufere 
influenţe şi sugestii pe care secolul al XVI-lea le ignorase, totuşi, 
liniştit. 

9 

Cartea a fost considerată una filosofică si umanistă din cau- 

9 

za bibliografiei abordate de autor, care conţine multe nume de 
filosofi/ înţelepţi ai Antichităţii. Dar s-a pierdut din vedere faptul 
că materia textului o constituie argumentarea susţinută exclusiv 
pe Sfânta Scriptură, citatele filosofice având strict rolul unui su¬ 
pliment, menit să întărească ceea ce era deja o certitudine, nu să 
argumenteze propriu-zis. 

Cugetările adunate de autor - alături de cele ale Scripturii 
şi de ale teologilor - din înţelepţii antichităţii (Thales, Seneca, 
Horaţiu, Virgiliu, Ovidiu, Cicero, Plutarh etc.), „întru totul creşti- 
nizate" 74 , dar şi din înţelepciunea orientală (Saadi, Hafiz), sunt 
reproduse pentru a susţine morala evanghelică cu exemple din 
cultura universală. Acest tip de apologie s-a practicat încă din 
primele veacuri creştine. 

73 Dimitrie Cantemir, Divanul, op. cit., p. 86. 

74 G. Călinescu, Istoria..., op. cit., p. 37. 

Aproape toate citatele se referă la patimi şi virtuţi umane, la 
cele ce sunt demne de urmat şi la cele ce trebuie evitate, pentru a 
avea o existenţă virtuoasă. Pentru acestea puteau pleda şi înţe¬ 
lepţii convocaţi de Cantemir pentru a-şi susţine discursul moral 
şi diatriba împotriva lumii. 

Mai mult, faptul că morala evanghelică poate fi susţinută cu 
exemple din reflecţiile marilor filosofi ai lumii reprezintă un 
argument afirmativ al validităţii ei, întrucât filosofii cu pricina 
fuseseră vârfurile intelectuale şi morale într-o lume coruptă şi 
decăzută, păgână. 

Un tipar asemănător cu cel urmărit în Divan avea şi cule¬ 
gerea cunoscută sub numele de Floarea darurilor. 

Dacă ţinem să-i aplicăm operei lui Cantemir eticheta uma¬ 
nistă, trebuie, aşadar, să avem în vedere că această latură uma¬ 
nistă se încadrează la nivelul de argumentaţie suplimentară in¬ 
trodusă într-un discurs de teologie morală, pentru că punctul de 
plecare e întotdeauna Scriptura. 

Este umanismul tipic patristic şi creştin, care preţuieşte 
cultura, dar o subsumează soteriologiei. Acel umanism care, de 
la Sfântul Pavel - care le vorbea grecilor de poeţii şi filosofia lor, 
ca îndreptar spre înţelepciune - la Sfântul Iustin Martirul şi 
Filosoful, la Sfântul Vasile cel Mare (sec. IV, acesta, într-o predică 
adresată tinerilor, recomanda lectura şi receptarea selectivă a 
literaturii antice). Sfântul Fotie cel Mare (sec. IX, autorul Biblio- 
thecii, în care recenzează toate marile opere ale antichităţii) şi 
până la Erasmus din Rotterdam (sec. XVI), prevede instruirea 
prin tot ceea ce e bun, frumos şi adevărat din cultura universală. 

Substanţa cărţii este un expozeu strict scriptural, receptat 
printr-o hermeneutică specific patristică şi bizantină - deşi nu 
este citat, dintre Sfinţii Părinţi răsăriteni, decât Sfântul Grigorie 
Teologul (de Nazianz). 

Şi, cu toate că îl pomeneşte mai des pe Sfântul Augustin, 
faptul în sine nu denotă o simpatie catolicizantă sau o opţiune 
umanizantă (în sensul de autonomizare a raţiunii) a autorului. 

Cel puţin într-o situaţie, Cantemir are un discurs polemic 
dur faţă de suplimentările dogmatice operate în Apus şi respinse 
de Răsărit, mai precis împotriva dogmei „papistaşilor" despre 
purgatoriu, pe care, consideră el, nu o mărturiseşte „nice Bese- 
rica Răsăritului, nici altă Svintă Scriptură" 75 . 

Cât despre epistemologia de tip umanist, cred că ne putem 
lămuri destul de lesne că Dimitrie Cantemir nu este adeptul ei, 
măcar din câteva pasaje. Autorul ne anunţă, spre exemplu, „că 
nebun s-au făcut tot omul de ştiinţă (Ierem, gl. 10, sh. 14)" 76 . El 
preferă practica ascetică unei cunoaşteri de tip teoretic-raţiona- 
list: 


„Că «Cine-m dzice pre Dumnădzău cum [că îl] cu¬ 
noaşte şi învăţăturile Lui nu păzeşte, mincinos iaste» (Ioan, 
Cartea 1 gl. 2, sh. 4; caută şi Ierem. Gl. 22, sh.15,16). 

Pentru Dumnădzău, nu atâta ştiinţa cea privitoare 
[teoretică], pre cât cea practicească a şti, nevoinţă a pune 
trebuie; căci aceasta mai vârtos decât aceia a Lui cunoştinţă 

75 Dimitrie Cantemir, Divanul, op. cit., p. 49. 

76 Idem, p. 68. 

înainte ne aduce şi aceasta foloseşte, ca pre Dânsul cu¬ 
noscând, să [îl] iubim, ca să ne iubim de la Dânsul [ca să fim 
iubiţi de către El]" 77 . 

Considera, adică, şi el, ca şi teologii, că adevărata ştiinţă 
constă în cunoaşterea lui Dumnezeu, în experierea vieţii dumne¬ 
zeieşti prin practica ascetică, şi nu este speculaţie teoretică 
(„ştiinţa cea privitoare") despre Dumnezeu şi despre funda¬ 
mentele existenţei. Iar pentru a evita superbia şi încrederea în 
sine, „singur ştiinţii inimii tale crede" 78 . Către ştiinţa inimii se 
reorientează Pascal, dar şi romantismul (ulterior), în Apus. 

în altă parte, Cantemir exclamă: „Cât, dară, de frumos şi de 
mângâios lucru iaste înţelepciunea!" 79 . Dar ne şi lămureşte 
despre care înţelepciune e vorba, căci îndeamnă: „cunoaşte fru¬ 
moasa înţelepciune, adecă fapta bună" 80 . 

Noica îl certa pe Sfântul Neagoe Basarab pentru acest fel de 
cunoaştere, care nu e căutare debusolată si incertitudine, ci 
dorinţă de contemplare a luminii dumnezeieşti (teoptia). El igno¬ 
ra - intenţionat sau nu - că şi Cantemir expunea exact aceeaşi 
concepţie: 


„«înţelepciunea lumii nebunie iaste lângă Dumnă- 
dzău» (Cartea 1, Cor, gl. 3, sh. 19). Adecă lumina soarelui 


77 Idem, p. 131. 

78 Idem, p. 108. 

79 Idem, p. 134. 

80 Ibidem. 

lumii [înţelepciunea lumii] [...], înaintea Mielului (carile 
Soarele dreptăţii iaste), adecă înaintea dumnădzăieştii lu¬ 
mini, întuneric şi noapte iaste" 81 . 

„De vom în lumină (adecă în svinţenie) îmbla, precum 
«Dumnădzău iaste în lumină», obştire avem împrumut 
(Ioan, Cartea 1 gl. 1, sh. 7). Pre Dumnădzău iubind, obiceiele 
noastre să îndreptăm, ca curaţi cătră [Cel] Curat a merge şi 
Lui a plăcea să putem..." 82 . 

Acest fapt ne dovedeşte că domeniul bibliografic nu este 
accesat decât în măsura în care se integrează sferei ortodoxe de 
gândire. Ceea ce nu era o noutate pentru scriitura de tip bizantin 
şi nici pentru secolul în care creează Cantemir. 

De altfel. Ortodoxia consideră ca fiind pedagog către Hris- 
tos atât frumuseţea cosmică/ universală, cât şi filosofia şi înţe¬ 
lepciunea antică (sau din toate timpurile). 

Tocmai de aceea, când Umanismul a readus-o în actualitate 
pe aceasta din urmă, ideea a fost asimilată organic în spaţiul 
ortodox, după cum însuşi Divanul o probează, căci iată recoman¬ 
dările de lectură ale lui Cantemir: 

„Cuvântul lui Dumnădzău, carile prin bărbaţi de 
Dumnădzăiescul Duh luminaţi iaste însemnat, cu dragoste 
şi cu toată nevoinţa citeşte şi prociteşte [reciteşte] sau 

81 Idem, p. 105. 

82 Idem, p. 132. 

răsciteşte. [...] După sfintele slove, ca printr-o primblare şi 
a mintii înnoire, si alte cărticele a citi nu strică, carile ca nişte 
sufleteşti însănătositoare si alcătuite doftorii sunt. Precum 

9 9 9 

dintre păgâni nu nevrednici oarecarii de a să citirea sunt: 
Ţiţero, „ Pentru slujbe"; a lui Seneca (unele); a lui Plutarhus, 
„Obiceinice"; a lui Epictitos, „ Enhiridion a lui Isocrat, „ în¬ 
văţătură cătră Dimonic" i proci 83 . Aşijderea, dintre creştini nu 
puţintei, precum Thoma Cămpiţius [Thomas a Kempis], 
„Pentru urmarea lui Hristos", a lui Erazmus, „ Enhiridion", 
„Pentru oştianul creştin", „Ethica Crellii hristiiana" i proci. 
Cuvină-să si cade-să dară creştinului ca albina să fie, carea 
miiare din multe feliuri de flori culege şi fieteunde a strânge 
gătind sie cele folositoare. «Toate de ispitit şi de cercat; 
carile sunt bune, acelea de ţinut» (Thesal., Car. 1, gl. 5, sh. 
21 )" 84 . 

Divanul era, de altfel, un exerciţiu juvenil menit să demon¬ 
streze aprehensiunea şi capacitatea tânărului prinţ de a asimila 
informaţia cultă transmisă de învăţătorul său. Deoarece Con- 

9 9 

stantin Cantemir 

„aduse din Muntenia pe călugărul Ieremia Cacavela, 
om de mare doctrină [teolog, dogmatician], de la care Di- 
mitrie primi lecţii de literatură şi filozofie [doar literatură şi 
filosofie?]" 85 . 


83 1 proci = şi celelalte. Şi celelalte cărţi păgâne de înţelepciune. 

84 Dimitrie Cantemir, Divanul, op. cit., p. 154. 

85 G. Călinescu, Istoria..., op. cit., p. 35. 

Fundamentul acestei culturi rămâne însă, pe mai departe, 
în tradiţie răsăriteană. Scriptura Sfântă şi hermeneutica patristică 
ce oferea interpretarea ei: 

„cultura rămânea orientală, adică exclusiv religioasă. 
Când Dimitrie Cantemir veni domn, se îmbrăcă iar cu 
veşmintele ţării şi nu se gândi deloc să cultive poezia, tea¬ 
trul, să facă şcoli cu preocupări literare. Veneraţia lui pentru 
Cacavela rămânea intactă. E chiar curios ce vechi este în 
unele privinţe acest viitor membru al Academiei berlineze. 
Ideea de literatură în sens occidental avea să străbată greu. 
Trebuia s-o pregătească alunecarea înceată a moravurilor, şi 
pentru asta nu era de ajuns ca puţini să meargă în Apus, ci 
ca acest Apus să descindă aici" 86 . 

Cantemir nu enumeră cărţile patristice mai sus, după Sfânta 
Scriptură (a cărei lectură e o „primblare şi a minţii înnoire", nu o 
lectură monotonă sub auspiciile lui mysterium tremendus), 
pentru că ar fi fost prea multe. Iar, pe de altă parte, tradiţia pa¬ 
tristică se subînţelege, în studiul biblic, pentru orice conştiinţă 
ortodoxă. Scriptura nu poate fi concepută în afara Tradiţiei şi a 
Părinţilor, iar Cantemir nu face decât să citescă Scriptura cu 
optica şi instrumentele hermeneuticii tradiţionale, fără nicio de¬ 
rogare. Dacă împrumută ceva din altă parte, împrumută asi¬ 
milând şi menţinându-se în linia cugetării ortodoxe tradiţionale. 
Se remarcă, de altfel, în construcţia discursului său, inserarea 


86 Idem, p. 61. 

unor teme si motive arhicunoscute ale literaturii bizantine si 

9 9 

româneşti, precum: deşertăciunea deşertăciunilor, ubi sunt?, lu¬ 
mea ca vis şi părere etc. 

Iată un exemplu, prin care Cantemir se situează în descen¬ 
denţa pedagogiei patristico-ascetice (a Sfinţilor Antonie cel 
Mare, Macarie cel Mare, Ioan Gură de Aur, Vasile cel Mare etc.) 
care recomandă cugetarea la moarte, dar şi în tradiţia ro¬ 
mânească a lui Neagoe Basarab, Dosoftei şi Miron Costin: 

„Unde iaste Chiros si Crisors? Unde iaste Xerxis si 
Artaxerxis...? Unde iaste Alexandru marele...? Si să nu te 

5 

mai, pentru alţii vechi şi minunaţi a grecilor împăraţi, 
întreb, ce pentru aceşti mai de curund: unde iaste Con¬ 
stantin marele, ziditoriul Ţarigradului? Unde iaste Ius- 
tiniian...? Unde iaste Dioclitiian, Maximiian şi Iuliian, tira¬ 
nii cei puternici şi mari? Unde iaste Theodosie cel Mare şi 
Theodosie cel Mic? Unde iaste Vasile Machidon si cu fiiul 

9 

său Leon Sofos...? Unde sunt împăraţii Romii.. ." 87 . 

Cu o vehemenţă hrisostomică - pe care o reproducea şi 
Neagoe Basarab -, după ce înşiruie toţi împăraţii cei mari ai 
lumii, Cantemir înfăţişează un tablou sinistru/ cutremurător, al 
nimicirii măreţiei împărăteşti, care sună a jelanie funebră, a 
bocet: 

„Schiptrul lui altuia l-am dat; 
avuţiile si bunurile lui 


87 Dimitrie Cantemir, Divanul, op. cit., p. 27. 

cărora n-au silit să le câştige 
am împărţit; 

puterile şi străşniciile lui 
cu patru scânduri 
în a pământului pântece 
li-am legat; 

caii si carăle lui 

9 

pre câmpuri li-am fărâmat, 
călăreţii lui, dialuri, 

şi pedestraşii lui, pe şăsuri, 
hulturii si alte 

9 

ale ceriului paseri i-au mâncat 
şi li-au cu pământul alăturat; 

şanţurile lor s-au împlu cu gunoiu 
si zimţii cei frumoşi 

9 9 9 

de pustietate s-au răsipit; 

dobitoacele lui, 
masă întinsă jigăniilor 
li-am făcut, 

gardurile viilor lui, 
focului 

şi strugurii lor, 
de piciorul strein s-au călcat, 

livezile şi pomii lor 
cei cu roadă dulce 
de toată săcurea 
si de toată mâna 

9 

care n-au răzsădit 
s-au tăiat; 

ţiitorile [ţiitoarele] lui cele iscusite 
curve cetătii li-am făcut; 

florile grădinilor lui, 
degetele streine li-au cules 
si nasul celui necunoscut 

9 

li-au amirosit; 
palaturile lui 

sălaşe boaghelor [bufniţelor] 
şi puhacelor [cucuvelelor] 
li-am premenit. 

Iată dară că aceasta 
iaste dreptate..." 88 . 


88 Idem, p. 29. 

Aceasta este zestrea lumii: „dzestrele tale ca nourul şi ca 
umbra miorului" 89 . 

Nu numai împăraţii au această soartă cruntă, dar şi cetăţile 
mari ale lumii - perspectiva va fi reutilizată de Bolintineanu, în 
Conrad, cât şi de Eminescu, în acea panoramă a civilizaţiilor din 
Memento mori -, precum Alexandria, Memfis sau Babilonul 90 . 

Eminescu împrumută de la Cantemir şi cele patru scânduri : 
„Mâna care-au dorit sceptrul universului şi gânduri/ Ce-au 
cuprins tot universul încap bine-n patru scânduri"... (Scrisoarea 

i). 

Lumea este „părere deşartă şi vis de nălucire " 91 (o altă ima¬ 
gine semnalată adesea în literatura veche precum şi la Emines¬ 
cu), dar încearcă să-l convingă pe înţelept de concreteţea ei 

/V 

benefică, pentru a-i zdruncina idealismul. Insă autorul reuşeşte 
în aceste rânduri să ne facă portretul unui personaj avar, un fel 
de Hagi Tudose...cosmicizat: 


„De vreme dară ce până într-atâta 
tărie nădejde ai 
şi pre multe 
viitoare 
si fiitoare 

9 

te întemeiezi. 


89 Ibidem. 

90 Cf Idem, p. 77. 

91 Idem, p. 44. 

şi nu pe cele ce vedzi, 
ce cele ce audzi 
crezi, 

căci dară cu ale mele 
lucruri 

în toate ale tale 
lucruri 

si chivernisele 

9 

te slujeşti? 

întăi dară, căci în mine lăcuiesti? 

Căci hrana si bucatele mele mănânci? 

9 

Căci pâinea şi bivşugul [belşugul] ţarinilor mele strângi? 
Căci roadele poamelor mele culegi? 

Căci cu hainele mele te învesti 

9 

şi încingându-te te învăleşti? 

Căci vaca mea mulgi? 

Căci miiarea albinelor mele strângi? 

Căci cu boul mieu pământul mieu ari? 

Căci cu sămintile mele samini? 

9 

Căci cu corabiia mea pre mare 
şi cu calul meu pe uscat 
îmbli?" 92 . 


92 Idem, p. 44-45. 

Replica înţeleptului se înscrie perfect în descendenţa reto¬ 
ricii patristice, susţinând că Dumnezeu l-a aşezat stăpân peste 
lume: 


„cu ale Lui puternice mâni m-au frământat, 
şi după aceasta, suflându-m[i] 
cu Duhul Său, m-au însufleţat, 
dzicând: «Adam, zidirea mânulor Mele!». 

Şi după asămănarea Lui 
şi preste toate câte fiitoare 
în lumea - în tine adecă - 
stăpân şi domn m-au înălţat, 
toate pre mână şi pre samă mi-au lăsat: 
oile, boii, încă şi peştii mării 
şi altele şi «cu oarece puţinei 
mai gios decât îngerii m-au încununat» [Ps. 8, 6] 

si cu un cuvânt să-ti dzic, 
pre mine stăpân - pre tine slugă, 
pre mine poruncitoriu - 
pre tine ascultătoriu 
a fi au poruncit, 
si în voie lăsându-mă, 
precum mi-a fi voia, 
ase să mă cu tine slujăsc" 93 . 


93 Idem, p. 45-46. 

De altfel, „operele Părinţilor Bisericii" sunt „modele de re¬ 
torică şi de mare lirism [...], însemnând exerciţii spirituale şi 
favorizând dezvoltarea unei gândiri abstracte" 94 . 

Condiţia umană e paradoxală, nefericită şi fericită în acelaşi 
timp, pentru că şi omul e paradoxal: muritor, dar şi doar cu puţin 

/V 

mai jos de îngeri. 

/V 

Insă, un pamflet aşa de dur şi de comprimat poetic, la 
adresa avariţiei şi a vanităţii vom regăsi, în literatura modernă, 

A 

doar la Tudor Arghezi. Intr-un Psalm (Vecinul meu a strâns cu 
nendurare), poetul parafrazează parabola biblică a bogatului care 
visa să-şi facă hambare mai mari, atunci când l-a surprins moar¬ 
tea. Arghezi compune o diatribă, având savoare omiletică com¬ 
binată cu un limbaj modern, la adresa celui bogat şi cupid, a 
vecinului care se crede atotstăpânitor - ca şi Lumea din opera lui 
Cantemir - vecin şi cu Dumnezeu. Dar e ajuns curând de moarte, 
precum împăratul pe care l-am văzut mai sus: 

„Vecinul meu a strâns cu nendurare 
Grădini, livezi, cirezi, hambare. 

Şi stăpânirea lui se-ntinde-acum 
Pân' la hotarele de fum. 

Soarele-apune zilnic şi răsare 

/V 

Intr-ale sale patru buzunare. 

Văzduhu-i face parte din avut 

94 Manuela Tănăsescu, Despre „Istoria ieroglifică", Bucureşti, Ed. Car¬ 
tea Românească, Bucureşti, 1970, p. 125. 

Cu-al zalelor de stele aşternut. 

9 

Luând si lumina-n ţarcul lui de zestre, 

O potcovi şi-o puse în căpestre. 

Din cer ia fulgeri, din pământ grăsimi. 

Adâncuri înmulţind cu înălţimi. 

Si fostul meu vecin de ţărm se tine 

9 9 9 

Vecin de-o vreme. Doamne, şi cu Tine. 

Urechea lui, închisă pentru graiuri. 

Cu scamă s-a umplut, de mucegaiuri. 

Gingia moale, înţărcată, suge. 

Ochiul porneşte blând să se usuce, 

/V 

In pântec spini, urzici şi aguride 
Dau ştiri de beteşugul ce-1 ucide. 

Creştetul gol poţi să-l încerci 
Puhav subt pipăit, ca pe ciuperci. 

Si-i şubred ca o funie-nnodată. 

Cu căpătâiu-n barca înecată. 

Doamne, asa obişnuit eşti, biet 95 , 

' 9 9 9 ' ' 

95 Dumnezeu e numit aici biet, pentru că aşa II cred oamenii mândri, 
ca fiind „neputincios" să răsplătească cruzimea şi vanitatea lor. Dar Acest 

Să risipeşti făptura Ta încet. 
Prefaci în pulbere măruntă 
Puterea dârză si voinţa cruntă. 

9 9 

Faci dintr-un împărat 
Nici praf cât într-un presărat. 
Cocoloşeşti o-mpărăţie mare 
Ca o foiţă de ţigare. 

Dintr-o stăpânire semeaţă 
Ai făcut puţină ceaţă. 

Zidind, schele-nalte şi repezi ridici, 
încaleci pe lespezi cât munţii, melci mici. 

Păretele-i veacul pătrat. 

Şi treapta e veacul în lat. 

Si scara e toată vecia. 

9 

Şi când le dărâmi, trimiţi clipa 
Să-şi bată aripa 
Dedesupt. 

Musca mută a timpului rupt". 


biet Dumnezeu e Cel care dă fiecăruia moartea pe care o merită şi care e 
cumplită pentru cei avari. 

De la măreţie până la moarte şi decădere nu e decât un pas, 
o clipă, atât de infinitezimală, încât Arghezi nici nu semnalizează 
în vreun fel trecerea de la o stare la alta. Remarcăm coerenta de 

9 

mentalitate între doi scriitori din două epoci, care par...foarte 
îndepărtate: cea a lui Cantemir şi cea a lui Arghezi. Şi credem că, 
în critica românească, nu s-a remarcat această continuitate, între 
epoca veche şi cea modernă, şi nici nu s-au tras toate concluziile, 
care se impun în urma studierii acestei coerenţe. 

Istoria ieroglifică : o viziune tradiţională asupra 
existenţei sau ilustrarea temelor majore ale literatu¬ 
rii medievale 96 

„Celor ce multe lumânări 
în citirea cărţilor topesc, 
ochii trupului 
la vedere se tâmpesc. 

Iar celora ce niciodată 
pe slove au căutat, 
măcar că vederea ochilor 
mai ascuţită şi-au păzit, 
însă neştiinţa în întunericul 
şi în tartarul necunoştinţei 
i-a vârât" 97 . 


Spre deosebire de Divan, Istoria ieroglifică este o lucrare pro¬ 
teică, având doar un fond narativ-istoric. 

Conceperea sa pare a fi motivată de o primară intenţie cro- 
nicărească (chiar dacă deghizată), dincolo de care, însă, discursul 


96 Capitol revăzut, publicat mai întâi în Epilog la lumea veche, voi. 1.1, 
în ambele ediţii, din 2010 (p. 276-320) şi 2014 (p. 368-424). Cf. 

https://www.teologiepentruazi.ro/2010/05/14/epilog-la-lumea- 
veche-i-1/ şi 

https://www.teologiepentruazi.ro/2014/01/ll/epilog-la-lumea- 

veche-i-l-editia-a-doua/. 

97 Dimitrie Cantemir, Istoria ieroglifică, ediţie îngrijită de P. P. Panai- 
tescu şi I. Verdeş, cu studiu introductiv de Adriana Babeţi, Ed. Minerva, 
Bucureşti, 1997, p. 64. 

retorico-poetic este perfect echilibrat ca importanţă şi semnifi¬ 
caţie. 

9 

Dacă pentru Călinescu este „opera literară viabilă a lui Can- 
temir" 98 , Nicolae Manolescu o consideră „prima operă literară 
românească în deplinul înţeles al cuvântului" 99 . Primul o 
cataloghează drept „adevărat Roman de Renard românesc, însă cu 
scopuri polemice" 100 , considerând că „lui Cantemir îi place să 
spună istorii, anecdote şi are limbuţia lui Creangă în debitarea 
zicătorilor populare" 101 . 

Al doilea este de părere că 

„ceea ce ne captează interesul rămâne tot plăcerea 
povestirii unor extraordinare peripeţii, ca de Halima. [...] 
partea rezistentă artistic e tocmai aceea de narare a unor 
uimitoare întâmplări dintr-o lume a animalelor şi păsărilor 
construită după modelul celei omeneşti" 102 . 

Manolescu mai distinge descrieri şi portrete, care întregesc 
aparatul literar, dar şi „un uriaş duh comic" care străbate cartea, 
remarcând intenţionalitatea, fericit definită ca „benignă sa¬ 
tiric" 103 , a lui Cantemir. 


98 G. Călinescu, op. cit., p. 38. 

99 Nicolae Manolescu, Istoria critică a literaturii române. 5 secole de 
literatură, Ed. Paralela 45, Piteşti, 2008, p. 80. 

100 G. Călinescu, op. cit., p. 38. 

101 Idem, p. 41. 

102 Nicolae Manolescu, op. cit., p. 80. 

103 Ibidem. 

Sunt de acord cu faptul că „nu există o obscuritate propriu- 
zisă ,/ şi nici „raţiuni esoterice" în Istoria ieroglifică, ci mai mult 
„jocuri [nu l-aş lua în sens ludic] de om cultivat şi inteligent" 104 . 

Pe lângă istorii şi anecdote, Călinescu descoperea şi poeme, 
„numeroase eleghii" - eleghii căielnice şi trăghiceşti - pe care 
însă le vede fundamentate pe o „tratare cultă a metaforei ţără¬ 
neşti" şi le aude curgând într-o „cadenţă populară" şi anunţân- 
du-1 astfel pe...Eminescu 105 (nu e de mirare că Manolescu abdică 
de a mai căuta eleghii prin Ieroglifică). 

Nu neg că există o plăcere narativă esenţială în text, dar tot 
la fel de esenţială este şi plăcerea filosofică - o filosofie şi o reto¬ 
rică teologică, la fel ca şi în Divan - conjugată cu plăcerea poetică. 

De altfel, conjugarea dintre acestea două este aprofundabilă 
până la confundare, după cum remarca Dan Horia Mazilu, pu¬ 
nând în lumină şi identitatea operaţională dintre lucrările lui 
Cantemir si Dosoftei. 

9 

Acest fapt este deosebit de esenţial pentru a înţelege 
unitatea de gândire/ mentalitate şi a modului de raportare la un 
text literar, a celor doi mari scriitori ai epocii vechi, deşi poate pă¬ 
rea - unei cercetări superficiale - că operele la care ne referim 
sunt foarte diferite: 

/V 

„In textul Paraclisului [tipărit la Uniev, odată cu 

Psaltirea, în 1673], Dosoftei versifică la un moment dat un 

fragment destul de întins - aproape trei pagini, precedate 

104 Ibidem. 

105 G. Călinescu, op. cit., p. 41-42. 

de alte câteva file cu text versificat doar în parte dar nu 
marchează grafic stihurile. 

La fel va proceda, peste câteva decenii, Dimitrie 
Cantemir în Istoria ieroglifică, carte în care - opina Manuela 
Tănăsescu 106 - pagini întregi pot fi transpuse în vers liber. 

Mai mult, în năzuinţa [...] de a contura structurile 
ritmice şi rimate (care accentuează evident muzicalitatea 
textului - Manuela Tănăsescu), Cantemir face dovada unui 
har aparte. 

El versifică extrem de uşor - 

9 

Că iată, în ceastă seară 
Inorogul la prundiş să coboară, 
la uşile a toate potecile 
dulăii stau gata să pună zăvoară, 
toate intrările si ieşirile lui 

9 9 

viteji vânătorii 
şi neosteniţi gonitorii 
tare le străjuiesc 
şi vârtos le păzesc -, 

dar această stihuire nu-şi poate ascunde provenienţa reto¬ 
rică. 

/V 

întreaga scriere este aşezată, de altfel, de Cantemir, sub 
semnul deprinderii virtuţilor artei de a scrie şi de a vorbi 

106 Manuela Tănăsescu, Despre „Istoria ieroglifică", Bucureşti, Ed. Car¬ 
tea Românească, 1970, p. 188. 

împodobit. Declaraţia sa este categorică: «A triia şi cea mai 
deadins pricină ieste că nu atâta cursul istoriii în minte mi-au 
fost, pre cât spre deprinderea ritoricească nevoindu-mă [s. n.] 

[...]»" 107 . 

Deprinderea ritoricească născând poezia, devine dificil de 
susţinut că, în primul rând, „lui Cantemir îi place să spună isto¬ 
rii" (G. Călinescu) şi „ceea ce ne captează interesul rămâne tot 
plăcerea povestirii unor extraordinare peripeţii" (N. Manolescu). 

Aceste două afirmaţii ţin exclusiv de opţiunea critică parti¬ 
culară a celor doi istorici ai literaturii române sau de opţiunea de 
lectură a cititorului modern şi postmodern, dar nu reprezintă şi 
intenţia primară a autorului. 

Plăcerea literară esenţială a lui Cantemir este poezia retorică 
sau retorica poetică şi nu istoria sau naraţiunea: 

„Foarte multe din textele în versuri ale lui Dosoftei, 
întinsele pasaje rimate şi ritmate din romanul lui Cantemir 
dovedesc dominanta retorică sub care aceşti scriitori îsi ase- 

9 9 9 

zau întreprinderile lor literare, dezvăluie solidaritatea lor cu 
modelele mentale şi cu principiile estetice ce funcţionau în 
Europa de est atunci şi mai târziu" 108 . 


107 Dan Horia Mazilu, Recitind literatura română veche, voi. I, Ed. Uni¬ 
versităţii Bucureşti, 1994, p. 408. 

Pentru citatul din Cantemir, vezi Istoria ieroglifică, op. cit., p. 3. 

108 Dan Horia Mazilu, Recitind..., voi. II, op. cit., p. 117. 

Găsim foarte utile şi precizările lui Mihai Zamfir, deşi nu 
privesc strict subiectul nostru, dar ne răspund la întrebările 
legate de examinarea caracterului Istoriei ieroglifice : este el pre¬ 
ponderent narativ sau retorico-poetic? Iată ce scrie M. Zamfir: 

„căutarea firului genetic comun prozei şi poeziei, spre 
care năzuiesc exegeze contemporane, nu reprezintă o ino¬ 
vaţie, ci o revenire. [...] Evul mediu [...] reprezintă etapa 
hotărâtoare în care proza oratorică devine proză poetică, 
numită şi receptată ca atare. [...] 

Sintagmele sermo simplex 109 şi sermo metricus 110 (sau 
sermo rhetoricus m ) numesc pe tot parcursul evului mediu 
polii opuşi ai prozei, aşa cum fuseseră stabiliţi de Cicero" 112 . 

Şi tot în Evul Mediu, „exerciţiul perifrazei, adică transpu¬ 
nerea prozei în versuri şi invers, creează o specie necunoscută, 
proza ritmată şi rimată" 113 , în care recunoaştem însă că s-a exer¬ 
sat şi Dimitrie Cantemir, dar şi Varlaam, Dosoftei ( Vieţile Sfin¬ 
ţilor), Neculce, Creangă... 


/V 

109 In latină: discurs simplu. 

110 Idem: discurs metric. 

111 Idem: discurs retoric. 

112 Mihai Zamfir, Poemul românesc în proză, Ed. Atlas, Bucureşti, 2000, 
p. 15, 18. Din păcate, autorul nu are în vedere, în cartea sa, nici tradiţia 
bizantină, nici literatura medievală românească. 

113 Idem, p. 18. 

Mai mult, „cuvântul prosa a ajuns să însemne în evul mediu 
orice compoziţie bazată pe ritm, chiar când este vorba de o poe¬ 
zie propriu-zisă! ,,n4 . 

/V 

In jurul anului 1000, ne lămureşte mai departe autorul, 

„proza ajunge să fie metrică, ritmică, mixtum compo- 

/V 

situm 115 şi prozaică [E. R. Curtius]. înregistrarea tuturor 
variantelor prozodice pe care amestecul de proză şi vers le- 
a creat în epoca medievală este practic imposibilă. 

Viziunea antică trece numai în datele ei fundamentale 
în epoca medievală. Mai culţi şi mai sensibili decât anticii, 
scriitorii medievali utilizează cu scop estetic conştient ambi¬ 
guitatea distincţiei poezie-proză, scoţând efecte nebănuite 
din inserturile intenţionate ale unei categorii în cealaltă. [...] 
Poemul în proză reprezintă registrul elevat al prozei 
literare şi, [...] pe teren estetic, el se opune vizibil speciei 
destinate apropierii de realitatea lingvistică imediată, adică 
romanului [naraţiunii] ,,n6 . 


Analizând scriitura lui Dimitrie Cantemir, se poate recu¬ 
noaşte cu uşurinţă amprenta stilului medieval savant, elevat. 
Istoria lui Cantemir nu este, în opinia noastră, decât tardiv subsu- 
mabilă genului romanesc, în virtutea plăcerii estetice a moderni- 


114 Idem, p. 19. 

/V 

115 In latină: compoziţie mixtă. 

116 Mihai Zamfir, Poemul românesc în proză, op. cit., p. 19, 40. 

lor şi a (in)capacităţii lor de a recupera o carte veche pentru gus¬ 
tul secolului. 

Cantemir scrie însă conştient o carte în care oferă măsura 

9 

profunzimii sale de cugetare, a interesului istoric şi moral, şi a 
talentului său artistic si literar. Mai mult decât atât. Istoria 
ieroglifică ne-a făcut impresia atingerii unei maturităţi a expresiei 
teologico-filosofice, pe lângă cea literară, fiindcă aici am desco¬ 
perit fragmente mai subtile şi mai complexe (din punctul de 
vedere al profunzimii gândirii, al gradului de intimizare cu re¬ 
flecţia teologică şi al expresivităţii eliptico-metaforico-sapien- 
ţiale) decât cele ale Divanului - şi se va vedea mai jos acest lucru. 

în cele ce urmază, nu facem decât să ne conformăm acestei 
opţiuni retorico-poetizante (dominante) a autorului Ieroglificei , 
adoptând formula lirică, în locul celei prozaice, prima fiind cea 
care i se potriveşte cu mult mai bine acestei opere. Ne vom pre¬ 
vala, ca şi anterior, de rima interioară a textului, de cezurile pe 
care fraza ni le indică de la sine. 

De altfel, într-un mic volum, intitulat Cartea de recitire, Ni- 
chita Stănescu scria despre poezie: 

„Nici rima, nici ritmul nu sunt altceva decât farduri. 
Poezia se foloseşte de ele, cum se foloseşte si de cuvinte, 
numai din răsfăţ şi din întâmplare. Adevărata istorie a poeziei 
româneşti e cu totul altceva decât aceea care ia în consideraţie 

9 9 

numai volumele de versuri (s. n.)". 

El considera că poezia românească începe cu adevărat din 
literatura veche (din cauza nefastei epoci comuniste exemplifică 
numai prin Neculce şi Cantemir teoria sa, nu şi prin scriitorii 
Ierarhi, dar nu credem că i-au rămas indiferenţi) şi declara cu 
tărie că există în Istoria ieroglifică fragmente de poezie care fac din 
Cantemir 


„primul şi cel mai mare poet român" şi „un mare 
înaintaş al lui Eminescu, Arghezi, Blaga, Barbu, Bacovia, un 
mare înaintaş egal cu urmaşii săi şi deci mai tulburător" 117 . 

Nichita a extras şi a poetizat mai multe astfel de fragmente, 
depăşind ideatic aria eleghiilor semnalate iniţial - şi acelea vala¬ 
bile - de Călinescu. Pe urmele demersului său, am transformat si 
noi în poezie câteva pagini din romanul cantemirean, scoţând în 
evidentă si sensurile filosof iei sale. Vom urmări, de asemenea, în 
cele ce urmează, să punem în lumină unitatea tematică a operelor 
literaturii noastre vechi, motiv pentru care vom organiza şi frag¬ 
mentele ieroglifice în funcţie de temele centrale ale medievalităţii 
literare, care se regăsesc şi în istoria alegorică a lui Cantemir - ca 
şi în Divan , de altfel - pentru că 

„acest mod de gândire [medieval] era ilustrat de recu¬ 
renţa unor teme şi motive majore ca memento mori, fortuna 
labilis (instabilitatea destiului), deşertăciunea tuturor lucru- 

117 Nichita Stănescu, Cartea de recitire, Ed. Cartea Românească, Bu¬ 
cureşti, f. a., p. 11-13. 

rilor şi caracterul distructiv al timpului", precum şi de 
„ideea de theatrum mundi'' 118 . 

Le-am reperat anterior în literatura noastră veche, le vom 
regăsi ilustrate şi în Istoria ieroglifică. Pe lângă aceste teme, 
enunţate mai sus, o vom remarca însă şi pe cea, esenţială pentru 
aria noastră spirituală, a cosmosului ca o carte, ca biblie. Ele 
configurează subiectele de interes pentru strategia literară a epo¬ 
cii. 

De asemenea, temele morale devin o recurentă. Dacă Miron 
Costin scria versuri împotriva zavistiei, Cantemir va avea în 
vedere şi alte astfel de subiecte, precum arghirofilia, starea ba¬ 
hică, concupiscenţa etc. 

Vom decela, de asemenea, din textul Istoriei cantemirene şi 
câteva fragmente care continuă să ateste, pe lângă cele semnalate 
în Divan, propensiunea autorului pentru cugetarea tradiţională. 
Reamintim aici şi părerea lui Al. Duţu: 

„până spre sfârşitul secolului al XVIII-lea, sensibilul a 
făcut manifestă o ordine conceptuală; frumosul era subor¬ 
donat ideii. Sensibilul nu a fost repudiat, ci a întărit formu¬ 
lările gândirii: au fost cultivate simbolurile, iar în primul 
roman ( Istoria ieroglifică) dezbaterea politică s-a învăluit în 


118 Matei Călinescu, Cinci feţe ale modernităţii (modernism, avangardă, 
decadenţă, kitsch, postmodernism), traducere de Tatiana Pătrulescu şi Radu 
Ţurcanu, posfaţă de Mircea Martin, Ed. Univers, Bucureşti, 1995, p. 28. 

alegorie. Prima operă beletristică tipărită (Critil şi Andro- 
nius) a plăcut pentru că se înfăţişa în aceeaşi formă. 

Investigarea esenţelor, proprie speculaţiei elene, dez¬ 
voltată de bizantini, a persistat în cultura scrisă română, ca 
şi în celelalte culturi din Sud-Estul european, în timp ce, în 
Occident, ea nu a atras decât în Renaştere, după o îndelun¬ 
gată cultivare a neoaristotelismului ,,n9 . 


Datorită dificultăţilor sporite pe care le presupun atât sin¬ 
taxa preferată de Cantemir, cât şi formula alegorică a textelor, 
vom adapta puţin textul pentru lectura unui cititor postmodern, 
renunţând la grafia arhaică şi la fonetismele moldoveneşti, 
pentru o lectură mai lină şi mai clară. Dar nu numai din această 
cauză, ci şi pentru a observa caracterul atât de modern al 
enunţului cantemirean, structura poetică a frazelor şi impresia 
de anticipare a poeziei gnoseologice şi a limbajului ermetizant, 
încât pare, de multe ori, că autorul a avut o intuiţie genială 
despre.. .poezia viitorului. 


* 


119 Alexandru Duţu, Sinteză şi originalitate în cultura română, Editura 
Enciclopedică română. Bucureşti, 1972, p. 224. 

Tema lecturii paradigmatice din biblia cosmică, în interiorul 
concepţiei generale despre om şi univers 


Epopeea literaturii şi literatura cosmică 


„Pentru aceasta şi într-acest chip 
a celor vechi şi fericiţi eroi numere [nume] 120 
(căci fericirea adevărată 
cu cât se vecheste, 
cu atât mai mult se fericeşte), 
care de atâtia mii de ani 

9 

şi până acum 

din iscusite condeiele scriitorilor, 
din tocmite versurile 
stihotvorţilor [poeţilor], 
din împodobite vorbele ritorilor 
şi din dulce cuvântare a tuturor gloatelor 
bună pomenirea numelui 
nici s-a părăsit, 
nici în veci se va părăsi. 

Care lucru 


120 Din lat. nomino, nominare = a numi, verb ce reprezintă etimonul lui 
a număra, întrucât literele alfabetelor vechi (ebraic, grec, latin, slav etc.) 
aveau şi valoare numerică. 

vie icoana vrednicelor sale [lor] suflete 
şi deplin pildă 

următorilor săi [urmaşilor lor] este 
(căci toată omenia şi vrednicia omenească 
într-aceasta se plineşte, 
ca pe neputincios să ajute 
si neştiutorului nu numai cu cuvântul, 
ci mai vârtos cu fapta 
pildă aievea să se arate). 

Acest lucru singură înţelepciunea firii 
pe toţi învaţă, 

cu îndemnările sale pildă ni se arată de faţă, 
câte părţi are, toate în slujba 
şi ajutorarea tuturor 
le întinde. 

Soarele tuturor [Dumnezeu] 
nu acelaşi ochi caută, 
nici pe unii încălzeşte 
şi despre alţii aceasta tăgăduieşte. 
Ploile, precum stâncile umezesc, 
asa seminţele dezvelesc, 
lujerele răcoresc, 
copacii înfrunzesc, 
florile, iarba şi toată păşunea 
si otava înverzesc 

9 

şi toate în neamul şi chipul său, 
una spre îndemnarea alteia 
neobosit se nevoiesc 
şi fiecare periodul plinirii sale 
a plini se silesc 121 . 

De care lucru aievea este 
(că fireanul firii a urma se cade), 
iar alminteri 

cine firii se împoncişază [se împotriveşte], 
pe Făcătorul firii 
în meşteşug necunoscător arată. 


Nici vreau, prietene, cu numele firii, 
mulţimea pătimirii să înţelegi 122 
(că toată pătimirea grozavă 
neprietenă, iar nu prietenă 
este firii)" 123 . 


121 Strofa reprezintă o parafrază poetică largă a unui verset evan¬ 
ghelic, în care se spune că Dumnezeu „face să răsară soarele şi peste cei 
răi şi peste cei buni şi trimite ploaie peste cei drepţi şi peste cei nedrepţi" 
(Mt. 5, 45). 

122 Să nu înţelegi cumva că patimile iraţionale, de care s-a îmbolnăvit 
omul după căderea sa din Rai, fac parte din firea umană. 

123 Dimitrie Cantemir, Istoria Ieroglifică, op. cit, p. 86. 

Pentru autorul Istoriei ieroglifice, icoana faptelor celor bune 
este pilduitoare pentru oameni, aceea care se pictează în cărţi (şi 
aici Cantemir are în vedere toate cărţile umanităţii), se scrie de 
către „condeiele scriitorilor" în versuri epopeice sau se poves¬ 
teşte în cuvântări „împodobite" oratoric sau se rememorează de 
către popoare. Aşa încât faptele cele bune nu pier, ci rămân 
înscrise în amintirea popoarelor. 

Cantemir concepea literatura ca pe o oglindă şi icoană a 
frumuseţii, care transmite oamenilor, drept pildă, faptele bune, 
spre păstrare şi anamneză. Aceeaşi învăţătură morală se citeşte 
nu numai din cărţi, ci şi din întreg universul. Căci această icoană 
a frumuseţii este identificată nu numai în operele umane, ci şi în 
opera lui Dumnezeu, în însăşi epopeea firii, în cartea pe care 
Dumnezeu a înscris-o în cosmos, în toate lucrurile din univers. 

„înţelepciunea firii" înseamnă Cartea cosmosului, raţiunile 
firii pe care Dumnezeu le-a sădit în toate cele create de El. 
Aceasta este o filosofie care aparţine exclusiv Creştinismului şi 
este identificabilă în toate cărţile Evului Mediu românesc, ca si în 
spaţiul apusean. O descoperim la scriitorii Ierarhi - cu prisosinţă 
la Antim Ivireanul - si nu numai la Ierarhi. Cantemir o reactua- 

9 

lizează şi o expune pe larg în Divan, dar iată că îi găseşte spaţiu 
şi în istoria sa alegorică, în care autorul doreşte să fie un cronicar 
dublat de un teolog/ gânditor, un Constantin Cantacuzino şi un 
Miron Costin sau Radu Greceanu la un loc. 

Patimile nu fac parte din firea umană, pentru că ele sunt 
împotriva firii. De aceea, patimile şi păcatele omeneşti nu pot 
constitui o pildă pentru ceilalţi, aşa cum se întâmplă cu faptele 

bune. Ele nu pot fi icoane şi modele de urmat. Firea celor create 
de Dumnezeu, care sunt inanimate si iraţionale, nu îndeamnă la 
săvârşirea păcatului, ci descoperă ochilor contemplativi şi filoso¬ 
fici ai mintii umane armonia terestră si ordinea cosmică. 

9 9 

Natura lucrurilor, universul în întregime dezvăluie o armo¬ 
nie, un sens şi o raţionalitate adâncă. Patimile iraţionale şi pă¬ 
catele omeneşti tăgăduiesc raţionalitatea şi armonia cosmică, pe 
cele care mărturisesc sufletului omenesc despre raţionalitatea şi 
nemurirea sa. Păcătuind împotriva firii, omul greşeşte împotriva 
Creatorului ei şi al lui („cine firii se împoncişază [se împo¬ 
triveşte], pe Făcătorul firii în meşteşug necunoscător arată"). 

Patimile şi păcatele omeneşti sunt împotriva naturii umane, 
neprietene firii, ele nu au fost sădite în firea umană la crearea sa, 
ci sunt un rezultat al voinţei libere, care poate înclina spre rău, a 
creaturilor raţionale. 

9 

Rezultă aşadar că răul nu se află în firea celor create si că 

9 9 

oamenii care îl săvârşesc, fac aceasta împotriva firii şi, implicit, 
împotriva Făcătorului firii - în opinia autorului acestor rânduri. 


* 


Adevărul învederat 

„Cine lucrul cel mai aievea 
decât razele soarelui cunoscut 
nu-1 va cunoaşte? /.../ 

124 

nezeu. 

125 


Acestea dară, /.../ 
cei din cuiburele 
încă cu fulgi puişori 
si cei încă 

9 

sub ţâţele maică-sa sugători 
a judeca vor putea, 
si statul cel mai fericit 

9 

decât toată fericirea 
precum ca râul se va pogorî 
şi ca puhoiul va năbuşi 
si cele în lume nesimţitoare 

9 9 

a simţi şi a se pricepe 
vor pricepe.. . 124 /.../ 

Deci oricine ar fi acela 
care acelei nepovestite fericiri 125 
părtaş a fi ar pofti, 

întâi trebuie ca nu numai a [le] trupului, 
ci şi a [le] sufletului mâ[i]ni 
totdeodată să întindă 
şi nu numai cu ale trupului picioare, 
ci şi cu ale sufletului aripi 
să alerge şi să zboare 


Cei care sunt prunci la răutate primesc înţelepciune de la Dum- 


Nepovestita fericire a Raiului sau a împărăţiei cereşti. 

(că alminteri, leneşilor osteneala 
şi pizmătarilor lipsa şi căinţa va rămânea). /.../ 

Lucrul ce întâi la lumină n-au fost. 
Dumnezeu, din ne a fi [din nefiinţă], 
la a fi [la fiinţă] îl aduce. 

Iar lucrul ce odată la fiinţă a ieşit, 
le nefiinţă nici Dumnezeu 

9 

nu-1 poate 126 aduce" 127 . 


Pasajul din urmă reprezintă o definiţie dogmatică: această 
lume e creaţia lui Dumnezeu, iar Dumnezeu a creat-o din nimic/ 
ex nihilo, aducând-o de la nefiinţă la fiinţă („din a ne fi la a fi"). 
Este o învăţătură teologico-dogmatică esenţială şi, de altfel, 
ultima strofă este grea de teologie, pentru că este expusă nu nu¬ 
mai dogma despre aducerea întru fiinţă a universului, ci şi aceea 
despre imposibilitatea ca acest univers să se întoarcă înapoi, în 
nefiinţă. 

9 

Aceasta este percepţia creştină tradiţională în cultura 
română şi tocmai de aceea - după cum se va vedea - vom avea 
mult de discutat asupra versurilor eminesciene, cărora li s-a im¬ 
primat o asemenea interpretare (despre omul şi universul care se 
întorc în nefiinţă), care contravine viziunii româneşti consacrate 


/V 

126 In sensul că nu doreşte. 

9 

127 Dimitrie Cantemir, Istoria ieroglifică, op. cit., p. 114-115. 

de toată literatura noastră veche - având în vedere faptul că Emi- 
nescu avea lecturi si cunoştinţe temeinice din această literatură. 

9 9 9 

Eminescu a cunoscut foarte bine aceste învăţături transmise 

9 

prin Biserică, dar şi prin literatura veche şi ne vine foarte greu să 
fim de acord că a ales să creadă în ceva contrar credinţei nea- 

9 

mului său, el, care vroia să fie întru totul dac şi scria nu doar în 
manuscrise, ci până şi în ţărâna din curtea spitalului în care a 
murit: îesus Christus Rex dacoromanorum 128 . 

Sensul lumii este spre transfigurare şi nu spre nefiinţă, în 
concepţia ortodoxă şi a textelor noastre medievale. Lectura cărţii/ 
bibliei cosmice unifică interior fiinţa umană si o conduce către 

9 9 

centrul existentei si Creatorul ei: 

9 9 

„Astfel Dumnezeu, care e în măsură infinită mai 
presus de totul, fiind totul în toate, va fi numai El singur 
văzut de cei curaţi la înţelegere, când mintea, culegând 
contemplativ sensurile lucrurilor, va ajunge la Dumnezeu 
însuşi, ca la cauza, începutul şi scopul ultim al naşterii şi 
devenirii tuturor şi ca la sânul adânc şi nedepărtat al între¬ 
gului cuprins" 129 . 


Toate lucrurile din univers sunt litere cosmice sau cuvinte 
(logoi) care dialoghează cu umanitatea, vectorizând raţiunea 

/V 

128 In latină: lisus Hristos [este] Regele daco-romanilor . 

129 Sfântul Maxim Mărturisitorul, Mystagogia. Cosmosul şi sufletul , 
chipuri ale Bisericii, introd., trad., note şi două studii de Pr. Prof. Dr. 
Dumitru Stăniloae, Ed. IBMBOR, Bucureşti, 2000, p. 14. 

(logos) umană către cunoaşterea originii şi a sensurilor ultime ale 
fiinţei, după cum afirmă tradiţia spirituală patristică: „pretu¬ 
tindeni în istoria creaţiei este semănată în chip tainic dogma 
teologiei" 130 . 

în cărţile tradiţiei noastre literare româneşti, sinonimia 
dintre creaţie şi carte apare specificată cu claritate în Palia istorică 
bizantină (din care am citat şi alte pasaje, în primul volum al 
Istoriei de faţă, dar se pot aduce ca mărturie şi fragmentele ce 
reproduc Hexaemeronul Sfântului Epifanie de Salamina), în 
Cronograful tradus de Danovici (în opinia lui Ştrempel, pentru că 
alţi cercetători nu susţin această identificare) şi în cel al Sfântului 
Dimitrie al Rostovului: 

„Aceste lucruri [făpturi/ creaţii] făcu Dumnezeu într- 
aceste şase zile. Sânt de toate doaozeci şi doao. [...] Aceste 
22 de lucruri făcu Dumnezeu în sase zile. Si aceste 22 de 

5 5 

cuvinte [cărţi ale canonului biblic] din jidovi [din Vechiul 
Testament]" 131 . 

„Dece [deci] au făcut săvârşit Svântul Dumnedzău 
doaădzeci şi doaă [22] de lucruri ci să chiamă câte slove 


130 Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, în col. PSB, voi. 17, trad., introd., note şi indici de Pr. 
D.fumitru] Fecioru, Ed. IBMBOR, Bucureşti, 1986, p. 133. 

131 Cele mai vechi cărţi populare în literatura română, IV, Palia istorică, 
cu studiu de Alexandra Moraru şi Mihai Moraru, Ed. Fundaţia Naţională 
pentru Ştiinţă şi Artă şi Academia Română, Institutul de Lingvistică 
„Iorgu Iordan", Bucureşti, 2001, p. 103. 

[cărţi] au jidovii în cartia [Scriptura] lor şi tocma cu doaăd- 
zeci şi doaă de cărţi [ale canonului Vechiului Testament] ce 
au scris de la Prorocii lor si tocma cu doaădzeci si 2 de 

9 9 

seminţâi ce s-au tras de la Adam până la Iacov, cum scrii la 
carte lui Moisi, la pisaniia veche, adică în Biblie" 132 . 

„Pe toată făptura cea văzută a numit-o carte, în care 
carte Cerul şi pământul sunt ca două foi, întru care pe cât 
privim pe cea prea frumoasă zidire a lui Dumnezeu, pe atâ¬ 
tea slove avem, care ne învaţă pe noi pentru Dumnezeu" 133 . 


Există, prin urmare, o protobiblie sau un prototestament 
cosmic. Cantemir discută despre cartea cerului în termenii unei 
filosofii proprii, concepând un discurs despre paradigma soa¬ 
relui şi a corpurilor cereşti, din lectura evoluţiei cărora (a mişcării 
lor de revoluţie) el extrage concluzii telogice întru totul ortodoxe. 

Aşadar, păşim mai departe, în periplul nostru pe continen¬ 
tul ieroglific. 


* 


Paradigma soarelui şi a celorlalte trupuri cereşti 


132 Cronograf tradus din greceşte de Pătraşco Danovici, ed. îngr. şi cuv. 
înainte de Gabriel Ştrempel, cu un studiu introd. de Paul Cerno- vodeanu, 
voi. I, Ed. Minerva, Bucureşti, 1998, p. 4. 

13 3 Hronograf [scris de Sfântul Dimitrie al Rostovului], trad. de Diac. 
Gheorghe Băbuţ, Ed. Pelerinul Român, Oradea, 1992, p. 13. 

„Totul dară, 

orice firea fireşte [în mod firesc] lucrează, 
pricina săvârşitului 134 
peste socoteala şi simţirea ei este. /.../ 

Aşijderea, cele fireşti 
toate în sferă 135 se întorc 
si sferei fireşte sfârsit nedându-se, 
iată că nu pentru odihna sfârşitului, 
ci pentru veşnica clătire 136 
de la neclătitul Clătitor 137 se clăteşte. 

9 

Soarele, luna, cerul 
şi alte trupuri cereşti toate, 
din început 

şi cu mare repeziciune aleargă, 
însă nu cu acea socoteală [scop, raţiune], 
ca doară vreodinioară 
la doritul ţenchiu [scop] 
şi sfârşit ajungând, 
să se odihnească. 


134 Cauza atingerii scopului. 

135 Sfera = orbita. 

136 Clătire = clătinare, mişcare. 

137 Dumnezeu. 

căci aşa (precum s-ar putea zice), 
încă de mult ar fi cunoscut, 
precum fireşte la sfârşit să ajungă, 
peste putinţă îi este 
şi precum până acum 
în vreun punct al sferei lucrării sale 
loc de stare n-au aflat, 
asa si de aici înainte 

9 9 

în vecii vecilor, 
precum nu va putea, 
de mult nădejdea 
i s-ar fi curmat, 

fără numai când Clătitorul firii 
(Cel ce în clătire nehotărâtă 
si neodihnită 

9 

o ţine), 

după a Sa slobodă şi puternică voie 
vreodată a o clăti 

V • -1 QQ 

ar paraşi 138 . 

Aşadar, toate lucrurile fireşti, 
cu una şi singură a soarelui paradigmă, 
precum se cade 
a se înţelege se pot. 

138 Planetele si-ar înceta mişcarea în univers numai dacă Dumnezeu, 

9 9 ' 

Cel ce le mişcă, ar decide aceasta. 

Că precum soarele 
de la punctul Racului 
până la punctul Capricornului, 
se suie şi se pogoară 
si în tot anul, 
măcar că 

toate locurile umblării sale 
negreşit atinge şi cercetează, 
însă nici curgerii [rotirii] sfârşit a face, 
nici odihnei a se da 
poate, 

fără numai cât cu apropierea 
şi depărtarea sa 
de la locurile ce priveşte, 
mutările si schimbările vremilor 

9 

pricinuieşte, 
si aceasta afară din toată 

9 

socoteala si simţirea sa. 

9 9 

/V 

Intr-acest chip 
şi cursul a toată fapta 
nepărăsit atomurile schimbându-şi, 
toate cele dintru început chipuri 
nebetejite 
şi nepierdute 

păzeşte. 

De unde aievea [adevărat] este 
că tenchiul sfârşitului 

9 9 

nu în socoteala fireştilor 139 . 

9 ' 

ci într-a Izvoditorului 
si Pricinuitorului firii 

9 

este. /.../ 

Cu acest mijloc mare lumină [a minţii] 
celor ce cu înţelegerea [raţiunea] se slujesc 
a lumina poate 

şi ascuţită sabie împotriva celor ce 
pe Ziditorul tuturor 
a tăgădui nebuneşte îndrăznesc, 
în mână să ia, 

de vreme ce deosebirea zidirii 
si a Ziditorului 140 

9 

dintr-acesta chiar a se cunoaşte 

9 

poate. 

Căci Ziditorul, 

după înţelepciunea şi puterea Sa, 
zidirea săvârşind, 

139 A celor ce sunt aşezate în fire. 

9 

140 Deosebirea între firea veşnică şi necreată a Ziditorului şi firea 
creată, limitată, a celor zidite. 

de lucru [Său] Se odihneşte 141 
şi, ca un deplin în putere Stăpân, 
o dată numai poruncind, 
din veci şi până în veci 
zidirea ca o slujnică 
după poruncă 
nepărăsit aleargă. 

Deci precum toate celelalte, 
câte sub cer zidiri se află, 
din [de] Ziditor se deosebesc, 
căci socoteala nu a sfârşitului, 
ci a poruncii numai au, 
asa una 142 numai Ziditorului său 

9 

mai aproape 
si a se asemăna se zice, 

căci precum a poruncii 
firească socoteală, 
asa a sfârşitului fericirii 

9 9 

si nefericirii, 

a binelui si a răului său chibzuială 

9 


141 Cf. Fac. 2,1-2. 

142 Firea raţională. 

j 

si adevărată hotărâre 

9 

a cunoaşte poate 143 . 

Si aceasta măcar că nu din 

9 

fireasca sa vrednicie, 
ci oarecum împotrivă şi peste fire 144 , 
o înţelegere 

mai mult decât firească 
si dumnezeiesc 

9 

si ceresc 

9 

oarece 

(căruia suflet înţelegător îi zicem), 

în sine străluminează, 
care, peste cele fireşti hotare 
ridicându-1 [pe om] 
la cele metafizicesti, 
ithiceşti [etice] 
şi theologhiceşti cunoştinţe 
îl povăţuieşte. 

143 Firea înzestrată cu raţiune nu are un traseu predestinat de 
Dumnezeu, aşa cum au corpurile cereşti sau cele nucleare, ci ea singură îşi 
stabileşte traiectoria, alegând între bine şi rău. 

144 Darul raţiunii şi al liberei voinţe este numit aici „oarecum peste 
fire", ca un dar deosebit, pentru că firea creaţiei împlineşte porunca lui 
Dumnezeu, Creatorul ei; numai firile înzestrate cu raţiune şi voinţă liberă 
au, tot din darul Lui, capacitatea de a nu face voia Lui, de a alege răul, 
dacă asta îşi doresc. 

Aşadar, din cele înainte pomenite 
a culege putem, ca orice zidire 
ithiceste 

9 

din-ceputul lucrului 
socoteala [raţiunea] sfârşitului ar avea, 
aceea Ziditorului său 
cu partea înţelegerii 145 
să se asemene..." 146 . 

Neclătitul Clătitor este Nemişcatul, Imuabilul, este Dum¬ 
nezeu, a Cărui fire dumnezeiască este veşnică si neschimbătoare, 
dar, în acelaşi timp. El este şi Cel care pe toate le mişcă. Cantemir 
urmează teologiei Sfântului Atanasie cel Mare: 

/V 

„înţelepciunea lui Dumnezeu [Hristos] [...] alcătuieşte 
o singură lume şi o unică rânduială frumoasă şi armonioasă 
a ei. El însusi rămânând nemişcat, dar toate miscându-le, 
prin crearea şi orânduirea lor, după bunăvoirea Tatălui" 147 . 


145 Dacă raţiunea planetelor era să se învârtă permanent pe traiecto¬ 
ria lor cosmică, pentru om, creatură cu fire spirituală, raţională, raţiunea 
existenţei şi a sfârşitului, a desăvârşirii sale, este să ajungă asemenea cu 
Dumnezeu, Creatorul său. 

146 Dimitrie Cantemir, Istoria Ieroglifică, ed. cit, p. 326-327. 

147 Sfântul Atanasie cel Mare, Scrieri, traducere din greceşte, intro¬ 
ducere şi note de Pr. Prof. Dumitru Stăniloae, în col. PSB, voi. 15, Ed. 
IBMBOR, Bucureşti, 1987, p. 79. 

Paradigma soarelui este valabilă pentru toate lucrurile din 
univers, pentru toate făpturile create, care nu au raţiune şi care 
se mişcă în sferă, adică pe orbita traiectului lor continuu, care nu 
are oprire în lumea aceasta. 

Soarele, ca toate corpurile cereşti, se mişcă potrivit poruncii 
pe care Dumnezeu a sădit-o în firea sa, mai presus de raţiunea 
sa, pentru că raţiunea sa nu înseamnă cugetare şi voinţă liberă, 
ca în cazul îngerilor şi a oamenilor, ci este raţiunea prestabilită 
de Dumnezeu, aceea ca aştrii să lumineze pământul şi să deter¬ 
mine schimbarea vremii (cf. Fac. 1,14). 

Nici Antim, nici Cantemir nu adoptă perspectiva helio¬ 
centrică. Pentru ei, soarele se învârte în jurul pământului. 

Am văzut alegoria simbolică a lui Antim (un fel de fabulă 
întoarsă - aici fabula iese din definiţia clasică a genului minor 
sau inferior), în care pământul era omul, iar soarele care îl în¬ 
conjura cu lumina şi căldura sa şi îl priveghea necontenit era 
Dumnezeu. 

Cu alte cuvinte. Dumnezeu Se învârte în jurul omului, îl 
circumscrie, „face pururea o învârtejire împrejurul lui cu un um¬ 
blet necontenită fiind Creatorul si Proniatorul său. Este o con- 

' 9 

cepţie...antropocentrică a scriitorilor noştri din epoca veche, pe 
care o semnalam si la Dosoftei, si care nu este umanistă, ci tradi- 
tional-bizantină. 

9 

Aici, la Cantemir, soarele, ca planetă, este transformat în 
paradigma mişcării, a vieţii, a vitalităţii cosmice, deşi planetele 
nu au suflet şi raţiune proprie - aşa cum le atribuia Platon şi, 
după el, Origen şi Plotin. Vechiul şi Noul Testament, mozaismul 

şi Creştinismul au renegat dintotdeauna această concepţie, pe 
care o amendau dur (ca şi pe cea zoroastriană). 

Porunca lui Dumnezeu, în privinţa lor, este foarte clară: 

„Sau, privind la cer şi văzând soarele, luna, stelele şi 
toată oştirea cerului, să nu te laşi amăgit ca să te închini lor, 
nici să le slujeşti, pentru că Domnul Dumnezeul tău le-a lă¬ 
sat pentru toate popoarele de sub cer" (Deut. 4,19). 

S-a remarcat că, în cartea Genezei, Moise nici măcar nu le 
dă nume aştrilor cereşti, ci îi numeşte luminătorul cel mare (soa¬ 
rele), luminătorul cel mic (luna) şi stelele. Ei sunt doar vase, în 
care, în ziua a patra. Dumnezeu a pus lumina creată în ziua întâi, 
ca să lumineze pământul şi să determine regimul ciclic diurn/ 
nocturn şi pe cel sezonier. De aceea, toată tradiţia bizantină, în 
care se înscriu şi Cazaniile lui Coresi şi Varlaam, îi numeşte lămpi 
sau făclii/ candelabre , aşezate de Dumnezeu în casa/ biserica 
universului pe care a creat-o pentru om. 

Cantemir reţine acum o altă particularitate, din această 
icoană universală, pe cea semnalată de Sfântul Atanasie, şi anu¬ 
me dinamismul ciclic pe care Dumnezeu îl imprimă în cosmos. 

Paradigma soarelui este imaginea ideală a mişcării care se 
execută în mod revolut şi în lipsa unei raţiuni de sine a exe¬ 
cutorului, ceea ce demonstrează existenta Creatorului care a 
gândit-o şi i-a stabilit o raţiune subiacentă. 

Pentru a-şi ilustra teza teologică, Cantemir trece de la soare 
la atomi: la nivel microbiologic sau micromolecular, viaţa ur- 

mează aceleaşi legi ale existenţei ca şi la nivel macrocosmic. Ca 
şi planetele şi galaxiile, atomii se mişcă după traiectoria stabilită 
lor de Dumnezeu. 

Faptul de a-şi urma traiectoria este în firea planetelor sau a 
atomilor, în raţiunea lor de a exista, dar nu sunt stabilite astfel de 
către ele însele, pentru că nu au raţiune liberă, de sine stătătoare, 
ci arată un Creator („Izvoditorul" şi „Pricinuitorul firii"), Care le- 
a gândit şi le-a rânduit în felul acesta. 

Deosebirea dintre zidire si Ziditor, dintre creaţie si Creator, 
se poate înţelege din felul cum soarele şi aştrii cereşti îşi îm¬ 
plinesc raţiunea lor de a exista, urmându-şi traiectoriile cosmice, 
fără ca să aibă raţiune determinantă în însăsi firea lor. 

9 9 

Observaţiile astronomice sau biologice sfârşesc în concluzii 
teologice, care sunt: „mare lumină celor ce cu înţelegerea se 
slujesc", adică firilor raţionale. 

Pricepem acum de ce Cantemir a ales paradigma soarelui: 
pentru că lumina soarelui dialoghează cu lumina raţiunii umane. 
Fiind soarele luminătorul cel mare, el poate naşte „mare lumină" 
în mintea umană, dăruindu-i strălucirea înţelepciunii. 

Soarele, când nu este simbol al lui Dumnezeu însuşi, este 
un purtător de cuvânt al lui Dumnezeu, o trâmbiţă luminoasă a 
filosofiei/ înţelepciunii, sau, cum va zice mai târziu poetul He- 
liade-Rădulescu, despre aştri, „focare arhicentre de raze", puse 
pe firmament „drept candele de aur" şi a căror „lumină vă e vo¬ 
cea, prin ea vorbiţi vederii" (Anatolida sau Omul şi forţele) - 
vederii naturale şi vederii raţional-spirituale. 

Demnitatea solară cea mai impunătoare este aceea de a fi 
reprezentatul simbolic al Lui. Cantemir îi imprimă o dublă her¬ 
meneutică, soarele fiind un simbol al Dumnezeirii, dar şi o 
paradigmă a mişcării orbitale a lucrurilor în univers, paradigma 
dinamismului vital universal. Prin aceasta din urmă, el indică 
însă tot raţiunea divină/ înţelepciunea dumnezeiască, fiindcă 
semnifică lumina ascultării de Dumnezeu, a supunerii: Dumne¬ 
zeu „o dată numai poruncind, din veci şi până în veci zidirea ca 
o slujnică după poruncă nepărăsit aleargă". Iar aceasta este icoa¬ 
na cosmică/ paradigma expusă vederii şi raţiunii umane. 

Omul, care „Ziditorului său mai aproape şi a se asemăna se 
zice şi în care străluminează" - spune autorul - „o înţelegere mai 
mult decât firească [liberul arbitru îl înalţă pe om peste ceea ce 
este firesc pentru celelalte făpturi: aceea de a împlini raţiunile lui 
Dumnezeu sădite în ele] şi dumnezeiesc şi ceresc oarece", este 
chemat să înţeleagă din mişcarea de rotaţie a soarelui, că „ţen- 
chiul"/ scopul existenţei lui este ca „Ziditorului său cu partea 
înţelegerii [sufletul spiritual] să se asemene". 

Dacă celelalte creaturi împlinesc voia lui Dumnezeu din 
fire, omul, tot din fire, este liber să împlinească sau nu voia Lui, 
să se asemene sau nu cu El. Dar firea lucrurilor, a căror para¬ 
digmă e soarele, îi descoperă că firesc este să asculte de Dum¬ 
nezeu, pentru că asemănarea cu Arhetipul divin este firească 
pentru el. 

La scriitorii noştri mai vechi, dragostea pentru simbolism şi 
pentru o hermeneutică universală este esenţială, de aceea sunt şi 
greu ingurgitabili apetitului nostru modern pentru desemantiza- 

rea realităţii. Contemporanii noştri nu mai au apetit pentru astfel 
de scrieri datorită rămânerii lor numai în contingenţă şi a aple¬ 
cării spre divertisment, iar nu spre interpretarea sensurilor şi a 
simbolurilor, a raţiunilor pe care Dumnezeu le-a pus în univers. 

Adevărata filosofie a celor vechi era gândul care se întorcea 
pururea spre rosturile lumii şi spre rosturile proprii, care adân¬ 
cea infinit şi abisal înţelegerea vieţii şi a universului. Dar nu 
printr-o explorare care se extinde geografic şi cosmic, la modul 
realist, fenomenologic (ceea ce aparţine viziunii catolice şi pro¬ 
testante asupra cunoaşterii, mai pe scurt. Apusului eterodox, în 
timp ce Orientul ortodox se păstrează în matca lui tradiţională 
contemplativă), ci prin racheta gândului şi a înţelegerilor harice, 
care erau trimise pe orbite tot mai îndepărtate ale lăuntricităţii şi 
ale spiritului. 

Din mişcarea de revoluţie a corpurilor cereşti, Cantemir 
expune concluzia conform căreia acestea urmează o traiectorie 
cosmică stabilită din veci de Creatorul lor, traiectorie care nu se 
modifică şi nici nu există un scop final sau un capăt al acestei 
mişcări. Cantemir numeşte sferă această mişcare, ea fiind un 
echivalent a ceea ce numim astăzi orbită. 

Ideea de sferă implică însă şi sugestia echilibrului cosmic şi 
a armoniei acestei evoluţii orbitale, care nu se dezechilibrează 
niciodată, care e susţinută întru mişcarea şi scopul său de legea 
originară care i s-a dat şi de harul lui Dumnezeu, care pompează 
viată în universul Său si îl susţine în fiinţă. Spre deosebire de 
firea iraţională, existentele raţionale au o destinaţie a vieţii lor, 
aceea ca, departajând binele de rău, cunoscând cele metafizice. 

morale (etice) şi teologice, să ajungă la desăvârşirea asemănării 
cu Ziditorul şi Prototipul lor. 

Dimitrie Cantemir nu afirmă nimic diferit de Antim Ivi- 
reanul, contemporanul său, şi nimic contrar învăţăturilor orto¬ 
doxe ci, dimpotrivă, le secondează cu fidelitate. Mai mult, găsesc 
o mare asemănare între modul lui Antim Ivireanul de a-si 

9 

construi demonstraţiile şi parabolele şi cel pe care îl urmărim 
aici, al lui Cantemir. De asemenea, Antim insera în omiliile sale 
aceeaşi filosofie cu privire la contemplarea scenei cosmice ca o 
icoană şi oglindă a împărăţiei veşnice şi a cerului înstelat ca o 
lectură a creativităţii si iubirii dumnezeieşti. La această herme- 

9 9 9 

neutică incita însăşi Scriptura Sfântă sau, în particular. Psaltirea, 
care a avut un rol capital în formarea tradiţiei poetice româneşti, 
impregnându-şi influenţa la nivel stilistic şi vizionar. 


* 


Filosofia isihastă a tăcerii 

„Lupul partea cea mai multă a vremii 
tăcerii da 
[căci tăcerea 
capul filosofiei este, 
şi încă toată cinstea înţelepciunii 
mai mult într-însa se sprijineşte, 
de vreme ce aplos 148 a grăi 


/V 

148 In limba populară/ graiul vorbit. 

de la maice 
şi de la mance [doici] 
ne deprindem 
frumos si mult a vorbi, 

9 7 

toate şcoalele, mai prin toate locurile 
(nu cu puţină pagubă a tot muritorul!), 
pe canoane [legi retorice] ne învaţă. 

Iar înţelepţeşte a tăcea 
şi vremea vorbei puţine 
şi grele 

prea la puţini vedem 
si învăţătura tăcerii 

9 9 

undeva măcar în lume 
a se profesui [a se preda] 
nu auzim. 

O, fericita tăcere, 
ca totdeauna 
cu tăcerea ascultăm 
si învăţăm 

9 9 

orice ar fi de învătat 

9 

şi pururea din fântâna tăcerii 
cuvântul înţelepciunii 
au izvorât. 


Că cine tace mult. 

mult gândeşte, 
şi cine mult gândeşte 
mai de multe ori 
ce-i mai cuvios nimereşte. 

9 

Acela dar, ce 

ce-i mai de folos au nimerit, 
zic că, 
de va grăi, 

va grăi mai negreşit]" 149 . 


Cantemir denigrează aici retorica goală, subliniind antiteza 
dintre barocul expresiei şi liniştea interioară a sufletului, tăcerea 
adâncă pe care omul spiritual şi-o agoniseşte prin înţelepciune, 
prin liniştea contemplativă şi gânditoare. 

Dacă Dosoftei înălţa către Dumnezeu cuvintele tăcerii („ru¬ 
ga din tăcere"), cuvintele inimii care strigă lăuntric, Cantemir 
cunoaşte şi el, tot pe filieră isihastă, că există vreme pentru 
discurs, dar şi „vremea vorbei puţine şi grele", precum şi timp 
pentru „înţelepţeşte a tăcea". 

Nu e ceea ce se spune la Pilde 17, 28 („Chiar şi nebunul, 
când tace, trece drept înţelept", care s-a păstrat în popor sub 
formă de proverb: „Dacă tăceai, înţelept rămâneai"), ci despre o 
altfel de tăcere, care ţine de sihăstria inimii şi de a-ţi da răgazul 
ca Dumnezeu să-ţi răspundă rugăciunii, chemării, neliniştilor, 
interogaţiilor tale. 


149 Dimitrie Cantemir, Istoria Ieroglifică, op. cit, p. 83. 

Este tăcerea iubită de isihaşti sau „pacea lui Dumnezeu care 
covârşeşte orice minte" (Filip. 4, 7). De aceea, „fericita tăcere"... 

Autorul deplânge faptul că, dacă există şcoli de retorică 
multe, nu există în schimb nicio scoală care să te înveţe recule- 
gerea, adâncirea în sine, contemplaţia, retragerea de sine din 
risipirea în multele lucruri ale lumii. 

Remarcăm imagini plastice deosebite, ca „fântâna tăcerii" - 
imagini poetice care, nu în puţine cazuri, răsar din contexte 
practice, ca să spunem aşa, având ca fundament concreteţea 
experienţei, chiar dacă este o experienţă spirituală. Nu le putem 
numi abstracţiuni pure, pentru că ele nu sunt abstracte decât 
dacă le contemplăm stilistic şi renunţăm, momentan sau definitv, 
la o hermeneutică aplicată. 

A se observa că scriitorii vechi nu iubeau podoaba stilistică 
pentru ea însăşi, ci pentru scopul moral şi spiritual cu care era 
folosită. 

Să nu ne facem însă iluzii că în poezia română modernă 
vom afla abstracţiuni pure: în ciuda a ceea ce se afirmă de obicei, 
lirica noastră modernă şi postmodernă este, în cea mai mare 
parte, unisemantică şi nu plurisemantică şi învederează aceeaşi 
experienţă concretă (afectivă, spirituală etc.) care nu învederează 
onirismul fulminant/ haotic sau abstract. 


* 


Giudeţul [judecata] sufletului cu trupul 
şi despre ce înseamnă „suflet filosof" 

„Acestea de la Vulpe cu toţii auzind 
şi precum [că] adevărul aşa este înţelegând 
(că la mintea spre înţelegere gătată 
mai tare pătrunde cuvântul adevărului 
decât prin moale grosimea trupului 
ascuţită simceaoa [lama] fierului), 
ziseră: «Dară cine între noi poate fi acela 
care mai mult sufletul 
în filosofie să-si fi crescut 

9 

şi după pravile 150 el trupul să-şi fi scăzut?». 

(Că [căci] cu anevoie este cineva 
trupul în toate pe larg 
si de saţiu să-si hrănească 

9 9 9 

şi sufletul de poftele trupeşti 
nebetejit să-şi păzească), 

(că precum în hrana slobodă 
trupul se îngroaşă 
şi se îngraşă, 

aşa de post trupul vitionindu-se [slăbind], 
sufletul se subtie 

9 

şi învârtoaşă [se întăreşte]) 

(căci foamea la trup moarte firească, 
iar la suflet viată cerească 

9 

aduce)" 151 . /.../ 

150 După regulile ascetice. 

151 Dimitrie Cantemir, Istoria Ieroglifică, op. cit, p. 68. 

„(căci obişnuiţi sunt cei adevărat vrednici 
vredniciile sale [lor] de priveala ochilor 
şi [de] lauda gurilor a-şi ascunde) 

(ce [căci] precum focul 
în piatra mai vârtoasă 
si în fierul mai îndesat ascuns fiind, 
dintr-aceleasi si mai tare lovindu-se, scânteiază, 
aşa şi sufletul plin de vrednicie, 
pe cât mai mult se acoperă, 
pe atât mai tare se descoperă) /.../ 

(căci sufletul filosof asupreală 
nu are, 

de vreme ce toată asupreala suferind 
precum să i se facă asupreală 
nu simte)..." 152 . 


* 


Ierarhia vredniciilor umane este ierarhia darurilor 


„Firea aşa de înţelepţeşte 
pe toţi la darurile sale ş-au îndemnat, 
cât pe unii în cuvânt, 
iar pe alţii în lucru. 


152 Idem, p. 70. 

pe unu m porunca, 
iar pe alţii în ascultare, 
pe unii în stăpânire, 
iar pe alţii în supunere, 
vrednici, putincioşi şi suferitori 
i-au arătat. 

Aşijderea, unii în gramatică 
şi alţii în poetică, 
unii în loghică, 
iar alţii în ritorică, 
unii în cea ithică [etică, morală], 
iar alţii în cea fizică 

9 

filosofie mai isteti, 
si unii într-ună, 

9 ' 

iar alţii într-altă învăţătură 

9 9 

şi meşteşug mai vestiţi 
si mai fericiţi, 

după a firii orânduială au ieşit 
(că ce unul Dumnezeu dăruieşte 
si orânduieste 

9 9 

toată lumea nici a lua, 
nici a clăti [na] 
poate). /.../ 

(că împărăţia firii, 
precum are domni. 

senatori, 
deregători 
si orânduitori, 
aşa are şi plugari, 
si morari, 
şi portari, 
şi chelari)" 153 . 

Este limpede că morala şi filosofia precizate de Cantemir 
sunt profund tradiţionale şi religioase - credem că instrumentele 
hermeneutice sunt aici de prisos. 

Ele nu ies din canoanele bisericeşti. Nu există inflexiuni 

9 

eterodoxe sau umaniste (în sensul pe care s-a pedalat la noi în 
comunism, de viziune antropocentrist-umanistă şi de primat al 
intelectului pur) în această operă, după cum nu există nici în 
Divan. 

Ierarhia minţilor si a demnităţilor/ virtuţilor umane este o 

9 9 9 1 9 

temă veche în literatura ortodoxă şi va fi o preocupare constantă 
şi pentru Eminescu, fiind şi subiectul celor cinci Scrisori. 


* 


Tema instabilităţii fortunei 

Vremea schimbătoare si norocul trecător 

9 


153 Idem, p. 69. 

„Au nu ştii (că agonisita numelui 
mai mult cu îndrăzneala 
decât cu sila 
se dobândeşte?) 

Au nu pricepi 
(că scânteia amnarului, 
până a nu se stinge iasca 
aprinde, 

iară stingându-se, 
a doua si a treia lovitură 

9 

pofteşte?) 

De care lucru, noi acum, 
vreme de treabă şi după poftă aflând, 
cum vom putea vremea prelungind, 
darul norocului 
în para focului 
să aruncăm? 

Că bine ştii, 

(că pe cât este de iute la curgere 
punctul vremii, 
încă mai iuti sunt 

9 

mutările lucrurilor în vreme) 
si nu trebuie cineva 

9 

a te învăţa, 

9 ' 

de vreme ce, 

(precum chipul norocul, 
mii de mii de obraze [feţe] să fi având, 
şi în mii de mii de feluri pe muritori 
în tot ceasul să fi măgulind,) 
adeverit eşti. /.../ 

(Că ce dă vremea, 
nici avuţia, nici nevointa 
poate cumpăra.) 

Iară câte primejduitoare 
în vremea viitoare 
mi-ai pomenit, 
acestea încă nu tăgăduiesc 
(că cine vreodată 
norocul sub lacăt 
si norocirea în ladă 

9 

si-au încuiat? 

9 

Sau cine tot cu acea fortună 
în viaţă s-a slujit, 
de care vreodată 
să nu fie necăjit?) 

Ci a muritorilor 

mai mult aceasta le este hirişia [caracterul/ obiceiul] 

(ca în ziua norocului 
să-si arate vârful cornului, 

9 ' 

iară în ziua nenorocului, 
de nevoie, 

să sufere şi scoaterea ochiului). /.../ 

O, fortună bună 
(de este în lume vreuna 
adevărat bună), 
cum si tată, 

9 7 

si maică, 

9 7 

si soră, 

9 7 

si frate fortunei rele eşti, 

9 9 7 

care până într-atâta 
pe muritori buiguieşti, 
îmbeti si înnebuneşti, 
cât şi spre tabăra adevărului 
desfrânate ostile 

9 

nebunelor sale socoteli 
a-si slobozi nu se ruşinează" 154 . 


Vremea schimbătoare şi norocul trecător sunt teme majore 
ale literaturii române vechi. Le întâlnim cu prisosinţă în omiliile 
Mitropoliţilor Varlaam şi Antim, precum şi la Miron Costin, atât 
în poemul Viiaţa lumii , cât şi în Letopiseţ sau în De neamul moldo¬ 
venilor. Aici le aflăm ilustrate sub forma aforistică si simbolică a 

9 


154 Idem, p. 97-98. 

Istoriei ieroglifice, demonstrând unitatea de gândire şi de menta¬ 
litate a scriitorilor noştri din vechime. 

9 

Pe aceeaşi temă însă, Cantemir scrie nu numai proză rit¬ 
mată, ci creează versuri propriu-zise, pe o partitură costiniană 
(primele două versuri sunt reproduse din poemul lui Costin, nu 
din dorinţa de a-1 plagia, ci din aceea de a afirma o tradiţie şi o 
continuitate), pe care le inserează atât în Divan , cât şi în Istoria 
ieroglifică - şi cred că avem aici o dovadă palpabilă a perpetuării 
tradiţiei poetice culte: 

„A lumii cânt cu jale cumplită viaţă. 

Cum se trece şi se rupe, ca cum am fi o aţă. 

Tânăr şi bătrân, împăratul şi săracul. 

Părintele si fiul, rude s-alalt statul, 

9 ' 9 7 

în zi de nu gândeşte, moartea îl înghite. 

Viilor rămaşi otrăvite dă cutite. 

9 9 

Ţărna tiranul, ţărna ţăranul astrucă [înmormântează]. 
Izbânda, dreptatea, în ce-1 află-1 judecă. 

Unii fericiţi se zic într-a sa viată, 

9 9 7 

După moarte se cunoaşte c-au fost sloi de gheaţă" 155 . 

Versul „Ţărna tiranul, ţărna ţăranul astrucă" e formulat par¬ 
că după regulile poeziei moderne. Totodată, reprezintă una 

155 Idem, p. 194. 

dintre cele mai sonore şi mai sugestive aliteraţii din poezia 
noastră (aliteraţia vizează un efect sonor zguduitor, ca lovitura 
lopeţii în pământ sau a ţărânii pe lemn). 


* 


Toposul mării 

Iscarea furtunii 

„Aşadar, sub toată noaptea soarelui 156 , 
în ce învelit 
şi cu ce să fiu legat 
nepricepând, tare mă chinuiam. 

Iar după ce cu ziua nopţii 
si cu întunecarea soarelui, 
ochii mi se luminară, 
precum în vetrela unei corăbii 
învelit 

şi cu funiile împleticit 
să fiu cunoscui. 

Că eu, poate fi, 
de rândunele fugind, 
de pânza corăbiei m-am fost lipit, 
în care vreme si corăbierii 

9 


156 Noaptea soarelui = eclipsă. 

vetrila a strânge s-a fost tâmplat. 

Eu, dară, asa în vetrilă botit 
si corabia fără vânt 

9 

(căci mare linişte era), 
pe valurile moarte săltând, 
vorba corăbierului 
cu a dulfului ascultam. /.../ 

Corăbierul zise: «Bre, hei, 
porc peştit şi peşte porcit, dulfe, 
aceste pufnete cui, 
lăudându-te, le arăţi? 

Au vânt semănând, 
stropii apei 

în loc de grăunţe arunci?». 

Dulful răspunse: 
«Adevărat, eu 
vânt semăn 

şi stropii în loc de sămânţă 
în corabie arunc. 

/V 

Insă puf netul meu 
în furtună întorcându-se, 
stropii în gârle curătoare 
se vor întoarce 
(că sămânţa vântului 

şi grăunţul apei 
moartea corăbiei este). /.../ 

Eu vântul am semănat 
şi grăunţele apei 
în corabie am aruncat, 
iar cine va secera 
si cine a treiera 

9 

vremea va alege...»/.../ 

Asadară, dulful 157 cu corăbierul vorbind 
si încă cuvântul bine nesfârsind, 

9 9 ' 

vântul crivăţului 

9 

dimpotrivă căii corăbiei a sufla, 
marea a se umfla 
si valurile ca munţii a să ridica 

9 9 

începură (căci şi timpul iernii, 
când soarele din tropicul Himerinos 
spre tropicul Therinos 
se întoarce 
era). 

Corăbierii, volbura 
care asupră le vine 
şi primejdia 
care în cap li se pune. 


157 Dulf = delfin. 

văzând, 

unii funiile întindea, 
alţii vetrilele strângea 
(ci [dar] groaza morţii mintea uluieşte 
şi primejdia fără de veste 
toate simţirile amurţeşte). 

De care si bieţii corăbieri 

9 9 

cuprinzându-se, 
unii la adânc, 
alţii la margine 
mântuinţa arăta. /.../ 

volbura 

corabia a învârteji [a învălui] 
şi valurile pe deasupra a o năbuşi 
începură, 

si asa, în mica ceasului, 

9 9 7 7 

vântul cel de dulf semănat 
din pufnet vifor şi din stropitură 
gârle, înlăuntrul 
şi pe deasupra vasului izvorâră, 
care, cu undele fierbând 
si amestecându-se, 

9 7 

din faţa apei 
în fundul mării 

se muta..." 158 . 


îl vedem mai sus pe Cantemir în ipostaza de creator de ului¬ 
toare imagini poetice şi concentrări metaforice, care, într-adevăr, 
după cum propunea Nichita, trebuie să acceptăm că depăşesc 
forţa de abstractizare si de metaforizare a modernilor. 

9 9 

Am reţinut cel puţin două versuri tulburătoare: „corabia 
fără vânt/ pe valurile moarte săltând"... 

Remarcăm, între imaginile captivante de mai sus, şi pre¬ 
zenta unor metafore destul de neobişnuite, concretizate în 
imagini de o plasticitate perplexantă, extrem de modernă pentru 
acea perioadă: „sămânţa vântului şi grăunţul apei". 

Ineditul lor ne-a impresionat imediat, dar trebuie să măr¬ 
turisim că nu le-am descoperit sursa decât întâmplător. Re- 
răsfoind Divanul, ne-au căzut dintr-o dată ochii, iluminator, pe 
următoarele cuvinte: „Precum adevărat Osie grăieşte: «Vânt 
sămănară şi vivor [vifor] săcerară»"(gl. 8, sh. 7) 159 . 

Un verset scriptural, care vorbeşte despre semănarea vân¬ 
tului şi secerarea viforului, i-a inspirat lui Cantemir metaforele 
pe care le-am semnalat (dar şi întreaga descriere, de o extraor¬ 
dinară şi paradoxală plasticitate şi expresivitate), într-un context 
care nu mai implică Scriptura. 

Reamintim că, din literatura cultă si din recurenta omiletică, 
acest verset a intrat şi în conştiinţa populară, căci adesea se spune 

158 Dimitrie Cantemir, Istoria ieroglifică, op. cit., p. 158-159. 

159 Dimitrie Cantemir, Divanul, op. cit., p. 76. 

despre omul, care nu caută să facă ceva bun, că seamănă vânt şi 
culege furtună. 

Şi poate că nu ne-am fi oprit asupra acestui amănunt (care 
ne face să ne gândim că nu este un exemplu singular), dacă nu 
am fi descoperit acelaşi procedeu anterior la Dosoftei, dar şi la 
Eminescu, şi anume plasticizarea expresivă a unor versete sau a 
unor afirmaţii patristice 160 . 

Am văzut că Dosoftei, pornind de la imaginea impusă de 
Psaltire, a lumii care se va învechi ca o haină (Ps. 101), precum şi 
de la cea a urzirii cu degetele a cerului înstelat de către Dum¬ 
nezeu, creează, prin analogie dar şi în antiteză, o altă imagine 
plastică, a lumii veşnice sau a împărăţiei netrecătoare, a Para¬ 
disului ca o cetate sfântă din „veşmânt de mătasă" (Ps. 73,13-14). 
Ceea ce ne determină, în contextul larg al analizelor noastre, să 
reflectăm cu toată seriozitatea şi să reconsiderăm părerea înce¬ 
tăţenită în critica românească, anume că literatura teologică nu 
poate fi decât aridă şi clasificabilă la categoria neliterară şi, cu 
atât mai mult, nepoetică. Dimpotrivă, am aflat mai multe argu¬ 
mente, care nu doar că infirmă această opinie, dar, mult mai mult 
decât atât, întemeiază poeticul pe semnificaţii şi pe o herme¬ 
neutică biblico-patristică, în absenţa căreia nu ne-am putea bu¬ 
cura de lirismul şi de poetizarea multor texte din epoca modernă 
pe care le recenzăm. Literatura istoriografică. Letopiseţele în speţă, 
nu conţin această stilistică amplă şi seducătoare, precum textele 

160 A se vedea: Gianina Maria-Cristina Picioruş, Eminescu si literatura 

î 7 9 

română veche. Universalism, vizionarism şi imagistică literară, Editura Uni¬ 
versităţii din Bucureşti, 2013, p. 303-311. 

religioase, la care se adaugă neobişnuita literatură istorică şi 
filosofică a lui Cantemir, care are o latură oratorică esenţială. Si 
care nu e, în orice caz, exclusiv filosofică şi/ sau istorică. 

Am remarcat, de asemenea, puncte comune cu descrierea 
mării înviforate la Antim Ivireanul (reprodusă în volumul an¬ 
terior), cum ar fi: „marea a se umfla şi valurile ca munţii a să 
ridica" sau „groaza morţii mintea uluieşte", precum şi corabia 
care „din faţa apei în fundul mării se muta". 

Vom avea, de asemenea, surpriza să constatăm că imaginea 
valurilor, care se înalţă „ca munţii", când marea e în furtună, se 
va transfera în paginile de poezie ale poeţilor cu care sfârşeşte 
secolul al XVIII-lea şi începe secolul al XlX-lea. 

însă ilustrarea temei mării continuă cu alte fragmente uimi¬ 
toare prin densitatea lor stilistico-filosofică. 


* 


Marea si furtunile vieţii 

5 5 


„Duhurile muritorilor 
asemenea sunt 
vânturilor clătitului aer 
care şi plăcut şi împotrivă 
a sufla pot. 

Inimile corăbiei 

pe nestătătoare lucrurile tâmplărilor 
ca pe umerele mărilor 
plutesc, 

sfârşitul lucrurilor liman, 

9 7 

intrarea la liman, 
aflarea liniştii 

9 

şi scăparea din furtună 
este. 

Deci precum adesea s-a văzut că 
cu nepaza cârmaciului 
si cu lenevirea corăbierilor, 

9 7 

acum în sânul limanului intrati fiind, 
aceia pat, 

de care între groaznice 
undele valurilor au scăpat. 

/V 

Intr-acest chip şi lucrurile voastre, 
ca un vas de multe valuri 
şi din multe părţi izbit şi zdruncinat, 
acum la limanul adăpostirii 
si la liniştea odihnirii 

9 9 

să fi ajuns socotesc. 

Cea mai multă primejdie, 
precum se vede, a trecut. 

Rămas-a acum în adăpost, 
pentru paza viforului, 
fierul să se arunce, 
pânzele să se învelească, 
funiile să se întărească 
şi vasul, cu nerumpte odgoane, 
la margine legându-se, 
să se sprijinească, 

ca nu cândva, dinspre uscat 
viforul duhurilor 161 
fără veste scornindu-se, 
iarăşi mările odată călătorite 

9 

si valurile mai dinainte trecute 162 

9 

a le pofti să silească, 
unde, de nu cea de tot prăpădanie, 
însă cea mai rea decât cea dintâi primejdie, 
poate să se [în]tâmple 163 . 

Iată, deoparte. Inorogul 
singur cârmaci. 


161 Viforul duhurilor rele, al demonilor. 

162 Adică păcatele şi patimile pe care le-am depăşit, pentru care ne¬ 
am pocăit. 

163 Cf. Mt. 12, 45: „Atunci se duce [demonul] şi ia cu sine alte şapte 
duhuri mai rele decât el şi, intrând, sălăşluiesc aici şi se fac cele de pe urmă 
ale omului aceluia mai rele decât cele dintâi". 

singur vasul voii sale 
încotro a-1 porni ştie şi poate, 
care, în liman intrând, 
cu ce odgon şi la ce stâncă 
vasul s-ar lega 
singur din sine voii 
şi alegerii noastre 
a lăsat. 

Deci despre această parte 
fără de presupunere sunt 
că în adăpostul odihnii 
vasul inimii sale, 
fără nicio primejdie, 
cu groase odgoane, 
cu tari funii 

si la credincioase locuri 

9 

se va lega, 

unde, neclătinat rămânând, 
vifor cât de repede, 
furtună cât de mare 
şi volbură cât de năprasnică 
a-1 mai urni nu va putea. 

Că mai lesne este vântului 
o mie de odgoane a rupe 

şi o mie de fiare a smulge 
decât sufletului de cinste purtător 
din cuvântul dat 
a se întoarce" 164 . 

Versurile: „Inimile corăbiei/ pe nestătătoare lucrurile tâm- 
plărilor/ ca pe umerele mărilor/ plutesc" pot figura fără probleme 
într-o antologie pretenţioasă de poezie modernă. 

Mai mult, poezia lui Cantemir lasă impresia utilizării inten¬ 
ţionate a combinaţiei, tot de factură modernă, între versul liber si 
structurile rimate. 

Cum spuneam, însă, acest tipar, pe care îl utilizează 
Cantemir, este arhaic şi poate fi atribuit deopotrivă tradiţiei lite¬ 
rare bizantine, cât şi (după câte am înţeles) celei arabo-persane. 

/V 

In ambele cazuri, expresivitatea poetică, ca şi cadenţa melodică 
şi propensiunea imnică s-au aflat la mare preţuire un răstimp 
destul de lung. 

/V 

In ceea ce priveşte discuţia despre literatura arabo-persană, 
despre care s-a spus că şi-a oferit modelul scriiturii cantemirene, 
ne gândim că, poate, ar trebui să avem în atenţie şi literatura 
teologică creştină (mai veche decât cea arabă) din vechile focare 
de cultură si civilizaţie, cucerite ulterior de arabi, si mai ales 
imnografia siriacă. 

Ne gândim că un mare poet ca Sfântul Efrem Şirul/ Sirianul, 
dar şi Sfinţii Ioan Damaschin şi Cosma de Maiuma ar fi putut să 
aibă o influenţă semnificativă asupra lui Cantemir. 


164 Dimitrie Cantemir, Istoria Ieroglifică, op. cit, p. 369-370. 



116 


* 


Corabia vieţii şi înţelepciunea veghetoare 

„Cu mintea şi sfatul unuia, 
a multora viaţă a se păzi 
şi din viitoarele primejdii a se feri 
ispita din toate zilele 
arătătoare 
si mărturisitoare 

9 

ne este. 

Precum cu bună chiverniseala 
unui navarh, 

din nesăţioase droburile mării 

9 

multe suflete 
la limanul liniştii scapă 

(căci acela bun cârmuitoriu a fi 
se zice si este 

9 

care din linişte furtunile socoteşte 165 

9 9 

şi din furtună liniştea agoniseşte). 

A cărui dulce vorbă în liman 
şi vrednică laudă pe uscat 

165 Care se pregăteşte pentru atacurile ispitelor şi ale patimilor atunci 
când încă nu este sub asediul lor. 

si căzută mulţumire 

9 9 

de la feciori pentru părinţi, 
de la părinţi pentru feciori, 
prin toate casele şi adunările, 
nu otravă, 
mă crede numelui, 
ce tare antifarmec [antidot] 
tuturor hulelor este" 166 . 


Cantemir ilustrează acest topos maritim în pagini de o mare 
plasticitate, adâncime hermeneutică şi de un impresionant li¬ 
rism. 

Despre toposul mării şi simbolistica lui în literatura noastră 
veche şi modernă, de asemenea am vorbit mai pe larg în capitolul 
despre Antim Ivireanul. Dimitrie Cantemir dovedeşte, prin frag¬ 
mentele de mai sus, că împărtăşeşte aceeaşi viziune, religios- 
literară, cu Sfinţii Ierarhi Varlaam, Dosoftei si Antim, dar si cu 
Miron Costin. 

Am putea adăuga aici, clarificator, şi un pasaj din Divan 
(deşi semnificaţiile alegorice din textele de mai sus, fie au sursă 
religioasă evidentă, fie nu se pot interpreta decât prin apelul la o 
astfel de sursă), în care înţeleptul i se adresează Lumii astfel: 

„Adevărat, acest subţire 
şi de mulţi oameni necunoscut meşterşug. 


166 Dimitrie Cantemir, Istoria Ieroglifică, op. cit, p. 86. 

de la sirene 
(acestora moldovenii 
«fete de mare» le dzic) 
l-ai luat; 

carile, cu ale sale frumoase, 
cuvioase 

şi mângâioase viersuri, 
pre săracii de corăbiiari 
nebunindu-i îi adormu, 
şi ase - precum spune fabula - 
eale în corabie sărind, 
îi îmbrătăsadză 

9 9 

si în fundul luciului mării 

9 

afundându-i 
îi coboară 

si fără veste îi îniacă. 

9 

Ce tu, 

decât sirinile tot mai de rău făcătoare, 
căci eale trupul, 
iară tu sufletul 
îneci. 

însă înţeleptul călătoriu ce face? 
îşi vârtos urechile sale astupă. 


ca nu cumva 

glasul sirinelor audzind 
să să aţipească, 
şi ase prin a lor cântece, 
ca când n-ari audzi cântece, 
trece; 

si dintru acea 

9 

de viiaţă primejduitoare meşterşugire 
cu amăgeală scăpând, 
fără poticală, 
hălăduiaste" 167 . 

9 

Pe lângă motivul mării, şi cel al sirenelor apare la Eminescu, 
în Glossă : „Ca un cântec de sirenă,/ Lumea-ntinde lucii mreje;/ Ca 
să schimbe-actorii-n scenă,/ Te momeşte în vârteje". 

* 

Tema morală 

Complotul lupilor la apus de soare 

„Iar când făclia cea de aur 
în sfeşnicul de diamant 

9 

si lumina cea de obşte 

9 9 

în casele şi mesele tuturor se pune, 

167 Dimitrie Cantemir, Divanul, op. cit, p. 37. 

Lupul şi altă soţie [tovarăş] îşi cercă 
şi pe altul ca sine află /.../ 

Deci, după ce părintele planetelor 
si ochiul lumii 

9 

razele sub ipoghei [orizont] 168 îşi sloboade 
şi lumina sub pământ îşi ascunde, 

când ochiul păzitorului se închide 
si a furului ca a şoarecelui se deschide 

9 9 

(că toată fapta grozavă 
si ocărâtă 

9 

precum cu întunericul se acoperă 
si se ascunde 

9 

socoteşte, 

măcar că şi noaptea are lumina sa, 
precum şi pădurile urechi 
şi hudiţoşi 169 pereţii de piatră 
şi adâncă peştera de vârtoapă 
la vedere ascuţiţi ochi au), 
lupii împreună 

spre locul ştiut se coborâră" 170 . 

168 Literal: sub pământ. 

169 Cu spărturi. 

170 Dimitrie Cantemir, Istoria ieroglifică, op. cit., p. 76. 



Patima beţiei sau 

9 

povestea Sfintei Iudita 
transformată în parabolă 


„De multe ori ce nu biruieşte omul 
biruieşte pomul, 

şi împăraţi care toată lumea în robia lor au adus, 

pe aceiaşi, 

alminterea nebiruiţi fiind, 

9 7 

vinul în robia sa i-a răpit 
si beţia cu mâna muierii i-a biruit" 171 . 


* 


Pedagogia sărăciei 


„Foamea în toate zilele 
muritori a fi ne învaţă 

9 

şi este o boală care nedespărţit tovarăş 
tuturor părţilor trupului 
şi pururea se află de faţă" 172 . 


* 


171 Idem, p. 80. 

172 Ibidem. 

Nu-1 vesteşte nicio aură, 
nu-1 urmează nicio coadă de cometă... 173 

„Nici nebunul coarne, 
nici înţeleptul aripi are, 
de pe care de înţelept 
sau de nebun 
să se cunoască /.../ 

Că alminterea, mulţi 
înţelepciunea cuvântului 
îndestul au, 

iar de lucrul ei prea lipsiţi sunt, 
şi dimpotrivă, 
mulţi de pompa 
si frumuseţea cuvântului 

9 9 

sunt depărtaţi, 
iar faptele îi arată 
precum cu înţelepciune 
a fi încoronaţi" 174 . 

9 

* 


173 Titlul nostru reprezintă parafraza a două versuri din Elegia întâia, 
a lui Nichita Stănescu. 

174 Dimitrie Cantemir, Istoria ieroglifică, op. cit., p. 82. 

Gura slobodă 


„Gura desfrânată 
mai tare aleargă 
decât piatra din deal răsturnată, 
pe care un nebun cu piciorul 
poate a o prăvăli 
şi o mie de înţelepţi a o opri 
nu pot" 175 . 


* 


înţelepciunea şi teatrul lumii 

„Cine în lume este atât de înţelept 
căruia altă înţelepciune 
să nu-i trebuiască? 

Cine între muritori 
este atât de învătat 

9 

căruia mai multă partea învăţăturii 
să nu-i lipsească? 

Cine în tot theatrul acesta 
este atât de ascutit la minte 

9 

care vânt să socotească 

175 Ibidem. 

a altora cuvinte?" 176 


* 


Fântânile de sânge şi fecioara din lapte 
(arghirofilia şi patima erotică) 


„Cu tată-meu împreună adesea 
fântânile cele de sânge 177 
la rădăcinile munţilor vrăjbii 
izvorâtoare cercetam. 

Munţii aceştia, departe, 
în tara ce se cheamă Pizma, 
se află, spre partea răsăritului, 
pe marginea oceanului în sus, 
spre crivăţ, 

şi în jos, spre amiazăzi, 
în lung şi în lat 
atâta de mult se trag, 

cât cei ce nepărăsit drumul 
care pe la rădăcinile lor merge 
au tinut 

9 

176 Idem, p. 83. 

177 „Fântâni de sânge" înseamnă izvoare de bani. 

zic precum până la ocheanul apusului 178 

ocolesc 

şi ca un zid jur împrejur 
toată rotunzeala pământului 179 
îngrădesc" 180 . /.../ 

„Laptele, după descântec, 
îndată se închegă 
si mădularele unul de altul 

9 

a se lega începură. 

După aceea, 

vinele peste oase întinzându-se 
toate părţile trupului 
a se clăti [na] 
şi subţirea peste dânsele 
pielicioară a se lipi 
văzum 181 . 

Si asa, îndată 

o fecioară ghizdavă [împodobită] 
si frumoasă 

9 


178 „Ocheanul apusului" = moarte. 

179 „Rotunzeala pământului" = inima omului. 

180 Dimitrie Cantemir, Istoria Ieroglifică, op. cit, p. 279. 

181 Imaginile sunt inspirate din profeţia Sfântului Iezechiel despre 
învierea morţilor (Iez. 37, 7-8). 

dinainte-ne în picioare stătea, 
care cu ochii săgeta, 
cu sprâncenele arcul încorda 182 , 
cu faţa sânge vărsa, 
cu buzele inima spinteca, 
cu mijlocul viaţa curma, 
cu statul morţii ridica, 
cu cuvântul zilele 
în cumpănă măsura, 
cu răspunsul 

sufletul de la mormânt înturna, 
iar cu singur numele Biruinţii, 
toată frumuseţea biruia 

9 

si covârşea. /.../ 

Tatăl meu, 

în nerupt lanţul dragostelor legat 
si asa de tare înfăşurat 

9 9 9 

văzându-mă, zise: 

182 Metafora aceasta, a ochilor şi sprâncenelor ca un arc erotic ce 
săgetează inima e de găsit şi la poeţii prepaşoptişti şi paşoptişti, precum şi 
la Eminescu. Având în vedere că Dimitrie Cantemir a plecat cu manus¬ 
crisul în Rusia şi el nu a circulat la noi până la publicarea lui, în 1883, 
trebuie să ne gândim la sursa biblică directă (Pilde, 6, 25: „Nu dori 
frumuseţea întru inima ta şi să nu te vâneze cu genele ei"), devenită însă 
tradiţională şi pe care o citează şi Sfântul Nicodim Aghioritul, într-o carte 
din care şi Eminescu a versificat anumite fragmente din această peda¬ 
gogie. 



127 


«Bozul [zeul] dragostei, o, fiule, 
fiul Afroditei este, 
pe care nu după micşorimea vârstei 
(căci pururea copil este), 
ci după tare arcul ce trage 
şi ascuţită săgeata 
ce în ficaţi înfige 
cei ce-1 măsoară îl cunosc. 

Ci cât spre această 
a ta de curând scornită patimă 
lucrul ar pofti, 
fii cu bună inimă, 
că acela ce cu cuvântul 
şi cu meşteşugul 
farmecului necromandii 183 
din lapte fecioară 
a face a putut, 

din fecioară spre pofta nevestirii 
inima a-i pleca 

cu mult mai lesne va putea. /.../ 


183 Necromandie = necromanţie, deşi Cantemir nu foloseşte termenul 
chiar în sensul modern. Cantemir însuşi expică acest termen astfel: „Vraja 
care se face asupra trupurilor moarte; la toate limbile [popoarele] în loc de 
păcat se ţine". Fecioara aceasta ia naştere în mod fabulos, din descântecul 
necromandiei asupra laptelui, dintr-un descântec pentru reîncarnarea 
unui duh, a unui om mort. 

Şi aşa, ea ochii de la pământ 
ridicându-si, 

ca lumina soarelui în stele 
oglindă frumuseţilor ei mă făcu 
si în mine 

9 

pe sine 

şi în grozăvia mea 
frumuseţea ei a vedea 

9 

i se părea 

(că ochii dragostelor nu ce este, 
ci precum le place văd)»" 184 . 


Intre temele ilustrate mai sus, theatrum mundi este mai 
puţin prezentă în operele medievalilor noştri, dar nu mai puţin 
creştină, încreştinată fiind de epistolele pauline şi apoi de omi¬ 
liile patristice: 

„metafora spectacolului de teatru este una veche. Prin 
intermediul ei, lumea, viata si istoria au fost definite a fi 

' '99 

drept un teatru al zeilor [E. R. Curtius]. Platon a numit omul 
o jucărie în mâna lui Dumnezeu; şi aceasta este, într-adevăr, 
cel mai bun lucru care poate fi găsit la el. Lumea este teatrul, 
în care oamenii, conduşi de Dumnezeu, îşi joacă rolurile 
atribuite, indiferent de faptul că ei ar fi sau nu conştienţi de 
aceasta [...]. 


184 Dimitrie Cantemir, Istoria Ieroglifică, op. cit, p. 280-281. 

Deoarece în societăţile antice teatrul era forumul a tot 

9 

ceea ce era public, tot ceea ce era important ca eveniment, a 
fost reprezentat în cadrul lui; nu doar jocuri şi triumfuri, ci 
chiar şi execuţii. De aceea, Sf. Apostol Pavel a numit marti¬ 
riul propriu apostolului drept teatru (privelişte) pentru 
lume (I Cor. 4, 9) [termen care se regăseşte foarte adesea în 
relatările martirice, în Vieţile Sfinţilor, precum şi în cântările 
închinate Mucenicilor]. Clement al Alexandriei a descris 
modul în care martiriul creştin primeşte în teatrul (pri- 

/V 

veliştea) lumii cununa biruinţei. începând de atunci, meta¬ 
fora theatrum mundi a devenit în tradiţiie europene un bun 
universal" 185 . 


O vom descoperi şi în tradiţia răsăriteană, pe linie vasiliană 
sau hrisostomică. Sfântul Ioan Gură de Aur predicând despre 
lumea ca „scenă de teatru" şi „vis", pe care trebuie să o contempli 
„filosofând cu privirea" asupra nestatorniciei sale 186 . 

Eminescu a adunat multe ecouri ale acestei teme în versu¬ 
rile sale: „Privitor ca la teatru/ Tu în lume să te-nchipui" ( Glossă ). 


185 Jiirgen Moltmann, Dumnezeu în creaţie. O perspectivă ecologică 
asupra creaţiei, editori: Pr. Emil Jurcan şi Pr. Jan Nicolae, Ed. Reîntregirea, 
Alba-Iulia, 2007, p. 374. 

186 A se vedea Sfântul Ioan Gură de Aur, Explicarea Epistolei pastorale 
de la I Timotei, traducere din limba elină, ediţia de Oxonia, 1861, trad. 
Arhiereu Theodosie A. Ploeşteanu, Ed. Atelierele grafice Socec & Co., 
Societate anonimă. Bucureşti, 1911, p. 143. 

Dimitrie Cantemir numeşte theatru adunarea celor două 

9 

soboare, a celor două monarhii. La această adunare, „fără veste, 
în mijlocul theatrului, jiganiia carea Vidră să cheamă, cu mare 
obrăznicie sări" 187 . Ori: „neamul Liliecilor în theatrul lumii [în 
priveliştea lumii] de mare şi nesuferită ruşine i-au dat..." 188 . 

Alegoriile şi retorica textelor cantemirene aprofundează de 
la sine sensul moral al acestor excursuri literare - pe care le-am 
reprodus mai sus -, absolut remarcabile. 

Dacă în subcapitolul anterior descopeream urmele lui Can¬ 
temir în lirica lui Arghezi, iar mai târziu ne vom opri asupra unor 
coincidenţe surprinzătoare cu poezia admiratorului său nedisi¬ 
mulat, Nichita Stănescu, pentru moment vrem să reproducem 
observaţiile lui Ion Negoiţescu, care a remarcat sonuri blagiene 
inconfundabile în opera despre care vorbim: 

„în lupta dintre Inorog şi Corb, Cantemir gândeşte 
câteodată liric, în rotiri ample, de traiectorii în declin, spre 
cercul de obscuritate pe care a căzut şi pasărea moartă a 
sufletului dintr-o poezie a lui Blaga (ori poate se întâlneşte 
la această fântâni şi călătorul cu dorurile stinse, care suspină 
în poemele lui Adrian Maniu): 

«Căci de multe ori pasărea înaltă 
şi tocmai peste nouri ridicată, 

/V 

In fundul beznei necunostintei 

9 9 

187 Dimitrie Cantemir, Istoria ieroglifică, op. cit., p. 36 

188 Idem, p. 163. 

pogorându-se, cade». 

în alte situaţii, declinul se interiorizează până la 
ermetism; sigiliile misterului, ca o pecete pe inimă, pe ma¬ 
rea ei boală sacră, lasă numai jalea să cânte, cu ton discret, 
de alegorie pur spirituală: 

«Plecatu-s-au cornul Inorogului, 

/V 

Impiedicatu-s-au paşii celui iute, 
închisu-s-au cărările cele neumblate /.../ 

Ce mângâiere i-a mai rămas? Niciuna. 

Ce sprijineală i-a mai rămas? Niciuna. 

Ce prieten i se arată? Niciunul. 

Munţi, crăpaţi! 

Pietre, vă sfărâmaţi!... [...] 

...Stelele să nu scânteieze. 

Nici Galateea să nu lumineze; 

Tot dobitocul ceresc glasul să-şi soboadă. 

Fapta nevăzută, plecându-şi, să vadă... 

Cloşca, puii-şi risipească. 

Lebăda lira-si sdrobească... 

9 

...Racul, în coaja neagră să se primească; 
Capricornul, coarnele să-şi plece; 

Peştii, fără apă să se înece...». 

Paradisul faunic răsună parcă de bocetul destrămării: 

«Lebedele, cântecul de pe urmă al morţii cântau; 
Păunii, de răutate ce vedeau, în gura mare se văitau...»" 189 . 


Din punct de vedere poetic, producţiile lui Cantemir rivali¬ 
zează cu cele mai strălucite poezii ale literaturii române moderne 
şi Nichita nu exagera când îl compara cu cei mai mari poeţi mo¬ 
derni. 

După cum se poate observa, limbajul cantemirean pare ade¬ 
sea modernist-avangardist sau postmodernist, avant la lettre (ca 
să nu mai vorbim de prezenţa în operă, semnalată de critică, a 
tehnicilor moderne şi postmoderne, a autoreflexivităţii, inter- 
textualitătii si metaromanului - referinţa în text la Istoria ier o- 

9 9 9 

glifică şi explicarea titlului 190 ), dar de fapt este, paradoxal, unul 
foarte vechi şi propriu cărţilor religioase. 

Cuvintele sunt adăpate la izvoare semantice care descoperă 
temeliile lumii, axa verticalităţii ei virtuoase, telurile existentei, 

7 9 7 9 9 7 

de unde izvorăşte muzicalitatea, profunzimea şi belşugul sem¬ 
nificaţiei, poeticitatea incomensurabilă a expresiilor. 

Se remarcă, asa cum am încercat să scoatem în evidentă, o 

7 9 9 7 

filosofie ortodoxă în cel mai modern si mai neconventional lim- 

9 9 

baj cu putinţă. Cantemir e creator de limbaj, creator de stil, 
creator de genuri literare, în poate cea mai greu catalogabilă 

189 Ion Negoiţescu, Scriitori moderni, voi. II, op. cit., p. 24-25. 

190 Dimitrie Cantemir, Istoria ieroglifică, op. cit., p. 67 şi 329. 

operă a literaturii române. E poet, moralist, teolog - susţinător al 
teologiei isihaste -, istoric, filosof, paremiolog, fabulist, roman¬ 
cier (dacă vrem neapărat)... 

Din punct de vedere teologic şi filosofic, expune o viziune 
în perfectă consonanţă cu toată tradiţia ortodox-bizantină a 
medievalităţii româneşti, fără a erupe câtuşi de puţin din sfera 
acestei tradiţii. Erudiţia lui nu e neapărat tipic renascentistă, ci se 
află, mult mai probabil, pe linia bibliofiliei bizantine, într-o Euro¬ 
pă de Răsărit ortodoxă, care era încă recalcitrantă în privinţa 
raporturilor ideatice cu Occidentul relaxat moral şi religios şi în 
care Dimitrie Cantemir nu vroia să aibă de-a face cu „slobodă 
limba atheistului spre blăstăm" 191 . 

După toate acestea, Cantemir este totuşi atent la estetica 
limbajului său - ca şi contemporanul său, la fel de plurivalent, 
Antim Ivireanul -, fără a fi dominat exclusiv de interesul estetic. 

Are, indubitabil, conştiinţă auctorială. Si toate aceste trăsă- 
turi ale personalităţii şi ale scriiturii sale infirmă teoria lui 
Lovinescu despre debutul literaturii române, pe scena istoriei, 
abia în secolul al XlX-lea, precum şi convingerile că estetica 
modernă şi tradiţionalismul ortodox stau neapărat în două bărci 
diferite, care merg, fiecare, în alt sens. 

Dimpotrivă, această operă a lui Cantemir (a cărui filosofie 
ortodoxă este amplu expusă în Divanul , dincolo de orice echivoc) 
ne dovedeşte, fără putinţă de tăgadă, cum anume se poate crea o 
lucrare modernă, fără a ieşi din perimetrul cugetării vechi. Cum 
se poate asimila planului laic al literaturii, preluând imagistica 


191 Idem, p. 112. 

ortodoxă tradiţională (cele câteva similitudini semnalate anterior 
cu Antim - şi mai mult în lucrarea noastră despre Mitropolitul 
ivirean - sunt elocvente pentru a stabili sursa teologic-religioasă 
a poeticii cantemirene). Cum, desemnificând-o numai în apa¬ 
renţă, se poate aclimatiza interesului istoric şi narativ (în sens 
larg). 

Insă Cantemir nu are sentimentul desacralizării literare, ci 
pe cel al continuităţii, al propagării şi infuzării substanţei ideatice 
creştine în materia istoriografică şi literară. E un scop susţinut de 
inseminarea, fragmentară dar deliberată, a unei cugetări teolo¬ 
gice profunde, identice cu a Divanului , în mai multe pasaje 
semnificative din text, dintre care am semnalat şi noi câteva, mai 
sus. E un procedeu observabil cel mai bine la Cantemir, dar 
aceeaşi idee generală despre cum se scrie istorie sau literatură o 
au si cronicarii. 

9 

Critica literară are adesea în vedere şi urmăreşte, în poezia/ 
literatura modernă, numai procesul de laicizare a imaginilor şi 
simbolurilor, fără să-şi fi pus serios problema, dacă existenţa 
unui material lingvistic-metaforic creştin, în interiorul textului 
literar, nu cumva modifică esenţial, din acest interior, concepţia 
despre lume. Şi dacă nu cumva este un factor premeditat de 
prezervare a unei identităţi şi a temeliilor vizionare străvechi. 

Aceasta pentru că scriitorii ţin cont de un context european 
modern şi (post)modern în care se încearcă denuclearea vechii 
civilizaţii europene de spiritul ei creştin şi o fisiune la nivel 
spiritual cu scopul de pulverizare a Creştinismului din conştiinţa 
europeană. 

Şi Cantemir nu e singurul care infirmă teoriile estetizante, 
mai sunt şi Varlaam, Dosoftei, Miron Costin, Antim... 

Eminescu vorbea despre „zilele de-aur a scripturelor ro¬ 
mâne" (Epigonii), iar literatura română veche a constituit pentru 
el un necontenit izvor de inspiraţie, din toate punctele de vedere: 
literar/ poetic, vizionar, simbolic, lingvistic, istoric, tematic etc. 

Mihail Sadoveanu îl prezenta pe Neculce drept maestrul 
său în arta literară, dar, totodată, îi recunoştea lui Antim Ivirea- 
nul primatul stilistic în toată literatura veche: limba română în 
care a scris Antim este, în opinia sa, „poate cea mai frumoasă 
dintre a tuturor cărturarilor tării" 192 . 

9 

După cum am arătat, Nichita Stănescu îl propulsa valoric, 
fără rezerve, pe Cantemir, ca poet, deasupra întregii poezii 
române moderne, calificându-1 subtil ca: „mai tulburător". 

Sunt aspecte peste care s-a trecut prea uşor şi care trebuie 
investigate mult mai atent decât până acum... 193 . 

192 Mihail Sadoveanu, Limba povestirilor istorice, comunicare făcută la 
Academia R.P.R., publicată în rev. Contemporanul, nr. 6/ 346 din 11 febr. 
1955, p. 3. 

193 Iniţial am scris mai multe articole online în care am sesizat 
caracterul remarcabil de poetic al scriiturii lui Cantemir: 

Astfel, am început prin mai multe articole online: 

https://www.teologiepentruazi.ro/2009/01/05/maimuta-si-liliacul- 

sau-alegoria-vietii-intre-cer-si-pamant/, 

https://www.teologiepentruazi.ro/2009/01/29/marea-tulburata-a- 

vietii-si-furtunile-demonilor/, 

https://www.teologiepentruazi.ro/2009/02/23/ordinea-lumii-sau- 

despre-filosofia-ortodoxa-a-lui-cantemir/, 

https://www.teologiepentruazi.ro/2009/03/19/filosofia-ortodoxa-a- 

lui-cantemir-2/. 

*** 


Alte câteva exemple de poezie din proza medievală. 

Ion Neculce, Letopiseţul 194 : 

https://www.teologiepentruazi.ro/2009/03/22/filosofia-ortodoxa-a- 

lui-cantemir-3/, 

https://www.teologiepentruazi.ro/2009/04/20/filosofia-ortodoxa-a- 

lui-cantemir-4/, 

https://www.teologiepentruazi.ro/2009/05/05/filosofia-ortodoxa-a- 

lui-cantemir-5/, 

https://www.teologiepentruazi.ro/2009/06/07/poezia-si-filosofia- 

ortodoxa-a-divanului-apologia-sfinteniei-1/, 

https://www.teologiepentruazi.ro/2009/04/28/cei-care-implinesc-cu- 

scrisul-sunt-la-fel-de-mari-ca-cei-care-implinesc-cu-fapta/, 

https://www.teologiepentruazi.ro/2009/05/25/oificarea-caprelor-si- 

un-fragment-de-dialog-dintre-nichita-si-cantemir/, 

https://www.teologiepentruazi.ro/2009/02/22/vremea- 

schimbatoare-si-norocul-trecator/, 

https://www.teologiepentruazi.ro/2009/03/17/tropotele-picioarelor- 

fricoasele-laudari-urechile-sfredelite-inima-simte-sunetul/, 

https://www.teologiepentruazi.ro/2009/03/30/lacomia-si-patima- 

dragostei-alegorii-ieroglifice/, 

https://www.teologiepentruazi.ro/2009/04/13/scurte-poeme- 

ieroglifice-1/, 

https://www.teologiepentruazi.ro/2009/05/01/scurte-poeme- 

ieroglifice-2/, 

https://www.teologiepentruazi.ro/2011/12/07/lumea-pe-dos-la- 
cantemir-si-fabian-bob/ Etc. 

194 A se vedea articolul meu de aici: 

https://www.teologiepentruazi.ro/2009/01/10/un-poet-necunoscut- 

ion-neculce/. 

Poezia lui Neculce a fost remarcată, mai întâi, tot de Nichita Stănescu, 
în aceeaşi Carte de recitire, amintită anterior. 

Stefan-vodă cel Bun 

9 

„Ştefan-vodă cel Bun 
multe războaie au bătut. 

Si asia să aude 

9 9 

din oameni vechi si bătrâni, 
că, câte războaie au bătut, 
atâte Mănăstiri cu Biserici au făcut" 195 . 


* 


Visul lui Petru Rares înainte de a fi domn 

9 

„Şi piste noapte 
au visat un vis, 

precum dialul 
cel di ceia parte de Bârlad 
si dialul cel di-ncoaci 

9 

era de aur, 

cu dumbrăvi cu totul. 

Si tot sălta, 
giuca 
şi să pleca, 

195 Ion Neculce, Letopiseţul Ţării Moldovei, ed. critică şi studiu introd. 
de Gabriel Ştrempel, Ed. Minerva, Bucureşti, 1982, p. 162. 

să închina lui Rares" 196 . 

9 

* 

Sfetnicul de domn rău 

„Sfetnicul de domnu rău, 
pentru cinstea ce are, 
orbit de răutate fiind, 

gândeşte 

şi-i pare că nemereşte, 
şi pe urmă mai rău să greşeşte, 
că pe urmă răul 
cel mai mare si osânda 

9 

cade în capul lui. 

Că lacrămile săracilor 
nice soareli, 

nici vântul nu le poate usca, 
după cum dzice şi Iisus Sirah, 

că ruga smeritului 
nuori în cer pătrunde" 197 . 


196 Idem, p. 169. 

197 Idem, p. 356-357. 

* 

/V 

In aşteptarea războiului 

„Atuncea oastea moschicească, 
cum mergea înşirată 
pre de ceasta parte de Prut, 

iar tătărâme era 
pre de ceia parte, 

trecusă de coada ostii moschiceşti 

9 9 

în sus. 

Pre câmpu 

să vedea focurile ca stelele" 198 . 


198 Idem, p. 569. 

Poetul Dimitrie Cantemir 199 


Neobişnuita poezie a textului cantemirean - despre care am 
avut prilejul să discutăm de multe ori - este relevabilă atât în 
Divan , cât şi în Istoria ieroglifică. Ne oprim, pentru demonstraţia 
de faţă, la cea de-a doua dintre operele lui Dimitrie Cantemir, dat 
fiind caracterul ei poetic mai bine precizat decât al primei lucrări, 
atât la nivel sintactic (prozodic?), cât şi structural. 

Cantemir ar putea fi situat, ca şi Nichita Stănescu, între 
poesis şi poiein 200 ,...iar balanţa poate înclina mai mult într-o 
parte sau alta. 

în ceea ce priveşte poezia indicată de însăşi sintaxa frazei, 
am făcut deja efortul de a o pune şi mai bine în lumină 201 . Direcţia 
din care a primit sugestia pentru acest tip de scriitură rămâne în 
continuare un subiect de cercetare. 


199 Substanţa acestui capitol o reprezintă o carte pe care am publicat- 
o în 2015, în două volume: 

https://www.teologiepentruazi.ro/2015/01/08/creatori-de-limba-si- 

de-viziune-poetica-vol-2-1/; 

https://www.teologiepentruazi.ro/2015/07/07/creatori-de-limba-si- 

de-viziune-poetica-vol-2-2/. 

Dar mai întâi a fost publicată online într-o serie de articole (58, mai 
precis). Primul este aici: 

https://www.teologiepentruazi.ro/2014/07/13/creatori-de-limba-si- 

de-viziune-poetica-in-literatura-romana-dimitrie-cantemir-1/. 

Ultimul: https://www.teologiepentruazi.ro/2015/06/14/creatori-de- 
limba-si-de-viziune-poetica-in-literatura-romana-dimitrie-cantemir-58/. 

200 A se vedea Ştefania Mincu, Nichita Stănescu între poesis şi poiein, 
Ed. Eminescu, Bucureşti, 1991. 

201 A se vedea: 

https://www.teologiepentruazi.ro/tag/istoria-ieroglifica/. 

A venit timpul să ne ocupăm şi de partea mai substanţială 
şi mai complicată a problemei, şi anume să discutăm despre ca¬ 
racterul poetic intrinsec al multor pasaje ieroglifice, analiză care 
ne poate oferi o idee mai conturată despre conştiinţa auctorială, 
poetică/ literară a lui Dimitrie Cantemir. 

Despre intenţiile autorului, compunând această complexă 
operă literară, am mai discutat 202 şi poate că vom ajunge să 
expunem o concluzie mai bine argumentată la finalul studiului 
nostru. 

Aşadar, începutul istoriei şi adunarea soborului celor două 
monarhii îi prilejuieşte lui Cantemir primele pagini de poezie: 

„Adunarea dară 
a cestor doaî monarhii 
si orânduiala 

9 

a cestor doaî soboare 
într-acesta chip 
după ce să orândui 
si să tocmi, 
dintr-îmbe părţile 
cuvânt mare 
şi poruncă tare 
să făcu, 

ca olăcari cu cărţi 

9 

în toate părţile 
şi alergători 
în toate daturile 
să să trim[e]aţă. 


202 Idem: 

https://www.teologiepentruazi.ro/2011/09/26/de-ce-a-scris- 

cantemir-istoria-ieroglifica/. 

ca prin toate ţările 
si orasurile 

9 9 

crainicii strigând, 

de această mare a marelor 
monarhii adunare, 
tuturor în ştire să dea 

9 

si cu de-adinsul iscotind, 
să poată cunoaşte de ieste lipsind 
vreun chip din vreun feliu 
din duhurile purtătoare 
si de nu să află cu totii 

9 9 

la această a tuturor adunare 
şi de obşte împreunare. 

Aşijderea îngrozături 
si înfricoseturi 

9 9 

să să dzică porunciia 
unuia ca aceluia, 
carile la acel sobor a să obşti 

9 

ar tăgădui 

sau alt feliu de pricini 
spre apărare ar scorni 
şi celuia ce cât de puţin în ceva 
împotrivire ar arăta, 
plata cu pedeapsa morţii 
şi cu prada casii 
i să punea. 

Asedară, cu cuvântul 

9 7 

deodată 

şi porunca li să pliniia 
şi precum s-ar dzice cuvântul, 
deodată cu gândul 
pretiutinderile 
şi pre la toţi sosiia 

(că vestea aspră 
tare pătrunde urechile 
şi inima înspăimântată 
îndată simte sunetul) 

de vreme ce 

de alergăturile iuţilor olăcari 
şi de tropotele picioarelor 
a neobosiţilor alergători 
toată pulberea 
de pre toată calea, 
în ceriu să râdica. 

Toate văile adânci 
de tari strigări 
tare să răzsuna, 
toate a munţilor înalte vârvuri 

9 

de iuti chiote 

9 

şi groase huiete 
în clipă să covârşiia 
şi toţi câmpii pustii 
si necălcati 

9 9 

de groznice strigări 
si de fricoase lăudări 

9 

să împlea. 

Nu era 

dară, nici să putea 
afla 

ureche în văzduh 
şi pre pământ carea, 
de straşnic sunetul vestii 

9 9 

şi de groznic cuvântul poruncăi 
acestiia, 

să nu să sfredelească; 

nu era, 
nici să afla 
într-aceste doaî stihii 
dihanie, 

carea de vârtutea 
şi puterea învăţăturii acestiia 
cu mare frică, 
cu neîncetat tremur 
şi cu nespusă groază 
să nu să clătească 

(că cu cât vestea oţărâtă 
mai de năprasnă vine, 
cu atâta mai mare tulburare 
şi grijă scorneşte). 

De care lucru într-alt chip a fi 
nu putu, 

fără numai cu toatele 
deodată, cu cuvântul. 

porunca cu fapta pliniră 
si la locul însămnat 

9 

şi sorocul pus 
să găsiră. 

Asedară, 

a marilor acestora împăraţi poruncă 
tot deodată si dându-să 

9 

şi plinindu-să, 
toate jiganiile uscatului 
şi păşirile văzduhului 
în pripă să adunară, 
şi fie[ş]tecarea 
după chipul şi neamul său, 
la ceata monarhiii sale 
să alcătuiră ,/203 . 


Ne pregătim, după aceste rânduri, pentru o adevărată po¬ 
veste fantastică sau pentru un basm în versuri. Ordinul împă¬ 
rătesc călătoreşte „precum s-ar dzice cuvântul/ deodată cu gân¬ 
dul". Şi „cu cuvântul deodată şi porunca li să plinim". încât 
vieţuitoarele celor două împărăţii, a Vulturului şi a Leului, se 
strâng la un loc cât ai clipi. Chiar mai repede... 

Cantemir băsmuieste într-un mod care face fabulaţia evi- 

9 9 

dentă. însă basmul său e mai complicat decât pare. Pentru că el 
urcă faptele, aluziv, ad origine. La originea lumii. De fapt, despre 


203 Dimitrie Cantemir, Istoria ieroglifică, ediţie îngrijită de P. P. Pa- 
naitescu şi I. Verdeş, studiu introductiv de Adriana Babeţi, Ed. Minerva, 
Bucureşti, 1997, p. 30-31. 

caracterul arhaic/ protoistorie al întâmplărilor ne avertizase de la 

/V 

bun început. început care ne trimite la cunoscutul in illo tempore: 

„Mai dinainte decât temeliile Vavilonului a să zidi 
şi Semiramis într-însul raiul spândzurat 
(cel ce din şepte ale lumii minuni unul ieste) a sădi 
şi Evfrathul între ale Asiii ape vestitul 
prin uleţe-i a-i porni, 
între crierii Leului 
şi tâmplele Vulturului 
vivor de chitele 
si holbură de socotele 

9 

ca aceasta să scorni" 204 . 


însă Cantemir e un autor cult, care doar apelează în mod 
ingenios la un tipar legendar sau fantastic. Cu toate acestea, se 
poate spune că îl anticipează pe Eminescu, pe Creangă sau pe 
Coşbuc. Sigur, se poate susţine că la mijloc se află dorinţa evi¬ 
dentă a autorului de a stârni confuzie şi de a oculta faptul că 
urma să istorisească evenimente reale într-un veşmânt fabula- 

9 

tor iu. 

însă această dorinţă de a-şi masca istoria nu se potriveşte cu 
descifrarea pe care el însuşi a indicat-o la Scară (şi care urmăreşte 
chiar o dezlegare în sens strict istoric a evenimentelor) şi nici cu 
subtitlul cărţii: Istoria ieroglifică (adevărată [...] de vrednicie a să 
crede scriitoriu[l], foarte yre amănunt însămnată...). 

Cineva chiar a propus că ar fi de crezut ca Istoria ieroglifică 
să fi circulat, pe vremea autorului, în Moldova, fără această 
Scară... 


204 Idem, p. 26. 

Istoria lui Cantemir conţine însă totdeauna un subtext, pe 
care naraţiunea propriu-zisă nu îl dezvăluie şi pe care Scara nu îl 
sugerează. Un subtext înseamnă un alt text, cu semnificaţii une¬ 
ori paralele faţă de curgerea firească a „romanului" (aşa cum a 

/\ 

fost considerată Istoria ieroglifică). înseamnă o a doua istorie care 
se derulează în mod nevăzut, tainic, într-o altă dimensiune a 
cărţii. 

5 

/V 

In cazul textului pe care l-am citat mai sus, indiciile pre¬ 
sărate de Cantemir trebuie căutate cu atenţie. La începutul Scării , 
Cantemir ne spune că Leul reprezintă „partea moldovenească", 
iar Vulturul „partea muntenească". Insă Leul şi Vulturul au şi 
alte semnificaţii, pe care autorul le deosebeşte de primele astfel: 
Vulturul ceresc = „Dumnădzău-Părintele"; Leul ceresc = „Iisus 
Hristos, Mântuitorul lumii". Iar „Dumnădzău-Fiul" mai este 
numit şi Taurul ceresc. Sunt simbolurile biblice cunoscute 205 (le 
aminteşte şi Arghezi în Flori de mucigai). 



205 Sursa imaginii: 

http://ocawonder.com/2011/09/15/iconography-and-pornography- 

two-competing-worldviews/. 

Şi, deşi în începutul cărţii sale, autorul însuşi pare a ne 
orienta către o altă desluşire a numelor Leului si Vulturului, 
aceasta nu este unică. Pentru o înţelegere pur istorică a relatării, 
ne încurcă o afirmaţie repetată a autorului: „cu cuvântul deodată 
şi porunca li să pliniia"; „deodată, cu cuvântul, porunca cu fapta 
pliniră"; „a marilor acestora împăraţi poruncă tot deodată şi dân- 
du-să şi plinindu-să". Această precizare nu există nici măcar în 
basme, unde se află comparaţia binecunoscută a deplasării ca 
vântul şi ca gândul (despre care am mai vorbit în primul volum 
şi care are tot origine biblică). 

împlinirea, însă, a unei porunci fără a exista nicio distanţă 
temporală între porunca propriu-zisă şi înfăptuirea ei este o pre¬ 
cizare teologică/ dogmatică, care priveşte geneza lumii sau, în 
general, modul de a acţiona al lui Dumnezeu. Lumea a fost adusă 
întru existenţă la porunca lui Dumnezeu, situaţie în care cu¬ 
vântul/ porunca Sa a coincis cu venirea întru fiinţă a ceea ce El a 
dorit să existe. Adunarea sau soborul vieţuitoarelor (al păsărilor 
şi al animalelor), din istoria cantemireană, imită întrucâtva acea 
adunare/ cruvaycoyp primordială (Fac. 1, 9: cruvaxOrjTO)/ să fie 
adunată, LXX). 

Atunci, la începuturile lumii, s-a adunat apa de pe faţa 
pământului, la cuvântul lui Dumnezeu, pentru ca atât pământul, 
cât şi apa să odrăslească viaţă din ele: din apă au ieşit păsările şi 
vieţuitoarele trăitoare în mediul acvatic, iar din pământ toate 
animalele care trăiesc pe el ( cf . Fac. 1, 20-25). 

Adunarea devine astfel corelativul aducerii la viată. De ase- 

9 

menea, poate să semnifice unitatea primară la care Cantemir ar 
fi dorit să ajungă cele două ţări româneşti: Valahia şi Moldova. 
Cele două fiind ţări creştine. Totodată, porunca împăraţilor nu 
poate fi ignorată, pentru că „sfredeleşte" urechile celor din văz¬ 
duh şi de pe pământ şi „inima înspăimântată îndată simte 

sunetul". Avem de-a face cu o auzire si o simţire metafizice, mai 
presus de receptarea obişnuită. 

După acest început şi după anunţarea intenţiei de unitate a 
tuturor făpturilor - de sobornicitate - apar gâlcevile şi pricinile 
de dezunire: „numele fiindu-i adunare,/ altora cu lucrul ieste 
strămutare" 206 . Adunarea se transformă, aşadar, într-o adevărată 
agoră filosofică, în care se dezbate intens despre acele fiinţe care 
au o natură părut hibridă, din cauza căreia nu se poate spune cu 
precizie dacă sunt animale sau păsări. 

Cantemir stabileşte astfel, de la bun început, motivul dez¬ 
binării: echivocul ontologic sau posibila hibridizare: „cine vreo¬ 
dată păşire dobitocită/ sau dobitoc păsărit/ au vădzut?" 207 . 

Devin astfel subiecte de polemică următoarele creaturi (din 
această arcă a lui Noe devenită Areopag): Liliacul, Vidra, Brebul 
şi Strutocamila/ Struţocămila, care „ieste cămila nepăsărită/ şi pă¬ 
şirea necămilită", adică „nici într-o parte deplin/ şi nici a unii firi,/ 
celea ce i să cad hirişii [firii]" 208 nu are. 

Problema pe care o ridică autorul depăşeşte decriptarea 
strict istorică (şi aceea valabilă): 

/V 

„Insă cât spre trebuinţa 
a aceştii adverinţă [încredinţări], 
precum mi să pare, 
nu păşire gramatică, 
ce jiganie filosoafă 
trebuie, 

că nu etimologhiia numelui, 
ce fiinţa lucrului 

9 


206 Dimitrie Cantemir, Istoria ieroglifică, ed. cit., p. 44. 

207 Idem, p. 43. 

208 Ibidem. 

trebuie tâlcuită 
când cineva de acel lucru 
a să înştiinţa pofteşte. 

Că în numele acesta doară 
de ieste vreo ascunsă ieroglifie 
(precum la egipţiieni 
numele fiului [filului?] 
însămneadză chipul împăratului), 
iar cât ieste despre etimologhie, 
fietecine o poate pricepe, 
că din struţ, păşire, 
si din cămilă, dobitoc ieste" 209 . 

Iar problema esenţială a lui Cantemir, care nu este etimo¬ 
logică sau gramatică, e aceea dacă se pot cuprinde două firi într- 
un ipohimen [într-o persoană]: 

„Dară aşi pofti să ştiu 
cu ce privileghie 
puteţi strica axioma 
vechilor filosofi si mathematici, 
carii dzic[:] 

(carile sint tot într-un chip 
cătră altul al triilea, 
tot într-un chip sint între sine)? 

(Căci Vidra nu puţine făclii 
topise asupra cărţilor filosof eşti). 


209 Idem, p. 67. 

Si de vreme ce eu, 

9 ' 

căci în prepusul dobitoacelor 
şi a păşirilor am cădzut 
precum să fiu de apă, 
cu cât dară, 
rogu-vă, 

mai vrednic ieste 
să să numască păşire 
carile fără prepus 
dobitoc ieste 

si căci să să numasca dobitoc 

9 

carile fără prepus 
păşire ieste? 

(Nici vă mieraţi 

de ale mele împleticite protases, 
căci simperazma va ieşi 
arătătoarea adevărului). 

Si ase doaî fire 

9 9 

într-un ipohimen neputând sta, 
iată că fire ca aceasta, 
oricarea ar fi, 
nici păşire, 
nici dobitoc ar fi, 
şi căci acela mai mare dreptate 
înaintea nu a fetelor, 
ce a fatărniciii voastre ai afla? 

9 

Şi eu până într-atâta 
de la toti de la voi 

9 

m-am ase de greu osândit?" 

L-a aceasta cu totii întâi 

9 

să zâmbiră, 
apoi râsă, 

iară mai pre urmă cu chicote hohotiră, 
dzicând: 

„Vidra, cu neamul, şi gândul 
si cuvântul 

9 

ş-au pierdut! 

Că cine poate macar cu mintea 
doaî firi 

într-un ipohimen cuprinde ?" 210 etc. 


Două firi într-o singură persoană mintea omenească nu 
poate concepe, pentru că acest lucru nu este posibil între fiinţele 

/V 

create de Dumnezeu. Insă ceea ce nu este cu putinţă la oameni, 

/V 

este cu putinţă la Dumnezeu însuşi. Pentru că Fiul lui Dum¬ 
nezeu, Care este chipul Tatălui (precum „numele fiului/ însăm- 
neadză chipul împăratului"), a luat şi chipul robului, Hristos 
fiind o persoană în două firi. Dar acest lucru nu este posibil în 
ordin creatural, decât în „himera filosofilor" 211 , adică în specu¬ 
laţia lor. 

9 

Vidra se apără de acuzaţii, argumentând că nu este un 
hibrid, ci doar „în doaî stihii/ poci lăcui", pentru că „din fire cu 
oarece mai mult/ decât alalte dobitoace sint dăruit" 212 . 

Şi susţine că Struţocămila este un specimen nefiresc, pentru 
că ea nu are calităţi în plus, ci elemente specifice în minus: 


210 Idem, p. 42-43. 

211 Idem, p. 43. 

212 Ibidem. 



153 


„Ca aceasta minune între voi, 
o, jigăniilor şi păşirilor, 
ieste cămila nepăsărită 
şi pasirea necămilită, 
căriia unii, 
alcătuindu-i numele, 

Strutocamilă îi dzic. 

Aceasta precum 
hirişă [din fire] Cămilă să nu fie 
penele o vădesc, 
şi iarăşi hirişă păşire 
să nu fie 

nezburarea în aer 
o pâreşte 
si vântul, 

carile nu o poate ridica" 213 . 

Silit de argumente. Corbul se vede nevoit să susţină „deafi- 
rimea trupului" [deofirimea/ deofiinţa] Struţocămilei: 

„Deci ase Corbul, 
după ce multe sudori vărsă, 
până hotarul mijlocitoriu află, 
siloghizmul din protase 
într-acesta chip încuie: 

«Toată dihaniia cu doaî [două] picioare, 
cu pene şi oâtoare 
ieste păşire. 


213 Idem, p. 43-44. 



Dară tot Strutocamila 
ieste cu doaî picioare, 
cu pene şi oâtoare. 

Iată dară că tot Strutocamila 
fără nici un prepus ieste păşire 

Iar după încheierea 
siloghismului acestuia, 
palinodiia ritoricească 
a poftori începu 
şi vatologhiia poeticească 
prin multă vreme crăngăi: 

«Păşire ieste Strutocamila, 
păşire ieste; 
si iarăşi dzic: 

9 9 

păşire ieste Strutocamila, 
dihaniia aceasta, 
Strutocamila, 
ieste păşire. 

Pasirea aceasta 
si dihaniia aceasta 

9 

ieste Strutocamilă». 

Apoi iarăşile 
hotarăle loghiceşti 
în sine înturna, 
dzicând: 

«Pasirea să oaî [se ouă], 
oaâle sint a păşirii. 

Strutul să oaî, 
oaî [ouă] are Struţul. 

Iată dară că păşire 
ieste Strutul». 

9 

Apoi iarăşi ca dintâi, 
numai într-altă formă 
siloghizmul înturna: 

«Pasirea are pene, 
Strutocamila are pene. 

Iată dară 

că Strutocamila ieste păşire »" 214 etc. 


Spuneam recent că fragmente poetice de genul acesta i-au 
putut oferi un model lui Nichita Stănescu 215 . 

De asemenea, „peştele Vidros" al lui Nichita ar putea fi in¬ 
spirat din aceste fragmente ieroglifice 216 . De altfel, nici n-ar mai fi 

214 Idem, p. 46. 

215 A se vedea articolul meu de aici: 

https://www.teologiepentruazi.ro/2013/02/17/posteritatea-literara- 

a-lui-dimitrie-cantemir-1/, 

https://www.teologiepentruazi.ro/2013/02/18/posteritatea-literara- 

a-lui-dimitrie-cantemir-2/, 

https://www.teologiepentruazi.ro/2013/02/26/posteritatea-literara- 

a-lui-dimitrie-cantemir-3/. 

Acest articol a fost inserat undeva mai jos în volumul de faţă, după 
ce anterior a intrat şi în cartea mea: Studii literare, voi. 1, Teologie pentru 
azi. Bucureşti, 2014, p. 171-235, cf. 

https://www.teologiepentruazi.ro/2014/06/29/studii-literare-vol-l/. 

216 A se vedea şi: 

https://www.teologiepentruazi.ro/2009/05/25/oificarea-caprelor-si- 

un-fragment-de-dialog-dintre-nichita-si-cantemir/. 

nevoie de a mai încerca să demonstrăm poezia acestui prim ca¬ 
pitol hieroglific, pentru că această demonstraţie a făcut-o deja 
Nichita 217 . 

Reproducem câteva mostre de poezie culese de Nichita din 
opera lui Cantemir, în mod ilustrativ, din primele o sută de 
pagini ale cărţii, după cum zice poetul: 

„Au nu tu, 
odinioară, 

prin fundul mării primblându-te 
şi spre vânarea peştelui 
şipurindu-te, 
eu din faţa apei 
te oglindiiam? ,, . 


* 


„Cuvântul slobodzit mai iute decât 
fierul împănat se duce 
şi piatra 

în fundul mării aruncată 
precum vreodată tot a mai ieşi 
tot să nădăjduieşte, 
iar cuvântul grăit, 

precum va fi cu putinţă a să dăzgrăi, 
toată nădejdea lipseşte". 


* 


217 Cf. Nichita Stănescu, Cartea de recitire, Ed. Cartea Românească, Bu¬ 
cureşti, f. a., p. 11-24. 

„Căci mai cu credinţă ieste 
cuiva 

trupul fără vas ocheanului 
a-s crede 

9 

decât norocul până în al treilea ceas 
adeverit 

si nemutat a-si ţinea". 


* 


„Căci foamea în toate dzile 
muritor a fi ne învaţă 

9 

si ieste o boală carea 

9 

nedespărţit tovarăş 
tuturor părţilor trupului 
şi pururea 
se află de fată". 

9 


* 


„O, oarba jigăniilor poftă, 
lucrul dimpotrivă nesocotind, 
că mintea si socoteala slăvii 

9 

la aceasta să sprijineşte, 
că ea cearcă pre cela ce nu o cunoaşte, 
voroveste cu cela ce nu o aude, 
cu acela are de-a face, 
carile nu au vădzut-o, 
după acela merge, 
carile de dânsa fuge, 
pre acela cinsteşte, carile 

puţin în samă o bagă, 
pre acela ce nu o pofteşte, 
îl pofteşte, 

celui ce nu o va [vrea] 
înainte îi iese, 

şi celui necunoscut pre samă să dă. 
Iar hirişiia [obiceiul/ firea] slăvii 
cea mai cu deadins ieste 
ca să părăsească pre cel ce o cinsteşte, 
si cu acela să rămâie, 
carile o necinsteşte". 

9 


Fragmentul din urmă reprezintă poetizarea de către Can- 
temir, pusă în evidenţă de Nichita, a unui text cu valoare reli¬ 
gioasă, ortodoxă. Este vorba despre slava pe care Dumnezeu o 
dăruie celor care fug de slavă. 

Eminescu va sublinia următoarele cuvinte, cu o linie roşie 

7 9 

pe marginea din dreapta, într-un manuscris românesc în care era 
copiată traducerea cărţii Sfântului Nicodim Aghioritul (Paza celor 
cinci simţuri ): 

„Dară, dacă voeşti a lua slava, înpinge [alungă] slava: 
iar dacă cauţi slava, vei cădea din slavă. 

9 7 

Iar sfântul Isaac [Şirul] zice: cel ce aleargă în urma 
cinstei, [ea] fuge de dinaintea lui. Şi cel ce fuge de dânsa, în 
urmă îl va goni [îl va urmări] pre el şi propovăduitoriu al 
smereniei lui să va face tuturor oamenilor" 218 . 


218 Ms. rom. B. A. R. 3074 (Cărticică sfătuitoare, pentru păzirea celor cinci 
simţuri, şi a nălucirei, şi a minţii, şi a inimii), f. 84 r . 

Iată că avem un text patristic, a cărui stilistică poetică sau 
poezie intrinsecă a fost remarcată, pe rând, de Cantemir, Emines- 
cu si Nichita Stănescu! 

9 

în orice caz, retorica acestui text seamănă şi cu multe pasaje 
din învăţăturile lui Neagoe Bcisarab, ceea ce îi îndreptăţeşte pe cei 
care au sesizat şi poezia acestei cărţi... 

Reamintim deci aprecierile lui Nichita despre poetul Di- 
mitrie Cantemir: 

„Poezia nu ţine de prozodie şi nici măcar de cuvânt. A 
scrie un sonet nu înseamnă că ai făcut o poezie. Nici rima, 
nici ritmul nu sunt altceva decât farduri. Poezia se foloseşte 

9 

de ele, cum se foloseşte si de cuvinte, numai din răsfăţ si din 
întâmplare. Adevărata istorie a poeziei româneşti e cu totul 
alta decât aceea care ia în consideraţie numai volumele de 

9 

versuri. Primul şi cel mai mare poet român este Dimitrie 
Cantemir, deşi «cel mai mare» pentru poezie trebuie res¬ 
pins, expresia fiind tributară migraţiei clasamentelor în 
zona esteticului în care singura afirmaţie de valoare poate fi 
numai: este poet sau nu este. Adevărata istorie a poeziei 
româneşti trebuie să-şi consemneze nu numai maeştrii pro¬ 
zodiei, ci şi marii poeţi de dinaintea prozodiei, căci poet este 
Sadoveanu în unduitoarele sale naturi vii, poet este Mateiu 
Caragiale în aura crailor şi poet este Geo Bogza în Cartea 
Oltului , durabilă cât Oltul. [...] 

Istoria ieroglifică, genială şi stranie şi unică alcătuire în 
limba română, este o operă predestinată nu unei vieţi de 
cititor, ci mai multor vieţi puse cap la cap şi străbătute de o 
conştiinţă unică. [...] Mirat eu însumi, aplecat asupra texte¬ 
lor, descopăr un mare înaintaş al lui Eminescu, Arghezi, 

Blaga, Barbu, Bacovia, un mare înaintaş egal cu urmaşii săi 
si deci mai tulburător" 219 . 

9 


însă, apropo de Sadoveanu, unul dintre personajele acestor 
pagini. Brebul, ne face să ne gândim la Kesarion Breb, eroul din 
Creanga de aur. Onomastica eroului sadovenian are în ea ceva 
totemic (într-o formulă latino-greco-dacică ar însemna: regele 
castorilor ).. .iar personajul lui Cantemir pare a fi un boier loial, 
care acuză înstrăinarea Vidrei de neamul său (al moldovenilor), 
cea care. 


„ca valurile ce în spinare [le] poartă 
cea mai multă viată tulburată 

9 

si neasedzată 

9 9 

a-şi petrece ş-au ales" 220 . 


Cuvintele cu care Brebul lui Cantemir îsi încheie discursul 

9 

par a fi scrise de.. .Sadoveanu: 

„Povestea Vidrii, noi. Brebii, din moşii, strămoşii noş¬ 
tri, ase am apucat-o, ase o mărturisim şi ase o întărim. Iar 
voia fie a celor mai mari" 221 . 

Mai rămânem puţin în perimetrul acestei discuţii, legate de 
aprecierea tiparului stilistico-poetic al scriiturii lui Cantemir, de 
către unii poeţi postbelici, între care l-am remarcat pe Nichita, 


219 Nichita Stănescu, Cartea de recitire, op. cit., p. 11-13. 

220 Dimitrie Cantemir, Istoria ieroglifică, ed. cit., p. 40. 

221 Ibidem. 

prin mărturisirea lui fermă, dar un caz cel puţin la fel de evident 
de contaminare poetică ni se pare a fi cel al lui Emil Botta. 

Atitudinea acestor poeţi poate să nedumerească, mai ales că 
mulţi interpreţi avizaţi ai Ieroglificei s-au pronunţat în favoarea 
ideii că avem de-a face cu o proză ritmată şi rimată, dar proză. 
De ce, atunci, această izbucnire de entuziasm, din partea unora, 
mai ales în perioada postbelică, după ce scriitura lui Cantemir a 
trecut aproape neremarcată până atunci? Poate că un răspuns 1- 
ar putea constitui următoarele afirmaţii ale lui Nemoianu (făcute 
într-o analiză publicată la începutul deceniului al optulea al seco¬ 
lului trecut): 

„Privim poezia pe care o practică Leonid Dimov, 
Adrian Păunescu, Mircea Ivănescu, Ion Gheorghe şi vedem 
în ea continuarea unui proces. [...] Revenită la lirismul 
complet, poezia aceasta nu mai are eveniment , ci numai stare 
de spirit. [...] Dar [...] lirismul rămâne aşezat pe liniile de 
forţă ale unui cadru si ale unui eveniment care nu mai 

9 9 

există. [...] Totul se petrece astfel ca şi cum epicul ar continua 
să facă parte din substanţa acestei poezii (s. n.)" 222 . 

Nemoianu explică acest fenomen prin faptul că lirica ro¬ 
mânească a trecut „prin experienţa baladei" (a cerchiştilor) şi a 
rămas „marcată" de aceasta. Discuţia pe această temă nu ne 
interesează acum - în mod cert, experienţa baladescă invocată 
are un cuvânt de spus în această privinţă, dar nu reprezintă unica 
motivaţie pentru ceea ce constată criticul. însă această optică 
poetică postbelică a favorizat, fără îndoială, privirea în urmă, cu 
admiraţie, spre paginile Istoriei ieroglifice , a celor care au procedat 
astfel. 


222 Virgil Nemoianu, Calmul valorilor , Editura Dacia, Cluj, 1971, p. 42. 

Mai mult, observaţiile citate ne dau de gândit: dacă poezia 
era concepută, în epocă, drept epic pietrificat în stare de spirit 
sau ca stare de spirit desprinsă dintr-un epic, cu atât mai mult ar 
fi de înţeles de ce Nichita Stănescu a apreciat fragmentele excerp¬ 
tate din textul cantemiresc ca poezie „pură". Părerea noastră 
este, totuşi, că cei care au socotit scriitura ieroglifică doar o proză 
ritmată şi rimată au luat prea mult în considerare curgerea 
istoriei. 

/V 

Insă aici nu este o povestire asemenea celei din istoria lui 
Ureche sau Neculce şi nici ca în paginile Sfântului Varlaam. 
Acolo putem vorbi de fragmente de proză ritmată şi rimată. Aici 
însă, la Cantemir, istoria este mult prea opintită (şi nu numai din 
cauza sintaxei) ca să se mai vadă prea bine curgerea despre care 
vorbeam. Atunci când doreşti să ajungi mai curând la a rezuma 
povestirea şi la a o metamorfoza mental într-un episod din 1001 
nopţi sau din Ferma animalelor , ea pare într-adevăr că este o 

/V 

fabuloasă naraţiune. In realitate, privind paginile Ieroglificei , mai 
că nu se poate vedea fluidul povestirii de mulţimea treptelor re- 
torico-poetice peste care acesta curge în cascade. Nu putem decât 
să ne întoarcem la spusele autorului însuşi, anume că nu atât 
istoria l-a interesat, cât deprinderea retoricească. 

Istoria aceasta este atât de des obturată de tablouri sau 
discursuri retorico-poematice, încât, în cel mai bun caz, putem 
vorbi despre grădinile suspendate ale naraţiunii. Numai că o 
naraţiune suspendată nu mai este, propriu-zis, naraţiune. 

Stendhal ar fi avut serioase probleme în a urmări, cu oglin¬ 
da lui, drumul „romanului" ieroglific 223 . Sau oricine altcineva 
care ar dori să utilizeze aceeaşi oglindă... 


223 Făcând „rezumatul subiectului", Manuela Tănăsescu conchidea: 
„nu această înşiruire de întâmplări este adevărata Istorie ieroglifică, înşi¬ 
ruire care nu-i constituie nici măcar ceea ce se numeşte subiectul operei 

Dar să ne întoarcem la polemica aprinsă pe care o continuă 
protagoniştii acestui theatru: Vulpea, Ciacalul, Lupul... 

Discursurile fiecărui personaj conţin nenumărate digresiuni 
- adevărate derapaje - de la cursul firesc al relatării - dacă există 
un asemenea firesc narativ şi dacă nu cumva epicul este doar o 
plasă, o mare ţesătură întinsă pentru a putea cuprinde în ea toate 
monologurile autorului, priveliştile sau dezbaterile care l-au pu¬ 
tut interesa. Un fel de textura elementorum... 

Monologuri sau comentarii auctoriale pot fi numite în pri¬ 
mul rând proverbele sau observaţiile dintre paranteze, dar tot la 
fel de bine putem considera că Dimitrie Cantemir foloseşte cu 
succes metoda avatarurilor literare, ca mai târziu Eminescu, din¬ 
tre care excepţional este Inorogul, ceea ce nu înseamnă însă că 
nenumărate alte exemple de gândire cantemirescă nu se află in¬ 
serate în comunicările altor personaje ale cărţii. 

O astfel de intervenţie a vocii din off amendează jurămân- 
turile Vulpii, într-un fragment care pare că sintetizează câteva 
predici ale Sfântului Ioan Gură de Aur: „că giurământurile între 
muritori/ pentru altă nu s-au scornit,/ fără numai supt numele 
marelui Dumnedzău,/ demonul mai pre lesne/ meşterşugurile 
sale să-şi lucredze[;]/ că unde ieste inima curată,/ nici întâi giură- 
mântul,/ nici pre urmă vicleşugul/ sau călcarea giurământului/ 
încape" 224 . 

Sfântul Ioannis Hrisostomos e cunoscut pentru diatribele 
sale împotriva obiceiului vremii, practicat şi de creştini, din pă¬ 
cate, de a-şi întări cuvântul prin jurăminte. 


literare. [...] Dar este pentru oricine vizibil contrastul dintre ariditatea şi 
banalitatea materialului faptic şi adevărata substanţă a cărţii", cf. Manuela 
Tănăsescu, Despre „Istoria ieroglifică", Ed. Cartea Românească, Bucureşti, 
1970, p. 15-16. 

224 Dimitrie Cantemir, Istoria ieroglifică, ed. cit., p. 49. 

O altă paranteză, mult mai lungă, fie că o atribuim perso¬ 
najului (adică Vulpii, în al cărei discurs e inserată), fie autorului, 
este un prim portret fantastic al lăcomiei din această carte, lă¬ 
comie pe care n-o încape nici cerul, nici pământul, care nu ascultă 
nici de logică, nici de filosofia morală, nici de tropul îndestulării 
sau de „graiul fără chip" al măsurii, în ritorică sau în gramatică. 

Ea este dascălul sau mai bine zis dăscălită alchimiştilor care 

9 9 

caută „a metalilor suvăite vine" sub rădăcinile munţilor: 

„căci lacomul şi sătul[ul] flămând ieste, 
şi lăcomiia nici în hotărâle gheometriceşti 

să opreşte, 

nici de exţentrurile 225 astrologhicesti 
să covârşeşte, 

nici caută materia si forma filosofască, 
nici cunoaşte deosăbirea şi alcătuirea loghicească, 
nici în ritorică tropul îndestulirii au ascultat, 
nici în gramatică graiul fără chip 
şi cuvântul „agiunge" au învăţat, 

ce, precum să vede, 
nu ucinică, 

ce didascală alhimistilor ieste, 
cărora nici adânc fundul mărei, 
nici nestrăbătută a pământului grosime, 
nici pre supt rădăcinele munţilor 
si stâncilor 

9 

a metalilor suvăite vine, 
nici depărtarea locului, 

225 Exţentrum [excentrum] = „loc carele ieste dinafară de mijloc", 
după cum explică autorul în scara / glosarul întocmit de către el. 

nici primejdiia mărsului, 
nici nevoia agiunsului 
si asesi nici iutimea si arsura focului 

9 5 5 5 5 

de la acel din fantazie născut 
şi din crieri prefăcut 
aur 

îi poate opri" 226 . 


E Cantemir adversarul utilizării exagerate a tropilor reto¬ 
rici? Cei care etichetează opera sa drept barocă n-ar zice...De 
prisos să mai subliniem opinia sa defavorabilă în privinţa alchi¬ 
miei, deşi copiază un tratat de van Helmont. însă, ca şi în cazul 
operei lui Wissowatius, Cantemir ştie să discearnă... 

Ciacalul [Şacalul] îşi pregăteşte discursul printr-un exordiu 
prin care încearcă să prezinte raportul în care se află adevărul şi 
minciuna în această lume: 

„Vidra, neam cu prepus, 
cuvânt fără prepus [presupus/ îndoială] au grăit 
şi sfat adevărat prietinesc au sfătuit 

(ce unde urechile adevărului sint astupate, 
acolea toate hrizmurile 227 să par basne). 

/V 

Insa fietecarile dintre noi, 
cu cea stângă numai, 

iară nu şi cu cea dreaptă 
ureche ascultându-1. 


226 Dimitrie Cantemir, Istoria ieroglifică, ed. cit., p. 50. 

227 Oracolele, profeţiile. 

nu numai cât că cuvântul 
nu s-au întărit, 
ce încă mare grămadă de ură 
asupra ş-au grămădit 

(că mare scârşnetul roatelor 
astupă voroava cărăuşilor) 

si în loc ce mulţumită 

9 9 

pentru dezvălirea adevărului 
i s-ar fi cădzut, 

nu numai din ţară-şi s-au izgonit, 
ce încă şi din izvodul neamului său s-au lipsit, 
şi aceasta nu dintr-altă pricină, 
precum mi să pare, au purces, 
fără numai din vechea 
şi rânceda pizmăluire. 

Iară încăşi, oricum ar fi, atâta cunosc, 
că toate cu folos voroava Vidrii 
si ei în stricare, 
şi altora spre mai mare 
neascultare 
si neasedzare 

9 9 

s-au făcut 

(că vântul vivorât 
sau aerul tare clătit, 
tocmit 

si frumos viersul muzicăi alcătuit, 
de la cât de ascuţitele la audzire 

9 

urechi abătându-1, 
neaudzit îl face). 

Si iarăşi /.../ 
obiciuită ieste minciuna 
haina adevărului a fura /.../. 

Dară lin suflând 
austrul adeverintii 

9 

şi într-o parte dând 
poalele hainei adevărului, 
grozavă goliciunea minciunii 
descoperindu-să 
să arată" 228 . 


Că adevărul nu se poate auzi acolo unde există multă zarvă 
din partea acelora care vor să bagatelizeze importanţa argu¬ 
mentelor drepte, este un lucru pe care îl va repeta curând Can- 
temir, punându-1 de data aceasta printre sentinţele Lupului, în 
convorbirea sa cu Brehnacea [Eretele] (din capitolul al II-lea al 
cărţii): 


„în ureche de pizmă îmbumbăcată 
şi de zavistie astupată, 
nici buhnetele căldărăresti, 
necum line cuvintele filosofesti 

9 

a răzbate [nu] pot[;] 
căci mai pre[a] lesne s-ar audzi 


228 Dimitrie Cantemir, Istoria ieroglifică, ed. cit., p. 51. 



168 


voroava [vorba] între ciocanele căldărarilor 
decât între multe[le] gloate a[le] varvarilor" 229 


Dar la această discuţie vom ajunge puţin mai târziu. Cert 
este că adevărul nu se aude, aşa cum vorba cărăuşilor/ căruţaşilor 
nu se mai aude de „scârşnetul roatelor", nici „viersul muzicăi" 
de „vântul viforât". Si mai uşor s-ar auzi cuvântul acolo unde 
căldărarii bat cu ciocanele arama, decât „între multe [le] gloate 
a [le] varvarilor". 

Prin varvari, Cantemir înţelege, desigur, pe cei care nu 
cunosc adevărul sau sunt împotriva lui, barbarie fiind orice 
minciună şi încercare de mistificare - după cum se exprimă şi în 
altă parte: „siloghismul dumisale Corbului în barbara alcă¬ 
tuit"... 230 . Şi, la adăpostul zarvei multe a gloatelor, al căror rol, 
întotdeauna, este acela de a astupa cuvântul adevărului, „obiciu- 
ită ieste minciuna/ haina adevărului a fura". Iar acela care a 
îndrăznit a face cunoscut adevărul, „mare grămadă de ură/ asu¬ 
pra ş-au grămădit", din partea tuturor, pentru că imediat s-a 
arătat „rânceda pizmăluire" împotriva sa. 

„Dară lin suflând austrul adeverinţii", poate dezvălui min¬ 
ciuna ascunsă sub „poalele hainei adevărului". îmbrăcată, adică, 
în veşmintele adevărului, în retorica şi argumentaţia acestuia, 
deşi scopul nu este ajungerea la adevăr, ci, dimpotrivă, depla¬ 
sarea atenţiei şi abaterea ei cât mai departe de adevăr. 

Concluzia Ciacalului este că Struţocămila „nici pre pământ, 
nici în văzduh,/ nici în apă şi nici în foc/ şi aşeşi, nici undeva loc/ 
de traiu a avea/ va putea,/ ce doară în a cincilea stihie/ locaş de¬ 
şi va dobândi (că obicinuită ieste fortuna,/ pre cel ce multe haine 


229 Idem, p. 87. 

230 Idem, p. 53. 

pofteşte a cerca/ şi de cele ale sale a-1 dezbrăca)" 231 . Şi iată cum, 
printr-o ironie care se vrea deopotrivă subtilă şi îngroşată, 
Struţocămila ajunge - cum ar zice marele poet - „chintesenţă de 
mizerii" (Scrisoarea III). 

Urmează, după discursul acestuia, o secvenţă de dimen¬ 
siuni mai mari (care se extinde la capitolul următor), demnă de 
Esop şi ai cărei protagonişti sunt Lupul şi Vulpea. Lupul între¬ 
rupe şirul polemicilor, pe care le consideră sterile, prin „cuvinte 
cioplite/ şi supt pilde oarecum acoperite,/ însă tocmai la ţenchiul 
[scopul] adevărului dusă şi nemerite" 232 . Metafora „cuvinte cio¬ 
plite" a fost preluată din Hexaimeronul Sfântului Vasile cel Mare: 
„Că la noi nu să află cioplituri de cuvinte, nici răsunarea cea fru¬ 
moasă şi dulce a glasurilor"... 233 . Lupul consideră că dezbaterile 
asupra ontologiei struţocămileşti sunt irelevante, fiindcă Vidra s- 
a exprimat asupra Struţocămilei „fără vreme" 234 , iar cei care au 
polemizat cu Vidra şi au condamnat-o, au făcut aceasta din za¬ 
vistie, „că zavistiia ieste jiganie cu multe capete [hidră]" 235 : 

„Că mai lesne ieste cineva 
o mie de ani în fântânele cătranului 


231 Idem, p. 54. 

232 Ibidem. 

233 Ale celor întru Sfinţi Părinţilor noştri Vasilie cel Mare şi Grigorie 
Cuvântătoriul de Dumnezeu, Cuvinte puţine oarecare din ceale multe, tăl¬ 
măcite din limba ellinească de Ilarion Dascălul şi Grigorie Dascălul şi întâi 
tipărite în Bucureşti, în Sfânta Mitropolie, la anul dela Hristos 1826, iar 
acum tipărite a doua oară la anul dela Hristos 2012, Ed. Predania, 
Bucureşti, p. 71. Nu ştiu dacă Dimitrie Cantemir a putut beneficia de vreo 
traducere românească a Hexaimeronului, dar, în mod cert, l-a putut citi în 
greacă. 

234 Dimitrie Cantemir, Istoria ieroglifică, ed. cit., p. 56. 

235 Ibidem. 

să lucredze 

şi cu cătran să nu să pice 
decât un ceas zavistnicul 
cu cela [împotriva] căruia zavistuieşte 
voroavă [discuţie] să facă 
şi cuvânt pizmos 
din gură-i să nu-i iasă" 236 . 


Scopul sinodului, al adunării tuturor vieţuitoarelor din cele 
două monarhii nu era acela de a discuta despre fiinţa ipohime- 
nului [a individului] 237 : 


„că [întâmplările precum vin, ase să şi duc, 
deasupra ipohimenului, 
nicicum 

fiinta-i stricând" 238 . 

9 


Dimpotrivă, cearta e o roată care nu se mai opreşte, rosto- 
golindu-se la nesfârşit şi distrugând scopul adunării: 

„Şi ase în roată gâlceava întorcându-să, 
o clătire [clătinare] nestătută 


236 Ibidem. 

237 Manuela Tănăsescu crede că, în aceste sentinţe, Cantemir, aseme¬ 
nea lui Eminescu mai târziu, „evocă arheii peste care timpul trece ca o apă 
neprimejdioasă, lăsând intact neschimbatul lor tipar" cf. Manuela Tănă¬ 
sescu, Despre „Istoria ieroglifică", op. cit., p. 138-139. Eu cred că nu e vorba 
numai de arhei, ci şi de orice fiinţă individuală, a cărei existenţă nu este 
afectată de agenţi exteriori. întâmplările pot afecta deciziile noastre, în 
mod esenţial, dar nu pot altera fiinţa în sine. 

238 Dimitrie Cantemir, Istoria ieroglifică, ed. cit., p. 56-57. 

si neobosită 

9 

între toti să va scorni. 

9 

Şi de ciia [de aici] urmadză [ca] între împăraţi 
nu numai pentru Liliiac scânteile împotrivirii 

a scântiia, 

ce încă şi pentru Fiii şi Inorog pârjolul mâniii 
şi pojarul izbândii 
a să atita. 

9 9 

Care lucru, numele adunării fericite 
în porecla răzsipei nefericite 
fără greş va muta" 239 . 

Remarcăm preocuparea constantă a lui Cantemir pentru a 
evita risipa nefericită şi dezmembrarea adunării. Ca şi Budai- 
Deleanu, în Ţiganiada, dar cu aproape un secol mai devreme, 
Cantemir identifică sursa tuturor relelor în dezbinarea locuito¬ 
rilor şi în polemicile sterile. Sigur, e loc aici pentru multe comen¬ 
tarii, dacă intrăm în istoria propriu-zisă... 

Concluzia Ciacalului, spre exemplu, aceea de a o elimina pe 
Struţocămilă din orice categorie ontologică, rezervând-i doar 
posibilitatea de a constitui sau a fi parte din al cincilea element, 
eventual - printr-o ironie cruntă, desigur - dovedeşte eşuarea în 

/V 

absurd a dezbaterilor. Insă argumentele şi avertismentele Lupu¬ 
lui sunt distorsionate prin „dulce[a] otrava" din intervenţia 
Vulpii. încât mulţimile care ascultă luările de cuvânt, „pre lângă 
a Vulpei de cuvânt împunsătură/ toată a Lupului uitară învă¬ 
ţătură" 240 . 

9 


239 Idem, p. 57. 

240 Idem, p. 58. 

Şi astfel se reiau împunsăturile între vorbitori. 

O pasăre care „în monarhiia păşirilor /.../ să cheamă Cu- 
cunos [Cuc]" ia apărarea stăpânului său. Corbul, şi susţine supe¬ 
rioritatea păsărilor asupra animalelor: 

„Fi-s-ar cădzut [s-ar fi căzut], o, priietinilor. 

Lupul pildele sale ciobanului să le vândză 
şi Vulpea prisăcariului bătrân 
ciumiliturile să-şi arete. /.../ 

Până când dară, o, păşirilor, 
în glogozala 
în zădar vă îngăimaţi 

şi statu[tu]l vredniciii voastre în samă nu băgaţi? 

Până când vor urla, 
vor lătra 

şi vor scânci jigăniile 
si dobitoacele acestea, 
carile pururea supt umbra noastră îmblă 
si ochii noştri totdeauna 

9 9 

în spinarea lor privăsc?" 241 . 

în mod cert, până la Cantemir, dacă putem spune astfel, 
limba română nu ştia că are asemenea potenţe metaforice şi poe¬ 
tice. După Varlaam, Grigore Ureche, Dosoftei şi Miron Costin, 
opera lui Cantemir reprezintă un salt în potenţarea expresivi¬ 
tăţii limbii noastre. Cu precizarea că fiecare dintre cele patru nu¬ 
me pomenite anterior a reprezentat, la rândul său, un salt impor¬ 
tant în această dezvoltare pe care o putem totuşi numi uluitoare 
în secolele XVII-XVIII. 

241 Idem, p. 58-59. 



173 


Cantemir ar fi putut foarte bine să spună, precum Miron 
Costin în explicarea intenţiei poemului său, că a scris această lu¬ 
crare ca să demonstreze că şi în limba română se pot produce 
alcătuiri literare complexe. Deşi Cantemir se plânge că materialul 
său lingvistic e insuficient, că limba română e brudie [necoaptă], 
totuşi textul său demonstrează că numai brudie nu era limba în 

9 

care scria el, că aceasta era o limbă matură şi aptă de a oferi 
material pentru structuri literare foarte dificile, atât ca formă, cât 
si ca înţeles 242 . 

9 9 

Nu neglijăm, desigur, nici efortul cu totul remarcabil al 
autorului. Credem că scopul lui Cantemir a fost atins. Mai mult, 
pare că întreprinderea literară a lui Cantemir căuta să arate că 
limba română era „ca un fagure de miere" (Eminescu, Epigonii) 
care îşi aştepta mierea. Adică scriitorii şi textele care să aibă 
cuvenita complexitate şi profunzime. 

/V 

In opinia lui Dragoş Moldovanu: 

„Stilizarea presupune căutarea obstinată a virtuţilor 
expresive ale cuvântului, în vederea integrării sale pe baza 
similitudinilor şi a diferenţelor: niciun alt scriitor, până la 
Eminescu, nu a sondat atât de profund ca Dimitrie Cante¬ 
mir potenţialul artistic al limbii române" 243 . 

Cred, totuşi, că n-ar trebui să-l uităm nici pe Dosoftei şi nici 
Biblia de la Bucureşti. 

9 


242 „Lamentaţia asupra necizelatei limbi, ca şi la Ion Budai-Deleanu, 
apare ca o simplă afectare", afirmă Elvira Sorohan, Cantemir în cartea 
ieroglifelor, Ed. Minerva, Bucureşti, 1978, p. 95. 

243 Dragoş Moldovanu, Dimitrie Cantemir: între Orient şi Occident. Stu¬ 
diu de stilistică comparată, Editura Fundaţiei Culturale Române, Bucureşti, 
1997, p. 76. 

în luările de cuvânt care urmează, Cantemir face - prin 
intermediul personajelor sale, desigur -, de mai multe ori, elogiul 
studiului şi al înţelepciunii şi denigrează prostia. 

Mai mult, pentru a dovedi că instrucţia este a celui iubitor 
de înţelepciune şi nu neapărat a celor din clasele superioare 
(meritocraţia funcţiona la acea vreme 244 , în Ţările Române, după 
cum şi autorul nostru precizează în altă parte, poate chiar mai 
bine decât în zilele noastre), Cantemir pune o retorică fără cusur 
pe seama unor personaje provenite din clasele de jos: jigăniuţa 
cu vorba în „chip smerit" dar cu „subţire [subtil] meşterşug [reto¬ 
ric]" şi, respectiv: „unul dintre gloate/ (din ceata dobitoacelor 
poate)". 

/V 

In discursul acestora, autorul inserează, la tot pasul, paran¬ 
teze poetico-filosofice, care pot alcătui, aşezate împreună, un 
adevărat elogiu adus învăţăturii şi înţelepciunii, în tradiţia învă¬ 
ţăturilor lui Neagoe Basarab : 

„Că vredniciia sufletului 
nu de pe frâmseţea trupului 
să măsură. 

Căci nebunul la chip frumos 
şi trupului grea pedeapsă 
si numele la mare ocară 

9 

s-au scos. 

9 

Iară înţeleptul grozav şi ghibos 245 


244 A se vedea şi articolul meu de aici: 

https://www.teologiepentruazi.ro/2010/07/04/elitele-culturale-in- 

secolul-xvii/. 

245 Această asociere între defectele trupeşti şi însuşirile sufleteşti va 
fi ilustrată, în literatura apuseană, mai mult în epoca romantică. 

nici au gândit vreodată, 
nici au făcut lucru fără folos" 246 . /.../ 

„(că sfatul [pe] carile [îl] poate da 
săracul învăţat şi înţelept 
toţi împăraţii nebuni şi neispitiţi 247 
nu-1 pot nemeri). 

(Că ştiinţa înţelepciunii 
nu în scaunele trufaşe si înalte, 
ce în capetele plecate 
si învăţate 

9 9 

lăcuieşte)" 248 /.../ 

„Celor ce multe lumânări 
în citeala cărţilor topesc, 
ochii trupului 
la videre să tâmpăsc. 

Iară celora ce niciodată 
pe slove au căutat, 
macar că viderea ochilor 
mai ascuţită ş-au păzit, 
însă neştiinţa 

9 9 

246 Dimitrie Cantemir, Istoria ieroglifică, ed. cit., p. 61. 

247 A fi neispitit, în gândirea ortodoxă, echivalează cu a fi neîncercat/ 
fără experienţă capabilă să te conducă la înţelepciune. „Căci experienţa şi 
ispita lucrului/ mai adevărată poate fi decât toată socoteala [raţiunea, 
speculaţia] minţii,/ şi argumenturile arătării de faţă/ mai tari sint/ decât 
toate chitelele [calculele]", cf. Dimitrie Cantemir, Istoria ieroglifică, ed. cit., 
p. 53. 

248 Idem, p. 62. 

în întunericul si în tartarul necunostintii 

9 9 9 

i-au vârât. /.../ 

(că sufletul înţelept 
pre cât gura cuvinte rele a nu grăi, 
pre atâta şi urechile 
voroave fără folos [pentru] a nu audzi 
îşi opreşte). /.../ 

(că tot capul şi sfârşitul filosofiii 
ieste cineva pre sine ce ieste 
a să cunoaşte)" 249 . /.../ 

„în capul pedepsit [învăţat] 
si cu multe nevoi domirit 

9 

crierii cei mulţi sălăşluiesc" 250 . 


Este o filosofie morală (chiar ortodoxă), notată, în cheie rit- 
mic-muzicală, pe portativul retoricii 251 . 

Ne întrebăm dacă nu cumva autorul s-a gândit la un demers 
asemănător ca scop celui întreprins de Dosoftei, prin versificarea 
psalmilor. în mod cert, obiectivul lui Cantemir nu era în primul 
rând consemnarea unei istorii, deşi nici această intenţie nu este 
neglijabilă, ci telosul principal era unul educativ. Ca şi Dosoftei, 
Cantemir se îngrijeşte, de fapt, de formă/ stil numai pentru...a 
privilegia mesajul. Asemenea, Ioan Budai-Deleanu va scrie 
epopeea sa pentru „a introduce un gust nou de poesie romă- 


249 Idem, p. 64. 

250 Idem, p. 65. 

251 „Istoria ieroglifică este o vastă partitură", susţinea Manuela Tănă- 
sescu, în Despre „Istoria ieroglifică", op. cit., p. 183. 

nească" 252 , fără a lăsa deoparte intenţia educaţiei pe multiple 
planuri. Cantemir urmărea atât cultivarea unui nou gust literar, 
cât şi educarea în spirit religios şi moral. Registrul stilistico- 
poetic foloseşte acestor autori pentru scopuri extraliterare. Ar fi 
însă absurd să li se pretindă ca să fi slujit artei pentru artă. 

Revenind la text, stultiţia/ prostia (în general, respectiv a 
Struţocămilei, în particular) este amendată fără cruţare: 

„în locul crierilor, 
vântul sau aierul clătit întră 
şi lăcaş vecinie în căpăţină-i îşi afla /.../ 

si ase din vântul strâns, 
vânt sloboade 
(că cineva ce nu are, 
a da nu poate)" 253 . 


Filosofia lui Cantemir este însă foarte uşor de identificat în 

5 

fragmentele următoare, unde mulţimea, cu „mintea spre înţe¬ 
legere gătată/ [care] mai tare pătrunde cuvântul adevărului/ 
decât prin moale grosimea trupului/ ascuţită simceaoa [lama] fie¬ 
rului", întreabă: 


„Dară cine între noi poate fi 
acela carile mai mult 


252 Ioan Budai Deleanu, Ţiganiada sau Tabăra ţiganilor. Poemation eroi 
comico-satiric alcătuit în doaosprăzece cântece, ediţie îngrijită de Florea Fu¬ 
găriţi, repere istorico-literare de Andrei Rusu, Ed. Minerva, Bucureşti, 
1985, p. 9. 

253 Dimitrie Cantemir, Istoria ieroglifică, ed. cit., p. 63. 

sufletul în filosofie să-si fie crescut 

9 

şi după pravile el trupul să-şi fie scădzut? 

(Că cu anevoie ieste cineva 
trupul în toate pre larg 
si de saţiu să-si hrănească 

9 9 9 

şi sufletul de poftele trupeşti 
nebetejit să-şi păzască), 

(că precum în hrana slobodă 
trupul să îngroaşă 
şi să îngraşă, 

ase de post trupul vitionindu-să [slăbind], 
sufletul să supţie [se subţiază de patimi] 
şi să învârtoaşă [se întăreşte în virtute]) 

(căci foamea la trup [este] moarte firească, 
iară la suflet viată cerească 

9 

aduce) 254 . 


Suntem în faţa unui fragment care ne aduce aminte de Diva¬ 
nul si de inflexibilitatea înţeleptului în fata tentaţiilor lumii. 

9 9 JT 9 9 

Filosofia lui Cantemir nu s-a modificat, în scurta vreme care a tre¬ 
cut de la publicarea Divanului , şi, de altfel, nici nu credem că va 
ajunge vreodată să se modifice, până la sfârşitul vieţii autorului. 

Un alt pasaj dintr-o nouă intervenţie a Vulpii face diferenţa 
între logică sau filosofia dialectică, după cum o numeşte Can¬ 
temir, şi filosofia adevărată sau acea înţelepciune care cunoaşte 
fiinţa lucrului, iar omului îi aduce cunoaşterea de sine (un 


254 Dimitrie Cantemir, Istoria ieroglifică, ed. cit., p. 68. 

principiu socratic în filosofie, dar care, neenunţat ca atare, este 
totuşi implicit în Scriptură şi reprezintă, totodată, un principiu 
ascetic esenţial): 


„Firea ase de înţelepţeşte 
pre la toţi darurile sale ş-au îndămânat, 
cât pre unii în cuvânt, 
iară pre alţii în lucru, 
pre unii în poruncă, 
iară pre alţii în ascultare, 
pre unii în stăpânire, 
iară pre alţii în supunere 
vrednici, putincioşi 
si suferitori i-au arătat 255 . 

9 

Aşijderea, unii în gramatică, 
iară alţii în poetică, 

unii în loghică, 
iară alţii în ritorică, 
unii în cea ithică [etică/morală], 
iară alţii în cea fizică 

9 

filosofie 
mai isteti, 

9 7 

si unii într-ună, 

9 7 

iară alţii într-altă învăţătură 

9 9 

şi meşterşug mai vestiţi 
si mai fericiţi, 

după a firii orânduială au ieşit 


255 Probabil o parafrază la I Cor. 12, 4-12. 

(că [ceea] ce unul Dumnedzău dăruieşte, 
si orânduieste, 
toată lumea nici a lua, 
nici a clăti [clătina] poate). 

De care lucru umilita mea prostime 
(poate fi din năstavul firii 
spre aceasta orânduită) 
mai mult în cele cinci glasuri a lui Porfirie 
şi dzece categorii a lui Aristotel 
zăbăvindu-să, 

cu cheia meşterşugului meşterşugurilor 
(căci loghicăi acest titlu a-i da 
m-am obiciuit) 
uşile a deschide 

9 9 

si lăcătile a descuia 

9 9 

pociu; 

iar mai înl[ă]untrurile cămărilor firii 
nici a întră 
si mai nici a căuta 

9 

pociu 

(că împărăţiia firii, 
precum are domni, senatori, 
deregători şi orânduitori, 
ase are şi plugari, şi morari, 
şi portari, şi chelari). 

De care lucru socotesc, 
precum am şi mai dzis, 
că nu dialectic. 

ce filosof la aceasta slujbă 
trebuieste, 

că a dialectecului socoteală ieste 
numai forma siloghizmului să fie, 
după canoanele loghicăi, 
fie-i macară materiia pentru carea 
siloghizmul face şi necunoscută. 

De care lucru si eu mai mult fiinţa socotelii 

9 9 

sau a chitelii 
decât a lucrului 
pociu cunoaşte" 256 . 


Deosebirile cu care operează Cantemir sunt evidente. 

Discursul acesta al Vulpii (şi disculparea ei) urmează în¬ 
trebării care căuta să identifice pe înţeleptul care „sufletul în 
filosofie să-şi fie crescut/ şi după pravile [le ortodoxe, după rân- 
duiala postului] el trupul să-şi fie scădzut", după cum am văzut 
mai devreme. „Cu cheia meşterşugului meşterşugurilor", printr- 
un simplu siloghizm, putem observa şi noi că sufletul filosof care 
„să subţie" prin post ca să ajungă la „viaţă cerească" este cel care 
are acces în „înl[ă]untrurile cămărilor firii", fiind mai presus de 
categoriile lui Aristotel şi de socotelile neoplatonice ale lui Por¬ 
fir ie. 

Cantemir utilizează o sintagmă, „împărăţia firii", pe care o 
vom mai întâlni în...poezia lui Goga: „Iar tu mă chemi, îm¬ 
părăţie-a firii,/ Tu-nlăcrimată 257 , sfântă dimineaţă!" (Lăcaş stră¬ 
bun). 


256 Dimitrie Cantemir, Istoria ieroglifică, ed. cit., p. 69. 

A 

257 „înlăcrimată" e o metaforă revelatorie (se referă la calitatea lu¬ 
minii matinale) şi nu o sugestie patetică, aşa cum pare. Dincolo de orice 

/V 

Intr-un alt poem ( Dimineaţa ), se deschide poarta edenică a 
codrilor pentru a intra împăratul măririi (cf. Ps. 23, 7-10), ca să 
aline durerile firii: „Deschideţi larg poarta, cărunţilor brazi,/ Să 
vie-mpăratul măririi [Hristos, împăratul slavei],/ Să mângâie 
jalea nestinsului dor,/ Să-mpace durerile firii...". 

înaintea lui, Eminescu utilizase o altă metaforă sintetică 
(presupunând o întreagă perspectivă cosmică), „farmecele 
firii" 258 sau „farmecele milei" („Şi el îmi dete ochii să văd lumina 

/V 

zilei,/ Şi inima-mi împlut-au cu farmecele milei,/ In vuietul de 
vânturi auzit-am a lui mers"... - Rugăciunea unui dac), pe care 
Goga o „rescrie" în poezia sa: „legea farmecelor firii" (Ru¬ 
găciune), „curatul chip al farmecelor firii" (Cântăreţilor de la oraş). 

„Canoanele loghicăi" nu pot pătrunde şi compartimenta 
„înl[ă]untrurile cămărilor firii", a căror cunoaştere ţine de reve¬ 
laţie si nu de observaţie. Si anume de revelaţia în inima omului 

9 9 9 9 9 

din partea Aceluia, Care dăruieşte şi lumina zilei, şi lumina far¬ 
mecelor milei. 

/V 

In acest moment nu îmi e cunoscut, cu precizie, care este 
traiectul tradiţional pe filiera căruia a fost moştenit conceptul de 
„împărăţie a firii". „înl[ă]untrurile cămărilor firii" scapă, în orice 
caz, categoriilor lui Aristotel. Tradiţia creştin-ortodoxă vorbeşte 
despre cămările Raiului (cf. In. 14, 2) şi, respectiv, ale Iadului 259 . 

O întipărire imagologică a acestei realităţi se poate observa 
în arca pe care Dumnezeu i-a poruncit Sfântului Noe să o con¬ 
struiască (şi pe care Sfântul Efrem Şirul o consideră icoană a 

alte considerente, există o poezie a naturii la Goga care poate să facă faţă 
unei analize pretenţioase. 

258 E drept că Eminescu se referă mai adesea, în poezie, la farmecele 
firii feminine, în contexte negative. 

259 A se vedea articolul meu: 

https://www.teologiepentruazi.ro/2014/04/18/din-poezia-triodului- 


3 /. 

Raiului, în mod aparte): „să faci într-însa trei rânduri de cămări: 
jos, la mijloc şi sus" (Fac. 6,16, Biblia 1988). 

In LXX: „Kanayata bicoQocpa Kai TQiceQocpa TioujaeK; 
auTpv/ [cu cămări] dedesubt, [şi] cu două şi trei etaje o vei face 
pe ea" 260 . 

/V 

In VUL: „cenacula et tristega facies in ea/ cămări şi trei etaje/ 
nivele vei face în ea". 

în această împărăţie a firii, Cantemir nu vede numai cămări 
a căror adâncime e impenetrabilă pentru „raţiunea suficientă", ci 
şi o întreagă ierarhie pe care o şi indică prin analogie: „precum 
are domni, senatori,/ deregători şi orânduitori,/ ase are şi plugari, 
şi morari,/ şi portari, şi chelari". 

Aşadar, autorul separă filosofia care priveşte fiinţa lucrului 
de cunoaşterea dialectică/ logică, pe care o consideră insuficientă, 
şi care are în vedere doar fiinţa socotelii (raţionalitatea discursi¬ 
vă/ dialectică). Pravilele filosofiei pe care o cinsteşte Cantemir 
presupun postul, adică asceza, fiind aşadar principiile învăţăturii 
ortodoxe. Iar filosofia aceasta înseamnă introducere în „înl[ă]un- 
trurile cămărilor firii", prin cunoaşterea fiinţei lucrului, adică a 
sensului său în univers, a scopului sau a rolului cu care a fost 
creat de Dumnezeu. 

A cunoaşte împărăţia firii, cu tot cu lăuntrul cămărilor ei, 
înseamnă a cunoaşte biblia cosmică, raţionalitatea universului 
zidit de Dumnezeu spre a fi interlocutor al omului - o temă 
tradiţională în literatura bizantină şi românească -, despre care 
am mai vorbit cu alte ocazii, inclusiv în legătură cu Istoria iero- 
glifică 261 . 


260 Conform traducerii Pr. Dr. Dorin Octavian Picioruş. A se vedea: 

9 

https://www.teologiepentruazi.ro/2011/09/ll/facerea-cap-6/. 

261 A se vedea cartea mea: Epilog la lumea veche, I. 1, ediţia a doua. 
Teologie pentru azi. Bucureşti, 2014, p. 382-392, cf. 

Iar a sti să citeşti biblia cosmică înseamnă a fi luminat de 

9 9 

Dumnezeu ca să înţelegi semantica universală. 

Chiar înaintea lui Nichita Stănescu, Manuela Tănăsescu 
avertizase însă că „Dimitrie Cantemir este un mare poet" 262 , dar 
fără să fi purces la exerciţiul propriu-zis de a aşeza textul în ver- 

/V 

suri, ca Nichita, ulterior. Insă ea a susţinut că: 

„Zeci de pagini din Istoria ieroglifică sunt adevărate 
poeme de mare rafinament şi subtilitate, care trebuie citite 
ca atare, pentru frumuseţea lor intrinsecă şi nu pentru rolul 
în desfăşurarea acţiunii" 263 . 

9 9 

/V 

In opinia sa, cu care suntem de acord, 

„filosofici [...] este chiar tonalitatea de bază, liantul care 
încheagă părţile întregului (s. n.)" 264 . 

Exegeta face această afirmaţie după ce comparase Istoria lui 
Cantemir „cu o întinsă broderie", considerând că „atenţie nes¬ 
fârşită a dat însă autorul firului care ţese arabescuri şi chipuri 
fantastice" 265 . Comparaţia sa ne aduce aminte de viziunile 
poetico-teologice ale lui Dosoftei, din Psaltirea în versuri , pentru 
care Biserica are „veşmânt de mătasă" (Ps. 73, 14), curţi de 
mătase („la Domnul în casă [biserică],/ în curţâle cele de mătasă" 
- Ps. 133, 5-6) şi „aur cu ozoară 266 " (Ps. 73, 20). 

https://www.teologiepentruazi .ro/2014/01/11 /epilog-la-lumea- 
veche-i-l-editia-a-doua/. 

262 Manuela Tănăsescu, Despre „Istoria ieroglifică", op. cit., p. 193. 

263 Idem, p. 192. 

264 Idem, p. 129. 

265 Idem, p. 128-129. 

266 Ozor = motiv de broderii. 

Ozoare avea Cantemir si în tradiţia moldovenească arhitec- 

9 9 

tonică, putând să le admire la Dragomirna 267 sau la Trei Ierarhi 268 : 




267 Sursa imaginii: 

http://www.cotidianul.ro/maica-stareta-stavrofora-macrina- 

saucinitanu-suntem-exact-oamenii-vremurilor-de-acum-244423/. 

268 Sursele fotografiilor: 

http://amfostacolo.ro/romania-pareri,15/iasi,423,1192/descopera- 

iasul-si-imprejurimile,5091/impresii-sejur-si-fotografii- 

vacanta_ 27724.htm. 

Si: 

5 

http://ziarullumina.ro/reportaj/manastirea-sfintii-trei-ierarhi- 

sarbatoare. 

Si tot Manuela Tănăsescu vede în Cantemir, în anumite 
pasaje ale cărţii despre care discutăm, „un elegiac în tradiţia 
stabilită la noi de un Miron Costin" 269 , observaţie la care sub- 
scriem. 

Cantemir avea o tradiţie stilistică si literară în care scria. 

9 9 

Dragoş Moldovanu a căutat (şi a reuşit) să demonstreze 
existenţa acestei tradiţii culte, în dezvoltarea sa organică 270 , 
recunoscută de el în stilul savant al cronicarilor 271 . Deşi el nu 

9 

vede în proza ritmată şi rimată o tradiţie românească, cu rădăcini 
la Coresi, Moxa şi Varlaam (cum au propus alţii), ci o creaţie pe 
teren românesc (având însă, în opinia sa, alte modele, în Bizanţ 
şi în Occident) a scriitorilor de la confluenţa secolelor XVII-XVIII: 


269 Manuela Tănăsescu, Despre „Istoria ieroglifică", op. cit., p. 138. 

270 Cf. Dragoş Moldovanu, Dimitrie Cantemir. între Orient şi Occident, 
Ed. Fundaţiei Culturale Române, Bucureşti, 1997, p. 101-102. 

271 A se vedea Idem, p. 101-156. 

„Există deci, în cultura românească din jurul anului 
1700, o orientare preferenţială a scriitorilor spre proza 
poetică (ritmată şi rimată), care se constată la personalităţi 
de formaţie diferită (Dimitrie Cantemir, Teodosie Veşte- 
meanul [pe care, în urma sesizărilor lui N. A. Ursu, îl 
consideră autorul Istoriei Tării Româneşti , atribuită de alţii 
lui Constantin Cantacuzino] 272 , Antim Ivireanul)" 273 . 


La Sfântul Antim Ivireanul, spre exemplu, 

„străbătută de un puternic fior liric, predica Mitro¬ 
politului include adesea fragmente ritmate, de dimensiuni 
variabile, care angajează uneori pasaje întregi" 274 . 

Fără ca cei doi mari scriitori, Antim şi Cantemir, să se fi 
influenţat reciproc.. . 275 . 


/V . 

272 Insă Teodosie Veştemeanul a fost Mitropolitul care i-a precedat 
lui Antim pe tronul mitropolitan al Ungrovlahiei şi care a lăsat prin 
testament ca Antim să îi urmeze în scaun. Dacă opinia lui N. A. Ursu şi D. 
Moldovanu ar fi adevărată, în legătură cu Teodosie - considerat de obicei 
„un Mitropolit şters" -, atunci cu atât mai mult se explică iubirea şi înţe¬ 
legerea sa faţă de Antim, precum şi ataşamentul acestuia faţă de Teo¬ 
dosie. 

273 Dragoş Moldovanu, Dimitrie Cantemir. între Orient şi Occident, op. 
cit., p. 95. 

274 Idem, p. 94. 

275 Mai mult, în epocă, „nu numai stilul cronicarilor sau al marilor 
prelaţi de formaţie savantă, dar şi cel din cancelariile domneşti şi chiar din 
scrisorile particulare reflectă predilecţia pentru o topică inversivă consec¬ 
ventă, care devine efectiv o marcă a exprimării culte", cf. Idem, p. 142. 

Despre calitatea poetică a scrisului antimian, ca şi despre 
apropierile care se pot face de opera lui Cantemir, şi nu numai 
sub raport stilistic, am vorbit şi eu, atât în teza mea doctorală, cât 
si în alte articole si cărţi. 

9 9 9 

Ceea ce îi uneşte nu este numai „orientarea preferenţială a 
scriitorilor spre proza poetică ,/ , generată - zice-se, deşi eu nu 
cred - de un „spirit baroc" al epocii, ci mai ales de o filosofie, 
specifică universului ortodox. Mai mult, am arătat şi continuăm 
să susţinem că, între operele celor doi, anumite coincidenţe de 
viziune literară şi filosofică pot părea izbitoare. Iar modelul, atât 
stilistic, cât şi filosofic, nu se afla „în predicile lui Ilie Miniat, 
realizate în maniera lui Segneri", pe care Antim se poate să le fi 
cunoscut şi „pe care [Cantemir] le ascultase cu încântare la Con- 
stantinopol" 276 . Scriitorii noştri au şi alte repere, în perimetrul lu¬ 
mii ortodoxe, mai vechi si mai noi. 

7 9 

Revenim la firul istoriei cantemirene. Vulpea, „de sula 
zavistiii împunsă" 277 , încearcă să îl propună pe Lup ca fiind acel 
filosof care să corespundă profilului indicat mai sus şi pe care 
toată adunarea îl aştepta pentru a le putea dezlega enigma Stru- 
tocămilei. 

9 

/V 

In urma refuzului acestuia de a-şi asuma sarcina propusă. 
Vulpea se preschimbă din retor în narator, relatând două poveşti 
pilduitoare din faptele Lupului, care pot fi socotite fabule în 
fabulă - şi cărora cititorul, ca un lector in fabula ce se află, trebuie 
să le decripteze sensul - sau chiar...balade. 

Spuneam, de curând 278 (şi reamintesc), că Ecaterina Ţară- 
lungă a sesizat „procesul de folosire a folclorului ca suprafaţă de 


276 Idem, p. 95. 

277 Dimitrie Cantemir, Istoria ieroglifică, ed. cit., p. 70. 

278 Dr. Gianina Maria-Cristina Picioruş, Studii literare, voi. 1, Teologie 
pentru azi. Bucureşti, 2014, p. 188-189. 

contact cu mentalitatea populară" şi „felul cum modelează 
Cantemir limba şi stilul popular, prin [...] acţiunea asupra 
structurilor de suprafaţă şi de adâncime", ajungând să extragă o 
concluzie importantă: 

„Faptul că ideea însăşi de bocet, blestem, oraţie, para¬ 
bolă este atacată, substituindu-i-se alte sensuri decât cele 
uzuale [populare], vădeşte intenţia de a modifica mai mult 
decât mijloacele de expresie, adică limba şi stilul: vădeşte 
dorinţa de a influenţa mentalitatea însăşi a poporului, care 
le permisese până atunci să funcţioneze în anumite tipa¬ 
re" 279 . 

A cunoaşte intenţia lui Cantemir ne poate lămuri în privinţa 
apelului la creaţia populară a autorului nostru. 

Dragoş Moldovanu, care este un adversar (şi nu fără temei) 
al teoriei influenţelor populare/ folclorice în cazul plângerii 
Hameleonului şi al eleghiei Inorogului (vom ajunge mai târziu la 
ele), are, în această situaţie, o opinie mai nuanţată: 


„într-adevăr, există aici câteva povestiri ale Vulpii care 
se deosebesc structural fată de stilul de ansamblu al ro- 

9 

manului [...]. 

Acest stil [al pildelor pe care le oferă Vulpea] nu este 
curat popular, cum l-au considerat mulţi, ci include un 
anumit procent de stilizare - cum a observat cu fineţe Ma- 
nuela Tănăsescu - care ne permite să putem vorbi la fel de 
bine de un stil savant diluat. 


279 Ecaterina Ţarălungă, Dimitrie Cantemir. Contribuţii documentare la 
un portret, Ed. Minerva, Bucureşti, 1989, p. 251-253. 

Vom numi această reapariţie calitativ diferită a struc¬ 
turilor stilistice populare într-un studiu avansat al organi¬ 
zării formale emergenţă stilistică ,,28 °. 


Avem doi exegeţi care susţin, unul intenţia de diluare a 
stilului savant, iar celălalt dorinţa de a influenta mentalitatea 
populară. Acest fapt ne poate vorbi despre elaborarea Istoriei 
ieroglifice cu scopul de a o publica şi de a educa prin ea gustul 
literar (şi poate chiar despre dorinţa de a fundamenta literele 
româneşti, în sensul propriu al cuvântului, deşi această ipoteză 
este de discutat). Publicarea nu s-a petrecut, dar nu este exclus ca 
autorul să-şi fi dorit acest lucru, aşteptând însă timpul potrivit. 
Care, din păcate, nu a mai venit. 

/V 

Insă conştiinţa auctorială este lesne de recunoscut. 

5 5 

Mai înainte de a se derula cele două episoade baladeşti, 
Cantemir introduce în captatio benevolentiae a Vulpii o lungă 
paranteză, în care face un neasemuit elogiu scriitorului sau 
cronicarului, celui care nu lasă a se pierde lucrurile în negura 
uitării (o laudă în acelaşi sens adusese şi Miron Costin, în prefaţa 
cărţii sale. De neamul moldovenilor , care vede un model principial 
în Scripturi şi în istoria Sfântului Moise, cel ce a scris „letopiseţul 
de [la] zidirea lumii" 281 ): 

„căci istoricul adevărat - adecă 
carile istoriia adevărat 
precum s-au avut istoriseşte - 


280 Dragoş Moldovanu, Dimitrie Cantemir. între Orient şi Occident, op. 
cit., p. 150-151. 

281 Cf. Miron Costin, Opere, ediţie critică de P. P. Panaitescu, ESPLA, 
Bucureşti, 1958, p. 241-242. 

lauda împreună cu făcătoriul împarţeşte, 
căci cela au ostenit lucrul a săvârsi, 
iară cesta au nevoit în veci a să pomeni. 

Şi încă mai mult pre scriitorii 
decât pre făcătorii 
minunelor 

fericiţi si lăudaţi a numi 

9 9 9 

voiu îndrăzni. 

Căci după armele şi faptele iroilor, 
condeiele istoricilor, 
de nu s-ar fi pre alb clătit, 
încă de demult si lauda numelui lor 

9 

deodată cu oasele 
ţărna o ar fi acoperit. 

Si ase, aceia au fost 
a lucrurilor făcători, 
împreună şi muritori, 
iară cestea numelui au fost înoitori 

9 

si în veci stăruitori" 282 . 

9 


Straniu lucru este, însă, acela că Dimitrie Cantemir nu 
inserează acest elogiu la începutul cărţii sale - cum făcuse Miron 
Costin - dacă Istoria ieroglifică este cu adevărat o...istorie, care 
urmăreşte în mod fundamental să salveze de la uitare o serie de 

9 

evenimente pe care autorul le cunoaşte. 


282 Dimitrie Cantemir, Istoria ieroglifică, ed. cit., p. 74. 

Şi mai straniu e că această laudă prefaţează două istorisiri 
ale Vulpii care sunt pure fabulaţii. 

însă filosofia lui Cantemir e cu adevărat astfel întreţesută 

9 

încât să apară ca un fundal al întâmplărilor care par că formează 

/V 

prim-planul cărţii. In realitate, istoria e doar un pretext pentru 
dezvoltările reflexive numeroase ale autorului. 

/V 

începuturile celor două relatări ale Vulpii sunt de basm 
(basm în versuri) sau de povestire populară: 

„Odânăoară era un om sărac, 
carile într-o păduriţă, 
supt o colibiţă 
era lăcuitoriu. 

Acesta, mai mult de dzece găini, 

2 cucosi, doi miei si un dulău, 
altăceva după sufletul său 
nu avea. 

Deci dulăul atâta era 
de bun păzitoriu 

şi atâta de tare în giur împregiurul 
casii străjuitoriu, 

cât nici frundză de vânt să să clătească 
şi el asupra sunetului să nu năvrăpască 283 
cu putinţă nu era 

(că mai bunu-i şi mai de nedejde ieste 
dulăul deşteptat 


283 Să nu se năpustească. 

decât străjeriul însomnorat 
sau cu vinul îngropat). 

Dulăul ase 

9 

pre dinaintea casii pururea să afla, 
iară găinele în podul colibii să culca, 
mieii noaptea dinaintea uşii în tindiţă, 
iară omul ostenit 
si obosit, 
dacă viniia 
de la lucru, în colibită 
spre odihnă să aşedza" 284 . 


* 


„Iară Vulpea iarăşi 
apucă a mai dzice: 

«Ce de aceasta vă minunaţi, 
o, iubiţilor miei fraţi? 

Căci eu şi altă înţelepciune 
în capul Lupului am vădzut, 
pre carea, dacă o voi povesti, 
precum pre aceasta cu multul covârşeşte, 
singuri o viţi mărturisi. 


Si macară că istoriia 

9 

în chip de basnă s-ar părea 
si de abiia 

9 

să o poată cineva 


284 Dimitrie Cantemir, Istoria ieroglifică, ed. cit., p. 74. 

crede 

până cu ochii nu o ar videa, 
însă atâta cinstea 
coadii mele nebetejită 
cereştii să o păzască, 
precum că ce cu ochii am privit, 
aceia cu gura vă povestesc. 

Odânăoară era un boier 
carile avea câtăva herghelie de iepe. 

Avea la iepe şi un hergheligiu, 
carile pre cât era de bun păzitoriu, 
pre atâta era la vin tare băutoriu. 

/V 

In[tre] iepe era şi un armăsariu prea frumos, 
carile cu cât era la chip de iscusit, 
încă mai mult era 
cu vitejeşti duhuri împodobit. 

Căci atâta de tare nu numai al său, 
ce si a celorlalţi armăsari cârduri 

9 9 

păziia, 

cât hergheligiul din toate vredniciile 
numai cu betiia îl întrecea 

9 

(că mai vrednic 
să poate numi un dobitoc 
carile slujbele firii sale păzeşte 
decât un om carile 

cele pre mână-i credzute 
cum să cade nu le otcârmuieşte)»" 285 . 


îl auzim parcă, în anticipaţie, pe Creangă, cel din basme, sau 

/V 

pe Sadoveanu, cel din Hanu Ancuţei. Insă îndrăzneala sintactico- 
stilistică a lui Cantemir este mai mare decât a tuturor scriitorilor 
în limba română de până atunci. Iar metamorfozele limbajului îl 
apropie indubitabil de marii poeţi moderni de mai târziu. 

Cred, însă, că mai degrabă am putea vorbi de „filosofie 
poetizată" (sintagma lui Negoiţescu) în cazul lui Cantemir decât 
în cel al lui Eminescu. Chiar dacă, de multe ori, e vorba de o filo¬ 
sofie morală sau de filosofie în sens etimologic, ca iubire de 
înţelepciune. 

Şi în cazul celor două povestiri, despre care discutăm, avem 
parabole cu scop etic, în care omul este moralizat pentru că nu 

/V 

urmăreşte „slujbele firii sale". In această situaţie, chiar şi un ani¬ 
mal care se comportă în acord cu firea sa este mai vrednic decât 
omul. Aşa cum este cazul câinelui şi, respectiv, al calului/ armă¬ 
sarului din parabolele cantemirene. Pentru că, deşi Vulpea 
declară că scopul relatărilor este de a demonstra înţelepciunea 
Lupului, adică a unuia dintre personajele cărţii, s-ar părea totuşi 
că scopul scriitorului însuşi vizează o altă morală decât cea din 
intenţia declarată a personajului narator, şi care este una gene¬ 
rală şi nu are o neapărată legătură cu faptele istorice. 

Introducerea episoadelor finale este peste poate de poetică: 

„Iară când făcliia cea de aur 
în sfeşnicul de diiamant 

9 

si lumina cea de obşte 


285 Idem, p. 78. 

în casele si mesele tuturor 

9 

să pune. 

Lupul şi altă soţie îşi cercă 
şi pre altul ca sine află /.../ 

Deci, după ce părintele planetelor 
si ochiul lumii 

9 

radzele supt ipoghei [orizont] îşi sloboade 
şi lumina supt pământ îşi ascunde, 
când ochiul păzitoriului să închide 
si a furului ca a şoarecelui să deschide /.../ 
[atunci] lupii împreună 
spre locul ştiut să coborâră" 286 . 


* 


„Căci avea Lupul un loc înalt 
în vârvul unui deal însămnat, 
de unde în toate dzilele oglindiia 
încotro hergheliia îmblă 
şi dincotro hergheligiul 
b[e]at sau treaz vine. 


Că oricând hergheligiul b[e]at să culca, 
niciodată gâlceava 
în herghelie a lipsi nu să tâmpla 
si nicicum armăsariul 

9 

de vrăjmaş războiul Lupului nu scăpa. /.../ 


286 Idem, p. 76. 

Deci o dată asesi de tot 

9 9 

în mormântul drojdiilor îngropat 
şi în savoanele [giulgiurile] vinului 
tare înfăşurat 

9 

şi legat 
fiind. 

Lupul îndată la herghelie 
si la armăsariului monomahie 

9 

sosi. 

Lupul, dară, de departe 
prin iarbă şipurindu-să 
şi pre pântece târâindu-să, 
ca doară armăsariul nu l-ar simţi, 
spre herghelie să trăgea" 287 . 

în primul caz, uciderea câinelui păzitor are loc...„pe l-apus 
de soare" (ca în Mioriţa). Prinderea Inorogului va fi pregătită - 
într-un capitol ulterior - pentru acelaşi moment al zilei, într-un 
alt episod cu virtuţi baladeşti: 

„Că, iată, în ceastă sară 
Inorogul la prundiş să coboară, 
la uşile a toate poticile 
dulăii stau gata să puie zăvoară, 
toate intrările si ieşirile lui 

9 9 

viteji vânătorii 
şi neosteniţi gonitorii 


287 Idem, p. 78-79. 



198 


tare le străjuiesc 
şi vârtos le păzesc. 

La strajea nopţii dintâi 
pogorârea la prundiş îi va fi, 
paza dulăilor 

despre alte părţi nu va lipsi.../.../ 

Iară Inorogul, 
după datul cuvânt, 
dacă ochiul cel de obşte 

9 

genele orizontului 
peste lumini îşi sloboade, 
la locul orânduit să coborî" 288 . 


Dar de ce „pe l-apus de soare"? Pentru că: 


„Toată fapta grozavă şi ocărâtă 
precum cu întunerecul să acopere 
si să ascunde 

9 

socoteşte" 289 . 

9 


Autorul parafrazează, în mod evident, cuvintele Domnului, 
din seara în care a fost prins: „în toate zilele fiind cu voi în 
templu, n-aţi întins mâinile asupra Mea. Dar acesta este ceasul 

/V 

vostru şi stăpânirea întunericului" (Lc. 22, 53). In Biblia de la 
1688: „Ce acesta-i ceasul vostru şi putearea întunearecului". 


288 Idem, p. 278, 288. 

289 Idem, p. 76. 

Noaptea e vremea tâlharilor şi a ucigaşilor, cum spuneam recent 
şi în altă parte 290 . 

Este evident că acel „pe l-apus de soare" baladesc este ex¬ 
primat în mod cult (prin metafore foarte preţioase) - dacă vreo 
formă baladescă de acest fel îi era cunoscută lui Cantemir si dacă, 
intenţionat, a vrut să o transforme într-o variantă cultă, spre edu¬ 
carea poporului. Cantemir asociază antitetic poezia răsăritului 
sau a apusului de soare cu...oroarea complotului şi a crimei. 

Ioan Budai-Deleanu va utiliza acelaşi procedeu în epopeea 
sa, după cum am remarcat în cartea noastră dedicată Ţiganiadei : 

„în Cântul VI, autorul introduce şi pasteluri care au rolul de 
a realiza un contrast puternic, între învierea primăvăratică 
a naturii si ororile războiului: 

9 

«Abea pe câmp iarba răsărisă. 

Iar' codru noao frunză apucasă; /.../ 

Era tocma-în miez de primăvară 
Când zăfiri cu florile să joacă. 

Păsărelele vesele zboară. 

Iar jivina şi cea mai săracă. 

Voioasă saltă si să desfată 

9 

/V 

In dezmierdare nevinovată...». 

[...] Budai-Deleanu introduce astfel, cum am spus, 
peisaje (pre)romantice în mijlocul unor întâmplări care dez¬ 
văluie ororile războiului sau ale.. .prostiei (să fie epopeea sa 


290 A se vedea comentariul meu de aici: 
https://www.teologiepentruazi.ro/2014/06/22/dumnezeu-si- 
arghezi-5/. 

şi o aluzie la Elogiul prostiei/ nebuniei al lui Erasmus?), 
dezvăluind un poet complex, nu doar epopeic, ci şi sensibil 
la poezia cosmică, schimbând nota pe coarda emoţiei, de la 
registrul eroic al confruntărilor între Vlad şi turci sau cris¬ 
parea cu care poate fi urmărită aventura ţiganilor, la sensi¬ 
bilitatea lirică: 


«Abea zorile peste hotară 
Gonind întunericul trecusă, 

Abea si soarele-întorcând 291 iară 

9 

Strălucisă cu raze neapuse 
Vârvuri de munţi, de dealuri si stânce. 

Apăsând negura-în văi adânce...». 

(Cântul VIII)" 292 . 

Nu ştiu dacă putem considera procedeul doar o antiteză 
romantică (în aşteptarea romantismului). Va apela însă la el şi 
Nicolae Filimon, în episodul care ni-1 prezintă pe Dinu Păturică 
în ocnă (şi la care vom mai face referire, ceva mai târziu). 

însă, urmărind sagacitatea lupilor care se pregătesc să-şi 
elimine vrăjmaşul, în ipostaza câinelui de pază la oi, Cantemir 
devine poet al...tonurilor pădurii. El dezvoltă foarte mult meta- 

291 Sintagma desemnează mişcarea de revoluţie a soarelui. Asupra 
acestei mişcări de revoluţie a planetelor filosofează şi Dimitrie Cantemir 
în Istoria ieroglifică, ea simbolizând perpetuarea dinamismului cosmic, a 
mişcării în cerc/ repetitivă a aştrilor, care a fost sădită în ei de Creator. 

292 Dr. Gianina Maria-Cristina Picioruş, Ţiganiada: tradiţie şi inovaţie. 
Aventura scriiturii şi canonul literar românesc, Teologie pentru azi. Bucureşti, 
2012, p. 31-32, cf. 

https://www.teologiepentruazi.ro/2012/07/19/tiganiada-traditie-si- 

inovatie/. 

fora „urechilor pădurii", pentru a descoperi efectele muzicale 
care pot fi stârnite într-un asemenea mediu: 

. .macar că şi noaptea are lumina sa, 
precum şi pădurile urechi 
şi hudiţoşi păreţii de piatră 
şi adâncă peşterea de vârtoapă 
la videre ascuţiţi ochi au), 

lupii împreună 
spre locul ştiut să coborâră. 

Deci unul cu înceată călcare 
si cu furească îmblare, 
pre pântece furişindu-să, 
supt gardul dinafară 
bine aproape să lipi, 
si acolea ca mortul să trânti. 

9 

Acesta ase alcătuindu-să 

9 

si mulcomis 

9 9 

la pământ ascundzindu-să, 
celalalt cât ce putea 
ciriteiele [tufişurile] scutura 
şi cu picioarele uscate frundze tropşind, 
stropşind, 
le suna, 

încă si un feliu de scânciitură 

9 

ca acela da, 
cât dulăul deşteptat 
să să stârnească. 

iară omului adormit 
simţirea audzului 

9 

să nu lovască. 

Ce nu multă a frundzelor sunare 
şi a pădurii răzsunare 
la ascuţită 

9 

şi deşteptată 

simţirea dulăului pururea străjuitoriu 
trebuia... /.../ 

apoi îndată 

si lină tăcerea urmând.. ” 293 . 

9 

Poet al sunetelor va fi, peste o sută de ani şi mai bine, 
Heliade-Rădulescu 294 , mai cu seamă în episodul intitulat Apele , 
din poemul Anatolida, şi pe care l-am analizat altădată în detaliu. 

Mai mult, a spune că „Şi noaptea are lumina sa,/ precum şi 
pădurile urechi" ni se pare că reprezintă exprimarea unei viziuni 


293 Dimitrie Cantemir, Istoria ieroglifică, ed. cit., p. 76-77. 

294 A se vedea comentariile mele: 

https://www.teologiepentruazi.ro/2011/08/15/anatolida-sau- 

rasaritul-lumii/, 

https://www.teologiepentruazi.ro/2011/08/21/anatolida-sau- 

rasaritul-lumii-2/, 

https://www.teologiepentruazi.ro/2011/08/28/anatolida-sau- 

rasaritul-lumii-3/, 

https://www.teologiepentruazi.ro/2011/08/29/anatolida-sau- 
rasaritul-lumii-4/, etc. 

Sau: Epilog la lumea veche, 1.1, ediţia a doua, op. cit. 

(https://www.teologiepentruazi.ro/2014/01/ll/epilog-la-lumea- 
veche-i-l-editia-a-doua/), p. 680-692. 

poetice excepţionale a lui Cantemir, care îl devansează pe Helia- 
de, cu versul său „tulburător" (E. Simion), prin care, în acelaşi 
poem, indica fotofonia aştrilor: „Lumina vă e vocea, prin ea 
vorbiţi vederii". Cantemir stabileşte o echivalentă între lumina 

9 9 9 

stelelor (lumina nopţii, cum zice el) şi urechile pădurii, prin 
metonimia din urmă indicând, de fapt, „a frundzelor sunare/ şi 
a pădurii răzsunare". 

După Dosoftei (care auzea cum foşnesc, „ca o pădure", 
apele mării despărţite de Sfântul Moise, în Ps. 105, 31-35 din 
Psaltirea în versuri) şi înaintea lui Heliade şi Eminescu, Cantemir 
se dovedeşte a fi un poet cu ureche muzicală foarte fină (lucru 
firesc pentru un foarte bun cântăreţ la tambură şi autorul unui 
tratat de muzică: Kitab-i-musiki/ Cartea stiintei muzicii 295 ). 

Nu ne miră faptul că este atent la „sunetul frunzelor uscate" 
şi al „tufişurilor scuturate", din care se naşte, ca din instrumente 
diferite, o gamă melodică a pădurii. După cum şi Heliade va ur¬ 
mări timbrul picăturii în dezvoltarea sa până la simfonia gene¬ 
rală a apelor. 

Un muzician e atent si la elementele cele mai subtile. Ca 

9 

orice artist mare, de altfel. 

/V 

In elementul lor, sunetele sunt ceea ce este lumina în noapte. 

Cea mai mică lumină stelară care poate străpunge desimea 
nopţii are, în registru sonor, un echivalent în cea mai mică foşnire 
care tulbură „lină tăcerea" stăpânitoare (sau părut stăpânitoare). 
Si una si alta - lumina si sunetul, chiar si cele mai neînsemnate - 
înseamnă viaţă. Iar absenţa lor înseamnă moarte, dar numai pen¬ 
tru animale (nu şi pentru oameni, pentru care viaţa nu se sfâr¬ 
şeşte odată cu existenţa pământească): 


295 A se vedea: 

http://life.hotnews.ro/stiri-muzica-8794429-video-dimitrie- 

cantemir-cantemiroglu-fondatoml-muzicii-laice-turcia.htm. 

„Lupul cu acesta meşterşug 
pe armăsariu 
îl întoarsă în tintariu 

9 9 

şi pe poarta întunerecului îl bagă 

(că moartea dobitocului altă nu ieste, 
fără numai lipsa luminii vieţii 
întunerecul nefiinţei aduce)" 296 . 


în cele două povestiri ale Vulpii, cu aer când de basm, când 
de baladă, autorul inserează, după obicei, mai multe reflecţii şi 
sentinţe morale, care se pot grupa în scurte poezii şi dintre care 
am selectat câteva: 


„(căci puţini sint 
carii tâmplarile 
în vremi schimbătoare a fi 
ştiu, 

însă prea puţini să află 
carii cu norocul de ieri 
astădzi să nu să îndârjască). 


(Căci mai cu credinţă ieste cuiva 
trupul fără vas 
ocheanului a-s crede 

9 

decât norocul până în al doilea ceas 
adeverit şi nemutat a-şi ţinea). /.../ 


296 Dimitrie Cantemir, Istoria ieroglifică, ed. cit., p. 81. 

(pentr-aceia dzic unii 
că cei cu socoteală 
denainte au ochi privitori, 
iară din dos socotitori, 
şi lucrurile înainte mărgătoare 
trebuie oglindă să fie 
celor denapoi următoare)" 297 . 


* 


„(că deprinderea din toate dzile 
nu numai pre oameni la minte îi coace, 
ce şi pre dobitoace 
mai omenite 

şi mai cunoscătoare le întoarce). /.../ 

(că nemică în lume 
ase de cu greu între muritori să află 
căruia nepărăsita nevoinţă 
mijlocul şi modul lesnirii vreodată 
să nu-i nemerească). /.../ 

(că în tâmplările de năprasnă 
întâi purced făpturile, 
decie [de aici] urmadză simţirile 
şi gândurile)" 298 . 


* 


297 Idem, p. 77. 

298 Idem, p. 79. 

„(căci ispita o dată făcută 
a înţelepţilor, 
iară de multe ori poftorită 
a nebunilor 
dascăl ieste) 

(că cine cu sorbirea dintâi 
preste ştiinţă să arde, 
în lingura de pre urmă de da-ori 
si de trii ori a sufla 

9 

i să cade). /.../ 

(că de multe ori ce nu biruieşte omul, 
biruieşte pomul, 

şi împăraţi [Olofern], carii toată lumea 
în robia sa au adus, 
pre aceiaşi, amintrilea nebiruiţi fiind, 
vinul în robiia sa i-au răpit 

şi beţiia cu mâna muierii [Iudita] i-au biruit [Iudit., cap. 12-13]. 

Şi pre cât era întâi lăudaţi, 
pre atâta mai pre urmă s-au ocărât). /.../ 

(Căci foamea în toate dzile 
muritori a fi ne învaţă 

9 

şi ieste o boală carea nedespărţit tovarăş 
tuturor părţilor trupului 
şi pururea să află de faţă). /.../ 

(căci toată simceaoa [ascuţimea] minţii 
ieste la nevoie lesnirea a nemeri 

si la lesnire de nevoia 

9 

fără veste tare a să păzi)" 299 . 


Toate acestea (ca şi multe altele câte mai sunt în Istoria lui 
Cantemir) ne determină să ne gândim, desigur, la cărţile senten- 
ţiale ale Scripturii: Pildele lui Solomon, Ecclesiastul, Cartea 
înţelepciunii lui Solomon şi Cartea înţelepciunii lui Iisus Sirah. 
Autorul nostru încearcă să îmbine, aşadar, într-o singură lucrare, 
stilul narativ cu cel poetic şi alegoric şi cu cel aforistic. Am putea 
spune că încearcă să conjuge principalele stiluri literare care se 
regăsesc în Sfânta Scriptură, unind istoria cu poezia teologică, cu 
parabola şi cu sentinţa morală. Cartea cărţilor ar fi putut astfel 
constitui un model esenţial pentru Istoria ieroglifică. Am sesizat şi 
altădată că el s-a raportat la Scriptură, în diverse situaţii, dar o 
intenţie unificatoare a stilurilor scripturale nu am intuit-o până 
acum. 

După cum am evidenţiat şi cu alte ocazii, poeţii noştri, de la 
Dosoftei la Asachi, Heliade sau Alexandrescu, au descoperit în 
Scriptură un tipar poetic esenţial (în Psaltire, îndeosebi, dar şi în 
celelalte cărţi poetico-profetice ale Scripturii), Miron Costin s-a 
raportat la „letopiseţul de [la] zidirea lumii" al Sfântului Moisis 
etc. Nu ar fi de mirare, prin urmare, ca Dimitrie Cantemir să fi 
avut ambiţia să unească stilurile Scripturii (în sens larg) într-o 
singură operă. 

Cantemir e un cărturar care a extras multe pilde, în sens 
moral, dar şi literar, din Scriptura Sfântă. Aşa cum am avut şi 
altădată ocazia să arătăm, în Istoria ieroglifică el a transformat de 
mai multe ori aserţiunile sau sentinţele scripturale în adevărate 
pagini de poezie alegorică. Izvorul biblic este solicitat în diverse 


299 Idem, p. 80. 

cazuri de autor, de la simple sintagme sau metafore la dezvoltări 
fastuoase. 

în paginile care urmează, autorul continuă istoria invocării 
Lupului ca personalitate a cărei înţelepciune ar putea să facă 
lumină în problema care a dezbinat adunarea. Cantemir are din 
nou un şir de ocazii în care să se pronunţe asupra unei chestiuni 
care îl preocupă în mod deosebit: cea a definirii înţeleptului. 

/V 

Dacă, în Divanul, profilul înţeleptului se conturează prin 
înseşi raţionamentele lui, şi dacă, în Sacrosanctae scientiae indepin- 
gibilis imago, încearcă să picteze un portret al înţelepciunii sfinte 
(oricât de „indepingibilă"/ de nezugrăvit), aici Cantemir e preo¬ 
cupat să construiască cât mai multe paranteze prin care să în¬ 
tregească acest portret, la care a lucrat în mai multe cărţi. 

Astfel, aflăm că 

„nici nebunul coarne, 
nici înţeleptul aripi are, 
de pre carile de înţelept 
sau de nebun să să cunoască, 
ce pre amândoi cuvântul 
si lucrul 

9 

veri [sau] ase să fie, 
veri ase îi arată. 

9 

Că amintrilea 

mulţi înţelepciunea cuvântului îndestul au, 
iară de lucrul ei prea lipsiţi sint; 
şi împotrivă, mulţi de pompa 
şi frumuseţea cuvântului sint depărtaţi, 
iară faptele îi arată 

precum cu înţelepciune a fi încorunaţi ,,30 °. 


300 Idem, p. 82. 

Am făcut şi altădată, în trecut, comparaţia cu versurile lui 
Nichita Stănescu, din Elegia întâia : „Nu-1 vesteşte nicio aură, nu- 
1/ urmează nici o coadă de cometă". Nichita se referă la artist/ 
poet, Cantemir la înţelept. 

în ambele cazuri însă, se spune că omul de excepţie nu este 
însoţit de semnele vizibile ale excepţionalităţii sale. După cum 
nici prostul sau nebunul nu avertizează prin nimic deosebit că 
este astfel. Cine este în stare să discearnă, poate să facă diferenţa. 
Iar Cantemir este în mod deosebit preocupat să educe oamenii 
ca să gândească, pentru a separa în mod corect adevărul de im¬ 
postură. 

Pensula tainică a lui Cantemir continuă să zugrăvească 
fizionomia lăuntrică a înţeleptului, care nu se vede în afară, ci 
iradiază din interior, neputând fi reprezentată cu instrumente 
clasice şi neputând corespunde, prin urmare, portretului literar 
clasic. 

Această concepţie este foarte apropiată de cea a Sfântului 
Antim Ivireanul - încă o apropiere, care se adaugă la cele câteva 
semnalate până acum de noi, de la caracterul poetic şi ritmat (şi/ 
sau rimat) al unor pasaje întinse până la - mai important - ele¬ 
mente de perspectivă comună. Remarcam, în teza noastră docto¬ 
rală dedicată Sfântului Antim, prezenţa a numeroase portrete 
spirituale care, ca mod de realizare, nu corespund genului cla¬ 
sic 301 . La rândul său, Cantemir construieşte treptat profilul 
înţeleptului, care nu poate fi considerat un portret obişnuit. 
Reliefarea trăsăturilor sale se face prin adăugarea continuă de 
trăsături, pe parcursul elaborării operei, prin mijloace diverse. E 


301 A se vedea: Gianina Picioruş, Antim Ivireanul: avangarda literară a 
Paradisului. Viaţa şi opera, Teologie pentru azi. Bucureşti, 2010, p. 264-288, 
cf https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

un portret în relief, alcătuit prin aluvionări de materiale diferite, 
mai diafane sau mai grosiere: din tuşe, peniţe, mozaicuri, din 
lumini si umbre uneori, iar alteori din culori intense. Chiar 
piesele muzicale (incantaţiile ritmice sau aliteraţiile - Cantemir 
fiind „primul scriitor român care utilizează în mod intenţionat 
aliteraţia ,/302 ) au uneori sens pictural. 

Elvira Sorohan descoperea „portretele psihologice anamor- 
fozate ale Istoriei ieroglifice ", realizate printr-o „optică spirituală 
exagerată". Exegeta se rezuma însă la exemplele unor portrete 
caricaturale şi la „deformări ilariante" 303 , ca posibilităţi de expri¬ 
mare ale ironiei şi satirei. Există însă şi portrete pozitive, realizate 
tot printr-o deformare, care este însă o exagerare sau o punere în 
evidenţă a trăsăturilor bune/ pozitive ale personajului (vom 
vedea pe parcurs). Deşi este adevărat că ies mai bine în evidenţă 
caricaturile. 

în general însă, la cei doi scriitori pomeniţi, Antim şi Can¬ 
temir, portretele nu sunt realizate în maniera obişnuită, precum, 
să zicem, cea a cronicarilor, din tradiţia literară românească. Ceea 
ce ne conduce - iarăşi si iarăşi - la concluzia unor evidente in- 

9 9 9 

tenţii auctoriale, a unor certe manifestări de originalitate literară, 
deşi niciunul dintre ei nu a pus literatura mai presus de scopul 
religios sau didactic-moral. 

302 Gheorghe Chivu, Dimitrie Cantemir şi limba română literară veche, 
în rev. Limba Română, Chişinău, nr. 10-12, anul XVII, 2007, cf. 

http://www.limbaromana.md/index.php?go=articole&n=617. 

303 Cf. Elvira Sorohan, Cantemir în cartea ieroglifelor, op. cit., p. 123- 

124. 

In opinia sa, „Istoria ieroglifică este în literatura manieristă o „pers¬ 
pectivă curioasă", o operă similară anamorfozei picturale a „Vexierbild"- 
ului (tablou cu secret), practicat încă din Renaştere. Portretul transformat, 
supradilatat şi ascuns sub mască este o recunoscută pasiune a scriitorului 
Cantemir", cf. Idem, p. 124. 

Dar să ne întoarcem la portretul înţeleptului, care ascunde 
adâncimi inaccesibile pentru o reprezentare strict fizionomică 
sau sumară (acesta era şi motivul pentru care Antim recurgea la 
„portrete" pe care le-am numit suprarealist-duhovniceşti şi 
aceasta este, în esenţă, raţiunea pentru o exprimare alegoric-sim- 
bolistă a icoanei). 

După ce a spus că înţeleptul nu are aripi, după cum nici 
nebunul coarne - din care înţelegem că, pentru Cantemir, înţe¬ 
leptul este sinonimul Sfântului, în timp ce nebunul este 
echivalentul păcătosului (cf Ps. 13,1) sau al diavolului - autorul 
continuă, în deja obişnuitele sale intervenţii din paranteze, să 
contureze chipul inefabil al înţeleptului: 

„(înţelepţii precum de laudele lumii fug, 
ase pentru ca lumea de buni să-i laude, 
înţelepţi a să face s-au nevoit). /.../ 

(ca lauda numelui de la dânşii 
pre cât pot gonind, 
ea singură pre atâta 
asupră-le să alerge fac) /.../ 

Lupul partea cea mai multă a vremii 
tăcerii da [;] 

căci tăcerea capul filosofiii ieste, 
şi încă toată cinstea înţelepciunii 
mai mult întrînsă să prijeneşte, 
de vreme ce aplos a grăi 

de la maice şi de la mance [doice] ne deprindem; 
frumos si mult a vorovi, 

9 ' 

toate şcoalele, mai prin toate locurile 
(nu cu puţină pagubă a tot muritoriul!), 
pre canoane ne învaţă. 

Iară înţelepţeşte a tăcea 
şi vremea voroavii puţine şi grele 
prea la puţini videm, 
si învăţătura tăcerii undeva 

9 9 

macară în lume a să profesui 
nu audzim. 

O, fericita tăcere! 
că totdeauna cu tăcerea ascultăm 
si învăţăm 

9 9 

orice ar fi de învătat 

9 

şi pururea din fântâna tăcerii 
cuvântul înţelepciunii au izvorât. 

Că cine tace mult, 
mult gândeşte, 
şi cine mult gândeşte, 

mai de multe ori ce-i mai cuvios nemereste. 

9 

Acela dară ce 

ce-i mai de folos au nemerit, 
dzic că, de va grăi, 
va grăi mai negreşit ,,3 ° 4 . 


Caracterizările acestea îl portretizează cu adevărat pe... 
„înţeleptul cu aripi". în iconografia ortodoxă există o singură 


304 Dimitrie Cantemir, Istoria ieroglifică, ed. cit., p. 82-83. 

reprezentare a unui Sfânt cu aripi, şi anume a Sfântului Ioannis 
Botezătorul, modelul unei maxime asprimi a ascezei 305 : 



/V 

In timpul vieţii sale nu avea aripi sau nu toţi oamenii i-au 
văzut aripile... 

De asemenea, despre mulţi Sfinţi isihaşti se spune că au trăit 
ca nişte îngeri în trup. 

Este ipostaziată, aşadar, de către Cantemir, înţelepciunea 
ascetică, isihastă. 

/V 

In ceea ce priveşte fuga de slava deşartă, nu este aici o 
semnificaţie izolată. Undeva mai sus am oferit exemplul unui alt 
pasaj, poetizat de Nichita Stănescu, al cărui fond expresiv şi 
ideatic este aproape identic cu al unui fragment extras de noi din 
Paza celor cinci simţuri a Sfântului Nicodim Aghioritul. Cum 
Sfântul Nicodim reactualiza adesea textele Sfinţilor Părinţi, este 
sigur că izvorul unor asemenea îndemnuri, precum cele de mai 
sus, îl reprezintă literatura patristică şi isihastă. 

Elogiul tăcerii este, de asemenea, fără îndoială, o învăţătură 
de sorginte monahală. Şi iată-1 pe Cantemir că nu se dă în lături 
de la a insera - precum Neagoe Basarab mai înainte - o filosofie 
care învederează, în mod evident, asceza în Mănăstire sau în 


305 Icoana este preluată de aici: 

http://roxanaiordache.wordpress.com/2014/01/07/sf-ioan- 

botezatorul-ce-lacuste-manca/. 

Sihăstrie. Şi aceasta în interiorul unui text care, în curgerea sa 
narativă, nu prevede astfel de evenimente - chiar dacă, mai 
târziu, va interveni episodul recluziunii Inorogului pe creasta 
unui munte înalt. Acum însă, trâmbiţa Corbului - 

„Cine în lume ieste 
atâta de înţelept 
căruia altă înţelepciune 
să nu-i trebuiască? 

Cine între muritori 
ieste atâta de învătat 

9 

căruia mai multă partea învăţăturii 
să nu-i lips[e]ască? 

Cine în tot theatrul acesta ieste 
atâta de ascutit la minte 

9 

carile vânt să socotească 
a altora cuvinte?" 306 - 

nu îl determină pe Lup să-şi părăsească opţiunea sa de a nu se 
exprima public în faţa „gloatelor varvare [barbare]", adică neiu¬ 
bitoare de raţiune. 

9 

însă această tăcere înţeleaptă a Lupului o interpretează în 
mod corect doar Brehnacea: 

„Iară între păşiri era o Brehnace bătrână, 
carea în multe ştiinţe şi meşterşuguri 
era deprinsă 

(că mult să îndrepteadză cu învăţătura tinereţile, 

306 Dimitrie Cantemir, Istoria ieroglifică, ed. cit., p. 83. 

dară si stiinta mult creste 

9 9 9 9 

şi să adaoge cu bătrâneţele). 
Aceasta a Lupului atâta siială 
si la voroavă atâta fereală 

9 

aminte luând, 
în sine dzisă: 

/V 

«In Lup nu numai tăcere inimoasă, 
ce si oarece simţire adulmăcoasă 

9 9 

ieste 

(şi până într-atâta cruţătoriu 
cuvintelor ce să arată, 
nu ieste sămn 

a minte de socoteală deşartă). 

De care lucru tăcerea lui 
cu glogozite voroavele noastre 
de trecut nu ieste 
(că voroava glogozită 307 , 
până mai pre urmă, 
sau de tot în desert, 
sau în gâlceavă iese, 
iară tăcerea cu răbdare 
sau în pace, 

sau în biruire să săvârşeşte)»" 308 . 


Tăcerea inimoasă, ca şi simţirea adulmecoasă şi voroava glogozită 
sunt construcţii poetice îndrăzneţe pentru acea vreme, care îl 


307 Amestecată. 

308 Dimitrie Cantemir, Istoria ieroglifică, ed. cit., p. 84. 

anticipează pe Nichita Stănescu sau care, poate, l-au încurajat pe 
acesta să compună cuvinte, după modelul înaintaşului pe care îl 
admira. 

Dar tot despre fuga de laudă sau de slavă deşartă aminteşte 
şi următoarea comparaţie a lui Cantemir: 

„de lauda gurilor multe 
înţelepţii 

ca albinele de fum 
fug" 309 . 

Comparaţia lui Cantemir dovedeşte că a citit cu atenţie 
Cazania Sfântului Varlaam şi nu s-a sfiit să împrumute imagini 
sau expresii percutante: 

„Că unde iaste viiaţă porcească, acolo Hristos nu 

petrece şi Duhul Svânt de-acolo fuge, ca şi albina de fum" 310 . 

Dar şi puţin mai înainte am avut o probă a acestei lecturi a 
Cazaniei , acolo unde spusese că 

„gura desfrânată 
mai tare aleargă 
decât piatra din deal răsturnată, 
pre carea un nebun cu piciorul 
poate a o prăvăli 

309 Idem, p. 85. 

310 Sfântul Ierarh Varlaam, Mitropolitul Moldovei, Carte românească 
de învăţătură, voi. II, ediţie îngrijită şi glosar de Stela Toma, prefaţă şi 
studiu de Dan Zamfirescu, Ed. Roza Vânturilor, Bucureşti, 2011, p. 148. 

şi o mie de înţelepţi a opri 
nu o pot" 311 . 

/V 

In Cazania lui Varlaam: 

„Ca corabiia pre mare 
ce o bate vântul spre margine, 
ca o piatră din deal la vale 
cănd se răntună şi nu să poate opri, 
aşea merge de tare 
si viiata noastră cătră moarte" 312 . 


Cantemir a recurs la Cazanie într-o încercare programatică 
de a apela şi la tradiţia internă, nu numai la izvoare „clasice" 
universale. încercare care l-a determinat, tot în acest capitol, să 
preia, puţin mai departe, şi un proverb din Letopiseţul lui Miron 
Costin: „sula de aur zidurile pătrunde" 313 . 

Desigur, acestea nu reprezintă singurele dovezi de rapor¬ 
tare a autorului la tradiţia literară (ceva mai departe, în carte, în 
mod semnificativ, va compune şi un scurt poem plecând de la 
primele două versuri ale Vieţii lumii), însă ele denotă atât con¬ 
ştiinţa sa scriitoricească, cât si încercarea lui de a indica o tradiţie 

5 5 7 5 5 

autohtonă. 


311 Dimitrie Cantemir, Istoria ieroglifică, ed. cit., p. 82. 

312 Sfântul Varlaam, Carte românească de învăţătură, ed. cit., p. 282. 

313 Dimitrie Cantemir, Istoria ieroglifică, ed. cit., p. 104. 

Precizează chiar nota 4 infrapaginală, a editorilor cărţii (probabil 

chiar P. P. Panaitescu): „Sula de aur zidurile pătrunde, proverb împrumutat 
ad litteram de Dimitrie Cantemir din Letopiseţul lui Miron Costin, Opere, ed. 
P. P. Panaitescu, Buc., 1958, p. 56, unde spune că este un cuvânt leşesc”. 

Este grăitor faptul că Varlaam şi Miron Costin sunt invocaţi, 
indirect, ca înaintaşi, în dorinţa lui Cantemir de a-si delimita o 
tradiţie literară cultă, românească. Mai mult, Cantemir nu îsi 
menţionează numai înaintaşii, ci şi contemporanii, pentru că, 
prin graiurile Lupului, este încurajată Brehnacea (stolnicul Con¬ 
stantin Cantacuzino) să noteze istoria şi filosofia istoriei care o 
însoteste în consecinţă: 

9 9 9 

„precum eu a povesti 
nu mă voiu lenevi, 
ase tu în pomenire 
a le alcătui 
nu te obosi 

(că voroava frumoasă 
la cei cunoscători de n-ar mai sfârsi, 
încă mai plăcută ar fi, 
iară cei necunoscători 
mai tare dulceaţă în basnele băbeşti, 

9 9 7 

decât în sententiile filosofesti 

9 9 

află)" 314 . 


A 

In aceste cuvinte citim o nedisimulată satisfacţie a faptului 
că se scriu cărţi în limba română şi că tradiţia e dusă mai departe. 

îndemnul Lupului era precedat de pledoaria Brehnacei 
înseşi - care urmează altor fragmente similare ca mesaj, pe care 
le-am sesizat mai sus -, care consideră că răsplata înţeleptului şi 
a înţelepciunii lui, prin care îşi ajută semenii, este pomenirea 
numelui în veci: 


314 Idem, p. 87. 

„din iscusite condeiele scriitorilor, 
din tocmite versurile stihotvortilor, 
din împodobite voroavele ritorilor 
si din dulce cuvântare 

9 

a tuturor gloatelor 

bună pomenirea numelui nici s-au părăsit, 
nici în veci să va părăsi" 315 . 


Sau, cum spune Scriptura: 

„avea-voiu, pentru ea [pentru înţelepciune], nemurire, 
şi pomenire veacinică celor după mine voiu lăsa" (înţ. lui 
Sol. 8,14, Biblia 1688). 


Pentru că sfatul celui înţelept, care ajută altora cu înţelep¬ 
ciunea lui, sună astfel: 


„Precum cu bună chivernis[e]ala 
unui navarh 316 , 

din nesăţioase droburile mării 

9 

multe suflete la limanul linestii 

9 

scapă 

(căci acela, bun cărmuitoriu a fi 
să dzice si ieste 

9 

carile din lineste 

9 

furtunele socoteşte 

9 


315 Idem, p. 86. 

316 Comandantul unei flote. 

si din furtună 

9 

lineştea agoniseşte). 

A căruia dulce voroavă 
în liman 

si vrednică laudă 

9 

pre uscat 

si cădzută multămită 

9 9 

de la ficiori pentru părinţi, 
de la părinţi pentru feciori, 
prin toate casele şi adunările, 
nu otravă, mă crede numelui, 
ce tare antifarmac 
tuturor hulelor ieste" 317 . 


După cum se vede, pentru Cantemir, înţelepciunea este cea 
care trebuie transmisă mai departe prin „voroava [cea] fru¬ 
moasă". Asa cum remarcam si altădată, în Divan , autorul nostru 
nu este adeptul stilisticii autonome a texului. Totodată, re¬ 
marcăm dorinţa lui de a întări „voroava [cea] frumoasă" a tra¬ 
diţiei culte, chiar dacă sunt mulţi care preferă „dulceaţa basnelor 
[celor] băbeşti". 

în această tradiţie proprie, cultă, Cantemir nu îi introduce 
numai pe scriitorii mai sus pomeniţi, ci şi însăşi Scriptura, care 
fusese de curând tradusă în întregime în româneşte şi publicată 
în 1688: Biblia de la Bucureşti. Cunoştea, desigur, aportul marilor 
cărturari care se osteniseră cu traducerea ei. 

Remarcăm - pentru început - un mic fragment din Istoria 
lui Cantemir, căruia credem că i-am aflat, într-o anumită măsură. 


317 Dimitrie Cantemir, Istoria ieroglifică, ed. cit., p. 86. 



221 


izvorul stilistic în Biblia de la 1688. Pentru că, deşi subiectul celor 
două texte pe care le vom compara este cu totul altul, trebuie să 
remarcăm reproducerea intenţionată, de către Cantemir, a unor 
termeni cu valoare poetică şi cu sonoritate semantică adâncă din 
izvodul său - modalitate pe care o cunoaştem foarte bine pentru 
că este identică cu aceea utilizată de Eminescu ceva mai târziu, 
lucrând pe cărţile vechi (şi pe care am studiat-o de curând). 
Aşadar, Cantemir scrie: 

„Ce nu multă a frundzelor sunare 
şi a pădurii răzsunare 
la ascuţită 

9 

şi deşteptată 

simţirea dulăului pururea străjuitoriu 
trebuia... /.../ 

apoi îndată 

si lină tăcerea urmând../' 318 . 

9 


Am comentat mai sus, în detaliu, acel pasaj poetic mai lung 
(din care am reţinut acum doar acest fragment), ce înregistra 
ecourile pădurii: îi asculta răsunarea în întunericul nopţii, dar şi 
lina tăcere asternându-se. 

9 

însă am aflat un text plin de ecouri şi în... înţelepciunea lui 
Solomon, din Scriptura amintită: 

„Ori duh şuierând, 
au glasul păsărilor cel cu bun viersu 
de pre ramurile ceale dease. 


318 Dimitrie Cantemir, Istoria ieroglifică, ed. cit., p. 76-77. 

sau repeziş de apă mergând 
cu silă [putere], 

sau lovitură cumplită de pietri surpate, 
cea nevăzută alergare 
a dobitoacelor celor ce saltă, 
au glasul cumplitelor hiară celor ce răcnesc 
i-au făcut de au leşinat 

5 

au ceaea ce spre sine să frânge den vale 
a munţilor râsunare, 
deznodată de frică. 

Pentru că toată lumea 
cu luminată lumină lumina 
şi cu neîmpiedecate lucruri să ţinea, 
şi numai la aceia să întinse noapte grea, 
chipul întunearecului celui ce va 
să-i priimească pe ei 
şi lor îş[i] era 

mai grei decât întunearecul. /.../ 

Pentru că lina tăcere cuprinzând 
toate 

şi noaptea şi cu a ei sârguială mijlocind. 
Atotputernicul Tău cuvânt 
den ceriu, den scaunele împărăteşti, 
cumplit războinic 
la mijlocul celui pierdut pământ 
au sărit, 

sabie ascuţită, nefăţarnica Ta poruncă 
purtând". 


(înţ. lui Sol. 17,19-21; 18,14-16) 

Am organizat astfel textul, care nu este în versuri în ediţia 
românească, deşi e posibil ca traducătorii şi diortositorii să fi 
ţinut cont de aspectul prozodic al originalului 319 . 

Cred că ar trebui, pe lângă modelele clasice şi patristice 
despre care vorbeşte cu îndreptăţire Dragoş Moldovanu, să 
avem în vedere coroborarea acestui izvor autohton. Mai ales că 
exemplele nu se opresc aici. 

z\ 

Capitolul al 17-lea din înţelepciunea lui Solomon merită citat 
aproape în întregime pentru structurile ritmice şi de limbaj care 
e foarte posibil să-i fi oferit un model lui Cantemir, ca şi pentru 
descrierea alegorică pe care o conţine, absolut fascinantă, prin 
care este ilustrat întunericul, deopotrivă natural şi spiritual, în 
care locuiesc cei păcătoşi, cu arătările duhovniceşti coşmareşti şi 
fantasmele mentale pe care le stârnesc în ei necredinţa şi frica. 
Căci, 


„gândind a amăgi pren ceale ascunse păcate, 
cu neluminos al uitării acoperământ 
s-au răsipit, 

înspăimându-se cu groază, 
si cu năluciri turburându-se; 

9 ' 

pentru că nici fundul cel ascuns 320 ce ţinea pre ei 


/V 

319 IPS Bartolomeu Anania, în traducerea sa, în Biblia sau Sfânta 
Scriptură, ediţie jubiliară sinodală ortodoxă, 2001, aşază textul înţelepciunii 
lui Solomon sub formă versificată, aşa cum procedează şi cu altele, care au 
acest caracter poetic originar: Iov, Psalmii, Proverbele lui Solomon, Eccesias- 
tul, înţelepciunea lui lisus, fiul lui Sirah, precum şi diferite imne-rugăciuni, 
incluse în alte cărţi ale canonului biblic, care au fost receptate în mod 
tradiţional ca poezie. 

320 Biblia 2001: ungherul. 

Biblia 1988: adăposturile. 

LXX: puxog, care înseamnă cel mai tainic ungher/ colţ al casei. 

[nu] îi păziia fără frică, 
ce sunete dărâmând pre ei, 
împrejur răsuna, 
şi năluciri posomorâte 
la obrazele ceale fără râs să iviia. 

Şi nicio puteare a focului biruiia 
să lumineze, 

nici ale stealelor strălucitele văpăi 
îngăduia a lumina 
pre zăbavnica aceaea noapte, 
ce să vedea la ei numai foc grabnic, 
plin de frică, 

şi, spări[i]ndu-se de acea vedeare ce nu să vedea, 

socotiia 

mai reale ceale ce să văd. 

Şi batjocurile meşteşugului vrăjitoresc zăcea 
şi simeţiei cei preste înţelepciune 
era mustrare cu batjocură. 

Pentru că ceia ce să făgăduiesc 
a goni înfricoşările 
si turburările sufletului bolnav, 
acestea teamere plină de râs boliia. 

Pentru că, de nu-i înfricoşa 
pre ei nemică lucru turburătoriu, 
cu a jigăniilor treacere 
si cu şuierăturile celor ţârâitoare 

9 9 

fiind buhniţi [izbiţi], periia 
plini de frică 

şi de cel de necăirea fugit văzduh se lepăda 

a-1 vedea. /.../ 


Iar aceia carii 

în cea neputincioasă adevărată noapte, 
care şi den fundurile neputinciosului [ale] iadu[lui] 

au venit 

tot acelaşi somnu dormindu[-l], 

[pe] de o parte cu minunile nălucirelor să goniia, 
şi de altă parte cu a sufletului dare să slăbiia, 
pentru că fără de veaste lor 
şi fără de nădejde frică le-au venit. 

Şi după aceasta oricarele era acolo, 
căzând să păziia 
la cea fără de fier temnită 

9 

închizându-se. /.../ 

Pentru că[,] cu un lanţu de-ntunearec 
toţi s-au legat. 

Ori duh şuierând, 

au glasul păsărilor cel cu bun viersu 
de pre ramurile ceale dease, 
sau repeziş de apă mergând 
cu silă [putere], 

sau lovitură cumplită de pietri surpate, 
cea nevăzută alergare 
a dobitoacelor celor ce saltă, 
au glasul cumplitelor hiară celor ce răcnesc 
i-au făcut de au leşinat 

9 

au ceaea ce spre sine să frânge den vale 
a munţilor răsunare, 
deznodată de frică. 

Pentru că toată lumea 
cu luminată lumină 
lumina 

şi cu neîmpiedecate lucruri să ţinea, 
şi numai la aceia să întinse noapte grea, 
chipul întunearecului celui ce va 
să-i priimească pe ei 
şi lor îş[i] era 

mai grei decât întunearecul". 


E un splendid exemplu de poezie care se poate extrage din 
Biblia de la 1688 si care, neîndoielnic, i-a retinut atentia lui Can- 
temir. 

Noaptea lăuntrică, a spiritului şi a minţii, face să pară chiar 
şi noaptea (ca fenomen ciclic natural) mai groasă decât este, încât 
să nu se mai vadă „nici ale stealelor strălucitele văpăi". 

Nicio lumină, nici a stelelor, nici a focului, nu are putere să 
lumineze duhul care este stăpânit de întunericul răutăţii şi al ne¬ 
credinţei. Iar toate sunetele care ies din natură par nişte stridenţe 
ucigătoare, fiind spre înspăimântarea şi pieirea celor care sunt cu 
sufletul departe de Dumnezeu. 

„Pentru că zidirea Ţie, Celuia ce o ai făcut, slujind, să 
tinde spre muncă [chinuire/ pedepsire] asupra celor nedi- 
repţi" (înţ. lui Sol. 16, 24, Biblia 1688). 

Atunci când nici luminile naturale nu mai risipesc întu¬ 
nericul, iar sunetele vieţii se fac spre moarte şi nu spre bucurie, e 
semn că sufletul omenesc boleşte grav. 

Undeva mai departe, în carte, Hameleonul se plânge: 

„Ca într-o desime de pădure umbroasă 
şi ca într-o noapte nuâroasă 
si întunecoasă 

9 

cu gândurile rătăcind 
şi cu socoteala [mintea] orbecăind, 
îmblam 

(că întunecarea minţii, 
decât a nopţii mai grea, 
şi piierderea socotelii 
decât a căii 

mai preimejdioasă ieste)" 321 . 


însă Cantemir se poate să fi receptat, din această pagină de 
poezie biblică citată, şi ideea de a ilustra o atmosferă nocturnă - 
în această primă operă beletristică a literaturii noastre, aşa cum 
s-a spus. Iar dacă oamenii au ochii închişi şi urechile astupate, în 
schimb, „noaptea are lumina sa,/ precum şi pădurile urechi": 

„De care lucru la cei cu socoteală 
(mai cu suferire 
si mai cu cuvinire 

9 

ieste 

în munţi holmurosi 322 , 
codri umbroşi, 
în stânci pietroase, 
peşteri întunecoase, 
între păreţi zugrăviţi 
şi zidiuri cu iederă acoperiţi 


321 Dimitrie Cantemir, Istoria ieroglifică, ed. cit., p. 264. 

322 Munţi cu piscuri. 



228 


cuvinte a face 
decât între oamenii carii 
cuvântul adevărului a audzi 
nu le place). 

Căci între locurile pomenite, 
cineva glasul de ş-ar slobodzi, 
în urma glasului văile, 
codrii, munţii, 
păreţii, 
zidiurile 

aceiaşi dzisă ar poftori [repeta], 
şi de n-ar adaoge, 
încailea, nici ar scădea ceva 
voroavii cuvioase. 


Care lucru la urechile 
după plăcere a audzi deprinse, 
împotrivă cade, 

că de răspund, răspund cu urgie, 
iară de tac, tac de pizmă şi de manie" 323 


Ecourile naturii sunt adevărate... 

Am putea să bănuim şi semnificaţii mai adânci, dacă ne 
gândim, spre exemplu, la ecoul luminii stelare despre care va 
vorbi Heliade, în Ancitolidci, şi care reprezintă glasul ce îl mărtu- 

/V 

riseşte şi II slăveşte pe Dumnezeu. 

După cum am precizat deja, subiectul este altul la Cantemir, 
urmărind în consecinţă o logică şi o dezvoltare particulare. însă 


323 Dimitrie Cantemir, Istoria ieroglifică, ed. cit., p. 87. 

cel puţin o concluzie este comună: aceea că sufletul înţelept are 
simţurile ascuţite, că ştie să asculte şi să înţeleagă lumina stelară 
şi glasul cosmic, în vreme ce nebunul/ necredinciosul are ure¬ 
chile inimii şi ale minţii astupate: 

„De care lucru aievea ieste 
(că fireanul firii 
a urma să cade 324 ), 

iară amintrilea cine firii să împoncişadză 325 , 
pre Făcătoriul firii 
în meşterşug necunoscătoriu 
arată. 

Nici voiu, priietine, cu numele firii, 
mulţimea pătimirilor 
să înţelegi 

(că toată pătimirea grozavă nepriietină, 
iară nu priietină ieste firii)" 326 . 


* 


„Pentru că desărti sunt toti oamenii den fire, 
la care era de fată neconoasterea de Dumnezău, 
si den bunătăţile ceale ce să vădu 

9 9 

n-au putut să ştie pre Cela ce iaste, 
nici, la lucruri luându aminte, 
au cunoscut pe Meşteri[ul cosmosului]. 


324 Este ceea ce spune şi Sfântul Pavlos: „Căci, când păgânii care nu 
au lege, din fire fac ale legii, aceştia, neavând lege, îşi sunt loruşi lege" 
(Rom. 2,14, Biblia 1988). 

325 Se împotriveşte. 

326 Dimitrie Cantemir, Istoria ieroglifică, ed. cit., p. 86. 

Ce sau foc, au vânt, 
au pripealnic văzduh, 
au crugul stealelor, 
au silnică [repede] apă, 
au luminătorii ceriului - 
oblăduitorii lumii[,] dumnezei [i-]au socotit, 
de carele, de se bucura 
de frumuseaţele [lor], 
dumnezei îi socotiia; 
cunoască cu cât mai bun decât acestea 

9 

iaste Stăpânitoriul, 

/V 

pentru că Incepătoriul 
de facerea frumuseatelor 

9 

au zidit pre eale. 

Iară de să minunează de puteare 
si de facere, 

gândească cu cât iaste mai tare Cela 
ce le-au făcut pre eale. 

Pentru că, den mărimea frumuseatelor 

7 9 

si ziditurilor, 

9 7 

după socoteală [raţiune], 

Făcătoriul lor să veade" 327 . 

(înţ. lui Sol. 13,1-6, Biblia 1688) 

Cantemir va dezvolta, în capitolul al zecelea al cărţii, o 
filosofie ortodoxă despre paradigma soarelui şi a corpurilor 


327 Va spune şi Sfântul Pavlos: „Cele nevăzute ale Lui se văd de la 
facerea lumii, înţelegându-se din făpturi" (Rom. 1, 20, Biblia 1988). 

y\ 

cereşti 328 , pornind de la acest fragment indicat din înţelepciunea 
lui Solomon, în care se precizează fără echivoc că frumuseţea sau 
măreţia sau armonia impresionantă a creaţiei nu trebuie să 
constituie un motiv de idolatrizare a ei, ci de înălţare cu mintea 
pentru a înţelege frumuseţea şi măreţia Creatorului, pe cât raţiu¬ 
nea umană poate percepe aceasta. Acestea reprezintă învăţături 
care se regăsesc în Cazaniile lui Coresi şi Varlaam, în didahiile lui 
Antim, dar şi în Divan şi în Istoria ieroglifică. 

Nu este, nici pe departe, o situaţie unică în Istoria ieroglifică , 
în care autorul să fi plecat de la un text biblic, extrapolând motive 
sau dezvoltând sentinţe scripturale. 

Rămânând în perimetrul capitolului al doilea al cărţii, la 
care am ajuns cu analiza noastră, remarcăm o parafrază poetică 
largă la Mt. 5, 45, unde se spune că Dumnezeu „face să răsară 
soarele şi peste cei răi şi peste cei buni şi trimite ploaie peste cei 
Drepţi şi peste cei nedrepţi ,/ ( Biblia 1988)/ „răsare pre soarele Său, 
spre buni şi spre răi, şi ploo spre Direpţi şi nedirepţi" ( Biblia 
1688): 


„Soarele tuturor cu acelaşi ochiu caută, 
nici pre unii încăldzeşte 
şi despre alţii aceasta tăgăduieşte. 
Ploile, precum stincele [stâncile] umedzăsc, 
ase sămintele dezvălesc, 
hlujerile răcoresc, 
copacii înfrundzesc. 


328 A se vedea Dimitrie Cantemir, Istoria ieroglifică, ed. cit., p. 326-327. 
A se vedea şi cartea mea. Epilog la lumea veche I. 1, op. cit., p. 380-392, 
cf https://www.teologiepentruazi.ro/2014/01/ll/epilog-la-lumea-veche-i- 
1-editia-a-doua/. 

florile, iarba 

şi toată păşunea şi otava 
înverdzesc" 329 . 


Aşa cum spuneam şi altădată, o asemenea parafrazare 
poate fi considerată cel puţin anticipativă în raport cu fenomenul 
poetic similar care se va petrece în literatura noastră modernă. 
Când, după cum bănuim, din diverse raţiuni, poeţii au ascuns de 
multe ori pecetea unei gândiri „arhaice" prin astfel de prelucrări, 
pentru care trebuie un ochi specializat şi foarte pătrunzător 
pentru a intui sursa. 

Revenind la ecourile naturii si la simţul muzical al lui 

9 9 

Cantemir...acesta intercala, în asumarea pretenţioasă a unui 
desăvârşit stil retoric, din partea Papagaiei/ Papagalului, printre 
alte sentinţe valabile (pentru că şi minciuna se sprijină pe stâlpii 
adevărului, pentru a exista, deşi construcţia ei e falsă) şi acest 
considerent pe care, de fapt, el îşi întemeiază scriitura: „celora ce 
din multe strune o cântare,/ sau din multe organe/ o harmonie/ 
într-o simfonie fac/ asămănându-ne.. ." 330 . Şi din nou ne răsare în 
minte acea „pangosmie-armonie" a lui Heliade ( Anatolida ), de 
mai târziu. 

Şi nu făcea Heliade corespondenţa dintre vuietul apelor şi 
cântările angelice, având ca punct de sprijin (deşi nu singurul), 
pentru comparaţia sa, după cum am semnalat 331 , Apoc. 19, 6? 

/V 

In traducerea Bibliei de la 1688 : 


329 Dimitrie Cantemir, Istoria ieroglifică, ed. cit., p. 86. 

330 Idem, p. 112. 

331 A se vedea Epilog la lumea veche I. 1, op. cit., p. 682, cf. 
https://www.teologiepentruazi.ro/2014/01/ll/epilog-la-lumea-veche-i-l- 
editia-a-doua /. 

„Şi auziiu ca un glas de gloată multă şi ca un glas de 
ape multe şi ca un glas de trăsnete tari, zicând: Alliluia!.. 
(Apoc. 19, 6). 

Acelaşi loc scriptural se poate să-i fi inspirat însă şi lui 
Cantemir o imagine auditivă de reţinut: 

„chiotele a atâtea gloate 
deodată slobodzite 
să părea că ieste 
huietul a mari puhoaie 
după ploaie, 

din dealuri în văi răpedzite" 332 . 


Şi, totuşi, autorul nostru pune văzul mai presus de auz - şi, 
implicit, pictura mai presus de muzică (deşi era muzician şi nu 
pictor) - : „că adevărat bună ieste ştiinţa audzirii,/ dară mai 
adevărată ieste ispita viderii" 333 . Şi aceasta cu toate că există şi 
imagini indepingibile, inefabile... 

Cantemir ne confirmă, prin urmare, impresia că inclusiv su¬ 
netele au, în paginile sale, rolul de a obiectiva contururi picturale. 
Pentru că sunetele culese cu urechea creează imagini în minte. 

/V 

In literatura noastră, Miron Costin susţinuse primatul 
vizualului, nu cu mult timp înainte: 

„Den cinci simţiri ce are omul, anume vederea, audzul, 

mirosul, gustul şi pipăitul, mai adevăratu de toate simţiri ieste 

vederea (s. n.). Că pren audzu, câte aude omul, nu să poate 

332 Dimitrie Cantemir, Istoria ieroglifică, ed. cit., p. 117. 

333 Idem, p. 96. 

aşedza deplin gândul, este aşea ce să aude, au nu este, căci 
nu toate sintu adevărate, căte vin pren audzul nostru. Aşea 
si mirosul de multe ori însală".. .etc 334 . 

9 9 

Cum ar zice Cantemir: „părerea părere naşte,/ iară ştiinţa/ 
făcliia adevărului ieste" 335 . 

Pe Miron Costin îl citează şi Mircea Scarlat pentru a semnala 
continuitatea de optică la...Eminescu 336 . Scarlat considera că rolul 
ordonator al văzului îl apropie pe Eminescu de poezia veche, dar 
nu ştia însă că acest primat vizual a fost susţinut şi de Cantemir 
şi Antim Ivireanul - acelaşi rol important acordat vederii l-a 
determinat şi pe Sfântul Antim să-şi împodobească cronograful 
cu peste 500 de portrete în medalion. 

Pe de altă parte, după cum observă tot Cantemir, sunetele 
nu sunt întotdeauna simfonice sau armonioase. Există si o mono- 

9 

tonie imitativă care îi displace: „că strigarea a gloate multe/ din 
răzsunarea a păreţilor deşerţi/ nu multă deosebire are,/ şi precum 
păreţii acelaşi glas întorc,/ ase în gloata ascultătoare/ unul cu¬ 
vântul altuia poartă" 337 . Cu alte cuvinte, strigătul mulţimilor nu 
e întotdeauna chiot de ape. Poate fi şi ecou gol şi fără sens. 

însă ecourile naturii - despre care am vorbit mai înainte - 
se constituie în adevărate tablouri sau peisaje sonore (care, pro¬ 
babil, că au avut un izvor scriptural, după cum am arătat), mai 
înainte ca Heliade, spre exemplu, să traseze harta sonoră şi 
simfonică a apelor globale (având în minte, de asemenea, idei şi 
imagini poetice din Scriptură). 


334 Miron Costin, Opere, ed. cit., p. 142. 

335 Dimitrie Cantemir, Istoria ieroglifică, ed. cit., p. 119. 

336 A se vedea: Mircea Scarlat, Istoria poeziei româneşti, voi. II, Ed. 
Minerva, Bucureşti, 1984, p. 122-123. 

337 Dimitrie Cantemir, Istoria ieroglifică, ed. cit., p. 118. 

Şi pentru că am ajuns în acest punct, mai rămânem puţin la 
această discuţie. Există, în Istoria ieroglifică, numeroase exerciţii 
metaforice şi poetice (chiar expediţii în domeniul metaforizării) 
care sunt o veritabilă privire în oglindă/ în adâncime a unor 
memorabile cuvinte scripturale. Am oferit deja unele exemple, 
dar adăugăm altele, pentru că survine, în aceste cazuri, chiar me¬ 
tafora oglinzii, a oglindirii. Spre exemplu: 

„Numai vremea (carea oglinda ieste 
a lucrurilor viitoare) 
va arăta /.../ 

(căci sămnul înţelepciunii ieste 
ca din cele vădzute 
sau audzite, 
cele nevădzute 
si neaudzite 

9 

a adulmăca, 

si viitoarele din cele trecute 

9 

a giudeca)" 338 . 

înţelepciunea despre care se face menţiune este cea a 
Ecclesiastului, la care Cantemir făcuse trimitere în Divan: 

„au Eclisiastul cunoscut şi dzice: «Ce iaste cela ce-au 
fost? Acela ce iaste să fie. Ce iaste acela ce s-au făcut? Iaste 
cela ce-i să să facă (gl. 1, sh. 9)»" 339 . 


338 Idem, p. 93. 

339 Dimitrie Cantemir, Divanul sau Gâlceava înţeleptului cu lumea sau 
Giudeţul sufletului cu trupul, ediţie critică de Virgil Cândea, postfaţă şi 
bibliografie de Alexandru Duţu, Ed. Minerva, Bucureşti, 1990, p. 87. 

în Biblia 1688 : 

„Ce e cea ce fu? Ceaea ce va să fie. Şi ce e cea ce s-au 
făcut? Aceasta ce va să să facă" (Eccl. 1, 9). 

Cantemir exprimă identic ceea ce scrie în Biblia din 1688, 
chiar dacă nu o citează cu cea mai mare fidelitate. Afirmaţiile 

9 

preced vestita sentinţă: „şi nu este [lucru cu] totul nou sub soare 
[icai ouk ecrTiv 7iâv TiQoacpaTov utio tov rjAtov]" (Eccl. 1, 9, 
LXX) 340 . 

Aceeaşi înţelepciune o va invoca şi Eminescu (aşa cum am 
arătat şi altădată): 


„Viitorul şi trecutul 
Sunt a filei două fete, 

Vede-n capăt începutul 
Cine ştie să le-nvete; 

Tot ce-a fost ori o să fie 

/V 

In prezent le-avem pe toate. 

Dar de-a lor zădărnicie 
Te întreabă si socoate". 

9 

(G/ossă ) 341 

De „vrei viitorul a-1 cunoaşte, te întoarce spre trecut", 
susţine poetul şi în Memento mori. 


340 Cf. Sfântul împărat Salomon, Ecclisiastis [EkkAt] o iaorf]q], cu trad. 
şi note de Pr. Dr. Dorin Octavian Picioruş, Teologie pentru azi. Bucureşti, 
2016, p. 4. 

341 Cf. M. Eminescu, Opere, I, ed. Perpessicius, p. 196. 

în acelaşi sens se înţelege ceea ce a dorit să spună Cantemir, 
afirmând că vremea „oglinda ieste/ a lucrurilor viitoare" şi că 
„sămnul înţelepciunii" este ca pe „viitoarele din cele trecute/ a 
giudeca". 

Aşadar, Eminescu avea să arate „sămnul înţelepciunii", ju¬ 
decând în conformitate cu aprecierea lui Cantemir. 

La Eminescu, în poemele amintite, nu este vorba de o filo- 
sofie stoică, aşa cum s-a pretins şi s-a tot repetat 342 , ci de filosofia 
Sfântului Salomon, a cărei persistenţă şi actualitate peste veacuri, 
inclusiv în cultura noastră, în partea noastră de lume, ne este 
semnalată de două mari personalităţi, aşa cum sunt Cantemir şi 
Eminescu. 

Un alt exemplu, în ceea ce priveşte citirea Scripturii în 
oglindă, de către Cantemir, este acesta: „Eu păcatul mieu cunosc/ 
şi în oglinda fărălegii mele acmu mă privăsc" 343 . Cantemir 
reproduce deformat (am amintit mai sus deformarea picturală 
sesizată de E. Sorohan ca tehnică utilizată de Cantemir) un verset 
al unui psalm arhicunoscut. Apelăm din nou la varianta Bibliei 
1688 : 


„Căci fărădelegea mea eu [o] conosc şi păcatul mieu 

înaintea mea iaste pururea" (Ps. 50, 4). 

A oglindi înseamnă, uneori, la Cantemir, pur şi simplu a 
privi, a vedea sau a urmări pe cineva: „Au nu tu,/ odinioară,/ prin 

342 Aflăm o excepţie în opinia lui Mircea Scarlat, Istoria poeziei ro- 
mâneşti, voi. II, op. cit., p. 118-120: „In Glossă, punctul de plecare este 
tristeţea vechiului Ecleziast [...]. Ideile Ecleziastului apar la poetul român 
foarte clar şi, nu întâmplător, exprimate uneori gnomic. [...] Fără a trăda 
litera Ecleziastului, Eminescu lărgeşte sfera de semnificaţii a ideii centrale 
din vechea carte". 

343 Dimitrie Cantemir, Istoria ieroglifică, ed. cit., p. 194. 

fundul mării primblându-te/ şi spre vânarea peştelui/ şipurindu- 
te,/ eu din faţa apei/ te oglindiiam?" 344 . Verbul, cu această sem¬ 
nificaţie, este preluat de Cantemir de la Dosoftei, de la care am 
reţinut acest scurt exemplu: 

„Atunce întră [intră] tremurând Diaconul de oglindi 
[de privi]. [...] Şi iarăş[i] îi dzâsâ [îi zise] acel îngeresc om: 
întrâ [intră] de oglindeaşte [de priveşte] şi în strana cea 
mare. Si mearse de află si-1 cunoscu" 345 . 

5 9 

Alteori, oglinda desemnează o cugetare, o înţelegere, pre¬ 
cum este cea a Armăsarului, care, „icoana morţii/ în oglinda vieţii 
sale privind" 346 , pricepe prea târziu strategia Lupului, prin care 
este învins şi ucis. în fine, alteori, oglindirea înseamnă proiec¬ 
tarea unei perspective psihologice false, care denaturează realita¬ 
tea: „ca lumina soarelui în stele/ oglindă frâmseţelor ei mă făcu/ 
şi în mine/ pre sinea/ şi în grozăviia mea/ frâmseţe[a] ei a videa/ 
i să părea" 347 . 

Cea mai frumoasă metaforă rămâne însă oglinda timpului, 
prin care viitorul se oglindeşte în trecut: „vremea oglinda ieste/ 
a lucrurilor viitoare" 348 . Eminescu, de asemenea, va ipostazia 
alegoric privirea profetică în viitor ca pe o privire în oglindă: 

„în zidirea cea antică, sus în frunte-i turnul maur. 

Magul privea pe gânduri în oglinda lui de aur. 

Unde-a cerului mii stele ca-ntr-un centru se adun. 


344 Idem, p. 38. 

345 Sfântul Dosoftei, Viaţa şi petreacerea Svinţilor, B.A.R. CRV 73, f. 13 r . 

346 Dimitrie Cantemir, Istoria ieroglifică, ed. cit., p. 81. 

347 Idem, p. 281. 

348 Idem, p. 93. 



239 


El în mic priveşte - acolo căile lor tăinuite 
Şi cu varga zugrăveşte drumurile lor găsite: 

Au aflat sâmburul lumii, tot ce-i drept, frumos şi bun". 

(. Egipetul ) 349 


* 


„în zidirea cea antică sus în frunte-i turnul maur. 

Magul privea pe gânduri în oglinda lui de aur. 
Unde-a cerului mii stele ca-ntr-un centru se adun. 
El în mic priveşte - acolo căile lor tăinuite 
Şi c-un ac el zugrăveşte cărăruşile găsite - 
A aflat sâmburul lumii, tot ce-i drept, frumos şi bun". 

(.Memento mori) 350 


Oglinda de aur a magului egiptean era cerul înstelat („cerul 
d-Egipet desfăcut în foc şi aur"). Am presupus că această meta¬ 
foră, a profeţiei ca oglindire, a fost extrapolată plastic de poet 
dintr-o expresie cu largă utilizare cultică în Ortodoxie: oglinda 
Profeţilor sau oglinda profeţiilor. Credem că, deopotrivă, Cante- 
mir s-a gândit, mai înainte, la aceeaşi strategie lirică: 

„De multe ori împăraţii să văd 
preste vrerea lor a proroci, 
căci sufletele lor, oarecum de mărimele 
şi greuimele 

349 Cf. M. Eminescu, Opere, I, ed. Perpessicius, p. 44. 

350 Cf. M. Eminescu, Opere, IV, ed. Perpessicius, p. 144. 

lucrurilor, 

mai de multe ori si mai adese 

9 

atingându-se 
şi preste simţirea lor 
să par a prognostici [a prevesti]. /.../ 

Au nu, dară, 

pentru aceasta mai denainte să feriia 
şi acestiia pre carile noi acmu 
cu ochii trupului 
de faţă le privim, 
pre acele ei, 
încă până a nu fi, 

cu ochii sufletului le oglindiia?" 351 . 

A profeţi înseamnă a vedea mai înainte cu duhul sau cu 
ochii sufletului, cum zice Cantemir. Viitorul încă nevăzut se 
oglindeşte în ochii sufletului celui sensibil duhovniceşte. 

Şi Sfântul Apostol Pavlos, referindu-se la vederea cu duhul 
a celor viitoare, spusese: 

„Pentru că vedem acum pren oglindă, ca întru o 
gâcitură, iar atunci faţă la faţă" (I Cor. 13,12, Biblia 1688). 

„vedem acum ca prin oglindă, în ghicitură, iar atunci 
[, în împărăţia lui Dumnezeu, vom vedea] faţă către faţă" (I 
Cor. 13,12, Biblia 1988). 

Mai reţinem un singur exemplu din Biblia 1688, care ne în¬ 
drumă spre a considera că, din nou. Scriptura i-ar fi putut sugera 


351 Dimitrie Cantemir, Istoria ieroglifică, ed. cit., p. 55. 

lui Cantemir (poate şi lui Eminescu), alegoria oglindirii, şi în care 
se spune că înţelepciunea 

„zare iaste luminii veacinice şi oglindă fără de hulă a 
lucrării lui Dumnezeu şi chip bunătăţii Lui. [...] Pentru că 
iaste aceasta mai bine-cuvioasă decât soarele si decât toată 

9 

puterea stelelor; cu lumină alăturându-se, să află mai de 

/V 

frunte. Pentru că pre aceasta o aşteaptă noaptea"... (Inţ. lui 
Sol. 7. 26, 29). 

Exprimarea profund alegorică sau simbolică a acestor ver¬ 
sete sapienţiale a stârnit - sunt convinsă - reverberaţii adânci în 
sensibilitatea si conştiinţa scriitorului Cantemir. Prin urmare, 

9 9 9 7 

oglinda are multiple întrebuinţări în paginile ieroglificei istorii 
cantemirene. Şi ne întrebăm, cum spuneam, dacă nu cumva chiar 
scriitura sa merge în sensul recuperării în oglindă a diverse tipa¬ 
re scriitoriceşti, pe care, asimilându-le şi conexându-le, să încerce 
să ofere o operă literară autentică în limba română. 

Strategia, pe de-o parte, l-ar apropia de cea a lui Budai- 
Deleanu, iar, pe de altă parte, ar explica de ce opera lui este atât 
de greu definibilă ca gen. 

Revenind la cursul istoriei. Lupul filosof, care refuză să-şi 
destăinuie judecăţile adânci în faţa mulţimii, îşi expune criteriile 
şi concluziile cugetării sale în faţa Brehnacei: 

„pricina tăcerii 
şi s[f]iielii mele 
mai sus deplin 
ţi-o am povestit. 

Iară acmu, pre cât puterile 
îmi vor agiuta. 

numele si firea Strutocamilei 

9 

cum mai pre scurt 
şi mai aievea a-ţi dejgheuca 
mă voi sili 

(căci nu didascalul, 

carile în toate dzile[le] în şcoală învaţă, 
ce [a] cela ce a ucenicilor 
cu învrednicii si învăţături 

9 9 

împodobeşte viaţă, 
fericit 

si la nume vestit 

9 

ieste 

şi a fi să cade). 

Unul dintre cei a firii tâlcuitori 
dzice că a numerelor 
numire si cunoştinţă 

9 9 9 

ieste măsura a necunoscutei firi. 

Iară altul dzice că ieste făcliia 
si lumina 

9 

a fiintii lucrurilor. 

9 

Amândoi dară, precum să cade, 
la rădăcina adevărul au atins 
şi la vârvul [vârful] adevăratei cunoştinţe au agiuns 

(că cine adevărul de la rădăcină cearcă, 
stiinta în vârvul înălţimii află, 
şi cine adeverinţa de gios întreabă, 
cunoştiinţa de sus îi răspunde). 

Bine dară şi după regula adevărului, 
iarăşi dzic, vrednicii aceia filosofi au grăit, 
de vreme ce tot numele hiris 

9 

scurtă hotărârea lucrului ieste. 

Deci numele Strutocamilei 
din doaî numere, 
din Strut adecă 

9 

si din Cămilă alcătuit 

9 

ieste" 352 . 


Faptul că „tot numele hiriş/ scurtă hotărârea lucrului ieste" 
reprezintă o concepţie lingvistică creştină (care exclude arbitra- 
riul semnului lingvistic), pe care o expune undeva şi Sfântul 
Augustinus. Numele lucrului are legătură cu esenţa lucrului res- 

/V 

pectiv, cu natura sa intimă. înţelepciunea primilor oameni zidiţi 
de Dumnezeu scruta până în adâncul creaturilor, tocmai de 
aceea: 

„Şi mai zidi Dumnezău iarăş[i] den pământ toate hia- 
răle câmpului şi toate pasările ceriului; şi le aduse pre eale 
la Adam, ca să vază ce [cum] le va numi pre dânsele; şi tot 
ce au numit Adam, suflet viu, acesta e numele lui. Şi numi 
Adam nume tuturor dobitoacelor, şi tuturor pasărilor ceriu¬ 
lui, şi la toate hiarăle câmpului" (Fac. 2, 20-21, Biblia 1688). 

Din acest motiv, credem, Cantemir este de acord cu filosofia 
care consideră că „a numerelor [numelor]/ numire şi cunoştinţă/ 
ieste măsura a necunoscutei firi". 


352 Idem, p. 88. 

Pe temeiul acestor consideraţii. Lupul purcede la analiza 
neobişnuitei alcătuiri a Struţocămilei. Cercetând, separat, făptu¬ 
ra sa de cămilă şi pe cea de struţ, dificultăţile deducţiei nu se lasă 
aşteptate: 


„Deci la acesta lucru întâi 
ca astrologhii să facem 
sa cade, 

carii cele adevărate 
fireşti şi cereşti trupuri 
mai curat vrând să arete, 
nişte fiinţe din socoteală [din minte] 
şi nişte trupuri şi locuri, 
carile nici în ceriu, 
nici în fire să află, 
pun. 

După aceasta dară socoteală, 
a fi să dzicem 
şi cu mintea să supunem, 
precum în fire să află o păşire mare, 
cu pene, pedestră şi nezburătoare, 
sau un dobitoc cu doaî picioare 
şi să oaî [se ouă]; 

hrana, în loc de grăunţă, iarbă sau carne, 
să-i fie piatră, foc şi fier; 
şi ase, pre ciuda lumii, 
aceasta prin pricinele fireşti 
de amănuntul să o ispitim. 

ca oarece pentru dânsa adevărul 
şi socoteala ce ne va arăta să oblicim [să găsim]" 353 . 


După ce face o analiză detaliată, psiho-anatomică a struc¬ 
turii Struţocămilei, judecata Lupului, prin care „toată aporia au 
dezlegat" 354 , este aceasta: 

„jiganiia aceasta dobitoc 
cu patru picioare nu ieste, 
păşire zburătoare nu ieste. 

Cămilă nu ieste. 

Struţ aplos [obişnuit] nu ieste, 
de aier nu ieste, 
de apă nu ieste. 

De unde iarăşi dzicem 

9 

că cea adevărată a ei hotărâre 
aceasta poate fi: Strutocamila ieste 
traghelaful [ciudăţenia] firii 
(căci ieste la filosofi altul, al chitelii), 
carile dintr-îmbe monarhiile ieste, 
si ieste si nu ieste. 

9 9 

Ieste, dzic, căci adevărat 
între lucrurile firii ciudă ca aceasta 
să află; 

nu ieste, dzic, 

căci nici dintr-un neam a fi socoteala 
nu adevereşte. 

9 


353 Idem, p. 90-91. 

354 Idem, p. 93. 

De care lucru, 

o, iubite priietine, însămnarea marelui 
acestuia nume altă nu sună, 
fără numai hirişă himera jigăniilor, 
irmafroditul păşirilor 
şi traghelaful firii. 

Deci acmu lucrului, 

căruia neamul, chipul şi toată vredniciia 
firea i-au tăgăduit, oare cu ce obrăznicie, 
sau mai adevărat să dzic, 
cu ce nebunie 

cineva din voia slobodă sau din meşterşug 
spre vreo vrednicie a o rădica ar îndrăzni? 

(Că mai pre lesne ar fi cineva, 
gândacii îngiugând, pământul ca cu boii în plug să are, 
decât vreun bine sau folos a aştepta 
de la [a] cela carile nici din fire vreun dar, 
nici din pedeapsă şi din învăţătură 
vreo vrednicie are)" 355 . 


Pentru Cantemir - care pune judecata pe seama Lupului - 
Strutocămila, aşadar, are o existentă nefirească. Iar nefirescul ei 
rezidă în faptul că nu este de niciun folos în lume. Pentru că în 
fire/ în natură nu există nimic nefolositor („căci firea ceva în ză¬ 
dar/ şi în deşert nu face" 356 ). Am văzut mai sus că Vidra, acuzată 
de asemenea de a fi un hibrid, se socotea nevinovată pentru 


355 Idem, p. 92. 

356 Idem, p. 91. 

motivul că avea calităţi în plus faţă de alţii, iar nu infirmităţi: „în 
doaî stihii/ poci lăcui", pentru că „din fire cu oarece mai mult/ 
decât alalte dobitoace sint dăruit" 357 . Vidra acuzase, de fapt, mai 
întâi, faptul că Struţocămila ar fi un specimen nefiresc, din cauza 
inutilităţii caracterisiticilor sale. 

9 

Avem astfel doi înţelepţi. Vidra (care „nu puţine făclii/ 
topise asupra cărţilor filosofeşti" 358 ) şi Lupul, care afirmă aceeaşi 
sentinţă logică asupra Struţocămilei. în aceste condiţii, Cantemir 
face ca decizia Corbului de a susţine vrednicia Strutocămilei să 

9 9 

pară cu totul ridicolă: 


„Strutocamilii în cap 
coarne ca a boilor îi vor razsări, 
si în scaunul vredniciii să va sui 

9 

(ca fortuna când va să trântească, 
întâi râdică, 
si norocul întâi râde, 
apoi plânge)" 359 . 


* 


„.. .mutând-o din Cămilă în păşire 
şi adăogându-i la urechile ciute 
coarne buorate, 

numele în Strutocamilă îi mutară" 360 . 


* 


357 Idem, p. 43. 

358 Idem, p. 42. 

359 Idem, p. 92-93. 

360 Idem, p. 100. 

„Papagaia, cu toată vârtutea cuvântului, 
himera, sau, precum s-ar putea dzice, 
ciuda nevădzută, 
neaudzită 

cu voroava în fire a băga începu" 361 . 


* 


„Strutocamila 
stepăna cea mai de cinste 
şi epitropiia a tot neamul 
să tie, 

şi după aripile carile Vulturul l-au demânat, 
capul taurului să i se puie, 
pentru ca şi ea între coarne 
sămnul biruintii 

9 

şi stema epitropiii 
să poarte" 362 . 

De departe, însă, cea mai cruntă ironie la adresa Struţo- 
cămilei se află în capitolul al patrulea al cărţii: 

/V 

„In vremea ieşirii lor 
de la Grumadzii-Boului, 
cu hrizmosul carile încă de demult 
Camilopardalul le tâlcuisă 
şi coada păunului 
cătră coarnele boului 
aflase 


361 Idem, p. 112. 

362 Idem, p. 121. 

şi pre Cămilă cu dânsa 
frumos împodobisă, 
să fie vădzut cineva 
lucru de ciudesă 
şi preste toată ciuda mai ciudat 
si mai minunat. 

9 

Că la ieşirea lor de la cei şepte munţi, 
ciuda nevădzută 

(şi precum să dzice dzicătoarea): neaudzită, 
cu coadă în vârvul capului 
Cămila era. 

Iară la intrarea la locul lor, 
vestită dzicătoarea să pliniia, 
carea dzice: 

«Mare ciudă duc în car, 
mai mare va fi 
dac-om sosi». 

Toţi era cum era, 
iară toată minunea 
si ciudesea, 

în Cămilă să cuprindea 
(că precum soarele cu a sa 
lumină toate stelele acopere 
si nevădzute le face, 
ase pasirea dobitocită 
şi vita păsărită 
pre toate de mascara 
covârşiia). 

Căci la Cămilă, 
în loc de peri şi de flori, 
cu pene roşii o îmbrăcasă, 
lângă carile aripi negre ca de Corb alăturasă, 
la grumadzii Cămilei cel cohâiat, 
capul boului cel buârat 
prepusese. 

Coada păunului cea rotată, 
nu despre sapă, 

după obiceiul a tuturor dobitoacelor, 
ce în loc de cercel, 
alăturea cu capul, 
în sus o ridicase 

şi, de cornul cel drept lipind-o, o legase 

(că unde văpsala galbănă 
degetele văpseşte, 

acolo la Cămile coarne, aripi şi pene odrăsleşte). 
Aşedară, jigăniile şi dobitoacele toate 
urmând Strutocamilii, 
la sălasul monarhiii sale sosiră, 
unde, pe Strutocamilă 
în obiciuitul şopron băgând, 
pilituri de fier cu prund amestecate, 
în loc de ospăţ, înainte-i vărsară, 
cu carile mai mult să mânca 
decât mânca 
si mai mult cortiia 

9 9 

decât mistuia" 363 . 


363 Idem, p. 177-178. 

E o scenă tragi-comică, şi care ne face, la un moment dat, să- 
1 auzim pe Creangă, prin anticipaţie: „Mare ciudă duc în car,/ mai 
mare va fi/ dac-om sosi". Faptul a fost remarcat şi de Manuela 
Tănăsescu: 


„Umorul şi oralitatea expresiilor uneori anticipează 
vădit pe Creangă" 364 . 

Toată întâmplarea pare, totodată, a fi un travesti carna¬ 
valesc, o scenă din D'ale carnavalului. Aşa cum o prezintă Can- 
temir, te-ai aştepta să fie o imbroglio. Nicio compătimire nu are 
însă autorul pentru această mascaradă. 

Situaţia expusă mai sus, însă, în care, 

„Strutocamilii în cap 
coarne ca a boilor îi vor razsări, 
si în scaunul vredniciii să va sui 

9 

(ca fortuna când va să trântească, 
întâi rădică, 
si norocul întâi râde, 
apoi plânge)" 365 . 


îi prilejuieşte autorului dezvoltări analitice în două direcţii care 
ne interesează în mod particular. 

Prima este formată din reflecţii despre fortuna/ norocul care 
îi urcă şi îi coboară pe oameni, care „întâi râde,/ apoi plânge". 
Era o temă veche în toată literatura europeană şi în literatura 
română de asemenea. 


364 Manuela Tănăsescu, Despre „Istoria ieroglifică ", op. cit., p. 175. 

365 Dimitrie Cantemir, Istoria ieroglifică, ed. cit., p. 92-93. 

Cucunozul, în disputa sa cu Brehnacea, care ascultase 
fîlosofia Lupului, considerând că învestirea Struţocămilei cu 
demnitatea de conducător al dobitoacelor/ animalelor este un 
mare noroc pentru partida zburătoarelor, face apologia fortunei 
de care trebuie să se profite atunci când se iveşte, indiferent dacă 
e moral sau nu: 

„De care lucru, noi acmu 
vreme de treabă 
şi după poftă aflând, 
cum vom putea 
vremea prelungind, 
darul norocului 
în para focului 
să aruncăm? 

Că bine ştii 

9 

(că pre cât ieste de iute la curgere 
punctul vremii, 
încă mai iuti sint 

9 

mutările lucrurilor în vreme) 
si nu trebuia cineva 

9 

a te învăţa, 

de vreme ce (precum chipul 
norocul mii de mii de obrază 
să fie având 

şi în mii de mii de feliuri pre muritori 
în tot ceasul să fie măgulind), 
adeverit eşti. 



Au nu de cu vară 
stăpânii caselor, de iarnă 
grijindu-să, 

toată zaharaoa trebitoare 
jitniţele şi cămările sale grămădesc? 

(Că ce dă vremea, 
nici avutiia, 
nici nevointa 

9 

poate cumpăra). 

Iară câte primejduitoare 
în vremea viitoare 
mi-ai pomenit, 
acestea încă nu tăgăduiesc 

(că cine vreodată 
norocul supt lăcată 
si norocirea în ladă 

9 

s-au încuiat? 

9 

Sau cine tot cu aceia fortună 
în viaţă s-au slujit, 
de carea vreodată 
să nu să fie năcăjit?). 

Ce a muritorilor mai mult aceasta 
le ieste hirisiia 

9 

(ca în dzua norocului 
să-si arete vârvul cornului, 

9 7 

iară în dzua nenorocului, 
de nevoie să sufere 
şi scoaterea ochiului). 

De care lucru ase socotesc, 
într-această dată, nicicum biruinţa 
la dobitoace să nu rămâie 
(macară şi adevărul părtaş 
şi împreună nevoiaş 
să le fie). 

[O, fortuna bună 

(de ieste în lume vreuna adevărat bună), 
cum si tată, si maică, si soră, 
si frate fortunei rele eşti, 

9 9 ' 

carea până într-atâta pre muritori buiguieşti, 
îmbeti si nebuneşti, 
cât şi spre tabăra adevărului 
desfrânate ostile nebunelor sale socotele 

9 

a-şi slobodzi nu să ruşineadză]" 366 . 


Paranteza ultimă reprezintă, desigur, comentariul auto¬ 
rului, care neagă judecata celui care trăieşte în cercul strâmt al 
norocului (ca să îl parafrazăm pe Eminescu) şi care nu doreşte 
decât să profite cât mai mult de circumstanţele favorabile ivite în 
viaţă, chiar dacă prin aceasta se află în război deschis împotriva 
Adevărului („spre tabăra adevărului/ desfrânate ostile nebune¬ 
lor sale socotele/ a-şi slobodzi nu să ruşineadză"). 


366 Idem, p. 97-98. 

Putem compara, din nou, silogismele personajului cantemi- 
rean cu logica pământească străveche, pe care o invocă un text 
scriptural: 


„Pentru că ziseră întru ei, şi gândind nu dirept: «Puţină 
iaste si mâhnită viata noastră, si nu iaste leac în moartea 
omului, si nu s-au cunoscut cel ce s-au întors de la iad. 

Căci deodată ne-am făcut, şi după aceasta vom fi ca [şi] 
când n-am fost, căci fum iaste răsuflarea în nasurile noastre, 
şi cuvântul [nostru] - scânteaie, întru pornirea inimii noas¬ 
tre, care stingându-se, cenuşă se va alege trupul, şi duhul se 
va răsipi ca un văzduh moale. 

Si numele nostru se va uita cu vreame, si nimeni nu va 

9 7 9 

pomeni lucrurile noastre şi să va treace viaţa noastră ca urma 
norului şi ca negura să va răsipi, gonindu-se de razele 
soarelui, şi de fierbinţeala lui îngreuindu-se. 

Pentru că treacerea umbrii iaste vreamea noastră, si nu 
iaste înturnare săvârşitului [sfârşitului] nostru, căci s-au 
pecetluit şi nimeni nu se întoarce [din moarte]. 

Venit, dară, si să dobândim den ceale ce-s bune, si să 
ne trebuim cu zidirea ca cu tinereaţele, degrabă. 

De vin de mult preţ şi de miruri să ne săturăm şi să nu 
ne treacă pe noi floarea văzduhului [mireasma aerului, a 
vântu-lui]. Să ne [în] cununăm cu flori de trandafiri, până a 
nu se veşteji. 

Nimenilea dintre noi să nu fie fără parte, de a noastră 
răsfăţare pretutindinea să lăsăm semne de veselie, căci 
aceasta e partea noastră şi acesta e sorţul (s. n.). 

Să asuprim pe săracul dirept, să nu cruţăm văduva, 
nici de ale bătrânului cărunteate de mulţi ani să ne ruşinăm. 

Să fie noao vârtutea [puterea] legea direptăţii» ,, etc. (înţ. lui 
Sol. 2,1-11, Biblia 1688). 


Poate că nu degeaba introduce Cantemir în „oastea socote¬ 
lilor" Cucunozului şi câteva zicători sau proverbe româneşti (sau 
cugetări versificate, încetăţenite în conştiinţa românilor): 


„cum vom putea /.../ 
darul norocului 
în para focului 
să aruncăm? 


* 


ce dă vremea, 
nici avutiia, 
nici nevointa 

9 

poate cumpăra 


* 


cine vreodată 
norocul supt lăcată 
si norocirea în ladă 

9 

s-au încuiat? 

9 


* 


a muritorilor mai mult aceasta 
le ieste hirişiia [caracterul] 

(ca în dz[i]ua norocului 
să-si arete vârvul cornului, 
iară în dzua nenorocului, 
de nevoie să sufere 
şi scoaterea ochiului)". 


Adică: de ce să ne aruncăm noi norocul în foc şi să nu pro¬ 
fităm de oportunităţi, chiar dacă sunt nedrepte? 

Pasajul scriptural citat califică, însă, o astfel de gândire ca 
fiind profund atee, împotriva lui Dumnezeu, a adevărului şi a 
dreptăţii. Scopul didascalic al operei lui Cantemir nu trebuie 
ignorat, cu atât mai mult cu cât trăia în veacul moraliştilor. 

Norocul acesta este însă schimbător (fortuna labilis): „noro¬ 
cul mii de mii de obrază [feţe]/ să fie având/ şi în mii de mii de 
feliuri pre muritori/ în tot ceasul să fie măgulind". „Sau cine tot 
cu aceia fortună/ în viaţă s-au slujit,/ de carea vreodată/ să nu să 
fie năcăjit?". 

Nu cu multă vreme înainte scrisese şi Miron Costin poemul 
său, Viiaţa lumii , din care reamintim câteva versuri: 

„Trec zilele ca umbra, ca umbra de vară; 

Cele ce trec nu mai vin, nici să-ntorcu iar. 

Trece veacu desfrânatu, trec ani cu roată. 

Fug vremile ca umbra şi nicio poartă 
A le opri nu poate. Trec toate prăvălite 
Lucrurile lumii şi mai mult cumplite. 

Şi ca apa în cursul său cum nu să opreşte, 

Asa cursul al lumii nu să conteneşte. 

9 9 

Fum şi umbră sântă toate , visuri şi părere (s. n.). 

Ce nu petrece lumea şi ce nu-i cădere? 

Spuma mării şi nor supţii cer trecătoriii. 

Ce e în lume să nu aibă nume muritoriu? /.../ 

Supţii vreme stăm, cu vreme ne mutăm viiaţa. 
Umblăm după a lumii înşelătoare faţa. 
Vremea lumii soţie si norocul alta, 

5 5 7 

El a sui, el a surpa, iarăşi gata. /.../ 

El suie, el coboară, el viiaţa rupe. 

Cu soţiia sa, vremea, toate le surpe. 
Norocul la un loc nu stă, într-un ceas schimbă pasul. 
Anii nu potii aduce ce aduce ceasul" 367 . 


în literatura noastră, tema norocului nestătător este subor¬ 
donată celei biblice a deşertăciunii deşertăciunilor (vanitas vani- 
tatum). Cei ce-şi pun speranţa şi încrederea în noroc trebuie să 
ştie că acesta are mii de fete si că niciodată nu este stabil. El e o 

5 5 5 

iluzie deşartă, un cameleon care înşală şi sporeşte şi mai mult su¬ 
ferinţa acestei si asa vremelnice si dureroase existente umane: 

5 5 5 5 5 

„Călătoriia noastră în ceastă lume iaste foarte sâr- 
guitoare, ca o apă repede ce cură. Aşea şi noi curăm şi ne 
apropiem de moarte, şi dzilele noastre trec ca o umbră de 
nuăr fără de ploaie" 368 . 


De aceea Eminescu refuza să trăiască în cercul strâmt al 
norocului: „Trăind în cercul vostru strâmt/ Norocul vă pe- 


367 Miron Costin, Opere, ed. cit., p. 320-321. 

368 Sfântul Varlaam, Carte românească de învăţătură, ed. cit., p. 282. 

trece" 369 . Şi credem că versul lui Eminescu, „Norocul vă petrece", 
are aceeaşi semnificaţie cu a celui costinian: „Ce nu petrece 
lumea şi ce nu-i cădere?". Unde a petrece are sensul, din limba 
veche, de: a pătimi, a trece dincolo, a sfârşi, a muri. 

Neîncrederea fundamentală în acest noroc, în care îşi pun 
speranţa oamenii fără Dumnezeu, îl făcea să susţină că e nevoie 
ca „Privitor ca la teatru/ Tu în lume să te-nchipui" 370 . Adică să 
poţi să priveşti agitaţia lumii în mod nepătimitor, fără să 
participi la ea şi fără să ai aspiraţiile celor care cred în instinct sau 
în fatalitate. 

Eminescu este de altfel autorul unui vast poem. Memento 
mori sau Panorama deşertăciunilor , care ilustrează ideea că în- 
treaga istorie a lumii nu este decât istoria aspiraţiilor umane 
vane/ deşarte. E cel mai mare şi mai frumos poem din literatura 
noastră modernă care întrupează o cugetare fundamentală a 
literaturii noastre vechi şi care este, mai întâi de toate, o cugetare 
biblică. 

Pe de altă parte. Luceafărul poate fi interpretat ca fiind istoria 
aceluiaşi eşec al vanităţii, la scară personală. Numai că Eminescu 
nu e un Lucifer pierdut pe veci, ci e un Luceafăr pocăit, care, 
încercând să se împotrivească Părintelui şi fiind aproape să cadă 
ca „un fulger ne-ntrerupt/ Rătăcitor" 371 , totuşi a înţeles lecţia 
primită de la Dumnezeu şi „nu mai cade ca-n trecut...din tot 
înaltul", ci se întoarce „în locul lui menit din cer" 372 . îi lasă pe 
alţii, care vor să trăiască în cercul norocului. Adică în lumea lor 
mică şi meschină, guvernată de fantasmele minţii lor orgolioase 
si rele. 

9 


369 Luceafărul, cf. M. Eminescu, Opere I, ed. Perpessicius, p. 181. 

370 Glossă, cf. Idem, p. 196. 

371 Luceafărul, cf. Idem, p. 176. 

372 Idem, p. 181 şi 178. 

Va mai spune Cantemir, prin rostul Brehnacei, undeva mai 
departe, că viaţa oamenilor este condusă de înţelepciunea dum¬ 
nezeiască şi că oamenii nu pot să năzuiască în stabilitatea unei 
situaţii existenţiale, ci trebuie să înţeleagă judecăţile sau pronia 
lui Dumnezeu, care le schimbă sensul vieţii într-un fel sau altul: 

„Aşijderea, Pricina pricinelor 
a toată pricinele 
dintâi privitoare 
şi giudecâtoare 
ieste, 

carile fără cea cădzută [cuvenită] 
plată şi răsplătire 
a le lăsa nu poate /.. ./• 

De care lucru, 
în lucrurile tâmplătoare, 
cei ce cu minte întreagă 
să slujăsc /.../ 
ca oricând calea linestii 

9 

s-ar afla, 

drumul tulburării 
cu lunecătoriu piciorul norocirii 
să nu calce. /.../ 

Asedară, lucrurile muritorilor 

9 7 

si muritorii, 

9 7 

ori ca grăunţele în ciur, 
ori ca spiţele în roată 
ar fi. 

adevărul fără prepus ieste, 
că loc stătătoriu si viată credincioasă 373 

9 9 

cuiva din fire nu s-au dat, 
nici să va da, 

ce toate sfera nestării sale 
sint să încungiure 

şi nesăvârşit ţircălamul [circumferinţa] firii 
sint să împregiure 

si fietecui decât sine cel mai tare ieste 

9 

să să afle 

şi pricina pricinătoare 
fără izbânda pricinirii 
ieste să nu scape" 374 . 


Nimic nu este stătător/ stabil în viaţă, iar omul trebuie „să 
încungiure sfera nestării sale", adică să parcurgă „cercul firii nes¬ 
fârşit", împlinind ceea ce are de împlinit, urmând ce îi este dat 
de sus să împlinească sau să ispăşească. Şi nu înţelege întâm¬ 
plările vieţii şi schimbările „sorţii", până când nu acceptă cele de 
la Dumnezeu: „plată şi răsplătire". Cei care nu văd pronia lui 
Dumnezeu în tot ceea ce li se întâmplă, se încarcerează singuri în 
„cercul strâmt" al egoismului. Şi numai cei care pricep că toate 
lucrurile se petrec cu sens pe lume, merg „în cărarea lineştii şi 
potica păcii" 375 . Altfel, „norocul şi pre porcariu,/ şi pre olariu/ tot 
cu o orbime caută" 376 . 


373 Viată credincioasă = care să nu se schimbe cu nimic. 

9 

374 Dimitrie Cantemir, Istoria ieroglifică, ed. cit., p. 192. 

375 Ibidem. 

376 Idem, p. 290. 

Iar Cantemir compune şi un cântec de jale, plecând - 
programatic - de la Viiaţa lumii a lui Costin, din care reţine 
primele două versuri (fapt grăitor pentru a ilustra intenţiile lui 
Cantemir de a se integra unei tradiţii literare româneşti): 

„A lumii cânt cu jele cumplită viaţă, 

Cum să trece şi să rupe, ca [şi] cum am fi o aţă. 

Tânăr şi bătrân, împăratul şi săracul. 

Părintele si fiiul, rude si-alalt statul. 

In dzi ce nu gândeşte, moartea îl înghite. 

Viilor rămaşi, otrăvite dă cutite. 

Tărna tiranul, tărna ţăranul astrucă. 

Izbânda, dreptatea, în ce-1 află-1 giudecă. 

Unii fericiţi să dzic într-a sa viată. 

După moarte să cunoaşte c-au fost sloi de gheaţă" 377 . 

„Izbânda, dreptatea, în ce-1 află-1 giudecă", reproduce, din 
nou, un verset scriptural. Moartea nu face diferenţă între oameni, 
nu ţine cont de vârstă sau de ierarhiile umane: „Ţărna tiranul, 
ţărna ţăranul astrucă" - este de remarcat şi aliteraţia, care suge¬ 
rează chiar, cum ni se pare, îngroparea ţărânii, loviturile sacadate 
de lopeţi. 

Multe reflecţii de acest fel inserase Cantemir si în Divan, 

9 9 ' 

între care amintim: 

„căci ţărna pe pieptul lui [al lui Alexandru Macedon] 

s-au suit, 
ochii i-au împlut, 

377 Idem, p. 194. 

gura i-au astupat 
şi cu aciasta pildă aducându-i 
că, nesăturându-să de slavă, 
să să sature de lut; 
şi trupul acela ce oamenii 
fiiu lui Dumnedzău 
- pentru frumuseţea [lui Alexandru] - 
a fi socotiia, 

viermii şi gândacii pământului l-au mâncat, 
si din tărnă fiind, 
iarăşi în tărnă s-au întors" 378 . 


* 


„Să ştii că [cei avuţi] 
numai cu o felegă de pândze învăliţi, 
ca [şi] cum ar fi în cămeşă de mătasă învăscuţi, 
si într-un săcriiu asedzati, 

ca în haina de purpură mohorâtă 379 învăscuţi [îmbrăcaţi], 

şi în gropniţă aruncaţi, 
ca în saraiurile şi polaturile 
[palaturile sau cămările împărăteşti] 
cele mari si desfătate asedzati, 
s-au dusu-să, 

iar altă nemică nici în sin [sân], 
nici în spate 

n-au rădicat cu sine să ducă" 380 . 


378 Dimitrie Cantemir, Divanul, op. cit., p. 21. 

379 Mohorât = roşu-închis, purpuriu, stacojiu. 

380 Dimitrie Cantemir, Divanul, op. cit., p. 27. 

Peste mai bine de un secol, Vasile Aaron va scrie un poem 
lung. Reporta din vis, în care mormintele vorbesc, readucând în 
atentie vechile refrene: 

9 

„Toate câte vezi sunt deşertăciune. 

Toate prav, cenuşă, toate stricăciune. 

Să le iau pe rând, priveşte la mine. 

Vei afla că-n lume nu e nici un bine. /.../ 

[Moartea] e în lume peste toţi mai mare, 

Nice o ştiinţă de preteşug are. 

La bătrâni vedem că cumplită vine, 

/V 

Insă de cei tineri au iaste-i ruşine? 

9 

Pre toţi într-un chip soarbe tirăneşte 
Şi la locul său [de veci] îi povăţuieşte. /.../ 

Averile mele au fost multe foarte. 

Ci nu mă putură scăpa de la moarte. /.../ 

Maica mea, pământul, gol lumei m-au dat 
Gol mă duc la dânsa, gol şi despuiat. 

/•••/ 

Un mormânt cernit le cuprinse toate. 

/V 

învăţaţi din mine, ticăloase gloate! /.../ 

Din câte avu, nimic nu are. 

Decât trupul dat vermilor mâncare. /.../ 

Vârsta şi frumseţa, veşminte grijite. 

Toate putrejunei se află jârtfite. 

/•••/ 

Vai, lume amară si înşelătoare 
Bine cunoscui a ta umblătoare! 

Din nimic născută mă-ncurci cu norocul. 
Când arde mai bine îmi potoleşti focul" 381 


Tradiţia lui vanitas vanitatum, cu toate motivele sale sub- 
secvenţe (ubi sunt qui ante nos? , ruinele trupului şi ale lumii, 
moartea care nu face diferenţa sau care şterge orice diferenţe 
între oameni, timpul care fug e/ fugit tempus, norocul nestatornic/ 
fortuna labilis etc.) are o existenţă impresionantă în literatura 
noastră - începând cu literatura veche ( învăţăturile lui Neagoe 
Basarab, Cazaniile , Psaltirea în versuri a lui Dosoftei, operele lui 
Miron Costin şi ale lui Cantemir etc.), fiind apoi la fel de mult 
solicitat în preromantism şi romantism 382 , dar şi în modernism, 
revenind cu consecvenţă în fiecare epocă literară. 

In cărţile noastre, am dedicat ample analize operelor unor 
mari poeţi ai epocii moderne, în care am atras atenţia, la 
momentul oportun, asupra recurenţei temei deşertăciunilor (cu 
subdiviziunile ei). 

Fără a putea fi exhaustivi, am dori, ajungând în acest punct, 
să facem o paranteză, în care să reţinem atenţia doar cu câteva 


381 A se vedea: Scrieri literare inedite (1820-1845), alese, adnotate şi 
comentate de Paul Cornea, Andrei Nestorescu şi Petre Costinescu, Ed. 
Minerva, Bucureşti, 1981, p. 16-109. 

382 A se vedea, din nou, cartea noastră: Epilog la lumea veche, I. 1, op. 
cit., cf. https://www.teologiepentruazi.ro/2014/01/ll/epilog-la-lumea- 
veche-i-l-editia-a-doua/. 

scurte exemple care să dovedească persistenţa excepţională a 
acestei teme în poezia noastră şi după Eminescu. 

Un poet post-romantic (situat între simbolism şi tradi¬ 
ţionalism - ca să folosim definiţiile încă în vigoare). Ştefan 
Octavian Iosif, va recurge (intenţionat sau nu) la stilizarea 
metonimică practicată şi de Villon 383 , pe cât de suavă, pe atât de 
dramatică: 


„Un lung suspin de harfe-eoliene 
Pluteşte-n aer, scade, creşte iar. 

Şi cad încet, rotindu-se alene. 

Foi veştede desprinse din umbrar. 

Plâng harfele şi îndelung suspină. 
Şi-n plânsul lor pare că prind cuvânt: 
«...Ce mândr-ai fost odat' şi tu, grădină! 
Mireasma ta si floare, unde sunt?...»" 384 . 

(Strofe) 


383 Metaforizată de un poet medieval, vechea interogaţie ubi sunt qui 
ante nos? (unde sunt cei care au fost înaintea noastră?) - spre exemplu - a 
devenit ou sont Ies neiges d'antan?. 

A se vedea: 

http://en.wikipedia.org/wiki/Ballade_des_dames_du_temps_jadis. 

384 Versul reprezintă prelucrarea subtilă a unui motiv biblic, 
reprodus şi în Psaltirea versificată, cât şi în Viiaţa lumii a lui Miron Costin, 
dar care a trecut şi în lirica populară. Alecu Russo, în Poezia poporală, 
reproducea aceste versuri culese din folclor: „Viaţa omului,/ Floarea 
câmpului! [cf Ps. 89, 6]/ Câte flori p-acest pământ,/ Toate se duc la 
mormânt". 

Ceea ce realizează el, însă, este sinteza unui întreg cor de 
motive considerate simboliste, care îmbină tema florilor şi a gră¬ 
dinilor cu cea a extincţiei (Dimitrie Anghel în mod deosebit, dar 
şi alţii). 

însă moartea si ruinele materiale reclamă îmbălsămarea 

9 

amintirii şi înmiresmarea cu dorul transcendenţei. Faptul se 
poate observa chiar în poezia primului precursor al simbo¬ 
lismului în lirica noastră, Traian Demetrescu (Tradem): 

„Că uite, luna blondă, în razele ei sfinte. 

Ce praf de aur varsă pe tristele morminte!... 

Dar nopţii din coşciuguri nu-i poate da scântei... 

Şi aerul miroase a chiparoşi şi tei... 

Pluteşte pretutindeni dumnezeieşti arome 
Din flori ce le născură a nopţilor atome... 

O.. .ei ne dau miresme atât de dulci, îmi zic. 

Si noi le dăm uitare sau nu le dăm nimic! 

5 

Pribegi pe drumul vieţii şi ei au fost odată: 

Şi pare, prin frunzişuri, himeric, că s-arată 
Perechi de-amanţi, şoptindu-şi al inimilor grai. 

Şi-acum acele inimi sunt praf şi putregai! 

Se-nmlădie salcâmii, ca plete despletite. 

Pe gropi înţărânate, pe lespede cioplite. 

Aleargă liliecii rotindu-se năuci. 

Iar vântul se strecoară molatic printre cruci... 

Şi...trist, ca nişte glasuri metalice, sonore. 

Vibrează în cadenţe un şir de repezi ore. 

Pe paginile vremii se-nscriu perechi-perechi. 
Tot repetând al vieţii acelaşi cântec vechi!". 

(Noapte de vară, voi. Sensitive, 1894) 


Coerenta tematică si simbolică, atât cu literatura veche, cât 
si cu Bolintineanu si Eminescu, este remarcabilă. Reţinem, mai 

9 9 ' 9 ' 

departe, un poem al lui Dimitrie Anghel: 


„în murmurul fântânei plânge povestea vremilor trecute... 
De ştii s-asculţi, auzi iar glasul atâtor guri ce-s astăzi mute: 
S-a potolit atâta viaţă, ş-a ars atâta foc de soare. 

De ani şi ani, de când tot curge împrăştiind mărgăritare. 

/•••/ 

Sunt ani şi ani...dar astăzi unde-s copiii gureşi? Unde-i oare 
Copila ce privea uimită la curcubeiele de soare?"etc. 

(Murmurul fântânei) 


„Curgea nedumerita vremea va spune [Anghel] şi în alt 
poem (în Luxemburg ), însă amprenta acestui fugit tempus şi 
a unui ireprimabil vanitas vanitatum se poate culege în per¬ 
manenţă, în versurile sale, din zdrenţe de petale şi din glorii 
estompate de miresme" 385 . 


385 Dr. Gianina Maria-Cristina Picioruş, Trei poeţi şi-un început de secol, 
Teologie pentru azi. Bucureşti, 2014, p. 154, cf 

https://www.teologiepentruazi.ro/2014/06/13/trei-poeti-si-un- 

inceput-de-secol/. 

Faptul că, la noi, „nu a existat o ruptură radicală între 
literatura romantică [...] şi simbolism" şi că acesta din urmă a 
fost „o manifestare neoromantică" 386 , a făcut ca multe dintre 
temele şi motivele foarte vechi ale literaturii noastre, prezervate 
de prepaşoptişti, paşoptişti şi de Eminescu, să se transmită mai 
departe, schimbând puţin veşmintele poeziei, dar păstrându-şi o 
fizionomie de recunoscut. Ne rezumăm, pentru moment, la foar¬ 
te puţine exemple: 

„Pe strade-n pâlcuri negre trec oamenii grăbiţi: 

Deşertăciunea-i duce spre zări nălucitoare... 

Şi seara-n giulgiu-i negru ascunde oraşul alb...". 

(Şerban Bascovici, Prin albele răspântii) 387 


* 


„Flori ce-mi sădise copilăria 
De care vârsta m-a rătăcit. 
Pierzând aroma cu veselia. 
Sub ţeastă acum moarte-aţi pălit 
Si se întinde monotonia". 

5 


(Mircea Demetriade, Monotonia) 388 


* 


A se vedea şi p. 164-165, 175-176, 211-219 etc. 

3 86 Mircea Scarlat, în prefaţa la Climat poetic simbolist , Ed. Minerva, 
Bucureşti, 1987, p. XI. 

387 Climat poetic simbolist, op. cit. supra, p. 3. 

388 Cf. Idem, p. 25. 

„Eu vieţuiesc în parcuri înfundate 

/V 

In care rodul moare necules. 

Eu lâncezesc pe-aleele uitate 

/V 

In care un linţoliu larg şi des 

/V 

închide orizonturile toate". 

(D. Iacobescu, In umbră) 389 


* 


„Păşesc pierdut prin lumi de vise, pribeag pe drumuri sidefii. 
Ascult şoptirile de apă, doinirea pomilor pustii. 

Privesc păduri în depărtare, cum fruntea veştedă-şi înclină. 
Sunt pelerinul deznădejdei setos de veşnică lumină. /.../ 

Şi-n noaptea de vedenii negre ce lin în sufietu-mi pătrund. 
Ascult, nebun, cum toamna-şi plânge paloarea ei de muribund". 

✓V 

(I. M. Raşcu, In oraşul gotic) 390 


* 


„Din lumea sumbrelor cavouri, parfum de smirnă şi de floare 
Pluteşte-n aerul de moarte pe sub frunzişuri visătoare... 

Şi clopotele-nduioşate de plânsul magicelor surle 
îngână simfonii de vise din vârful goticelor turle". 

(I.M. Raşcu, Din lumea sumbrelor cavouri) 391 


389 Cf. Idem, p. 75. 

390 Cf. Idem, p. 135. 

391 Cf. Idem, p. 137. 

* 


„în atmosfera-mbălsămată, din lămpi de-aramă lucitoare. 

Fâşii de raze uniforme adorm pe cadre visătoare /.../ 

.. .Şi vă deschid cu mâini pioase, în vraja serilor târzii, 
Albumuri vechi, decolorate, cu galbene fotografii, 

/•••/ 

Pluteau parfumuri de tămâie...de-atunci e moartă, căci o spune 

Figura ei, pe care noaptea şi-a-ntins funebrele-i genune 

Şi gestul ei timid şi galeş, întreaga ei îmbrăcăminte... 

O, tot din mica ei fiinţă exală-arome de morminte. /.../ 

„A fost demult, nici nu pot bine ca gândurile să-mi adun 
Să ştiu de cânt muri..." [etc.] 

(I. M. Raşcu, Albumuri) 392 

Bacovia însuşi e suma multor „ecouri sepulcrale" - de fapt, 
el a scris poemul Plumb între 1900-1902 393 , deşi majoritatea citito¬ 
rilor au idee doar de apariţia volumului Plumb în 1916. 

Lirica lui Bacovia este, în bună măsură, cea mai modernă 
ilustrare a temei deşertăciunilor în literatura noastră, chiar dacă 
expusă în stil simbolist/ sincopat/ modernist. S-a făcut chiar ob¬ 
servaţia că 

9 


392 Cf. Idem, p. 144-146. 

393 Cf. Mircea Scarlat, George Bacovia. Nuanţări, Ed. Cartea Ro¬ 
mânească, Bucureşti, 1987, p. 51. De reţinut şi faptul că, în aceeaşi 
perioadă, „în nota vechiului romantism este scris, în 1902, poemul Strigoii'' 
(cf. Idem, p. 40), pe lângă alte poeme calificate ca aparţinând unui neoro¬ 
mantism decadent. 

„Bacovia apare drept un avatar modern al cronicarului 
medieval. [...] Bacovia se comportă cu detaşarea cronicaru¬ 
lui unui timp supus pieirii" 394 ... 

Din creuzetul acesta simbolist al începutului de secol nu s- 
a născut însă în principal Bacovia, ci şi alţi poeţi importanţi, mai 
ales tradiţionalişti. Din şi de acest simbolism se desprind Tudor 
Arghezi, Ion Pillat şi Adrian Maniu (fără să mai punem la soco¬ 
teală influenţele asupra multor altor poeţi). 

La noi, în mod paradoxal, spiritul conservator care era 
Mihail Eminescu (tradiţionalist în spirit şi modern în formă) a 
fost personalitatea poetică care a făcut, cu adevărat, să se nască 
simbolismul, iar simbolismul, la rândul său, a născut...câţiva 
mari poeţi tradiţionalişti. 

Ultimul poem evocat mai sus, Albumuri, al lui I. M. Raşcu, 
din 1911, îl anunţă pe Ion Pillat: 

„Pendulele bătrâne mai bat acelaşi ceas. 

Prelung, ca o dojană, în liniştea sonoră. 

Dar timpul intră-n casă trântindu-i altă oră../'. 

(Casei din dccil ) 


* 


„Pe scrin, păstrând privirea ei vie, au rămas 
Pe galbena gazetă ce-ncremeneşte anul. 
Odaia de-altădată mi-arată talismanul: 
Iau ochelarii moartei şi-i pun sfios pe nas. 


394 Idem, p. 88, 93. 

Prin abureala vremii nu s-a schimbat nimic. 
Doar pozele din rame vechi au întinerit 
Dar din adânc de-oglindă, în faţă, mi-a zâmbit 
în jilţul ei ca-n vremea când eram mic, bunica ,/ . 

(i Ochelarii bunicii) 


* 


„Nu s-a clintit nimica şi recunosc iatacul 
Bunicului pe care, viu, nu l-am cunoscut. 
Rămase patu-i simplu şi azi nedesfăcut. 

Şi ceasul lui pe masă, şi-a mai păstrat tic-tacul. 

Văd rochia bunicii cu sal si malacov. 

Văd uniforma veche de „ofiţer" la modă 
Pe când era el Junker - demult - sub Ghica-vodă 
Când mai mergeau boierii în butcă la Braşov. 

Şi lângă băţu-i rustic, tăiat în lemn de vie. 
Văd putina lui unde lua băi de foi de nuc. 

A scârţâit o uşă...un pas...şi-aştept năuc 
Să intre-aci bunicul dus numai până-n vie. 

Un rontăit de soarec sau ceasul mă trezi? 

9 9 

Ecou îşi fac, în taină, ca rimele poemii... 

Şi ceasul vechi tot bate, tic-tic, la poarta vremii. 
Si şoricelul roade trecutul zi cu zi". 

5 9 


(i Odaia bunicului) 

Legat tot de subiectul nostru, ne-a reţinut atenţia dezvol¬ 
tarea toposului vremelniciei şi al morţii care nu alege, în versu¬ 
rile lui Maniu şi Arghezi: 

„E frig, pustietate. Rea, noaptea-naintează; 

Scobor în amintire ca într-un vechi mormânt. 
Vremelnicia-n toate pieirea-şi întrupează. 

Nu mai găsesc nici viaţa, nici morţii nu mai sunt". 

(Adrian Maniu, Rătăcire) 

* 

„Plângi. Ai vrea să-l săruţi, înc-o dată. 

Măcar cum l-au lăsat viermii-n pământ. 

Cum să-l găseşti, când toţi la fel sunt. 

Osul nu l-ai putea osebi niciodată. 

Toţi seamănă, la toţi: o tigvă boltită. 

Priviri scobite, fălci râzând mut. 

La toti care au rămas. La toti câţi au trecut 

3 3 3 

De păcate, durere, ispită. 

Osul lui, la fel cu al străinului; 

Cum un bob de rouă, seamănă bobului de rouă. 

Inima a tăiat-o plugul în două. 

Şi o sug în pace, buruienile câmpului...". 

(Adrian Maniu, Târziu de tot) 

* 

„Tu eşti, mamă? Mi-e frică. 

Mamă bună, mamă mică! 

Ţi s-a urât în pământ. 

Toţi nu mai sunt, 

9 7 

Toţi au plecat de când ai plecat. 

Toţi s-au culcat, ca tine, toţi au înnoptat. 
Toţi au murit detot. 

9 

Si Grivei s-a învârtit în bot 

9 

Şi a căzut. S-au stârpit cucuruzii. 

S-au uscat busuiocul si duzii. 

Au zburat din streasina lunii 

9 

Şi s-au pierdut rândunelele, lăstunii. 
Ştiubeiele-s pustii, 

Plopii-s cărămizii. 

S-au povârnit păreţii. A putrezit odaia... /.../ 

Aici nu mai stă nimeni 
De douăzeci de ani... 

Eu sânt risipit prin spini şi bolovani... 

Au murit şi numărul din poartă 
Şi clopotul şi lacătul şi cheia". 

(Tudor Arghezi, Duhovnicească) 


* 


„Căci dintr-un om, întreagă, nu vine niciodată 
O singură bucată. 

Şi ce-a rămas dintr-însul se scoate la lopată; 
O labă, şoldul, braţul, întregi numai bucăţi 

De om, şi zdrenţe, sferturi, fărâme, jumătăţi; 

O palmă delicată, la deget cu inelul 
Logodnei: nu-ncepuse prăpădul şi măcelul, 
într-un sicriu grămadă, intrau de-a valma paie, 
Ţărână-amestecată cu păr şi măruntaie. 

Bărbaţii şi copiii, ciozvârte şi crâmpeie 
De mădulări şi resturi gingaşe de femeie". 

(Tudor Arghezi, Convoiul sicrielor) 

Incursiunea noastră poate avansa - pentru că obsesia morţii 
şi sentimentul vanităţii sunt bine reprezentate şi în lirica postbe¬ 
lică -, dar nu ne permite spaţiul. 

Ne oprim aici cu această paranteză (poate cam lungă şi care 
ar putea deveni...o carte întreagă), dar prin care am dorit să 
arătăm că acest topos al deşertăciunii deşertăciunilor are o conti¬ 
nuitate si o rezistentă remarcabile în literatura noastră... 

9 9 

Caracterul ortodox al filosofiei lui Cantemir este evident. 
Precizările sale respectă dogma şi morala ortodoxă întocmai, 
chiar dacă sunt exprimate într-un mod mai neobişnuit. Putem 
spune nu numai că Istoria ieroglifică este o poveste de viaţă trans¬ 
formată în parabolă sau fabulă, dar şi că este Divanul său obiec¬ 
tivat literar-artistic. Opera aceasta este prima şi cea mai mare şi 
mai grăitoare dovadă a faptului - pe care eu l-am afirmat de 
mult, dar mi s-a atras atenţia că aş greşi fundamental şi aproape 
mi s-a interzis să-l mai afirm - că metamorfoza literară si 

9 

adaptarea scriiturii la stilul/ stilurile epocii nu indică deloc, în 
mod automat, o reconfigurare interioară substanţială a scriito¬ 
rilor români şi o părăsire a tradiţiei literare şi de gândire. Adevăr 
valabil şi pentru epocile următoare celei în care a scris Cantemir, 

după cum am demonstrat în cărţile noastre. Dimpotrivă, mulţi 
dintre scriitorii români se gândesc nu cum să o rupă cu tradiţia, 
ci cum să prelucreze datele tradiţiei într-o formă stilistică nouă, 
fără să-i altereze conţinutul/ esenţa. 

Istoria ieroglifică e paradigmatică pentru literatura română 
din acest punct de vedere, e un adevărat etalon care poate fi 
studiat intens şi minuţios pe această latură interpretativă. 

/V 

Intr-un anumit sens, pionieratul le aparţine lui Dosoftei (în 
primul rând) şi Miron Costin, care au creat, să zicem aşa, poezia 
modernă românească - o numim astfel în raport cu tiparul bizan¬ 
tin imnografic, care, de asemenea, a constituit o alternativă imni- 
co-poetică până târziu. Reamintim că ucenicul Sfântului Antim, 
Gheorghe Radovici, opunea cântecelor de lume pe cele biseri¬ 
ceşti (în prefaţa Catavasierului din 1713). 

Ataşamentul lui Cantemir fată de tradiţia ortodoxă, literară 

9 9 9 7 

/V 

şi teologică a ţării sale este indubitabil. In această direcţie, reţi¬ 
nem şi noi aprecierile marelui dogmatist ortodox al secolului 
trecut. Dumitru Stăniloae: 

„Tocmai datorită acestei existente de sine a ţărilor 
române şi unei dezvoltări a vieţii mănăstireşti, pe care au 
putut-o menţine ele, şi copierii bogate de manuscrise de 
spiritualitate ortodoxă, iar mai târziu tipăririi de cărţi cu 
acest conţinut, din care unele puteau fi trimise şi la celelalte 
popoare ortodoxe, s-a putut menţine neîncetat spirituali¬ 
tatea Sfinţilor Părinţi în acest monahism. 

9 9 

Aceasta, la rândul ei, a făcut ca şi în creaţia teologică 
românească să se menţină linia veche patristică printr-un 
Neagoe Basarab, prin Varlaam, Dosoftei, Dimitrie Cantemir , 
în vreme ce teologia greacă sau rusă au oscilat între influ¬ 
enţa catolică şi cea protestantă (de exemplu, [...] la ruşi. 

între tendinţa catolicizantă a Şcolii de la Kiev, până la Petru 
cel Mare, prin Teofan Procopovici, până ce, prin Dimitrie 
Cantemir, începe să se descopere linia ortodoxă în spiritua¬ 
litate, întărită apoi prin Vasile de la Poiana Mărului şi Paisie 
Velicicovschi, trăitori în Moldova, unde au venit probabil 
după ce au aflat de monahismul acesteia prin Dimitrie Cantemir 
(s. n.)" 395 . 


Părintele Dumitru Stăniloae se referă la lucrarea lui 
Cantemir, Loca obscura in Catechisi 396 , scrisă în Rusia pentru a 
corecta devierile teologice ale lui Teofan Procopovici. însă e 
important de reţinut afirmaţia sa, aceea că Dimitrie Cantemir a 
constituit avangarda renaşterii isihaste petrecută în secolul al 
XVIII-lea pe pământ românesc 397 . 

Familiaritatea lui Cantemir - si nu numai familiaritatea, ci 
intimitatea lui - cu Scriptura şi cu textele patristice, cu izvoarele 
hagiografice şi isihaste, este inechivocă nu numai în Divan, dar şi 
în Istoria ieroglifică, după cum am văzut şi vom mai avea destule 

/V 

prilejuri să remarcăm. In ceea ce priveşte ortodoxia Metafizicii, 
aceasta a fost apărată de Lucian Blaga 398 . 

Acestea fiind zise, ne întoarcem la problema noastră, şi 
anume la modul în care Dimitrie Cantemir compune o naraţiune 
în versuri (am putea zice), considerată drept prima operă 

395 Dumitru Stăniloae, Din istoria isihasmului în Ortodoxia română, Ed. 
Scripta, Bucureşti, 1992, p. 6, apud Adriana Babeţi, Bătăliile pierdute. 
Dimitrie Cantemir. Strategii de lectură, Ed. Amarcord, Timişoara, 1998, p. 72. 

396 A se vedea: http://cantemir.asm.md/lucraril7. 

397 Iar Sfântul Paisie Velicicovski „nu numai că este de origine 
română, ci, mai mult, se înrudeşte cu familia Anei Bantăş, mama lui 
Dimitrie Cantemir", cf. Adriana Babeţi, op. cit. supra, p. 72. 

398 Cf. Idem, p. 67-68. 

beletristică sau primul roman în limba română, şi care este în 
acelaşi timp înţesată de pilde teologice şi morale, de divagaţii 
care consună cu învăţătura tradiţională. 

9 9 

Aici nu e vorba numai de intertextualitate, ci şi de inge¬ 
nioasa combinare programatică a unui conţinut arhaic cognitiv 
cu o formulă stilistică şi literară înnoitoare. Şi insist asupra 
acestor aspecte pentru un motiv foarte bine determinat, acela că, 
în istoria si critica noastră literară, modernitatea formală a con- 
stituit argumentul „irefutabil" al schimbării de mentalitate şi al 
diversificării opţiunilor filosofice ale scriitorilor. De aceea, mi s-a 
spus să nu mai vorbesc despre legătura organică între literatura 
română veche si cea modernă, sub cuvânt că istoria literaturii 
este istoria evoluţiei formelor literare, în mod exclusiv, în indife¬ 
renţă faţă de substanţa lor cognitivă. 

Nu se ia în considerare faptul că, în condiţiile unei evoluţii 
istorice aparte, fluidul interior de simţire şi gândire poate curge 
în forme modificate, dacă adaptarea la condiţiile istorice o cere. 
Iar scriitorii noştri nu o dată au pus vinul vechi în amfore noi, 
printr-o strategie intuită, părut simplă şi totuşi dificil de pus în 
practică. 

Noi vrem să avem nu numai o literatură sincronă cu cea 
occidentală, dar şi o istorie literară sincronă - care să spună 
aceeaşi poveste critică, în condiţiile în care istoria noastră e alta. 

Sorin Alexandrescu remarca acest aspect, pe care majori¬ 
tatea istoriilor noastre literare îl ignoră: 

„De la Eminescu la Blaga şi Io[a]n Alexandru, de la 
Creangă la Sadoveanu şi Marin Preda, numeroşi scriitori 
români au îmbinat inovaţiile estetice cu un tradiţionalism 

9 9 

ideologic. Faţă de alte culturi, precum cea franceză, de exem¬ 
plu, în care marile nume aparţin mai ales scriitorilor care au 

provocat rupturile cele mai spectaculoase cu trecutul, situa¬ 
ţia culturii române poate părea neobişnuită (s. n.)" 399 . 


Mai mult, la noi, marii creatori sunt cei care au făcut efortul 
copleşitor de a crea un veşmânt stilistic cât mai desăvârşit, în 
acord cu exigenţele epocii, dar care au un fond sufletesc şi mental 
eminamente tradiţional, conservator. Motiv pentru care critica 
noastră literară a preferat, nu de puţine ori, să lucreze mai mult 
cu programele şi teoriile literare (mai sincroniste) decât cu textele 
literare în sine. 

Reafirm ceea ce spuneam şi altădată: spiritele cele mai 
tradiţionaliste sunt şi cele mai creatoare şi mai profund gândi¬ 
toare şi vizionare, ajungând cele mai moderniste în expresie şi 
reuşind nu o dată să se aşeze, prin forţa ideilor, în avangarda 
evoluţiei ulterioare a literaturii. E cazul si al lui Dimitrie Cânte- 

9 9 

mir, despre ale cărui intuiţii literare anticipative am vorbit şi vom 
mai vorbi. 

Revenind în sfârşit la text, după acest ocol teoretic mai lung, 
dar nu inutil, observăm că intriga struţocămilească se complică 
foarte mult. Nu numai că Strutucămila e un hibrid nefiresc, nu 
numai că acest hibrid este travestit, adăugându-i-se „coarne buo- 
reşti ,/ , dar mai face şi nunta cu Helge, alcătuind un cuplu demn 
de Frumoasa si bestia 400 : 

9 

„şi precum câteodată frica vulturului 
pre iepure după broască mărită. 


399 Sorin Alexandrescu, Paradoxul român, Ed. Univers, Bucureşti, 
1998, p. 36. 

400 A se vedea: 

http://en.wikipedia.org/wiki/Beauty_and_the_Beast. 

ase voia norocului 

9 

pre Helge după Cămilă au măritat. /.../ 

O, dreptate sfântă, 
pune-ţi îndreptariul 
si vedzi strâmbe 

9 

şi cârjobe 

lucrurile norocului, 

ghibul, gâtul, 
flocos pieptul, 
botioase genunchele, 
cătălige picioarele, 
dintoasă fălcile, 
ciute urechile, 
puchinoşi ochii, 
suciţi muşchii, 
întinse vinele, 
lăboase copitele 
Cămilei, 

cu suleget trupul, 
cu albă pieliţa, 
cu negri şi mângâioşi ochii, 
cu supţiri degeţelele, 
cu roşioare unghişoarele, 
cu molceluse vinişoarele, 
cu iscusit mijlocelul 
şi cu rătungior grămăgiorul 
Helgii, 

ce potrivire, ce asămănare 

si ce alăturare 

9 

are? 

O, noroc orb şi surd, 
o, tiran nemilostiv 
şi păgân fără lege, 
o, giudeţ strâmb şi făţarnic, 
pravilă strâmbă şi fără canoane! 

Ascultaţi, morţilor 

9 ' 9 

şi priviţi, viilor: 

Cămila cu Helge să împreună, 
filul si şoarecele să cunună 

9 9 

si dealul cu valea să iau de mână. 

9 

Ce ureche au audzit, 
ce ochiu au vădzut 

sau ce gură din veci lucru ca acesta au povestit? 

(Tacă, dară, pripitorile 
unde cântă ursitorile, 
că nici neam cu neam, 
nici chip cu chip, 
nici feliu cu feliu a potrivi 
caută, 

ce numai ce va face 
şi lucreadză ce-i place)" 401 . 

Situaţia acestor jelanii ieroglifice, dacă au un model popular 
românesc, sau, dimpotrivă, un model cult bizantin, trebuie privi- 


401 Dimitrie Cantemir, Istoria ieroglifică, ed. cit., p. 108-109. 

tă cu atenţie. Dreptate are şi Dragoş Moldovanu, care vede doar 
modele culte pentru acest tip de plângeri. Nu este însă cu totul 
de ignorat nici interferenţa (chiar şi fragmentară sau numai de 
ritm sau de tonalitate) cu bocetul popular. Problema aceasta, a 
interferenţei timpurii, în literatura noastră, cu unele modele 
populare, nu este la fel de simplu de soluţionat ca cea care sur¬ 
vine mai târziu, în epoca romantică şi modernă. Pentru paşop¬ 
tişti, recuperarea folclorului era ideologie literară. 

Scriitori precum Dosoftei sau Cantemir nu vor să recupe¬ 
reze folclorul, ca izvor de inspiraţie în operele lor, ci stârnesc 
uneori, în mod intenţionat, o confuzie a formelor culte cu cele 
populare, pentru ca plaja de adresabilitate să fie mai largă. 
Programul lor este educativ, în sens religios şi moral, motiv 
pentru care apelează la toate resursele necesare, care să-i poată 
face înţeleşi şi de către un public mediu. 

în legătură cu Dosoftei, spre exemplu. Petru Caraman ne-a 
oferit o lămurire pe care n-am aflat-o în altă parte. El ne spune că 
Dosoftei „a avut ca stimul şi ca model [pentru Psaltirea în versuri] 
celebra traducere polonă a lui Kochanowski, pe care a imitat-o 
exclusiv în domeniul versificaţiei nu şi în cel al textului (s. n.)" şi că 
„nu există niciun metru în traducerea lui [în Psaltirea în versuri] 
care să nu se găsească şi la Kochanowski" 402 . 

Prin urmare, cei care au presupus că Dosoftei a recurs la 
versificaţia folclorică, s-au înşelat. Si cu toate acestea, nu s-au în- 
selat întru totul: 

9 

„Aceasta ar putea face să se creadă că versurile 
traducerii lui Dosoftei nu au nimic comun cu metrica 


402 Petru Caraman, Vechiul cântec popular ucrainean despre Ştefan 
Voievod şi problemele lingvistico-etnografice aferente, ediţie îngrijită şi cuvânt 
înainte de Ion. H. Ciubotaru, Editura Universităţii „Alexandru Ioan Cu- 
za". Iaşi, 2005, p. 305. 

populară românească. Şi totuşi nu este aşa. Căci dacă gustul 
estetic al mitropolitului Moldovei a selectat [de la Kocha- 
nowski] în mod special octosilabul, dodecasilabul şi hexa- 
silabul - ceea ce a avut drept rezultat că aproape jumătate 
din cartea psalmilor a fost transpusă în aceste metre - este 
tocmai pentru că el, în calitatea sa de român, le-a simţit 
instinctiv ca pe ceva foarte cunoscut şi foarte familiar" 403 . 

Dosoftei a făcut uz de această „confuzie" nu numai în ceea 
ce priveşte metrica, ci şi atunci când a introdus o teologie 
dogmatică foarte grea şi profundă în imagini care au putut fi uşor 
catalogate drept „populare" 404 . Asimilarea ulterioară, în lirica 
populară, a unor versuri dosofteiene, demonstrează că intuiţia 
poetului-Ierarh a fost fără greş. Şi, deşi situaţia nu este perfect 
identică, cred că putem face cu uşurinţă o analogie cu intenţiile 
literare ale lui Dimitrie Cantemir. Ca şi Dosoftei, cu puţină vreme 
înaintea lui, Cantemir se străduieşte să educe din punct de 
vedere moral si literar. Si, de asemenea, nu ştim dacă cel care a 
presupus (parcă E. Papu) că Istoria ieroglifică ar fi putut circula, în 
Moldova, sub formă manuscrisă, dar fără scara deconspirantă, s- 
a hazardat sau nu, dar credem că este evident faptul că autorul 
nu ar fi depus un efort atât de costisitor pentru a concepe această 
capodoperă, dacă nu ar fi avut intenţia să o şi tipărească. 

Aşadar, comparativ cu romanticii, care foloseau literatura 
populară ca izvor din care să înveţe si să-si însuşească simţirea si 
sensibilitatea poporului - de care, cu adevărat, unii dintre scriito- 


403 Ibidem. 

404 A se vedea ce am spus aici: 

https://www.teologiepentruazi.ro/2010/04/29/psaltirea-sfantului- 

dosoftei-raspuns-unei-probleme-neclare/. 

Sau în volumul întâi al Istoriei de faţă. 

rii paşoptişti stăteau cam departe -, Dosoftei şi Cantemir îşi 
asumă mai degrabă rolul de dascăli şi de modelatori ai conştiin¬ 
ţelor. 

9 

Cert este faptul că Dimitrie Cantemir a scris această Istorie 
pentru ceea ce a simţit el că este gustul şi mentalitatea curentă a 
timpului său, cunoscând orizontul de aşteptare şi totodată 
aproximând cât de mult acest orizont s-ar putea lărgi şi modela. 
Aceasta este explicaţia noastră pentru ceea ce par a fi incursiuni 
repetate ale autorului în domeniul modelelor populare. Astfel 
încât, tiparele culte (chiar foarte vechi şi sofisticate) şi cele 
populare ajung să convieţuiască şi chiar să se combine în scriitu¬ 
ra cantemireană, aşa cum se întâmplase şi în poezia psalmilor 
dosofteieni. însă si această tactică literară tine de reflexele unei 

9 9 

metodologii foarte vechi.. .dar nu mai intrăm în amănunte. 

O ingenioasă ilustrare a acestor procedee ar putea-o con¬ 
stitui şi pasajele următoare, în care nuntaşii, care seamănă foarte 
mult cu cei din Călin (file din poveste), devin menestreli care 
rostesc o „oraţie de nuntă" 405 cam ciudată, în genul lui Ion Barbu: 

„Norocul, dară, într-acesta chip 
pre Helge după Cămilă aşedzind, 
tintarii cu fluiere, 
grierii cu surle, 
albinele cu cimpoi 
cântec de nuntă cântând, 
musitele în aer 

9 9 

şi furnicile pre pământ 
mari şi lungi danţuri rădicară, 
iară broaştele toate împreună 
cu broatecii din gură 


405 Ecaterina Ţarălungă, Dimitrie Cantemir, op. cit., p. 251. 

cântec ca acesta 
în versuri tocmit cânta: 

9 

Prundul Evfratului mărgăritariu naşte. 

Cămila din iarbă cele scumpe paşte. 

Mâna Afroditii cunună împleteşte, 

Evfratul Evropii nou lucru scorneşte. 

Din cele cu soldzi Helgile iveşte. 

Norocul ce va toate biruieste. 

9 

Cununa împletită norocul o tinde. 

Capul fără crieri cu mâna o prinde. 

O, Helge fecioară, frumoasă nevastă. 

Nevastă ficioară, ficioară nevastă. 

Cămila să ragă, tâlcul nu-nţăleagă. 

Margă la Athina ce ieste s-aleagă. 

Ficioară nevastă, nevastă ficioară. 

Peste sese vremi roada să-i coboară. 

Fulgerul, fierul, focul mistuiască. 

Patul nevăpsit nu să mai slăvască" 406 . 

Acest cântec „în versuri tocmit" este primul exemplu de 
poezie ermetică din literatura noastră. Nicolae Iorga considera că 
„romancierul istoric al altor vremuri", Cantemir adică, „desigur 
că a inspirat pe Eminescu pentru fermecătoarea nuntă de gâze 
din Că/in" 407 . 


406 Dimitrie Cantemir, Istoria ieroglifică, ed. cit., p. 109-110. 

407 N. Iorga, Istoria literaturii romaneşti , voi. II, ediţia a 2-a, Ed. Libră¬ 
riei Pavel Suru, Bucureşti, 1926, p. 403. 

Iorga ştia că Istoria ieroglifică a fost scrisă „în cursul anului 
1705" 408 şi a fost tipărită prima dată „în ortografia lui Laurian şi 
Massimu, de Academia Română la 1883 ,/409 . Iar Eminescu publi¬ 
case poemul său în 1876. Să fi pierdut Iorga din vedere crono¬ 
logia faptelor? Să fi avut totuşi în minte vreo posibilitate ca 
poetul să fi cunoscut această operă? Observaţia pe care a făcut-o 
marele istoric a fost reţinută şi de Perpessicius, care nu se gră¬ 
beşte să-l dezmintă 410 . 

9 

De altfel, după Ilarie Chendi, Iorga a fost primul care a atras 
atentia si asupra cunoştinţelor vaste ale lui Eminescu în materie 

9 9 r 9 9 

de literatură veche şi asupra pasiunii cu care s-a aplecat poetul 
să studieze cărţile vechi 411 . 

9 

în legătură cu versurile compuse de Cantemir, E. Ţarălungă 
observa că. 


„în virtutea ideii că cititorul trebuie educat, Cantemir 
ajunge până la alexandrini. [...] Alexandrinii nu sunt per¬ 
fecţi, versurile de 11, 12, 13 silabe alternează, accentele nu 
cad uniform, cezura nu e totdeauna respectată. S-ar putea 
ca autorul să fi avut în minte o anume melodie pentru aceste 
versuri [...]. Totuşi efortul lui Cantemir a fost considerabil, 
cu atât mai mult cu cât e primul de acest fel pe care-1 ştim în 
istoria literaturii române. Două lucruri sunt respectate cu 
sfinţenie: rima împerecheată [...] şi accentul pe penultima 
silabă a versului. 


408 Idem, p. 422. 

409 Ibidem, n. 4. 

410 A de vedea M. Eminescu, Opere, I, ed. Perpessicius, op. cit., p. 424. 

411 A se vedea articolul meu de aici: 

https://www.teologiepentruazi.ro/2012/09/25/o-conferinta-a-lui- 

iorga/. 

Cea de-a doua poezie scrisă de Cantemir în Istoria iero- 
glifică e alcătuită exact după aceleaşi canoane ca şi prima, 
versuri de 11 sau 12 silabe, rimă împerecheată" 412 . 

Mai toate poeziile incluse de autor în Istoria sa - cu excepţia 
celei care a plecat de la versurile lui Costin, pe care am citat-o mai 
devreme - sunt ermetice. Ne intrigă această opţiune a lui Cante¬ 
mir şi - aşa cum spuneam şi altădată - nu credem că Ion Barbu 
nu şi-a încurcat privirea în ele. 

Cantemir ne lămureşte, iar editorii cărţii precizează, de 
asemenea, într-o notă de subsol, că 

„Broaştele şi broateci sunt ţiganii alăutari şi cobzari. 
Acestea lăcuiesc în Brosteni. în vremea lui Cantemir, în 
satul Brosteni (de lângă Iaşi) era un centru vestit al ţiganilor 
lăutari" 413 . 

Numai că este mai mult decât improbabil ca ţiganii lăutari 
din Brosteni să fi cântat în...alexandrini. în aceste condiţii, telo- 
sul stabilit de Cantemir îi precede celui invocat de Budai- 
Deleanu, care încerca să schimbe gustul de poezie românească, 
reorientându-1 de la „cântece de dorn lelii şi de frunză verde" 
spre poezia cultă 414 . Săvârşindu-se deci şi nunta aceasta, aduna¬ 
rea ia sfârşit prin „cazaniia Papagaii" 415 , cea cu „rost de bun 
ritor" 416 , care adoarme judecata mulţimilor: 


412 Ecaterina Ţarălungă, Dimitrie Cantemir, op. cit., p. 251-252. 

413 Dimitrie Cantemir, Istoria ieroglifică, ed. cit., p. 109, n. 3. 

414 A se vedea I. Budai-Deleanu, Ţiganiada, ediţie de Florea Fugariu, 
Ed. Minerva, Bucureşti, 1985, p. 46, n. 1. 

415 Dimitrie Cantemir, Istoria ieroglifică, ed. cit., p. 118. 

416 Idem, p. 110. 

„(căci la materiile groase focul, 
iară la inimile proaste 
limba bine vorovitoare 
mult poate). /.../ 

Unii, ca cum încă mai denainte 
de mângâioase voroavele ei 
spre somn furaţi 

si în chiteala socotelelor afundaţi 

9 9 

ar fi fost, 

ca de somn sau de vin ameţiţi ar fi fost, 
spre ce întâi să înceapă 
si ce mai înainte 

9 

din cele multe audzite 
să pomenească 

şi din pomenire în cuvinte să alcătuiască, 
ca uluiţii sta 

9 

şi ca somnoroşii, ni pe frunte, ni pe piept să scărpina 
(că voroava dulce şi ales plăcută 
inimii bucurie, 

iară ochilor dormitare pricineşte). 

Comedie ca aceasta 
şi buiguire într-acesta chip 
din gura Papagaii în minţile tuturor dihaniilor 

răvărsindu-să, 

ca cum si cu trupurile si cu sufletele amurtiti 
si amuţiţi ar fi fost, 
prin câtăva vreme între dânsele 
mare tăcere să făcu. 

si una într-ochii altiia 

9 9 

ascutit si neclătit căutând, 
ce ar fi mai de vorovit 
şi ce ar fi mai de pomenit, 
ca cum a să domiri n-ar putea, 
ce una pre altă să înceapă, 
ca ce din rostul ei ar audzi 
şi ea aceia să grăiască, 
sta cu gura căscată..." 417 . 


Anticipându-1 de data aceasta pe Caragiale, Cantemir vor¬ 
beşte despre discursul politic care adoarme, care încurcă jude¬ 
cata celor fără de judecată. Cantemir utilizează aici termenul 
comedie, cu evidentă nuanţă peiorativă, ironică: „Comedie ca 
aceasta/ şi buiguire într-acesta chip". 

Si astfel teatrul adunării se schimbă în comedie. 

9 

De fapt, chiar în pledoaria Papagaiei recunoaştem câteva 
elemente pe care le vom întâlni mai târziu în piesele lui Cara¬ 
giale. Astfel, prin repetarea verbului „zic", în discursul lui Farfu- 
ridi, s-ar părea chiar că I. L. Caragiale pastişează un tipar retoric 
cu vechime respectabilă: 

„Aşedară, începutul voroavii apucând, 
macar că dintr-al mieu rost, 
însă dintr-înemile 
a toată frătasca adunare dzic. 

9 

Adunarea aceasta, o, cinstiţilor 


417 Idem, p. 110,117-118. 

dintr-îmbe părţile adunaţi fraţi, 
adunarea aceasta, dzzc..." 418 etc. 

Asemenea, Papagaia (şi onomastica e importantă, ca şi în 
cazul lui Caragiale) cere „puţintică îngăduitoare voie" 419 , care ne 
aminteşte de cunoscuta expresie a lui Trahanache („ai puţintică 
răbdare"), prin care solicita atenţia, în ciuda rătăcirii sale în 
cuvinte - deşi aceasta, la Cantemir, nu devine un tic verbal. 

Discursul Papagaiei reia problema adunării şi a posibilităţii 
unirii/ omoniei, în ce măsură este firească şi nu duce la naşterea 

/V 

de hibrizi în afara firii. începutul ritorisirii sale este astfel: 

„Vestit şi tuturor 
ştiut cuvânt ieste, o, priietinilor, 

(că învoinţa [învoirea] sufletelor 
si unirea inimilor 

9 

lucrurile din mici, mari le creste. 

Iară neînvointa si neunirea lor, 
din cât de mari, 

mici şi cât de curând le răzsipeşte) 

(că precum o sănătate 
în multe mădulare a trupului, 
ase o omenie 

9 

si o unire 

9 

în multe năroade ieste, 
carile un stătătoriu 
si stăruitoriu 

9 

a politiii stat fac). 


418 Idem, p. 111. 

419 Idem, p. 112. 

împotrivă aceasta 
a să înţelege poate, adecă 
(că precum o boală 
si o fierbinţeală 

9 

cât de puţin în trup 
sau o durere cât de mică 
într-un mădulariu 
tot trupul spre neaşedzare 
şi pătimire aduce, 
ase neunire în politie 
si neînvointa în cetate, 
ciuma şi lângoarea cea mai rea 
şi troahna cea mai lipicioasă 420 
ieste). 

(Căruia lucru, 
cea mai de pre urmă 
a tot statul 
răzsipă şi a tot sfatul 
cea de năpraznă 
prăpădenie ieste)" 421 . 


/V 

începutul este un îndemn la unitate care se vrea elocvent şi 
de bun simţ, în care observăm aceeaşi concepţie organicistă 
asupra alcătuirii politice, a scriitorilor noştri vechi. Statul trebuie 
să funcţioneze ca un organism întreg şi sănătos, iar dezbinarea 
este un virus care îl îmbolnăveşte şi îl duce până la urmă la pieire. 


420 Troahna lipicioasă = boală contagioasă. 

421 Dimitrie Cantemir, Istoria ieroglifică, ed. cit., p. 110-111. 

Este o concepţie, aşadar, pe care, exprimată sub alte forme, 
o întâlnim si la vechii noştri cronicari, iar mai târziu la Eminescu. 

Papagaia îşi asumă, în mod demagogic, rolul de vizionar, 
care poate anticipa, doar prin „adulmecarea minţii", adică prin 
forţa cugetării sale, cele ce se vor întâmpla: 

„De care lucru, între muritori 
de ieste vreo simţire 

9 

peste simţire 

şi vreun lucru firesc peste fire, 
şi eu mai proroc a mă face 
si cele în urmă viitoare 

9 

mai înainte a le povesti 
şi până a nu fi, 
a le vesti 
mai voi îndrăzni 

(că ce ieste adulmăcarea minţii 
sau carea ieste icoana înţelepciunii, 
fără numai celea ce ochiul trupului 
cu ochiul sufletului 
să li vadză 

şi în cele cu prepus viitoare 
fără prepus 

în bine si în rău următoare 

9 

iscusit şi frumos să le aleagă). 


A proroci dară voi îndrăzni, 
dzic 

(de vreme ce din răsărite dzua 
şi de pre începute fapta 
să cunoaşte), 

în care chip şi numirea adunării aceştiia 
în curândă vreme supt unirea 
a toată inima 
si învointa a tot sufletul 

9 9 

a videa 

şi după nume lucrul 
si sfârşitul a ieşi 

9 9 9 

şi a să plini 

fără prepus nedejduiesc..." 422 . 


Observăm că Dimitrie Cantemir (re)construieşte şi pune în 
seama unor personaje, cu care se află în divergenţă de opinii, o 
retorică foarte elaborată - în care introduce şi judecăţi corecte sau 
de bun simţ -, după cum, în Divanul său, autorul atribuia Lumii, 
cu a cărei perspectivă se afla în dispută înţeleptul (un alt avatar 
al său, ca şi Inorogul), un discurs foarte bine articulat şi seducător 
din punct de vedere stilistic. Avem, în această situaţie, încă o 
dovadă a faptului că cei care au crezut că autorul a pactizat 
(cumva, în ascuns, sau într-un final) cu filosofia hedonistă exhi¬ 
bată de Lume (teză care face istorie), s-au înşelat asupra acestui 
aspect. 

/V 

In Istoria ieroglifică avem nenumărate discursuri puse pe 
seama unor personaje cu care autorul polemizează, dar pe care 
nu le lipseşte cu totul, din această cauză, de justeţea sau de 
fineţea observaţiilor, chiar dacă asemenea observaţii sunt intro- 

9 9 ' 9 


422 Idem, p. 111. 

duse într-o cuvântare a cărei emisie nu urmăreşte, în definitiv, 
un scop pozitiv. 

Remarcăm şi că „din răsărite dzua/ şi de pre începute fapta/ 
să cunoaşte" se înrudeşte expresiv cu binecunoscuta zicală: ziua 
bună se cunoaşte de dimineaţă. Amândouă sentinţele s-au născut 

9 9 9 

însă din acelaşi izvor biblic - si cităm din nou Biblia de la 1688 : 


„Iară El [Iisus] răspunzând zise lor: Făcându-să sară, 
ziceţi: «Senin e, că să rusaste ceriul». Si demineata: «Astăzi 
vreame turbure, că să ruşaşte ceriul posomorându-să». 
Făţarnicilor, faţa ceriului ştiţ[i] a o alege, iară seamnele 
vremilor nu puteţi?" (Mt. 16, 2-3). 


Papagaia îşi netezeşte calea discursului printr-o captatio 
benevolentiae („proimiul voroavei" 423 ) presărată de autor cu in¬ 
venţii lingvistico-poetice şi cu jocuri de cuvinte care l-au impre¬ 
sionat şi inspirat pe Nichita Stănescu: 

„Şi ase, bune semne 
de bună nedejde să arată 
ca nici lucrul început fără socoteală, 
nici prorociia mea la sminteală 
sa iasa, 

ce cu bună samă dzilele de fier 
în veacul de aur vor să să priminească 
şi toată calea grundzăroasă [zgrunţuroasă] 
si ciulinoasă 

9 

în netedă şi bătută să să istovască. /.../ 


423 Idem, p. 113. 

şi ase, piciorul cât de dropicos [greoi] 
şi pasul cât de tremuros 
în ceva a să zăticni [împiedica] 
şi a să poticni 
nu va avea. /.../ 

ca într-acesta chip toată răceala, 
carea îngheţare aduce, 
si toată fierbinţeala, 
carea dogoreală 

şi pârjol în tot trupul politiii noastre pricineşte, 

în stâmpărarea 

şi temperamentul cel de sănătate 
si de viată izvorâtoriu 

9 9 

ieste asedzind, 

priietinilor megieşi nesăvârşită de laudă 
materiie să dăm. 

Iară nepriietinilor pre budze 
în veci de nedespecetluit 
pecete să pecetluim.. ." 424 . 


Şi doar puţin mai departe va scrie, iarăşi, despre „a putin- 
cioşilor mâna lungă şi ochiul neoprit", cât şi despre cel care este 
„scămos la minte/ şi strămţos [strâmt] la cuvinte" 425 . 

/V 

In discursul Papagaiei, autorul introduce o descriere a celor 
două Ţări Româneşti, pe care o putem numi cel puţin elogia¬ 
toare, dacă nu chiar paradisiacă: 


424 Idem, p. 112. 

425 Idem, p. 114. 

„Aceste doaî vestite 
si nebiruite monarhii, 
o, iubiţii miei ascultători, 
precum fietecarile 
din sine, late în hotare, 
bogate în comoare, 
dese în oraşe, 
tecsite în sate, 
nenumărate 

în supuşi şi cea mai de pre urmă, 
cu un cuvânt să cuprind, 
din toate părţile întărite 
si în slava cinstii lor îndestulite 

9 

să fie 

nu numai celor de duh purtătoare, 
ce aşeşi şi celor pre pântece şi ţârâitoare 
ştiut şi încă prea ştiut ieste" 426 . 


Editorii se arată surprinşi într-o notă de subsol, comentând 
astfel fragmentul: 

„Descriere entuziastă a celor două ţări române, soco¬ 
tite de Cantemir bogate în comoare şi cu o populaţie deasă, cu 
oraşe multe. E posibil ca Dimitrie Cantemir să judece ţările 
române numai în comparaţie cu provinciile sărace şi mun¬ 
toase ale Imperiului Otoman din Peninsula Balcanică" 427 . 


426 Idem, p. 113. 

427 Ibidem, n. 1. 

Viziunea aceasta nu este, însă, câtuşi de puţin singulară. Ea 
îi aparţine şi lui Dosoftei şi Miron Costin (a se vedea Poema 
polonă ), iar Cantemir o reia în Descrierea Moldovei 428 . 

O va moşteni, în poemele sale, Eminescu, după cum am 
arătat în altă parte. 


428 A se vedea Dimitrie Cantemir, Descrierea Moldovei, Ed. Academiei 
RSR, Bucureşti, 1973, p. 109: „Câmpiile Moldovei, des pomenite pentru 
rodnicia lor în operele scriitorilor vechi şi mai noi, întrec cu mult bogăţiile 
pe care le aduc munţii, descrise până acum. Aşezate în mijlocul a mai 
multe ţări despărţite de Moldova prin munţi şi ape, deşi nu sunt cultivate 
de nimeni, dau tuturor hrană. Semănăturile care nu se pot dezvolta la 
munte de răul pe care li-1 fac furtunile şi gerul cresc la şes atât de bogat, 
încât în anii buni grâul dă plugarului de douăzeci şi patru de ori mai multă 
sămânţă semănată, alacul de treizeci de ori, orzul de şaizeci, meiul, ceea 
ce cu greu ar crede cineva care n-a văzut, de trei sute de ori. [...] 

In Moldova de jos meiul creşte cum nu se poate mai frumos, din care 
pricină la ai noştri s-a născut proverbul că meiul în Moldova de jos şi 
mărul în partea de sus a Moldovei nu au coajă. După ce-1 zdrobesc, îl 
pisează şi-l coc ca pe o pâine şi mulţi îl mănâncă cu unt, cât timp este cald 
încă. Vei găsi nu livezi, ci păduri de pomi fructiferi. La munte fructele cresc 
de la sine, la şes însă trebuie să fie cultivate prin grija omului, dar tocmai 
de aceea sunt şi mai gustoase. 

Pe lângă aceasta, rodnicia lor este atât de mare, încât mai înainte 
vreme polonii, ori de câte ori aveau de gând să meargă cu oaste în 
Moldova, ziceau că n-au nevoie de nici un fel de provizii, socotind că le 
ajung, lor şi armatei, roadele pe care regiunea li le punea din belşug la în¬ 
demână [...]. Dar pe toate celelalte daruri ale pământului le întrec cu mult 
viile minunate care se întind pe o mare lungime între Cotnar şi Dunăre 
[...]. 

Cel mai nobil vin se face la Cotnari [...] [pe care] eu aş îndrăzni să 
afirm că este mai de soi şi mai nobil decât toate vinurile din Europa, 

A 

socotind printre ele chiar şi pe cel de Tokai. Intr-adevăr, dacă este păstrat 
într-un beci adânc de piatră, aşa cum se face la noi, în al patrulea an capătă 
atâta tărie încât ia foc ca rachiul ars" etc. 

însă Papagaia taie nodul gordian, rezolvând altfel decât 
prin dezbatere filosofică sau raţională problema hibridizării: 

„Pentru unirea a toată inima 
si cu învointa a doi monarhi, 
a cărora voie mai mult decât porunca 
şi porunca mai mult decât fapta 
de credzut si de ascultat ieste. 

5 

Voia aceasta a lor, spre ce săvârşit? 

Spre alcătuirea a doaî firi într-una. 

Dară acesta în ce chip? 

(Căci doaî firi a să uni, 
lucru peste lucru 
şi putinţă peste putinţă ieste). 

/V 

In chipul puterii sufleteşti, 
carea în câteva inimi 
într-un chip şi într-o măsură 
a lucra poate. 

Adecă cu buna a sufletului priinţă, 
doa trupuri, ca într-un suflet a îmbla 
şi a să învoi să poată 

(că ce ieste prieteşugul? 

A învoi deopotrivă. 

Şi ce ieste priietinul? 

A nu deosebi în suflet). 

Că acest felu dară de duh[ov]nicească putere. 
Vulturul Leu si Leul Vultur, 
duhul Vulturului în Leu si al Leului în Vultur, 
fără de nicio deosăbire, 
cele dinafară mădulare, 
precum întru adevăr împărăţeşte 
le vor ocârmui 

şi fără greşi cu dânsele monarhiceşte 
să vor sluji, 

cine-i atâta beteag de minte 
carile să nu cunoască? 

Duhuri dară ca acestea, 
carile ceriul de ar avea poartă 
si iadul use, 

precum şi acolo să pătrundză 
fără prepus sint. 

Duhuri dară ca acestea, iarăşi dzic, 
atâta de supţiri şi puternice, 
trupuri atâta de iuţi şi de vârtoasă, 
fără de nice o siială împotrivnică unind 
şi fără de nici o prepunere de pacoste împreunând, 

au nu tot lucrul, 
peste toată puterea a putea 
vor putea? 

(Că unde Leul vultureşte 
si Vulturul leuieste, 
prepeliţa ce va iepuri 
şi iepurile ce va prepeliţi?) 

Vulturul de sus şi deasupra privind. 

Leul din dos si din fată adulmăcând, 
ce nepriietin asupră viind, 
sau ce vrăjmaşi macar la fântânele Nilului fugând 

a nu să simţi 

5 

si a să mistui 

5 

va putea? 

(Că a putincioşilor 
mâna lungă şi ochiul neoprit 
ieste)" 429 . 


N-ar fi, adică, vorba de o hibridizare nefirească, ci de unire 
între păsări şi animale (între munteni şi moldoveni) „în chipul 
puterii sufleteşti". 

Dacă românii ar fi uniţi printr-o unire duhovnicească, 
atunci „tot lucrul,/ peste toată puterea a putea/ vor putea". 

Leul şi Vulturul unindu-se, vrăjmaşii ar fi iepuri şi prepeliţe, 
şi „unde Leul vultureşte/ şi Vulturul leuieşte,/ prepeliţa ce va 
iepuri/ şi iepurile ce va prepeliţi?". 

Cei doi conducători, ai Moldovei şi Munteniei, dacă ar fi 
uniţi în cuget, ar fi de neînvins: 

„Adulmăcarea unuia 
cu iute viderea altuia 
însotindu-să 

5 

si în toată calea tovărăsindu-să, 
din nuări furnica împoncişării [împotrivirii] 
pre pământ şi de la Asiia: 
lighioaia dodeielii [tulburării] 


429 Dimitrie Cantemir, Istoria ieroglifică, ed. cit, p. 113-114. 

la Evropa să va videa 
si să va adulmăca, 
pre nebiruite spetele Leului, 
neostenite aripile Vulturului răsărind, 
cestea pre tot fugaşul 

cât de repede în clipala ochiului vor agiunge, 
celea pre tot împotrivă stătătoriul vor birui 
şi vor înfrânge. 

Cesta cu cel decât diamantul mai vârtos piept, 
cela ce-i decât bricile mai ascuţiţi pintini 
tot zidiul vrăjmăşiii 
şi toată mreajea vicleniii 
ca pravul voi spulbăra 
şi ca pândza paingului vor dispica. 

Cine dară în lume, o, priietinilor, 
atâta de scămos la minte 
si strămtos la cuvinte 

9 9 

să va afla, 
carile să socotească 
sau să grăiască 

că cel împotrivă de supt braţul Leului va putea scăpa, 
sau cel supt aripile Vulturului aciuat 
că în primejdie va întră?" 430 . 


Acest fel de unire era de înţeles şi de aşteptat. Ceea ce nu 
este firesc, în opinia autorului, este felul nedrept şi părtinitor în 
care se rezolvă pricinile gâlcevilor anterioare: 


430 Idem, p. 114. 

„Neamul cel fără neam 
şi chipul cel fără chip, 
adecă jigăniuţa sau păsăriţa cea cu prepus, 
iubitoriul nopţii, 
fugătoriul dzilei, 
vădzătoriul întunerecului 
si orbul luminii, 

9 7 

adecă Liliacul, 
precum în fericit pământul 
si mănoasă brazda adunării acestiia 

9 9 

nu puţină zizanie să fie sămănat 
aievea ieste. 

Vidra nu cu picătura, 
ce cu vadra în vasul înţelepciunii 
veninul nebunii 
si-au vărsat. 

9 

Aşijderea Struţul [Struţocămila], 
macar că peste voia şi ştiinţa sa, 
însă nu mică stincă a scandalului 
la tot pasul căii acestiia au aruncat 
şi toată greuimea lucrului 
la mijloc a vini au pricinit. 

/•••/ 

în care chip şi a Liliacului gâlceavă, 
precum din nemică s-au scornit, 
ase si scornită nemică ieste, 

9 9 7 

şi până în cea mai de pre urmă 



304 


si tulburat de ar rămânea, 
precum a tot statul vreo tulburare 
ca aceia a aduce 
vrednic să nu fie 
putem socoti. 

Vidra iată că din catalogul jigăniilor, 
cu sfatul 
a tot statul, 
s-au ras. 

Carea acmu în lucru, precum să vede, 
vreo toartă să apuce 
sau vreo bucată să mai îmbuce 
nu are, ce numai în cuvânt, 
pre cât au putut, 

şi mănuntăile a-şi vărsa s-au opintit, 
si tot feliul de farmăcul descântătoriu 

9 

prin urechile tuturor au stropit" 431 . 

A 

In timp ce Liliacul şi Vidra sunt recuzaţi fără drept de apel, 
în schimb, o decizie samavolnică 

„pofteşte 
şi porunceşte 

ca Strutocamilii mai mari aripi 
şi mai lungi pene să i să dea. 

Si ce mai mult? Cămila zburătoare 

9 

si Strutul fătătoare 


431 Idem, p. 115-116. 

să să facă, 

pravila voii împărăteşti porunceşte" 432 . 


Acestea sunt, aşadar, „recetele [reţetele ]" 433 şi „doftoria" Pa- 
pagaiei, prin care tămăduieşte poporul de „bolile gâlcevelor". Pe 
care unii le primesc cu veselie gălăgioasă, ameţiţi de retorică, 
după cum am văzut mai sus, iar „alalte jigănii toate,/ cu multă şi 
adâncă tăcere [...] (că tăcerea prea adâncă/ sau din pizmă iese,/ 
sau din neştiinţă)" sau din alte pricini: „căci mita maica/ şi 
vicleşugul părintele/ în trupuri de îmblătoare inimi/ de zbură¬ 
toare/ odrăslisă" 434 . 

Insă nu tuturor vicleşugul le-a fost spre „doftorie", dimpo¬ 
trivă: 


„Ursul, în părerea sa, 
pentru bi[l]şugul mierii ce aştepta, 
acmu precum 

că toate prilazurile prisăcilor sare 
socotiia 

şi toate ştiubeiele [stupii] cu miiere 
fără nici o s[f]ială fărâmă, gândiia, 
si ase din lăcomiia deşartă 

9 9 9 

si de mândriia înfiată, 
cu vânt de gând 
şi cu miiere de părere, 
preste măsură îndopându-să 
si înfundându-să, 

9 ' 


432 Idem, p. 116-117. 

433 Idem, p. 115. 

434 Idem, p. 118. 

aşijderea acele ticăloasele albine, 
carile prin faguri 
de aburi 

împrăştiiate rămăsese, 
prin maţele şi ficaţii Ursului pătrunsără, 

de unde adevărata înflăciune 
scornindu-să, 

supt piielea Ursului izvoară de apă 
pururea piştitoare [prelingătoare] purceasără 
şi cu această de năprasnă 
si mieseloasă boală, 
înainte a toate gloatele crăpa. 

Vulpea aşijderea, 

de multă grijea vicleşugului făcut ce purta, 
întâi în melianholia ipohondriacă 435 , 
apoi în tusa cu singe mutându-să, 
de multă vitionire si boală uscăcioasă, 
toate vinile i s-au întins 
şi toate mădularele i s-au zgârcit, 
atâta cât piielea de oase 
şi pieptul de spinare i să lipisă. 

Carea înghiţind vicleşugul, 
preste puţine dzile ş-au borât aburul 
[şi-a vărsat sufletul], 
precum istoria la locul său va arăta 


435 Ne face, din nou, să ne gândim la Caragiale. 

(că cine înghite zăharul vicleşugului, 
acela horeşte toapsăcul [veninul] sufletului)" 436 . 


Echivalând lăcomiia deşartă şi mândriia înfiată cu vânt de 
gând! şi cu miiere de părere şi imaginând albine alegorice trecând 
prin faguri/ de aburi - în loc să spună, pe scurt, că Ursul se 
îmbolnăveşte şi moare, din pedeapsă dumnezeiască, pentru 
părerea de sine şi pentru lăcomia sa - Cantemir devansează bi¬ 
ruinţele poeziei române moderne. Uluitoarea poezie-fabulă a lui 
Cantemir ar trebui să fie prezentă în manualele şcolare. Ar fi o 
frumoasă introducere în studiul poeziei moderne, într-un capitol 
de anticipări care poate fi consistent şi interesant. Originea 
acestei alegorii s-ar putea identifica în Scriptură sau în omilii 
patristice ori în cărţi ascetice, după un tipar pe care l-am urmărit 
în cazul altor pasaje din Istoria ieroglifică. 

Ceea ce este cuceritor la Cantemir este melodia cuvintelor si 

9 

a frazelor, dar şi capacitatea uimitoare de a anticipa formule 
poetice care vor apărea mult mai târziu. Cu urechea sa muzicală 
experimentată, putem spune că, nu de puţine ori, Cantemir simte 
muzica poeziei care avea să vină. Iar atunci când muzica aceasta 
se îmbină cu resurse metaforico-poetice realmente surprinză¬ 
toare, atunci efectul este excepţional şi demn de reţinut în orice 
antologie poetică. 

Alături de situaţia semnalată mai sus, as aşeza, în acest sens, 

9 '99 ' 7 

şi următoarele versuri din Istoria ieroglifică : 

„Duhurile muritorilor 
asemenea sunt 
vânturilor clătitului aer 


436 Dimitrie Cantemir, Istoria ieroglifică, ed. cit, p. 121-122. 

care şi plăcut şi împotrivă 
a sufla pot. 

Inimile corăbiei 

pe nestătătoare lucrurile tâmplărilor 
ca pe umerele mărilor 
plutesc..." 437 . 


/V 

înaintea lui Eminescu, Cantemir a intuit uneori o curgere 
melodică adormitoare, un...ritm melanholic. Ceea ce este cu 
adevărat...fabulos, e că în versurile lui Cantemir avem senti¬ 
mentul că îi citim când pe Eminescu, când pe Arghezi sau pe 
Blaga, pe Ion Barbu sau Nichita Stănescu. Şi tocmai din cauza 
caracterului neconvenţional - am putea zice caleidoscopic - al 
artei sale, Cantemir poate ajunge să satisfacă multe gusturi este¬ 
tice. 

/V 

In capitolul al treilea din Istoria ieroglifică, Dimitrie Cantemir 
zideşte din condei o cetate de o frumuseţe ireală. Semnificaţiile 

9 9 9 

acestui fragment alegoric sunt numeroase şi complexe. Cetatea şi 
împrejurimile sale înmărmuresc cititorul prin bogăţia şi splen¬ 
doarea lor paradisiacă. Dar în centrul ei se află templul zeiţei 
Pleonaxis/ Lăcomia, sub scaunul căreia se deschide gura Infer¬ 
nului. Se consideră că autorul a intenţionat să ilustreze Istanbulul 

9 

din vremea sa, corupţia de care era stăpânit, printr-o descriere 
fantastică, a acestei cetăţi a Epithimiei, a Patimei. 

La scara înţelesurilor oferite chiar de Cantemir, „Cetatea 
Epithimiii" înseamnă: „inima, omul lacom sau lumea". Semnifi¬ 
caţiile depăşesc (ca întotdeauna, în această carte) intenţia nara¬ 
tivă şi corespondenţa strictă cu realitatea istorică. 


437 Idem, p. 369. 

în opinia noastră, Cantemir reia, în acest fragment, sub o 
altă formă, polemica din opera sa anterioară. Divanul, în care 

/V 

înţeleptul rezistă tentaţiilor unei Lumi care se autoreprezintă ca 
paradisiacă, „paradisul" oferit de aceasta fiind, desigur, cel al 
plăcerilor, într-un discurs desprins din filosofia hedonistă. 
Lumea transformă darul Creatorului, adică frumuseţea sa para¬ 
disiacă, în mreajă pentru prinderea şi pierderea sufletului, 
pentru vecie. 

Discursurile polemice, pe această temă, din Divan, sunt 
înlocuite în capitolul menţionat din Istoria ieroglifică, de o largă şi 
foarte sugestivă descriere. Autorul ne avertizează, de altfel, pe la 
începutul capitolului, asupra acestor semnificaţii: 

„Că lucrurile lumeşti 
cu muritorii ase a să giuca s-au obiciuit, 
ca, cu cât sint mai deşarte, 
cu atâta să pară mai desfătate, 
şi a cărora începături sint prea cu mare dezmierdări, 
aceloraşi sfârşitul să fie prea cu grele întristări" 438 . 


Şi în Divan, cum spuneam. Lumea se autopropunea drept 
Rai al desfătărilor trupeşti, în care omul trebuie să trăiască 
împlinindu-şi poftele şi fără grijă faţă de cele spirituale. Aici nu 
mai e vorba de o dispută evidentă, în termeni inechivoci, ci de o 
subtilă alegorie. Sesizăm însă, între altele, un element constant în 
atitudinea autorului: dorinţa de a ilustra cât mai convingător 
această frumuseţe „paradisiacă", în stare să devină un laţ infer¬ 
nal. Am comentat acest aspect, în legătură cu Divanul, şi în alte 
ocazii, şi am atras atenţia că au căzut într-o gravă eroare acei 


438 Idem, p. 123. 

exegeţi care au ajuns la concluzia că adăstarea şi insistenţa lui 
Cantemir în a descrie detaliat tentaţiile Lumii denotă o intenţie 

9 9 

ascunsă de pactizare a autorului cu filosofia ei. 

Cantemir nu face altceva decât să reproducă, cât mai plastic, 
un avertisment care a traversat secolele, rostit cu multă vehe¬ 
menţă în predica Bisericii, cu privire la puterea de seducţie a 
frumuseţilor lumeşti, în stare să corupă o mare mulţime de 
oameni, ba chiar si sufletele otelite în virtute, dacă nu sunt cu 
luare aminte. Nu intenţia unui pact ascuns şi pervers o avea în 
minte Cantemir, întrecându-se pe sine în a zugrăvi splendorile 
paradisiace ale acestui pământ. Ci semnificaţia unei atât de 
grandioase antinomii, pe care o introduce în prezentarea cetăţii 
Epithimiei, este aceea că orice frumuseţe, desfătare sau tentaţie 
ascunde, în această lume, o faţă întunecată şi poate să deschidă o 
poartă către Iad. 

Ne întoarcem la descrierea amintită, asupra căreia ne pro¬ 
punem să aruncăm o privire mai atentă. Lumea aceasta este ca 
un alt Eden în care s-a strecurat diavolul, pentru că omul îi dă 
voie să se ascundă în inima şi între gândurile sale. Ne-a reţinut 
atentia asemănarea de viziune cu Imnele Raiului, ale Sfântului 
Efrem Şirul, în a concepe arhitectura paradisiacă a cetăţii 
pomenite şi a împrejurimilor sale. 

Remarcăm, de la bun început, structura tripartită a des¬ 
crierii cantemirene: autorul ne descrie mai întâi peisajele 
încântătoare care înconjoară cetatea, mai precis „şesurile câmpu¬ 
lui aceluia" - adică valea din jurul cetăţii - apoi cetatea însăşi, de 
la baza deltei (lucrare a Dumnezeirii, adică), şi, în fine, templul 
din mijlocul cetăţii. 

Aceeaşi configuraţie tripartită o are Raiul şi în prezentarea 
Sfântului Efrem: 

„Când a plănuit toate frumuseţile, le-a făcut felurite, 
ca unele trepte să fie mai înalte şi [mai] slăvite decât altele. 

Cu cât o treaptă e mai înaltă decât alta, 
cu atât mai slăvită e şi strălucirea ei decât a celei aflate mai jos. 

/V 

In acest chip. El a menit poalele [muntelui Raiului] celor de jos, coastele celor 

aflaţi la mijloc, iar înălţimile celor slăviţi. /.../ 

Simbolurile împărţirilor din Grădina Vieţii 
Moise le-a închipuit în Arcă şi pe Muntele Sinai; 
el ne-a zugrăvit preînchipuirile Raiului.../.../ 

/V 

In mijlocul Raiului, Dumnezeu a sădit Pomul cunoştinţei..." 439 . 

La Cantemir, în centrul cetăţii se află templul cu înfăţişare 
paradisiacă şi conţinut infernal. Putem spune că, precum Pomul 
cunoştinţei, si acesta face diferenţa între bine si rău, în funcţie de 

9 9' 9 9 9 ' 9 

alegerea omului, dacă dă curs cupidităţii sau nu. Cantemir 
insistă pe diferenţele care există între împrejurimi şi cetatea 
însăşi şi, respectiv, între cetate şi templul din mijlocul ei. Astfel, 
câmpul dimprejurul cetăţii este o grădină edenică 440 , dar cetatea 
în sine - care beneficiază de o descriere fastuoasă - întrece de 
departe, în splendoare, frumuseţea locurilor dimprejur 441 . 

La fel, templul din centrul cetăţii era astfel construit, „că 
toată alaltă a cetăţii şi a oraşului făptură/, ca zgura lângă aur şi 
ca stecla lângă diamant/ să asămăna" 442 . 

Aceleaşi diferente structurale sunt menţionate si de Sfântul 

9 9 9 9 

Efrem: 


439 Sfântul Efrem Sirianul, Imnele Raiului, studiu introductiv şi tra¬ 
ducere de Diacon Ioan I. Ică jr., Ed. Deisis, Sibiu, 2010, p. 34-35, 41. 

440 Cf. Dimitrie Cantemir, Istoria ieroglifică, ed. cit., p. 126. 

441 Cf. Idem, p. 127-129. 

442 Idem, p. 129. 

„Limba nu poate rosti cum este înăuntrul Raiului, 
nu este de ajuns nici pentru frumuseţile lui din afară 
căci nici măcar podoabele simple ale împrejmuirii lui 
nu pot fi povestite cum se cuvine. 

Culorile lui sunt vesele, miresmele lui minunate foarte, 
frumuseţile lui preadorite şi desfătările lui slăvite. 

Chiar dacă comoara alăturată împrejmuirii lui e sărăcăcioasă, 
ea întrece comorile lumii întregi; 
şi pe cât mai prejos sunt văile lui 
faţă de comorile piscului său înalt, 
pe atât fericirea de lângă împrejmuirea lui e mai slăvită şi mai înaltă 
decât tot ceea ce noi, cei ce trăim în valea de jos, simţim ca fericire. /.../ 

Miluieşte-mă, Doamne al Raiului, 
şi dacă a intra în Raiul Tău nu-mi este cu putinţă, 
fă-mă vrednic măcar de pajiştea din afara împrejmuirii lui /.../. 
Binecuvântat păcătosul care a găsit aici milă 
şi a fost socotit vrednic să intre în împrejurimile Raiului; 
chiar dacă rămâne afară, el poate paşte aici prin har 443 . 


Asemenea, după cum am menţionat, „şesurile câmpului" 
din preajma cetăţii, la Cantemir, deşi sunt edenice, sunt mai 
prejos de frumuseţea uluitoare a cetăţii înseşi. Dar şi descrierea 
pajiştei dinafara cetăţii, la Cantemir - descriere care, în cea mai 
mare parte a ei, este o prelucrare a vedeniilor extatice paradisiace 
din Vieţile Sfinţilor -, coincide, în anumite detalii, cu ceea ce se 
spune în aceste imne (după cum am sesizat şi cu altă ocazie): 


443 Sfântul Efrem Sirianul, Imnele Raiului, op. cit., p. 45, 51, 93. 

„Iară pre şesurile câmpului aceluia, 
şi pre o parte şi pre altă parte de apă, 
atâta câmpul cu otavă înverdziia, 
cât ochilor preste tot, tot o tablă de zmaragd maree a fi să părea, 

în carile tot chipul de flori din fire răzsărite, 
ca [şi] cum cu mâna în grădină, 
pre rând şi pre socoteală ar fi sădite, 
cuvios să împrăştiia, 

şi când zepfirul, vântul despre apus, aburiia, 
tot feliul de bună şi dulce miroseală de pre flori scorniia. 

Ase cât nici ochilor la privală, 
nici nărilor la mirosală 
saţiu să putea da. 

Iară pre malurile gârlei [deltei] 
tot feliul de pomăt roditoriu 
şi tot copaciul frundzos 
si umbros, 

de-a rândul, ca [şi] cum pre aţă de-a dreptul 
şi unul de altul de departe ca [şi] cum cu pirghelul 

ar fi fost puşi 
frumos odrăsliia. 

A căror umbri, 

giumătate pre lină apa Nilului, 
iară giumătate 

pre mângâioasă faţa câmpului 
sa laşa. 

Iară roada pomilor, şi la frumuseţe şi la dulceaţă, 
nici Asiia au vădzut, nici Evropa au gustat. 



314 


Căci tot într-acelaşi pom mugurul crăpa, 
frundza să dezvăliia, 
floarea să deschidea, 
poama lega, 
creştea, 
să cocea 
si să trecea, 

totdeodată, nici după vremi viptul [roada] îmbla, 
ce în toată vremea toată poama şi coaptă şi necoaptă să afla" 444 . 

* 

„Ciclul de viaţă al pomilor din Rai se aseamănă unui colier: 
când primele roade sunt coapte şi culese, 
sunt gata deja cele ce alcătuiesc a doua şi a treia recoltă. 
Cine a mai văzut vreodată poamele toamnei târzii 
atingând călcâiul roadelor primăvăratice...?/.../ 

Acest sân plin de fructe în toate fazele dezvoltării lor.. ." 445 . 

în afară de aceste asemănări, ne-a atras atentia si un enunţ 

' 9 9 9 

din Metafizica lui Cantemir: 

„preaînţeleptul Adam nu numai punea nume anima¬ 
lelor cereşti [constelaţiilor], dar şi domina [în Rai] chiar 
peste prea înaltul Lucifer [Luceafăr] şi peste celelalte as- 
tre" 446 . 

444 Dimitrie Cantemir, Istoria ieroglifică, ed. cit., p. 126. 

445 Sfântul Efrem Sirianul, Imnele Raiului, op. cit., p. 92-93. 

446 Dimitrie Cantemir, Metafizica [Sacrosanctae scientiae indepingibilis 
imago], traducere din latineşte de Nicodim Locusteanu, cu o prefaţă de 
Em. C. Grigoraş, Ed. Ancora, S. Benvenisti & Co., Bucureşti, 1929, p. 93. 

Sfântul Efrem afirmase următoarele: 

„Prin ştiinţa vădită pe care i-a dat-o lui Adam 
şi prin care acesta a dat nume Evei şi animalelor. 
Dumnezeu n-a dezvăluit descoperirile lucrurilor ascunse; 
Căci în ce priveşte acea cunoştinţă ascunsă, 
începând de la stele în jos Adam era în stare 
să cerceteze tot ce este în lume" 447 . 


în consecinţă, ne întrebăm dacă opera poetică a marelui 
Sfânt, teolog, poet şi ascet Efrem Şirul, i-ar fi putut fi totuşi 
cunoscută lui Dimitrie Cantemir, având în vedere coincidentele 
vizionare şi interpretative. 

Pe de altă parte, se ridică şi o problemă: dacă nu cumva 
neobişnuita „prozodie" a textului ieroglific se datorează nu in¬ 
fluenţei arabo-persane, aşa cum s-a propus (sau nu numai), ci (şi 
sau mai degrabă) imnografiei creştine. Mai ales că unii dintre cei 
mai mari imnografi (Efrem Şirul/ Sirianul, Andrei Criteanul, Ioan 
Damaschinul, Cosma de Maiuma etc.) sunt originari sau trăitori 
în regiunea Mesopotamiei şi Siriei (Damascului), adică în teritorii 
care, alături de Egipt, au fost focare ale vieţii eremitice/ ascetice 
creştine şi care ulterior au fost islamizate. Iar retorica şi poezia, 
ca si muzica arabă, au beneficiat de tradiţia considerabilă siriaco- 
persană, mlădiată între timp de impunerea Creştinismului în 
aceste regiuni, până la invazia arabă. 

Revenim la Cetatea Epithimiei...Mai întâi, trebuie să 
remarcăm modul în care înaintează Cantemir în descrierea sa, si 
anume în spirală coborâtoare sau de la capătul exterior al dia¬ 
metrului spre centru, traversând trei cercuri concentrice - ceea ce 


447 Sfântul Efrem Sirianul, lmnele Raiului, op. cit., p. 106. 

ne aminteşte, inevitabil, de cercurile si văile din Comedia lui 
Dante. Numai că, spre deosebire de Dante, sensul traversării lui 
Cantemir este o coborâre din Paradis în Infern. Ceea ce poate 
constitui şi o altă aluzie alegorică la faptul că cele două ţări 
româneşti, în loc ca prin unire/ omonie să ajungă un Paradis, 
preferă să coboare în întuneric, să se umilească la scaunul zeiţei 
Pleonaxis si să hrănească Iadul lăcomiei otomane. 

9 

/V 

In opinia Elvirei Sorohan, 

„Bizareria trucajelor arhitecturale din Cetatea Epithi- 
miei imaginată de Cantemir, cu frumuseţea şi semnificaţiile 
lor schimbătoare, dependente de lumini şi umbre miste¬ 
rioase, simbolica numerelor conving că eruditul român 
trecuse nu numai prin Civitas so/is 448 , dar şi prin Heliopolis- 
ul lui Kircher, unde exista şi un templum solis, şi prin studiul 
acestuia despre efectele razelor de lumină cuprins în Ars 
magna lucis et umbrae. 

Nu e mai puţin adevărat că reprezentarea în desenul 
din manuscris a Cetăţii Epithimiei (pe verticală - fără pers¬ 
pectiva adâncimii) are în centru un templu ce aminteşte de 

/V 

arhitectura vestitei A[gh]ia Sofia. Insă textul conduce 
imaginaţia la un alt peisaj arhitectural, cel prezent în ima¬ 
ginaţia scriitorului şi nu cel desenat convenţional. [...] 

Cetatea imaginară a lui Cantemir (prefigurarea literară 
a romanticei Santa Cetate heliadesti 449 , sau a macedon- 

9 7 

skianului Bagdad) reflectă spiritul autorului împovărat cu 


448 A se vedea: 

http://en.wikipedia.org/wiki/The_City_of_the_Sun. 

449 Idem: 

http: //ro. wikisource. org/wiki/Sânta_cetate_(Terţa_rima). 

stiinta lumii, hazardat în cel mai fantastic constructivism 
baroc [...] 

...el făcea literatură savant impenetrabilă şi nu 
stiintă" 450 . 

5 5 


La Cetatea soarelui m-am gândit şi eu mai întâi, ba chiar şi la 
De Civitate Del a Sfântului Augustin 451 . Descrierea este impre¬ 
sionantă şi ar fi nevoie de machete sau de o reprezentare în 3D 
ca să ne putem face cu adevărat o idee despre ce avea Cantemir 
în minte (care era şi arhitect şi a făurit, ca şi Sfântul Antim 
Ivireanul, planul unei biserici care s-a zidit după schema sa): 

„Iară unde apa Nilului 
de pre şesul ce despre apus viniia 
şi din vârvurile munţilor în gârla 
cea de gios să vărsa, 
cetatea sta, 

a căriia nume cei de loc îmi spusără, 
precum Epithimiia o cheamă. 

Iară făptura şi îngrăditura cetăţii era 
ase: din marginea malului, 
unde Nilul ca pre şipot în bălţi să vărsa, 
spre apus, şi pre o parte şi pre altă parte de apă 
ca la dzece mile zid gros 
si vârtos 

5 

de piatră în patru colţuri cioplită era. 


450 Elvira Sorohan, op. cit., p. 126-127. 

451 A se vedea: 

http://en.wikisource.org/wiki/The_City_of_God. 

carile, după ce de la pământ 
ca la dzece stânjini să rădica, 
deciia stâlpi mari şi groşi de marmure porfiră 
în sus să înălţa. 

9 

Fietecare stâlp de cinci stânjeni de înalt 
şi de 30 de palme în giur împregiur de gros, 
însă la rădăcină mai groşi era, 
iară în sus, de ce mergea, 
mai supţiri şi mai sulegeţi era. 

Iară fietecare stâlp supt rădăcină 
patru lei de aramă prea frumoasă 
si ca aurul de luminoasă 

9 

avea, 

şi tuspatru, cu dosurile la un loc împreunându-să, 
cu capetele, doi spre câmp, 
iară doi spre apă căuta, 
deasupra a cărora 
stâlpul să răzima. 

Aşijderea în vârvul a fietecărui stâlp, 
de la un loc si mai în sus, 
patru zmei începea 
a să împleteci 

şi, după ce ca la trii coţi în sus să râdica, 
capetele îşi despărţiia 
şi puţintel can în gios le pleca, 
şi doi spre un stâlpi, 

iară doi spre alt stâlp ce le era dimpotrivă, căuta. 

Deci, precum a leilor, 
ase a zmeilor 

9 

făptură atâta de minunată era, 
cât nu zmei 
si lei 

9 

a fi să părea, 
ce într-adevăr vii 
si cu duh a fi să videa. 

9 

Iar din cerbicea a patru zmei 
arc sclipuit [boltit] 
de marmure foarte frumos sclevesit 
în sus să râdica 
şi, foarte cu mare meşterşug 
peste apă întindzându-să, 
spre stâlpul ce-i era dimpotrivă să lăsa 
şi în cerbicea iarăşi acelor patru zmei 
sa asedza. 

9 

Şi ase, dintr-un capăt până la alt capăt, 
un sclip [arc] în chipul podului, 
peste apa Nilului să încheia. 

Aşijderilea, din capetele stâlpilor 
zid de marmure în sus să râdica, 
cât cu înălţimea sclipului să atocma. 

Carile pre dinluntru cu var şi cu prav de cărămidă 
şi sfărmuşuri de piatră şi de marmure amestecate 

împlut era 

şi tot locul înluntru pre aţă de-a tocma 
atocmat era. 

Iară din faţa pământului, 
ca la un stat de om, 
zid cu zimţi în giur împregiur 
încungiura, 

pentru ca celor dinluntru îmblarea 
şi primblarea 
fără primejdie să fie. 

Tot numărul stâlpilor 730 era, 
adecă de o parte, 365, 
şi de altă parte, iarăşi atâţia. 

Iară toată cetatea 24 de mile încungiura, 

20 mile amândoaă laturile 
şi patru mile amândoaî capetele 
(căci de la un stâlp 
până la alt stâlp dimpotrivă 
doaâ mile spunea că sint). 

Cetatea dară ase era, 
iară oraşul 

9 

si casele oraşului ce era 

9 9 

într-însa, 

pre amănuntul, cine poate povesti?" 452 . 

Anumite detalii, din cele expuse mai sus, mai ales măsu¬ 
rătorile exacte, ne-au adus aminte de o altă cetate, cea a 
Babilonului, pe care, după Sfântul Ieronim, o descrie pe scurt 
Sfântul Antim în cronograful său: 

452 Dimitrie Cantemir, Istoria ieroglifică, ed. cit., p. 126-127. 

„Ieronim, la [comentariile sale la] Isaia, zice pentru 
Vavilon cum că s-au zidit într-o câmpie; însă cetatea era în 
4 cornuri şi de la un corn până la altul erau 16.000 de paşi. 
Iară curtea ei, adecă unde sădea împăratul, era turnul lui 
Va vil [turnul Babei], a căruia înnălţime era de 3.000 de paşi, 
întru care era uliţele de marmură si beserici de aur: uliţele 

9 9 '9 

împodobite cu aur şi cu pietri şi vânătorii împărăteşti, cu 
tot feliul de hiară, era înlăuntrul cetăţii (s. n.), carele s-au 
stricat în vremea lui Valtasar, înpăratul Vavilonului şi a lui 
Daniil prorocului. Şi acuma lăcuesc acolo bălauri şi pasări 
ce să numesc strutocamili, precum au fost zis mai nainte 
Isaia, la 13 capete" 453 . 


însă am aflat şi un alt pasaj, într-o hagiografie, care ne 
sugerează posibilitatea ca Dimitrie Cantemir să fi avut şi o 
asemena sursă, şi anume în Viaţa Cuviosului Acachie, Episcopul 
Melitinei (17 aprilie), în care, la un moment dat, se spune: 

„A fost un loc elinesc, de la cetatea de acolo ca de 
optsprezece stadii, care se numea Miasini, foarte frumos, 
potrivit şi desfătat, având de amândouă părţile câmp larg, 
care se despărţea între două dealuri; iar prin mijloc curgea 
un râu repede şi curat spre răsărit, care se numea Azoros 
sau Azur si cu bălti era înconjurat sesul acela. Si era acolo la 

5 5 J 5 5 

un loc deosebit ales şi preafrumos, o capişte idolească şi sad 


453 [Sfântul] Antim Ivireanul, Chipurile Vechiului şi Noului Testament, 
în Opere, ediţie critică de Gabriel Ştrempel, Ed. Minerva, Bucureşti, 1972, 
p. 254-255. Dar şi însuşi Cantemir, în Divanul (ed. cit., p. 87), scrie: „Unde 
iaste Vavilonul, carile 60 de mile împregiurarea zidiului rea şi 50 de coţi 
teslăreşti înălţimea, şi pe grosimea lui carăle îmbla [carele umblau]?". 

de pomi bine roditori împrejur, care se adăpau cu apa 
iezerului Azurului. însă se întina cu diavolestile urâciuni, 
pentru că adunându-se acolo elinii cei ce se ţineau de în¬ 
chinarea de idoli cea veche, îsi săvârşeau necuratele lor 
jertfe" 454 . 

E posibil ca autorul nostru să fi cunoscut o descriere mai 
detaliată, într-o variantă mai amplă a hagiografiei amintite. 
Construcţiile de marmură şi aur, precum şi „vânătoriile" 
sculptate (alături de multe alte scene atât de bine dăltuite de 
maeştri sculptori încât par vii) abundă în descrierea lui Cantemir: 

„Păreţii caselor pri dinafară 
tot de marmure scumpă 
şi tot feliul de scrisori ieroglificeşti 
într-însele săpate avea 
şi toată dihaniia precum vie la păr, 
ase săpată 

cu floarea marmurelui să asămăna, 
de care lucru, 

nu cu mâna pe părete săpate, 
ce vii pre nişte câmpi împrăştiate 
a fi să părea. 

Iară pe dinluntru stâlpii cei fără preţ, 
marmurile cele scumpe 
şi tot meşterşugul lucrului şi făpturii 
ce avea, 

cuvântul a le povesti vrednic 

454 Vieţile Sfinţilor pe luna aprilie, Ed. Episcopiei Romanului şi Huşilor, 
1995, p. 187. 

şi gândul a le formui harnic 
nu ieste. 

Acolo chipurile bodzilor 455 vechi să fii vădzut, 
icoanele a tuturor împăraţilor să fii privit, 
unele de aramă şi poleite, 
altele de argint şi de aur pline vărsate 
şi vasuri în minunat chip lucrate, 
supt dânsele alcătuite 
si alte lucruri minunate 

9 

în mulţime nenumărate, 

5 7 

în frâmsete neasămănate 

9 

să videa, 

carile nu numai a ochiului privală, 
ce si a mintii socoteală 

9 9 

ametiia 

9 

si uluia. 

9 

Iară în mijlocul oraşului era 
o capişte a boadzii 456 Pleonexiii, 
carea cum era făcută 
şi în ce meşterşug era zidită 
de pre atâta vii putea cunoaşte, 
că toată alaltă a cetăţii şi a oraşului făptură 
ca zgura lângă aur 
şi ca stecla lângă diamant 
să asămăna. /.../ 


455 Dumnezeilor/ idolilor. 

456 Zeiţei. 

Din faţa pământului 
urdzitura temeliii 
ca la doi coti de înaltă 

9 

dintr-o materie de metal vărsată 
a fi să videa, 

care metal decât custoriul mai scumpă şi mai grea, 
iară decât argintul mai ieftină şi mai iuşoară a fi să părea. 

Lumina capiştii în lung de 30 coţi, 
iar în lat de 24 coti era, 

9 7 

iară de înalt până supt poalele cele mai de gios, 

55 de arsini să măsura. 

9 

Deci cât meşterşugul 
vărsatului temelii ceii de metal 
si cât iscusită 

9 

si ascuţită 

9 9 

mintea vărsătoriului 
şi tipăritoriului 
ar fi fost, florile şi frundzele, 
carile una pe supt alta vârâte, 
şi lozele [lujerele] una cu alta frumos împleticite, 

şi şerpii, 

carii p[r]intre frundze şi p[r]intre loaze să vârâia 
si coadele cu zmicelele îsi invătuciia, 

9 9 7 

arăta. 

Aşijderea, 

tot feliul de păşiri, de jiganii, de lighioi 

şi de păşiri peste toate locurile să arăta 457 , 
unele în pomşori cuiburile îşi făcea, 
altele, acmu făcute, pe oaî clociia, 
altele hrană puişorilor îşi aducea, 
unele muşte prin aer goniia, 
altele lăcuste prin pajişte prindea, 
căile puii cloşcii să apuce să slobodziia, 
stârcii ca prin apă îmblând, 
piticii şi peştii a prinde chitiia, 
pajorile şerpii 

(carii pintre frundzele iederăi să şipuriia) 
să-i apuce clonţurile îşi vârâia, 
brehnacea de sus iepurile supt stâncă vârit, 
când va ieşi, în unghi să-l apuce pândiia, 
mâţa, carea pre şoarece 
pe supt frundzele din copaci cădzute, 
precum îmblă simţind 
ni cu urechea asculta. 


457 In Cetatea soarelui, „pe zidul exterior sunt zugrăvite toate speciile 
de peşti din râuri, lacuri şi mări, cu virtuţile lor şi cu felul lor de a trăi, de 
a se înmulţi şi a creşte [...]• In cel de al patrulea brâu, la interior sunt pictate 
toate speciile de păsări, cu însuşirile, dimensiunile şi obiceiurile fiecăreia, 
iar foenixul există cu adevărat la ei. 

La exterior sunt înfăţişate toate felurile de reptile, şerpi, şopârle, 
viermi, insecte, muşte, tăuni etc. cu felul lor de viaţă, cu veninurile şi 

/V 

virtuţile fiecăruia; şi sunt mai multe decât am crede. In al cincilea, la 
interior sunt zugrăvite animalele de uscat, cu uimitor de multe specii. [...] 
Oh, ce figuri minunate şi ce lămuriri savante! [...] Iar copiii se trezesc 
că, fără să se plictisească, doar urmărind imaginile şi jucându-se, 
învaţă...toate ştiinţele povestite pe pereţi", cf. Tommaso Campanella, 
Cetatea soarelui, traducere din italiană şi note de Smaranda Bratu Elian, cu 
o prefaţă de Tonino Tornitore, Ed. Humanitas, Bucureşti, 2006, p. 67, 69. 

ni pasul prea cu linişte spre sunet muta, 
ni cum l-ar apuca 
şi cum mai fără veste s-ar răpedzi, 
cu picioarele cumpănindu-să, să găta, 
vulpea prin pomi şi prin copăcei 
găinele şi păsăruicele scociorâia, 
si unele acmu vânatul dobândind, 
cu coada bârzoiată spre bârlogul ţincilor 458 săi, 
cum putea mai tare, să ducea. 

Lupul după turma oilor pre piept să târâia, 
ciobanii, unii, ca de somn adormitând, 
în cârlige rădzimaţi, 
alţii, ca de ploaie şi de vânt rece 
cu glugile peste cap lăsate 
şi pre un cot la pământ lăsaţi era, 
iară dulăii, unii în picioare sta 
şi ca cum de departe mirosul lupului ar adulmăca, 
alţii pre brânci lăsaţi 

şi capul pentre picioarele denainte întinzându-şi dormiia 
şi ca cum în vis lupul în oi ar fi dat părându-li-să, 
prin somn ca cum ar scânci 
si ar brehăi 

9 

să videa. 

Iară la alte turme, ca când lupul oaia ar fi apucat, 

ciobanii chiuia, 
cu mâna dulăilor lupul arăta, 
dulăii goniia, 

458 Ţinti/ ţânci = pui, termen folosit cu acest sens şi de Sfântul 
Dosoftei în Vieţile Sfinţilor. 

lupul cu cârlanul în gură fugiia, 
alţi ciobani de la alte turme în timpinare îi ieşiia, 
lupul întraltă parte şuvăia 
şi ca cum spre o pădure, 
carea înaintea lui aproape să videa, 
năzuia. 

Aşijderea 

alalte turme de dobitoace sălbatice, 
cerbii şi buârii prin dumbrăvi, 
caprile prin stânci, 
ciutele pre şesuri, 
unele cu vitălusii 

9 9 

după dânşii, 

altele, acmu aproape de fătat, 
pântecele de mijloc în gios le trăgea. 

Iară într-un loc lucru foarte frumos 
la privală să arăta, 
unde vânătorii măiestrii [curse] 
spre vânarea fililor [elefanţilor] punea: 
întâi o groapă adâncă şi largă săpa, 
apoi din fundul groapei 
un gârlici strâmpt, 
până la faţa pământului, 
costiş scotea, în gura a căruia 
gârlici un harbuz punea. 


După aceia, 
fietecare vânătoriu, 
câte o dobă în spate luând. 

în pădurea cea mare intra, 
unde filii îmblând să videa. 

După ce pre furiş în pădure întră 
şi fietecarile într-un copaciu înalt să urca, 
apoi, din toate părţile în dobe lovind, 
pădurea să răzsuna. 

Filii, de sunetul dobelor spăimântându-să, 
la marginile pădurii spre câmp ieşiia, 
unde la gura gârliciului peste harbuz nemeriia. 
Vânătorii din copaci, 

vadzind precum filul la harbuz au nemerit, 
dobele a bate părăsiia. 

Filul cu botul harbuzul clătind, 
harbuzul pre gârlici în gios a să prăvăli purcedea. 

Filul după harbuz, 
pentru ca să-l prindză urmând, 
în groapa cea largă, 
carea în fundul gârliciului era săpată, 
întră, şi altă grijă nepurtând, 
harbuzul să mănânce să nevoieste. 

9 

Vânătorii îndată din pădure ieşind, 
cum mai curând, 
cu pari şi cu alte zăvoară, 
carile acolea mai denainte gătate au, 
gura gârliciului astupă. 

După aceia, prin câteva dzile 
pre fii cu foamea domolind, 
cu lanţuh de grumadzi îl scoate 
şi unde voia ethiopului ieste. 

acolo îl duce 

(că mai tare şi mai vrăjmaşă jiganie 
decât foamea alta nu ieste). 

Acestea dară 

si altele multe mai ciudate 

9 

si mai minunate 

9 

în temelia capiştii săpate 
si vărsate 

9 

să videa" 459 . 


După cum spuneam, cronograful Sfântului Antim, scris, 
dedicat si dăruit domnitorului Constantin Brâncoveanu, ne-ar 
putea indica o posibilă sursă de inspiraţie a lui Cantemir, şi anu¬ 
me comentariile Sfântului Ieronim la cartea Prorocului Isaia. 

Secvenţele de mai sus sunt însă Grădinile suspendate 460 ale lui 
Cantemir. Să ne amintim că îşi începea cartea situând eveni¬ 
mentele, în timp, „mai dinainte decât temeliile Vavilonului a să 
zidi/ şi Semiramis într-însul raiul spândzurat/ (cel ce din şepte 
ale lumii minuni unul ieste) a sădi". S-ar părea că autorul a 
încercat să ne evoce Vavilonul/ Babilonul cu „raiul spândzurat"/ 
Grădinile sale suspendate. 

Ne punem însă întrebarea: de ce ar insista Cantemir atât de 
mult pe lectura interpretativă a unor „scrisori ieroglificeşti" în 
marmură şi în metal costisitor, adică a unor basoreliefuri sculp¬ 
turale? De ce să existe o reprezentare atât de vie a vieţii domes¬ 
tice şi a multor exemple existenţiale practice într-o „cetate moar- 


459 Dimitrie Cantemir, Istoria ieroglifică, ed. cit., p. 128-131. 

460 A se vedea: 

http://ro.wikipedia.org/ wiki/Grădinile_suspendate_ale_Semiramid 


ei. 

tă" 461 ? Credem că acestea sunt alte fabule în fabulă. Sunt o 
analogie sculpturală a propriei sale cărţi, care...se scria. 

Nu este aceasta unica situaţie în care Cantemir recurge la 
metanaraţiune - ceva mai încolo, în capitolul al zecelea al cărţii, 
va spune: „Şi nu numai după Istoriia ieroglificească/ cu numele 
Corb,/ ce aşeşi de trup,/ cu suflet şi cu totului tot,/ acelaşi şi 
adevărat/ ase să fii te arăţi" 462 . 

Cantemir receptează inclusiv sunetele din scenele sculptu¬ 
rale peste care îşi plimbă ochiul: răsunarea pădurii (din nou 
„pădurea să răzsuna"), zgomotul dobelor/ tobelor etc. E o 
dovadă că, pentru el, aceste „scrisori ieroglificeşti săpate" nu 
sunt literă moartă. Nici literele săpate de condeiul lui în carte nu 
sunt hieroglife moarte, ci artă care, odată însufleţită de cititorul 
interpret, face să vină la viaţă o întreagă lume care părea pietri¬ 
ficată în marmura istoriei. încât să poată auzi „răsunarea pădu¬ 
rii" şi să poată vedea strălucirea unei lumi pline de viaţă, aşa cum 
au văzut-o ochii autorului. 

Monumentul acesta arhitectonic, care pare fantomatic, în 
care animaţia nu se află decât întipărită pe pereţi, este (pe un 
anumit palier interpretativ) un analog al monumentului său 
literar, în care viaţa mişună pe pereţii paginilor. Probabil că 
autorul a avut momente în care a căzut în „melanholie", gân- 
dindu-se dacă nu cumva osteneala sa va rămâne viitorimii ca o 
imprimare de hieroglife într-o piramidă egipteană. De aceea 
credem că insistă pe faptul că timpul nu astupă gurile morţilor şi 
nu şterge lumina vieţii, dacă cei care ştiu să citească şi să 
înţeleagă au vedere şi auz pătrunzătoare până în pădurile 
istoriei. însă faptul că scene de viaţă domestică, pastorală şi cine¬ 
getică, se află reprezentate în „urdzitura temeliii" capiştei/ 

461 Elvira Sorohan, op. cit., p. 127. 

462 Dimitrie Cantemir, Istoria ieroglifică, ed. cit., p. 329. 

templului zeiţei Lăcomiei, nu este nici acesta un lucru lipsit de 
semnificaţie. 

9 

Motivul vânătorii e ultraprezent în aceste secvenţe inscrip¬ 
ţionate, ca si în toată cartea lui Cantemir...iar sensul vânătorii îl 

9 ' 9 

/V 

va decripta mai târziu Brehnacea, tot printr-o fabulă 463 . Insă 
dinamismul uluitor al scenelor indică cel mai bine faptul că ele 
nu sunt decât o icoană statică a unei realităţi în derulare. Vânarea 

9 

filului (elefantului - care, în hieroglifă, îl reprezintă pe fratele 
său, Antioh Cantemir) e cumva cheia decriptării acestor para¬ 
bole, prin care autorul ne avertizează asupra realismului eveni¬ 
mentelor, îndărătul alegoriei. Detaliile nu sunt tocmai baroce, ci 
alegorii şi parabole indicând o istorie cu multe ramificaţii sau 
încrengături necunoscute. în arhitectura complicată şi impresio¬ 
nantă a monumentului său literar, el vrea, probabil, să nu pier¬ 
dem urma vieţii pe care doreşte să ne-o divulge. 

Aluziile la Egipt („scrisori ieroglificeşti") şi la Babilon, la 
pietrificarea vieţii şi la ruinele care pot să păstreze urmele 
trecutului ne indică o altă anticipare a romantismului şi a lui 
Eminescu (anticipare pe care au remarcat-o Edgar Papu şi Elvira 
Sorohan). 

Relatarea cu privire la Cetatea Epithimiei este o povestire în 
ramă. Râsul fiind cel ce reproduce ceea ce îi spusese Camilo- 
pardalul [Girafa] despre acest oraş, care - dacă mergem pe firul 
istoriei propriu-zise şi nu pe cel al alegoriei literaturizante - 
reprezenta Istanbulul, având în centru templul Lăcomiei. 

Sesizăm, din nou, situaţii în care autorul preferă jocurile de 
cuvinte şi exprimarea ghiduşă care au fost de atâtea ori 
remarcate în naraţiunea retorico-poetică a lui Creangă: 


463 A se vedea Idem, p. 193-197. 

„Acmu a tuturor voie unindu-să 
şi toţi supt argumentul Corbului supuindu-să, 
cu toţii în toate părţile să împrăştiară 
şi prin toţi munţii şi codrii, 
unde coarne de buâr lepădate ar găsi 
şi cap de taur aruncat ar nemeri, 
cu toată nevointa cercară 

9 

şi nicicum undeva macar nu să aflară. /.../ 


Eu, dară, ase (dzicea Camilopardalul), 
ca cel strein, 

de toate carile videam peste măsură mirându-mă, 
si nu atâta de minunea lucrurilor vădzute mă miram, 
cât de carea întâi m-oi mira, mă minunam" 464 . 


Sigur, trebuie cercetat serios cum a ajuns Creangă la stilul 
prozei sale poetice, care este cult, într-adevăr, după cum bine a 
precizat Călinescu -, iar nu popular (chiar dacă autorul vorbea 
smerit despre „ţărăniile" sale), dar pe care nu l-a învăţat de la 
Rabelais...singurul cu care a putut Călinescu să facă o compara¬ 
ţie, nea vând ochi pentru literatura veche. 

Din începutul discuţiei dintre Camilopardal şi Lebăda „bă¬ 
trână si albă", am retinut si acestea: 

„eu, după ce din oul maică-mea am ieşit, 
până a nu putea zbura, 
cu răpegiunea apii 


464 Idem, p. 124,132. 

şi cu vânslirea talpelor 
câtăva vreme am călătorit" 465 . 


Secvenţa - cu poezia ei intrinsecă - ni se pare a constitui 
analogul alteia, din Biblia 1688, pentru că vâslirea Lebedei pe apă 
e similară zborului păsării în văzduh, din Scriptură: 


„ca pasărea ce zboară în văzduh, 
[însă] nemica nu să află 
semnu [urmă] de călătorie 
şi, cu lovirea talpelor 
lovindu-se duhul [aerul] uşoru 
şi despicându-se cu sila pornirii, 
mişcându-se arepile, 
să preumblă..." 

(înţ. lui Sol. 4,11-12) 


Secvenţa biblică face parte dintr-un fragment (ceva mai 
lung) cu reverberaţii poetice (de aceea l-am şi transformat în ver¬ 
suri). Şi e posibil să-i fi atras atenţia lui Cantemir asupra poeziei 
mişcărilor care nu lasă nicio urmă... 

9 

Lebăda îl conduce pe Camilopardal înlăuntrul templului, 
pentru a-şi da obolul zeiţei Pleonaxis (Lăcomia): 

„Lebăda îndată cu mine 
împreună sculându-să. 


465 Idem, p. 133. 

înluntrul capiştii intrăm. 

Unde în mijlocul capiştii, 
boadza Pleonexis într-un scaun de foc şedea, 
supt a căruia picioare 
un coptoraş de aramă plin de jăratec 
aprins a fi să videa. 

Iară din giur împregiur 
făclii de tot feliul de materie ardzătoare 
cu mare pară, vârtos ardea. /.../ 

Că pre cât puteam cunoaşte, 
supt fundul coptoraşului gura Tartarului era, 
şi din fundurile pământului 
focul nestins în fundul coptoraşului loviia, 
de unde atâta putere de fierbinţeală şi de văpaie 
ca pre o cahlă [coş] izbucniia" 466 . 


Nu mai rămâne nicio îndoială că, prin acest periplu, înce¬ 
pând cu peisajul de la marginile cetăţii, intrând în cetate şi admi¬ 
rând desăvârşita geometrie, precum şi splendida şi luxurianta 
arhitectură a ei şi a templului din centrul ei, şi ajungând, în fine, 
la zeiţa care tronează în mijlocul templului, am parcurs, purtaţi 
de Cantemir, distanta de la Cer la Infern. 

Distanţa aceasta între peisajul paradisiac iniţial (prelucrat 
de Cantemir după relatările ortodoxe ale răpirilor extatice în Rai) 
şi focul nestins al Tartarului/ Iadului, în care se coboară cel orbit 
de lăcomie, ne apare cu atât mai pregnantă, dacă ne reamintim 
de unde s-a plecat: 


466 Idem, p. 136-137. 

„câmpul cu otavă înverdziia, 
cât ochilor preste tot, 

tot o tablă de zmaragd maree 
a fi să părea, 

în carile tot chipul de flori /.../ 
cuvios să împrăştiia, 

şi când zepfirul /.../ aburiia, 

/.../ dulce miroseală de pre flori scorniia. 

Ase cât nici ochilor la privală, 
nici nărilor la mirosală 
saţiu să putea da. /.../ 

Tot feliul de pomăt roditoriu 
şi tot copaciul frundzos 
şi umbros, /.../ 
frumos odrăsliia. 

A căror umbri, 

giumătate pre lină apa Nilului, 
iară giumătate 

pre mângâioasă faţa câmpului 
să lăsa". 


Poezia Edenului contrastează profund cu oroarea Infernu¬ 
lui care-şi trimite văpăile „din fundurile pământului". în cazul 
celei dintâi, copleşea frumuseţea ierbii de smarald, nesaţul mi¬ 
resmelor scornite din flori când zefirul aburea, întinderea pădurii 
de pomăt roditoriu şi de copaci cu umbră deasă, care se revarsă 
peste „lină apa Nilului" şi „mângâioasă faţa câmpului" (aliteraţii 

cu efect hipnotic). Totul sugerează o învăluitoare atingere mătă¬ 
soasă, de o infinită fineţe sau delicateţe. Priveala, miroseala si 
auzul lin se îmbină într-o atingere mângâioasă de senzaţii. De fapt, 
„mângâioasă faţa câmpului" (care sugerează o fizionomie a 
peisajului) indică tocmai căldura vie a relaţiei iubitoare, care 
personalizează, indică prezenţa vieţii în deplinătatea ei paradi- 
siacă. 

Nu e un peisaj abstract, de o frumuseţe impersonală, ci unul 
configurat după topica şi amănuntele vieţii cereşti care se regă¬ 
sesc în Vieţile Sfinţilor , în descrierile paradisiace. Miresmele 
intense, ca şi culorile pietrelor preţioase sau grădinile de flori sau 
abundenţa pomilor de o statură suprapământească, toate repre¬ 
zintă detalii hagiografice. Iniţiativei lui Cantemir de a prelucra 
peisaje paradisiace îi vor succeda paşoptiştii 467 , dar mai ales 
Eminescu, atât în poezie, cât şi în nuvele: Sărmanul Dionis, Geniu 
pustiu, Cezura, Făt-Frumos din lacrimă... Ba chiar am putea susţine 
că se poate sesiza la Cantemir o incipientă erotizare a naturii, pe 
care Tudor Vianu o va remarca la Eminescu, şi care derivă, de 
fapt, tocmai din infuzarea, în hagiografii, a întregului spaţiu de 
efluviile iubirii si ale frumuseţii dumnezeieşti. 

9 9 9 

/\ 

In conformitate cu această concepţie, şi la Cantemir iarba, 
florile, pomii roditorii şi copacii pădurilor cresc împreună, într-o 
desăvârşită armonie. Iar pădurile îşi aruncă o umbră mătăsoasă/ 
mângâietoare, protectoare, deopotrivă peste faţa câmpiei şi peste 
faţa apei. 

A sta faţă-n faţă este o atitudine paradisiacă. Sfântul Pavlos 
spune că Sfinţii îl vor vedea pe Dumnezeu „faţă către Faţă" (I 


467 A se vedea Dr. Gianina Maria-Cristina Picioruş, Epilog la lumea 
veche 1.1, op. cit, p. 735-741, cf. 

https://www.teologiepentruazi.ro/2014/01/ll/epilog-la-lumea- 

veche-i-l-editia-a-doua/. 

Cor. 13, 12), iar în rugăciuni, adesea, îi cerem să nu-Şi întoarcă 
fata Sa de la noi. Iată că, la Cantemir, chiar si elementele cosmice 
stau cu faţa una la alta. Şi aceasta reprezintă un alt exemplu de 
atitudine pe care o va recepta Eminescu din literatura veche: „De 

/V 

când codrul, dragul codru, troienindu-şi frunza toată,/ îşi des- 
chide-a lui adâncuri, faţa lunei să le bată" ( Călin (file din poveste)). 

în antiteză cu toată această bogăţie de frumuseţe şi de blân¬ 
deţe, ce respiră prin toţi porii descrierii cantemirene. Infernul e 
caracterizat prin prezenţa a „tot feliul de materie ardzătoare", 
fiind destinat, prin urmare, să consume, să şteargă urmele fru¬ 
museţii şi ale fericirii. Opoziţia este cât se poate de evidentă şi 
este perfect subliniată de autor. 

Am făcut mai devreme o paralelă între peisajul paradiziac 
realizat de Cantemir si Imnele Raiului ale Sfântului Efrem Şirul. 

9 

/V 

Insă comparaţia se poate susţine şi cu Viaţa Sfântului Andrei cel 
nebun pentru Hristos : 

„Şi mă minunamu cu mintea şi cu inima de podoaba 
cea nespusă a dumneze[i]escului Raiu. Şi umblându printr- 
însul mă veseliiamu. 

Şi era acolo saduri [grădini/ livezi] multe întru care 
pomii ceiînnalţi cu vârfurile sale clătindu-se [clătinându-se] 
foarte veseliia vederea şi mirosire mare [i]eşiia din ramurile 
lor. Iar unii din pomii aceia era înfloriţi neîncetat, alţii 
înpodobiţi cu frunze în chipul aurului, iar alţii avea feliuri 
de roduri cu nespusă frum[u]seţe şi podoabă. 

Şi nu iaste cu putinţă a asemăna frum[u]seţ[e]a 
pomilor acelora nici cu un pom pământesc, pentru că dum¬ 
nezeiasca mână, nu cea omenească, i-au sedit pre ei" 468 . 

468 Cătălina Velculescu, Nebuni pentru Hristos, Ed. Paideia, Bucureşti, 
2007, p. 283. 

„Şi sta acei frumoşi pomi rânduri, precum stă pâlcul 
înpotriva [în faţa] pâlcului. Şi umblând eu prin mijlocul lor, 
întru veseliia inimii, am văzut râu mare curgându prin mij- 

locolu lor şi pre frumoşii pomii aceia adepându. [_] Şi sufla 

acolo vânturi line si cu bună mireazmă.. ." 469 . 

9 

Asemănările cu relatarea cantemirescă sunt destul de mari, 

căci: 

„tot chipul de flori din fire răzsărite, 
ca [şi] cum cu mâna în grădină, pre rând şi pre socoteală ar fi 

sădite, 

cuvios să împrăştiia, 

şi când zepfirul, vântul despre apus, aburiia, 
tot feliul de bună şi dulce miroseală de pre flori scorniia. /.../ 

Iară pre malurile gârlei [deltei] 
tot feliul de pomăt roditoriu 
şi tot copaciul frundzos 
si umbros, 

de-a rândul, ca cum pre aţă de-a dreptul 
şi unul de altul de departe ca cum cu pirghelul 470 

ar fi fost puşi 
frumos odrăsliia. /.../" 471 . 

Nu numai frumuseţea edenică, ci şi ordinea/ armonia dum¬ 
nezeiască apare reliefată şi la Cantemir, ca şi în pasajele aghio- 
grafice evocate. Totodată, versurile 


469 Idem, p. 257. 

470 Pirghel/ perghel = compas forestier. Poate indica şi aşezarea în cerc 


sau în semicerc. 

471 Dimitrie Cantemir, Istoria ieroglifică, ed. cit., p. 126. 

„când zepfirul /.../ aburiia, 

/.../ dulce miroseală de pre flori scornim", 

se regăsesc, într-o formă puţin diferită, într-o variantă populară 
a Mioriţei, culeasă din zona Putnei: 

„Eu nu te-oi lăsa. 

Stăpâne, stăpâne, 

/V 

In braţe te-oi lua 

9 

Si te-oi arunca 

5 

/V 

In mijlocul stânei, 

/V 

In sburdul oilor 
Şi-n jocul mieilor. 

Şi-n verdeaţa câmpului. 

Si la umbra codrului. 

5 

Când vântul mi-o bate. 

Codrul când o cade 
Si umbră ti-o face, 

9 9 ' 

Când vântul mi-o aburi 
Miros de flori ti-o veni 

9 

Si noi toate te-om boci" 472 . 

5 


Dacă autorul fabulei ieroglifice a apelat şi la baladă, pe 
lângă hagiografii, nu putem să nu observăm că el recurge la 
aceeaşi strategie ca şi Dosoftei, introducând în scriitura sa, din 
loc în loc, imagini şi structuri poetice care au calitatea de a fi 
recunoscute ca familiare chiar şi de către un public mai puţin 

472 Cf. Ovid Densusianu, Vieaţa păstorească în poesia noastră populară, 
voi. II, Ed. Casei Şcoalelor, Bucureşti, 1923, p. 138. 

cultivat din punct de vedere literar. Totuşi, să fi descoperit 
Cantemir Mioriţa înaintea lui Alecsandri şi a paşoptiştilor? Există 
şi posibilitatea ca balada să fi interferat cu unele izvoare culte, 
mai cu seamă religioase. Nu ar fi acesta singurul caz... 

Mai există, însă, încă o variantă (din jud. Suceava) care i-ar 
fi putut da sugestii deopotrivă lui Cantemir şi lui Eminescu 
(Călin (file din poveste)), pentru nunta insectelor, despre care deja 
am vorbit mai sus: 


„Ş-apoi maica de-o veni 
Si de m-o-ntreba, 

Asa să-i cuvântaţi 

9 9 

Si cuvânt să-i daţi. 

Că eu m-am însurat 
Si m-am cununat 

9 

Si mie mi-a fost 

9 

Nună, nună 
Sfânta lună. 

Si nun mare 

9 

Sfântul soare 473 
Si nuntaşi 

9 9 

Păltinasi, 

Si lăutari 

9 

Ţânţari../' 474 . 

9 9 

Am văzut mai devreme că, la nunta Helgei cu Struţocămila, 
participau următorii lăutari: „ţinţarii cu fluiere,/ grierii cu surle,/ 


473 La Eminescu: „Socrul roagă-n capul mesei să poftească să se 
pună/ Nunul mare, mândrul soare, şi pe nună, mândra lună" (Călin (file 
din poveste)). 

474 Cf. Ovid Densusianu, Vieaţa păstorească, op. cit., p. 135-136. 

albinele cu cimpoi/ cântec de nuntă cântând,/ muşiţele în aer/ şi 
furnicile pre pământ/ mari şi lungi danţuri rădicară". 

In comparaţie cu balada, Cantemir lărgeşte universul acesta 
mic al cântăreţilor proveniţi din lumea insectelor, ca mai târziu 

/V 

Eminescu, în Călin... Insă numai Eminescu îi conferă o neaştep¬ 
tată dimensiune cosmică şi o semnificaţie filosofică aparte, lumea 
lor ilustrând, de fapt, ceea ce dezavuează în altă parte ca fiind: 
„muşunoaie de furnici/ Microscopice popoare, regi, oşteni şi 
învăţaţi/ Ne succedem generaţii şi ne credem minunaţi" ( Scrisoa¬ 
rea I). 

La Cantemir se poate identifica, de asemenea, o intenţie 
persiflantă, dar nu la scară universală. Sau cine nu cunoaşte 
celebrele versuri din Mioriţa: „Ş-oile s-or strânge,/ Pe mine m-or 
plânge/ Cu lacrimi de sânge!"? Cantemir utilizează expresia 
lacrimi de sânge de mai multe ori în Istoria ieroglifică: 

„Spre agonisirea şi câştigarea cinstei 
sudorile trupului destule sint, 
iară spre paza nebetejirii ei 
lacrămi de singe trebuie" 475 . 


* 


„Tot ochiul ce le priviia 
cu lacrămi de singe le tânguia, 
între dânsele undeva 
glas de bucurie 
sau viers de veselie 
nu să simtiia, 
fără numai răget. 


475 Dimitrie Cantemir, Istoria ieroglifică, ed. cit., p. 48. 

muget, 
obide, 
suspine, 
văietături 
si olecăituri 

9 

în toate părţile 
si în toate colturile 

9 9 

să audziia" 476 . 


* 


„Către cel ceresc Vultur 
lacrămi de singe vărsind, 
cu suspinuri de foc vor striga, 
a cării dosadă 
răsplătire dreaptă 
a o tăcea 

si cu milosul ei ochiu a o trece 

9 

nu va putea..." 477 . 


Expresia în sine, lacrimi de sânge, derivă dintr-un pasaj biblic 
(Lc. 22,44). Am remarcat utilizarea ei şi în contexte religioase mai 
recente, ca spre exemplu în Cazania de la Govora (1642) 478 . Ceea ce 

476 Idem, p. 178. 

477 Idem, p. 332. 

478 „îmbrăcăminte cauţi acmu, luminate şi lacrăme crunte [lacrimi de 
sânge] verşi săracilor? Ce acolo văpaie şi negură va acoperi goliciunea ta 
ca şi a celui bogat [...]. Ochii carii depururea s-au păscut întru curvii, aceia 
mai mult se vor munci, necurmat vărsând lacrăme crunte...”, cf. Evanghelie 
învăţătoare (Govora, 1642), ediţie, studiu introductiv, note şi glosar de Alin- 
Mihai Gherman, Editura Academiei Române, Bucureşti, 2011, p. 209. 

nu exclude, totuşi, posibilitatea ca Dimitrie Cantemir să fi cu¬ 
noscut si variante ale Mioriţei. 

9 9 

Apelul său, în Istoria ieroglifică, la structuri literar-mentale 
ale scriiturii populare - pentru a-şi face opera acceptată de o 
masă cât mai mare a populaţiei - ni se pare de ordinul evidenţei. 
Şi de la împrumuturile din poezia populară, prin care îl putem 
socoti, într-o anumită măsură, pe Cantemir, un precursor al 
romanticilor, trecem din nou la poezia cultă şi nu doar cultă, ci şi 
ermetică, de tip...barbian. 

Mai întâi Râsul îşi aminteşte un hrismos (oracol) pe care i-1 
spusese Camilopardalul, care, la rândul său, fusese învăţat de 
Filohrisos, preotul zeiţei Pleonaxia: 

„în pământul negru cine lut galbăn găseşte. 

Acela în toată pofta nu să oboseşte. 

Cine lutul galbăn pentru dzua neagră scoate. 

Fântâna Nilului în casă-şi a avea poate. 

/V 

In dragoste te-am luat, fiiul meu te numeşte. 

Tuturor şi-n tot lucrul numele-mi pomeneşte" 479 . 

Aşa încât, cei care doreau să trăiască sub epitropia Stru- 
ţocămilei, care căutau „coarne de buâr lepădate" şi „cap de taur 
aruncat" - şi care se adunaseră „la începutul Alfii/ şi sfârşitul 
Sigmei,/ la cetatea Deltii/ (unde apa lui M. şi apa lui A./ a cura/ 
sfârşesc,/ şi apa lui T. a cura/ şi a să mări începe)" 480 - cer de la 
Capilopardal lămurirea acstui oracol. însă primesc, mai întâi, 
„învăţătura hrizmosului": 

„Ţărna tipărită din fire văpsită 
Cu alb şi cu galbăn într-un loc tecsită, 

479 Dimitrie Cantemir, Istoria ieroglifică, ed. cit., p. 138. 

480 Idem, p. 123-124. 

Varsă denainte, hrismosul învaţă. 

Că la cale scoate fără de povaţă. 

Coarne cine-aşteaptă urechile puie. 

Cuvintele le-asculte, cămara nu-ncuie" 481 . 

„Ţărna tipărită" înseamnă monedele de aur şi argint, pe 
care se imprimau chipurile de regi şi valoarea lor. Cantemir le 
numeşte ţărnă/ ţărână în virtutea concepţiei ortodoxe care 
consideră bogăţia a fi, în esenţă, pământ sau praf. Pentru că toate 
devin pământ mai devreme sau mai târziu. 

Cantemir apelează la dodecasilab, dar ar fi putut utiliza şi 
hexasilabul: 


„Ţărna tipărită 
Din fire văpsită 
Cu alb şi cu galbăn 

/V 

Intr-un loc tecsită. 

Varsă denainte, 

Hrismosul învaţă. 

9 

Că la cale scoate 
Fără de povaţă. 

Coarne cine-aşteaptă 
Urechile puie. 

Cuvintele le-asculte. 

Cămara nu-ncuie". 

Versurile au în ele ceva ce aduce a descântec popular, dar 
Cantemir îl camuflează sub o formă ermetică şi într-o perioadă 
cultă. De altfel, toată afacerea este astfel prezentată de autorul 
cărţii, ca şi cum ar sta sub semnul magiei vrăjitoreşti, al unei mari 


481 Idem, p. 144-145. 

înşelăciuni şi nelegiuiri, la care face trimitere toată simbolistica 
ocultă pe care o inserează în aceste pagini. 

Adesea, în acest capitol, personajele vorbesc între ele în 
cimilituri - ca şi când nu ar fi fost de ajuns toată ieroglifia istoriei 
cantemiresti. 

9 

Chemat să limpezească înţelesul oracolului, 

„Camilopardalul dzisă 
(în grădini boţi de lut în chipul omului fac, 
pentru ca păşire să sparie, 
iară oamenii boţi de lut în mână tin, 
pentru ca să amăgească pre alţii): 

«între voi dară, o mamină [namilă] 
să vede, ca şi boţul în grădină 
(pe Cămilă cu degetul arătând), 
iară bot de lut în mână 

9 

nici să vede, nici să aude»" 482 etc. 

Ceea ce trimite, în mod evident, la practici oculte în scopuri 
oneroase: 


„Camilopardalul dzisă: 

«Boul răstoarnă tărna, 

9 7 

plugariul samănă, 
stăpânul sau vinde, sau mănâncă, 
însă aceasta la lucrurile voastre 
ce folos aduce? 

(Chipul de om cu chipul de om [bani] să vâneadză 
şi ochii întunecaţi cu lumina galbănă [cu galbeni] să lumineadză). 


482 Idem, p. 144. 



346 


Cuvintele scumpe 
şi voaî svinte, cu slove mănunte, 
în tăblite rătunde 

9 

să cumpără»" etc 483 . 


în cele din urmă, Camilopardalul „la vrăjitorii locului măr- 
gând" (căci „vrăjitorii şi următorii Pleonexii<i>/ în tot locul şi în 
tot rodul [neamul]/ să află") şi, cerând încuviinţarea tâlcuirii 
ghicitorii oraculare, oferă această interpretare a cimiliturii (mai 
degrabă o indicare a felului în care se poate înţelege şi urma, în 
mod practic, oracolul): 


/V 

„In muntele cel înalt coada struţului, 

/V 

In copaciul cel mai mare cornul boului. 

Galbinul si albul toate biruieste, 
în chip de Cămilă corn de buâr creşte. 
Vrăjitorii vândzători ce nu nemeresc? 

Pe frumos soare şi lună, toate povestesc" 484 


Ca şi poezia anterioară, şi aceasta, pe lângă ermetismul de 
limbaj, are aerul că este un descântec băbesc, că descrie o acti¬ 
vitate din sfera celor magice, practicate de şamani primitivi sau 
de vrăjitoare populare. Cantemir insinuează că Struţocămila şi-a 
primit coarnele prin mijloace oculte şi că - mai târziu -, tot prin 
aceleaşi uneltiri, se pregăteşte şi vânarea Inorogului: „cu toţii 
împreună/ vânătoare vom ridica/ prin codri, prin munţi,/ şi în 


483 Idem, p. 145. 

484 Idem, p. 146. 

toate părţile ne vom sămăna.,/ pre carile, oriunde ar fi,/ tot îl vom 
afla"... 485 . 

Insă, în urma acestei dezlegări a ghicitorii de mai sus, 
Pardosul, Râsul si toti cei care îsi doresc ca Strutocămila să de- 

'99 9 9 

vină conducătorul lor, 

„la vrăjitorii locului mărgând, 
cu multă mită li să îmbunară, 
de le vor muntele cel mai înalt 
şi copaciul cel mai mare arăta /.../ 

Deci dintre vrăjitori, unul într-acesta chip le răspunsă: 

/V 

«In şesul cel gios muntele cel înalt ieste 
şi în rediul cel mic copaciul cel mare să află, 
unde coada păunului 
si cornul buărului 

9 

supt rădăcinile lor încuiate sint». 

Aşedară, răspunsul de la vrăjitori luând 
şi muntele cu copaciul aflând, 
de supt rădăcinele lor 
întâi coarnele taurului scoasără, 
si nici ceva mai multă zăbavă făcând 

9 

(căci acmu munţii şi copacii începusă 
a să clăti), în capul Strutocamilii le pusără, 
înaintea a căriia toate dobitoacele închinându-să, 
«într-ani mulţi şi buni, trăiască», strigară" 486 . 


485 Idem, p. 170. 

486 Idem, p. 146-147. 

După ce problema Vidrei şi cea a Struţocămilei sunt solu¬ 
ţionate, dintre vieţuitoarele care, la început, stârniseră ample 
dispute, mai rămâne Liliacul, pe care Pardosul îl consideră un 
exemplu de anomalie a firii: 

„Că pre amănuntul sama de-i vom lua, 
toată anomaliia 

si rătăcirea firii la dânsa vom afla. 

9 

Si macar că iute la zburat 

9 

şi bine într-aripat 
ieste 

(care lucru aievea 
monarhiii Vulturului îl supune), 

însă si alte multe 

9 

a multe jiganii hirişii [caracteristici] are, 
carile nu puţină materie de gâlceavă 
şi de scandală înainte pune: 

întâi că fată ca dobitoacele, 
a doa că la cap ieste ca şoarecele, 
la aripi ca albinele ieste, 
a patra că la picioare în fire 
pe altul să i să asemene nu are, 
de vreme ce aripile în picioare 
şi picioarele în aripi îi sint. 

A cincea că dzua orbăcăieste, 

9 7 

iară noaptea ca puhacea [bufniţa] 
purecele în prav [praf] ascuns zăreşte" 487 . 

487 Idem, p. 149. 

Fizionomia şi fiziologia Liliacului sunt, aşadar, subiect de 
dezbatere, precum fuseseră şi ale Vidrei şi Struţocămilei. 
Cantemir găseşte o modalitate ficţională foarte ingenioasă, prin 
intermediul acestor pseudo-hibrizi, pentru a discuta opţiunea 
politică a personajelor sale travestite în păsări şi animale. 

Moimâţa îl sfătuieşte pe Liliac să ceară mila celor doi îm¬ 
păraţi, Vulturul şi Leul, pentru ca „sau supt umbra aripilor,/ sau 
supt pravul talpelor" 488 să fie primit, adică fie într-o monarhie, fie 
într-alta să devină supus. Numai că Liliacul, dispreţuit ca o 
„jigăniuţă" slabă şi nefolositoare, se dovedeşte a fi o personalitate 
profundă („că mărimea sufletului/ nu după statul trupului/ să 
măsoară" 489 ), care nu acceptă să fie manipulată şi nici să devină 
unealtă a diversiunilor. 

El se adresează adunării, cerând: „de ieste la cineva ascul¬ 
tare,/ ureche dreaptă puie,/ de ieste ureche dreaptă,/ audzul la 
inima curată/ trimată,/ de ieste inimă curată,/ cuvântul socotind, 
în lucru dreaptă giudecată/ facă" 490 . Ceea ce, ca structură reto¬ 
rică, ne aminteşte de celebra predică la înviere a Sfântului Ioan 
Gură de Aur: 

„De este cineva binecredincios şi iubitor de Dum¬ 
nezeu, să se bucure de acest Praznic frumos si luminat. De 
este cineva slugă înţeleaptă, să intre, bucurându-se, în 
bucuria Domnului său. De s-a ostenit cineva postind, să-şi 
ia acum răsplata. De a lucrat cineva din ceasul cel dintâi, să- 
şi primească astăzi plata cea dreaptă" 491 etc. 


488 Idem, p. 151. 

489 Idem, p. 152. 

490 Ibidem. 

491 Cf. Penticostar, Ed. IBMBOR, Bucureşti, 1999, p. 24-25. 

Ba chiar Liliacul are curajul să întrebe: „adunarea aceasta de 
drepte stăpânii,/ au de cumplite tirănii/ ieste?" 492 . 


„Liliacul: «Fie lăudată dreptatea în veci, 

dzisă, 

şi dinţii vorovitorilor după voie 
să să [zjdrobască, 

limba vicleană si mincinoasă să să amutască 

9 9 

şi urechea de linguşituri priimitoare 
să asurdzască 


(că la asupriţi şi neputincioşi blăstămul, 
ca la prădători scutul, sigeata, fierul 
şi focul ieste)»" 493 . 


Blestemul reprezintă armele celor „asupriţi şi neputincioşi", 
atunci când este rostit de cineva care nu mai suportă nedreptatea 
şi silnicia. Iar Cantemir, acuzând dinţii vorbitorilor după voia 
lor, limba vicleană şi urechea nedreaptă, lua din nou Scriptura ca 
reper: 


„Scoală, Doamne, mântuiaşte-mă, Dumnezăul mieu, 
că Tu ai lovit pre toţi ceia ce-m vrăjmăşuisc în deşert; dinţii 
păcătoşilor ai zdrobit" (Ps. 3, 7, Biblia 1688). 

„Doamne, izbăveaşte sufletul mieu de buze nedireapte 
şi de limbă vicleană. Ce se va da ţie şi ce să va adaoge Ţie 
[de] cătră limba vicleană?" (Ps. 119, 2-3, Biblia 1688). 


492 Dimitrie Cantemir, Istoria ieroglifică, ed. cit., p. 152. 

493 Idem, p. 153. 

„Şi n-au ascultat, nici plecară ureachea lor, ce mergea 
fieştecarele întru încâlcirea inemii lor ce[le]i vicleane" (Ier. 
11, 8, Biblia 1688). 

Liliacul contestă alungarea Vidrei şi alegerea nedreaptă a 
Struţocămilei, îndrăznind chiar să afirme că: „decât Cămila/ mai 
mare Filul [Elefantul]/ şi decât buârul/ mai iute şi mai cornat/ 
ieste Inorogul" 494 . El susţine că cele ce s-au făcut nu sunt după 
fire, ci după voia celor cărora Dumnezeu le-a dat voinţă liberă, 
dar care nu o pun întotdeauna în slujba dreptăţii şi a adevărului: 

„toate din fire ase sint tocmite 
si orânduite, 

9 7 

ca fietecarea în ţircălamul [circumferinţa] hotarălor sale 

să să continească 
si sfera activităţii sale sărind, 
să nu covârsască. 

9 

/V 

Insă precum meşterşugul firii, 
ase voia slobodă 

9 

şi cereştilor împotrivă a să pune 
obiciuită ieste. 

Macar că nici meşterşugul pe fire, 
nici voia slobodă pe dreptatea 
şi răsplata cerească până în săvârşit 
a birui pot. /.../ 

într-acesta chip nici Cămila 
a să păsări. 


494 Ibidem. 

nici pasirea a să cămili 
au trebuit. 

Aşijderea, nici penele a să încorna, 
nici coarnele a să împăna 
s-au cădzut 495 , 

ce fietecarea firii sale urmând, 
ale sale hirişii să fie păzit 
s-ar fi cuvinit" 496 . 


Alegerea Struţocămilei este împotriva celor naturale, pentru 

/V 

că ei i s-au pus coarne care nu erau pe potriva firii ei. In schimb. 
Vidra si Liliacul sunt fiinţe fireşti, nu hibrizi, iar alcătuirea lor nu 
are nimic care să fie pricină de scandal/ sminteală. Căci „firea în 
zădar ceva a face/ nu să osteneşte,/ nici de lucru făcut/ vreodată 
nu se căieşte" 497 . Prin fire se înţelege aici Dumnezeu - Care „de 
lucru făcut/ vreodată nu se căieşte" - , după cum autorul va 
spune mult mai clar în alt context al cărţii 498 . Insistenţa lui 
Cantemir asupra respectării celor fireşti, asupra urmării celor ce 
sunt în firea lucrurilor, o putem considera, de asemenea, o 
învăţătură ortodoxă. Dacă oamenii ar lectura cartea naturii/ bi¬ 
blia cosmică (despre care am vorbit de nenumărate ori, în trecut) 
si ar fi atenti la cele pe care însăsi firea îi învaţă, ar evita erorile si 
rătăcirea în tot felul de teorii false: 

„Pentru că ceale nevăzute ale Lui, de la zidirea lumii, 
cu faptele [făpturile lumii] socotindu-se [cugetându-se] să 


495 Cu sensul: nu s-ar fi cuvenit. 

496 Dimitrie Cantemir, Istoria ieroglifică, ed. cit., p. 154-155. 

497 Idem, p. 156. 

498 A se vedea: Idem, p. 326-327. 

văd, şi cea veacinică a Lui puteare şi dumnezăire" (Rom. 1, 
20, Biblia 1688). 

„Cu acest mijloc,/ mare lumină celor ce cu înţelegere[a] 
să slujăsc/ a lumina poate/ şi ascuţită sabie împotriva celora/ 
ce pre Ziditoriul tuturor a tăgădui/ nebuneşte îndrăz¬ 
nesc" .. . 4 ". 

Revenind la secvenţa în curs. Liliacul sugerează - printr-o 
pildă poetică - că ceea ce se porneşte împotriva lui poate fi 
pricină de multe alte evenimente pe care pricinuitorii nu le vor 
mai putea controla: 

„Iară amintrele, pricina Liliacului 
mai mult scuturându-să, 
ca sămânţa macului 

9 

dintr-una o mie vor cădea, 
spre a cărora alegere 
şi la un loc culegere, 
nici mirţele [baniţele], 
nici jicniţele 
vor agiunge" 500 . 

Fiind din nou dispreţuit şi „înfruntat", el răspunde într-o 
manieră evanghelică sau profetică: 

„Liliacul răspunsă: «Iată, eu acmu voi tăcea, 
însă bine ştiu că mai pre urmă 
alţii pentru mine vor grăi, 

499 Idem, p. 327. 

500 Idem, p. 155. 

a cărora cuvinte, 
nu cu scârsnete, 
ce cu buhnete 
vor răzsuna, 

când urechile a vă astupa 
bumbac viti cerca 

9 

si nu viti afla»"... 501 . 


Adică: nu vă veţi putea astupa urechile la nesfârşit. Finalul 
ne aminteşte şi de dascălul din Scrisoarea I, care „de frig la piept 
şi-ncheie tremurând halatul vechi,/ îşi înfundă gâtu-n guler şi 
bumbacul în urechi". 

Refuzul Liliacului de a-şi alege o monarhie în care să devină 
supus este luat în derâdere de mulţimi. Acesta îşi explică însă 
opţiunea prin faptul că deţine „locul pre carile firea/ dinceput mi 
l-au dăruit": 


„în toată lumea şi în tot locul 
lăcaşul mieu gata 
şi fără prepus [îndoială] ieste 

(că precum peştele în mare, 
ase înţeleptul în lume 
nici moşie, nici înstreinare are), 

pre carile nici minţile voastre cele înalte, 
nici sfaturile voastre cele adânci, 
iată că a-1 afla nu pot" 502 . 


501 Ibidem. 

502 Idem, p. 157. 

Locul înţeleptului în lume nu se stabileşte cu instrumente 
de măsurat, el nefiind supus înţelegerilor reduse şi pătimaşe ale 
lumii. Prin mintea şi înţelepciunea sa, el îşi are patria „în toată 
lumea si în tot locul", fără a fi circumscris de raţiuni lumeşti, 
pentru că vede dincolo de hotarele strâmte ale cugetării obiş¬ 
nuite/ gândirii mediocre. El trăieşte pe pământ, dar nu se supune 
logicii telurice. Pentru că: 

„omul duhovnicesc toate le judecă, pe el însă nu-1 

judecă nimeni" (I Cor. 2,15, Biblia 1988) 503 . 

înţeleptul în înţelepciunea sa este în elementul său, ca 
peştele în mare. Portretizarea înţeleptului a fost pentru Cantemir 
o problemă esenţială, aşa după cum va fi, pentru Emi- 
nescu, definirea geniului 504 . 

/V 

In polemica aprinsă dintre Liliac şi Moimâţă, autorul intro¬ 
duce o nouă povestire lungă. Numai că şi această relatare, după 
cum ne-a obişnuit, e o naraţiune poetică - prima, în literatura 
noastră, prin care ne aflăm în largul mării: 

„Liliacul într-acesta chip a le povesti 
începu: «Eu, odată pre malul mării, 
în borta unii stinci lăcuind, 
într-o dzi eclipsis în soare s-au făcut, 
atâta cât ochii a toată jiganiia închidzindu-să 
si fietecarea la culcuşul său ca de sară asedzindu-să, 

9 9 9 ' 


503 In Biblia 1688: „Cel duhovnicescu cercetează toate, şi el de nimeni 
nu să cercetează". 

504 A se vedea: 

https://www.teologiepentruazi.ro/2014/12/18/luceafarul- 

comentariu-literar/. 

singur eu, cu luminoşi ochi, 
toate malurile în sus şi în gios cutreieram. 

Eu, ase nopţii nedejduindu-mă 
şi de nepriietin nicicum în grijă purtând, 
spre latul mării 

câteva mile de la uscat m-am depărtat. 

Unde soarele din umbra lunii scăpând 
şi totdeodată radzele-şi pre faţa pământului lovind, 
noaptea mea scurtară 
şi dzua altora lungiră. 

Unde nepriietinii miei cei veciniei, rândunelele, 

vădzindu-mă, 
din toate părţile a mă bate 
şi în toate locurile a mă trage 
începură 

(că precum Liliacul sara, 
ase nepriietinul dzua 
izbândii pândeşte). 

Eu de multă lumina soarelui 
viderile tâmpindu-mi-să, 
ca alalte dobitoace prin tunerec, 
încoace si încolea, 
de a nepriietinilor lovituri 
si boldituri 

9 

ferindu-mă, 
orbăcăind mă feriiam 
(că a vă înştiinţa de viţi pofti. 

viderea ochilor miei 
atâta de ascuţită ieste, 
cât cu lumina soarelui împreunându-să, 
organele cele a viderii priimitoare 
mi să năduşesc. 

9 

Că precum la ochii altor jigănii 
roata soarelui a să privi 
viderea tâmpeşte, 
ase la ochii miei 

9 

împrăstiiată lumina soarelui 
întunerec aduce 

şi precum zarea soarelui 
din noapte spre dzuă răvărsindu-să, 
ochii altor dihănii a zări 
încep, 

ase lumina dzilei 

9 

supt umbra pământului scăpătând, 
ochii miei, 

de cea multă a luminii soarelui iusurându-să, 

a videa încep). 

Aşedară, precum am dzis, 
de rândunele păzindu-mă 
şi apărându-mă, 
fără veste de un lucru moale, 
lat si întins mă lovii, 
de carile îndată mă şi lipiiu. 
într-acesta chip de nepriietinii gonaşi scăpând, 
alţii, precum peste a lor. 

ase peste a mea neştiinţă a mă învăli 
şi cu funi a mă lega începură. 
Aşedară, supt toată noaptea soarelui, 
în ce învălit 
şi cu ce legat 
să fiu nepricepând, 
tare mă chinuiam. 

Iară după ce cu dzua nopţii 
si cu întunecarea soarelui, 
ochii mi să luminară, 
precum în vetrela a unii corăbii învălit 
şi cu funele împletecit 
să fiu cunoscuiu. 

Că eu, poate fi, de rândunele fugind, 
de pândza corăbiii m-am fost lipit, 
în care vreme si corăbiierii 

9 

vetrila a strânge 
s-au fost [în]tâmplat. 

Eu, dară, ase în vetrilă botit 

7 7 9 9 

si corabiia fără vânt 

9 

(căci mare lineşte era), 
pre valurile moarte săltând, 
voroava corăbiieriului cu a dulfului 
ascultam»" 505 . 

După cum observam cu alt prilej, 

„corabiia fără vânt 
pre valurile moarte săltând" 


505 Idem, p. 157-158. 

e dovada asocierii între contemplaţia atentă şi muzica 
modernă a poeziei. Corabia săltând ye valuri moarte e un oximoron 
al...atenţiei, al privirii în adâncime. Ca să percepi poetic legă¬ 
narea unor corăbii pe valuri moarte.. .trebuie să ai atracţie pentru 
mişcările de adâncime, şi, prin urmare, vedere interioară. 

Marea e acum un fluid fără viata tumultuoasă, dar de 
suprafaţă, a valurilor sale. Corabia e instrumentul care continuă 
să-i înregistreze pulsaţia, într-o atmosferă aproape nefiresc de 
paşnică - „căci mare lineşte era". 

Povestea aceasta, în întregime, poate fi interpretată şi ca o 
parabolă. 

Liliacului, celui ce are „luminoşi ochi" noaptea, ziua i se 
tâmpesc vederile, atunci când majoritatea vieţuitoarelor se 
bucură de „împrăstiiată lumina soarelui", deşi nici ele nu pot să 
privească direct „roata soarelui" (sintagmă care ne trimite cu 
gândul la Ion Barbu). în schimb, a sta în lumina zilei înseamnă 
pentru el a fi „supt toată noaptea soarelui", în vreme ce puterea 
întunericului echivalează cu ziua nopţii („dzua nopţii") - oximo¬ 
ronul, după cum se observă, face regula acestor pagini. 

Liliacul este aşadar - după Cantemir - o făptură căreia i se 
închid ochii ziua, când toată lumea se agită şi e activă, şi i se 
deschid vederile noaptea, când agilitatea şi acuitatea sa vizuală 
sunt neîntrecute. Ar putea fi astfel un simbol al înţeleptului care 
e orb faţă de cele pe care lumea mediocră le vede şi le cunoaşte 
foarte bine, dar are „luminoşi ochi" pentru cele pe care puţini le 
văd si le cunosc. 

9 

Liliacul lui Cantemir, surprins în largul mării, unde se 
trezeşte „în vetrela a unii corăbii învălit/ şi cu funele împletecit", 
seamănă cu...albatrosul lui Baudelaire: 

„Souvent, pour s'amuser, Ies hommes d'equipage 
Prennent des albatros, vastes oiseaux des mers. 

Qui suivent, indolents compagnons de voyage. 
Le navire glissant sur Ies gouffres amers. 

A peine Ies ont-ils deposes sur Ies planches, 
Que ces rois de Lazur, maladroits et honteux, 
Laissent piteusement leurs grandes ailes blanches 
Comme des avirons traîner â cote d'eux. 

Ce voyageur aile, comme il est gauche et veule! 
Lui, naguere si beau, qu'il est comique et laid! 

L'un agace son bec avec un brule-gueule, 
L'autre mime, en boitant, Linfirme qui volait! 

Le Poete est semblable au prince des nuees 
Qui hanţe la tempete et se rit de Larcher; 
Exile sur le sol au milieu des huees, 

Ses ailes de geant Y empechent de marcher" 506 . 


* 


„Din joacă, marinarii pe bord, din când în când. 
Prind albatroşi, mari păsări călătorind pe mare, 
Care-nsotesc, tovarăşi de drum cu zborul blând. 
Corabia pornită pe valurile-amare. 

Pe punte jos ei care sus în azur sunt regi 
Acuma par fiinţe stângace şi sfioase 
Şi-aripile lor albe şi mari le lasă, blegi. 

Ca nişte vâsle grele s-atârne caraghioase. 


506 A se vedea şi: 

http://fr.wikipedia.org/wiki/LAlbatrosApoeme). 



361 


Cât de greoi se mişcă drumeţul cu aripe! 
Frumos cândva, acuma ce slut e şi plăpând! 
Unu-i loveşte pliscul cu gâtul unei pipe 
Şi altul fără milă îl strâmbă şchiopătând. 

Poetul e asemeni cu prinţul vastei zări 
Ce-şi râde de săgeată şi prin furtuni aleargă; 
Jos pe pământ şi printre batjocuri şi ocări 
Aripile-i imense l-împiedică să meargă". 

(traducere de Alexandru Philippide 507 ) 


Parabola este asemănătoare, în cele două texte: pe de o 
parte, poetul, ca un albatros cu aripi mari, care e caraghios şi 
scălâmb în ochii oamenilor, şi, pe de altă parte, înţeleptul, ca un 
liliac ce fuge de lume, care nu suportă soarele patimilor (preluăm 
metafora lui Blaga) şi care preferă veghea nopţii, când poate să 
zboare nestingherit în largul mării. Marea poate fi înţeleasă şi aici 
ca un simbol pentru lume, în largul căreia poate zbura cu mintea 
liliacul/ înţeleptul care îşi are sălaşul „în toată lumea şi în tot 
locul". 

Asemănarea cu pasărea singuratică şi veghetoare o face 
Scriptura, care i-a fost de atâtea ori model şi sursă de inspiraţie 
lui Cantemir: 

„Asămănaiu-mă cu pelecanul pustinic, făcuiu-mă ca 
corbul de noapte în jărişte. Am privegheat şi m-am făcut ca 
o vrabie ce e singură pre casă" (Ps. 101, 7-8, Biblia 1688). 

507 Mai multe variante de traducere ale poemului le puteţi citi aici: 
http://stihari.blogspot.ro/2010/10/albatrosul-de-charles-baudelaire.html. 

La Dosoftei: 


„De-atocma cu pelecanul. 
Prin pustii petrec tot anul. 
Şi ca corbul cel de noapte 

/V 

Im[i] petrec zâlele toate. 
Ca o vrabie rămasă 

/V 

In supt streşină de casă" 508 . 
(Ps. 101, 21-26) 


Ceea ce în Biblia 1688 este tradus prin „corbul de noapte în 
jărişte", în LXX este: vuktikoqolc; ev ouarnebce [Ps. 101, 7, LXX], 
iar în VUL: nycticorax in domicilio. Dacă latinescul domicilio este 
inechivoc, în schimb ev ouarnebce se poate traduce şi „în casă", 
dar şi „în/ între ziduri". 

„Jăriştea" Bibliei 1688 indică locul unui incendiu, o ruină 509 . 
In Biblia 1988 s-a tradus prin: „bufniţa din dărâmături". Iar în 
Biblia 2001 : „bufniţă într-o casă dărăpănată". Cu aceste păsări 
singuratice se aseamănă cel ce: „Nevoit-am 510 ş[i]-am slăbit din 
bietul suflet,/ Lăsând somnul şi odihna, stând în cuget" (Dosof¬ 
tei, Ps. 76, 9-10). 


508 „în supt streşină de casă" nu e doar o variantă poetică, aşa cum s-ar 
părea la prima vedere, ci este o variantă de traducere după LXX şi VUL 
foarte plauzibilă. 

509 La Neculce: „Antiohi-vodă [...] mâniiatu-s-au ş-au triimis de i-au 
jăcuit casa [...] ş-au pus şi sămenii de i-au răsâpit curţile din Iaşi, de nu i- 
au rămas nice jărişte", cf. Ion Neculce, Letopiseţul Ţării Moldovei, ediţie 
îngrijită şi glosar de Iorgu Iordan, Ed. Minerva, Bucureşti, 1980, p. 160. 

510 Cu sensul din literatura ortodoxă: m-am nevoit. 

Trebuie să admitem că liliacul corespunde, în bună măsură, 
acestor semnalmente. Iar faptul că Dimitrie Cantemir îl vede 
locuind într-o stâncă („în borta unii stinci lăcuind") şi zburând 
în largul mării nu reprezintă o derogare foarte mare din punct de 
vedere caracterologic, întrucât imensitatea mării se poate defini 
foarte bine ca pustiu. 

în perioada în care scria Istoria ieroglifică, autorul se afla la 
Constantinopol şi se poate ca malurile Bosforului şi marea să-i fi 
dat idei. Şi de altfel, întreg pasajul poate fi receptat ca o parabolă, 
după cum am sugerat mai devreme. O dovadă în plus o avem şi 
în felul în care continuă relatarea Liliacului, fragment pe care şi 
în trecut l-am dat ca exemplu (cu mai multe ocazii) al modului în 
care un verset biblic s-a metamorfozat într-o istorie întreagă. Sau 
învăţătura unei expresii sapienţiale a luat amploarea unei pilde 
regizate în amănunt: 

„Dulful [delfinul] ni[ci] pe de o parte, 
ni[ci] pe de altă parte de corabie trecând; 
pre gaura ce deasupra capului are 
atâta pufniia, 
cât stropii apii în corabie 
si în obrazul corăbiieriului săriia. 

9 

Corăbiieriul dzisă: 

«Bre, hei, porc peştit 
şi peşte porcit, dulfe, 
aceste pufnete cui, lăudându-te, le arăţi? 

Au vânt sămănând, 

stropii apii în loc de grăunţe arunci?»". 

Dulful răspunsă: «Adevărat, eu vânt samăn 
şi stropii în loc de sămânţă 

în corabie arunc. 

însă pufnetul mieu în furtună întorcându-să, 
stropii în gârle curătoare să vor întoarce 
(că sămânţa vântului şi grăunţul apii 
moartea corăbii ieste)». 

Corăbiieriul, râdzând, dzisă: 

«Vântul a avea sămânţă 

9 

şi marea grăunţă 
până acmu încă n-am audzit, 
macar că cea mai multă viată 

9 

în vânturi şi în ape mi-au trecut». 

Dulful dzisă: «Eu vântul am sămănat 
şi grăunţele apii în corabie am aruncat, 
iară cine va săcera 
si cine a triera, 
vremea va alege /.../»". 

Asedară, dulful cu corăbiieriul vorovind 
si încă cuvântul bine nesfârsind, 
vântul crivăţului dimpotrivă căii corăbiii a sufla, 

marea a să înfla 
si valurile ca munţii a să rădica 

9 9 

începură 

(căci şi timpul iernii, 
când soarele din tropicul Himerinos 
spre tropicul Therinos 
să întoarce era). 

Corăbiierii, volbura carea asupră le vine 
şi primejdiia carea în cap li să pune. 

vădzind, unii funele întindea, 
alţii vetrilile strângea 
(ce groaza morţii mintea uluieşte 
şi primejdiia fără de veste toate simţirile amurţeşte). 

De carea şi bieţii corăbiieri cuprindzându-să, 
unii la adânc, alţii la margine mântuinţa arăta. 

Aşijderea, 

unii limanul, carile în dreapta, 
alţii dosul, carile în stânga 
aproape era, 

a apuca să năzuiască dzicea, 
iară unii fierele corăbii aruncând, 
corabiia să sprijenească învăţa. 

/V 

Intr-acesta chip, 
ei cu chitelele învăluindu-să 
şi cu socotelele împletecindu-să, 
holbura corabiia a învântiji 
şi valurile pe deasupra a o năbuşi 
începură, 

si ase, în mica ceasului, 
vântul cel de dulf sămănat, 
din pufnet vivor 
şi din stropitură gârle 
înluntrul şi pe deasupra vasului izvorâră, 
carea, cu undele fierbând 
si amestecându-să, 
din faţa apii în fundul mării să mută 


(că corăbiieriul. 



366 


carile în lineste furtuna nu socoteşte 

9 9 

şi găuricea carea pişteşte 
cu vreme nu călăfătuieste, 
în abur, vivor, şi în picătură 
apă fără măsură 
află). 

/V 

Intr-acesta chip şi voi, 
o, priietinilor, pildele mele buiguiri 
si cuvintele mele într-aiuri 

9 

tiind, 

pe voi de buiguitori 
şi de nepricepători 
vă arătati ,,5n . 

9 


Toată scena pleacă, aşa cum am arătat altădată, de la o 
sentinţă a Prorocului Osea, pe care însuşi autorul a citat-o într-o 
carte a sa anterioară: „Vânt sămănară şi vivor [vifor] săcerară (gl. 
8, sh. 7)" 512 . Sentinţa biblică a Prorocului Osea s-a transformat şi 
în proverb popular: Cine seamănă vânt , culege furtună. Este, în 
scurt, ceea ce Liliacul îi acuză pe oponenţii săi că fac, expri- 
mându-le însă acest fapt printr-o parabolă dezvoltată. 

Metafora „undelor fierbând" o folosise şi Dosoftei: „herbea 
undele-n bezne" (Ps. 76, 44). De altfel, pentru a realiza imaginea 
mării în furtună, Cantemir avea, pe tărâmul literaturii române, 
exemplul unui psalm profetic, versificat astfel de Dosoftei: 

„Carii îmblă-n corăbii pre mare, 

511 Dimitrie Cantemir, Istoria ieroglifică, ed. cit., p. 158-159. 

512 Dimitrie Cantemir, Divanul, ed. cit., p. 76. 

De-şi fac lucrul peste genuni tare. 

Aceia I-au văzut de minune 
Ce-au lucrat Dumnezău în genune. 

Zisă de să fece vânt cu bură. 

De rădică val de-necătură. 

Până la ceri îi suia cu unde, 

Şi-i pogoria-n gios să-i afunde. 

Sufletele lor în greutate 
Să topiia beţ[i] de răutate [a mării], 

Că-ş ieşiră şi din ţălăpciune. 

De te lua de dânşii minune. 

9 

Şi strigară la Domnul cu jele. 

Şi i-au scosu-i de la nevoi grele. 

Vânturilor zâsă de-ncetară 
Si undelor de să alinară. 

5 

Şi le păru bine că trecură 
Valurile toate de tăcură". 

(Ps. 106, 55-72) 

Cam în aceeaşi perioadă îşi scria şi Sfântul Antim Ivireanul 
predica la Sfântul Dimitrie, în care acesta ilustra, într-o icoană 
literară, furtuna stârnită în mare, care a surprins corabia în care 
se aflau Mântuitorul şi Apostolii: 

„Mi se pare ca şi când aşi vedea în faţa ochilor miei 
chipul ei, de toate părţile să sufle vânturi mari, să se strângă 

împrejurul vântului nori negri şi deşi, toată marea să spu¬ 
mege de mânie şi pretutindenea să se înalţe valurile, ca nişte 
munţi. Mi să pare că văz corabiia Apostolilor că o luptă cu 
multă sălbăticie turburarea mării: de o parte o bat valurile, 
de altă parte o turbură vânturile; de o parte o rădică spre 
ceriu, de altă parte o pogoară la iad. 

Mi se pare că văz pe feţele Apostolilor zugrăvită, de 
frică moartea: unul să se cutremure, altul să se spăimân- 
teze; unul să se turbure, altul să strige şi toţi cu suspinuri şi 
lacrămi să ceară, cu rugăminte, ajutoriu de la Hristos, ce 
dormiia: «Doamne, mântuiaşte-ne că perim». [...] «Şi să 
făcu linişte mare», zice Evanghelia. Au încetat valuri, au 
perit întunerecul, s-au împrăştiiat norii, s-au smerit marea 
şi corabiia întreagă şi făr' de nicio vătămare, au ajuns la 
adăposteală" 513 . 

Uluirea corăbierilor si schimbarea de altitudine a vasului, 
care se află când pe coama valurilor, când în prăpastia lor, au fost 
surprinse în toate cele trei texte. La Dosoftei: „Până la ceri îi suia 

/V 

cu unde,/ Şi-i pogoria-n gios să-i afunde". In Istoria lui Cantemir, 
vasul „din faţa ap ii în fundul mării să mută", iar la Antim, 
corabia: „de o parte o rădică [valurile] spre ceriu, de altă parte o 
pogoară la iad". Apropierile expresive dintre ultimii doi sunt 
însă mai pregnante. Am remarcat şi în teza noastră doctorală 
asemănarea, „ca demers stilistic şi psihologic" 514 , a celor două 
tablouri ale mării învolburate, la Antim şi, respectiv, la Cante- 


513 Antim Ivireanul, Opere, ed. cit., p. 156-157. 

514 Gianina Picioruş, Antim Ivireanul: avangarda literară a Paradisului. 
Viaţa şi opera, Teologie pentru azi. Bucureşti, 2010, p. 325, cf 

https://www.teologiepentruazi.ro/2010/03/10/antim-ivireanul- 

avangarda-literara-a-paradisului-viata-si-opera-2010/. 

mir 515 . Astfel, comparaţia „valurile ca munţi a să rădica", de la 
Cantemir, îşi află un echivalent în predica Sfântului Antim 
Ivireanul: „să se înalte valurile, ca nişte munţi". 

La Antim, Apostolii au pe feţele lor, „zugrăvită, de frică 
moartea: unul să se cutremure, altul să se spăimânteze; unul să 
se turbure, altul să strige"; la Cantemir: „groaza morţii mintea 
uluieşte/ şi primejdiia fără de veste toate simţirile amurţeşte)./ De 
carea şi bieţii corăbiieri cuprindzându-să,/ unii la adânc, alţii la 
margine mântuinţa arăta"... 

Liliacul, aşadar, le răspunde prin această parabolă celor cu 
care se afla în polemică, pentru a le transmite, în definitv, că, 

„cât pentru alegerea locului lăcaşului mieu 
ar fi, aceasta să ştiţi că precum 
în borta pietrii brânca Leului 
de groasă nu încape /.../, 
ase în întunerecul nopţii 
ochiul Vulturului nu videa, 

cu care chip eu decât Leul mai aciuat, 
iară decât Vulturul mai fericit sint, 
de vreme ce borta pietrii 
si cetate nebiruită 

9 

si lăcaş desfătat fiindu-mi, 

9 9 ' 

în vreme când ochiul Vulturului 
cu întunerec să închide, 
al mieu cu lumină curată să deschide 

9 

şi slobod şi fără nici o primejdie 

515 A se vedea, pe larg, comentariul nostru, în: Idem, p. 310-315, 322- 


330. 

dobânda hrănii 
si orânduiala vieţii 

9 9 

îmi cerc" 516 . 

Liliacul pretinde, deci, că nu poate fi vânat nici de Leu şi nici 
de Vultur, având alt regim existenţial, rămânând ca el: „cu Leul 
megiieşi,/ iar cu Vulturul locului şi împărăţiii părtaşi/ mă voi 
afla" 517 . Acesta părăseşte adunarea fără ca altă decizie să fie luată 
împotriva sa. Vulpea, deşi pe moarte („căci din prognosticul 
doftorului,/ precum la luna/ nu va ieşi bine ştiia,/ de vreme ce în 
răvărsatul zorilor/ şi în amurgul soarelui/ sfigmosul [artera 
radială] în chipul viermelui să clătiia" 518 ), trimite o epistolă 
„Vulturului şi Leului", pentru a-i înştiinţa cu privire la situaţia 
creată, dar şi Lupului, pe care încearcă să îl momească, pentru a- 
1 atrage la un gând cu sine, pentru ca „o carte [scrisoare] la Fii şi 
la Inorog să scriem/ şi de gândurile noastre ştire să le facem" 519 . 
De fapt, se străduia „pre Lup a amăgi/ şi capul în singe a-i văpsi" 

520 


„Ce Lupul, vechiu [bătrân] la minte 
şi copt la crieri fiind, 
noaâle a Vulpei vicleşuguri 
şi proaspetele ei linguşituri 
îndată pricepând, 
precum în gură miiere zăminteşte. 


516 Dimitrie Cantemir, Istoria ieroglifică, ed. cit., p. 159. 

517 Idem, p. 160. 

518 Idem, p. 164. 

519 Ibidem. 

520 Ibidem. 

iară în piept otravă dospeşte 
cunoscu" 521 . 

Răspunzându-i Vulpii, Lupul refuză să se mai amestece în 
discuţii, pentru a nu mai fi implicat în intrigile celor care le ţes, 
motivând că a ales să se sihăstrească, într-un fel, trăind o viaţă 
liniştită, departe de tulburări şi discordii: 

„Nici cătră aceasta mai mult ceva a gândi 

sau a grăi 
ni să cade, 
fără cât noi, 

într-această dată viaţă singuratecă 
alegându-ne 

şi la bârlogul nostru rămăşiţa vieţii 
din toate tulburările lucrurilor 
şi gândurilor 
depărtaţi 

cu lineste a o trece 

9 

şi cu odihnă a o petrece 
am ales, 

şi mai deasupra nici a grăi, 
nici a audzi 
ceva poftim 

(că precum gura la grăire, 
ase urechile la audzire 

9 

hotar a avea trebuie, 
si cuvântul carile linului suflet 

9 

tulburare aduce. 


521 Ibidem. 

nu numai a nu-1 grăi, 
ce nici a-1 audzi 
să cade)" 522 . 

Cele exprimate aici ni se par izvorâte dintr-o convingere 
isihastă, pentru că liniştea şi retragerea despre care vorbeşte 
Lupul au conotaţii de acest fel. însă Ciacalul îi aduce Lupului 
vestea despre răscoala insectelor, care nu fuseseră invitate la 
sinod: albinele şi viespile, muştele şi ţânţarii, tăunii şi gărgăunii. 
Albinele îşi arată primele indignarea: 

„Oare pre noi la adunare cum nu ne-au chemat? 

Au în sama zburătoarelor nu ne-au băgat? 

Au căci micsorimea statului nostru căutând, 
nevoinţa, agonisita şi chivernisala de obşte 
carea facem a cunoaşte s-au lenevit? 

9 

Ce de vreme ce ieste ase, 
de sintem si noi zburătoare 

9 

supt soare, 

pre toţi a cunoaşte să-i facem 

(că albina sămânţa 
si suliţa, 
miierea 
şi fiiere[a] 

tot într-un pântece poartă, 

şi precum toate politiile [societăţile] 
nu staturi înalte 
şi pântece lăsate, 

522 Idem, p. 165. 

ce omoni [unire] nedespărţită 
şi minte ispitită 
si ascuţită 

9 9 

caută)" 523 . 

Muştele şi ţânţarii plănuiesc o ridicare generală: 

„Sculaţi, fraţi, şi mărgând, 
viespilor ştire să dăm, 
pre tăuni 
şi pre gărgăuni 
împreună să rădicăm 

şi cu toţii la prisaca albinelor să ne adunăm, 

unde, 

de obşte sfătuindu-ne, 
să alegem şi să căutăm 
cu ce privileghie Vulturul 
tuturor zburătoarelor a stăpâni 
şi cu ce mijloc numai o monarhie la toţi a să numi 

si a fi 

9 

ar putea" 524 . 

Autorul se întoarce mereu la poezia retorică sau la retorica 
poeziei, cu care, într-o anumită măsură, ne obişnuise deja din 
Divan. Uneori, tiparul retoric ne este cunoscut, ca în cazul acestor 
interogaţii: „Oare pre noi la adunare cum nu ne-au chemat?/ Au 
în sama zburătoarelor nu ne-au băgat?/ Au căci micşorimea 
statului nostru căutând,/ nevoinţa, agonisita şi chivernisala de 
obşte/ carea facem a cunoaşte s-au lenevit?". 


523 Idem, p. 166-167. 

524 Idem, p. 167. 



374 


L-am întâlnit în opera lui Neagoe Basarab: „Au doar nu 
sântu toţi ţărână? Au nu sântu toţi pulbere? Au nu sântu toţi plini 
de împuţiciune? Au nu ne sântu acum urâtă oasele celora ce ne 
era odată dragi" 525 . Să fi avut Cantemir în minte Istoria lui 
Manasses, atunci când a decis să-şi redacteze letopiseţul acesta 
neobişnuit în versuri? Să se fi gândit la alte exemple de istorii 
versificate, mai vechi sau mai recente? 

E mirabil cum de autorul Istoriei Imperiului Otoman ( Creş¬ 
terea şi descreşterea Curţii Otomane ), un împătimit al istoriei ca 
stiintă, a cunoscut si tentatia de a o metamorfoza în literatură, în 
poezie chiar. Deşi, e drept, Cantemir şi-a început cariera de 
scriitor şi om de ştiinţă cu literaturizări de genul Divanului şi al 
Istoriei ieroglifice, pentru a o continua ulterior cu seria marilor sale 
cărţi istorice. Răzmeriţa insectelor este lăsată pentru moment în 
suspensie de autor, consecinţele ei fiind prezentate ceva mai 
târziu, în capitolul următor. Capitolul acesta, al treilea, se sfâr¬ 
şeşte cu decizia - sau mai bine zis complotul - câtorva (Uleul, 
Pardosul şi Râsul) de a organiza vânarea Inorogului: 

„De care lucru, cu toţii împreună 
vânătoare vom ridica prin codri, prin munţi, 
şi în toate părţile ne vom sămăna, 
pre carile, oriunde ar fi, 
tot îl vom afla, 

şi oricât de iute la picioare ar fi, 
cu lungimea goanii 
odată de corn tot îl vom apuca 


525 învăţăturile lui Neagoe Basarab către fiul său, Theodosie, text ales şi 
stabilit de Florica Moisil şi Dan Zamfirescu. Cu o nouă traducere a origina¬ 
lului slavon de G. Mihăilă. Studiu introductiv şi note de Dan Zamfirescu 
şi G. Mihăilă, Ed. Minerva, Bucureşti, 1970, p. 213. 

(că ce graba în ceas şi cu sila nu isprăveşte, 
aceia delungarea vremii şi meşterşugul biruieşte). 

Carile, la mână cădzind, 
într-o ogradă încongiurată 
cu apă lată 
îl vom închide 
şi la loc îngust şi strâmpt 
îl vom trimite. 

Unde el 

la loc slobod şi la câmp larg a trăi 
deprins fiind, 

de năcaz, în curândă vreme în melianholie, 
din melianholie în buhăbie, 
din buhăbie în slăbiciune, 
din slăbiciune în boală 
si, în sfârşitul tuturor, 
din boală în moarte va cădea, 
si ase, de tot numele 
din izvodul vieţii i să va şterge" 526 . 

Nu de puţine ori, în decursul cercetării noastre, ni s-a părut 
că versurile au un puternic caracter cantabil. La fel şi în frag¬ 
mentul de mai sus, care, mai ales în începutul său, ne aminteşte 
de ritmul din aria Corul vânătorilor , din opera lui Weber. Autorul 
sugerează astfel alerta complotiştilor, nerăbdarea vânătorilor de 
a-şi duce la îndeplinire planul, dar şi veselia lor, buna lor dispo¬ 
ziţie pentru că au ticluit un asemenea plan. 


526 Dimitrie Cantemir, Istoria ieroglifică, ed. cit., p. 170-171. 

Căderea Inorogului „în melianholie,/ din melianholie în 
buhăbie [buhăială],/ din buhăbie în slăbiciune,/ din slăbiciune în 
boală" - mai devreme şi Vulprea căzuse „în melianholia ipohon- 
driacă" - nu poate, cred, să nu ne amintească de Conu Leonidafaţă 
cu reacţiunea : „Omul, bunioară, de par egzamplu [...] intră la o 
idee; a intrat la o idee? fandacsia e gata; ei! şi după aia din 
fandacsie cade în ipohondrie". 

Iar închiderea lui „într-o ogradă încongiurată/ cu apă lată 
/.../ şi la loc îngust şi strâmpt" ne face să ne întrebăm dacă nu 
cumva autorul ştia de vestitele tapiserii medievale ilustrând 
vânarea Inorogului/ Licornului 527 : 




Dacă n-a putut cunoaşte tapiseriile - care erau în acea 
vremea în posesia familiei La Rochefoucauld -, Cantemir trebuie 

527 Sursa imaginilor: 

http://en.wikipedia.org/wiki/The_Hunt_of_the_Unicorn. 

să fi avut însă cunoştinţă despre legendele medievale al căror 
protagonist era Inorogul. Planul de capturare a Inorogului con¬ 
stituie, de fapt, adevărata intrigă a cărţii. 

Al patrulea capitol („partea a patra") al Istoriei ieroglifice 
debutează cu un fragment ce reprezintă prima ilustrare, în litera¬ 
tura noastră, a motivului lumii pe dos (le monde ă l'envers), 
descinzând din opera lui Vergiliu şi care, încreştinat, a fost 
vehiculat mai mult în Evul Mediu apusean. 

Motivul va reapărea, la noi, la Budai-Deleanu, în Ţiganiada 
(„Ah! căruntă vechie cinstită!/ Unde-s a tale sânte tocmele?.../ Ce 
urgie-acum lumea-întărâtă/ Ş-o-înneacă-întru cel noian de rele?/ 
Perit-au credinţa cea bătrână!/ Ah! lume-întoartă! vreme pă¬ 
gână!" (Cântul VII) 528 ) şi, ulterior, la Vasile Fabian-Bob, în poe¬ 
mul Moldova la anul 1821 („S-au întors maşina lumei, s-au întors 
cu capu-n gios/ Şi merg toate dimpotrivă anapoda şi pe dos" 
etc. 529 ). 

Aici, la Cantemir, secvenţa e motivată de iscarea vânătorii 
asupra Inorogului, pentru care se pregătesc „laţuri, curse, mreji": 

„După aceia toate păşirile de carne mâncătoare 
şi toate jigăniile de singe nevinovat vărsătoare, 
pentru asupra Inorogului vânătoare, 
beleag 530 şi cuvânt îşi dederă, 
şi toate în toate părţile 
să-l cerce, 

528 Cf. Ion Budai Deleanu, Ţiganiada sau Tabăra ţiganilor. Poemation eroi 
comico-satiric alcătuit în doaosprăzece cântece, ediţie îngrijită de Florea Fu- 
gariu, repere istorico-literare de Andrei Rusu, Ed. Minerva, Bucureşti, 
1985. 

529 Cf. Poezia românească în epoca romantică, ediţie de Mircea 
Anghelescu, Ed. Fundaţiei Culturale Române, Bucureşti, 1997. 

530 Loc de întâlnire. 



să-l afle, 
să-l prindză, 
să-l lege, 

după a lor tirănească să-l giudece leg 
să orânduiră. 

Ce ei încă acestea orânduind 
şi fel de fel de laţuri, curse, mreji 
si alte măiestrii 

9 

în toate poticile 
si căile 

9 

întindzind, 
strâmbătate ca aceasta 
în multă vreme ceriul a privi, 
pământul a suferi 
neputând, 

de năprasnă din toate părţile 
şi marginile pământului 
holburi [furtuni], 
vivore, 
tremuri, 
cutremuri, 
tunete, 
sunete, 
trăsnete, 
plesnete 
scorniră, 

atâta cât tot muntele înalt 
cu temeliele în sus 
şi cu vârvul în gios 

răsturnară 
şi tot copaciul gros, 
înalt si frundzos 

9 

din rădăcină îl dezrădăcinară, 
si ase, toată calea 

9 9 7 

si cărarea 

9 

pre pământ şi prin aer 
cu grele neguri 
si cu întunecosi nuări, 
ca cu un veşmânt negru căptuşind 
astupară 

şi tot drumul de pe faţa pământului 
cu stinci pohârnite, 
cu dealuri şi holmuri răzsipite 
şi cu păduri săciuite [doborâte] 
pretiutiderelea închisără 
si încuiară. 

9 

Din ceriu fulgere, 
din nuări smidă 
şi piatră, 

din pământ aburi, 
fumuri 
si holburi, 

9 7 

unele suindu-să, 
iară altele coborându-să, 
în aer focul cu apa să amesteca 
si stihiile 

9 

între sine cu nespus chip să lupta. 

Carile atâta de straşnică 

9 

şi groznică 

metamorfosin în toată fapta [făptura] 
făcură, 

cât ceriul cu pământ 
şi apa cu focul 

războiu cumplit să fie rădicat 
să părea, 

cu a cărora clătire 
toată zidirea să scutura 
si să cutremura 

9 

şi spre cea desăvârşit 
a tot duhul peire 
să pleca" 531 . 


„Toată fapta" înseamnă: întreaga creaţie a lui Dumnezeu. 
Am întâlnit această expresie în Cazania lui Varlaam: 

„deca iaste sănătos ochiul ce iaste în trupul nostru, 
veade chiar [clar] toate faptele: ceriul, pământul, munţii, 
marea, înălţimea, adâncul, lumina, întunerecul şi toate fea- 
liurile copacilor şi pomilor, fierilor şi peştilor" 532 . 

Modul acesta de exprimare este scriptural. Spre exemplu, 
Tob. 3,11, EuAoyr) era icra v Ee TiavTa Ta epya Eou ei q, tov aiceva 
(LXX), a fost tradus în Bibilia 1688 prin: „Blogoslovească-Te toate 
faptele Tale în veac!". 


531 Dimitrie Cantemir, Istoria ieroglifică, ed. cit., p. 172-173. 

532 Varlaam, Cazania (1643), ediţie îngrijită de J. Byck, Ed. Academiei 
RSR, Bucureşti, 1966 [1943], p. 161. 

Pasajul cantemirean anticipează un alt eveniment cataclis- 
mic, de proporţii cosmice, care se va petrece în partea a opta a 
cărţii - e un episod în avanpremieră. 

Lupta stihiilor „între sine" am remarcat-o enunţată, de 
asemenea, la Budai-Deleanu: „Dela miază noapte mai departe,/ 
Sus, în văzduhul întunecos,/ Este-un loc (precum scrie la carte)/ 
Cărui zic filosofii haos,/ Unde neîncetata bătălie/ Face-asupra 
stihii stihie!" (Cântul I). Aceasta este, aşa cum observam şi 
altădată, o reminiscenţă din teoria filosofico-religioasă a lui 
Heraclit despre războiul elementelor 533 care, la Cantemir şi 
Budai-Deleanu, capătă întrebuinţare literară, alegorică. Aseme¬ 
nea exemple de răscoală cosmică tind să-i confere, secvenţial, şi 
istoriei lui Cantemir proporţii epopeice. 

Participarea cosmosului la dramele umane majore, repre¬ 
zintă, în sine, o temă cunoscută a literaturii religioase ortodoxe şi 
a istoriei bizantine 534 - vom discuta mai târziu pe larg acest 
aspect. Impresia noastră este că autorul a resimţit motivul „lumii 
pe dos" ca o complinire a acestei teme mari, ca un element din 
literatura universală care putea fi adăugat tradiţiei sale fără să-i 
dăuneze cu ceva. Se potrivea dorinţei sale de a ilustra o 
„metamorfosin în toată fapta" - dacă „metamorfosin" e un 
neologism de origine greacă, în schimb, „toată fapta" indică, 
precum în Cazania lui Varlaam: toată făptura/ creaţia. Pentru că 

533 A se vedea Dr. Gianina Maria-Cristina Picioruş, Ţiganiada: tradiţie 
şi inovaţie. Aventura scriiturii şi canonul literar românesc, Teologie pentru azi. 
Bucureşti, 2012, p. 7-10, cf. 

https://www.teologiepentruazi.ro/2012/07/19/tiganiada-traditie-si- 

inovatie/. 

534 Din cărţile de cult ale Bisericii sau din cronografe aflăm că 
universul întreg s-a comportat participativ la ieşirea Protopărinţilor din 
Rai, la Răstignirea lui Hristos, la căderea Constantinopolului etc. şi iarăşi 
se va arăta astfel în vremea sfârşitului chipului acestei lumi. 

întreaga creaţie este fapta lui Dumnezeu, iar făpturile sunt, în 
româna veche, faptele Sale. 

Cantemir face apel, ca mai târziu Heliade, la cuvinte care, 
într-o anumită formulă, nu mai sunt simple aliteraţii, ci tind să 
devină complicate jocuri de sunete: 

„holburi, 
vivore, 
tremuri, 
cutremuri, 
tunete, 
sunete, 
trăsnete, 
plesnete /.../ 

Din ceriu fulgere, 
din nuări smidă 
şi piatră, 

din pământ aburi, 
fumuri 
si holburi...". 

9 

Iată şi un fragment dintr-un poem al lui Heliade: 

„E bun de orice rău 
Arcanul, leacul meu. 

Licoarea extrafină. 

Ambrozia divină: 

Lixirul eminent, 

Lixir omnipotent! 


Cum bei, îţi ia cu mâna. 

Căci el este fântâna. 
Sorgintea ş-a vieţii. 
Sorgintea tinereţii. 
Ş-apoi...ş-a frumuseţii... 
Compratelo, compratelo. 
Că, iată-mă, mă duc. 

E bun de orice rău 
Arcanul leacul meu: 

Şi friguri. 

Şi lângoare. 

Si tifos, 

9 7 

Si holeră, 

9 7 

Si oftică, 

9 7 

Si ciumă, 

9 7 

Cum bei, îti ia cu mâna. 

7 9 

Lepră, 

Chelie, 

Virus 
Si râie, 

9 7 

Scrofuli, 

Rahit, 

Spasme 
Si asme, 

9 7 

Revme, 

Podalgă, 

Lovă, 

Scorbut, 

Toate le spală. 

Toate le stinge: 

Marea virtute-a leacului meu. 

Cum bei, îţi ia cu mâna. 

Căci el este fântâna... 

Toate le spală. 

Toate le stinge: 

Si bătrâneţea. 

Şi gârbovia. 

Si căruntetea. 

Si chiar orbia. 

Si zbârcitura. 

Si stirbitura, 

9 9 ' 

Şi ignoranţa. 

Si nebunia!". 

5 

(Dulcamara) 535 

Un efect asemănător ar putea produce şi unele versuri ale 
lui Emil Botta (Poetul şi lumea lui , voi. Pe-o gură de Rai), dacă în¬ 
drăznim să reconfigurăm strofa: 

„Tutelară noapte, orbitor Pretutindeni, 
desfrunzirea pădurii ascult-o, 
argentina pădurilor rugă ascult-o! 

Şi apei ce-şi sună în toate serile 
talantii, 

535 Cf. I. Heliade Rădulescu, Poezii. Proză, antologie şi repere istorico- 
literare de Marin Mincu, Ed. Minerva, Bucureşti, 1977, p. 173-175. 

florinii, 

averile, 

Isadorei, 

Terpsihorei, 

Apei, 

auzi-i, 

auzi-i căderile!" 536 


Nu este de mirare că, în destul de multe situaţii, structurile 
retorico-poetice ale lui Cantemir, care par să curgă după un ritm 
interior, cu semnificaţii latente ale sonorităţilor si cu nebănuite 
ritmuri încastrate în frază, au fost şi pot să fie considerate uluitor 
de moderne. 

Pe lângă „deprinderea ritoricească" spre care zice Cantemir 
că s-a nevoit cu deosebire în această carte, credem că putem intui 
o conştiinţă poetică infiltrată în raţiunea elaborării acestei lucrări. 
Textul romanului ne conduce, mai departe, spre singura fabulă 
vegetalo-mineralieră a cărţii: 

„munţii cu holmurile [dealurile] 
între sine. 


536 Cf. Emil Botta, Poezii, cuvânt înainte de Valeriu Râpeanu, text 
îngrijit, note şi variante de Aurelia Batali, Ed. Eminescu, Bucureşti, 1979, 
p. 199. In volum: 

„Tutelară noapte, orbitor Pretutindeni, 
desfrunzirea pădurii ascult-o, 
argentina pădurilor rugă ascult-o! 

Şi apei ce-şi sună în toate serile 
talanţii, florinii, averile, 

Isadorei, Terpsihorei, Apei, 
auzi-i, auzi-i căderile!". 

pentru greutatea carea 
de la stânci şi de la copaci trag, 
să jeluiră 

şi de pohoara carea în cârcă poartă 
unul cătră altul să olecăiră 
şi fietecarile cătră de-aproapele său 
într-acesta chip dzisără: 

«Până când, fraţilor, stinca piatra sacă 
şi plopul, chiparâsul şi paltinul, 
copaci fără roadă, 
în capul nostru suindu-să, 
pe spate-ne urcându-să, 
vârvurile şi creştetele ne vor acoperi? 
Şi până când ei înălţindu-să 
si mărindu-să, 

ca [şi] cum în vreo samă n-am fi, 
ne vor ocări şi batgiocuri? /.../ 

De care lucru, cu toţii într-un gând 
şi într-o inimă a ne împreuna, 
cu mic si cu mare, într-un cuvânt 
şi într-un giurământ 
a ne lega 
trebuie 
si lucru carile 

9 

altădată în politiia noastră 
nu s-au mai vădzut 
să facem, 

adecă cu a noastră răsturnare 
a mândrilor 

si trufaşilor 

9 9 

cea desăvârşit prăpădire 
şi răzsipire 
să aducem /.../. 

Deci unde ne sint rădăcinile, 
acolo vârvurile, 
si unde ne sint vârvurile, 
acolo rădăcinile 
să ne mutăm. 

Că într-acesta chip 
toată stânca groasă 
şi pietroasă 
şi tot copaciul crăngos 
si frundzăros 

9 

supt noi va rămânea, 

şi ase, precum pururea 
decât noi mai mici [sânt] 
şi precum noi i-am hrănit 
si i-am crescut, 
în braţă i-am purtat 
şi la sin i-am aplecat 

şi precum până într-atâta în samă a nu ne băga 
si în toată hula si ocara a ne lua 

9 9 

nu li s-au cădzut 
vor cunoaşte». /.../ 

Ase, munţii deodată cu cuvântul 

9 ' 9 

şi lucrul pliniră, 

căci pre toată moviliţa cu sine trăgând. 

toate holmurile [colnicele] 
si dealurile 

9 

după cei şepte voievodzi 
urma. 

Carii cu totii deodată clătindu-să 

9 

si din temelie cutremurându-să, 
unii peste alţii să pohârniră, 
de a cărora huiet 

toate marginele lumii să răzsunară 
şi să înspăimântară" 537 . 


Munţii şi dealurile, conduşi de şapte hatmani/ voievozi, se 
răscoală împotriva stâncilor şi pădurilor pe care le poartă în 
spate. Adică împotriva a „toată stânca groasă/ şi pietroasă/ şi [a] 
tot copaciul crăngos/ şi frundzăros". Doar Nichita Stănescu va 
mai avea cutezanţa unor invenţii lingvistice de asemenea ma¬ 
nieră: „ce ierboasă mi-e privirea - / somnolent în ea te pierzi"... 
(înger refuzat de păsări , voi. Oul şi sfera) 538 etc. Iar această 
răsturnare a ordinii, această întoarcere esenţială a lucrurilor cu 
susul în jos, ne evocă tot un text nichitian: 

„Noi am fost primii, oamenii aceştia din prezent. 

Noi suntem cei mai vechi, 
noi suntem primii, oamenii aceştia din prezent 

şi singurateci. 


537 Dimitrie Cantemir, Istoria ieroglifică, ed. cit., p. 173-174. 

538 Cf Nichita Stănescu, Ordinea cuvintelor. Versuri (1957-1983), voi. I, 
cu prefaţă, cronologie şi ediţie îngrijită de Alexandru Condeescu cu 
acordul autorului, Ed. Cartea Românească, Bucureşti, 1985, p. 292. 

Peştii şi păsările, iarba, arborii 
au decăzut din noi, din noi 
si umbra care-o lasă arborii 

9 

când sunt. 

Noi suntem cei mai vechi 
iar tot ce este 

e-o decădere din vechimea celor vechi, 
e un semnal. 

Noi am îmbogăţit vederea şi auzul, 
mirosul, pipăitul, 
şi gustul, ah, dar mai ales auzul 
acestei decăderi" 539 . 

(Cel mai bătrân, voi. în dulcele stil clasic ) 

Scena tulburării mesei împărăteşti de către insectele care 
invadează ospăţul animalelor şi păsărilor este savuroasă şi poate 
figura oricând alături de fragmente din Harap-Alb (de altfel, în¬ 
tregul capitol are mai multe pasaje care suportă o comparaţie 
atentă şi aplicată cu stilul marelui povestitor Ion Creangă): 

„După împărăteasca poruncă 
toate să gătară, 
fel de feliuri de mâncări, 
în divuri. 


539 Cf. Nichita Stănescu, Ordinea cuvintelor. Versuri (1957-1983), voi. II, 
cu prefaţă, cronologie şi ediţie îngrijită de Alexandru Condeescu cu 
acordul autorului, Ed. Cartea Românească, Bucureşti, 1985, p. 29. 



390 


în chipuri 

de băuturi, pre mese să aşedzară. 

Fietecarile după cinstea şi stepăna sa 
la deosăbite mese, 
cineşi după neamul său şi feliul 
să orânduiră 

(că chipul întâi a trufiii 
în procathedriia mesii să zugrăveşte 
si toată mândria 

9 

în scaunul cel mai de sus să săvârşeşte). /.../ 

Ei într-acesta chip la veseliia 
ospăţului aşedzindu-să 
si în tot feliul de dezmierdări desfătându-să 

9 

şi acmu păharăle pre masă ades primblându-să, 
cineşi pre monarhul său 
cu nespuse laude şi colachii în ceriuri înălţa 

(că vinul, în stomah intrând, 
aburul la cap trimite 
şi aburul vinului, în cap învăluindu-să, 
gândurile acoperite 
şi cuvintele negândite 
la ivală scoate). 

Si acmu la cele mai dinluntru 

9 

a voroavelor pozvolenii întrând, 
cine de viteaz, 
cine de credincios. 



391 


cine de vârtos 
să lăuda. 

Aşijderea, 

cine credinţa şi priinţa sa, 
cine vicleşugul şi vrăjmăşiia altuia, 
cu desfrătate 
şi cu vinul împiedicate 
voroave arăta. 

Acestea încă ei bolbăind 
şi stropii vinului 
din gura unuia 
în obrazul altuia sărind, 
iată, de năprasnă şi fără veste, 
toate turmele 
si neamurile 

9 

a tuturor muştelor 540 la masă nechemate 

9 

şi la ospăţ neîmbiiate 
a vini si fără nici o sială 

9 

a să ospăta vădzură" 541 . 

Ospăţul e, fără îndoială, după tipicul celor la care prinţul 
Cantemir a luat parte de multe ori. El însuşi va face la Iaşi, pentru 
tarul Petru cel Mare, „masă frumoasă în curţile domneşti" 542 . 
Cantemir povesteşte cu umorul lui Neculce şi al lui Creangă şi, 
cum spuneam şi altădată, poate fi socotit primul alcătuitor de 


540 Insectelor. 

541 Dimitrie Cantemir, Istoria ieroglifică, ed. cit., p. 186-187. 

542 Ion Neculce, Letopiseţul Ţării Moldovei, ediţie îngrijită şi glosar de 
Iorgu Iordan, Ed. Minerva, Bucureşti, 1980, p. 201. 

basme în versuri, înaintea lui Eminescu, Coşbuc sau Iosif (deşi, 
ca psihologie a povestirii, pare că se apropie mai mult de Crean- 
gă): 


„Neamul dară muştelor, precum s-au dzis, 
tot într-un suflet 
si într-o inimă sculându-să 

9 

si mai mult cu focul inimii 

9 

decât cu aripile zburând 
si ducându-să, 
pre toate zburătoarele 
şi mărgătoarele 
la pomenitul ospăţ aflară. 

Carile, mai mult de mânie 
decât de foame, 
în bucatele streine 
şi în agonisita altora ca focul în paie 
şi ca scânteia în iarba pucioasă 
intrară. 

Aceasta toti sfetnicii si senatorii 

9 9 

din îmbe părţile vădzind, 
în mierare si ciudesă ca aceasta sta 

9 

şi ce poate fi aceasta, 
din cap, din umere şi din ochi 
semne făcându-si, 
muteşte întreba. 

9 9 


Toti de toti întreba 

9 9 

şi cel ce să răspundză 
nu era. 

Albinele, viespile, muştile şi alalte gloate 
nicicum ceva uitându-să, 
ca la bucatele si mesele sale, 
fără nici o grijă, mânca, 
împrăştiia 
şi de pre masă gios, 
la furnici arunca. /.../ 

Iară Vulturul şi Leul, de mânie, 
ca beşica de vânt să împlură, 
unul piui, 
altul răcni, 
si fietecarile cetelor 

9 

si bulucurilor sale 

9 

de războiu si de bătaie 

9 

să să gătească cu urgie porunciră. 

Si «nici unul din tâlharii 

9 

în samă nebăgători să nu scape!» striga: 
«Cine sint acestea 

9 

carii de straşnice chipurile împărăteşti 
a să s[f]ii n-au învăţat? 

Carii sint acestea 

9 

ce de frica groazniciii noastre nu s-au cutremurat? 

Au ieste cineva supt soare 
a căruia neştiutorii a să ruşina ochii 

9 9 

de străluminarea slăvii noastre 

să nu să tâmpască? 

Au ieste din faţa pământului 
până în ţârcălamul [cercul] lunii 
duh ca acela carile 

gând împotrivnic spre nebiruita noastră putere 

să puie? 

Cum mai curând dară 
în unghi să-i fărâmaţi, 
în colţi să-i zdrumicati, 
în labe să-i spinticaţi 
si cu lutul si tărna să-i amestecaţi 

9 9 9 9 

şi ca pravul şi pulberea în vânt să-i aruncaţi». 

După a împăraţilor poruncă, cu toţii îndată 
de masă si veselie să lăsară 

9 

şi de arme şi de războiu să apucară 

(că precum după răscoale 
linestea cu veseliile, 
ase după veselii armele şi gâlcevile 
adese urmadză), 

toată jiganiia cumplită colţii îşi tociia 
şi toată pasirea rumpătoare 
pintenii îşi ascuţiia. 

Cucoarăle cu buciunele buciuma, 
lebedele cântecul cel de pre urmă a morţii cânta, 
păunii, de răutatea ce videa, 
în gura mare şi cu jele să văieta, 
şoimii ca hatmanii, 

9 ' 

uleii ca sărdarii, 
cornii ca căpitanii 

pe dinaintea gloatelor şi a bulucurilor să primbla, 
pupădza ca ceauşii la alaiu îi aşedza, 
căile din fluiere şuiera, 
brehnăcile înalt 

pentru paza străjilor să înălţa. /.../ 

îndată sunete, 
buhnete, 
trăsnete, 
plesnete, 
vâjiituri 
si duduituri 

9 

preste tot locul să răzsunară. 

Că iuţi aripile vulturilor, 
brehnăcilor, 
rarăilor, 
şoimilor, 
uleilor 
si a cornilor 

9 

cu mare vâjiituri aerul despica, 
leii, 

urşii, pardosii, dulăii, 
ogarii şi coteii, 
cu unghile ţărna aruncând 
pulberea în ceriu spulbăra 
şi cu neguri de prav 
luminoasă radzele soarelui astupa. 

Mânie ca aceasta vărsară, 
vrăjmăşie ca aceasta arătară, 
gătire ca aceasta făcură, 
tunară, 
detunară, 
trăsniră, 
plesniră, 
răcniră, 
piuiră 

şi din toate părţile cu mare urgie 
marile acestea jigănii 

asupra micşoarelor musculiţe să repedziră" 543 . 


Dacă lucrarea aceasta ar fi fost în engleză, fără nicio îndoială 
că ar fi produs o operă de animaţie clasică. Cantemir are o 
imaginaţie fabuloasă cu care descrie năvălirea insectelor, sur¬ 
prinderea, uluirea şi apoi izbucnirea de mânie inenarabilă a 
fiinţelor mari, provocate prin ignorarea măreţiei lor, de către cele 
mici şi aparent insignifiante; fantezie care, într-adevăr, se poate 
să se fi adăpat din poveştile şi basmele Orientului. 

Naraţiunea nu primează nici acum, pentru că tabloul este 
alcătuit mai mult din ocheade liric-psihologice ale autorului 
asupra evenimentelor (insectele năvălesc „mai mult cu focul 
inimii/ decât cu aripile zburând" şi se reped la ospăţul îm¬ 
părătesc „ca focul în paie/ şi ca scânteia în iarba pucioasă"), din 
gesturi care interpretează acţiunea („din cap, din umere şi din 
ochi/ semne făcându-şi,/ muţeşte întreba" etc.) şi - mai ales - din 
sunete care alcătuiesc fondul sonor al scenelor, ca în filmele 
moderne. Un întreg concert de sunete, unele enumerate verbal 


543 Dimitrie Cantemir, Istoria ieroglifică, ed. cit., p. 187-189. 

(„Cucoarăle cu buciunele buciuma,/ lebedele cântecul cel de pre 
urmă a morţii cânta,/ păunii, de răutatea ce videa,/ în gura mare 
şi cu jele să văieta,/.../ căile din fluiere şuiera"; „tunară,/ detu¬ 
nară,/ trăsniră,/ plesniră,/ răcniră,/ piuiră") sau interj ecţional- 
substantival („sunete,/ buhnete,/ trăsnete,/ plesnete,/ vâjiituri/ şi 
duduituri"), iar altele sugerate prin aliteraţii, creează impresia 
unei mari agitaţii. E o operă dramatică orchestrată sonor. 
Reprezentările auditive sunt mai bogate decât cele vizuale. Nu 
există decât o singură imagine vizuală mai semnificativă în pre¬ 
gătirea de bătălie: animalele scurmă cu ghiarele pământul de 
mânie, încât „cu neguri de prav/ luminoasă radzele soarelui 

/V 

astupa". In schimb, rezonanţa faptelor dublează sonor eveni¬ 
mentele, sporind cu mult efectul...poetic. 

Mişcările par ordonate şi echilibrate, ambele tabere fiind 
animate de o neostoită vehemenţă. în realitate, cel puţin în 
interiorul uneia dintre taberele combatante, este mai mult 
enervare, buimăceală şi haos decât organizare raţională şi ordo¬ 
nată a unui răspuns tactic. Astfel încât buciumele, fluierele care 
şuiera şi cântecele de lebădă alcătuiesc împreună o.. .simfonie de 
Wagner. Şi nu ne-ar mira ca un poet ca Ştefan Petică - în epoca 
în care romanticii simbolişti (sau simboliştii încă pe jumătate 
romantici) ai noştri îl admirau pe Wagner - să fi lecturat opera 
lui Cantemir şi să fi decriptat în cheie muzical-simbolistă frag¬ 
mentul amintit 544 . 

Reamintim sonetul lui Ştefan Petică: 

5 

544 A se vedea Dr. Gianina Maria-Cristina Picioruş, Trei poeţi şi-un 
început de secol, Teologie pentru azi. Bucureşti, 2014, p. 119-125, 

https://www.teologiepentruazi.ro/2014/06/13/trei-poeti-si-un- 

inceput-de-secol/. 

Sau: 

https://www.teologiepentruazi.ro/2014/05/07/poezia-lui-stefan- 

petica-20/. 

„Păunii verzi plecară în noaptea solitară 
Cu strigăte de jale ca nota care trece 
Plângând sub ceruri triste; iar sus în turnul rece 
Trei lacrimi umeziră pe coarde de ghitară. 

Şi palidele trupuri de roze s-adunară 
Pe marginea-n ruină încet să se aplece 
Murind ca nişte albe columbe-n noaptea rece. 

O, visele, poema de vise-n noaptea clară! 

Şi noaptea cea muiată în aurul de lună 
Părea apoteoza fantastică şi vagă 
Căzând pe frunţi de ceară în taina lor nebună. 

Poeme dulci de vise, poeme de petale. 

Ce mor în tremurarea din mintea-ne pribeagă! 

Departe trec păunii cu strigăte de jale" 545 . 

(.Moartea visurilor, VII) 

Revenind la opera lui Cantemir, lupta e inegală, dar nu în 
defavoarea insectelor, ci a animalelor şi păsărilor care nu se pot 
război cu fiinţe atât de mici şi de agile, care le umilesc mândria: 

„în aer aşijderea toate păşirile rumpătoare 
(căci alalte numai privitoare 
era) 

cu grele trupurile ce purta 
şi cu mari aripile ce le otcârmuia, 

545 Ştefan Petică, Opere, ediţie îngrijită de N. Davidescu, Ed. Fundaţia 
pentru Literatură şi Artă „Regele Carol II", Bucureşti, 1938, p. 71-72. 

în gios slobodzindu-să 
si în sus râdicându-să, 
repede răpegiunea ce făcea, 
muştele cu puţină clătire 
şi într-o parte din cale ferire, 
în desert a lovi 

9 

si în zădar a ieşi 

9 9 

o [le] făcea. 

/V 

încă de multe ori, pentru mai mare batgiocura, 
pre spate le încăleca 
şi pintre unghi şi pe supt aripi 
slobode şi fără primejdie zbura. 

Iară când vreuna 

dintr-însele în brânca a vreunii păşiri sau jigănii 
a cădea să tâmpla, 
cum să o strângă 
şi cum să o fărâme nu avea. /.../ 

Iară supţirele şi otrăvit acul albinelor, 
viespilor şi a gărgăunilor 
cu carile iele în locul sulitii 

9 

şi a sigeţii să într-arma, 
cât de pre lesne în palma păşirii 
sau în talpa jigănii 
îl înfigea, 

al căruia cumplită durere 
nu numai cât trupul le beşica, 
ce încă până la inimă pătrundzind, 
la ficaţi le străbătea. 

9 



Şi ase muştile, după ce în aer 
pre cât vrea 
pre păşiri obosiia, 

trântorii buciumul de înturnat cânta 
si cu toatele de iznoavă 

9 

la ospăţ şi la masă să aşedza, 
nicicum a leilor 
sau a altor jigănii călcături 
şi stropşituri [striviri] 
în samă băgând. /.../ 

Deci când jigăniile pre pământ 
mai mare navală le da, 
atuncea muştele, prin nări, 
prin urechi, printre vine 
şi pre supt susiori întrându-le, să aciua. 

De care lucru, nepriietinii, 
nu pre atâta luptători, 
pre cât scut, cetate şi apărători 
le era /.../. 

Iară când muştele de bunăvoie le părăsiia 
si mai înalt în aer să suia, 

9 ' 

jigăniilor altă, 
fără numai urletul în vânt 
trântitul cu curul la pământ nu le rămânea. 

Căci muştele, de urlete a să spăriia 
neînvătate 

9 

şi din labele lor în văzduh depărtate 
fiind, în toată nefrica şi negrijea să afla. 

şi pre spinarea zburătoarelor 
ca în carâte împărăteşti legănându-să 
să primbla" 546 . 

Morala autorului este una biblică: mândria celor puternici, 
care cred că nimic nu îi poate înfrânge, este umilită de Dumnezeu 
prin cele slabe ale lumii: 

„Pedeapsă şi ocară ca aceasta 
le zămisli nebuna mândrie 
si dosadă ca aceasta le născu 

9 

mândra nebunie. 

(Că de multe ori părerea înaltă 
şi tocma peste nuâri ridicată 547 , 
în fundul beznii necunoştinţii pohârnindu-să, 

cade, 

si cu cât mai cu mărime să slăveşte, 

9 9 7 

cu atâta mai în prăpaste, 
prăvălindu-să, să ocăreşte. 

Aşijderea, adese s-au vădzut 
că lucrurile prea putincioasă 
şi prea vârtoasă 
pre lesne a să zdrumica 
si a să fărâma 

9 

încă de la cel prea slab şi moale, 
precum diamantul cu plumb să lucreadză 
şi, cu pravul său şi cu sirma fierului tăindu-să. 


546 Dimitrie Cantemir, Istoria ieroglifică, ed. cit., p. 189-190. 

547 Aluzie la Lucifer. 

să despică, să rujdeşte [se zgârie] 
şi să juleşte. 

Moartea şi peirea fitului [elefantului] 
şoarecele ieste, 

9 7 

picătura ploii 
piatra găureşte 
si funea de teiu 

9 

cu vreme marmurile despică. 

Că lucru ase de putincios 
si de vârtos 

9 

supt soare nu ieste 
căruia biruinţă 

9 

şi înfrângere să nu să dea, 
încă de unde nici gândeşte, 
nici nedejduieşte). 

Asedară, falnicile si trufaşele dihănii, 
duhurile cele înalte 
şi înfipte ce purta 

şi sprâncenele cele peste frunte ridicate 
ce înălţa, 

9 7 

cu ocara a toată lumea, 
de tot gios le lăsară 
şi gândul într-altă socoteală 
îsi mutară" 548 . 

9 

Brehnacea cea înţeleaptă extrage învăţămintele acestor eve¬ 
nimente: nu există nimic întâmplător în lume, nimic nu se petre- 


548 Dimitrie Cantemir, Istoria ieroglifică, ed. cit., p. 190-191. 



403 


ce fără ca Dumnezeu să îngăduie, răsplătind, prin aceasta, faptele 
fiecăruia. 

Brehnacea e mai întâi filosoafă: 

/V 

„In lume într-aceasta 
lucrurile tâmplătoare 
cum vor vini 
si cum vor cădea 549 , 
nime dintre muritori 
deplin şi cum sint 
cu mintea a le cuprinde 
poate, 

nici vreodânăoară cineva 
rădăcina adevărului 
pentru cele fiitoare, 
afară din tot prepusul, 
cu socoteala 
a atinge s-au vădzut. 

Ce precum toate lucrurile 
în lume sau fiintăsti 

9 9 

sint, 

sau tâmplătoreşti, 
ase în doaî chipuri 
pentru dânsele a să adeveri 
si a să înştiinţa 

9 9 9 

poate. 

în cele tâmplătoare dară, 
începutul adese greşeşte. 


549 Cum se vor întâmpla. 

iară sfârşitul singur pe sine 
de bine 
sau de rău 
început să arată 
si să dovedeşte. 

9 9 

De care lucru, 
a celor tâmplătoare, 
până sfârşitul nu le videm, 
nici de rele a le huli, 
nici de bune a le lăuda 
fără prepus putem. 

Iară în cele fiintesti, 
precum începutul, ase săvârşitul, 
după a firii urmare, 
afară din tot prepusul, 
precum sint a le pricepe 
şi a le giudeca 
îndrăznim 
şi putem" 550 . 


Cele ce se întâmplă din iniţiativă omenească se pot judeca 
şi înţelege. Cele care, în schimb, se petrec mai presus de voia 
oamenilor, au raţiuni şi finalitate pe care numai Dumnezeu le 
cunoaşte cu adevărat, iar oamenii nu le pot anticipa şi nici nu le 
pot judeca întru totul. 

„De care lucru, 
în lucrurile tâmplătoare. 


550 Dimitrie Cantemir, Istoria ieroglifică, ed. cit., p. 191-192. 

cei ce cu minte întreagă 
să slujăsc, 
aceasta laudă 
şi spre bine prognosticesc, 

ca oricând calea linestii 

9 

s-ar afla, 

drumul tulburării 
cu lunecătoriu piciorul norocirii 
să nu calce, 
ce totdeauna 
în cărarea linestii 

9 

şi potica păcii, 
oricât de strâmptă ar fi, 
nepărăsit 
si neabătut 

9 

să călătorească" 551 . 

Cel cu „minte întreagă", care este omul liniştii şi al păcii 
(care merge „în cărarea linestii/ şi potica păcii") - om care este 
întotdeauna lăudat în Scripturi - nu se încrede în întâmplările 
norocoase ale vieţii, care vin la cei care apucă pe „drumul tulbu¬ 
rării", (pentru că este „lunecătoriu piciorul norocirii"). Unii ca 
aceştia 

9 

„calea păcii nu o ştiu şi nu iaste judecată întru căile lor, 
pentru că cărările lor stricate-s" (Is. 59, 8, Biblia 1688). 


551 Idem, p. 192. 

Ci omul cu „minte întreagă" preferă calea „strâmptă" a 
vieţii virtuoase, care aduce pace şi linişte interioare, duhov¬ 
niceşti. Căci aşa a spus Mântuitorul: 

„întraţi pren poarta cea strâmtă; căci largă e poarta şi 
lată e calea carea duce la perire, şi mulţi sânt carii întră pren 
ea. Că strâmtă e poarta şi necăjită e calea carea duce la viaţă 
şi puţini sânt carii [o] află pre ea" (Mt. 7,13-14, Biblia 1688). 

Căci pentru aceasta a venit în lume „Răsăritul den Nălţime" 
(Hristos), ca 

„să Să arate celora ce întru întunearec şi în umbra 
morţii şăd, să direpteaze picioarele noastre în calea de pace 
[calea păcii]" (Lc. 1, 78-79, Biblia 1688). 


„Aşijderea, pricina pricinelor 
a toată pricinele 
dintâi privitoare 
[contemplativă, gânditoare] 
şi giudecâtoare 
ieste, 

carile fără cea cădzută [cuvenită] 
plată şi răsplătire 
a le lăsa nu poate /.../ 

Asedară, lucrurile muritorilor 

9 7 

si muritorii, 

9 7 

ori ca grăunţele în ciur, 
ori ca spiţele în roată 

ar fi, 

adevărul fără prepus ieste, 
că loc stătătoriu 
si viată credincioasă 552 

9 9 

cuiva din fire nu s-au dat, 
nici să va da, 

ce toate 

sfera nestării sale 
sint să încungiure 
si nesăvârsit 

9 9 

ţircălamul [circumferinţa] firii 
sint să împregiure" 553 . 


Cantemir ne va explica ceva mai târziu, pe larg, această 
teorie a sa, despre „sfera nestării" lucrurilor în univers şi despre 
„ţircălamul firii" lor, arătând că Dumnezeu, după cum a pus 
soarele să se rotească la nesfârşit - iar acestea execută porunca 
Ziditorului fără derută - la fel a hotărât ca toate să parcurgă, 
mereu, acelaşi cerc existenţial: „că precum sorele" se roteşte, 
„însă nici curgerii sfârşit a face,/ nici odihnii a să da nu poate", 
„într-acesta chip şi cursul a toată fapta [făptura]/ nepărăsit 
atomurile schimbându-şi,/ toate cele din-ceput[ul lumii] chipuri 
[moduri de a fi ale exisenţelor]/ nebetejite şi nepierdute pă¬ 
zeşte" 554 . E repetiţia care îl va obosi foarte mult pe Eminescu, dar 
nu atât ca mecanică a mişcării lucrurilor iraţionale în univers, 

9 9 ' 


A 

552 In sensul de: fidelă unei anumite stări existenţiale, neschim¬ 
bătoare. 

553 Dimitrie Cantemir, Istoria ieroglifică, ed. cit., p. 192. 

554 Idem, p. 326. 

care-şi respectă orbita, cât prin „şirul cel de patimi cel pururea 
retors" (Ca o făclie): prin oamenii care, „la acelaşi şir de patimi 
deopotrivă fiind robi" (Scrisoarea I), repetă la nesfârşit - de data 
aceasta, din voinţă liberă - aceleaşi păcate. 

Dar vom ajunge şi acolo... 

Deocamdată, aflăm că „lucrurile muritorilor" sunt „ca 
grăunţele în ciur,/ ori ca spiţele în roată". Metafora roţii, ca 
simbol al lucrurilor nestătătoare, a mai folosit-o Cantemir si în 
Divan, ea fiind însă recurentă la autorii noştri vechi: „Trece veacul 
desfrânatu, trec ani cu roată /.../ Caută la ce l-au adus [pe Cirus] 
înşelătoarea roată" 555 ; „Aşa se goneşte binele cu răul, ca o roată 
ce îmblă împrejur: şi în sus, şi în jos" 556 . 

Dar „Pricina pricinilor a toate pricinile". Cauza tuturor 
lucrurilor. Dumnezeu adică, dă tuturora „cea cădzută [cuvenită] 
plată şi răsplătire", fiecăruia după faptele sale. 

/V 

In acest moment, Brehnacea devine un Esop creştin: 

„Deci până la cuvântul 
ce voi să grăiesc 
voi vini, 

asupra acestuia lucru o pildă, 
carea în dzilele bătrânetelor mele 

9 

a privi 

mi s-au tâmplat, 
ascultători 


555 Miron Costin, Viiaţa lumii, în: Opere, ediţie critică, studiu intro¬ 
ductiv, note, comentarii, variante, indice şi glosar de P. Panaitescu, 
ESPLA, Bucureşti, 1958, p. 320-321. 

556 Mihail Moxa, Cronica universală, ediţie îngrijită, însoţită de 
izvoare, studiu introductiv, note şi indici de G. Mihăilă, Ed. Minerva, 
Bucureşti, 1989, p. 197. 

şi îngăduitori 
să fiţi pre toţi vă poftesc. 

Odânoară pentru hrana 
tâmplându-mi-să 
peste creşteturile munţilor a zbura 
şi peste toţi câmpii 
cu ochii a mă primbla../' 557 . 

Şi povesteşte o pildă lungă, o fabulă care poate fi socotită şi 
un mic basm cu puternic substrat liric, ilustrare a temei vieţii 
deşarte, în urma căreia se primeşte plata păcatelor. 

Brehnacea vorbeşte, aşadar, bătrâneşte („în dzilele bătrâne- 
ţelor mele"), are înţelepciunea bătrânească a Ecclesiastului, iar 
ochiul său contemplativ îmbrăţişează nu numai munţii si câm- 

JT 9 9 9 9 

piile peste care zboară, ci se plimbă, în fapt, peste o întreagă 
panoramă a vieţii. Astfel, Brehnacea fotografiază de la înălţime o 
suită de întâmplări pilduitoare: un guziu (cârtiţă), care îşi ducea 
viaţa „cu lineşte şi cu odihnă" 558 , şi care este prădat de furnici şi 
lăsat să moară de foame, simţindu-se „blestemat" pentru că 
stricase rădăcinile unei verze. 

Apoi furnica, ce dăduse peste proviziile guziului, „cu aripi 
ca păşirile se într-aripă" şi, în consecinţă, este prinsă de o pasăre 
şi servită drept mâncare pentru puii săi, „fărâmi, fărâmiile 

/V 

făcând-o" 559 . In absenţa păsării, un şoarece îi descoperă cuibul şi 
îi ucide puii, pentru a-şi hrăni, la rându-i, puii săi. 

Jelania păsării, care imploră să îi fie cruţat măcar ultimul 
pui, ne aduce aminte de alte plângeri din literatura română 


557 Dimitrie Cantemir, Istoria ieroglifică, ed. cit., p. 192-193. 

558 Idem, p. 193. 

559 Ibidem. 

veche, din învăţăturile lui Neagoe Basarab 560 sau din Alexandria 
populară, având acelaşi caracter liric-retoric: 

„Lasă-mi, tiranule, pre unul. 

Cruţă-mi, vrăjmaşule, 
pre acest mai mic macară. 

Nu mă lăsa ase de tot arsă 

9 

si înfocată, 

fie-ti milă de lacrămile 

9 

şi tânguirile mele, 
nu-mi pierde toată 
osteninta tineretelor, 
nu mă despărţi 

de toată nedejdea bătrâneţelor mele! 

Adu-ţi aminte că şi tu părinte a fii 
si nascătoriu a născuţi 

9 9 

eşti. 

9 

Socoteşte a inimii durere, 
carea maica pentru rodul pântecelui său 
pătimeşte. 

Eu păcatul mieu cunosc 
şi în oglinda fărălegii mele acmu mă privăsc 561 , 
pentru carea astăzi 

560 Ne gândim la oraţia lui Neagoe Basarab către oasele maicii sale. 
Neaga, cf. învăţăturile lui Neagoe Basarab către fiul său, Theodosie, text ales şi 
stabilit de Florica Moisil şi Dan Zamfirescu, cu o nouă traducere a ori¬ 
ginalului slavon de G. Mihăilă, studiu introductiv şi note de Dan 
Zamfirescu şi G. Mihăilă, Ed. Minerva, Bucureşti, 1970, p. 236-239. 

561 Parafrază la Ps. 50, 4, după cum am mai spus. 

cea cădzută plată îmi iau 
şi dreaptă izbânda furnicăi 
întreit asupră-mi să face, 

ai căriia, o, ticăloasa, 
jelnicul glas n-am ascultat 
şi peste putinţele 
si hotarăle firii mele trecând, 

9 7 

trag ce trag 

şi pat ce pat [păţesc ce păţesc]. 

Ia pilda mea asupra ta, 
o, nemilostivule, 
şi cu pedeaspa la mine sosită 
de cea la tine viitoare 
a scăpa 
te învaţă. 

9 

Că precum mie întreit, 
ase tie îndzăcit 

9 9 

Pricina pricinelor să nu-ti răsplătească 
preste firea Ei ieste. 

Şi precum eu pre puii furnicăi 
i-am făcut fără maică, 
ase pre mine, maica, 
tu m-ai făcut fără pui. /.../ 

Şi precum tu pre mine 
mă desficioresti, 

9 7 

ase altul 

9 

pre puii tăi va despărinţi" 562 . 

Aici, în jelania păsării, introduce Cantemir şi „olecăioase 
viersuri" 563 , adică acea scurtă poezie - despre care am mai vorbit 
-, care pleacă în mod programatic de la primele două versuri 
(deşi nu sunt reproduse identic) ale Vieţii lumii , poemul costi- 
nian: 


„A lumii cânt cu jele cumplită viaţă, 

Cum să trece şi să rupe, ca [şi] cum am fi o aţă. 

Tânăr şi bătrân, împăratul şi săracul. 

Părintele si fiiul, rude si-alalt statul. 

In dzi ce nu gândeşte, moartea îl înghite. 

Viilor rămaşi, otrăvite dă cutite. 

9 ' 9 

Ţărna tiranul, ţărna ţăranul astrucă [acoperă]. 

Izbânda, dreptatea, în ce-1 află-1 giudecă. 

Unii fericiţi să dzic într-a sa viată. 

După moarte să cunoaşte c-au fost sloi de gheaţă" 564 . 

Versurile par că nu au, decât tangenţial, legătură cu drama 
„păsăruicăi" 565 , ele fiind o compoziţie pe tema morţii nemilos¬ 
tive, care nu face diferenţa între victimele sale. 

562 Dimitrie Cantemir, Istoria ieroglifică, ed. cit., p. 194. 

563 Ibidem. 

564 Idem, p. 194. 

565 Termenul apare şi la Dosoftei, în Psaltirea de-nţăles: „Sufletul 
nostru ca o păsăruică s-au izbăvit din laţul vânătorilor" (Ps. 123, 6). 
Folosim: Dosoftei, Psaltirea de-nţăles, text stabilit şi studiu lingvistic de 
Mihaela Cobzaru, Casa Editorială Demiurg, Iaşi, 2007. 

Finalul face trimitere însă şi la judecata lui Dumnezeu, Care 
„în ce-1 află-1 giudecă" pe om, cum spune Evanghelia, adică în 
starea spirituală/ duhovnicească în care se găseşte. Şi nu toţi cei 
care au fost „fericiţi" în viaţă vor fi şi după moarte. 

Acest final se leagă, de fapt, de concluzia pildei Brehnacei, 
morala ei fiind răsplătirea dreaptă a lucrurilor care se fac în viaţă 
cu nedreptate. Şoarecele, care „nici de versul, şi de viersuri în 
ceva înduplecându-să", este prins de o „mâţă sălbatecă", care, 
„în oala stomahului a-1 fierbe/ şi în tigaia maiurilor a-1 prăji/ şi în 
vasele maţelor a-1 scoate/ începu" 566 - Cantemir are atâta imagi¬ 
naţie încât să alegorizeze procesul digestiv. 

Pisica sălbatică soseşte, la rândul ei, în fălcile unui dulău 
ciobănesc, care „toate oscioarele îi zdrumicară/ şi toate măţi- 
soarele îi deşirară" 567 . Dulăul „cu coada bârzoiată" cade victimă 
unui lup, care vroia să scape de paznicul oilor şi care, „bucăţi- 
bucăţele făcându-1,/ viermilor îl întinsă masă" 568 . Cruzimile 
acestea, în paranteză fie spus, ne fac să ne gândim tot la Creangă, 
în poveştile căruia critica a remarcat prezenţa unor asemenea 
detalii terifiante. 

în poezie - în afară de poezia retorică a textelor medievale 
care deplâng risipirea frumuseţii şi a podoabei omeneşti în 
mormânt, la Neagoe Basarab 569 sau în Divanul aceluiaşi Cantemir 
- astfel de amănunte vor reapărea la Macedonski (Noaptea de 
noiembrie), Bacovia şi Arghezi. Mai departe...„duhul cel mai pe 
urmă de la lup/ cu cumplită vrăjmăşie" 570 este scos de un pardos. 


566 Dimitrie Cantemir, Istoria ieroglifică, ed. cit., p. 195. 

567 Ibidem. 


568 Ibidem. 

569 A se vedea învăţăturile lui Neagoe Basarab..., op. cit., p. 212-213, 
239-240, 340. 


570 Dimitrie Cantemir, Istoria ieroglifică, ed. cit., p. 196. 

pe care îl săgetează cu palestra 571 ciobanul, stăpânul dulăului, 
pentru a-i lua blana. însă pardosul, înainte de a muri, rosteşte 
vina fiecăruia - aşa cum o gândeşte autorul: 

„Gudziul pentru curechiu [varză], 
furnica pentru furtuşag [furtişag], 
pasirea pentru lăcomie, 
şoarecele pentru simeţie, 
mâţa pentru pizmă şi viclenie, 
dulăul pentru vrăjmăşie 
si mândrie, 

lupul pentru veche [a] duşmănie, 
eu pentru obraznica bărbăţie 
viaţa ne-am pus. 

Iară ciobanul pentru piielea mea 
capu-şi îşi va da" 572 . 


Adică fiecare îşi primeşte plata sa.. .Şi, într-adevăr, ciobanul 
este ucis de un oştean căruia el nu a vrut să-i vândă blana de 

9 

pardos, răspunzându-i semeţ (căci „precum de acmu înainte şi 
lei/ şi paralei/ şi ţigan/ şi oştean,/ tot cu o lovală va prăpădi/ i să 
păru" 573 ). Iar oşteanul, vrând să vâneze un iepure care fugea 
„spre nişte locuri măluroase/ şi ţărmuroase", se prăbuşeşte, în 
goana calului, de pe un ţărm înalt („din ţărmurile malului fără 
aripi zbură/, şi din călăreţ alergătoriu,/ dobitoc fără aripi zbu- 


571 „Arcu balista (nota marginală a lui Cantemir). Arcu-balista sau 
palestra este arbaleta sau arcul cu vârtej, folosit în ţările noastre în secolele 
XV-XVI", cf. Ibidem, n. 1. 

572 Ibidem. 

573 Ibidem. 

rătoriu/ să făcu"), zdrobindu-se de pietre, murind „cu groaznică 
si straşnică moarte" 574 . 

9 9 

„După povestea şi pilda aceasta, 

Brehnacea iarăşi 

9 

cuvântul carile începuse 
la sfârsit a-1 duce 

9 

apucă: 

«Asedară, 

9 ' 

în lume lucrurile tâmplătoare 
celor ce rădăcina 
şi pricina dintâi necunoscută 
le ieste, 

precum toate fără chivernisala cuiva 
şi fără nici o pricină a cădea 
şi a să tâmpla 
să par. 

însă fietece de a sa hirişă [proprie] 
şi adevărată dintâi pricină 
nu să lipseşte 
si fietecui 

9 

ceia ce i să cade tâmplare, 
de hulă sau de laudă, 
de fericire 
sau bezcisnicie 575 
fără greş vine»" 576 . 


574 Idem, p. 197. 

575 Deplorabilă. 

576 Dimitrie Cantemir, Istoria ieroglifică, ed. cit., p. 197. 

Folosirea pildelor pentru ca învăţătura să fie mai clară 
reprezintă o metodă cu largă utilizare în Sfânta Scriptură. La 
pilde vechi şi noutestamentare, precum şi la fabule împrumutate 
din Viaţa Sfinţilor Varlaam şi Ioasaf sau din Fiziolog recurge şi Nea- 
goe Basarab, în învăţăturile sale. 

Cantemir îşi construieşte propriile pilde, dar, ca şi Neagoe 
în opera sa, ne oferă şi tâlcul: 

„De care lucru, aievea ieste, 
că adunările dinceput drepte 
şi adevărate pricini să nu fie avut, 
ce numai pentru deşartă 
şi înfiată [umflată] 
slava numelui 
şi pentru ca să să dzică, [:] 

[«]iată că tot capul ni s-au plecat 
şi tot genunchiul ni s-au închinat[»] 577 , 
aceste ale lumii răscoale 
au pricinit. 

Deci pentru izbânda a voii 
în părere începute, 
a multora multă asupreală 
si mare înădusală 

9 9 

să face, 

carea fără plată 
si osindă, 

precum nu va rămânea, 
fără prepus ieste 


577 Parafrază la Filip. 2, 10: „Ca întru numele lui Iisus tot genunchiul 
să să pleace, al celor cereşti şi al celor pământeşti şi al celor de supt pă¬ 
mânt", Biblia 1688. 

(că suspinele drepte 
ceriurile pătrund 
si lacrămile obidite 

9 

chentrul [centrul] pământului potricălesc [sfredelesc] 

şi singele vărsat 
cărbune ardzătoriu 
şi foc pârjolitoriu 
să face). 

Carile la vremea sa izbânda 
si osinda 

9 

îşi gătesc, 

de carile asupritoriul a scăpa 
şi năcăjitoriul a să apăra 
preste fire 
şi peste putinţă 
ieste. 

Iată, fraţilor, izbânda 
la usă, 

iată, priietinilor, plata 
în casă 
şi răsplata 

în cap ne-au sosit /.../ 

Aşijderea, 

acmu, micele acestea musculită 
dreptatea cât să fie de vârtoasă, 
umilinţa cât să fie de înaltă 

9 

şi mândriia cât să fie de plecată 

si de înfiată 

9 

frumos ne arătară. /.../ 

De vreme ce adevărate 
cuvintele Liliacul 
să pomenim ne învăţa, 
şi precum decât Cămila 
mai mare Filul 
si decât zimbrul 

9 

mai iute Inorogul 
a fi aminte ne aducea. 

Acestea toate atunci de batgiocură 
şi în samă nebăgate să avea, 
iară acmu iată 
că piatră după piatră 
a să pohârni [povârni] 
şi val după val 
a ne lovi 
si a ne năbuşi 

9 9 

au început" 578 , etc. 

Cu alte cuvinte, răscoala insectelor si întoarcerea lumii cu 
susul în jos s-au petrecut din cauză că deciziile adunărilor n-au 
fost drepte, iar Struţocămila nu ar fi meritat să fie aleasă epitrop. 

„Că suspinele drepte/ ceriurile pătrund" este o altă para¬ 
frază scripturală: 

[Domnul] „nu va treace cu vederea ruga sirimanului 
[sărmanului/ săracului] şi văduva, de va vărsa voroavă. Au 


578 Dimitrie Cantemir, Istoria ieroglifică, ed. cit., p. 197-198. 

nu lacrămile văduvei pre obraz cură şi strigarea asupră 
preste cel ce le-au pogorât pre eale? Odihnind în bunăvreare 
priimi-se-va, şi ruga lui până la nori va ajunge. Ruga smeri¬ 
tului norii au pătruns" (înţ. lui Iis. Sir. 35,14-17, Biblia 1688). 

Căci „ruga săracului - den gură [a celui care se roagă] până 
la urechile Lui" (Idem, 21, 6). Hatmanul/ generalul şi ruda lui 
Cantemir, cronicarul Ion Neculce (scriind cu aproape trei decenii 
mai târziu decât autorul Istoriei ieroglifice) aminteşte aceleaşi 
versete, într-un pasaj cu virtuţi poetice (pe care l-am citat, din 
acest motiv, şi cu alt prilej): 

„Să stânsă [se duse] pomenirea lui cu sunet 579 , 
si mosâile lui cădzură la mâni streine 580 . 

9 9 

Sfetnicul de domn rău, pentru cinstea ce are, 
orbit de răutate fiind, gândeşte 
şi-i pare că nemereşte, 
şi pe urmă mai rău să greşeşte, 
că pe urmă răul cel mai mare şi osânda 
cade în capul lui. 

Că lacrâmile săracilor nice soareli, 
nice vântul nu le poate usca. 

579 Ps. 9, 7: „Peri [pieri] pomenirea lui cu sunet", cf. Dosoftei, Psaltirea 
de-ntăles si Biblia 1688. 

9 9 

Miron Costin, în Letopiseţul său, a tradus versetul din slavonă astfel: 
„Perit-au pomenirea lui cu sunet", cf. Miron Costin, Letopiseţul Târâi 
Moldovei. De neamul moldovenilor, ediţie îngrijită de P. P. Panaitescu, Ed. 
Minerva, Bucureşti, 1979, p. 177. 

580 Credem că este o parafrază la Ps. 108. 7, 10: „Facă-să dzilele lui 
puţine şi episcopiia [demnitatea/ dregătoria] lui să o ia altul. [...] Să cearce 
datornicul câte sânt a lui şi să jăcuiască streinii ostenealele lui" ( Psaltirea 
de-nţăles). 

După cum dzâce şi Iisus Sirah, 
că ruga smeritului 
nuori în cer pătrunde" 581 . 


Până la finalul capitolului, mai întâlnim la Cantemir câteva 
parafraze din Scriptură. Una dintre ele a fost identificată chiar de 
către editori: „cel bun vădzu, pricep şi laud,/ dară cel rău voiu şi 
urmădz" 582 - comentată astfel la subsol: „o parafrază a cunoscu¬ 
telor cuvinte ale Sfântului apostol Pa vel: «Văd ceea ce este bine 
însă urmez pe cele rele»" 583 . Editorul a oferit, din memorie, o 
variantă aproximativă pentru Rom. 7,15: „căci nu săvârşesc ceea 
ce voiesc, ci fac ceea ce urăsc"(Biblia 1988). Câteva rânduri mai 
sus, am găsit o altă parafrază: „tot suspinul cu osânda sa/ va să 
ne găsească / .../ cuiburile de prin copaci/ şi bortele de prin stinci/ 
a ne scuti/ şi uscate a ne feri/ vrednice nu vor fi" 584 . Parafrazează: 

„Şi împăraţii pământului şi boiarii şi bogaţii şi căpi¬ 
tanii şi cei tari şi tot robul şi tot slobodul s-au ascuns pre ei 
în peştere şi în pietrile munţilor. Şi zic pietrilor şi munţilor: 
«Cădeţi preste noi şi ne ascundeţi pre noi de cătră faţa Celui 
ce sade pre scaun şi de cătră urgia Mielului»" (Apoc. 6, 15- 
16, Biblia 1688). 

De asemenea, „dulăii, coteii şi mâţele/ din fărămuşile mesii 
stăpânilor să hrănesc" 585 , reprezintă, iarăşi, o parafrază la: „şi 


581 Ion Neculce, Letopiseţul Ţării Moldovei, ed. cit., p. 109. 

582 Dimitrie Cantemir, Istoria ieroglifică, ed. cit., p. 199. 

583 Idem, p. 199, n. 2. 

584 Idem, p. 199. 

585 Idem, p. 200. 

câinii mănâncă din fărâmiturile care cad de la masa stăpânilor 
lor" (Mt. 15, 27, Biblia 1988). 

Partea a cincea a cărţii începe cu încercările de a-1 vâna pe 
Inorog: 


„Deci cătră dulăii de casă. 

Şoimul, ogarâi şi coteii trimasă, 
poruncă ca aceasta dându-le, 
ca niciun munte înalt 
si nicio vale adâncă 

9 

necercată 
si nescuciurată 

9 

să nu lasă 

şi pentru ca în măiestriile întinse 
pre Inorog să aducă 
în tot chipul să silească. /.../ 

Acestea ase, după poruncă, 
în toate părţile să împrăştiiară 
şi prin vârvurile munţilor 
şi prin fundurile râpilor 
nici un loc necălcat, 
necutreierat 
si neadulmăcat 

9 

nu lăsară. 

Inorogul, în primejdiia ce să află 
vădzind 

şi încă câte îl aşteaptă 
socotind, 

deodată în simceaoa [creasta] a unui munte 

ase de înalt să sui, 
cât nu jiganie îmblătoare 
a să sui, 

ce nici păşire zburătoare 
locul unde sta a privi 
peste putinţă era. 

Căci la suisul muntelui 

9 

una era potica, 

şi aceia strâmptă şi şuvăită foarte, 
carea în pleşea muntelui 
prea cu lesne închidzindu-să, 
pre aiurea de suit alt drum 
si-altă cale nici era, 
nici să afla. 

Iară în vârvul muntelui 
locul în chipul unii poiene 
câtva în lung şi în lat să lăţiia 
si să deschidea, 

unde ape dulci şi răci [reci] curătoare, 
ierbi şi păşuni în fel de fel crescătoare 
şi pomi cu livedzi 
de toată poama roditoare 
şi grădini cu flori 
în tot chipul de frumoase 
si de tot mirosul 

9 

mângâios purtătoare 
era. 


/V 

In loc ca acesta Inorogul vieţuind. 

macar că în tot feliul de desfătări 
si de îndămânări 

9 

să afla, 

însă (inimii închise 
şi de grijă cuprinse 
tot dulcele amar 
şi tot largul strâmt îi ieste). 

Şoimul, câteodată 
peste munţi înălţindu-să, 
locul, potica şi închisoarea ei 
cum şi în ce chip ieste videa, 
însă pre Inorog undeva 
macară nu zăriia. 

Căci Inorogul preste toată dzua 
supt deasă umbra pomilor 
aciuându-să 

si la un loc neclătit asedzindu-să, 

9 9 ' 

noaptea numai 

la locurile păşunii ducându-să 
şi câteodală şi la prundiş 
din munte în ses [şes] 
coborându-să, 
până în dzuă iarăşi 
la locul aciuării sale 
să afla. 

/V 

Intr-acesta chip. Inorogul 
câtă va vreme 

strâmtă şi pustnică viaţă ducând, 
si nu în siltele, 
ce asesi nici în viderile 

9 9 

sau audzirile gonaşilor 
cădzind, 

coteii de cehnit, 
ogarii de scâncit, 
dulăii de brehăit 
şi Şoimul de piuit 
amurtisă 

9 

şi, din toate puterile obosindu-să, 
a vânătorii toată nedejdea 
pierdusă" 586 . 

Pe alocuri ne întâmpină un aer de baladă. Am comentat însă 
acest fragment în alt context şi reamintim acel comentariu: 

„E mai greu de înţeles cum Inorogul ducea viaţă 
«strâmtă şi pustnică» şi, în acelaşi timp, se bucura, «în 
vârful muntelui», al unui munte foarte înalt, de poieni în 
care se găseau «pomi cu livedzi de toată poama roditoare/ 
şi grădini cu flori în tot chipul de frumoase/ şi de tot mirosul 
mângăios purtătoare». Lucrurile au sens doar dacă accep¬ 
tăm semnificaţia alegorică a deschiderii locului în acest chip 
paradisiac, Cantemir sugerând, de fapt, că Inorogul ar trăi 
acolo după modelul Sfinţilor sihastri, o viaţă pustnicească şi 
totodată paradisiacă. 

însă chinurile nevointelor si desfătările duhovniceşti 

9 9 9 

nu sunt concomitente în experienţa isihaştilor (de obicei. 


586 Idem, p. 201-202. 

deşi această concomitenţă nu e cu totul exclusă) şi, mai ales, 
nu se desfăşoară pe acelaşi plan. 

E limpede că Dimitrie Cantemir a ales să unească, într- 
un mod voit paradoxal, cele două trăsături aghiografice 
esenţiale, asceza cea mai aspră cu bucuriile extatice ale ve¬ 
deniilor dumnezeieşti, într-un pasaj cu semnificaţii tainice 
(ca multe altele din Istoria ieroglifică). Această interpretare 
este cu atât mai plauzibilă cu cât autorul însuşi ne oferă ulte¬ 
rior o nouă descriere, în care peisajul paradisiac se estom¬ 
pează, lăsând să se vadă adevărata faţă a împrejurimilor: 

«într-un munte prea înalt şi loc prea aspru 
şi fără suiş [fără cale de acces] aflându-1, i să părea 
că pre o stâncă înaltă în simceoa muntelui şeade, 
iară din toate părţile prăpăşti, 
hârtoape şi păhârnituri graoznice era, 
atâta cât căutării ametală aducea» 587 . 

9 

Diferenţa de perspectivă asupra peisajului este dată de 
diferenţa dintre omul duhovnicesc şi cel lumesc/ teluric. 
Pentru conturarea primei ipostaze a Inorogului, cea de 
pustnic în sihăstria munţilor, Cantemir ar fi putut să facă 
apel tot la Dosoftei, de la care am reţinut şi noi, în mod 
aleatoriu, câteva exemple: 

«Acesta dintru Svinti 

9 

părintele nostru Fostirie, 
ca soarele răsărind 
despre Răsărite, 

au străluminat părţâle [părţile] Scăpătatului [Apusului]. 


587 Idem, p. 249. 

Că, suindu-sâ la un munte nalt 
si tăcut, 

rugându-sâ curat 

şi fără tină [păcat] lui Dumnădzău, /.../ 
să feace de-adevărat luminători» 588 . 


* 


«Acesta născut, 
crescut era 
din cetatea cea mare 
Nisiva, 
şi pustiiasca 
si săhăstreasca viată 

9 9 

îndrăgind, 

la naltele vărvuri a muntâlor au sosât 

9 

şi a pustiei nevoi bărbăteaşte răbdând, 
vara pălit [dogorit de soare], 
iarna de răceală şi de ger căznit [chinuit]» 589 . 


* 


«Acesta Svânt Nichita, dorind verguriia [fecioria] 
şi ţânearea [abstinenţa/ asceza], 
să sălăşlui în munţi 

9 9 

la mijlocul sosând 


588 Dosoftei, Viaţa şi petreacerea Svinţilor, B.A.R., CRV 73, f. 250 r - Viaţa 
Sfântului Fostirie, 5 ianuarie. 

589 Idem, f. 257 v - Viaţa Sfântului Ierarh lacov de Nisiva [Nisibe], 13 ia¬ 
nuarie, cel care a făcut „luminânde minuni", după cum spune tot Sfântul 
Dosoftei. 

a tuturor bunătătâlor, 
si să hrăni în cetătâle liniştii, 
şi suind d-imbe părţi 
sosî la cereasca petreacere» 590 . 


Am preferat reproducerea poetică a fragmentelor do- 
softeiene pentru a observa mai bine că, în preocuparea sa de 
a scrie proză poetică, Cantemir îi urmează lui Dosoftei, deşi 
scriitura lui implică şi alte modele. 

Pentru cea de-a doua ipostază a Inorogului, aceea de 
trăitor în mijlocul frumuseţilor edenice, Cantemir avea, de 
asemenea, la îndemână, hagiografiile care descriu răpiri la 
Rai" 591 . 


Faptul că Inorogul este nevăzut pentru cei care se străduiesc 
să-l vâneze, pentru că se află la înălţimi inaccesibile, unde nu 
ajunge nici ochiul a „păşire zburătoare", şi cu toate acestea 
trăieşte într-un peisaj edenic, ne dovedeşte că această inaccesi- 
bilitate nu este din ordinul celor „fireşti" (cum îi place lui Can¬ 
temir să spună). în mod evident, vorbind despre înălţimea la care 
trăia Inorogul, autorul sugerează şi o realitate metafizică/ spiri¬ 
tuală. Cu alte cuvinte, inamicii Inorogului nu se ridicau, nici pe 
departe, la statura spirituală a acestuia. Micimea lor intelectuală 


590 Idem, f. 431 r - Viaţa Sfântului Nichita prezviterul şi egumenul 
Michidiei, 4 mai. 

591 Dr. Gianina Maria-Cristina Picioruş, Studiu despre Viaţa Sfântului 
Macarie Romanul, Teologie pentru azi. Bucureşti, 2014, p. 44-47, cf 

https://www.teologiepentruazi.ro/2014/10/31/studiu-despre-viata- 

sfantului-macarie-romanul/. 

şi sufletească îi împiedica să îi poată vedea lăcaşul. Sugestiile 
hagiografice sunt bine lizibile în text. Vânătorii se sfătuiesc şi 
urzesc planuri spre prinderea Inorogului, pentru care „multe cu¬ 
vinte/ şi în ciur şi în dârmoiu cernute/ şi zbătute/ la mijloc 
pusără" 592 . Şi hotărăsc: 


„Adecă sămn de pace 
şi giurământ 
de prieteşug 
Inorogului să trimaţă, 
şi la cuvânt prietenesc 
şi fără vicleşug ca [şi] cum l-ar chema, 

din vârvul muntelui, 
la gura poticăi [potecii], 
în marginea apii [apei], 
carea pe acolea trecea, 
să-l coboară. 

Căci pe supt poalele muntelui 
şi pre lângă gura poticăi 
o apă mare 

şi câtva de lată curea [curgea], 
unde ei socotiia [socoteau] 
că. Inorogul de să va coborî, 
despre strâmptoare 
ei îl vor lua. 


592 Dimitrie Cantemir, Istoria ieroglifică, ed. cit., p. 203. 

Iară dinainte 
apa îl ocoleşte, 
din dreapta 
şi din stânga malurile 
cu mreji şi cu silţe 
avea împănate" 593 . 

Relatarea are semnalmentele unei balade, numai că autorul 
o întrerupe adesea, pentru alte amănunte. în corul vânătorilor 
intră şi alte personaje, precum Hameleonul şi Crocodilul. Cel 
dintâi nimerise odinioară între fălcile celui de-al doilea şi, pentru 
a fi cruţat, îi promisese că-i va procura o masă mai desfătată, „vâ¬ 
nat mare, gras şi frumos", adică pe Inorog, în schimbul lui însuşi, 
care ar fi fost doar „gustare frundzerită" 594 . 

Hameleonul, „a căruia fire în toate feţele a să schimba,/ 
precum să fie" 595 , este o jiganie pe care Cantemir o prezintă în 
detaliu, ca mai înainte pe Struţocămilă, dovedind astfel o mare 
pasiune pentru cunoaşterea vieţuitoarelor şi a universului. Din 
descrierea sa plină de precizări cu caracter ştiinţific, reţinem 
pentru poezia pe care o analizăm doar amănuntele referitoare la 
capacitatea aceluia de a se confunda cu mediul, schimbându-şi 
culoarea: 


„Cea din fire floare 
îi ieste albă 
cu negru picată, 

precum sint soldzii costrăşului [bibanului]. 
Iară amintrilea. 


593 Ibidem. 

594 Idem, p. 204-205. 

595 Idem, p. 203. 

ori în ce felu de floare va, 
într-aceia să poate schimba. 

Deci, când să mânie să face verde, 
când să întristă să face negru, 
iară când să veseleşte, 
roşiu cu galbăn amestecat 
să face. 

Aşijderea şi fără pricină 
în tot feliul de fete să schimbă, 
iară mai vârtos în floarea ce-i stă denainte, 
hiris într-aceia să mută. 

9 

Pricina aceştii puteri ce are, 
adecă din nemică 
flori si fete 

9 9 

în divuri, 
în chipuri 
a-şi agonisi 
mulţi în multe chipuri 
a o arăta să nevoiesc, 
însă, pre cât 

noi sama a-i lua am putut, 
ieste aceasta: 

Grăuntele cele mănuntele 

9 9 

carile în chipul sagriului peste piiele 
îi sint 

fietecarile din patru părţi, 
în patru feţe ieste din fire văpsit. 

adecă alb, negru, roşiu şi albastru 
în floarea ceriului, 
carile sint văpsele 
din fire stătătoare. 

Deci, când va să să facă negru, 
toţi soldzişorii cu partea cea neagră în sus 

îi întoarce; 

aşijderea când va să să facă roşiu, 
alalte dedesupt ascundzind, 
partea soldzişorilor cea roşie deasupra scoate, 
si ase la alalte face. 

9 9 

Căci toti soldzii lui sint rătunzi 

9 

şi în chipul sferii prin piiele i să întorc 
şi precum îi ieste voia îi mută. 

Aşijderea, când va să să mute 
într-alte fete, 

fetele soldzilor amestecă si, 
în chipul zugravilor, 
din câteva flori amestecate 
altă floare scorneste ,,5% . 

9 

Deşi Cantemir vrea să fie ştiinţific - se baza pe propriile 
observaţii, amintind de „Hameleonul pre carile a videa ni s-au 
tâmplat/ prin vremea a unui an în cuşcă închis " 597 -, bună parte 

/V 

din descrierea sa are alura celor din Fiziolog. In concepţia sa, 
cameleonul este un zugrav (pictor) care amestecă mereu cele 
patru culori ale solzilor săi, cu care este înzestrat din fire, şi se 


596 Idem, p. 206-207. 

597 Idem, p. 206. 

vopseşte singur, încât mereu „din câteva fiori [culori] ames¬ 
tecate/ altă floare scorneşte", rotindu-şi solzii. Iar personajul lui 
Cantemir, Hameleonul, „precum piielea,/ ase gândurile şi min¬ 
tea îşi vârsta [îşi colora]/ şi-şi schimba" 598 . 

Acest Hameleon, pe care Inorogul îl numeşte „jiganie dobi- 
tocită şi dobitoc jigănit", este singurul care „la locul unde Ino¬ 
rogul lăcuia agiunsă" 599 . El este purtătorul unei scrisori viclene, 
care, sub mesajul de pace, ascundea tocmai străduinţa vână¬ 
torilor de a-1 face să se coboare din acea înălţime de neajuns a 
sălaşului său. Inorogul, iubitor de pace şi de împăcare, este de 
acord să se coboare la prundiş, pentru a se întâlni cu Şoimul. 

Hameleonul îi aduce Şoimului această veste: 

5 

„Pre nepriietin cu buni chedzi 
la mână ţi-1 aduc: după cuvinte s-au lăsat, 
viclenelor giurământuri s-au încredinţat 
şi la prundiş în marginea apii 
să să coboară, fără nici un prepus, s-au înşelat. 

Acmu, dară, sententia si învăţătura 
moşilor şi strămoşilor tăi pomeneşte /.../. 

Deci acmu vreme găsind 
şi mijlocul prin giurământ aflând, 
mai multe nu cugeta, 
ce cum mai curând 
unde şi când va fi împreunarea 
cuvânt şi poruncă îmi dă, 
ca fără zăbavă 


598 Idem, p. 211. 

599 Idem, p. 210. 

cumplitului vrăjmaş 
aşternut spre somnul vecinie 
să-i aştern 

9 

şi acoperemânt de odihnă nedeşteptată 
cu un ceas mai înainte să-i gătesc" 600 . 


Şoimul însă îşi schimbă gândul dintâi şi decide ca: „până 
unde/ sorocul împreunării noastre va fi,/ duhurile neprietineşti a 
potoli/ şi afară din tot punctul vicleşugului/ unul cu altul îm¬ 
preunare [întâlnire] a avea/ am socotit" 601 . Numai că Ha- 
meleonul şi ceilalţi vânători ai Inorogului, trimişi de Corb, ho¬ 
tărăsc ca prinderea acestuia să se facă fără ca Şoimul să fie 
înştiinţat mai înainte de planul lor, pentru ca, astfel, „cum să 
dzice prostul cuvânt,/ cu cleştele jăratecul să ţie/ şi cu mâna 
altuia/ şarpele din bortă să scoaţă" 602 . 

Iar Hameleonul îl avertizează şi pe Crocodil că trebuie să îşi 
aştepte masa promisă: 

„mâine dimineaţă Inorogul, 
jiganiia cea vestită 
si de colţii a tuturor dulăilor 

9 9 

ase mult dorită, 
din munţii înalţi 

9 9 

la prundişul apii 
ieste să să pogoară. 


600 Idem, p. 212-213. 

601 Idem, p. 214. 

602 Idem, p. 217. 

Unde despre strâmptorile poticilor, 
pentru ca înapoi a da 
să nu mai poată, 
toţi câinii şi dulăii păzitori sint. 

Deci ei, precum să-l gonească, 
îl vor goni, 

dară precum să-l agiungă 
nu-1 vor putea /.. ./. 

Ce Inorogul, iarăşi 
altă cale deschisă neavând 

9 

si din dos acmu de câini 

9 

încungiurat simţindu-să, 
până mai pre urmă 
înotatului bizuindu-să, 
în apă va să să arunce /.. ./. 

Deci el în apă cădzind, 
nu picioare de înotat, 
ce aşeşi aripi de zburat 
de ar avea, 

denaintea iutimii domnului mieu, 
precum a scăpa 
nu va putea, 
adeverit sint. 

Şi iată eu, fără altă zăbavă, 
la Inorog în munte mă voi sui 
si ceasul vremii coborârii lui 

9 

însămnând, 

fără preget ştire îţi voi da. 



Numai de pre aicea nu te depărta, 
ca în vremea trebuitoare 
fără zăbavă să te pociu afla" 603 . 

Pe când, în faţa Şoimului, „cuvinte căptuşite îngăima/ şi 
teie/ de curmeie/ lega" 604 . Bocetul şi blestemul lui Cantemir, care 
urmează, are ca model, în opinia noastră, plângerile bizantine, 
fie că e vorba de imne religioase, fie de jelanii în ocazii istorice 
dramatice: 


„O, mai bine în veci să fie murit 
decât dormire ca aceasta să fie dormit! 
O, mai bine mort să să fie sculat 
decât somn ca acesta să fie somnat! 
O, mai bine într-o fată 
şi aceia în piiatră să să fie întors 
decât ase în multe feliuri 

9 

de stricăciune si fără folos! 

9 

O, faptă spurcată şi lucru scârnav, 
o, batgiocură de batgiocurit 
si ocară de ocărât, 
vino, dintele şerpelui, 
aleargă, coada scorpiii, 
si adevărul mărturisiţi 

9 9 

de să află la voi vinin 
şi toapsăc ca acesta" 605 . 


603 Idem, p. 219-220. 

604 Idem, p. 222. 

605 Idem, p. 222. 

întâlnirea tainică dintre Şoim şi Inorog este îmbrăcată de 
autor într-o atmosferă grea de poezie: 

„Inorogul şi dreptăţii bizuit, 
şi datului cuvânt şi giurământ sprijenit 

fiind, 

după ce cea de obşte făclie 
lumina supt umbre îşi duce 
şi faţa pământului 
cu brâul întunerecului să încinge, 

din vârvul munţilor 

9 

la locul [locul] numit 
în prundiş să coborî, 
unde nu după multă vreme 
si Şoimul viind, 
cu cinste şi cu plecăciune 
îi dede închinăciune. /.../ 

După aceasta cu multe chipuri 
să arete siliia, 

precum macar că din porunca 
stăpânească 
împotrivnic a fi 
s-ar fi vădzut, 
însă amintrilea pururea 
cu bun gând 
si cu chiară inimă 

9 

cătră dânsul au fost 
si ieste" 606 . 

9 


606 Idem, p. 224. 

Aşadar, Inorogul şi Şoimul se întâlnesc la prundiş, încinşi 
cu „brâul întunerecului", protejaţi, adică, de adâncul nopţii, în 
mare secret. 

Despre soarele-făclie şi despre asocierea metaforică a aştri¬ 
lor cereşti cu instrumentele de luminat (făclii, sfeşnice, lămpi, 
faruri, candele, lumânări etc.) am vorbit pe îndelete cu alte 

/V 

ocazii 607 . Metafora îşi are sorgintea în Biblie (Fac. 1,14-17; Inţ. lui 
Iis. Sir., 43. 2,10 etc. 608 ), imaginea respectivă regăsindu-se apoi în 
literatura universală din timpuri străvechi şi până în romantism 
(şi chiar mai târziu) - iar la noi, de la Cazanii (Coresi şi Varlaam) 
până la Arghezi, trecând prin prepaşoptişti şi paşoptişti, Emi- 
nescu şi mulţi alţi poeţi moderni (în mod neaşteptat, uneori). 

Şoimul îl asigură pe Inorog că a avut întotdeauna, pentru el, 
o „chiară inimă", adică o inimă clară. Metafora o vom reîntâlni, 
mult mai târziu, în titlul unei poezii a lui Nichita Stănescu: Clar 
de inimă (voi. O viziune a sentimentelor). 

Scriind obişnuitele sale vorbe de duh, între paranteze, 
Cantemir compune şi o scurtă poezie întru lauda prieteniei: 

„precum căldura soarelui 
din grăunţele putredzite 


607 A se vedea: Dr. Gianina Maria-Cristina Picioruş, Epilog la lumea 
veche, voi. I. 2, ediţia a doua. Teologie pentru azi. Bucureşti, 2015, p. 558- 
578, cf 

https://www.teologiepentruazi.ro/2015/05/16/epilog-la-lumea- 

veche-i-2-editia-a-doua/. 

Sau: Gianina Maria-Cristina Picioruş, Eminescu si literatura română 
veche. Universalism, vizionarism şi imagistică literară, Editura Universităţii 
din Bucureşti, 2013, p. 270-274. 

608 In versetele indicate de la Inţ. lui Iis. Sir., soarele şi luna se numesc 
„vase" (Biblia 1688 ): se înţelege că este vorba despre vase de luminat, adică 
lămpi. 

spicele verdzi a odrăsli face, 
ase sufletele înţelepte 
din împuţita vrăjmăşiie 
frumos mirositoare a dragostii flori 
a răzsări prefac" 609 . 


După care, „la începătura dialogului/ între dânşii sosiră/ şi 
unul de altul pricine vrăjbii,/ carile şi pentru ce ar fi fost,/ a în- 

/V 

treba începură" 610 . „începătura dialogului" însă, pentru iubitorii 
poveştilor Şeherezadei - adică pentru iubitorii de naraţiune sau 
roman -, ar putea fi puţin (sau mai mult) decepţionantă. Pentru 
că dialogul, care ar fi trebuit să lămurească o istorie, se desfăşoară 
ca şi cum s-ar fi întâlnit nu Şoimul cu Inorogul, ci un ucenic al lui 
Socrate cu Socrate. De aceea credem că Dan Horia Mazilu are 
dreptate în aprecierea sa: 

/V 

„In Istoria ieroglifică, retorica nu este doar ştiinţa/ arta 
alcătuirii cuvântărilor (cel mai adesea texte de atac, mai rar 
defensive), ci chiar structura unei stări de spirit. Cartea 
întreagă este construită în duh retoric. [...] 

Cantemir a şlefuit simceaoa limbii. Interminabilele 

9 

secvenţe ritmate si rimate 1...1 îsi au naşterea în obositoarele 

9 9 L J 9 9 

exerciţii de translare propuse spudeilor claselor de retorică. 
Translatio însemna metrificarea unei secvenţe în proză ori, 
dimpotrivă, transpunerea în proză a unei poezii. Rezulta 
aşa-numita transcripta oratio. 

Sunt convins că remarcabilele exerciţii de virtuozitate, 

9 7 

des lăudate de cercetători, care întrerup subtil proza Istoriei 

609 Dimitrie Cantemir, Istoria ieroglifică, ed. cit., p. 224. 

610 Idem, p. 225. 

(şi ea având mai peste tot un ritm tainic) [...] seamănă cu 
cele din care Dosoftei (un alt scriitor care a înţeles mărcile 
stihului ca ornament, iar versificarea ca exerciţiu retoric) a 
făcut să crească Psaltirea pre versuri tocmită” 611 . 

Inorogul, deci, îşi începe astfel.. .dialogul: 

„Toate lucrurile fireşti 
câte soarele vede, 
lumineadză si încăldzeste, 
fără Pricinitoriul clătirii [mişcării] lor 
nu numai a nu fi, 
ce aşeşi nici a să gândi 
pot. 

Una numai 

şi aceia singură slobodă 
voia muritorilor ieste, 
carea fără nicio pricină 
si fără altă îndemnare 

9 

a sa hirisă clătire are 

9 

şi singură sie 

si clătitoriu si clătire a-si fi 

9 9 9 

si a-si face 

9 9 

poate. 

Cătră carea macar că dinafară viitoare 
spre clătire-i îndemnătoare 
multe şi în multe chipuri 
a i să adaoge şi spre plecarea 

611 Dan Horia Mazilu, Recitind literatura română veche, partea a IlI-a: 
Genurile literare, Editura Universităţii din Bucureşti, 2000, p. 566. 

într-o parte, trăgătoare, 
împingătoare, 
asupritoare, 
râdicătoare, 
lesnitoare, 
îngreuitoare, 
iusurătoare, 
lătitoare, 

9 7 

strâmtătoare 

si altele asemenea acestora 

9 

a-i vini 

şi a i să tâmpla 
pot. 

însă orice ar fi fapta de făcut, 
de bine sau de rău, 
de scădere sau de folos, 
a o ispiti, a o cerca, 
a o afla 

şi într-o parte clătirea a-şi alege 
singură sie stăpânitoare 
si în toate volnică ieste, 

9 7 

atâta cât vădzind 
şi înţelegând 
binele, 

din volnica voie răul a urma, 
a alege 

şi a face poate. 

De pre care lucruri 

într-această mare şi puternică monarhie 

carea în pieptul muritorilor să cuprinde, 
doaî chipuri sau, 
mai adevărat să dzic, 
doaî tipare a doaî chipuri 
a avea aievea 
si tuturor cunoscut a fi 

9 

poate. 

Adecă unul mai mult decât firesc 
si oarece ceresc 

9 

si dumnădzăiesc, 
iară altul mai gios 
şi mai puţin decât firesc 
şi oarece ceriului şi firii împotrivă. 

Cel dintâi binelui, 
cest de pre urmă răului 
însotitoriu 

9 

si următoriu 

9 

si asesi de tot mostenitoriu 

9 9 9 9 

şi purtătoriu 
ieste. 

Că amintrilea, 
dinafară clătitoriul 
în voia slobodă 
putere şi biruinţă de ar avea, 
nici voia slobodă slobodă ar fi, 
nici de bunătate laudă, 
nici de răutate hulă 
cu dreptul i s-ar cădea. 

De unde să arată că între muritori 
obiceiul voroavii 
şi deprinderea limbii 
în zădar ieste, 
cu carea încotro voia 
din voia ei să să fie pohârnit vrând, 
să ne înştiinţăm. 

9 9 

Carea ar fi fost a clătirii pricină 
a întreba ne-am obiciuit 
şi pentru ca zugrăvala răutăţii 
să acoperim, 
puterea voii slobode 
într-un chip cu altă zugrăvală, 
aşeşi de tot tăgăduim. 

Ce oricum ar fi, 
greşala învechită 
chipul negreşelii luând, 
după învechita obiciuire, 
dzic, vrere-aşi şi aşi pofti, 
iubite priietine, ca să pociu şti, 
aceştii asupra mea vrăjmaşe 
şi de cap goană, 
carea şi ce i-ar fi fost pricina? 


Si de nu toată răutatea 

9 

din singură voia 
şi inima muritorilor purcede. 

alta, când, cum, ce, şi pentru ce 
să fie fost?" 612 . 


E posibil, cum spuneam, ca pe cei care aşteaptă curgerea 
naraţiunii, să-i cuprindă exasperarea. După ţeremoniile intro¬ 
ductive, Inorogul îşi începe dialogul cu o...lungă disertaţie 
despre voinţa liberă a făpturilor cugetătoare. Suntem, aşadar, de 
acord cu opinia lui D. H. Mazilu, aceea că, în Istoria ieroglifică, 
aveam de-a face, în primul rând, cu exerciţii retorice. Aceste 
exerciţii pot îmbrăca forma filosofării (ca în textul de mai sus), a 
poeziei, a naraţiunii pilduitoare (fabulistice) sau a istorisirii 

/V 

realiste (realistice). Insă oricare dintre aceste compartimentări 
ieroglifice presupune metrificarea - acea nelipsită frază ritmată 
şi rimată - care poate fi socotită echivalentul poeziei. La care, 
într-adevăr, Dosoftei a apelat ca intermediar al „ritmificării" 
definitive a Psaltirii (deşi a aplicat-o iniţial nu la Psaltire , pe care, 
în proză, a tradus-o cât mai aproape de original, ci la Acatistul şi 
Paraclisul Maicii Domnului, tipărite apoi la un loc cu Psaltirea în 
versuri) 613 . 

Istoria ieroglifică vrea să ne demonstreze că nimic nu se poate 
sustrage poeziei, care, în mod evident, în concepţia lui Cantemir, 
stă atât în cuvinte (selecţia termenilor poetici), sau în expresii 
(metaforice), cât şi în ritmul frazei. Poezia este şi un exerciţiu 
retoric, iar exerciţiul retoric este şi poezie, în optica celor vechi ai 
noştri, mai ales că, pentru ei, modelul imnografic bizantin era 
încă viu. De aceea cred că ar trebui să privim Istoria ieroglifică nu 


612 Dimitrie Cantemir, Istoria ieroglifică, ed. cit., p. 225-226. 

613 A se vedea: https://www.teologiepentmazi.ro/tag/acatistul- 
nascatoarei-de-dumnezeu/. 



444 


numai ca roman sau epopee (clasificări valabile, şi acestea), ci, în 
primul rând ca pe o carte de poezie. 

Este adevărat că există şi pagini în privinţa cărora nu ne 
putem acomoda uşor să le considerăm poezie, în virtutea a ceea 
ce considerăm noi a fi poezia. Pentru cei vechi, însă, atât filosofia 
cât şi fabula, cât şi istoria propriu-zisă puteau constitui foarte 
bine subiecte poetice. Aşa încât ar fi bine să dăm crezare auto¬ 
rului când spune, în dedicaţia către cititori, că „nu atâta cursul 
istoriii în minte mi-au fost, pre cât spre deprinderea ritoricească 
nevoindu-mă" 614 ... 

Problema în dezbatere, la întâlnirea dintre Şoim şi Inorog, 
după exordiul filosofic al Inorogului, este a afla pricina tuturor 
întâmplărilor negative: 


„Şoimul răspunsă: 
«Celea mai vechi 
şi mai de demult începături 
cum ar fi fost nici a le sti, 
nici ştiute a le grăi 
pot 

(că precum nu toate avutele 
folositoare sint, 
ase nu toate ştiutele 

9 9 

vorovite vreun folos aduc). 
Iară din cât si a sti 

9 9 

şi a grăi 
pot, din ceste 
mai de aproape ieste 
aceasta, că jiganiia 


614 Dimitrie Cantemir, Istoria ieroglifică, ed. cit., p. 3. 

cu talpa de gânscă [gâscă], 
cu colţii de stiucă, 
adecă Vidra, 
vulpea peştelui 
şi peştele vulpii, 

mai denainte 

până din monarhiia dobitoacelor 
şi a tuturor jigăniilor 
a să izgoni, 

în mare dragoste şi prieteşug 
cu Corbul să avea, 
atâta cât, 

când Corbul din vârvul copaciului crângăiia. 

Vidra din fundul pâclei răspundea, 
şi când Vidra soldzii peştelui înghiţiia, 
grumadzii Corbului simţiia»" 615 . 

Nichita Stănescu va scrie un poem - despre care am mai 
vorbit - Sâgetarea cerbului stretin şi harponarea peştelui Vidros (voi. 
Epica magna), în care un rol e foarte posibil să-l fi jucat, pe lângă 
balada amintită de Ioana Em. Petrescu 616 , şi sugestiile din cartea 
lui Cantemir privitoare la „jiganiia/ cu talpa de gânscă,/ cu colţii 
de stiucă,/ adecă Vidra,/ vulpea peştelui/ şi peştele vulpii". 
Metamorfoza speciilor e specialitatea lui Cantemir. De fapt, des¬ 
pre cea mai uimitoare metamorfoză dintre toate va povesti în 
continuare Inorogul: 

615 Idem, p. 226. 

616 Cf. Ioana Em. Petrescu, Eminescu şi mutaţiile poeziei româneşti, Ed. 
Viitorul românesc. Bucureşti, 1998, p. 209-210. 



„Numai încă mai dintr-adânc 
începătura lucrului a şti ţi să cade. 

Că precum mai sus ţ-am dzis, 
toate clătitele fireşti, 
pricina clătitoare firească 
cearcă. 

Iară în faptele voii slobode 
nu pricinile clătitoare, 
ce a căror clătite 
pricină clătitoare 
să fie fost să întreabă /.../. 

/V 

Insă pre cât lungimea istoriii 
ar pofti, 

scurtimea vremii mână nu-mi dă, 
căci iată şi câtăva parte a nopţii au trecut 
pre aceasta vreme cineşi la ale sale a să afla 

s-ar cădea 

(căci multe şi în multe chipuri 
sint sigeţile şi nălucirile nopţilor tăcute, 
carile prin întunerec îmblă şi vâjâiesc, 
iară în lumină lovăsc 
şi rănesc). 

Deci pre cât mai în scurt voi putea 
şi în puţine cuvinte toată lungimea 
şi lăţimea poveştii a cuprinde 


ma voi nevoi. 

Vii sti dară 

9 

că odânăoară 
Monocheroleopardalis 
din toate jiganiile pământului 
mai vestit si mai ales era..." 617 . 

9 


Despre „nălucirile nopţilor tăcute,/ carile prin întunerec 
îmblă şi vâjâiesc" am discutat undeva mai sus, arătând că poezia 
lui Cantemir, în această privinţă, îşi are sursa în nişte capitole din 

✓V /V 

înţelepciunea lui Solomon (Biblia 1688). In cazul acesta, metaforele 
sunt din nou o parafrază, a unor versete psalmice: 

„...nu te vei teme de frică de noapte, de săgeata ce 
zboară dzua, de lucru prin tunearec ce să petreace, de 
tâmpinuş şi de drac de-amiadzădz[i]" (Ps. 90, 5-6, Psaltirea 
de-nţăles). 

„...nu te vei teame de frică de noapte, de săgeată ce 
zboară ziua, de lucru ce întru întunearec umblă, de întâm¬ 
plare şi diavol de amiazăzi" (Ps. 90, 5-6, Biblia 1688). 


Insistenţa lui Cantemir pe acest subiect ne poate indica însă, 
laolaltă cu modelul biblic, şi atenţia autorului la „nălucirile 
nopţilor tăcute". Fapt care ne poate sugera şi că obşnuia să pri- 
vegheze, să se roage în liniştea nopţii. Graba de a termina 
povestea sau discuţia, căci „iată şi câtă va parte a nopţii au trecut" 

/V 

ne aminteşte, într-adevăr, de O mie şi una de nopţi. Insă nu şi for¬ 
ma sau conţinutul relatărilor. 

9 


617 Dimitrie Cantemir, Istoria ieroglifică, ed. cit., p. 227. 

Să revenim însă la povestea Inorogului despre metamorfo¬ 
zele Monocheroleopardalis-ului (Unicorn-leu-panteră). Acesta 
fusese mai întâi „mieluşel", născut într-o turmă de oi şi, cres¬ 
când, ajunsese berbec, care înfruntă un lup mare şi îl ucide: 

„Lupul într-acesta chip 
vârtos lovit 
si rănit, 

fără de a doua răzsuflare, 
viaţa pre moarte îşi schimbă 618 . 

Aretele [berbecul] mai târdziu 
vitejiia ce făcusă cunoscând, 
carea măcar că din tâmplare fusese, 
însă îndată duhurile cele de arete 
ce purta îşi schimbă 
şi până în dzuă din oaie în jiganie 
şi din arete în lup să mută. 

(Că tâmplările fericirii 
la cei mai mulţi obiceile firii 

9 

a muta 
pururea 
s-au vădzut). 

Ase berbecele preobrajenie [metamorfoză] ca aceasta 

luând, 

îndată din neamul său 
răzletindu-să, 

9 ' 


618 Neculce: „Şi trăind acolo câţva ani, suptu porunca împărăţiei, s- 
au schimbat şi el din viiaţa aceasta lumească", cf. Ion Neculce, Letopiseţul, 
ed. cit., p. 224. 

după firea lupilor 
codrii, câmpii şi munţii a cutreiera 
începu" 619 . 


După o vreme, acelaşi se luptă şi biruieşte un pardos, „a 
căruia duhuri îndată luând,/ precum din arete lup,/ ase din lup 
pardos să făcu" 620 . Apoi „spre lupta leului să apucă": 

„Ase ei în toate dzilele la luptă, 
ca la o scoală, să ispitiia 
şi să deprindea, 
până când pardosul pricepu 
că nu altă ceva 

de la cea deplin biruinţă îl împiiedecă, 
fără numai iuţimea picioarelor 
şi sprintiniia carea leul 
în trupul său purta. 

Că de multe ori pardosul 
acmu mai dobândind biruinţa, 
leul, cu iutimea dinainte-i i să feriia 

7 9 

şi cu acesta chip 

cea desăvârşită biruinţă îi tăgăduia. 

Pardosul, într-acesta chip 
pricina neizbândii sale bine cunoscând, 
cătră vârtoase duhurile pardosului, 
grea greuimea filului [elefantului] 

619 Dimitrie Cantemir, Istoria ieroglifică, ed. cit., p. 227-228. 

620 Idem, p. 229. 

şi sprintină iuţimea inorogului 
adaosa 

si mai cu de-adins cu ascutit 

9 9 

si nebiruit 

9 

cornul a monocherului [unicornului] 
într-armându-să, 
într-o luptă numai 
toată biruinţa asupra leului dobândi, 
în carile îndată 

şi fără nici o împiedecare să şi mută 

(că precum nuârii [norii] după vânturi aleargă, 
ase duhurile după biruinţe să pleacă). 

Firi, duhuri şi puteri ca acestea 
născutul miel în sine strângând 
si alcătuind, 

în doaî hirişe numere şi le-au împărţit; 
unul: Provatolicoelefas, 
altul: Monocheroleopardalis. 

Ce dintr-acestea cest mai de pre urmă 
mai mult obiciuindu-să, 
precum în nume, 
ase în fire Monocheroleopardal 
au rămas" 621 . 

Din punct de vedere literar, ideea i-ar fi putut veni din 
Metamorfozele lui Ovidiu, operă care a avut o mare influenţă, de- 
a lungul secolelor, în literatura europeană. 


621 Idem, p. 229-230. 

Din punct de vedere istoric, însă, alegoria este lesne de 
înţeles, despre cum Constantin Cantemir (tatăl autorului), prin 
vitejia sa, din mieluşel a ajuns Unicorn-leu-panteră. Cunoscută e 
şi afecţiunea deosebită a lui Dimitrie pentru părintele său, pentru 
care mai şi răstălmăceşte adevărul istoric, pentru a-i acoperi gre¬ 
şelile (a se vedea şi Vita Constantini Cantemyrii: cognomento senis 

/V 

Moldaviae principis). In fragmentele de mai sus avem de-a face cu 
o metamorfoză spirituală treptată sau „preobrajenie", cum zice 
autorul, adică schimbare la faţă. în Istoria ieroglifică nu întâlnim 
metamorfoze propriu-zise, ca în operele lui Ovidiu sau Dante, ci 
numai insinuări alegorice. 

Pentru a deveni epitrop, Ştruţocămila a primit, în paginile 
ieroglifelor cantemirene, un travesti carnavalesc, după cum am 
văzut, dar nu s-a preschimbat ea însăşi în altceva decât era. Mo- 
nocheroleopardalis ajunge din berbec, Unicorn-leu-panteră, prin 
schimbarea duhurilor (a condiţiei sufleteşti), nu a fizionomiei şi 
fiziologiei sale (ale cărei detalii, dacă ar fi dorit, Cantemir ni le-ar 
fi putut oferi cu prisosinţă). Şirul metamorfozelor sugerează, 
deci, evoluţia psiho-spirituală, prin virtuţi personale, a persona¬ 
jului. Părintele Inorogului este, aşadar, Monocheros/ Unicorn şi 
Leopardalis/ Leu-panteră în acelaşi timp. Care, pentru aceste 
calităţi, a fost ales domn al jigăniilor, iar după moartea sa a lăsat 
doi moştenitori: 

9 

„Ase dară, toate firile într-una boţind, 
blândeţea oii, 
înţelepciunea lupului, 
cunoştinţa pardosului, 
greuimea filului, 
iuţimea inorogului 
si vârtutea leului 

9 

în sine nebetejite 
si nesmintite 

9 

le feriia 

si, din dzi în dzi 
încă mai adăogându-le, 
la stepăna cea mai de sus le înălţa 
şi le suia. /.../ 

Ase cât în vremea stăpânirii lui 
nici ochiul nepriietinului 
s-au veselit, 

nici budzele vrăjmaşului s-au zimbit, 
nici inima împotrivnicului 
s-au învoieseat. 

9 

Ce precum cereştii 
(ah) de multe ori peminteştilor 
a zavistui s-au vădzut 622 , 
ase şi Monocheroleopardalis 
de sigeata lutului mai denainte de vreme nerănit 
şi de tâmplările ţărnii neprăvuit 
a rămânea n-au putut, 

de vreme ce încă 

622 Aici, Cantemir se referă la mitologia păgână, în care zeii deveneau 
adesea invidioşi pe oameni, pentru că şi zeii erau la fel de pătimaşi ca şi 
oamenii. De fapt, zeii cu pricina nu erau decât fie împăraţi, fie vrăjitori 
care se folosiseră de puterile demonice pentru a-şi impresiona şi în¬ 
spăimânta semenii, personaje orgolioase şi malefice care se impuseseră în 
conştiinţa publică (săvârşind violuri, incesturi, crime şi multe alte fapte 
imorale şi pline de cruzime) şi pe care oamenii naivi şi pătimaşi i-au 
proclamat „zei" după moarte. 



în puterile firii sale fiind, 
în carile a multora 
nedejde şi viaţă să rădzima. 

cu mare a tuturor pagubă 
şi nesuferită jele, 

cătră cele de sus lăcaşuri s-au mutat, 
ca cel ce leu între dobitoace 
de vârtos să lăuda, 
leu între stelele ceriului 
în veci să luminedze s-au asedzat 623 , 
în urma sa doi 
numelui său moştenitori, 
pre Fii adecă 
şi pre Inorog lăsind" 624 . 

în locul Inorogului, însă, conducător al ţării patrupedelor 
ajunge Vidra (prin căsătoria cu Mreana, fiica Corbului), care nu 
după multă vreme îşi va da la iveală firea: „mai mult pe ascuns 
decât la ivală îmbla/ şi mai cu drag prin fundul apelor/ decât la 
uscat să primbla" 625 . Dobitoacele, mare parte dintre ele, 

„acmu vivorul înstreinării 
şi holbura rătăcirii nemaiputând 
suferi, 

capetele plecându-şi, 
cerbicea supt greu 


623 De data aceasta este invocată concepţia creştină. 

624 Dimitrie Cantemir, Istoria ieroglifică, ed. cit., p. 230-231. 

625 Idem, p. 234. 

şi aspru giugul tirăniii 
Vidrii 
îşi plecară 

şi cineşi pre la lăcaşurile lor 
să înturnară 

(că coliba în ţarina sa 
şi bordeiul în pământul său 
decât palaturile în streinătate 
mai desfătate 
si mai frumoase 

9 

a fi socotiră)" 626 . 

Inorogul şi Filul îşi caută adăpost „în munţii înalţi " 627 

„şi, nu după multă vreme, 
din dobitoacele şi jigăniile împrăştiiate, 
precât mai curând putură, 
la un loc le adunară. 

Deciia la vrăjitorii vremii aceiia mărgând, 
hrismul Pleonexiii 
de la capişte Epithimiii 
învătat 

9 

foarte pre mulcomiş le cântară: 

/V 

In cindzăci de singeroase 
Vom pre cele lăcrămoase, 

626 Idem, p. 233. 

627 Ibidem. 

Ochii umedzi să le ştergem. 

La moşie să ne mergem. 

Vidra peşte. Corbul stârvuri 
Cerce-n vârtopi, nu prin vârvuri 
Să să urce fără cale 
Si să-si cate ale sale" 628 . 

9 9 

Găsim, aici, în acest nou hrismos, cea de-a patra poezie 
ermetică inserată de Cantemir în Istoria sa si cea mai reuşită 

9 9 

dintre toate încercările sale în versuri. îl putem considera pe 
Cantemir primul poet ermetic din literatura noastră, dacă nu 
luăm în considerare şi versurile cu caracter alegoric sau tainic 
(mistic) ale Psaltirii versificate - ca spre exemplu: 

„Văzui pre spurcatul suindu-să buor, 

S-agiungă ca chedrii tămâiei la nuor". 

(Ps. 36, 85-86) 

* 

„Şi tu, oaste svântă, n-ii hi [nu vei fi] ca mainte. 

Să te culci afară la tăciuni herbinte. 

Ce vei dormi-n casă, de ti-i desfăta-te 
'N sân de porumbiţă,-ntr-âripi argintate. 

628 Idem, p. 235. Aici, Cantemir „renunţă la maiestatea cadenţelor 
largi şi saltă în apropierea tiparelor [metrice] populare", cf. Dan Horia 
Mazilu, Recitind literatura română veche, voi. II, Editura Universităţii din 
Bucureşti, 1998, p. 118. 

După ceafă aur cu lucoare verde 
T-va slobozi raze, de nu ti-i încrede. 
Ţ-va stoli-mpăraţâi. Cel din ceri, cu slavă, 
De-i coperi munţâi fără de zăbavă". 

(Ps. 67, 49-56) 


Exemplele pot fi multe din Psaltirea în versuri. 

Spuneam, în comentariul nostru la versurile citate mai sus, 
din Ps. 67 al lui Dosoftei, că este foarte posibil ca Ion Barbu să se 
fi inspirat din aceste versuri mistice 629 . Se pare că am avut 
dreptate înaintând ipoteza că Barbu a pus în versuri expresii 
mistice ale Scripturii , pentru că am găsit şi alte exemple 630 . 
Totodată, credem că şi Cantemir s-a inspirat, la rândul lui, din 
unele pasaje ale Scripturii, iar Ion Barbu trebuie să fi remarcat 
versurile enigmatice ale lui Dosoftei şi Cantemir. 


629 A se vedea comentariul nostru de aici: Dr. Gianina Maria-Cristina 
Picioruş, Creatori de limbă şi viziune poetică în literatura română. Dosoftei, 
Teologie pentru azi. Bucureşti, 2013, p. 115-117, cf 

https://www.teologiepentruazi.ro/2013/06/15/creatori-de-limba-si- 

de-viziune-poetica-in-literatura-romana-vol-1/. 

630 Graţie traducerilor din LXX ale soţului meu, Pr. Dr. Dorin 
Octavian Picioruş, am văzut că versetul din Cânt. Cânt. 3, 6 (LXX): „Cine 
[este] aceasta, care-se-suie din pustie ca trunchiuri de fum, arzând smirnă 
şi tămâie, din toate prafurile celui-care-face-miruri?", a inspirat metafora 
„al Evei trunchi de fum", din poemul Timbru al lui Ion Barbu. 

A se vedea: Sfântul Profet Salomon, Cântarea Cântărilor, traducere şi 
note de Pr. Dr. Dorin Octavian Picioruş, Teologie pentru azi. Bucureşti, 
2015, p. 9-10, cf. https://www.teologiepentruazi.ro/2015/02/18/cantarea- 
cantarilor/. 

Dar să ne întoarcem la text, adică la istoria pe care Inorogul 
o explică Şoimului: 

„Deci vrăjitorii, jirtfa priimind, 
descântecul buiguirii 
le citiră, 

cu carile întâi pre Corb 
în somnul nesimţirii 

9 

băgând, 

pe Vidră din scaun pohârniră" 631 . 

Filul ajunsese domn, în locul Vidrei, ceea ce stârnise mânia 
Corbului, care o va aduce înapoi pe tron pe Vidră şi îşi va con¬ 
tinua vânătoarea împotriva Filului şi a Inorogului: 

„Iară Inorogul, din bunăvoie 
pentru strajea în munţi rămâind, 
pre Fii la moştenirea părinţască 
trimasă. 

Corbul, de aceasta în ştire luând, 
de mare mânie cu urgie încins, 
cu bogăţiia simăţ, 
de minte răzleţ, 
cuvinte lăudăroase 
si duhuri ca focul de mânioase 

9 

a slobodzi începu 
si ca acestea, ni în fată, 

631 Dimitrie Cantemir, Istoria ieroglifică, ed. cit., p. 236. 

ni în dos, 

cu mari îngrozituri dzicea: 
«Pentru ce Inorogul 
au scos cuiul pre carile 
eu l-am bătut? 

Pentru ce Filul al său s-au luat? 

9 

şi asupra gândului mieu 
gând au rădicat?»/.../ 

Iarăşi dulăii s-au întărtat, 
iarăşi ogarâi ş-au asmuţat, 
iarăşi coteii în munţi 

9 9 

şi în păduri ş-au băgat, 
iarăşi în câmpi măiestriile, 
în dumbrăvi siltele 

9 

şi în rediuri [crânguri] mrejile ş-au vărsat, 
iarăşi tot dobitocul au spăriiat 
şi în toate părţile l-au împrăştiiat. /.../ 

câtu-i negrul bobului 
a lipsi n-au lăsat, 
ce dintâiasi dată, 
toate după voie a isprăvi 
neputând, 
vremea păştea, 
ca când va putea, 
atuncea să isprăvască" 632 . 


632 Idem, p. 236-238. 

Corbul „vremea păştea"...iar noi ne amintim de metafora 

''V 

lui Asachi: „Toate au rămas a timpului păşune" (In amintirea de 
30 ianuarie, aniversata onomastică a lui Vasile Lupu...) 633 . 

Cantemir schimbă adesea tonurile, ca în exemplul de mai 
sus: de la interogaţia retorică cu accente poetice la jelania bala- 
descă şi de aici la exprimarea constatativă cu elemente psi¬ 
hologice traduse în metafore care par populare. însă, prin pâra 
unor „jigănii de sânge mâncătoare", către Corb, şi „pre Vidră/ 
dintr-îmbe monarhiile au izgonit-o" 634 . Corbul, deşi, prin mijlo¬ 
cirea Lupului, făcuse pace cu Filul şi Inorogul, nu îşi respectase 
promisiunea, căci, zice autorul Istoriei, „la viclean parola dum- 

/V 

nădzăiască/ şi basna poeticească/ tot o cinste au" 635 . Insă autorul 
însuşi ne prezintă istoria sa (varianta lui) sub formă de „basne 
poeticeşti"... 

Şi, astfel, în republica animalelor, conducător ajunsese Stru- 
tocămila: 

9 

„Corbului nici jertfele i s-au priimit, 
nici vrăjitorii după plăcere i-au vrăjit. 

De care lucru, 
socoteala într-alt chip 
de răutate a-si muta 

9 

i-au căutat, 

adecă pre proastă jiganiia 
Strutocamila în taină luând, 
cu multe măgulituri 
si învăluituri 

9 

o ispiti. 


633 Gheorghe Asachi, Opere, voi. I (versuri şi teatru), ediţie critică şi 
prefaţă de N. A. Ursu,, Ed. Minerva, Bucureşti, 1973, p. 458. 

634 Dimitrie Cantemir, Istoria ieroglifică, ed. cit., p. 238-239. 

635 Idem, p. 241. 

Chipul, statul, 
faptul, 
îmbiatul 
si căutatul 

5 

în multe ritoriceşti tropuri lăudându-i, 
şi precum firea 
spre vâlfa [gloria] stăpânirii 
să o fie făcut, dzicându-i, 

[ea] s-au înşelat, au credzut 
si ase si ea s-au cunoscut, 
săraca, precum la întrebarea ei 
frumos s-au pomenit. 

Unde Corbul cu siloghismul 
de vrednică adeverind-o, 
coarnele boului, 
coada păunului 
şi cu penele lui îndatorind-o, 
epitrop Leului 
şi stăpânitoriu dobitoacelor 
au pus-o. 

Unde şi până astădzi, 
cu minunea a toată lumea, 
stăpâneşte 

(că de multe ori cel greşit 
nemerit 
si cel nemerit 

5 

greşit iese)" 636 . 


636 Idem, p. 241-242. 

La „ritoriceşti tropuri", ca şi la „basne poeticeşti", cum 
spuneam, recurge din plin chiar autorul Ieroglificei. Căci, zice tot 
el: 


„(a lucrurilor ştiinţă 
nu din părere, 
ce din chiară [clara] arătare 
să naşte, 

carea, după materiia ce are, 
potrivirea formii înţelegirii 
cearcă) 

(că voroava laconească 
la meşterşug ieste lăudată, 
iară materiia adevărul 
cu îndelungată şi chiară voroavă a să tâlcui, 
a celor neminciunosi 

9 

si la voroavă izvorâtori 

9 

lucru ieste)" 637 . 


Parcă-1 auzim pe Eminescu: „Când cu sete cauţi forma ce să 
poată să le-ncapă"... ( Scrisoarea II); „Unde vei găsi cuvântul/ Ce 
exprimă adevărul?" ( Criticilor mei) 638 . Numai că Eminescu 
preţuia mult „aticismul limbii" ( Scrisoarea /), pe când Cantemir 
preferă, în locul „voroavei laconiceşti", chiar dacă „la meşterşug 
ieste lăudată" - ca artă retorică, adică - o „îndelungată şi chiară 
voroavă" care să explice faptele pe îndelete. Aşa este Istoria 
ieroglifică. Care, fiind cu adevărat îndelungată, nu este însă deloc 


637 Idem, p. 242. 

638 Cf. M. Eminescu, Opere, I, ed. Perpessicius, p. 137, 227. 

chiară/ clară, din cauza retoricii întortocheate, a bogăţiei ritmu¬ 
rilor si a veşmântului fabulistic. 

9 9 

Iar Şoimul îi răspunde Inorogului: 

„Vechiu şi adevărat cuvânt 
între toţi să grăieşte 
(că dreptatea toate biruieşte 
şi adevărul decât toate mai tare ieste), 
aşijderea (strâmbătatea şi lucrătoriul ei 
pururea viptul căii sale mănâncă 
şi băutura toapsăcului 639 său bea). 

Ce dară între strâmb şi între drept, 
între adevăr si între minciună ar fi, 
de nu pemintenii, 
cereştii vor giudeca 
şi vor alege. 

Ce acmu lucrul rămâne 
ca dintr-această a noastră dorită 
şi nesăţioasă împreunare 
vechile începături a răutăţii 
să să surpe 

si noaî temeliile bunătăţii 

9 9 

să să arunce [să se pună] 

(că mutarea minţii, 
schimbarea socotelii 
si nestarea cuvântului, 
numai atunci sint lăudate, 

639 Toapsăc = ceva toxic, venin, otravă. 

cât din rău spre bine 
şi din vrajbă spre dragoste 
să întorc)" 640 . 

Prima parte a răspunsului cuprinde alte parafraze scriptu- 
rale (care pot părea multora metafore oarecare), care se înţeleg a 
fi „vechiu şi adevărat cuvânt" (vom cita din Biblia 1688): 

„Şi [Domnul] Să îmbrăcă cu direptatea ca [şi] cu o za şi 
puse misurca [coiful] mântuirei în cap; şi Să îmbrăcă în 
haină de izbândire şi cu veşmântul Lui, ca răsplătind 
răsplătire - ocară împotrivnicilor" (Is. 59,17-18). 

„Direptatea Lui rămâne în veacul veacului" (Ps. 110, 3; 
111, 3; 111, 8). „Pentru că direptatea fără de moarte iaste" 
(înţ. lui Sol., 1,15). 

„Cu armă te va încungiura adevărul Lui, nu te vei teme 
de frică de noapte, de săgeată ce zboară ziua, de lucru ce 
întru întunearec umblă, de întâmplare [rea] şi [de] diavol de 
amiazăzi. Cădea-va den laturea ta o mie si zeace mii den di- 

9 

reapta ta, şi cătră tine nu să va apropia [răul sau primejdia]" 
(Ps. 90, 5-7). 

„Unul au scris: «Mai mult poate vinul». Celalalt au 
scris: «Mai mult poate împăratul». Celalalt au scris: «Mai 
mult pot muierile, iară preste toate biruiaşte adevărul». [...] 
Mare e pământul, şi înalt iaste ceriul, şi iute la alergat 
soarele, căci să întoarce întru încungiurarea ceriului şi iarăşi 
aleargă la al său loc într-o zi. Au nu e mare cel ce acestea 
face? Şi [dar] adevărul e mare şi mai tare decât toate. [...] 
Iară adevărul rămâne şi poate în veac, şi trăiaşte şi biruiaşte 
în veacul veacului" (Esdra, 3,10-12; 4, 34-35, 38). 


640 Dimitrie Cantemir, Istoria ieroglifică, ed. cit., p. 243. 

„Cerca-mă-vor răii şi nu mă vor afla. Pentru că au urât 
învăţătura, si frica Domnului n-au ales, nici vrea la ale 
meale sfaturi să ia aminte, batjocuriia ale meale mustrări. 
Pentru aceaea vor mânca ale căii lor roade si de a lor ne- 

9 

curăţie se vor sătura" (Pild. lui Sol., 1, 29-31). 

„Mânia bălaurilor, vinul lor, şi mânia aspidelor [este] 
nevindecată" (Deut. 32, 33). 

De asemenea, Cantemir aminteşte de „mutarea minţii" sau 
„schimbarea socotelii" care este bună, dacă este „din rău spre 
bine". Sintagmele sale traduc grecescul pcmvoia, însemnând 
schimbarea minţii, termen binecunoscut în limbajul ortodox, 
care denumeşte pocăinţa. 

Puţin mai departe, spunând că 

„ispita până în de trii ori 
ieste a înţelepţilor, 
iară aceiaşi nepărăsit a ispiti, 
a nebunilor" 641 . 


autorul se referea, neîndoielnic, la întreita ispitire a Sfântului 
Petros, din noaptea de dinaintea Sfintelor Patimi ale Domnului. 

Inorogul ezită, însă, să creadă în solia de pace pe care o 
poartă Şoimul: 

„Inorogul dzisă: 

/V 

«(începuturile bune, o, priietine, 
din inima bună 

şi neprepusă [nebănuitoare] izvorăsc, 
iară amintrilea. 


641 Idem, p. 244. 

îndointa inimii stând, 
îndoite, 
întreite 

şi în multe noduri împleticite 
şi căptuşite 

din rost cuvintele ies)»" 642 . 


Insă 


Şoimul îl asigură că vânătorii au obosit căutându-1: 


„Şi de vreme ce adevărul de grăit ieste, 
că de nu de tot cu toţii a goni 
s-au obosit, 

însă niciunul între noi odihnit 
n-au rămas, 

şi mai mult grijea din toate dzilele, 
decât goana din toate locurile, 
sudori de singe ne picureadză 


(că osteninţa clătirii 
sudori pe trup umedzeşte, 
iară grijea neîncetată 
vlaga inimii topeşte)" 643 . 

Sudorile de sânge reprezintă un alt împrumut din Scriptură, 
de la Lc. 22, 44, unde se relatează despre rugăciunea lui Iisus din 
grădina Ghetsimani: 

„Şi să făcu sudoarea Lui ca nişte picături de sânge 
picând pe pământ" (Biblia 1688). 


642 Idem, p. 243. 

643 Ibidem. 

Cantemir foloseşte, de asemenea, şi expresia „crunte su¬ 
dori" (însemnând acelaşi lucru: sudori de sânge), în alte con¬ 
texte 644 . Şi tot de aici a fost derivată şi metafora lacrimi de sânge , 
care apare de patru ori în Istoria ieroglifică, după cum am arătat 
undeva mai sus. 

Tot aici, la sfârşitul capitolului al şaselea şi al dialogului 
dintre Şoim şi Inorog, aflăm iarăşi filosofări/ învăţături cu am¬ 
prentă ortodoxă tradiţională: 

„După aceasta a şti ţi să cade, 
o, priietine, că ispita 
înţelepţască ieste 
şi să face când oarecare nedejde 
înainte mărgătoare 

şi une semne de ieşirea ispitii arătătoare 

să află. 

Iară amintrilea, 
când cineva ispita 
peste toată nedejdea începe, 
ispită să dzice, 
însă nu înţelepţască, 
ce nebunească. 

Că cu ce socoteală [raţiune] cineva 
cele peste ceriu 

sau cele în chentrul pământului 
lăcuitoare a cunoaşte ar ispiti 
şi ce nedejde, precum va putea cunoaşte 

i s-ar da, 
unde simţirea 

9 


644 A se vedea Idem, p. 215, 254. 

a agiunge 

şi socoteala a încăpea 
nu poate, 

că precum axioma filosofască 
ştiută îti ieste: Toată cunoştinţa 

5 5 5 5 

si toată stiinta 

5 5 5 

din înaintea mărgătoare simţire 
purcede. 


Deci de ai povaţă ca aceasta, 
bărbăteşte pasă, 
iară de nu 

(fără povaţă la ostroavele fericiţilor a merge 
părăseşte-te)" 645 . 


A ispiti însemna, în limba noastră veche, şi a cunoaşte sau a 
încerca să cunoşti. Nu se pot ispiti „cele peste ceriu/ sau cele în 
chentrul pământului/ lăcuitoare" - adică cele din Rai sau din Iad 
- de către cei care nu au puterea de a cerceta cele ce sunt mai 
presus de simţuri. Căci „axioma filosofască" (aristotelică), pentru 
oamenii obişnuiţi, este: „Toată cunoştinţa/ şi toată ştiinţa/ din 
înaintea mărgătoare simţire/ purcede". Este vorba, aici, de 
cunoaşterea empirică sau senzualistă, pe care Cantemir, în altă 
carte (Sacrosanctae scientiae indepingibilis imago), o consideră 
inferioară atunci când nu este unită cu luminarea care vine de la 

/V 

Dumnezeu. Intru totul ortodoxă, din punct de vedere filosofic, 
este afirmaţia: „fără povaţă la ostroavele fericiţilor a merge/ pă- 
răseşte-te". în unele hagiografii (precum deja pomenita, în mai 


645 Dimitrie Cantemir, Istoria ieroglifică, ed. cit., p. 244-245. 

multe rânduri, viaţă a Sfântului Andrei cel nebun pentru Hristos, 
dar şi în altele), „ostroavele fericiţilor" reprezintă locurile de 
odihnă ale Sfinţilor în Rai. La care, fără povaţă duhovnicească 
(conform învăţăturilor patristice), nu se poate accede. 

La fel de patristică (sau omiletică) poate fi considerată şi 
următoarea cugetare: 


„Că precum intrarea, 
ase ieşirea patimilor să socoteşte 
si mai vârtos obiceiul învechit 

9 

ieste deprindere cu nevoie a să uita, 
pre carile precum meşterşugul, 
ase firea 

9 

pre lesne a-1 lipsi 
sau a-1 tăgădui 
nu poate" 646 . 


Obiceiul patimilor este dificil de îndepărtat din com¬ 
portament, mai ales când este „învechit". Chiar dacă patimile nu 
fac parte din firea umană, îndelunga obişnuinţă/ deprindere, 
bună sau rea, poate deveni o a doua fire. Astfel încât „firea/ pre 


646 Idem, p. 245-246. Spune şi Sfântul Antim, vorbind despre cei trei 
morţi înviaţi de Hristos şi despre ceea ce închipuie învierea lui Lazăr: „Iar 
al treilea, carele au îmbătrânit în păcat şi s-au obicinuit în desfătări şi în 
deşertăciunile cele lumeşti, în pohtele lui cele rele, nu iaste cu putinţă să 
se întoarcă pre[a] lesne ci, au rămâne făr' de căinţă şi moare în păcat [...] 
sau, pentru ca să vie în căinţă, trebuiaşte un ajutoriu tare, de sus, un cuvânt 
viu al lui Dumnezeu, carele să va [vrea] în tot chipul să-l rădice din păcat, 
precum au rădicat şi pre Lazăr din groapă", cf. Antim Ivireanul, Opere, 
ediţie critică şi studiu introductiv de Gabriel Ştrempel, Ed. Minerva, 
Bucureşti, 1972, p. 145. 

lesne a-1 lipsi/ sau a-1 tăgădui/ nu poate", pentru că obiceiul rău 
se face ca o a doua natură. Cu alte cuvinte. Inorogul are încă dubii 
asupra bunelor intenţii ale Corbului. Pretenţiile sale sunt urmă¬ 
toarele: 


/V 

„întâi dară ieste: 

Filului dreapta 
şi părinţasca moştenire 
să nu i să oprească, 
sau Corbul de la Strutocamilă 
aripile luându-şi, 
noi pentru a noastră dreptate 
orice a face vom putea, 
de nu agiutoriu, 
încai împotrivnic 
să nu ne fie. 

A doa ieste: traiul si lăcaşul mieu, 
veri [fie] în vârvul munţilor, 
veri în fundul văilor, 
veri în câmp, 
veri în pădure, 
sau oriunde aiurea 
pofta inimii mele ar fi, 
din toată grijea vicleşugului neprietinesc 
afară să fiu" 647 . 


Rămâne ca Şoimul să fie purtătorul mesajului şi să aducă 
răspunsul. Relatarea uneltirilor vânătorilor Inorogului continuă 


647 Dimitrie Cantemir, Istoria ieroglifică, ed. cit., p. 245. 

în partea a şaptea a cărţii, care debutează cu o autentică poezie 
(în sensul modern al termenului): 

„Acestea într-acesta chip 
prin câteva a nopţii ceasuri 
Inorogul cu Şoimul voroavă făcând, 

Hameleon, precum mai sus s-au pomenit, 
la lăcaşul său ducându-să, 

în vasul uluirii 
vetrilele gândurilor 
deschidea, 

prin marea relelor socotele înotând, 
spre toate vânturile, 
horburilor funele chitelelor 
întindea. 

Ase el 

9 

în valurile vicleşugurilor tăvălindu-să 
(poate fi răutatea 
îndoit si întriit să lucredze 

9 

fortuna slobodzind), 

somn fără somn 
si odihnă fără odihnă 

9 

îl chinuia, 

atâta cât cu ochii deschişi somna 

9 9 

şi cu toată fantazia deşteptată visa" 648 . 


648 Idem, p. 247. 

Visul născut din somnul agitat al Hameleonului este ase¬ 
mănat cu corabia care a ridicat pânzele spre a naviga pe o mare 
învolburată. Regimul oniric se identifică astfel cu cel nautic. 
Metafora aceasta era menită să sugereze că „fantasia" celui ce 
visa naviga departe de ţărmurile unei conştiinţe liniştite, în apele 
tulburi ale unei minţi zdruncinate. Remarcăm, aşadar, că tema 
mării şi motivul navigării sunt bine reprezentate în Istoria 
cantemireană. Este al doilea episod liric semnificativ, pe această 
temă (vor urma şi altele), după cel cu Liliacul împotmolit în 
mrejele pescarilor. 

„Cu ochii deschişi somna/ şi cu toată fantazia deşteptată 
visa" sună eminescian (avant la lettre): „Dară ochiu-nchis afară, 
înăuntru se deşteaptă" (Scrisoarea III). Verbul „somna" poate fi 
derivat de la substantivul românesc „somn" (al cărui etimon este 
lat. „somnus, somni"). însă, mai degrabă, are legătură cu verbul 
latin „somnio, somniare, somniavi, somniatus" (a visa la ceva 
sau a vedea ceva în vis). Puţin mai târziu, Heliade, în Zburătorul , 
va utiliza substantivul neologic „somnie" (din lat. „somnium, 
somni(i)", însemnând vis sau halucinaţie onirică): 

„E noapte naltă, naltă; din mijlocul tăriei 
Veşmântul său cel negru, de stele semănat. 

Destins cuprinde lumea, ce-n braţele somniei 
Visează câte-aievea deşteaptă n-a visat" 649 . 

Eminescu preia termenul în poemul In vremi de mult trecute : 
„E vânăt la faţă ca mărgăritarul,/ Pe albii lui umeri aripi se desfac/ 

649 Am folosit ediţia: I. Heliade Rădulescu, Poezii. Proză, antologie şi 
repere istorico-literare de Marin Mincu, Ed. Minerva, Bucureşti, 1977, p. 
99. 

Şi luciu c'argintul îi este talarul;/ în mâna lui mică el ţine păharul/ 
Somniei...Pe frunte-i flori roşii de mac" 650 . 

9 

Regimul oniric, ca şi poezia mării (şi nu numai a mării) - 
precum şi filosofările sau desele meditaţii reprezintă, în pa¬ 
ginile Istoriei ieroglifice, elemente anticipative în raport cu epoca 
romantică. De altfel, Edgar Papu şi Elvira Sorohan au susţinut 
aşezarea lui Cantemir între preromantici. 

Mintea în derivă a Hameleonului îi „zugrăveşte" acestuia, 
în vis, întâmplări neobişnuite: 

/V 

„In care vis părerea 
chipuri ca acestea 
închipuindu-i îi zugrăviia. 

Hameleonului cu aer a să paşte 
si cu vânt a să hrăni 

9 

firea fiindu-i, 

precum pre marginea unii ape îmblă 
i să părea, 

unde nişte hingiuri [tufişuri] dese 
şi înghimpoase 
şi nişte copaci frundzoşi 
si umbroşi 

9 9 

era, 

atâta cât de desimea 
şi grosimea 
umbrelor ce avea, 
precum de tot soarele le lipseşte 
şi preste tot întunerecul îi căptuşeşte 
i să părea. 


650 Cf. M. Eminescu, Opere, IV, ed. Perpessicius, p. 165. 

Asedară, el îmblând 

şi prin întunecoasă ceaţa aceia orbăcăind, 
departe înainte precum o zare de foc vede 

i să păru, 

spre carea cu toată nevoinţa năzuind 
şi la dânsa apropiindu-să, 
vădzu că atâta de mare era focul 
carile cu mare văpaie ardea, 
cât cu vârvul parăi 
nuârii ceriului pătrundea, 
unde stihiia focului 
cu apa nuărului 
mari şi groznice trăsnete 
şi plesnete 
făcea /.../• 

Iară în mijlocul focului 
o jiganie groznică vădzu, 
carea la chip ca şopârla, 
însă cu multul mai mare 
şi mai groasă a fi 
i să părea. 

Aceasta 

în toate părţile prin pară primblându-să, 
fără saţiu jăratecul păştea 
şi de mare lăcomie şi spudza înghiţiia, 
nemică cevasi 

9 

de atâta înfocată văpaie betejindu-să. 

Hameleonul ase de cu dulce 

9 

mâncarea sulimendritii vădzind 

9 

(căci ase să numiia jiganiia aceia), 
lucru carile nici odânăoară 
stomahul ei îl simtisă, 
foamea în mată i să scorni 

9 

(că din multe pofta sufletului neclătită ar fi, 
de n-ar fi simţirile pre dinafară iscoditoare 
şi apoi îndemnătoare). 

Foamea dară începând, 
mănuntăile [măruntaie] i să întorcea 
si stomahul tare îl chinuia. 

9 

Carile de toată stiinta 

9 9 

a simţire ca aceia 

9 

gol, 

cu de moarte ţipete: 

«vai, maţele, 
vai, mănuntăile, 
vai, pântecele, 
vai, vintrile mele!» 
a să văieta 
si a să văiera 

9 

începu. 

Si leacul aceii necunoscute boale, 
ce ar fi si unde s-ar afla, 
nu stiia. 

9 


Ase el într-acel chip mişelos chinuindu-să. 

salamandra din mijlocul focului: 
«O, sărace, strigând, dzisă, 
ce poate fi acest chin, 
carile ase de fără milă te-au apucat 
si ce această lacomă căutare 

9 

si nesăţioasă mâncare 

9 9 

spre bucatele mele?». 

Hameleonul, fără «vai şi vai», 
altă nu dzicea, 
si fără «moriu si moriu», 
altă nu răspundea. 

Ce mai pre urmă cu lânged glas 
dzisă: «Simţire ne [mai] simţită simt 
şi pătimire nepătimită pat, 
o, domnul mieu şi împăratul focului 
(că Hameleonului precum salamandra 
bodzul [zeul] focului să fie 
i să păru)». 


Hameleonul la toate amăgitoriu, 
iară la aceasta să amăgi, 
căci în hrană si în mâncare 

9 

deosăbire a face nestiind, 
i să păru că jăratecul fără primejdie 
si focul fără nevoie 

9 

a înghiţi 
si a mistui 

9 

va putea. 


Ce răul rău pate. 

că în locul foamei 

satiul cu arsură si nesuferite durerile 

9 9 

i să înmulţiră. 

9 

Salamandra dzisă: «O, ticăloase, 
au nu ştii că foametei hrana 

9 

si setei băutura 

9 

îi ieste leacul? 

/V 

Insă nu tot stomahul 
toată bucata mistuieste, 
nici tot gâtlejul 
toată băutura priimeşte, 
nici altă jiganie, fără [afară] de mine, 
foc a paşte poate 
că cine pentru desfrânata poftă 
orânduiala firească covârşeşte, 
acela în focul lăcomiii sale 
(ca tine acmu) să pedepseşte, 
a căruia stângere şi potolire 
foarte cu greu 

şi mai nici cu greu să găseşte. 

Ce tu acmu, 

mai multă zăbavă nefăcând, 
cum mai curând 
aleargă, 
cearcă 

şi unde oaâle şerpelui vii [vei] afla, 
nezăticnit [netulburat] le bea, 
căci după mâncare 
ca aceasta, 
băutură ca aceia 

trebuie, 

că numai acelea doară văpaia 
carea în droburile 651 tale s-au atitat 

9 9 

a stânge vor putea». 

Hameleonul, de leac ca acesta 
de la sulimendriţă înţelegând, 
macar că nu fără mari slăbiciuni 
si lesinături, 

însă îndată prin toate malurile a cerca, 
toţi câmpii şi dealurile a cutreiera 
şi toate bortele [scorburile] copacilor, 
găurile ţărmurilor 
şi crăpăturile pământului 
a scociorî [scotoci] începu 

(că la cel bolnav sănătatea 
de mare preţ ieste, 
pentru carea toate 
în cumpănă puind, 
mai iuşoare a fi le socoteşte). 

Deci după multă 
si cu multe dureri, trudă 
si ostenintă, 

9 9 ' 

oaâle şerpelui, 

carile ohendra [năpârcă] să cheamă, 
într-un loc a afla 
i să tâmplă, 

pre carile, de mare arsura maţelor, 

651 „Drob" e un termen vechi slav, însemnând măruntaie. 

îndată şi fără de nici o îngăimală 
le sorbi. 

Aşedară, de cu grabă dacă oaâle bău, 
precum arsura maţelor ce avea 
i s-au potolit 
i sa păru. 

însă după fire doftorul, 
după doftor leacul 
şi după leac ca acela 
tămăduirea carea i să cuviniia 
îi vini, 

de vreme ce nu chipul boalei 
în chipul sănătăţii, 
ce forma răului 
într-altă formă mai rea 
şi mai cumplită s-au mutat. 

Căci oaâle ohendrii 
în călduros pântecele Hameleonului 
coborându-să, 
nu spre mistuire, 
ce spre zămislire 
clătire a face începură 
şi acmu embrionaţi puii ohendrei 
după a lor fire 
pântecele îi fărâma 
şi, pentru ca în lumină să iasă, 
vintrele îi spinteca 
(că cine cu lăcomie 
acul cosătoriului înghite. 

acela cu mare misălie 

9 

fierul arătoriului horeşte), 

si ase, săracul Hameleonul 
iarăşi spre moarte să bătea, 
iarăşi munci şi dureri de naştere îl cuprindea, 
în locul leacului otrava 
si în locul sănătăţii moartea cunoştea, 
dară ce să facă 
şi de ce să să apuce nici ştiia, 
nici să pricepea. 

Puii ohendrii din pântece-i ieşind, 
peste trup i să împleteciia, 
de grumadzi i să colăciia, 
îl pişcă, 
îl musca, 

şi nu laptele, carile nu avea, 
ce singele, carile de prin toate vinele i să scurea, 

îi sugea. 

Intr-acesta chip puii ohendrii 
şi născuţii lui şi atâta de cumplit 
din toate părţile de viaţă deşertându-1, 
şi cu toapsăc şi venin împlându-1, 
în dureri ase mari 

9 

si chinuri ase nesuferite, 

9 9 ' 

îndată oteşirea [alinarea] în minte nu-i veniia" 652 . 


652 Dimitrie Cantemir, Istoria ieroglifică, ed. cit., p. 247-249. 

Este, şi aceasta, o altă splendidă pagină de literatură. Un 
adevărat fragment de basm în versuri se derulează înaintea 
ochilor noştri. Prin dinamism şi vervă poetică, îl anticipează din 
nou pe Creangă - în opera căruia cercetătorii au sesizat, de mult 
timp, fragmentele ritmate şi chiar rimate, precum şi lirismul po¬ 
vestirii (în secvenţe întinse). 

Hameleonul umblă printre „copaci frundzoşi şi umbroşi", 
care acoperă soarele cu umbra lor, asemenea lui Dante, 
odinioară, prin pădurile întunecate. Salamandra, care apare în 
„zare de foc", este o arătare minunată pentru Hameleon, care o 
şi confundă cu zeul focului - se poate ca autorul să fi intenţionat 
o paralelă cu episodul rugului aprins din Scriptură, indicându- 
ne o ironie muşcătoare la adresa Hameleonului. 

9 

Totodată, salamandra care „jăratecul păştea /.../ şi spudza 
înghiţiia", este şi sinonimul calului năzdrăvan al basmelor. 
Numai că, în basme, nu e nimeni care să poftească a se ospăta 
din jăratic, care e o delicatesă rezervată animalului fabulos. A 
mânca jar înseamnă însă: a fi extraordinar. Fabula lui Cantemir 
pleacă, în ceea ce o priveşte pe salamandra care stătea într-o 
„zare de foc", de la foarte vechi consideraţii asupra acestor vie¬ 
ţuitoare cu adevărat neobişnuite prin capacitatea lor de a se rege¬ 
nera: 


„încă din vechime, salamandrele, aceste şopârle 
aparent banale, au fost considerate nişte creaturi supra¬ 
naturale, cu nimic diferite de dragoni sau balauri. Lor li se 
atribuia, de pilda, capacitatea de a se autoincendia (s. n.), 
făcându-se nevăzute şi dispărând fără urmă [...]. Certă este 
capacitatea lor absolut incredibilă de regenerare, întrucât 

micilor vietăţi le pot creşte la loc membrele şi chiar organele 
amputate, şi nu doar o dată, ci de nenumărate ori" 653 . 

Hameleonul o vede, aşadar, pe salamandră, ca pe un balaur 
care mănâncă jar sau ca pe o pasăre Phoenix care nu se teme de 
foc, pentru că poate să renască din propria cenuşă. Ba chiar ca pe 
un zeu al focului. în orice caz: o făptură măreaţă şi nemuritoare. 

Cantemir era la curent nu numai cu biologia, ci şi cu cele 
mai vechi credinţe populare, pe care el declară că le lasă „în 
prepusul schipticesc", precum a făcut cu povestea despre „ouăle 
de fier" care se fac din „găinaţul" cămilei. însă nu este de acord 
deloc nici cu atitudinea celor care neagă orice numai pe motivul 
că realitatea respectivă a dispărut din actualitate: „dară mişeliia 
lumii aceştiia/ atâta cu vremea lucrurile strămută,/ cât celea ce 
unii odată cu mânule le apipăia 654 /, cu picioarele le călca/ şi cu 
ochii le videa/ aceleaşi acmu alţii audzindu-le,/ în loc de basnă şi 
de minciună/ a fi să le ţie" 655 . Autorul nostru nu crede un lucru 
sau o situaţie care „prin scrisori [scrieri] a oameni de temeiu nu 
să pomeneşte" 656 . 

Revenind la povestea Hameleonului, acesta, în vis, râvneşte 
la statutul salamandrei, acela de fiinţă nemuritoare, care putea 


653 Cf. http://www.revistamagazin.ro/content/view/9121/20/. 

A se vedea şi: http://www.descopera.ro/dnews/4587737-secretul- 
regenerarii-este-detinut-de-o-salamandra. 

A __ 

654 Parafrază la I In. 1,1. In altă parte parafrazează şi I In. 1, 3: „Ce cu 
ochii am privit, aceia cu gura vă povestesc". Idem, p. 78. A se vedea Cele 
trei epistole catolice ale Sfântului Apostol Ioannis, traducere şi note de Pr. Dr. 
Dorin Octavian Picioruş, Teologie pentru azi. Bucureşti, 2015, p. 3, cf. 

https://www.teologiepentruazi.ro/2015/01/23/cele-3-epistole- 

catolice-ale-sfantului-apostol-ioannis/. 

655 Dimitrie Cantemir, Istoria ieroglifică, ed. cit., p. 91-92. 

656 Idem, p. 92. 

sta nevătămată în focul ce „cu vârvul parăi/ nuârii ceriului 
pătrundea", ea „prin pară primblându-să". 

Din nou, pentru povestirea sa, Cantemir se poate să se fi 
inspirat şi din Scriptură, din episodul aruncării celor trei tineri în 
mijlocul focului, la porunca lui Nabucodonosor: 

„Şi cuptoriul să arsă prea de prisosit de 7 părţi mai 
mult, şi aceşti 3, Sedrah, Misah şi Avdenago, au căzut în 
mijlocul cuptoriului focului ce ardea, legaţi, şi umbla în 
mijlocul văpăii, lăudând pre Dumnezău" (Dan. 3, 23-24, 
Biblia 1688). 

Expresia „înfocată văpaie", de la Cantemir, ne aminteşte, de 
asemenea, şi de Vieţile Sfinţilor. Cantemir construieşte, aşadar, o 
alegorie -pe care singur o şi tâlcuieşte, pe parcurs -, folosindu-se 
atât de sugestii ale celor transmise „prin scrisori a oameni de 
temeiu", în care credea fără de îndoială, cât şi de legende vechi 
(salamandra care putea să-şi dea foc şi să dispară) sau de in¬ 
sinuări ale basmelor (păscutul jăraticului) pe care le considera 
„în prepusul schipticesc". 

Cu toate acestea, Cantemir e departe de intenţia ideologică 
(iluministă sau de alt fel) de a încerca să producă confuzie între 
hagiografie şi fabulaţie. Constructul său e important, pentru el, 
prin impresia finală, prin ideea pe care doreşte să o transmită: 
Hameleonul este cel care râvneşte la ceea ce nu i se cuvine, după 
cum ne lămureşte tot autorul, căci „cine pentru desfrânata poftă/ 
orânduiala firească covârşeş-te,/ acela în focul lăcomiii sale/ (ca 
tine acmu) să pedepseşte". Nu este fără semnificaţie nici reţeta 
pe care i-o indică salamandra Hameleonului: să bea ouăle 
şarpelui. Iar Hameleonul bea ouă de năpârcă, despre puii căreia 
se spune şi că se nasc sfâşiind pântecele mamei. De aceea şi 

Cantemir scrie că: „embrionaţi puii ohendrei/ după a lor fire/ 
pântecele îi fărâma/ şi, pentru ca în lumină să iasă,/ vintrele îi 
spinteca". Năpârca e un animal ce reprezintă, aşadar, un simbol 
negativ. Sfântul Ioannis Botezătorul se adresa astfel fariseilor şi 
saducheilor: 

„Pui de năpârci, cine v-au arătat voao să fugiţ[i] de 
urgia cea viitoare?" (Mt. 3, 7, Biblia 1688). 

Bând ouăle de năpârci şi ieşind puii „embrionaţi" în pân¬ 
tecele său, Hameleonul nu numai că nu se vindecă de arsura 
stomacului provocată de jăratic, ci cade într-o şi mai mare 
suferinţă. Pasajul alegoric este însă - din nou - foarte probabil 
inspirat dintr-o pildă biblică: 

„Nădăjduiesc pre ceale deşarte şi grăiesc deşarte, căci 
nasc durere şi fată fărădeleage. Oaole aspidelor au spart şi 
pânza păianjănului ţes, şi cel ce va să mănânce den oaole 
lor, sfărâmând vârful, află într-însul şi vasilisc" (Is. 59, 4-5, 
Biblia 1688). 

Hameleonul „mai târdziu/ de mare şi minunată/ puterea 
cornului Inorogului/ asupra a toată otrava/ aminte îşi adusă" 657 . 

Povestea Inorogului cu cornul vindecător există în Fiziologul 
grecesc , 


„unde se povesteşte că un şarpe otrăvise apa de unde 
se adăpau animalele, iar ele n-au băut până ce n-a atins-o 


657 Idem, p. 249. 

inorogul care avea darul de a face să dispară forţa otră- 


Aşadar, Hameleonul pleacă, în vis, în căutarea Inorogului 
cu cornul vindecător: 


„din pădure la munte 
într-un suflet alergă, 
ca doară pre Inorog, 
de binele său făcătoriu, 
unde va a afla 
va putea. 

Pre carile într-un munte prea înalt 
şi loc prea aspru 
si fără suis aflându-1, 
i să părea 

că pre o stincă înaltă 
în simceaoa [creasta] muntelui şede, 
iară din toate părţile prăpăşti, 
hârtoape şi păhârnituri groznice era, 
atâta cât căutării ametală aducea" 659 . 

5 


Cantemir insistă pe această imagine a inaccesibilităţii Inoro¬ 
gului, din cauza înălţimii la care acesta se afla. Pe de o parte avem 
- asa cum afirmam altădată semnificaţia înălţimilor muntoase 

5 '55 

indicând o aşezare edenică, pe de altă parte sugestia prero- 


658 A se vedea Elvira Sorohan, Cantemir în cartea ieroglifelor, Ed. 
Minerva, Bucureşti, 1978, p. 254. 

659 Dimitrie Cantemir, Istoria ieroglifică, ed. cit., p. 249. 

mantică a unor înălţimi ameţitoare, deopotrivă maiestuoase şi 
înspăimântătoare 660 . Totodată, înşişi munţii sunt un simbol vechi 
al oamenilor înţelepţi sau Sfinţi - numai în Psaltire sunt nu¬ 
meroase exemple în acest sens: 

„Direptatea Ta, ca munţii lui Dumnezău" (Ps. 35, 6, 
Biblia 1688). „Audzî-ne, Dumnădzăule, Mântuitoriul nostru 
[...]. Gătind munţâi cu vârtutea Sa"... (Ps. 64-6-7, Psaltirea 
de-nţăles). 

„Muntele închegat, munte gras. A ce vă uitaţ[i], 
munţ[i] închegaţ[i]? La muntele [în] care bine vru Dum- 
nădzău să petreacă într-însul, şi, dară. Domnul sălăşlui-Să- 
va până în sfârşit ,/ (Ps. 67,16-17, Psaltirea de-nţăles). 

„Să ia munţii pace norodului şi dealurile, direptate ,/ 
(Ps. 71, 3, Biblia 1688). 

„Luminzi Tu minunat de la munţii veacinici ,/ (Ps. 75,4, 
Biblia 1688). 

„Temeliile lui, în munţâi cei svinţ[i]"/ „Temeiurile lui - 
în munţii cei sfinţi" (Ps. 86,1, Psaltirea de-nţăles/ Biblia 1688). 

„Munţii bucura-să-vor de faţa Domnului că vine, că va 
vini să giudece pământul" (Ps. 97, 9, Psaltirea de-nţăles). 

„Munţii săltară ca berbecii si dealurile ca mieii oilor" 

f/ 9 9 

(Ps. 113, 5, Biblia 1688). 

Eminescu scria si el aceste versuri: 

9 

„în poiana tăinuită blânde sboară dungi de lună 
Când departe 'n munţi şi codri duios buciumul răsună. 


660 A se vedea Dr. Gianina Maria-Cristina Picioruş, Studii literare, voi. 
I, Teologie pentru azi. Bucureşti, 2014, p. 199-208, cf. 

https://www.teologiepentruazi.ro/2014/06/29/studii-literare-vol-l/. 



486 


Pe-a lor lume ridicată peste nouri se deschide 
Cartea cerului albastru cu mari litere aurite. 
Iară munţii nalţi şi negri, înţelepţi de bătrâneţe. 
Ridic fruntea lor de piatră şi încep ca s'o înveţe". 

(Peisaj) 661 


Edgar Papu a făcut chiar o apropiere între Inorog şi Hype- 

rion: 


„Mă gândesc iarăşi la Cantemir, despre care am spus 
că, prin Istoria ieroglifică, anticipă întregul romantism eu¬ 
ropean. în această creaţie există şi evocările sublime ale 
unor prăbuşiri de lumi, şi suferinţele unei fiinţe superioare 
care-si are sediul izolat în văzduhul înălţimilor inaccesibile. 

9 9 

în special sub acest din urmă aspect, asemănarea cu tema 
eminesciană apare izbitoare. Nici la Cantemir fiinţa su¬ 
perioară nu mai capătă înfăţişare umană. Ea nu mai pri¬ 
meşte chipul Luceafărului de pe firmament, ci al Inorogului 
fabulos, care-şi are lăcaşul pe piscurile montane. Dar mai 
departe analogia se constituie şi mai izbitoare. Atât Lu¬ 
ceafărul lui Eminescu cât şi Inorogul lui Cantemir, prin 
ademeniri false [...] coboară în lumea rea şi înşelătoare a 
muritorilor. în sfârşit, amândoi, deopotrivă de însinguraţi şi 
dezamăgiţi, se întorc în înaltele lor locaşuri solitare, departe 
de oameni" 662 . 


661 Cf. M. Eminescu, Opere, IV, ed. Perpessicius, p. 508. 

662 Edgar Papu, Poezia lui Eminescu, ediţia a Il-a revăzută şi adăugită, 
Ed. Junimea, Iaşi, 1979, p. 213-214. 

Inorogul este simbol mesianic în Biblie: „Şi zidi ca a 
inorogului svinţenia lui" (Ps. 77, 75). 

/V 

Intr-o altă carte am precizat câteva lucruri importante, 
privind aceste aspecte: 

„ Inorogul , pe care şi l-a ales Cantemir drept avatar, 
poate fi o prelucrare imagistică medievală a unui simbol 
profetic mesianic din Vechiul Testament, şi anume ţapul 
ispăşitor/ mântuitor. El este emblema lui Neagoe Basarab şi 
apare săpat în piatră la Curtea de Argeş: «stema lui Neagoe 
Basarab reprezintă un ţap cu corn, care învinge un dra¬ 
gon» 663 . 

în Fiziologul românesc nu se specifică dacă inorogul are 
trup de cal, ci că «easte gadină mare şi cu un corn în frunte, 
mare [...] şi încă dzua de trei ori spre răsărit şi să roagă lui 
Dumnedzău» 664 , iar în Alexandria populară este simbol al 
biruinţei: «Si săzu Alexandru în scaunul Râmului. Si 
scoaseră cartea lui Daniil proroc, şi cetiră cartea şi aşa zisă: 
<Când va fi cursul anilor cinci mii si doao sute, iesi-va 

5 7 5 


663 Pavel Chihaia, Cu privire la „învăţături" şi la câteva monumente din 
vremea lui Neagoe Basarab, în voi. Neagoe Basarab (1512-1521). La 460 de ani 
de la urcarea sa pe tronul Ţării Româneşti, Ed. Minerva, Bucureşti, 1972, p. 
148. Această stemă a lui Neagoe Basarab „a fost încastrată în noul turn 
înălţat de acest voievod odată cu întregul complex monastic zidit din 
temelie. [...] Am fi înclinaţi să credem, examinând trăsăturile acestei 
vietăţi, că ea este un licorn (unicorn), pe care îl înfăţişează vechi opere de 
artă (şi Bestiarele occidentale). Dar făptura de care ne ocupăm, deşi 
prezintă unele din caracterele licornului occidental, ca de pildă cornul din 
frunte şi copitele de ţap, totuşi se îndepărtează de la acest prototip cu trup 
şi coadă de cal. Ea prezintă trup şi coadă de ţap..." (Idem, p. 147-148). 

664 Fiziologul, studiu filologic, studiu lingvistic şi ediţie de Magdalena 
Georgescu, Ed. Minerva, Bucureşti, 1997, p. 95. 

inorogul şi va gonii pre toţi pardosii de la Apus şi va merge 
la berbecele cel mare ce-i ajung coarnele până la ceriu şi 
junghiia-l-va inorogul la inimă, şi să vor cutremura toate 
limbile din lume!>. [...] iară inorogul iaste împăratul de la 
Machedoniia» 665 . 

De asemenea, în poetizarea dosofteiană [a Psaltirii], 
inorogul este simbol mesianic: «Ş-au ales muntele Sionul/ 
Să petreacă-n lume cu noi Domnul./ Şi Ş-au zidit într-îns 
svânta casă,/ De scripeşte cu lucoare deasă,/ Ca un corn de 
inorog dând rază» (Ps. 77, 213-217). 

/V 

In Biblia lui Şerban de la 1688, se poate depista 
termenul inorod: «frumuseţea lui, coarne de inorod» (Deut. 
33, 17) - printr-o asociere cu rod, care înseamnă neam, 
genealogie. Cu alte cuvinte, înaintea lui Eminescu - pentru 
portretizarea lui Hyperion -, Cantemir a făcut un recurs 
alegoric la hristologie, pentru a contura alegoric drama 
celui superior" 666 . 

Prin urmare. Inorogul fiind locuitor „pre o stâncă înaltă" 
din creasta muntelui, nu este de mirare că Hameleonul vede „din 
toate părţile prăpăşti,/ hârtoape şi păhârnituri groznice" care 
„ameţală aducea". Este un „loc prea aspru" pentru el, care nu 
poate accede la o asemenea înălţime. După cum am precizat, ceea 
ce lui „i să părea" a fi astfel, pentru Inorog: „în vârvul muntelui/ 
locul în chipul unii poiene/ câtva în lung şi în lat să lăţiia/ şi să 
deschidea,/ unde ape dulci şi răci curatoare,/ ierbi şi păşuni în fel 
de fel crescătoare/ şi pomi cu livedzi de toată poama roditoare/ 


665 Cărţi populare, prefaţă de Dan Simonescu şi I. C. Chiţimia, Ed. 
Albatros, Bucureşti, 1973, p. 30. 

666 Gianina Maria-Cristina Picioruş, Eminescu si literatura română 
veche, op. cit., p. 300-301. 

şi grădini cu flori în tot chipul de frumoase/ şi de tot mirosul 
mângâios purtătoare/ era". 

în acest fel, în mod paradoxal, Cantemir ne spune că 
Inorogul, în vârful muntelui înalt, „în tot feliul de desfătări/ şi de 
îndămânări/ să afla", în acelaşi timp „strâmtă şi pustnică viaţă 
ducând" 667 . 

/V 

In mod evident, vorbim de două perspective cu totul 
diferite: una a Inorogului căruia i se deschid, ca într-o experienţă 
extatic-hagiografică, poiene cu râuri limpezi şi livezi de pomi 
edenici, şi alta a Hameleonului care vede „din toate părţile pră- 
păşti,/ hârtoape şi păhârnituri groznice". Desigur, acelaşi loc este 
un rai pentru unul şi un iad pentru altul. 

Este a doua oară în carte, după episodul descriind cetatea 
Epithimiei şi împrejurimile ei, în care observăm evidenţiindu-se 
această tensiune între frumuseţea edenică şi grozăvia infernală, 
în ambele cazuri însă - fapt care este demn de scos în evidenţă - 
ceea ce este Paradis pentru unii este Infern pentru alţii. Distanţa 
între Rai şi Iad este, aşadar, de ordin spiritual, pentru că acestea 
sunt realităţi lăuntrice - fapt subliniat adesea de cărţile ortodoxe. 

In continuarea visului, Hameleonul urmăreşte, de la depăr¬ 
tare, lupta Corbului cu Inorogul („frumoasă privala aceii mono- 
mahii" 668 ), în urma căreia, bineînţeles. Inorogul iese biruitor. Şi 
tot de la depărtare cere şi ajutorul aceluia, pentru a-şi curma 
suferinţele. 

9 


„Inorogul răspunsă: 

«Leacul şi puterea leacului cornului mieu 
spre otrava carea dinafară vine slujeşte. 


667 Dimitrie Cantemir, Istoria ieroglifică, ed. cit., p. 201-202. 

668 Idem, p. 250. 

iară nu spre veninul carile 
dinluntru să naşte 

5 

(că răutatea boalii doftorii o tămăduiesc, 
iară boala sufletului 
leacurile apotecarilor nu ştie). 

Ce pre cât a socoti pociu, 
receta [reţeta] leacului tău 
aceasta ieste: cornul cămilii, 
coama şerpelui, 
ochiul guziului orb 
şi unghile peştelui luând, 
în laptele aspidei le fierbe, 
până din dzece ocă [ocale] 669 , 
dzece dramuri 670 vor rămânea, 
carile în chipul alefiiului [alifiei] făcându-să, 
când soarele ca luna va scădea 
cu o parte pre la rane te unge, 
iară cu altă parte la sfârşitul soarelui, 
apă din fărmuşuri de marmure 
şi din pilituri de aur storcând, 
o amestecă, 

şi în chipul şerbetului făcând-o, 
o bea, 

si ase leacul îti vii afla». 


669 Oca, ocale = veche unitate de măsură pentru capacităţi şi greutăţi, 
egală cu circa un litru (sau un kilogram) şi un sfert. 

670 Dram, dramuri = veche unitate de măsură pentru greutate şi 
capacitate, în Ţara Românească (3, 18 g, respectiv 3, 22 cm) şi în Moldova 
(3, 23 g, respectiv 3, 80 cm). 

Hameleonul chipul leacurilor audzind 
şi precum în batgiocură îi dzice socotind: 

«Vai de mine, vai de mine, 
dară unde şi cine poate lucruri nevădzute, 
neaudzite ca acestea să afle?». 

Şi cu strigarea deodată să deşteptă" 671 . 

E de la sine înţeles că reţeta nu era de găsit, însă cuprinsul 
ei ne reprezintă un alt element de basm, pe care autorul l-a 
prelucrat în cartea sa. însă Hameleonul se trezeşte din vis, pe 
care îl tâlcuieşte după placul său, ca fiindu-i prielnic, pentru că, 
după cum va spune puţin mai departe: 

„visele pre mine 
vrodată macară nu mă amăgesc, 
că precum a viselor tâlcuire, 
ase a vrăjilor alcătuire 
de la tată mieu foarte bine am învătat. 

9 

Că tată-mieu, Apariul, 
prin multă vreme la Hersonisul crivăţului 
cu corăbieriia îmblând, 
de la babele schithilor 
toate meşterşugurile gheomandiii, 
hiromandiii 
si a necromandiii 

9 

deplin învăţasă, 
pre carile prin adese paradosin 

671 Dimitrie Cantemir, Istoria ieroglifică, ed. cit., p. 250. 

supt pecetea pomenirii tare 
le-am însămnat.. ." 672 . 


Deocamdată, însă, după ce îşi interpretează visul în mod 
favorabil siesi, 

9 ' 


„iarăşi în stratu-şi culcându-să, 
dzua a să lumina 
cu întunecos gând aştepta. /.../ 

Iară când mâna cea de aur 
cu degetele de trandafir 673 
din vârvurile munţilor flori culege 
şi mănunchele negre din cele albe alege, 
Hameleonul, după obiceiu, 
la ispitele răutăţilor, 
şcoala vrăjbilor 
şi cercetare străjilor 
degrabă purceasă, 

pre carile într-un suflet cutreierând 
si ceva nou din celea 

9 

ce rău nedejduia neaflând, 
precum cu bună samă Inorogul 
din munte la locul împreunării [întâlnirii] 
să nu să fie coborât, 
singur sie îşi dovedi 


672 Idem, p. 254-255. 

673 „Expresia «degete de trandafir», prin care desemnează razele so¬ 
lare dinaintea răsăritului, este o reminiscenţă din Iliada lui Homer: 
«Aurora cu degete de trandafir»", cf. Idem, p. 253, n. 1. 

(că vicleanul când 

pe altul în lucru să amăgească nu are, 
atuncea singur pe sine 
în socoteală să vicleneşte 

9 

si cuvintele din sin furându-si 

9 9 

în pungă le pune). 


Şi ase, precum vremea clevetii 
si ceasul zavistiii 

9 

să fie nemerit 
socotind, 

cum mai degrabă la Şoim să dusă" 674 


Expresia „vicleanul /.../ cuvintele din sin furându-şi/ în 
pungă le pune" provine, probabil, dintr-un proverb. 

Hameleonul începe discuţia cu Şoimul acuzându-1 pe 
Inorog de nestatornicie (promisiunile sale fiind „ca frunzele clăti¬ 
nate de orice vânt") şi încercând să îl denigreze: 

„Vădzut-aţi, dzice, 
lucru la cuvânt ase de năstătătoriu 

9 

si ca frundza de tot vântul 

9 

în toate părţile clătitoriu? 

Vădzut-ati cucosul, 

9 9 ' 

învătătoriul vântului, 
în vârvul turnului? 

Eu încă de multă vreme 


674 Idem, p. 252-253. 

la trup câte dramuri 
şi la minte câte grăunţă 
cumpăneşte, 
să ti-1 cântăresc 

9 

şi de toate pre amănuntul 
să ţi-1 perigrapsesc [descriu] 
vream, 

la chip, cum şi la obiceie ce fel ieste 
să ţi-1 arăt poftiiam 
şi precum din gura lui 
vreodată adevărul nu iese 
a ţi-1 dovedi mă ispitiiam /.../ 

Ce acmu, iată, el, la locul însămnat 
şi după cuvântul dat, 
n-au vinit. 

Iată, giurământurile în loc de basnă 
şi cuvintele şi rugămintele 
în chip de batgiocură le-au luat. 

De care lucru, 

îndrăzneala adevărului luând, 
din curată inimă asi dzice 

9 

ca de această prietinească împreunare 
părăsindu-te, 
cu chipul carile priietinul 
şi prieteşugul ce să fie n-au învăţat, 
deplinul neprieteşug şi vrednicul nepriietin, 
cum si cât să fie, a cunoaşte să-l faci, 
ca alte feliuri de curse si de late întindzindu-i 

si într-însele vânându-1, 

9 7 

să priceapă 

(că precum toate obrazele 
unul cu altul nu să asamănă 
[astfel] şi stelele una cu alta 
în lumină nu să potrivăsc, 
ase decât vicleanul mai viclean 

9 

si decât meşterul altul mai meşter 

9 9 9 

şi mai isteţ să află)" 675 . 


„Că precum toate obrazele [feţele/ chipurile umane]/ unul 
cu altul nu să asamănă/ [astfel] şi stelele una cu alta/ în lumină 
nu să potrivăsc" este o minunată comparaţie între chipurile oa¬ 
menilor şi lumina diferită a stelelor. Sugestia pentru această 
comparaţie a aflat-o Cantemir în epistolele pauline, mai precis la 
I Cor. 15, 39-41: 

„Nu tot trupul e un trup [este la fel]. [...] Alta e a 
cereştilor mărire şi alta a celor peminteşti. Alta e mărirea 
[slava/ strălucirea] soarelui şi alta e mărirea lunii şi alta e 
mărirea stelelor, pentru că stea de stea osebire are întru 
mărire" (Biblia 1688). 

în VUL: 

„nu orice trup [este] acelaşi trup [...]. Pentru că alta 
este slava celor cereşti şi alta a celor pământeşti. Alta este 
strălucirea soarelui, alta strălucirea lunii si alta strălucirea 

7 9 


675 Idem, p. 253. 

stelelor, căci stea de stea se deosebeşte în strălucire" [non 
omnis caro eadem caro [...]. Alia quidem caelestium gloria 
alia autem terrestrium. Alia claritas solis, alia claritas lunae 
et alia claritas stellarum, stella enim ab stella differt in 
claritate]. 

Sau, cum zice Cantemir: „stelele una cu alta/ în lumină nu 
să potrivăsc". 

Şoimul respinge însă cu vehemenţă toate acuzaţiile 
Hameleonului la adresa Inorogului. In aceste condiţii, 

„Hameleonul, de o parte cu obrazul 
(carile nu de ruşine, 
ce de vicleşuguri a să muta ştie), 
în multe fete să schimba 

9 

şi pentru că acmu Şoimul 
din minciunele si clevetele, 
carile din spurcata lui gură audzisă, 
să nu cumva 

vechea-i pizmă să cunoască 
si mai cu de-adins 

9 

vicleşugurile să nu-i cumva 
cerce 

şi, aflându-le, să nu-i cumva amintrilea 
visul tâlcuiască 
să temea. 

Iară de altă parte, 
cum minciuna în haina adevărului 
şi vicleşugul în cămeşa dreptăţii 



497 


s-ar îmbrăca 

9 

si acmu de curând 

9 

călcatele-şi de vulpe vicleană urme 
cum ş-ar astupa, 
cu gândul obrăzniciii, 
în câmpul neruşinării, 
ca un cal sirep şi desfrânat, 
alerga. 

Aşijderea, 

acestea 

cu a cuvântului meşterşug 
a le şicui [înşira], 
a le căptuşi 
şi a le zugrăvi 
de nu le-a cumva 
putea, 

de toată nedejdea 
ce mai denainte luasă, 
scăpat să simţiia ,,676 . 

Simţindu-se în pericol de a fi descoperit, Hameleonul regi¬ 
zează în faţa Şoimului o întreagă piesă de teatru, pretinzând că 
a făcut aceste „prepusuri"/ presupuneri împotriva Inorogului 
numai din dragostea cea mare pe care o nutrea pentru Şoim: 
„Dragostea prea mare/ şi liubovul carile/ peste hotar trece,/ de 
prea mică pricină,/ mari prepusuri îşi face" 677 . Şi, pentru a fi cât 
mai convingător, compară iubirea pe care ar fi avut-o pentru 
Şoim cu dragostea unei mame excesiv de grijulie pentru copiii 


676 Idem, p. 255. 

677 Idem, p. 256. 

săi („de unde cuvântul a să dzice/ s-au apucat [:]/ să nu vie în 
capul copilului/ ce-i meneşte maică-sa" 678 ) sau, mai cu seamă, cu 
dragostea unui amant care este mereu bănuitor: 

„Asemenea dragostele Afroditei 679 , 
când la stepăna hirişiii sale sosesc, 
pre tot ochiul viclean 
şi tot piciorul strâmb socotesc, 
şi, în toate şi pentru toate, 
pentru cel sie iubit, 
negândite prepusuri 
şi zelotipii [gelozii] îşi scorneşte. 

Şi pentru ca dragostele să-şi poftorească 
şi iubostele [iubirile] să-şi înnoiască, 
tot prepusul fantastic 
în locul adevărului apucând, 
o hulă drăgăstoasă 
şi o mânie mângâioasă 
scorneşte, dzicând: 

«Bine cunosc 

şi din multe împotrivă semne adeverit 

sint 

că răul mieu noroc 
cu curată inima mea 
rău să slujeşte 


678 Ibidem. 

679 Sfântul Antim spune într-o predică la Sfântul Nicolae: „Eu, o, dra¬ 
goste mincinoasă [Afrodita], voiu să-ţ[i] sfărâm săgeţile [lui Eros], carele 
fără de rană omor", cf. Antim Ivireanul, Opere, ed. cit., p. 51-52. 

si de nesuferit rane 

9 

în toate dzilele prin mâna ta 
într-înemă îmi trimete. 

De vreme ce tu acmu 
pre altul sau pre cutările 
(anume dzicând) 
a iubi ai început, 
iară pre mine, ticălosul, 
din drăgăstoşii tăi ochi 
depărtându-mă, 
cu toată inima 

din adevărata dragoste m-ai lepădat 
şi m-ai urgisit. 

Bine încă dinceput 
inima îmi spunea 
că dragostea, 
cu carea în zădar ardeam, 
adevărul a cunoaşte mă opriia, 
că dragostelor zugrăvitoare 
şi inimii mele amăgitoare 
eşti, 

de vreme ce acmu, iată, 
aievea si la arătare au ieşit, 
că asesi dintâi cătră mine 

9 9 

numai cu gura şi cu cuvântul erai, 
iară cătră ciuda lumii acela 
cu toată inima si cu tot sufletul te dai. 

9 

Ce bună nedejde am 
că în curândă vreme 
de lancea carea eu m-am rănit 
si de veninul cu carile eu m-am otrăvit 

9 

si el nerănit 

9 

si neotrăvit 

9 

să nu scape, 
şi peste puţine dzile, 
precum eu acmu, 
ase el atuncea deplin va cunoaşte 
că nici odânăoară cu cineva 
dreptatea a ţinea 

şi curăţiia inimii nebetejită [nestricată] 
şi neimată [neîntinată] 
a feri 

nu te-ai învătat, 
ce pururea cătră toţi 
la cuvânt nestătătoare 
si cu inima ca valurile mării 

9 

în toate marginile lovitoare 
ai fost si eşti. 

9 9 

De care lucru, precum liniştei mării, 
ase dragostelor tale 
de credzut 
si în cuvintele tale 

9 

de sprijenit 
n-au fost, 
nici poate fi. 


Căci din nemică în înalte 

de urâciune valuri te înalţi 

9 

şi fără nicio pricină 
liniştea în tulburare 

9 

si furtuni de mânie ca acestea 

9 

îti întorci, 

cât ticălosul inimii vas 
în ochean fără fund 
şi mare fără margine, 
ca aceasta undeva 
liman de năzuinţă 

9 

si linişte de mântuintă 

9 9 9 

a afla nu poate. 

Ce de vreme ce nemilostiva-ti inimă 

9 

şi sufletul întoarcere spre căială nu-ţi ştie, 
iată că de astădzi si înainte 

9 

mâhnită fata mea 

9 

nu vii mai videa 
şi slăbănog piciorul mieu 
înalt şi neagiuns pragul tău 
nu va mai călca»" 680 . 


Cu acest prilej, Cantemir anticipează traducerile şi circulaţia 
Erotocritului, precum şi versurile înfocate ale Văcăreştilor sau ale 
lui Conachi, romanele lui Bolintineanu, piesele lui Caragiale etc. 
Imputările, mai cu seamă, ne sună cunoscut, devenind, ulterior, 
motivul predilect al neoanacreonticilor. Insă versurile de mai 
sus, mai timpurii cu câteva decenii decât ale acelora, sunt...şi 
mult mai reuşite - tema nestatorniciei fiind combinată genial cu 


680 Dimitrie Cantemir, Istoria ieroglifică, ed. cit., p. 256-257. 

tema mării tulburate - decât toate ohtăturile si văietăturile anti- 

9 

lirice ale numiţilor neoanacreontici. 

9 

Nu dăm toate văicărelile în versuri ale lui Alecu Văcărescu 
sau ale lui Conachi 681 pe poezia aceasta a lui Cantemir. 

Şi discursul, care se vrea foarte persuasiv, al Hameleonului, 
continuă cu plângerile ibovnicului părăsit, pe un evident ton 
baladesc: 


„Fă-ţi voia, 
plineşte-ţi pofta, 

negura din vârvul munţilor s-au rădicat, 
nuârii de pe faţa soarelui s-au mutat, 
tot spinul şi piiedeca din cale-ţi s-au luat, 
si fără de nice o sială, 
strânge, îmbrăţăşadză, 
dulci sărutături şi a trupurilor încăldzituri 
cu acest acmu de curând 
şi proaspăt iubovnic vă împărţiţi. 

Eu m-am vechit, 
m-am vestedzit 

9 

şi ca florile de brumă m-am ovilit [ofilit]. 
Soarele m-au lovit, 
căldura m-au pălit, 
vânturile m-au negrit, 
drumurile m-au ostenit, 
dzilele m-au vechit. 


681 A se vedea şi ceea ce am spus în Epilog la lumea veche, voi. 1.1, edi¬ 
ţia a doua, op. cit., p. 425-470, cf. 

https://www.teologiepentruazi.ro/2014/01/ll/epilog-la-lumea- 

veche-i-l-editia-a-doua/. 

a[n]ii m-au îmbătrânit, 
nopţile m-au schimosit 
şi, decât toate mai cumplit, 
norocul m-au urgisit 
şi din dragostele tale m-au izgonit. 

Iară acesta nou, vios, 
vlăgos, 

ghizdav şi frumos, 
ca soarele de luminos, 
ca luna de arătos 
si ca omătul de albicios 

9 

ieste. 

Ochii Şoimului, 
pieptul leului, 
fata trandafirului, 
fruntea iasiminului [iasomiei], 
gura bujorului, 
dinţii lăcrămioarelor, 
grumadzii păunului, 
sprâncenele corbului, 

părul sobolului [samurului], 
mânule ca aripile, 
degetele ca radzele, 
mijlocul pardosului, 
statul chiparosului, 
peliţa cacumului 682 , 
unghele inorogului. 


682 „Peliţa cacumului" = blana herminei. 

glasul bubocului 
si vârtutea colunului 683 

9 

are. 

Lucru ca acesta ţ-ai agonisit? 
Paste-1, 
poartă-1 

si în multe dzile 

9 

cu fericire hrăneste-1 

9 

şi îngraşă-1. 

Iară mie aceasta îmi rămâne, 
pe blăstămatu lumii năroc 
plângând, 

dreptatea mea cătră tine 
si strâmbătatea ta cătră mine 

9 

în veci cătră toti 

9 

şi nepărăsit petiutinderile să povestesc" 684 . 


Sigur, un prim model literar (stilistic), la care ne fuge ime¬ 
diat gândul, este Mioriţa, despre care am mai vorbit şi din care e 
foarte posibil ca Dimitrie Cantemir să fi cunoscut anumite 
variante. Aceasta mai cu seamă în ceea ce priveşte descrierea 
iubitului cel nou, „ghizdav şi frumos" (care are şi „sprâncenele 
corbului") - în Mioriţa : 


„Cine-a cunoscut 
Cine mi-a văzut 


683 „Vârtutea colunului" = puterea măgarului sălbatic. 

684 Dimitrie Cantemir, Istoria ieroglifică, ed. cit., p. 257. 

Mândru ciobănel. 

Tras printr-un inel? 

Feţişoara lui. 

Spuma laptelui; 

Mustăcioara lui. 

Spicul grâului; 

Perişorul lui. 

Peana corbului; 

Ochişorii lui. 

Mura câmpului?". 

Gh. Chivu afirmă că 

„portretul Hameleonului [nu al Hameleonului însuşi, 
ci pe care îl construieşte Hameleonul] trimite, prin elemente 
evidente, uşor de corelat cu portretul miresei ideale, ciuta 
din oraţia de nuntă inclusă în Descriptio Moldaviae, spre 
folclorul românesc" 685 . 

Textul la care se referă este următorul: 

„părul ca aurul, ochii ca de şoim, dinţii aşezaţi ca nişte 
mărgele, buzele mai roşii decât cireşele, mijlocul de leoaică, 
pieptul de gâscă, gâtul de lebădă, degetele mai fine decât 
ceara, iar fata mai strălucitoare ca soarele si luna" 686 . 

685 Cf. Gheorghe Chivu, Dimitrie Cantemir şi limba română literară 
veche , în rev. „Limba Română", nr. 10-12, anul XVII, 2007, în varianta On¬ 
line accesibilă aici: 

http://www.limbaromana.md/index.php?go=articole&n=617. 

686 Dimitrie Cantemir, Descriptio antiqui et hodierni status Moldaviae/ 
Descrierea Moldovei, traducere după originalul latin de Gh. Guţu, cu intro¬ 
ducere de Maria Holban, Ed. Academiei RSR, Bucureşti, 1973, p. 321. 

Numai că nouă ni se pare că ar fi vorba, în acest caz, fie de 
o creaţie a lui Cantemir însuşi, fie de o oraţie populară în care a 
intervenit energic şi condeiul său. Un model stilistic, însă, pentru 
descrierea lui Cantemir (portretul ipoteticului iubit) ar fi putut 
oferi deopotrivă Scriptura (sau mai degrabă, deşi ritmul din 
fraza lui Cantemir e popular): 

„ca steaua cea de mânecate în mijloc de nor, 
ca luna plină în zilele ei, 
ca soarele strălucind 
peste beseareca Celui Preanalt 
si ca curcubeul luminând în norii slăvii, 
ca floarea trandafirului în zilele tinerilor, 
ca crinii spre ieşirile apei, 
ca odrasla Livanului în zilele seacerii, 
ca focul şi tămâia pre căţie, 
ca vasul cel de aur bătut, preste tot împodobit 
cu toată piatra de mult preţ, 
ca măslinul ce odrăsleste roade 

9 

şi ca chiparosul ce să înalţă în nori". 

(înţ. lui Iis. Sir., 50, 6-11, Biblia 1688) 


Pentru „Eu m-am vechit,/m-am veştedzit/ şi ca florile de 
brumă m-am ovilit./ Soarele m-au lovit,/ căldura m-au pălit,/ 
vânturile m-au negrit"..., de asemenea am luat în considerare, 
altădată, un izvor biblic 687 . 


687 A se vedea Dr. Gianina Maria-Cristina Picioruş, Studii literare, voi. 
I, op. cit., p. 181-183, cf. 

https://www.teologiepentruazi.ro/2014/06/29/studii-literare-vol-l/. 

Este neîndoielnic însă faptul că, pentru aceste versuri, Can- 
temir a făcut apel şi la poeziile populare. La fel va proceda şi Emil 
Botta, peste timp, intertextualizând în versurile sale stilistica 
populară. Ca spre exemplu în versurile: „Şi, tandrul de mine,/ am 
amurgit, norii m-au împânzit,/ ploaia m-a zăbrelit" (Singurătatea 
a Vil-a din voi. Vineri). 

Iubita acuzată răspunde - în punerea în scenă a Hame- 
leonului - ca Veta sau ca Ziţa (peste timp): „Norocul mieu cel 
nenorocit"... 688 . De altfel norocul apare des invocat în aceste pa¬ 
saje, dragostea stând exclusiv sub semnul lui şi nu al provi- 
denţierii dumnezeieşti. însă Cantemir avertizează că „dragostele 
Afroditii" înseamnă „iubostele [iubiri] spurcate, curveşti" 689 . 

Răspunsul amantei şi jurămintele ei fierbinţi de fidelitate 
sunt în acelaşi stil încărcat de patetism: 

„Că între toţi dumnădzăii, 
deşi ieste soarele mai frumos, 
însă eclipsis îl întunecadză 
şi noaptea îl depărteadză, 
de ieste luna între boadză [zeiţe] 
şi Vinerea [Luceafărul] între stele mai ghizdavă, 
însă lipsa luminii, 
acoperirea nuârilor 
si minunată naşterea corniţelor 

9 9 

le astupă 
şi le acopere. 

Singure numai, 

decât toate frumsetele mai frumoase, 

9 ' 


688 Dimitrie Cantemir, Istoria ieroglifică, ed. cit., p. 257. 

689 Idem, p. 395. 

frumsetele tale dzua lumineadză, 
noaptea strălumineadză, 
de departe mângâiesc 
şi de aproape sufletul veselesc, 
a cărora lumină apus nu ştie 
şi privala saţiu nu are. /.../ 

Vulturul ceresc ascunsele inimilor 
si tainele sufletelor ştie. 

9 9 

Pre carile neminciunos 
şi credincios martur [martor] puiu, 
că în ceasul în carile 
cu lipsa nespuselor tale lumini 
mă osindesc, 
îndată fântânele Nilului 
din ochi neîncetat îmi izvorăsc 
şi suspinele înfocate 

din inimă decât para tartarului mai înalte 
si decât scânteile Ethnii mai înfocate 

9 

îmi izbucnesc. 

Din tine ales, o, iubitul mieu, 
toate trupurile ciunguri de copaci pârjoliţi 
şi toate chipurile tăciuni în tină potoliţi 
ochilor miei să văd 
şi sufletului mieu să par. /.../ 

O mie de suflete Dumnădzău de mi-ar fi dat, 
în primejdiia părului 
capului tău 

pre fietecarile de o mie de ori 



509 


jirtfă şi giunghere spre plecarea 
mâniii Dumnădzăului le-aşi aduce../' 690 [etc.]. 

Comparaţiile sunt vechi şi neoanacreonticii (aşa-numiţi) le 
vor epuiza stilistic (cu mai puţin talent decât Cantemir), nu peste 
multă vreme. Mai ales comparaţiile cu aştrii cereşti si referinţa la 

±9 9 9 9 9 

chinurile tartarului vor reveni cu asiduitate. Hameleonul 

/V 

argumentează deci: „Intr-acesta chip şi ca cu aceasta dragoste/ 
cătră în veci de iubitul Inorog aflându-mă,/ pentru obraznica, 
însă din adevărata dragoste/ pornita ispită,/ iertare să aib, mă 
rog" 691 . Cu alte cuvinte, Hameleonul îşi schimbă faţa şi declară 
că acuzaţiile sale la adresa Inorogului izvorau dintr-o iubire do¬ 
goritoare, precum cea a unor îndrăgostiţi care se acuză numai 
pentru a-şi verifica sentimentele. 

Mai mult, acesta îl asigură pe Şoim că arde de dorul de a-1 
vedea pe Inorog: 


„Adevărat, 
dară, domnul mieu, 
că, precum dzici. Inorogul, 
precum la cuvânt stătătoriu, 
ase la lucruri stăruitoriu 

9 

si la minte neclătitoriu 

9 

ieste, 

că el minciuna nu numai căci nu o grăieşte, 
ce macar a o audzi nu o priimeşte, 
şi precum cu limba 
despre voroavele deşerte posteşte. 


690 Idem, p. 258. 

691 Idem, p. 258-259. 

ase urechile 

9 

despre cuvintele fără fiinţă îşi opreşte. /.../ 
înalte dară cereştii cornul slăvii lui 

9 9 

şi, dintr-a mele dzile scurtând, 
dzilele lui înmultască, 
şi nenumăraţi a[n]ii îi adaugă. 

Că ce sint, 
după pricina dintâi, 
a lui si de la dânsul sint, 
că odânăoară puterea cornului lui 
cu antidotul cel nepreţuit 
şi în de binefaceri neperigrăpsit 
asupra slăbiciunii cum mai curând 
de n-ar fi agiuns, 

încă de mult viata mi s-ar fi curmat 

9 

şi ţărna cu pravul mi s-ar fi amestecat. 

Ce acmu, pentru căci 
la vremea împreunării neaflându-mă 
şi de a lui nesăţioasă privală lipsindu-mă, 
inima-mi cu pară înălţată 
şi cu văpaie nestâmpărată 
îmi arde. 

Ce poate fi fortuna [întâmplarea] şegi necredzute 
şi glume nesuferite 
ca acestea arătându-mi, 
cu întristările şi mâhnirile mele giucându-să, 
să zăbăveste" 692 . 

9 

692 Idem, p. 259. 

Ne-a reţinut atenţia următoarea formulare: „precum cu 
limba/ despre voroavele deşerte posteşte,/ ase urechile/ despre 
cuvintele fără fiinţă îşi opreşte". Inorogul este definit, astfel, chiar 
de către inamicul său, ca o persoană profund ascetică, care se 
fereşte de împătimirea celor rele, postind chiar şi cu limba şi cu 
urechile, după cum cere învăţătura ortodoxă. Neadevărul este 
numit aici prin sintagma „cuvinte fără fiinţă" - şi, puţin mai 
departe: „voroave fără fiinţă" 693 . Pentru că minciuna este o 
irealitate, de aceea nu are fiinţă. La fel şi patima, pe care, ceva 
mai târziu. Sfântul Nicodim Aghioritul o va numi „o nălucire 
neînfiinţată a gândurilor. Di la o poftire amăţitoare a inimii şi 
carea iarăşi ajunge la un sfârşit neînfiinţat" 694 . 

în ceea ce priveşte metafora „inima-mi cu pară înălţată/ şi 
cu văpaie nestâmpărată/ îmi arde", o vom regăsi, sub o formă 
asemănătoare, în Erotocrit: „Sărăcuţi inimioară,/ Cum te arzi în 
pară? /.../ Că în trupul mieu n-au rămas loc,/ Să fie fără de foc" 695 . 
Iar la Eminescu: „Sufletul meu arde-n iubire ca para" (Sara pe 
deal) 696 . 

Şoimul tinde să dea crezarea dezvinovăţirii Hameleonului, 
care îi povesteşte visul său, oferindu-i de data aceasta o altă 


693 Idem, p. 273. Editorii au pus o virgulă greşit, între „voroave" şi 
„fără fiinţă" („cu multe chipuri de voroave, fără fiinţă, dreptatea a-i astupa 
mă siliiam") tocmai pentru că sintagma li s-a părut că nu are sens, neîn- 
ţelegând semnificaţia sa. 

694 Ms. rom. B. A. R. 3074 ( Cărticică sfătuitoare, pentru păzirea celor cinci 
simţuri, şi a nălucirei, şi a minţii, şi a inimii), f. 80 r . Acest manuscris a fost 
deţinut de Eminescu şi el a subliniat cu cerneală roşie sintagma „o nălucire 
neînfiinţată a gândurilor", precum şi termenul „neînfiinţat", cu referire la 
sfârşitul patimei. 

695 Cf. M. Gaster, Chrestomathie roumaine, voi. II, Ed. F. A. Brockhaus/ 
Socecu & Co., Leipzig/ Bucureşti, 1891, p. 181. 

696 Cf. M. Eminescu, Opere, I, ed. Perpessicius, p. 231. 

dezlegare, din care să nu transpară vrăjmăşia sa la adresa Ino¬ 
rogului, noua interpretare fiind deci diferită de cea iniţială, pe 
care Hameleonul si-o deslusise siesi. 

9 9 9 

„Ase Hameleonul în grabă, 
la unele prindzindu-să, 
la altele neprindzindu-să, 
îzbândirea visului nădind 
şi cârpind 
în scurte cuvinte, 
lungi şi late vicleşuguri acoperiia. 

Ce Şoimul, macar că visul 
în multe părţi lua, 

însă deodată în cămara tăcerii îl încuie 
si sfârşitul lucrului 

9 9 

tâlcuirea visului să arete aştepta 

(că vrăjitorii minciunoşi 
şi credzătorii părerilor nopţii, 
de nu fraţi, 

iară veri primari îşi sint. 

Cela din minciuni adevărul, 
cesta din fantazie 
chipul a scoate sileşte)" 697 . 

Sfârşind discuţia cu Şoimul, Hameleonul se întoarce la prie¬ 
tenii săi de vânătoare, „la dulăi şi la ogari alergând,/ cu faţa poso¬ 
morâtă/ şi cu inima înfrântă" pentru neprinderea Inorogului în 


697 Dimitrie Cantemir, Istoria ieroglifică, ed. cit., p. 261. 

cursă. Aceştia sunt uimiţi de înfăţişarea lui si îl întreabă în 

9 9 9 9 9 

poezie: 


„Ce poate fi aceasta, 
o, priietine, dzisără, 
că chipul urgie 
si fata bezcisnicie 

9 9 

îţi arată şi lucru peste voie 
să ţi să fie tâmplat, 
mâhnite căutările 
si fierbinţi oftaturile 

9 9 

îti mărturisesc? 

9 

Au spre chedzi răi 
vrăjile ceva ţ-au menit? 

Au spre pofta inimii noastre 
de ceva împotrivă şi neagră veste ai simţit? /.../ 
Noi până acmu într-atâta tăcere 
înfundat a te videa nu ni s-au tâmplat. 

Limba cea ca clopotul cine ţ-au legat? 

Gura cea ca doba ce ţ-au astupat? 
Voroava cea ca pohoaiele ploilor 
cine ţ-au îngheţat? 

Glasul cel ca tunul [tunetul] fulgerului 
ce t-au amortit? 

9 9 

Mulţimea cuvintelor 

9 

cele ca păcura izvorâtoare 
şi ca năboiul pe toate 

sesurile clevetelor năbusitoare 


cine ţ-au oprit?" 698 


Seria de interogaţii i-a fost sugerată lui Cantemir de plân¬ 
gerile funebre populare („Ciobănaş de la miori a fost la început un 
bocet păstoresc" 699 ). Bineînţeles, aici, datorită contextului, fiind 
sarcastic la adresa Hameleonului şi sugerând că acesta era „mort 
de ciudă", Cantemir întoarce în parodie versurile de o mare ten¬ 
siune dramatică ale baladei: 

„Foaie verde de trei foi 
Ciobănaş de la miori. 

Un' ti-a fost moartea să mori? 

9 

Sus în vârful muntelui, 
în bătaia vântului. 

La cetina bradului. 

Si de ce moarte-ai murit? 

5 

De trăznet când a trăznit. 

De jelit cin' te-a jelit? 

Păsările-au ciripit. 

Pe mine că m-au jelit. 

De scăldat cin' te-a scăldat? 

Ploile când au plouat 
Pe mine că m-au scăldat. 

De-mpânzit cin' te-a împânzit? 

Luna când a răsărit 


698 Ibidem. 

699 D. Caracostea, Poezia tradiţională română. Balada populară şi doina, 
ediţie critică de D. Şandru, prefaţă de Ovidiu Bârlea, EPL, Bucureşti, 1969, 
p. 147. 

Pe mine că m-a-mpânzit 700 . 

Lumânarea cin' ţi-a pus? 

Soarele când a fost sus [etc.]" 701 . 

Această poezie populară l-a inspirat şi pe Botta, pentru 
versurile pe care le-am citat puţin mai devreme: „am amurgit,/ 
norii m-au împânzit,/ ploaia m-a zăbrelit"... 

Cantemir se îndepărtează însă de modele şi încearcă să fie 
cât mai original. El foloseşte izvoarele ca modele stilistice sau ca 
surse de învăţătură morală şi religioasă, fără să fi avut însă 
intenţia să pastişeze, ci, aflându-ne la începuturile literaturii ro¬ 
mâne, ţinta lui a fost aceea de a angrena în scriitura sa cele mai 
frumoase (stilistic) şi mai înălţătoare (spiritual) modele literare 
pe care le putea pune la contribuţie. 

Hameleonul le vorbeşte tovarăşilor săi de sfat despre moti¬ 
vele supărării sale, în alegorie, urmând paradigma visului său: 


700 Cine te-a învelit în pânză (pânza albă cu care se acoperă mortul)? 
Luna l-a învelit în giulgiul luminii sale. 

Eminescu a conceput poetic o imagine înrudită cu cea de mai sus, în 
Călin Nebunul : „Luna iese dintre codri, noaptea toată stă s-o vadă,/ Zu¬ 
grăveşte umbre negre peste giulgiuri de zăpadă". 

Iar Emil Botta: „Câmpia străbătută de morţi/ era peste deal, peste 

/V 

ape;/ acum se ridică în aerul trist, cu luna deodată./ In albiturile ei vor să 
mă-ngroape/ morţii răi, în giulgiul de ape" ( Morgana , în voi. Pe-o gură de 
Rai). 

Caracostea remarcă, pe bună dreptate, că sunt „imagini de o fru¬ 
museţe unică" în acele două versuri ale bocetului/ baladei, „şi mai ales 
această imagine plină de adevăr vizual şi de poezie, ca răspuns la 
întrebarea «cine te-a tămâiat?»: Ceata când s-a ridicat,/ Pe mine m-a tămâiat... 
[versuri adăugate într-o altă versiune]", cf. D, Caracostea, op. cit. supra. 

701 Cf. Ovid Densusianu, Vieaţa păstorească în poesia noastră populară, 
voi. II, Ed. Casei Şcoalelor, Bucureşti, 1923, p. 40. 

„Să încep, tremur, 
să nu încep, de năcaz mă cutremur, 
să dzic, mă tem, 
să nu dzic, putere a răbda 
nu mi-au rămas, 
ca fătătoarele la ceas am sosit: 

să făt, durerile şi chinurile mă înspăiminteadză, 
să nu făt, pântecele îmi crapă 
şi cuvintele ca puii ohendrii 
prin treci îmi ies. 

Să stric doaî, tocmăsc una, 
să tocmăsc doaî, stric o mie. 

Pentru care lucru, mai denainte, 
până cuvântul a vă deschide, 
prietinesc sfat să-mi daţi 
si cu mâna frătască să mă îndămânati 

9 9 9 

vă poftesc" 702 . 

Dulăii îl sfătuiesc să caute să împlinească ceea ce doreşte să 
facă, oricât ar fi de dificil. Şi, ca pildă, îi amintesc câteva din cele 
şapte minuni ale lumii şi de greutatea construirii lor: 

„Deci pentru care săvârşit 
pricina începerii ţ[i]-ar fi socotind, 
spre acela lucrul îţi aşadză. 

Iară amintrilea ştim că, 
precum din fire, ase din meşterşug, 

702 Dimitrie Cantemir, Istoria ieroglifică, ed. cit., p. 262. 

tot lucrul decât a să face, 
a să strica mai pre lesne ieste. 

Că un copaciu în 40 de ani 
la cea deplin vârstă 
si hirisă mărime a vini, 

5 5 ' 

iară a să usca în 40 dzile poate. 

Aşijderea, videm 
că cele în meşterşug a să tocmi 
decât a să face mai lesne 
si decât amândoaî mai lesne stricarea, 
că piramidele Eghiptului, 
colosul Rodosului, 

raiul Vavilonului [Grădinile suspendate], 
capiştea [templul] Efesului 
carea prin vremea a [...] de ani de-abiia 
şi cu lucrarea a toată putinţa Asiii 
cu mare nevoie a să isprăvi s-au putut; 
si altele asemenea acestora 

5 

cu câtă nevoie si cu câtă ostenintă s-au făcut, 

5 5 ' 

cine poate povesti? 

Carile cât de cu lesne 
si cât de cu iusor 

5 5 

în nimică s-au întors, 
a toti muritorilor 

5 

minune aduce 

(că a tot muritoriul 
tot lucrul muritoriu 

şi puţin stătătoriu 
ieste)" 703 . 

Deşi discuţia are o cu totul altă traiectorie, pasajul de mai 
sus nu este decât un alt mod de a formula cunoscuta temă a 
nimicniciei omeneşti, care şi în Divan i-a oferit autorului prilejul 
unor ample desfăşurări literare. 

Rememorarea piramidelor egiptene, a colosului din Rodos, 
a grădinilor suspendate ale Semiramidei şi a templului din Efes, 
deşi nu sunt însoţite de vestita întrebare unde sunt?, are acelaşi 
scop, ca şi enumerarea cetăţilor vechi dispărute: de a vesti faptul 
că lucrurile muritorilor sunt muritoare („că a tot muritoriul/ tot 

/V 

lucrul muritoriu/ şi puţin stătătoriu/ ieste"). In Divanul : 

„El [Dumnezeu] cetăţile lor fărâmă şi le răsdumică. 
Precum s-ari putea dzice: «Alexandriia va fi răzsipită şi 
Memfis cu nevoi în toate dzile» (Iezechiil gl. 30, sh. 16). [...] 
Casele puternicului mândru locaş pasărilor le face, 
precum a potrivi s-ari puea: «Vavilonul s-au făcut locaş a 
toată pasirea» (Apocalipsis gl. 18, sh. 2). [...] 

UndeiasteNinevi...? [...] Undeiaste Vavilonul...? [...] 
Unde iaste grădina cea în slavă făcută a Vavilonului, carea 
din cele 7 minuni a lumii una era, carea «Raiul spânzurat» 
să chema? [...] Unde iaste Troada...?" 704 . 

Am văzut că acest „rai spânzurat", grădinile suspendate 
din Babilon, adică, revine obsesiv în paginile cărţii. După cum ne 


703 Dimitrie Cantemir, Istoria ieroglifică, ed. cit., p. 262-263. 

704 Dimitrie Cantemir, Divanul sau Gâlceava înţeleptului cu lumea sau 
Giudeţul sufletului cu trupul, ediţie critică de Virgil Cândea, postfaţă şi 
bibliografie de Alexandru Duţu, Ed. Minerva, Bucureşti, 1990, p. 77, 87-88. 

amintim. Istoria ieroglifică începe chiar cu o referinţă la el: „Mai 
denainte decât temeliile Vavilonului a să zidi/ şi Semiramis într- 
însul raiul spânzurat/ (cel ce din şeapte ale lumii minuni unul 
iaste)/ a sădi"... 

Sugestii din arhitectura anticei cetăţi, pentru imaginaţia 
bogată a lui Cantemir, se poate să se fi strecurat şi în configurarea 
cetăţii Epithimiei, din capitolul al treilea al cărţii. 

Mai departe, dulăii, pentru consilierea Hameleonului că¬ 
trănit, după ce amintiseră despre minunile arhitectonice ale 
civilizaţiilor antice şi (aluziv) despre înţelepciunea biblică care 
avertizează asupra sfârşitului vanităţii lor, fac apel şi la aforisme 
populare: 


„Aşijderea altele, 
precum pre lesne a să face, 
ase mai pre lesne a să strica, 
iară a să tocmi, 

toată isteciunea meşterilor goneşte 

(că un copil mititel 
cu un beţişor supţirel 
o mie de oale 
si dzăci de mii de stecle 

9 

a sfărâma poate, 
iară o mie de olari 
o oală spartă a cârpi 
si dzăci de mii de steclari 

9 

o steclă frântă a tocmi 
nu pot). 

Şi precum să dzice cuvântul 
(un nebun o pietricea în fundul mării aruncă. 

pre cărea o mie de înţălepţi să o scoată 
vrednici nu sint)..Z' 705 . 

Hameleonul primeşte sfatul lor şi, la cererea lor, le tâl- 
cuieşte, sub o nouă formă, visul avut: 

„Hameleonul dzisă: «Şoimul 
spre amândoaă monarhiile 
aieve nepriietin 

şi cumplit vrăjmaş a fi s-au arătat, 
şi pre mine de atâta vreme 
în râs şi batgiocură ţiindu-mă, 
toate 

si mai nenumăratele 

9 

mele slujbe în prav 
şi în pulbere le-au vânturat, 

de vreme ce, precum bine ştiţi, 
că cu toţii sfatul la un loc pusesem, 
ca doară vreun mijloc 
a să afla 
s-ar putea, 

cu carile pre Inorog la prundiş să-l coborâm 
şi pre nepriietinul obştii 
la strâmptul lui 
şi la largul nostru să-l aducem, 

la care lucru cu totii, 
ca într-o desime de pădure umbroasă 
şi ca într-o noapte nuâroasă 

705 Dimitrie Cantemir, Istoria ieroglifică, ed. cit., p. 263. 

si întunecoasă, 
cu gândurile rătăcind 
si cu socoteala orbăcăind, 

9 ' 

îmblam 

(că întunecarea minţii, 
decât a nopţii mai grea, 
şi piierderea socotelii 
decât a căii 

mai primejdioasă ieste). 

Şi acmu mai toată nedejdea 
pentru isprăvirea lucrului să curma, 
ce eu, cu multe osteninte 
si cu fierbinţi sudori vărsate, 

9 9 ' 

în mijlocul primejdiilor, 
ca o sulimendriţă în mijlocul focului 
m-am aruncat 
şi acmu mijlocul lesniirii 
şi chipul isprăvirii 
aflând, 

atâta nevointa mi să îndemnasă 

9 

şi pofta slujbei aţâţase, 
cât ca cum cu totului în foc asi arde 

9 

mi să părea 

şi acmu plinirea slujbei, 
leacul arsurii tiind, 
pojarul carile mănuntăile îmi topiia 
precum să-l potolească socotiiam. 

Căci cu multe meşterşuguri acoperite 
şi cu fel de feliuri de giurământuri zugrăvite 



522 

pre Inorog la strâmptul lui 
şi la largul nostru scosesem 
şi în marginea prundişului îl coborâsem. 

Şi acmu ca [şi] cum în nedezlegate legături ştiindu-1, 

din ceas în ceas 

şi asupra nepriietinului izbândire 
si cea dorită a visului mieu tâlcuire 

9 

să audz aşteptam 

şi, toată noaptea în gânduri tăvălindu-mă, 
în pat ca peştele pe uscat mă izbiiam 

(că precum peştele afară din apă 
cu aier să îneacă, 
ase pofta peste măsură 
toate valurile gândurilor asupră-şi încarcă). 

Iară după ce astădzi 
soarele zorile s-au răvărsat 

9 

si de dzuă s-au luminat 

9 

(oh, cu multul noaptea morţii 
decât dzuă ca aceasta mai fericită 
şi mai plăcută mi-ar fi fost 706 ) 
şi curmarea nedejdii, 
cărea fără de nedejde mi s-au tâmplat, 
înţelegând, 

pentru ca minciunoase 
ispitele Inorogului să arăt, 
la Şoim m-am dus. /.../ 


706 A se vedea Iov, cap. 3. 

Şoimul, cu mare mânie a mă probodzi 
si cu amare cuvinte a mă ocări, 
au început. 

Aşijderea, cu nespuse laude 
pre Inorog a lăuda 
şi preste ceriu lauda a-i rădica 
să siliia, 

şi, încă cu putinţă de ar fi fost, 
toate tropurile ipervoliceşti [hiperbolice] 
unul peste altul grămădind, 
scaun decât a lui Zefs mai înalt 
preste ceriuri i-ar fi aşedzat. /.../ 

Eu, dară, o, fraţilor, otrăvite 
ca acestea de la Soim cuvinte 

9 

audzind, ca cum cu oaâ de năpârcă 
m-ar fi ospătat 
şi cu venin de vipere 
m-ar fi adăpat 
mi s-au părut, 
carile cu mari dureri 
de întristări în mate-mi zămislindu-să, 
de mare năcaz pântecele crăpându-mi, 
cătră voi le nasc 
si visul în izbândire 

9 

încă puţin au rămas 
si mai vârtos laudele 

9 

şi clătirile cele de cap 
cu carile cu urgie îmi porunciia, 
pentru ca despre voi 
cuvântul tăinuit 

să tiiu, 

acelea toate clătirea otrăvii 
si a melanholiii în ficaţi mi-au scornit, 
cât, precum mă videţi, 
de tulburat înainte vă stau. 

Ce cereştii de s-ar milostivi 

9 

şi cu atâta pohârnirea faptei de s-ar opri, 
încă tot de viaţă nedejde aşi trage. 

Iară cursul izbândirii visului, 
tot pre această cale de va merge. 

Inorogul de toată primejdiia scăpat 
si mântuit 

9 

ieste, 

căci pasirea cea neagră, 
carea de corn nu i s-au putut lipi, 
tot cuvântul şi lucrul împotrivă, 
împotriva lui biruinţă să nu aibă, 
va să să tâlcuiască...»" 707 . 

Este a doua oară când se pomeneşte despre melancolie. 
Prima dată a fost vorba de „melianholia ipohondriacă ,/ a Vulpii, 
în capitolul al doilea al cărţii. Aici, însă, melanholia are chiar 
semnificaţia sa originară: bila neagră. însă Cantemir a folosit 
termenul, mai întâi, în Divanul, cu sensul său...romantic, acela 
de stare de spirit dureroasă/ tristă, asociat fiind chiar cu peisajul 
de natură (mai mult: cu vremea rea şi cu regimul nocturn) ca¬ 
pabil de a provoca această stare de spirit: 

707 Dimitrie Cantemir, Istoria ieroglifică, ed. cit., p. 264-266. 

„când lumina soarelui cu nuori sau cu neguri să 
acopere, dzici că vremea iaste melanholică sau tristă şi cu 
vremea a ta voie să strică; şi încă lipsind luna noaptea, 
călătoriu, câtă a primejdii frică porţi şi câtă veselie şi bucurie 
ai avea macar cevaşi de s-ari lumina, [pentru] ca, calea ta a 
cunoaşte să poţi?" 708 . 

Cu aceeaşi semnificaţie îl va utiliza, din nou, acum, în Istoria 
ieroglifică, puţin mai departe: 

„Ieri, când soarele fruntea cailor spre apus 
şi carul spre coada ursului celui mic 
îsi întoarce, 

9 7 

pre marginea prundişului încoace 
si încolea, 

9 7 

pentru ca meleanholiia 
să-mi răschir 

9 

primblându-mă 

şi pentru lucrurile asupră-ne stăruitoare 
în multe gânduri 
învaluindu-mă.. ." 709 . 


De data aceasta, melanholia este asociată cu apusul de 
soare, dar starea de spirit apăsătoare a Hameleonului nu se 
datora peisajului. Cu toate că Dimitrie Cantemir foloseşte 
cuvântul melanholie (care apare prima dată la Nicolae Milescu), 
când cu sensul său vechi (medieval-renascentist), când cu cel 


708 Dimitrie Cantemir, Divanul, ed. cit., p. 23. 

709 Dimitrie Cantemir, Istoria ieroglifică, ed. cit., p. 267. 

(aproximativ) romantic, totuşi putem spune că autorul nostru a 
avut nişte premoniţii spectaculoase... 

Acest ultim pasaj deschide o nouă relatare a Hameleonului, 
despre secretul pe care i l-a împărtăşit „Moliia, carea blanele 
strică", pentru a nu-i fi curmată „aţa vieţii" 710 (Cantemir a păstrat 
metafora lui Miron Costin). 

Molia, care „a mă naşte şi a mă hrăni/ din pieile jigăniilor 
obiciuită fiind,/ cu amăgeală blane socotind/ a fi,/ în nişte pene 
am fost întrat,/ de la carile şi cântecul acesta/ acmu de curând am 
învătat" 7n . Ea ascultă o convorbire tainică între Soim si Bâtlan, 
în care Şoimul îi dă, din nou, dreptate Inorogului, atrăgându-1 şi 
pe Bâtlan de partea sa, discuţie al cărei rezultat i-1 comunică 
Hameleonului sub forma unui cântec alegoric: 

„Cu penele Şoimul vântul despicând. 

Cu Bâtlanul negru cuvântul puind. 

Corbul dinceput cu rău hrăneşte. 

Nici din hereghie [neam nobil] pre drept stăpâneşte, 

Ce-n cuibul altora oaâle ce-au scos. 

Tare laba Şoimului le va da-le gios. 

Cel cu un corn, iute, mai iute la minte. 

Ale sale cere cu svinte cuvinte. 

în curândă vreme, după fulger, tunul [tunetul] 

Rău îi va detuna, din mulţi pân la unul" 712 . 

Este ultima poezie ermetică din Istorie. După care: 


710 Idem, p. 267-268. 

711 Idem, p. 269. 

712 Idem. p. 268. 



527 


„Hameleonul meşterşugul ritoricăi 
în poetică mutând, 
o sententie veche 

9 

spre mai mare răul nou 
într-acesta chip le prociti: 

Ou KaAov, cb cpiAe, năvra Aoyov tiotl tcktovol (poiTpv 
Mr)5eTL nâvT c aAAou XQ£og Laxepev aAAa auTog 
T£xvâo0ai auQiyya, ticAci &£ toi £upaQ£<; £pyov. 

Adecă: 

Nu ieste bine, o, priietine, pentru fietece pricină la meşter 

a merge. 

Nici la toate altul să-ti trebuiască, ce si tu 

9 ' 9 

Fă fluierul, căci îţi ieste pre lesne lucrul" 713 . 


Cantemir numeşte aici poetică versurile în metru antic. însă 
nu e de crezut că el considera poezia a fi numai de acest fel. 
Retorica lui este profund poetică şi el era foarte conştient de 
calitatea poetică a tiparului său literar. 

Hameleonul foloseşte versurile lui Hesiod drept cod 
ermetic, pe care îl descifrează acoliţilor lui. Planul lor este să con¬ 
tinue vânătoarea Inorogului, pentru care îi scriu Corbului o 
„carte"/ scrisoare, în care îi aduc la cunoştinţă toate cele 
întâmplate, informându-1 despre dezertarea Şoimului din tabăra 
lor, după întâlnirea sa cu Inorogul: 


713 Idem, p. 270. Versurile sunt din Hesiod, Lucrări şi zile, cf. Ibidem, 


n. 2. 

„după ce cu dânsul faţă la faţă au vinit, 
nu ştim, cu ochii, 
ca vulpea pe cocoş, l-au fărmăcat, 
au cu cuvintele, 
ca sirenele cu cântecele, 
l-au aţipit 
şi l-au amăgit? 714 ". 


Dulăii adaugă, în scrisoare, că şi Bâtlanul a trecut de partea 
celorlalţi, fapt din care se pot isca probleme mari: 


„căci bucăţeaoa aluatului 
la toată covata destul ieste 
si din scânteia mică, 
mare pojar a să aţiţa [aţâţa] poate" 715 . 


Prima parte este o parafrază după o expresie paulină (Biblia 
1688): 

„Micu aluat toată frământătura dospeaşte" (I Cor. 5,6). 
„Puţin aluat toată frământătura dospeaşte" (Gal. 5, 9). 

Iar a doua parte este o prelucrare după o altă pildă 
scripturală: 


„De scânteaia focului înmulţescu-se cărbunii [jarul]" 
(înţ. lui Iis. Sir. 11, 32, Biblia 1688). 


714 Idem, p. 272. 

715 Ibidem. 



529 


Dulăii cer Corbului să îi cheme înapoi, „la monarhie", pe 
Şoim şi pe Bâtlan şi să îi pedepsească pentru neîndeplinirea 
slujbei. însă, în acelaşi timp. Şoimul alcătuieşte şi el o scrisoare 
către Corb în care apără dreptatea Inorogului („toate cuvintele 
lui cu socoteală/ şi toate jalobele lui/ cu dreptate a fi/ mi s-au 
părut" 716 ) şi îl sfătuieşte să facă pace cu acesta. 

Primind ambele scrisori. Corbul le transmite însă dulăilor 
să continue vânătoarea începută împotriva Inorogului, iar Şoi¬ 
mului: 


„Cartea [scrisoarea] ta am luat 
si într-însa cuvintele inimii 

9 

Inorogului am citit. 

Deci iată că-ti dzic: 

9 

nu să poate, 
nu să face, 
nu să află, 
cătră mine altă dată 
a scrie te părăseşte. 

Iară Inorogului cuvânt de pace 
supt giurământ cât de tare dă, 
si numele cerescului Vultur 

9 

la mijloc puind, 
pre nepriietin a amăgi 
nu te s[f]ii 

(căci la noi doftori sint carii, 
daruri bune vădzind. 


716 Idem, p. 273. 

boala păcatelor cât de grea 
a tămădui pot), /.. ./. 

Ce ori în ce chip ar fi, 
încă o dată la locul prundişului 
a-1 coborî sileste, 
de unde altă dată 
ca de altă, 

să nu cumva mai scape, 
nici frica giurământului 
de la îndrăzneala izbândii 
a te opri pricină să pui" 717 . 

Şoimul alege să-i descopere Inorogului porunca pe care o 
avea, în loc să o îndeplinească, preferând, zice autorul, să asculte 
mai degrabă de Dumnezeu, „Ochiul ce ce toate într-ascuns vede" 
şi să slujească adevărului: 

„socoti (că mai bine ieste într-o dzi 
de o mie de ori a muri 
decât ochiul cel ce toate într-ascuns vede 718 
o dată a amăgi 719 ), 

717 Idem, p. 274. 

718 Cf. Mt. 6, 6, în care Tatăl ceresc este „Cel ce veade într-ascuns" 
(.Biblia 1688). 

La fel spune şi Sfântul Antim: „Dumnezeu fiind tot ochiu, le vede 
toate şi le cunoaşte şi nu să uită la mărturisirea buzelor [...], ci să uită la 
adâncul inimii; că El iaste Cela ce ispiteşte inimile şi rărunchii, după cum 
zice David, la al 7 psalom"..., cf. Antim Ivireanul, Opere, ed. cit., p. 92. 

719 Formulă întâlnită adesea în hagiografii: preferă de o mie de ori/ 
de mii de ori a muri decât o dată a păcătui şi a întrista pe Dumnezeu. 

şi tot adevărul cătră Inorog descoperind, 
adevăratul prieteşug 
să-i dobândească aleasă, 
pentru ca din viitoarea-i primejdie 
norocul a-1 feri 
de nu va învoi, 
încailea pre dânsul 
de acea imăciune curat 
si neimat 

9 

să-l cunoască" 720 . 


Şoimul îi cere Hameleonului - pe care îl credea slugă 
credincioasă - să se întâlnească în locul său cu Inorogul, din cau¬ 
za unei neputinţe care îl împiedica să urce înălţimile munţilor. 

Vestea îl bucură pe Hameleon, care socoteşte că se apropie 
împlinirea spre bine a visului său şi care îi avertizează de această 
întâlnire pe dulăi şi pe Crocodil, colaboratorii săi, care trebuia să- 
1 înconjure pe Inorog şi să îi împiedice fuga. 

El îl anunţă, deci, pe Crocodil să se pregătească: 

„Şi cum să nu mă bucur, 
de vreme ce prada ţ[i]-am apropiiat, 
vânatul la strâmtori ţ[i]-am încuiat, 
masă întinsă ţ[i]-am deschis 
şi bucate săţioase ţ[i]-am gătat 
şi, în scurt să dzic, 
toate după poftă 
şi după voie 
s-au tâmplat. 


720 Dimitrie Cantemir, Istoria ieroglifică, ed. cit., p. 276. 

Că, iată, în ceastă sară. 
Inorogul la prundiş să coboară, 
la uşile a toate poticile 
dulăii stau gata să puie zăvoară, 

toate intrările si ieşirile lui 

9 9 

viteji vânătorii 
şi neosteniţi gonitorii 
tare le străjuiesc 
şi vârtos le păzesc 
(căci ase cu dulăii 
să vorovisă [se vorbise]). 

Deci altă cale 
de scăpare 
şi potică 
de fugă 
nu-i rămâne, 
fără numai doară 
în apă să să arunce, 

unde domnul mieu 
câteva ceasuri a străjui 
de nu să va leni, 
fără greş de biv 

pradă domnul mieu va dobândi, 
eu asupra nepriietinului voi izbândi 
şi preţul îndzăcit 
si însutit 

9 

îmi voi plăti. 

La strajea nopţii dintâi 
pogorârea la prundiş îi va fi, 
paza dulăilor despre alte părţi nu va lipsi 
şi, ase precum socotesc, 
bucată gata 

în gura domnului mieu va vini [va veni]" 721 


Ritmul poeziei, ca şi tensiunea dramatică a evenimentelor, 
aparţin baladei. Nu sunt versurile populare haiduceşti mai 
izbutite decât acestea de mai sus, pe care Cantemir le socotea, 
pentru vremea aceea, meşteşug ritoricesc, dar în care el insemina, 
cu conştiinciozitate, toată poezia de care era în stare sau pe care 
o putea culege din alte surse şi prelucra în paginile istoriei sale. 

Balada aceasta, a vânării Inorogului, începe, de fapt, de la 
sfârşitul părţii a treia a cărţii, continuând în mod fragmentar de- 
a lungul mai multor capitole. E posibil ca autorul să fi avut în 
minte Mioriţa , pe care se pare, totuşi, că a descoperit-o înaintea 
paşoptiştilor. 

Regimul vesperal (timpul înnoptării, vremea lăsării întu¬ 
nericului) este şi el - aşa cum vorbeam şi altă dată - foarte 
potrivit pentru ceea ce îşi propuseseră complotiştii. Crocodilul 
este curios să afle care sunt motivele duşmăniei între Hameleon 

9 

şi Inorog, iar povestea care urmează, a Hameleonului, este un 
adevărat basm - autorul însuşi o va numi „basnă": 

„părintele mieu era Apariu, 
carile în toate dzilele 
apă de la fântânele de singe 722 


721 Idem, p. 278 

722 Cantemir foloseşte aici termenul fântână ca Dosoftei, cu sensul de 


izvor. 

a aduce obiciuit era. 

După ce şi eu mai la vârstă am sosit 
si cofa în mână a rădica, 
apa din fântână a scoate 
şi coromâsla [cobiliţa] pre umere a purta 

a putea 
am început, 
cu tată-mieu împreună 
adese fântânele cele de singe 
la rădăcinele Munţilor Vrăjbii 
izvorâtoare cercetam. 

Munţii acestea, departe, 
în tara ce să cheamă Pizma, 
să află, despre partea răsăritului, 
pre marginea ocheanului în sus, 
spre crivăţ, şi în gios, 
spre amiadzădzi, în lung şi în lat 
atâta de mult să trag, 
cât cei ce nepărăsit 

drumul carile pre la rădăcinele lor merge 

au tinut 

9 

dzic precum până 
la ocheanul apusului ocolesc 
şi ca un zid în giur împregiur 
toată rătundzala [rotunjeala] pământului îngrădesc. 

Ase, noi dară pentru trasul apii 
adese la acei munţi mărgând 
şi din care izvor apa mai cruntă 
şi fierbinte ar fi ispitind 

(căci apa aceia cu fierbinţeala, 
iară nu cu răceala 
setea stâmpără), 

odată în vârvul unui munte prea înalt 
ne-am urcat, 

în vârvul a căruia un puţ prea adânc 
si mai să dzic fără fund 

9 

am aflat. 

Din gura puţului ciutura 
cu hârzobul [funia] slobodzind, 
după ce cât era funia de lungă au mărs, 
după ce învălitorile ca petelor 
şi încingătorile mijlocelor 
la capete am adaos, 

cu mare nevoie de fundul puţului agiungând, 
precum de o umedzală ciutura 
să fim împlut am simţit. 

Iară după ce vasul afară scoasem, 
vădzum că nu umedzală roşie, 
ce albă era, din carea, gustând, 
precum adevărat lapte ieste am cunoscut. 

Şi îndată, precum muntele cela ce lapte izvoreşte 
să fie ne-am adus aminte" 723 . 


Tatăl Hameleonului, Apariul, descântă acest lapte, care 
devine astfel o fiinţă vie: 

9 


723 Dimitrie Cantemir, Istoria ieroglifică, ed. cit., p. 279-280. 

„Laptele, după descântec, 
îndată a să închega 
şi mădularele unul de altul a să lega 
începură. 

După aceia vinele 
preste oase întindzându-să, 
toate părţile trupului a să clăti 
şi supţirea peste dânsele pelicioară a să lipi 

vădzum. 

Şi ase, îndată o ficioară ghizdavă 
şi frumoasă denainte-ne în picioare stătea, 
carea cu ochii sigeta [săgeta], 
cu sprâncenele arcul încorda, 
cu faţa singe vărsa, 
cu budzele inima spintica, 
cu mijlocul viaţa curma, 
cu statul morţii rădica, 
cu cuvântul dzilele în cumpănă măsura, 
cu răspunsul sufletul de la mormânt înturna [întorcea], 
iar cu singur numele Biruinţii 
toată frumsete biruia 

9 

si covârsiia" 724 . 


Hameleonul se îndrăgosteşte de această făptură închegată 
din lapte, prin vraja Apariului. Şi tot printr-un descântec se 
îndrăgosteşte şi aceasta de Hameleon, devenind soţia lui. Numai 
că această fiinţă, 

9 ' 


724 Idem, p. 280. 

„din lapte născută fiind, 
din fire starpă [stearpă] a fi 
firea au lăsat-o, 

nici pântecele ei spre zămislirea simenţiii 
locuri ş-au gătat. /.../ 

Iară a doa dzi părintele mieu, 
din somn deşteptându-mă, 
dzisă: «Eu în dzile bătrân si la ani învechit 

9 

sint, o, fiiule, 

ce cuvintele mele pomeneşte. 

între a lumii jigănii Inorogul să află 
carile în vârvul cornului mare vârtute poartă 
şi împotriva a toată pătimirea putere are. 
Deci, vreodânăoară cu dânsul a te împreuna 
de ţi să va tâmpla, 
pre cât vii putea 

în prieteşugul lui vârtos a te lega 
sileşte, că el numai pântecele Biruinţei 
spre roada simenţiii neamului tău 
a deschide poate»" 725 . 


Hameleonul susţine că l-a ispitit pe Inorog ca să se atingă 
de soţia lui. Biruinţa, dar „el Dianii, şi nu Afroditii, să fie 
închinat/ apofasisticos [în mod tainic] mi-au răspuns" 726 . Ino¬ 
rogul fuge de Afrodita, ca mai târziu Luceafărul eminescian. 


725 Idem, p. 281-282. 

726 Idem, p. 282. 

Aceasta este explicaţia Hameleonului, în faţa Crocodilului, 
pentru duşmănia pe care i-o purta Inorogului, ceea ce autorul 
cărţii însuşi califică drept...„basnă". 

După care Hameleonul se suie din nou în munte, la întâlni¬ 
rea cu Inorogul, însă acesta îl anunţă că „de la buni priietini la 
ureche mi-au vinit/ precum crocodilul la ţărmurile apei/ să fie 
păzind" 727 . Hameleonul se jură că nu există niciun pericol, dar 
este tulburat pentru că planul secret fusese în parte divulgat: 

„Aşedară, Hameleonul întorcându-să, 
în caleja] gândurile cele fără cale 
procitiia [repeta] 

şi de pomenirea străjii crocodilului 
nu puţină întristare simţiia, 
ce ca valurile tărmurii 

9 

una după alta 

chitelele [gândurile] inima îi izbiia, 
socotind precum silţa [capcana] 
i s-au vădit 

şi laţul i s-au descoperit" 728 . 

Hotărât lucru: Cantemir a contemplat marea îndelung! Şi 
poate că muzica şi ritmurile poeziei sale s-au născut şi din multa 
şi atenta ascultare a candeţei valurilor. Iar inorogul făgăduieşte 
că se va coborî din nou din lăcaşul său pentru a se întâlni cu Şoi¬ 
mul. Astfel că. 


„Inorogul, după datul cuvânt, 
dacă ochiul cel de obşte 

9 


727 Idem, p. 283. 

728 Idem, p. 284. 

genele orizontului 
peste lumini îşi sloboade, 
la locul orânduit să coborî, 
unde si Şoimul îndată sosi" 729 . 

9 9 

„Ochiul cel de obşte" care îşi coboară genele peste lumini 
este soarele. Cantemir apelase şi mai înainte la aceeaşi imagine 
poetică, pentru a descrie înserarea: „După ce părintele plane¬ 
telor/ şi ochiul lumii/ radzele supt ipoghei [orizont] îşi sloboade/ 
şi lumina supt pământ îşi ascunde"... 730 . Sau: „după ce ochiul 
ceriului să închidea/ şi perdeaoa nopţii peste faţa pământului să 
trăgea"... 731 . 

Sfântul Antim utiliza, în Didahii, aceeaşi metaforă a ochilor 
astrali: 


„După ce au ascuns soarele toate razele lui şi s-au stins 
de tot lumina zilei între întunerecul nopţii şi când ceriul, de 
osteneală, au fost închis spre somn toţ[i] ochii lui, atâta cât 
nici luna nu priveghiia, niciuna din stelele cele mai mici 
avea deschise tâmplele lor cele de argint, atunce"... 732 . 

în teza noastră doctorală am făcut următorul comentariu: 

„Dumnezeu ne-a făcut un mare dar: o lume, un 
univers frumos, care parcă ne veghează, ne priveghează. 
Aceasta este o idee predominantă la Antim: soarele, luna, 
stelele, ne veghează, ca nişte ochi materiali ai lui Dum- 


729 Idem, p. 288. 

730 Idem, p. 76. 

731 Idem, p. 131. 

732 Sfântul Antim Ivireanul, Opere, ed. cit., p. 52. 

nezeu, pururea deschişi asupra noastră. Aţintind spre noi 
aceşti ochi de foc. El ne lasă să înţelegem că ne priveşte tot¬ 
deauna şi ne poartă de grijă. «Dumnezeu fiind tot ochiu» 733 , 
a făcut luminătorii cereşti spre a ne aduce aminte că El 
însusi este Lumină si Ochi Atoatevăzător" 734 . 

9 9 

Că Dumnezeu este Ochi Atoatevăzător ştie si Cantemir, la 

9 9 ' 

fel de bine: 


„însă ochiul ceresc toate vede/ şi cumpăna nevădzută/ 
toate în dreptate/ şi fără filoprosopie cumpăneşte" 735 ; 

„Ochiul cel ce ascunsele inimii/ şi dzilele veacului/ pri¬ 
veşte/ după faptă în trup şi în suflet/ să le răsplătească" 736 . 


Aşadar, întâlnindu-se Şoimul cu Inorogul, cel dintâi îi face 
cunoscută scrisoarea Corbului către el, pe motiv „că voia 
dumnădzăiască/ decât porunca stăpânească/ cu multul mai 
straşnică a fi/ trebuie să cunoaştem" 737 . Acest argument apare 
adesea în Vieţile Sfinţilor , în situaţia în care Mucenicilor li se po¬ 
runceşte să aducă jertfe idolilor. 

Formula lui Cantemir poate fi însă şi o parafrază, a 
răspunsului dat de Sfântul Apostol Petros, atunci când arhiereul 


733 Idem, p. 92. 

734 Gianina Picioruş, Antim Ivireanul: avangarda literară a Paradisului. 
Viaţa şi opera, Teologie pentru azi. Bucureşti, 2010, p. 352, cf. 

https://www.teologiepentruazi.ro/2010/03/10/antim-ivireanul- 

avangarda-literara-a-paradisului-viata-si-opera-2010/ 

735 Dimitrie Cantemir, Istoria ieroglifică, ed. cit., p. 175. 

736 Idem, p. 289. 

737 Ibidem. 

şi tot sinedriul îi acuză pe Apostoli că nu au ascultat porunca lor 
de a nu mai predica în numele lui Hristos: 

„Şi întrebă pre ei arhiereul, zicând: «Nu cu poruncă am 
poruncit voao să nu învăţaţi pre numele acesta? [...]» Şi 
răspunzând Petru şi apostolii, ziseră: «A asculta trebuie pre 
Dumnezău mai mult decât pre oameni»" (Fapt. Ap. 5, 27- 
29, Biblia 1688). 

Atitudinea aceasta, însă, se vădeşte încă din Vechiul 
Testament: Dan. 3,16-18; II Mac., cap. 6-7. La Macabei se vorbeşte 
şi despre 


„judecata Atotţiitoriului, [a] Celui de [dejasupra văză- 
toriu Dumnezeu" (II Mac. 7, 35, Biblia 1688), 

adică a Celui care de sus vede toate. 

în LXX este: „outuu yap tî]v tou navTOKQaTOQog ctiotitou 
©eou kqlctiv £K7i£(p£uya<;/ căci încă n-ai scăpat de vederea 
Atotţiitorului, de judecata lui Dumnezeu". 

Iar în VUL: „omnipotentis Dei et omnia inspicientis/ a 
Atotputernicului Dumnezeu şi a Celui ce vede toate". 

Dezvăluindu-i planul Corbului de a-1 elimina. Inorogul îi 
relatează Şoimului povestea porcarului care a ajuns împărat, din 
voia norocului, căci „celea ce norocul face,/ nici mintea, nici 
socoteala a desface/ poate", iar „izvodul norocului/ ochiul 
muritoriului/ vreodată a-1 citi nu poate" 738 . 

Povestea e demnă de Creangă.. .însă Inorogul o prezintă tot 
ca pe o pildă, în tradiţie scripturală. 


738 Idem, p. 291. 

„că în trii chipuri 
şi ca cum prin trii porţi 
înluntrul palaturilor cunoştinţii lucrurilor 
a întră putem: 
prin pildele celor trecute, 
prin deprinderea cestor de acmu 
şi prin bună socoteală celor viitoare" 739 . 

După care, despărţindu-se cei doi. Şoimul pleacă, 

„iară Inorogul, ştiind 
că după coborârea lui 
poticele munţilor s-au închis 
(că cei ce în munţi lăcuia 
nopţile poticele 

până în răvărsatul zorilor încuiate a le ţinea 

obiciuţi era) 

şi precum înapoi a să întoarce 
cu putin<ţă> a nu fi 
socotind, 

peste apă cu înotatul a trece 
în credinţa valurilor să lăsă. /.../ 

Deci Inorogul pre sama 
a nestătătoarelor undelor apei 
dându-să /.../ 
şi pre marginea apei în sus, 
spre crivăţ înotând, 
prădătoriul lacom 
la pradă în mare strajea nopţii 

739 Idem, p. 290. 

calea trecătorii străjuind 
păziia. 

Unde Inorogul sosind 
(o, furtună în apă lină, 
o, fărâmarea corăbiii în liman /.../), 
iată de năprasnă crocodilul 
în valurile apei sunând 
şi vâjâind, 
asupră-i sosi. 

Inorogul, întâi huietul apei audzind, 
apoi şi chipul groznicii jigănii vădzind, 
îndată vicleşugul mai denainte gătit simţi 
şi fără nici o împotrivire 
spre nesăţioasă vânarea lui 
să dede" 740 . 

Inorogul, care îl vede pe crocodil venind spre el, are timp să 
audă „valurile apei sunând../'. El, care s-a lăsat „în credinţa 
valurilor", a „nestătătoarelor undelor apei". 

Sugestiile nu sunt numai auditive, ci şi psihologice. 

Spunând despre crocodil că păzea „în mare strajea nopţii/ 
calea trecătorii străjuind", Cantemir apelează la un joc de cuvinte 
cu aceleaşi efecte poetice şi nu numai. Căci straja nopţii denu¬ 
meşte aici, cţ. DEX, una dintre cele patru unităţi de timp în care 
se împărţea noaptea, potrivit cu schimbarea străjerilor. 

„Marea strajă a nopţii" indică probabil a doua strajă, adică 
cea care începe pe la miezul nopţii. Aşadar, în puterea nopţii. 
Inorogul înota spre a se întoarce la locuinţa sa, iar crocodilul 


740 Idem, p. 292-293. 

„străjuia în mare straja nopţii". Cantemir, prin astfel de artificii 
stilistice, ştie să sporească efectul de panică şi senzaţia de alertă 
într-un...tablou care, altfel, nu este foarte dinamic. 

Inorogul nu ripostează, nici nu se declară surprins sau amă¬ 
rât de reaua voinţă a sorţii, căci „din tinereţe/ şi aşeşi din co¬ 
pilărie/ cu furtuna a mă giuca/ şi în tot chipul a mă lupta/ obiciuit 
şi deprins sint/ atâta cât nici ea/ din urgiile sale în mine ceva 
neazvârlit,/ nici eu de la dânsa ceva nesuferit/ să nu fie rămas 
socotesc" 741 . Mai mult, dezvoltă o întreagă filosofie despre felul 
în care înţeleptul trebuie să înveţe să primească liniştit orice în¬ 
tâmplare şi chiar moartea - ceea ce reprezintă, din nou, o în¬ 
văţătură ortodox-isihastă: 

9 

„Toţi muritorii pururea în sin [sân] 
doi sorţi purtăm, 
carii unul a morţii, 
altul a vieţii 

9 

sint, 

si amândoi din ceasul zămislirii 

9 

împreună cu noi în toate părţile, 
în toate locurile 
si în toate vremile 

9 

din fire să tovărăşesc. 

9 

Deci, oricarile povaţă 
înainte ne-ar merge, 

vrând-nevrând ieste să urmăm. 

Nu lipsăsc unii dintre muritori 
carii pre sorţul morţii 


741 Idem, p. 293. 

groaza cea mai de pre urmă îl hotărăsc, 
însă aceasta la cei adevărat înţelepţi 
pururea de batgiocură s-au ţinut. 

De batgiocură dzic, 
căci altora spaimă, 
iară lor socoteală 
aduce. 

Spaimă, dzic, altora, 
căci trăind, 
a muri 
nu să învaţă. 

9 

Socoteală lor aduce, 
căci trăind, 

princet a muri să învaţă, 
şi ase, nu de spaima cea mai groznică 
să îngrozesc, 

ce, ori cu ce tâmplare ar fi, 
periodul firii cutrierând, 
ocolesc, 
săvârsesc, 

şi, din robiia furtunelor scăpând, 
să mântuiesc. 

De care lucru, nu cea mai mare spăriiere, 
ce cea de pre urmă mângâiere 
li să pare 
si le ieste. 

9 

Deci de vreme 
ce sortul firesc 

9 

la mine ştiut, 
aşteptat 

şi în samă nebăgat 
ieste, cu cât mai vârtos 
sorţul tâmplătoriu 
(a căruia punct neînsămnat ieste), 

în samă mai nebăgat 
si mai înfruntat 

9 

va fi, pre carile îndrăptnică furtuna 
aducându-1, 

scutul sufletului vitejesc a-1 sprijeni 
i să cade. 

Adevărat dară 

amară întristare inima mi-ar fi simtit 

9 

când nepriietinul pentru a mea lenevire 
sau proastă socoteală m-ar fi amăgit 

(căci cu bună samă 
atuncea să cade cuiva 
a să întrista, 
când, prin a sa trufie 
şi nebăgare în samă, 
singur sie scădere 
si nevoie 

9 

îşi aduce). 

Iară acmu orânduiala viitoare nebiruită 
şi din toate părţile neclătită 
stând 

(nici asupra vântului vetrelele 
a întinde, nici în mijlocul furtunii cârma fără nedejde 
a părăsi trebuie, că ceasta a fricosului, 
iară ceia a nebunului lucru ieste). 

Deci furtuna în mine 
urgiia a-şi plini mai denainte puind, 
supt numele cereştilor, 
viclenii muritori cu îndemnarea 
şi sinhorisini ale mele îndrăptnice norociri 
fălcilor tale m-au vândut. 

Şi macar că nu a înţeleptului sfetnic 
ieste a dzice, ah, căci m-am amăgit, 
ah, că eu nu socoteam că va vini lucrul ase, 
însă când la numele cerescului 
să supune pemintescul, 
pentru amăgirea ce i-ar vini, 
mare mângâiere 
şi de izbândă nedejde îi rămâne, 

că numele pre cari le cei fără de lege 
organ şi măiestrie răutăţii lor l-au făcut 
scutitoriu în nevoi, 
agiutoriu în strâmptori 

si izbânditoriu în dziua mâniii Sale 742 

9 

să-i fie. 


Deci, o, jiganie, cereştii 
de nu să amăgesc ca peminteştii, 
după fapta carea au lucrat, 
în Sfântul pre carile 

cu mare în samă nebăgare L-au spurcat, 
bună şi neîndoită nedejde am, 
că în curândă vreme 
(că la cel ce ştie suferi 
toată vremea scurtă ieste) 
ceia ce li să cuvine 
plată să-şi ia. 


Iară de nu, meşterşugul fortunii a supăra, 
iară al mieu cu bună inimă toate a răbda 

ieste" 743 . 


Filosofia aceasta, a răbdării tuturor încercărilor, este, în mod 
evident, ortodox-ascetică. Inorogul susţine că: „în Sfântul pre 
carile/ cu mare în samă nebăgare L-au spurcat [complotiştii care 
sfidează faptul că El vede toate],/ bună şi neîndoită nedejde am". 

Reţinem, mai cu seamă, că cei care nu cugetă la moarte, care 
nu se obişnuiesc cu gândul morţii, se înspăimântă de frica ei, 
pentru că „trăind,/ a muri nu să învaţă". în schimb, înţelepţii 
„trăind,/ princet a muri să învaţă". Parcă îi auzim ecoul în acele 

/V 

742 In ziua Judecăţii lui Dumnezeu sau ziua mâniei (cf. Sofonie 1, 15, 
18, Biblia 1988). 

743 Dimitrie Cantemir, Istoria ieroglifică, ed. cit., p. 293-294. 

tulburătoare versuri eminesciene: „Nu credeam să învăţ a muri 
vrodată; /.../ Ca să pot muri liniştit, pe mine/ Mie redă-mă!" (Odă 
(în metru antic)). 

Crocodilul renunţă la a-1 transforma pe Inorog în cină (o 
cină târzie) şi îl duce „la bârlogul său", de unde acesta încearcă 
să-şi negocieze eliberarea cu „împăratul crocodililor" 744 . 
Capturarea Inorogului are drept urmare...literară vestitele „ele- 
ghii căialnice şi trăghiceşti" 745 , considerate de Călinescu „primele 
adevărate poeme române" 746 . 

Lamentaţiile autorului sunt pe mai multe pagini, însă me¬ 
rită să le transcriem: 


„Iară Inorogul încă 
în opreala crocodilului fiind 
şi precum în blăstămate 
vicleşugurile Hameleonului să fie cădzut, 
vestea prin urechile tuturor 
să împrăştie, 
toti munţii si codrii 

9 9 9 

de fapta ce să făcusă să răzsuna 
şi toate văile şi holmurile [colinele] 
de huietul glasului să cutremura, 
atâta cât glasurile răzsunării 
precum ca o muzică să fie tocmite 
să părea, 

carile o harmonie tânguioasă 


744 Idem, p. 295. 

745 Idem, p. 300. 

746 G. Călinescu, Istoria literaturii române. De la origini până în prezent , 
ediţie nouă, revăzută de autor, text stabilit de Al. Piru, Ed. Vlad & Vlad, 
Craiova, 1993, p. 42. 



550 


la toată urechea aducea, 
nici cineva 
altă ceva audziia, 
fără numai: 

«Plecatu-s-au cornul Inorogului, 
împiedecatu-s-au paşii celui iute, 
închisu-s-au cărările cele neîmbiate, 
aflatu-s-au locurile cele necălcate, 
în siltele întinse au cădzut, 
puterii vrăjmaşului s-au vândut. 

Surcelele i-au uscat, 
focul i-au atitat, 

5 5 7 

temeliile de la pământ în nuări i-au aruncat, 
nepriietin de cap. Corbul, 
gonaşi neosteniţi, dulăii, 
iscoadă neadormită, Hameleonul, 
şi toţi în toată viaţa îl pândesc. 

De traiul, de viata si de fiinţa lui 
ce nedejde au mai rămas? 

Niciuna. Toate puterile i s-au curmat, 
toţi priietinii l-au lăsat, 
în lanţuje nedezlegate l-au legat, 
toată greutatea nepriietinului 
în opreala Inorogului au stătut. 

Iară de acmu, în ceriu să zboare, 
n-a scăpa. 

o mie de capete de ar avea, 
iarbă n-a mai mânca. /.../ 

Ce mângâiare i-au rămas? 
Niciuna. 

Ce sprijeneală i-au rămas? 
Niciuna. 

Ce priietin i să arată? 
Niciunul. 

Munţi, crăpaţi, 
copaci, vă despicaţi, 
pietri, vă fărâmaţi! 

Asupra lucrului ce s-au făcut 
plângă piatra cu izvoară, 
munţii puhoaie pogoară, 

lăcaşele Inorogului, 
păşunele, 
grădinele, 
cernească-să, 
pălească-să, 
vestedzască-să, 

9 7 

nu înflorească, 
nu înverdzască, 
nici să odrăslească, 
şi pre domnul lor cu jele, 
pre stăpânul lor negrele, 
suspinând. 

tânguind, 

nencetat să pomenească. 

Ochiuri de cucoară [cocori], 
voi, limpedzi izvoară, 
a izvorî vă părăsiţi, 
şi-n amar vă primeniţi. 

Gliganul [porcul] sălbatec viieriu, 
si-n livedzile lui ursul useriu 

9 9 

să să facă, 

în grădini târveleşte, 
în pomăt bateleşte 
să să prefacă. 

Clătească-să ceriul, 
tremure pământul, 
aerul trăsnet, 
nuârii plesnet, 
potop de holbură, 
întunerec de negură 
vântul să aducă. 

Soarele zimţii să-si rătedze, 
luna, s[f]iindu-se, să să ruşinedze, 
stelele nu scântăiedze, 
nici Galactea să luminedze. 

Tot dobitocul ceresc [constelaţiile] glasul să-şi sloboadză, 
faptă nevădzută, plecându-să, vadză. 

Cloşca puii răzsipască. 

Lebăda Lira să-si zdrobască. 

Leul răcnească. 

Taurul mugească, 

Aretele [Berbecul] fruntea să-şi slăbască. 

Racul în coajă neagră să să primenească. 
Capricornul coarnele să-şi plece. 

Peştii fără apă să să înece. 

Gemenii să să desfrătască, 

Ficioara frâmseţe să-şi grozăvască, 
cosiţa galbănă în negru văpsască, 

Scorpiia ascuţit acul să-şi tâmpască, 

Streleţul [Săgetătorul] arcul frângând, ţinta nu lovască. 
Cumpăna dreptatea nu mai arete, 

Apariul [Vărsătorul] topască-să-n sete. 

Marş [Marte] vârtutea în slăbiciune să-şi primenească, 
Mercurie [Mercur] între planete nu mai crăinicească. 

Zefs [Jupiter] monarhiia în veci să-şi robască. 
Vinerea [Venus] floarea frumseţii să-şi veştedzască, 
Cronos [Saturn] scaunul de sus în gios să-şi coboară. 

Finicul în foc de aromate moară, 

Oltariul jirtfe nu priimască, 

Păharul băutură să nu mai mestească. 

Chitul crepe în apa Aridanului, 

Iepurile cadză-n gura Sirianului, 

Musculiţa cu jele să vâzâiască, 
amândoi Urşii greu să mormăiască. 

Pletele Verenicăi să să pleşuvască. 

Corona frumoasă nu le-mpodobască. 
Pigasos de Andromeda să să depărtedze, 
Perseos de Casiopa să să-nstrăinedze. 

Zmăul capul cu coada să-şi împleticească. 
Chivotul lui Noe în liman să primejduiască. 
Porumbul, frundza măslinului cercând, rătăcească, 
îndrăpt a să întoarce nu mai nemerească. 

Acestea, dară, toate, jelind tânguiască, 
vâlfa Inorogului cu arsuri dorească. 

Singur numai Corbul vesel să crăngăiască, 
tuturor în lume spre chedzi răi menească. 
Singur Câinele mare cu cel mic, lătrând, brehăiască 
şi de faptul scârnav să să veselească. 

Mute-se Arcticul, 
strămute-se Andarticul, 
osiia sferească în doaî să frângă, 
toată iuşorimea în chentru să-mpingă, 
stihiile toate tocmirea să-şi piardză, 
orânduiala bună în veci nu mai vadză, 
toate îndrăpt şi-n stânga să să-nvârtejască, 
de jele să să uluiască, 
de ciudă să să amurtască, 
şi dreptatea Inorogului în veci povestească». 


Sunete jelnice, 
eleghii căielnice 
şi traghiceşti ca acestea 

prin poticile a tuturor munţilor 
şi prin vârtopile a tuturor holmurilor 
sunând, 
răzsunând 
si rătăcindu-să.. ." 747 . 

9 


E o elegie cosmică, într-adevăr, pe care o repetă şi o duc mai 
departe, ca în doinele de jale româneşti, „toţi munţii şi codrii /.../ 
şi toate văile şi holmurile". Cantemir ţine să precizeze că 
„glasurile răzsunării" sunt „ca o muzică...tocmite" şi ca „o har- 
monie tânguioasă". Ceea ce înseamnă că el...auzea şi o melodie, 
odată cu aceste versuri. Ceva mai departe pomeneşte şi de „cer¬ 
nite cântece" şi „ponegrite stihuri" 748 . 

Versuri precum „plângă piatra cu izvoară,/ munţii puhoaie 
pogoară /.../ Ochiuri de cucoară,/ voi, limpedzi izvoară,/ a izvorî 
vă părăsiţi,/ şi-n amar vă primeniţi /.../ Finicul în foc de aromate 
moară" sunt cu adevărat remarcabile si aveau de ce să stârnească 

9 

entuziasmul lui Călineascu, ca şi al altor critici şi cercetători după 
el. In ciuda unor aspecte care amintesc de poezia populară ro¬ 
mânească, recursul la izvoare culte este totuşi evident. P. P. 
Panaitescu este de părere că 

„Prima parte din această plângere este imitată după 
aşa-numitele trenoi din literatura greacă din secolele XV- 
XVI, plângeri în special pentru căderea Constantinopolului 
sub turci, în care se face apel la participarea naturii la 
durerea oamenilor (vezi D. C. Hesseling, Histoire de la 
litterature greque moderne, Paris, 1924, p. 3). 

747 Dimitrie Cantemir, Istoria ieroglifică, ed. cit., p. 297-300. 

748 Idem, p. 300. 

A doua parte din această plângere este distinctă de 
prima, şi se pare că este făcută după cărţile sibiline, care 
erau în vremea aceea des exploatate de cei care se ocupau 
cu problema profeţiilor. Chiar Nicolae Milescu a scris o 
carte asupra sibilelor, în limba rusă: Cniga o sibilah (Cartea 
despre sibile). Se vede că şi Cantemir cunoştea acest gen de 
preocupări din contactul său cu lumea grecească de atunci. 
Felul în care vorbeşte aici arată că el foloseşte acea 

9 9 

parte din cărţile sibiline care vorbeşte de sfârşitul lumii, 
când apare ca un fenomen caracteristic răsturnarea sem¬ 
nelor zodiacale, a constelaţiilor, răsturnarea drumului pla¬ 
netelor şi, în genere, o întreagă confuzie cosmică. în 
legătură cu acestea este de admirat cât de bine cunoştea 
Cantemir astronomia" 749 . 

Suntem de acord cu aceste opinii. Prima parte a plângerii 
lui ne aduce aminte de plângerea lui Stavrinos, pentru uciderea 
lui Mihai Viteazul: 

„O, pietre, acum crăpaţi! Copaci, dezrădăcinaţi-vă! Iar 
voi, munţi, bociţi! Şi voi, câmpii, întristaţi-vă! Căci au rămas 
toţi voinicii fără acela de care se speriau şi balaurii şi leii; 
acela care se ostenea pentru Ortodoxie şi era sigur că o să i 
se facă Liturghie în Sfânta Sofia.. ." 750 . 

în poetizarea lui Gheorghe Tomozei, care adoptă modelul 
popular în locul prozodiei greceşti: 


749 Idem, p. 298, n. 3 şi 4. 

750 Stavrinos, Poveste preafrumoasă a lui Mihail Voievod, în: Cartea 
cronicilor, texte antologate şi comentate de Elvira Sorohan, Ed. Junimea, 
Bucureşti, 1986, p. 111. 

„O, pizmă-ntreit blestemată, 
anatema, moarte înverşunată, 
Haron fără milă. 

Gând ce împilă! 

Cum de-aţi putut 
să-l trageţi pe Viteazul în lut? 

Pizma i-a amăgit pe unii 
dându-i apoi humii 
aşa cum l-a doborât pe Mihai 
în mijloc de plai. 

O, soare, 

înfioare-se razele tale,-nfioare, 
plângi lună, 
nebună, 

viteji, plângeţi voi răul 
ce-i dete bărbatului celui bun călăul, 
plângeţi nedreptatea şi clevetirea 
ce i-au întors lui iubirea /.../. 

Cer si soare 

9 

înfioare-se, înfioare, 
munţi 

9 

cărunţi, 

plângeţi-1 fără pace 
şi plângeţi-1 şi voi, dobitoace, 
că astăzi stâlparea creştinilor 
zace sub cizma hainilor /.../. 


Cuvine-se dară, cuvine, 
să-l plângă şi pietrele cele blajine. 

si săracii 

9 

copacii, 
si omul sărac, 

9 7 

si boierul din veac, 
să plângă cu amare lacrime 
ale lui patime! /.../ 

Despicaţi-vă, vetre 
de pietre! 

Copaci, 

din rădăcini vă săltati! 

9 

Plângeţi, munţilor 
şi câmpiilor! 

Căci au rămas voinii fără acel 
de se-nfricosau si balaurii de el, 

9 9 7 

fără creştinul ce-şi visa Liturghia 
la Sfânta Sofia, 
că el mult trudea 

mădularele Bisericii a aduna..." 751 . 


Apropierea de poemul lui Stavrinos a făcut-o şi Nicolae 
Stoicescu, mai demult, care, de asemenea, a sesizat şi asemănarea 
cu anumite pasaje din Cazania lui Varlaam şi din învăţăturile lui 
Neagoe Basarab 752 . 

751 Cronica lui Stavrinos, în traducerea lui Gheorghe Tomozei, Ed. 
Eminescu, Bucureşti, 1975, p. 88-90. 

752 D. Cantemir, Opere complete, IV, Istoria ieroglifică, ediţie îngrijită de 
Nicolae Stoicescu, Ed. Academiei, Bucureşti, 1973, p. 368, n. 604, apud 
Gheorghe Chivu, Modele stilistice de origine folclorică în „Istoria ieroglifică", 
în „Analele Universităţii de Vest din Timişoara", Ştiinţe filologice, XLVIII, 
2010, p. 140, cf 

/V 

Intorcându-ne la textul lui Cantemir, acesta nu se abţine nici 
de la a rosti, tot în versuri, şi un blestem asupra Hameleonului: 

http://www.diacronia.ro/ro/indexing/details/A6455/pdf. 

/V 

Pasajele din Cazanie şi din învăţături, la care se referă N. Stoicescu, 
sunt următoarele: 

„O, iubitul miei Fiiu, dulce lumină ochilor miei, nedejdea şi veseliea 
mea, deşchide-Ţi ochii şi vedzi [pe] Maica Ta ce Te plânge; deşchide-Ţi 
svăntul rost şi măngăe [pe] Maica Ta. Ascultă, Fiiul mieu, suspinile mele; 
caotâ de vedzi lacrămile mele. Unde Ti-s ucenicii? Toţi Te lăsară acmu. 

5 9 

Unde Ţi-s prieatinii? Toţi Te părăsiră. Unde-i Petru, ucenicul Tâu, ce dzi- 
cea că-ş va pune capul pentru liubovul Tău, iară acmu nice el nu să află să 
plângă cu mene? Toţi m-au lăsat, toţi m-au părăsit. Numai Ioan, cel mai 
tânăr de toţi, acela Te iubeşte şi acela-Ţ[i] iaste astâdzi ucenic. [...] 

O, ceriu şi pemente, plângeţi cu mene pentru moarte[a] cea cu obidă 
a Fiiului mieu! Plângeţi cu mene, maici, că Fiiul mieu şi lumina ochilor 
voştri să stănsâ acmu! Glâsiţi cu mene, fecioare, că Mirele sufletelor voas¬ 
tre gropiei să dă! Plângeţi, vonici, că frămseaţe[a] voastră să schimosi, şi 
voi, bătrâni, cu amar tănguiţi, că tăriea voastră slăbi! 

O, pemente şi tu soare, întrestaţi-vă şi vă spâmăntaţi de minunată 
minune, că Tvoreţul [Făcătorul] vostru dzace mort şi Ziditoriul vostru în 
groapă să îngroapă! O, ceriu, deşchide-ţi porţile tale, şi voi îngeri, plecaţi- 

A 

vă ochii voştri şi căotaţi de vedeţi pe Tvoreţul şi împăratul vostru pre 
pământ, în mijloc de rod păcătos, lâsat şi părăsit, în ocară mare şi fârâ de 
milâ ucis si omorât! 

9 

O, vicleşiugul jidovilor şi vrăjmăşiea şi fârâ-de-omenia lor! O, rod 
râu şi îndărăpnic, că nice ca pietrile nu simteţi! [etc.]", cf. Varlaam, Cazania 
(1643), ed. cit., p. 86-87. 

„Ci încai voi, munţilor şi dealurilor, luaţi glas de plângere şi de jale 
şi lăcrămaţi pntru mine, păcătosul şi ticălosul, şi slobiziţi lacrămi [de milă] 
şi suspini de mine. Că eu sântu mai păcătos decât toţi oamenii! 

Plângeţi şi voi, copacii luncilor şi chedrii Li vanului, [plângeţi] pentru 
mine, nebunul şi nechibzuitul! Plângeţi şi voi, florile câmpurilor cele fru¬ 
moase şi cu bună miroseală, care v-au împodobit şi v-au înfrumusiţat 
Făcătoriul tuturor. Dumnezeu!" [etc.], cf. învăţăturile lui Neagoe Basarab..., 
op. cit., p. 288. 

„O, Hameleon ticăloase, 
ce floare [culoare] în chip îţi vii schimba, 

ca cineva 
să nu te cunoască, 
când te-ar întreba, 
ca de cleveta 
limbilor să scapi, 

ca din gurile sicofandilor [vânzătorilor] 
să te mântuiesti? 

9 

De acmu înainte umbrile iadului să te învălească, 
întunerecul veacului să te căptuşască, 
ca radzele soarelui să nu te mai lovască, 
ca lumina dzilei să nu te mai ivască, 
ca cunoştinţa cunoscuţilor să nu te mai vădească. 

9 9 9 

Unde ti-i ascunde, sărace, 
unde ti-i supune, blăstămate, 
unde ti-i mistui, pedepsite, 
unde ti-i ivi, urgisite? 

Iată, munţii strigă, 
văile răzsună, 
iată, dealurile grăiesc, 
câmpii mărturisesc, 
iată, pietrile vorovăsc [vorbesc], 
lemnele povestesc, 
iată, iarba cu gălbenirea 
si florile cu vestedzirea 

9 9 

arătând, vădesc. 

cu mut glas ritorisesc, 
cu surde sunete tuturor vestesc, 

asupra lucrului ce s-au lucrat 
toată fiinţa să uluieşte 

9 9 

şi toată zidirea a să ciudi [a se minuna] nu sfârşeşte" 753 


Situaţia este asemănătoare cu cea de mai sus: deşi blestemul 

9 9 

pare popular (şi este considerat un gen folcloric), sursele primare 
ale imaginilor poetice sunt culte (religioase, mai precis) şi numai 
amplificarea sau asocierea lor într-un anumit mod poate fi pusă 
pe seama fie a creatorului popular, fie a condeiului autorului 
nostru. Ritmul este popular, însă conţinutul este împrumutat din 
Dumnezeiasca Scriptură şi din cărţile Bisericii. 

Hameleonul apare ca o Iudă, a cărui crimă o vesteşte întreg 
universul, în timp ce Inorogul era „ca mielul spre giunghiere 
adus" 754 - expresie preluată de la Is. 53, 7 şi devenită formulă 
liturgică în Biserica Ortodoxă, prin care se face pomenire de 

/V 

Jertfa lui Hristos. In mod evident, Cantemir exagerează cu aceste 
comparaţii...însă, în acest fel, devine şi mai evident modelul 
hristic al Inorogului. Impresia aceasta este întărită şi de alte 
expresii preluate de autor tot din Scriptură şi din Slujbele Bise¬ 
ricii, care se referă în mod direct la Hristos: 

„Au nu tu, spurcatule, 
pentru muced trupul tău, 

pre preţul nepreţuit crocodilului în dar ai vândut? /.../ 


753 Dimitrie Cantemir, Istoria ieroglifică, ed. cit., p. 301. 

754 Idem, p. 293. 

Că, precum să dzice cuvântul adevărului, 
mai bine ieste să piară unul pentru tot nărodul" 755 . 

Cantemir s-a gândit să facă o corelaţie cu vinderea lui Hris- 
tos de către Iuda şi jertfirea Lui de către iudei: 

„Atunci să umplu [s-a împlinit cuvântul] ce s-au grăit 
pren Ieremia prorocul zicând: «Şi luară cei treizeci de 
arginţi, preţul Celui preţuit, [cu] carele au preţuit den fiii lui 
Israel»" (Mt. 27, 9, Biblia 1688); 

„Iară unul dentru ei, oarecarele Caiafa, arhiereu fiind 
anului aceluia, zise lor: «Voi nu ştiţi nimic, nici gândiţi că de 
folosu e noao ca să moară un om pentru norod, şi nu toată 
limba [tot neamul] să piară»" (In. 11, 49-50, Biblia 1688). 

De asemenea, multe cântări ortodoxe ale Săptămânii Mari 
amintesc faptul că Cel nepreţuit a fost preţuit într-un mod deri¬ 
zoriu de ucenicul cel viclean: 


„Când păcătoasa aducea mirul, atunci s-a înţeles 
ucenicul cu cei fără de lege. Aceea se bucura turnând mirul 
cel de mult preţ, iar el se grăbea să vândă pe Cel fără de 
preţ" 756 ; 

„Vinzi pe Domnul cu treizeci de arginţi, pe Cel ne¬ 
preţuit, şi nu gândeşti. Iuda, călcătorule de lege, la taina 
cinei" 757 ; 


755 Idem, p. 302, 303. 

756 Triodul , Ed. IBMBOR, Bucureşti, 2000, p. 573. 

757 Idem, p. 581. 

„Astăzi Iuda lasă pe învăţătorul şi primeşte pe dia¬ 
volul. [...] Ucenicul tocmea preţul învăţătorului şi a vândut 
pe Domnul pentru treizeci de arginţi"... 758 . 


Hameleonul, la rândul său, în contrapondere cu Inorogul, 
este numit, de nenumărate ori, diavol şi drac 759 . Acesta spune 
însă că „mintea inimii mele mărturisesc/ şi ce ieste adevărul, 

/V 

aceia grăiesc" 760 . „Mintea inimii" este tot o expresie biblică. Insă 
e o traducere care îi aparţine lui Cantemir, pentru că la Dosoftei 
sau în Biblia 1688 găsim: „gândurile inemii" (Ps. 32, 11) sau „de 

/V 

la multe inimi cugete" (Lc. 2, 35). In LXX: Aoyiopoi Tfj<; Kapbiac; 
(Ps. 32, 11). în VUL: cogitationes cordis (Ps. 32, 11); ex multis 
cordibus cogitationes (Lc. 2, 35). 

Acestea şi altele le spune Hameleonul „cu nedogorit obraz 
cătră Şoim" 761 . Ceea ce s-ar părea a fi o metaforă a lui Cantemir 
apare şi în Amintirile lui Creangă: 

„Ba la un loc, mi-aduc aminte, ne-am grămădit aşa de 
tare şi am răsturnat masa omului, cu bucate cu tot, în mij¬ 
locul casei, de i-am dogorit obrazul părintelui de ruşine" 762 . 


758 Idem, p. 606. 

Triodul a fost tipărit în română prima dată în 1726, însă aceste 
cântări din Miercurea Mare şi, respectiv, din Vinerea Mare, în greacă sau 
în slavonă, îi erau neîndoielnic cunoscute. 

759 Cf. Dimitrie Cantemir, Istoria ieroglifică, ed. cit., p. 301-302. 

760 Idem, p. 303. 

761 Ibidem. 

762 Ion Creangă, Poveşti, amintiri, povestiri, Ed. Eminescu, Bucureşti, 
1980, p. 158. 

Partea a noua a cărţii începe cu reflecţiile Inorogului asupra 
situaţiei sale: „[Mai] ales pildă arătoasă/ şi oglindă luminoasă/ în 
lucrurile neprietineşti privim" 763 . 

/V 

îşi aminteşte de prietenia sa cu Cucoşul Evropei: 

„Deci Cucoşul acela lăcuia 
într-un munte înalt si mare, 
de unde răspântiia 
a patru căi a videa 
şi strajea 

în toate părţi tare a ţinea 
putea. 

Lăcaşuri avea 

9 

multe si mari, 

9 7 

din toate părţile bine întărite 
şi cu tot feliul de copaci roditori 
(de supt a cărora rădăcini 
ape răci curători 
ieşiia) 

încungiurate 
si înfrâmtăseate 

9 9 9 

era, 

atâta 

cât la bunătatea [frumuseţea] locului 
câte s-ar cerca, 
una macar nu lipsim" 764 . 


763 Dimitrie Cantemir, Istoria ieroglifică, ed. cit., p. 306. 

764 Ibidem. 



Acestuia îi trimite o epistolă, în care îi explică faptul 
încercuit de duşmani, încât 

9 7 

„a trupului mieu micşorime 
în şepte munţi copăcioşi 
si umbroşi 

9 9 

şi în şepte văi adânci 
pline de hinci 
nici încape, 

nici sălaş a-şi afla poate /.../ 
dintr-a nepriietinilor asupra mea 
nestâmpărată vrăjmăşie /.../ 

[care] potică necălcată, 
cale neîmbiată, 
vale necercată, 
vârv nesuit, 
munte necovârşit, 
câmp necutreierat 
şi deal neîncungiurat 
n-au lăsat 

(că răutatea de tot desfrânată 
decât piatra din ceriu aruncată 
mai repede ieste). 

Ase, cât a dzice s-ar putea, 
în ceriu de m-as sui, 

9 7 

acolo sint câini, 

în fundul mării de m-asi coborî, 

9 7 

acolo sint dulăi. 

în munţi cotei, 

9 7 

în dealuri copoi, 
în câmpi ogari, 
în stuhuri sampsoni 
si în tot locul fălci deschise, 

9 9 7 

guri căscate 
şi colţi rânjiţi, 
ca cum ar fi sămănati 

9 

pretiutinderea împănaţi 

stau" 765 . 

Prima parte a textului citat mai sus ar fi putut urma modelul 
unei poezii populare, la care trimite atât ritmul, cât şi aluzia celor 
„şapte munţi" şi „şapte văi adânci". A doua parte pleacă însă de 
de la un model stilistic scriptural, cel al Ps. 138, 7-9 (cităm Biblia 
1688): 

„De mă voiu sui la ceriu. 

Tu acolo eşti; 

9 7 

de mă voiu pogorî la Iad, 
eşti de fată; 

de-m[i] voiu lua arepile meale la mânecate 
şi voi lăcui la margenile mării /.../ 
şi acolo mâna Ta mă va povăţui". 

Dosoftei tradusese astfel aceste versete, cu puţin timp înain¬ 
te (Psaltirea de-nţăles ): 

„De m-oi sui în ceriu. 

Tu acolo eşti, 

9 7 

765 Idem, p. 307. 



567 


de-aş pugorî-mâ în Iad, 
acii eşti; 

9 ' 

de-aş rădica-mi aripile meale dimineaţă, 
si să mă sălăsluesc 

9 9 

în denapoiurile mării..." 766 . 

La solicitarea Inorogului, Cucoşul Evropăsc răspunde po¬ 
zitiv, asa încât: 

7 9 


„Inorogul, după ce ceia ce să cuviniia 
multămită făcu, 

9 7 

cu cucoşul împreună să sculă 
şi la sălaşurile Cucoşului Evropii să suiră, 
unde câtăva vreme cu mare lineste, 
afară din toată grijea, 
viaţa îşi petrecu 
(că în primejdiile mari 
si fortunele adese, 
cât şi de puţină răzsufiare 
cei pătimaşi, multă şi mare lineste a le fi 
socotesc). /.../ 

Acestea Inorogul înţelegând, 
la lăcaşurile Cucoşului să suisă 

9 9 

(precum mai denainte s-au pomenit), 
unde păşune de biv, 
ape limpedzi, 
izvoare răci, 
grădini cu fiori, 
livedzi cu pomi. 


766 Dosoftei, Psaltirea de-nţăles, op. cit., p. 632. 

pomi cu roadă 
si roadă de toată dulceaţa 

9 9 

avea. 


în fel de fel de desfătări 
si în divuri, 
în chipuri 

de dezmierdări viaţa îşi petrecea" 767 . 


Inorogul îşi regăseşte, aşadar, pentru o perioadă, vieţuirea 
liniştită de dinainte. Lăcaşurile în care se mută Inorogul au, în 
mod evident, aceeaşi amprentă paradisiacă, ca şi cele din vârful 
munţilor, unde locuise mai înainte. Se sugerează, credem, faptul 
că personajului îi era specifică o a astfel de locuire edenică. 

/V 

Insă, din moment ce Inorogul adoptă un model hristologic 
-, pe care l-am demonstrat prin dezvăluirea apelului inechivoc 
la Scriptură şi, cu precizie, la versetele referitoare la Hristos 
Domnul -, devine aproape firească existenţa acelor „eleghii 
căielnice şi traghiceşti", despre care am vorbit mai devreme. 

Aşa cum arătam şi cu alt prilej, asemenea eleghii, în 
literatura bisericească ortodoxă, sunt prilejuite, în mod deosebit, 
de trei evenimente din istoria lumii: căderea Protopărinţilor din 
Rai, Răstignirea Domnului şi sfârşitul acestei lumi, aşa cum o 
cunoaştem acum: 

9 


„Soarele razele şi-a ascuns, 
luna cu stelele în sânge s-au schimbat, 
munţii s-au înfricoşat, 
dealurile s-au cutremurat. 


767 Dimitrie Cantemir, Istoria ieroglifică, ed. cit., p. 308, 314. 

când s-a închis Raiul, 
ieşind Adam, 

cu mâinile bătându-si fata si zicând: 

9 9 9 

«Milostive, miluieşte-mă pe mine, 
cel ce am căzut!»" 768 . 

* 


„Pe Tine, pe Care soarele, 
văzându-te pătimind pe Cruce, 
si-a ascuns lumina, 
şi pentru ocările Tale, Stăpâne, 
toată făptura împreună s-a clătinat 
şi pietrele s-au despicat, 
cu cântări, Hristoase, Mântuitorule, 
Te slăvim noi, credincioşii" 769 . 

7 9 


X- 


„Lumina soarelui. Mântuitorule, 
s-a schimbat în întuneric 
pentru răstignirea Ta 
si strălucirea lunii s-a stins 

9 

si stihiile toate s-au schimbat cu cutremur" 770 . 

9 


X- 


„Toată făptura s-a schimbat de frică. 


768 Triodul, op. cit., p. 100. 

769 Idem, p. 301-302. 

770 Idem, p. 346. 

văzându-te 

pe Tine, Hristoase, pe Cruce răstignit. 
Soarele s-a întunecat 
şi temeliile pământului s-au cutremurat. 
Toate au pătimit împreună cu Tine, 
Cel ce ai zidit toate" 771 . 


* 


„Sub pământ apui Tu, Hristoase, 

Soare al dreptăţii /.../ 

Doamne, ai apus şi cu Tine-a soarelui lumină; 
iar făptura de cutremur cuprins-a fost. 

Făcător al tuturor vestindu-Te. 

Ai apus în trup, sub pământ, 
nestinsule Luceafăr, 
şi aceasta neputând vedea soarele, 
în amiază-zi el s-a întunecat. 

Luna, soarele se întunecă-mpreună. Doamne, 
si robi binevoitori Ti s-au arătat 

9 9 

şi în mantii negre s-au înveşmântat" 772 . 

Triodul aminteşte şi de sfârşitul lumii, reproducând, la un 
moment dat, şi această profeţie a Sfântului Isaia: 

„Iată ziua Domnului, ea vine aprigă, mânioasă şi 
întărâtată la mânie ca să pustiiască pământul şi să stâr¬ 
pească pe păcătoşi de pe el. 


771 Idem, p. 638. 

772 Idem, p. 656-657. Din Prohodul Domnului. 

Luceferii de pe cer şi grămezile de stele nu-şi vor mai 
da lumina lor; soarele se va întuneca în răsăritul lui si luna 
nu va mai străluci. 

Atunci voi pedepsi lumea pentru fărădelegile ei şi pe 
cei nelegiuiţi pentru păcatele lor. [...] Pentru aceasta voi 
prăbuşi cerurile; şi pământul se va clătina din locul lui, din 
pricina mâniei Domnului Savaot, în ziua iuţimii mâniei 
Lui" 773 . 

Hameleonul, aflând de eliberarea celui pe care îl duşmănea, 

„asupra Inorogului toate răutăţile îşi pohârni 
şi toate vicleşugurile, 
ca pre nişte dulăi turbaţi, 
în uliţile vrăjmăşiii îşi slobodzi 
si în toată calea fără cale 

9 

mintea cea fără minte îşi îndreptă" 774 . 

Tiparul stilistic - de largă utilizare în Istoria ieroglifică -, prin 
care o realitate cugetat-spirituală este exprimată prin apelul la o 
realitate concretă, i l-a oferit lui Cantemir, aşa cum precizam şi 
altădată 775 , imnografia ortodoxă. 

Ne oprim la câteva exemple aleatorii din acelaşi Triod : 

„Ca o junincă sălbăticită 
asemănatu-te-ai, suflete, lui Efrem; 
ca o căprioară păzeşte-ţi viaţa de curse. 


773 Idem, p. 303. 

774 Dimitrie Cantemir, Istoria ieroglifică, ed. cit., p. 309. 

775 A se vedea cartea noastră. Studii literare, voi. I, op. cit., p. 242-249, 
https://www.teologiepentruazi.ro/2014/06/29/studii-literare-vol-l/. 

înălţându-ţi cu aripi mintea, 
cu lucrarea şi cu gândirea" 776 


* 


„Nu ţi-ai omorât mintea lovind-o, 
precum marele Moise pe egipteanul, 
ticăloase suflete; 
şi cum te vei sălăşlui, spune-mi, 
în pustietatea patimilor prin pocăinţă?" 777 . 


* 


„Cei ce dorim să ne împărtăşim 
Paştilor dumnezeieşti, 
care nu se încep din Egipt, ci din Sion, 
să ridicăm din mijloc aluatul păcatului, 
prin pocăinţă. 

Să ne încingem mijloacele noastre 
cu omorârea plăcerilor. 

Să ne împodobim picioarele 
cu încălţăminte opritoare 
de la toată calea rea 

şi să ne sprijinim pe toiagul credinţei" 778 . 


* 


„Cei ce v-aţi arătat raze 


776 Triodul, op. cit., p. 133. 

777 Idem, p. 147. 

778 Idem, p. 172. 

ale Soarelui celui înţelegător, 
văzătorilor de Dumnezeu Apostoli, 
cereţi luminare sufletelor noastre 

9 

şi ne izbăviţi de întunericul cel împâclat 
al patimilor 

şi vă rugaţi ca să vedem 
ziua mântuirii.. ." 779 . 


* 


„Ogorând [arând] gândurile noastre 
cu dumnezeiescul plug al sfântului post, 
să rodim spic de virtuţi, 
ca să nu flămânzim în veci.. ." 780 . 


* 


„Trecând plutirea cea lină a postului 
cu vântul Duhului, 
să ne rugăm ca să ajungem 
la limanul Patimilor 
lui Hristos" 781 . 


* 


„Fecioara, viţa cea adevărată, 
văzând spânzurat pe lemn strugurele 
pe care L-a odrăslit. 


779 Idem, p. 290. 

780 Idem, p. 383. 

781 Idem, p. 385. 

a strigat: «Fiule, varsă din Tine must, 
care să oprească beţia vrăjmaşilor, 
celor ce în deşert Te-au răstignit pe Tine, 
Cel îndelung-răbdător în toate!»" 782 . 


* 


„Lărgeşte strâmtorarea minţii mele 
cu rugăciunea ta. Stăpână, 
ceea ce ai strâmtorat 
toate meşteşugirile protivnicului 
şi mă povăţuieşte să merg pe calea cea strâmtă, 
spre lărgirea vieţii. 

Maica lui Dumnezeu" 783 . 


* 


„Cuprins sunt de tulburarea valurilor 
şi de furtuna păcatelor. 

Dar tu. Maică, mântuieşte-mă acum 
si mă scoate la limanul 

9 

dumnezeieştii pocăinţe!" 784 . 


Şi aşa mai departe. Exemplele pe care le-am oferit sunt 
îndestulătoare pentru acum, însă ele pot fi cu mult mai 
numeroase, nu numai din Triod, ci şi din toate cărţile liturgice ale 
Bisericii. De asemenea, din investigaţia pe care am săvârşit-o cu 


782 Idem, p. 360. 

783 Idem, p. 362. 

784 Idem, p. 414. 

privire la Istoria ieroglifică , se poate lesne observa că la acest 
model stilistic autorul a recurs foarte adesea. Se remarcă, 
totodată, în astfel de stihiri/ strofe 785 , utilizarea deasă a oximo¬ 
ronului, a jocurilor de cuvinte ori a construcţiilor retorice 
deosebite, fapte ce devin aproape o regulă în cartea lui Cantemir. 
Hameleonul e mânios, aşadar, de pierderea vânatului său: 

„Şi ase, îndată sculându-să 
si ducându-să, 
pre dulăi 
şi pre cotei 
şi pre alalţi brehăi, 
pre toţi la un loc află, 
cătră carii cu spurcat glas 
într-acesta chip vorovi: 

«/.../ nepriietinul, carile prin a mele 
si a voastre nenumărate osteninte 

9 9 

în butucul morţii cădzusă, 
de iznoavă în scaunul vieţii s-au urcat /.../ 

Ce mai mult aşteptaţi? 

Ce mărturie mai adevărată cercaţi? 

9 

Si ce mai bună vreme 

9 

asupra nepriietinului 
si acmu si soţiilor lui asteptati? 


785 Poezia Triodului a fost remarcată în acelaşi veac, în care Cantemir 
scria Istoria ieroglifică, şi în cel următor, şi a fost prelucrată în versuri 
populare. A se vedea articolul nostru de aici: 

https://www.teologiepentruazi.ro/2015/03/03/versuri-populare- 

inspirate-din-triod/. 

Au după ce în nedezlegate legături v-or lega, 
atuncea să vă deşteptaţi? 

Nu ştiţi cuvântul carile prostimea dzice: 
<Apa doarme, iară nepriietinul nu doarme?>. 

Au după ce răul gând îşi vor plini, 
atuncea să vă sculaţi? 

9 

Dară atuncea, ce folos?»" 786 . 


„Ce mai mult aşteptaţi?/ Ce mărturie mai adevărată 
cercaţi?" este iarăşi o parafrază la cuvintele arhiereului Caiafa, 
prin care acesta a instigat tot sinedriul la condamnarea lui 
Hristos Dumnezeu: 

„Au hulit, ce ne mai trebuie încă mărturii? Iată, acum 
aţi auzit hula Lui. Ce vă pare voao?" (Mt. 26,65, Biblia 1688); 

„Iară arhiererul, rupându-ş[i] veşmintele sale, zise: 
«Ce ne mai trebuiaşte noao mărturie? Auzit-aţ[i] hulele; ce 
vă pare voao?» Iară ei toţi judecară pre El a fi vinovat 
morţii" (Mc. 14, 63-64, Biblia 1688). 

La fel, „îndată sculându-să şi ducându-să" reprezintă un 
mod de exprimare tipic scriptural. Şi tot Hameleonul este cel care 
îi sfătuieşte pe uneltitorii împreună cu el cum să îl prindă, din 
nou, pe Inorog: 


/V 

„Intr-aceste dzile şi Uleul sosi, 
carile, cu dulăii. 


786 Dimitrie Cantemir, Istoria ieroglifică, ed. cit., p. 309. 

cu Râsul şi cu Hameleonul împreunându-să, 
pentru cea de tot a Inorogului prăpădenie, 
cum vor face şi de ce s-ar apuca, 
la sfat stătură. 

Râsul cu Hameleonul, 
după pestriciunea ce avea, 
mai multe răutăţi şi vicleşuguri a scorni ştiia. 

Deci Hameleonul îndată 
fumul spurcăciunii 
si duhul înşelăciunii 

9 9 

gros 

si întunecos 

9 

slobodzind: 

«Eu, dzice, încă de la tată-mieu, Apariul, 
meşterşugul maghiii [magiei] foarte bine am învăţat, 
în care meşterşug deplin învăţat şi pre alt chip, carile acmu 

aicea să află, 

ştiu, cu carile împreună, de va vrea, 
o mreaje să împletim, 

adeverit sint că ori în ce fundul pământului 
Inorogul ascuns ar fi, 
meşterşugul mrejii 
şi puterea vrăjii 
la înşelăciune îl va aduce. 

9 

Că Vulcanul pre Marş 
cu Afroditi asupra curviii vrând să prindză 
şi mreaje de fier împletind. 

descântecul vrăjii în stele scris şi tipărit 
l-au lăsat, 

pre carile meşterşugul a-1 citi 
putând, 

după cursul stelelor 

şi după învăţătura trupurilor [corpurilor]cereşti 

urmând, 

din mreajea carea vom împleti 
orice cât de iute 
si de tare ar fi, 
într-însa a nu cădea 
şi nescăpat a nu să ţinea 
cu putinţă nu ieste»" 787 . 


Povestea cu Marş/ Ares şi Afrodita, prinşi printr-un vicle¬ 
şug izvodit de Hermes, într-o mreajă construită cu mare în¬ 
demânare, este din mitologia grecească. Cu alte cuvinte, ina¬ 
micii Inorogului apelează la metode oculte - nu e prima dată 
când autorul acuză acest lucru. Faptul că „descântecul vrăjii" a 
rămas „în stele scris şi tipărit" reprezintă o altă fabulaţie a lui 
Cantemir, dar care are şi alte semnificaţii, importante pentru noi. 

Modul de împletire al mrejei a rămas tipărit în stele. Dincolo 
de fabulaţia scriitoricească, imaginea poetică deosebită ne reţine 
atenţia, pentru că ne indică ceea ce considerăm a fi un reflex de 
mentalitate, în ceea ce-1 priveşte pe autorul acestor rânduri. 

Faptul că ceva poate fi „în stele scris şi tipărit" şi se poate 
lectura „după cursul stelelor/ şi după învăţătura trupurilor [cor¬ 
purilor] cereşti" reprezintă o credinţă care are legătură şi cu 
învăţătura bizantină despre biblia cosmică, pe care Cantemir a 


787 Idem, p. 311-312. 

dezvoltat-o în cărţile sale şi despre care va vorbi, ceva mai 
departe, şi în Istoria ieroglifică. Noi am făcut şi în trecut referire la 
aceasta 788 . 

Uneltitorii merg la „o jiganie dintr-altă monarhiie ,/ pentru 
ca „o mreaje să le mrejască": 

„stihurile cele de aur, 
pre carile Camilopardalis 
de la capiştea Pleonexiii le învăţasă, 
citindu-i, 

cu mare plecăciune i să rugară, 
ca după înalt şi adânc meşterşugul ei 
o mreaje să le mrejască, 
cu carea pre acel iute şi neprins nepriietin 
a prinde să poată ,/789 . 


Jigania cu pricina îi informează despre faptul că mai sunt şi 
alţii care vor „să arunce mreje" şi chiar că a mai împletit altele 
asemenea pentru unii care au uitat să plătească şi care s-au prins 
până la urmă în ele: 

„Dară Şoimul şi cu Bâtlanul, 
mai în trecutele dzile, 
cu numele tuturor păşirilor viind. 


788 A se vedea cartea noastră. Epilog la lumea veche, voi. 1.1, op. cit., p. 
382-392, 

https://www.teologiepentruazi.ro/2014/01/ll/epilog-la-lumea- 

veche-i-l-editia-a-doua/. 

789 Dimitrie Cantemir, Istoria ieroglifică, ed. cit., p. 312. 

mi s-au rugat ca să le împletesc o mreaje 
cu carea să poată vâna corbi. /.../ 

Să stiti, dară, 
că odânăoară 

Vidrii am împletit o mreaje, 
cu carea au prins pe Fii, 
ce, nefăcându-mi-să plata 
carea îmi giuruisă, 
de asupra Filului 

asupra Vidrii am întors descântecul 
şi într-aceiaşi mreaje 
Vidra s-au prins. 

Apoi, şi Filul de cuvânt rămâind, 
de asupra lui vrajea mi-am luat 
şi asupra Cămilii mai cu vreme au cădzut. 
Deci acmu, datoriia Vidrii şi a Filului asupră-vă 

de viti lua, 

mreaje cu carea pre Inorog să prindeţi 
voi împleti 

(de noroc era Inorogul 
cu primejdiile sale datoriile altora a răsplăti, 
precum întâi pentru Hameleon crocodilului, 
ase acmu pentru Vidră şi Fii vrăjitoarii). 

Atuncea dulăii si alalti cu totii 

9 9 9 

de plată tare să apucară 
şi spre aceasta cu blăstămi 
şi cu giurământuri vârtos să legară. 

Spurcata jiganie cuvinte 
din multe silave alcătuite 
din limbă a bolborosi 
şi din budză a şopti 
începând, descântecul vrăjii 
asupra Inorogului descânta" 790 . 

însă „jigania vrăjitoare" nu păstrează secretul, ci îi co¬ 
munică Şoimului, prietenul Inorogului, cele întâmplate. 

/V 

„Intr-acesta chip Inorogul nefericirea 
într-un chip câni cu de-a sila 
în fericire întorcând 
(că de multe ori răbdarea, 
de fierul [ancora] suferelii vasul legându-şi, 
pre cele nepărăsite valurile fortunii 
încălecând 
biruieşte), 

vremea (carea dascălul şi învăţătoriul tuturor ieste) 

ce cale îi va arăta 
şi ce meşterşug îl va învăţa 
aştepta" 791 . 

O altă jiganie îi aduce Inorogului vestea că şi Filul a mers la 
vrăjitoare, ca să împletească mreje împotriva Struţocămilei, însă 
i s-a cerut să se împrietenească cu Corbul şi să renunţe la solida- 


790 Idem, p. 313. 

791 Idem, p. 314. 

ritatea sa cu Inorogul. Ceea ce Filul, „în prostimea inimii" 792 , a 
făgăduit să facă. 

„Ca acestea şi altele ca acestea 
cel ce vrăjiia 
cu cel ce să vrăjiia 
în vânt arunca 

şi gândurile în aier îşi spulbăra, /.../ 
că într-aceiasi vreme 

9 

din părţile ostroavelor mediterane 
o jiganie mare s-au rădicat, 
ai căriia mreji 
şi vrăji 
atâta de tari 
si de mari 

9 

era, 

cât pre toate celea 

ce de la ceialalte jiganie tocmite era, 
îndată în desert le scoasă 

9 

si, asesi de tot fărâmându-le, 
le rumpsă. 

In care vreme. Inorogul, 
vădzind că chipurile vrăjitoarelor s-au schimbat 
şi vrăjile spre alte descântece s-au mutat, 
aşijderea de mrejile carile întinse 
şi acmu rumpte şi destinsă 
fără nicio grijă socotindu-să. 


792 Idem, p. 315. 

îndată de la lăcaşurile Cucosului coborându-să, 
la ale sale să dusă" 793 . 

Hameleonul şi tovarăşii săi nu se lasă însă descumpăniţi: 

„iarăşi alfavita din-ceput a citi 
şi buchele din capăt a prociti 
începură, 
sfaturile înturnară, 
voroavele răsturnară, 
gândurile tăvăliră, 
chitelele prăvăliră, 
dârmoiară 
si cernură, 
nighina din grâu 
şi bobul din madzire să aleagă 
nu putură, 
grămădiră, 
vrăvuiră, 
aruncară, 
scuturară, 
spulbărară, 
vânturară, 

pleavele din grăunţe a despărţi, 
obosindu-să, să lăsară" 794 . 


Cantemir insistă aici pe muzica verbelor. Ne amintim că, 
într-un capitol anterior 795 , autorul apelase la acelaşi joc poetic, în 


793 Idem, p. 316. 

794 Idem, p. 316-317. 

795 Sau aici: 

care am descoperit un procedeu modern, utilizat mai târziu de 
Heliade si de Botta, numai că acolo enumeratia era substantivală: 

9 ' 9 

„holburi, 

vivore, 

tremuri, 

cutremuri, 

tunete, 

sunete, 

trăsnete, 

plesnete". 

/V 

Insă, şi acolo, rolul substantivelor era să sublinieze... 
mişcarea, enumeratia viza a scoate în evidentă dinamismul 
neobişnuit al tabloului. Cu atât mai mult în situaţia de fată, unde 
avem o cascadă de verbe. Acolo era peisajul unui revolte cosmice, 
realizat printr-o acumulare impresionantă de elemente active, 
aici sugestia neliniştii interioare, a furnicarului de gânduri, idei 
şi planuri ale celor cărora nu le era pe plac eliberarea Inorogului. 

Paradoxul este că, acum, nu avem nişte activităţi propriu- 
zise, plenare, o mişcare amplă şi susţinută ca în exemplul 
anterior. Cantemir mai degrabă ironizează strădaniile adver¬ 
sarilor, utilizând atât de multe verbe, pentru ca în final să le subli¬ 
nieze zădărnicia: „sfaturile înturnară,/ voroavele răsturnară,/ 
gândurile tăvăliră,/ chitelele prăvăliră,/ dârmoiară/ şi cernură,/ 
nighina din grâu/ şi bobul din madzire să aleagă/ nu putură,/ 
grămădiră,/ vrăvuiră,/ aruncară,/ scuturară,/ spulbărară,/ vântu¬ 
rară,/ pleavele din grăunţe a despărţi,/ obosindu-să, să lăsară". 


https://www.teologiepentruazi.ro/2015/01/17/creatori-de-limba-si- 

de-viziune-poetica-in-literatura-romana-dimitrie-cantemir-31/. 

Autorul scontează pe efectele metaforice ale acestei 
enumeraţii, întreprinderea zadarnică a uneltitorilor fiind expri¬ 
mată printr-o alegorie cu substrat basmic: ceea ce trebuia să facă 
ei se asemăna cu alegerea grâului de neghină şi a plevei de 
grăunţe. O muncă ostenitoare şi în final inutilă, pentru că nu 
poate fi dusă la îndeplinire cu succes. 

însă trebăluirea sau misunarea aceasta, a celor care vor cu 
tot dinadinsul să facă rău, ne trimite cu gândul la Dosoftei şi la 
psalmii săi versificaţi: 

„Deşert cătră [a]proape tot omul grăieşte 
Şi cu-nşelăciune va de-1 păgubeşte. 

Cu buze viclene, din inemi-adânce. 

Grăiesc răutate şi cuvânt de price". 

(Ps. 11, 5-8) 

* 

„Sara, când să culcă să să odihnească. 

Gândeşte la z[i]uă ce rău să scornească". 

(Ps. 35, 9-10) 

Răul mult cere şi el o inimă adâncă să-l încapă. Dintr-o astfel 
de inimă izvorăşte acest dinamism nefast: înturnară, răsturnară, 
tăvăliră, prăvăliră, dârmoiară, cernură, grămădiră, vrăvuiră, 
aruncară, scuturară, spulbărară, vânturară. 

Dosoftei reprodusese sintetic această forfotă negativă: 


„Că Tu, Doamne,-n fărălege 

Pre nime nu laş[i] s-alerge". 

(Ps. 5,11-12) 

Cantemir a apelat la acelaşi procedeu stilistic şi atunci când 
a ilustrat metaforic lupta păsărilor şi a animalelor împotriva 
insectelor: 

„Mânie ca aceasta vărsară, 
vrăjmăşie ca aceasta arătară, 
gătire ca aceasta făcură, 
tunară, 
detunară, 
trăsniră, 
plesniră, 
răcniră, 
piuiră 

şi din toate părţile cu mare urgie 
marile acestea jigănii 

asupra micşoarelor musculiţe să repedziră"... 

Utilizarea lui în noul context este însă mai subtilă, pentru 
că, de data aceasta, aşa cum spuneam, dinamismul este mai mult 
interior, eforturile vrăjmaşilor se istovesc mai mult în planuri, în 
procitirea buchelor, încercând să aleagă bobul de grâu de bobul 
de mazăre. încercând, adică, să scoată apă din piatră seacă şi să 
găsească orice mijloc sau prilej, oricât de mic, de a face răul pe 
care doreau să-l facă. Vânătorii Inorogului se căinează, deci, 
pentru eşecul acţiunilor lor: 

„Osteninţa a atâta vreme, 
mulţimea a atâtea pagube. 

sirilăile sudorilor, 
izvoarăle lacrămilor 
si alalte 

9 

toate 

cu totul în vânt 
si în desert să dusără. 

9 9 

Iată, Inorogul la câmp, fără s[f ]ială, 
iată-l-ăi la lăcaşurile sale fără dodeială [supărare], 
iată-l-ăi, toate pre voia lui deplin a fi 
nedejduieşte fără îndoială. 

Vremea lui lină, 
noaî tulbure, 
vrăjitorii 
şi mrejitorii, 
sau neputincioşi, 
sau necredincioşi, 
în lucru nestăruitori, 
la cuvânt nestătători. /.../ 

Iată, vânătorile ne batgiocuri, 
iată, mrejile în toate părţile ne şpârcui [ni le-a sfâşiat], 
iată, toate meşterşugurile în darn 796 
si toate trudele în zădar 

9 

ne scoasă... 797 . 

Un „Dulău bătrân" propune ca ei să recunoască adevărul 
uneltirilor în faţa Corbului şi să pună capăt vrajbei şi ostenelilor 

796 în darn este o expresie veche, însemnând în zadar, pe care o 
utilizează şi Eminescu în Junii corupţi. 

797 Dimitrie Cantemir, Istoria ieroglifică, ed. cit., p. 317. 

zadarnice. însă ceilalţi iau în râs această propunere, afirmând că 
„chipul adevărului" a fost cu totul acoperit de „pictura amă¬ 
gelilor" şi nu mai poate fi în niciun fel restaurat: 

„cele de multe ori amăgele 
şi minciunoase văpsele 
toată zugrăvala şi chipul adevărului 
scârnav au muruit 
şi la cel luminos chip 
şi a adeverinţii figură a vini 
preste putinţa sărurilor [culorilor] a fi 
dzicea" 798 . 


Cantemir a zugrăvit portretul Adevărului în Metafizica sa 
(Sacrosanctae scientiae indepingibilis imago). Aici afirmă că inamicii 
săi au muruit (au tencuit, au astupat cu zid) „cel luminos chip şi 
a adeverinţii figură". Substantivul mur (zid) va reveni ca neolo¬ 
gism în poezia paşoptistă şi la Eminescu. 

Se iscă o ceartă între Dulău şi tovarăşii săi de până atunci. 
Dulăul îi acuză că, prin lupte şi certuri necontenite, „în vreme de 
patrudzăci de ani/ ca valurile ţărmurile, nepărăsit [lovind],/ voi 
monarhiia Leului /.../ la cea mai de apoi şi netămăduită răzsipă 
[ruină] aţi adus-o" şi că urmează să facă acelaşi lucru şi cu 
,,[re]publica păşirilor" 799 . 

Imaginea ruinei ţării ca a ţărmurilor stâncoase mâncate de 
valuri, încet dar sigur, e neîndoielnic foarte reuşită din punct de 

/V 

vedere poetic, dar şi foarte concretă. In reproşul acestui „Dulău 
bătrân" citim durerea boierilor bătrâni din paginile lui Costin sau 
Neculce, care deplâng epoca de decădere pe care au ajuns să o 


798 Idem, p. 318. 

799 Ibidem. 

trăiască. E, fără îndoială, o imagine percutantă, care ar fi demnă 
de piesele paşoptiştilor sau de proiectele dramatice ale lui Emi- 
nescu. 

însă îndemnurile aceluia la cumpătare nu-şi găsesc ecou: 

/V 

„înfocat 

oarecum şi încă mai cu mare mânie aţiţat [aţâţat] 
şi mai spre mare răutate pornit 
de acestea cuvinte. Râsul cu cumplită urgie 
cătră Dulău dzisă: 

«O, cap de hârtie 
cu crieri de aramă, 
o, sac de mătasă şi plin de fişchie, 
o, ferice de voi şi de monarhiia voastră, 
când nedejdea voastră 
în credinţa Inorogului viţi aşedza 
si din asedzimântul lui linestea 

9 9 9 

vă viţi aştepta. /.../ 

Nu orbul, ce cel cu ochi giudecă de văpsele, 
ochii noştri în trupul nostru, 
iară ai voştri într-al vostru 

9 

sint deschişi. 

9 9 

Nime casa altuia mai mult decât pre a sa 
a cunoaşte poate. 

Noi sintem carii cea mai multă viată 

9 

cu Inorogul împreună ne-am petrecut, 
noi sintem carii a lui gând şi fire am cunoscut, 
noi sintem carii şi prin ficaţii lui am trecut 

şi ce idol înluntru poartă 
si ce icoană afară arată 

9 

curat ştim»" 800 . 

9 

Recunoaştem iarăşi, cu uşurinţă, formulările de tip biblic: 
„Nu orbul, ce cel cu ochi giudecă de văpsele"; „Nime casa altuia 
mai mult decât pre a sa a cunoaşte poate". Astfel, 

„Acestea 

si altele multe ca acestea 

9 

Râsul, spre împiedecarea aşedzimântului, 
împotriva Dulăului, pre cât putu, ritorisi 
şi macar că pre o parte să părea 
că cuvântul adevărul atinge 
(căci dintr-îmbe părţile 
încredinţarea cu greu putea fi), 
însă cu inima şi cu gândul, 
de la limanul lineştii [liniştii], 
departe, în valurile tulburării, să bătea, 

de vreme ce din gură 

neîncredinţarea argumentuia [argumenta], 
iar din gând socotiia 
că macar vreme[l]nică pace 
între dânşii de să va cumva asedza, 
cât de în scurtă vreme, 
din cele nenumărate vicleşugurile lor, 
multe pot să să descopere. 


800 Idem, p. 318-319. 

pre carile Inorogul în catalogul său 
pre amăruntul însămnate le avea" 801 


Catalogul cu vicleşuguri al Inorogului este chiar ...Istoria 
ieroglifică, pe care, printr-un procedeu care acum este socotit 
postmodern, o va menţiona în chiar paginile cărţii, denigrându-1 
pe Corb, care „nu numai după Istoria ieroglificească cu numele 
Corb,/.../ ce ase să fii te arăţi" 802 . 

„Dulăii vânători" obosesc şi caută pacea cu Inorogul, însă 
Hameleonul şi Râsul îşi continuă intrigile. Hameleonul vine în 
„monarhiia Vulturului", aţâţându-1 pe Corb împotriva vechiu¬ 
lui său inamic: 


„Deci tot lucrul în stropşirea 
şi de tot prăpădirea 
Inorogul stând, 
numai asupra lui goana, 
ori cu ce mijloc ar fi, 
să nu părăsască şi cu bine, 
şi cu rău vârtos le porunciia. 

Acestea si ca acestea Hameleonul, 

9 7 

pre cât mai în grabă putu, 
ară, 

sămănă, 

grapă, 

săceră, 

trieră. 


801 Idem, p. 319-320. 

802 Idem, p. 329. 

vântură 

şi în jitniţa răutăţilor Corbului le aşedză, 
pre carile în vremea lor să răzsaie 
nedejduind, 

pentru ca spre monarhiia dobitoacelor 
să margă 
voie să-i dea 
să rugă. /.../ 

Hameleonul, voie şi dzua bună luând, 
cum mai curând 

în monarhiia dobitoacelor trecu" 803 . 


Şoimul însă încearcă să îl convingă pe Corb de nevinovăţia 
Inorogului şi de loialitatea Bâtlanului. Cantemir conferă argu¬ 
mentaţiei tiparul filosofic atât de drag lui, regăsind aici, (ca şi în 
alte câteva locuri din Istorie ...), limbajul Divanului : 


„Lucrurile fireşti 

(milostivul mieu şi de bine făcătoriu stăpân) 
si cu un cuvânt să dzic, 

9 ' 

oricâte de la ceriu până la ceriu 
să văd, 
să simt 
şi să înţeleg, 
cei a firii iscoditori 

şi cu de-adinsul cercători [cercetători], 
dzic, precum patru pricini să li să dea. 


803 Idem, p. 323-324. 

Pricina adecă: cine, din ce, 
în ce chip şi pentru ce. 

Deci dintr-aceste patru 
cele trii înainte mărgătoare [mergătoare] 

(pre cât a mea proastă socoteală agiunge [ajunge]) 
adevărat fizicăi slujesc. 

Iară cea mai de pre urmă 
nicicum cu fizica a să amesteca poate 
(macar că grei şi deplin învăţători ase au slăvit), 

ce numai ithicăi, 
adecă învăţăturii obiceinice 

9 

temeiul si sfârşitul ieste 

9 9 

(ce pentru ca proimiul [începutul] voroavei mele 
cu lungimea ceva mai mult 
supărfare] să nu aducă, 
în scurt, 

pre cât voi putea şi a proimiului cinste să păzăsc 
şi deschiderea a alalte voroave [discursuri] 
precum să cade mai chiar să sfitesc [să arăt] 
[mă] voi sili). 

Ieste dară firea în lucruri, 
carea le face a fi ce sint 
şi a lucra ce au poruncă a lucra, 
si aceasta 

9 

afară din toată socoteala Pricinii săvârsitoare, 
însă numai porunca şi orânduiala Aceluia, 
carile din [în]ceput spre vecinică 
şi neobosită clătire [mişcare] au pornit-o, 
carea precum a nu să obosi, 
ase nici a să schimba, 

9 ' 

nici a să muta 
ştie sau poate. 

Neschimbată, când dzic, în feţe, 
iară nu în atomuri, 
trebuie să înţelegi 

de vreme ce toate atomurile în toate fetele, 
în toată vremea 
cursul perioadelor sale făcând 
si săvârşind 

9 9 

şi ca-ntr-un vârtej întorcându-să, 
tând la nemica, 
tând la a fi a lucrului 
să întorc. 

Adecă de o parte născând, 
iară de altă parte perind, 
singură schimbarea atomurilor tâmplându-să, 

fiinţa fetelor, 

9 9' 

după hireşul [propriul] său neam [gen] 
întreagă şi neschimbată să pădzeşte 


(căci nici cel firesc lucrătoriu osteneala simpte, 
nici materia lipseşte, 
nici formei după a sa orânduială fireşte 
împiedecare 
sau de tot ştergere 
a să da poate). 


Că, amintrilea fiind, încă de demult 

vrunul din chipurile neamurilor 
de tot a pieri s-ar fi tâmplat. 

Tot, dară, orice firea fireşte lucreadză, 
pricina săvârşitului preste socoteala şi simţirea ei ieste. 

Că amintrilea dobitocul numai dobitoc a naşte 

9 

ar fi lăsat, 

iară nu lupul pe oaie şi şoimul pe porumb 
a mânca ar fi putut. 

Aşijderea, cele fireşti toate în sferă să întorc 
si sferâi fireşte sfârsit nedându-să, 
iată că nu pentru odihna sfârşitului, 
ce pentru vecinica clătire 
de la neclătitul Călătoriu [Dumnezeu] să clăteşte. 

Soarele, luna, ceriul 
şi alalte trupuri cereşti toate, 
din-ceput năpărăsit şi cu mare răpegiune aleargă, 
însă nu cu aceia socoteală, 
ca doară vreodânăoară 
la doritul ţenchiu [scop] şi sfârşit agiungând, 
să să odihnească, 

căci ase (precum s-ar putea dzice), 
încă demult ar fi cunoscut, 
precum fireşte la sfârşit să agiungă, 
preste putinţă îi ieste 
şi precum până acmu 
în vreun punct a sferii lucrării sale 
loc de stare n-au aflat, 
ase şi de [a]cii înainte 
în vecii vecilor. 

precum nu va mai putea, 
demult nedejdea 
i s-ar fi curmat, 

fără numai cândailea Clătitoriul firii 
(Cel ce în clătire nehotărâtă [fără sfârşit] şi neodihnită o ţine), 
după a Sa slobodă şi puternică voie 
vreodată a o clăti 
ar părăsi. 

Asedară, toate lucrurile fireşti, 

9 7 9 7 

cu una şi singură a soarelui paradigmă, 
precum să cade 
a să înţelege să pot. 

Că precum soarele de la punctul Racului 
până la punctul Capricornului 
să suie şi să pogoară 
si în tot anul, 

macar că toate locurile îmblării sale 
negreşit atinge şi cerceteadză, 
însă nici curgerii sfârşit a face, 
nici odihnii a să da poate, 
fără numai cât cu apropiierea 
şi depărtarea sa de la locurile ce priveşte, 

mutările 
si schimbările 

9 

vremilor pricineşte, 
si aceasta afară din toată 

9 

socoteala si simţirea sa. 

9 9 

/V 

Intr-acesta chip şi cursul a toată fapta 
nepărăsit atomurile schimbându-şi, 
toate cele din-ceput chipuri 

nebetejite 
şi nepierdute 
păzeşte. 

De unde aievea ieste 

că ţenchiul [ţelul] sfârşitului nu în socoteala fireştilor, 
ce într-a Izvoditoriului si Pricinitoriului firii 

5 

ieste. 

Si ase, socoteala sfârşitului, 

5 5' 5 ' 

din cele fireşti cu totului tot râdicându-să, 
rămâne ca după Pricina pricinilor, 
în care a doa pricină socoteala pricinii sfârşitului 

să să afle. 

Şi aflând-o, să o pricepem trebuie. 

Deci, precum aievea s-au arătat, 
de vreme ce în cele fireşti 

5 

socoteala pricinii sfârşitului fireşte nu să află, 
anangheon ieste 

ca în cele ithicesti stăruită să rămâie. 

5 

Aşijderea ithica nu altor fapte, 
fără numai ceiia carea cu socoteală 
şi cu înţelegere ieste, 
slujeşte. 

Deci oricarea între fapte în lucruri are socoteală, 
aceiaşi si a sfârşitului socoteală, 
ce, pentru ce face, 
a avea poate; 

si aceia numai un tenchiu si hotar 

5 5 5 

lucrurilor sale puind, 
la carile agiungând, 
precum la sfârşit au agiuns 

să cunoască, 

si ase, de clătirea ce făcea 

9 9 ' 

să să odihnească. 

Cu acesta mijloc mare lumină 
celor ce cu înţelegere să slujăsc 
a lumina poate 

şi ascuţită sabie împotriva celora 
ce pre Ziditoriul tuturor a tăgădui 
nebuneşte îndrăznesc, 
în mână să ia, 

de vreme ce deosăbirea zidirii si a Ziditoriului 

9 

dintr-aceasta chiar [clar] 
a să cunoaşte poate. 

Căci Ziditoriul, după înţelepciunea şi puterea Sa, 

zidirea săvârşind, 
de lucru să odihneşte [Fac. 2, 2] 
şi, ca un deplin în putere stăpân, 
o dată numai poruncind, 
din veci şi până în veci zidirea ca o slujnică 
după poruncă nepărăsit aleargă. 

Deci precum toate alalte [celelalte], 
câte supt ceriu zidiri să află, 
din [de] Ziditoriu să deosăbăsc, 
căci socoteala nu a sfârşitului, 
ce a poruncii numai au, 

ase una numai [adică omul] Ziditoriului său [lor] mai aproape 

si a să asămăna să dzice, 
căci precum a poruncii firească socoteală, 
ase a sfârşitului fericirii si nefericirii, 

9 9 9 ' 



599 


a binelui si a răului său chibzuială 

9 

şi adevătată hotărâre a cunoaşte poate. 

Si aceasta macar că nu din fireasca sa vrednicie, 
ce oarecum împotrivă şi peste fire, 
o înţelegere mai mult decât firească 
si dumnedzăiesc 

9 

si ceresc 

9 

oarece (căruia suflet înţelegătoriu îi dzicem), 
în sine strălumineadză, 
carile, preste cele fireşti 
hotară râdicându-1, 
la cele metafizicesti, 
ithicesti 

9 

şi theologhiceşti 
cunoştinţe îl povătuieste. 

9 9 r 9 9 

Aşedară, din cele înainte pomenite 
a culege putem, 

ca oricare zidire ithiceşte din-ceputul lucrului 
socoteala sfârşitului ar avea, 
aceia Ziditoriului său 
cu partea înţelegerii să să asemene, 
iară carea fireşte numai cele trii pricini ar priimi, 
iară socoteala sfârşitului nu ar avea, 
ce numai după poruncă nepărăsit 
şi peste simţire ar alerga, 

aceia Ziditoriului nicicum în ceva să nu să asemene, 

ce una din cele multe 
şi mai nenumărate în perioadele sale 
pururea alergătoare 

şi ca cele mai proaste celui mai de cinste [omului] slujitoare 

si îndămnătoare 

9 

să fie" 804 . 


în lume, zice Cantemir prin vocea Şoimului, există cauze 
fizice şi cauze morale/ spirituale. Iar el nu este de acord cu acei 
filosofi, fie ei cât de mari, care consideră că există numai cauze 
empirice ale lucrurilor, care sunt, adică, materialişti/ atei. 

Lucrurile iraţionale din univers acţionează fiecare după 
firea lor, pe care le-a dat-o Dumnezeu, fără ca ele să aibă 
„socoteala [înţelegerea] Pricinii săvârşitoare", ele neputând să-şi 
schimbe firea sau rostul cu care au fost create. Firea rămâne 
neschimbabilă/ nemutabilă în lucrurile/ fiinţele iraţionale indi¬ 
viduale, de-a lungul veacurilor şi al generaţiilor. 

„Firea fireşte lucreadză", adică toate lucrurile si vietăţile 
acţionează în mod firesc, după natura lor, a fiecăreia în parte, fără 
să cunoască „pricina săvârşitului", din ce motiv, adică, se com¬ 
portă într-un fel sau altul, motiv care este (de) la Dumnezeu. 

„Cele fireşti toate în sferă să întorc": se referă la împlinirea 
unui cerc existenţial (naştere, dezvoltare, înmulţire, moarte) pe 
care, într-un mod mai mult sau mai puţin complex, toate 
lucrurile din univers îl împlinesc. Este cercul existenţial despre 
care va vorbi foarte mult şi Eminescu şi pe care îl va socoti 
obositor/ epuizant ( Luceafărul , Glossă etc.), însă nu pentru că 
Dumnezeu a creat lucruri sau fenomene rele, ci din cauza 
patimilor umane, a degradării şi a morţii care au pătruns în lume 
odată cu păcatul primilor oameni şi care fac ca această repetiţie 
să devină până la urmă stresantă, angoasantă şi ca omul să-şi 
dorească să intre în „repaosul de veci". Căci conştiinţa umană (şi 
cu atât mai mult conştiinţa poetică sensibilă şi genială) nu se 


804 Idem, p. 325-327. 

poate obişnui cu vremelnicia pe care neîcetatele cicluri naturale 
i-o subliniază din ce în ce mai pregnant, de-a lungul vieţii. 

Şi nu numai geniile poetice, ci şi orice om care a cunoscut 
un parcurs existenţial complex oboseşte să vadă aceeaşi lume 
care-şi schimbă numai garderoba, repetând la nesfârşit aceleaşi 
patimi, şi îşi doreşte să primească odihnă de toată această 
înşiruire de cadre identice şi alergare nebună după deşertăciuni. 
Aşa încât oboseala lui Eminescu şi vehemenţa lui împotriva 
repetiţiilor nu se explică numai printr-o ipotetică (dar mult şi 
abuziv vehiculată şi exploatată) credinţă în metempsihoză, după 
cum nici dorinţa de vecinie repaos (expresie eminamente 
ortodoxă) nu se traduce prin dorinţa de întoarcere în Nirvana, în 
nefiinţă. Dacă nu ar exista moarte şi păcat - aşa cum Dumnezeu 
a creat lumea la început - altul ar fi ritmul de viaţă paradisiac, 
inalterabil, şi - în consecinţă - alta percepţia asupra lui, care este 
în afara extenuării sau a asteniei morale si fizice. 

9 

însă Cantemir - Şoimul, adică - discută aici despre con¬ 
diţiile existenţiale prezente. Vom vedea unde va duce demon¬ 
straţia sa. 

9 

„Sferâi fireşte sfârsit nedându-să": ciclurile existenţiale 

"99 9 

actuale sunt imperturbabile, pentru că lumea este susţinută de 
Dumnezeu într-o mişcare necontenită: „pentru vecinica clătire/ 
de la neclătitul Călătoriu [Dumnezeu] să clăteşte". Dumnezeu 
este nemişcat, dar susţine lumea în mişcare continuă 805 . 

„Toate lucrurile fireşti,/ cu una şi singură a soarelui 
paradigmă" se pot înţelege corect, afirmă Şoimul, referindu-se, 
de fapt, la toate corpurile cereşti, a căror mişcare orbitală este 


805 Cf. Sfântul Maxim Mărturisitorul, Ambigua. Tâlcuiri ale unor locuri 
cu multe şi adânci înţelesuri din Sfinţii Dionisie Areopagitul şi Grigorie Teologul, 

trad. din gr., introd. şi note de Pr. Prof. Dumitru Stăniloae, în col. PSB, voi. 
80, Ed. IBMBOR, Bucureşti, 1983, p. 228. 

observabilă şi care nu ies vreodată de pe axa lor. Mişcarea lor nu 
are un scop anume de atins, adică un punct la care să ajungă şi 
în care să se oprească („în vreun punct a sterii lucrării sale/ loc 
de stare n-au aflat"), pentru că Dumnezeu le-a lăsat să execute 
această rotaţie permanent. 

Cantemir vorbeşte din două motive despre „a soarelui 
paradigmă": pentru că este mai uşor de observat, odată cu „mu¬ 
tările/ şi schimbările/ [pe care] vremilor pricineşte", dar şi pentru 
că această paradigmă „mare lumină/ celor ce cu înţelegere [a] [cu 

/V 

raţiunea] să slujăsc/ a lumina poate". In acelaşi chip, toate 
lucrurile se mişcă în timp, pe o orbită de Dumnezeu prevăzută, 
iar „ţenchiul [scopul] sfârşitului nu în socoteala fireştilor,/ ce într- 
a Izvoditoriului/ şi Pricinitoriului firii/ ieste". Raţiunea sfârşi¬ 
tului tuturor lucrurilor se află la Dumnezeu. 

Cei care au raţiune, se odihnesc de mişcarea faptelor lor 
„numai un ţenchiu şi hotar/ lucrurilor sale puind,/ la carile 
agiungând,/ precum la sfârşit au agiuns/ să cunoască". Adică se 
odihnesc dacă au ajuns să cunoască faptul că au atins sfârşitul 
dorit şi proniat lor de Dumnezeu. Din a face diferenţa între 
mişcarea raţională (îndeplinită de fiinţele raţionale) şi cea 
iraţională (executată de lucrurile iraţionale] se poate înţelege 
„deosăbirea zidirii şi a Ziditoriului". Creaturile lui Dumnezeu 
iraţionale se mişcă în mod firesc, după porunca Făcătorului lor, 
în mod instinctiv sau prin energia inoculată lor de harul 
dumnezeiesc, fără să aibă gândul sfârşitului sau al scopului 
pentru care execută o mişcare sau o acţiune. Numai o singură 
creatură pământească se aseamănă Creatorului şi „precum a 
poruncii firească socoteală,/ ase a sfârşitului fericirii şi nefe¬ 
ricirii,/ a binelui şi a răului său chibzuială/ şi adevătată hotărâre 
a cunoaşte poate". Pe această creatură, care este omul, un 
„dumnedzăiesc/ şi ceresc oarece (căruia suflet înţelegătoriu îi 

dzicem),/ în sine strălumineadză,/ carile, preste cele fireşti hotară 
râdicându-1,/ la cele metafiziceşti,/ ithiceşti/ şi theologhiceşti/ 
cunoştinţe îl povătuieste". 

9 9 r 9 9 

Cele raţionale, care se aseamănă lui Dumnezeu si Zidito- 
rului lumii, au drept slujitoare pe cele iraţionale şi care nu cunosc 
scopul sau sfârşitul faptelor lor. Cantemir exploatează aici 
filosofic calitatea aştrilor cereşti de a fi simboluri ale Luminii 

9 9 

dumnezeieşti, ca şi pe cea de a fi indicatori ai prefacerilor tem¬ 
porale: 


„Şi zise Dumnezău: «Facă-se luminători întru întă- 
ritura ceriului, spre luminarea pământului, ca să osebească 
între mijlocul zilii şi între mijlocul nopţii şi să fie în seamne 
si în vremi si în zile si în ani. Si să fie spre luminare întru 

9 9 9 9 r 

întăritura ceriului, ca să lumineze pre pământ». Şi să făcu 
aşa" (Fac. 1,15-16, Biblia 1688). 


/V 

In poezia lui Heliade (Anatolida ...), aştrii emit ecoul de lu¬ 
mină al cuvântului lui Dumnezeu, rostit către conştiinţele umane 

' 9 9 

din înaltul cerului: 

„Spre luminarea zilei, spre luminarea nopţii 
In firmament ne puse drept candele de aur. 

In templul său cel mare, 

A fi imagini însăşi nespusei Lui splendoare: 

Reprezentaţi pe Domnul, naraţi a Lui putere 
Şi gloria-I divină prin legea ce vă puse. 

Lumina vă e vocea, prin ea vorbiţi vederii; 
în cursul periodic vă exprimaţi cuvântul. 

Distingeţi între vară, distingeţi între iarnă. 
La timpi, la ani, la zile fiţi semne nemutabili: 
Aceasta va e legea. 

Armatelor de stele, străbateţi firmamentul. 
La veghiele voastre glorificaţi pe Domnul 

/V 

In tot nemărginitul, fiţi eho l-a Lui voce. 
Căci zice că e bine" 806 . 


După cum se poate observa, Heliade vorbeşte şi el - pe 
lângă faptul că aştrii sunt „imagini însăşi nespusei Lui 
splendoare" şi narează puterea Lui creatoare şi gloria Lui (cf. Ps. 
18, 1, VUL: „enarrant gloriam Dei") în toate veacurile - despre 
legea pusă de Dumnezeu în astre, ca să se rotească permanent şi 
să indice ciclurile naturale de vieţuire. Cantemir amintea rolul 

9 

acestora de a fi luminători ai conştiinţei, atunci când afirma că 
soarele „mare lumină/ celor ce cu înţelegere[a] [cu raţiunea] să 
slujăsc/ a lumina poate". Ambii autori au moştenit însă, în mod 
tradiţional, o cugetare ortodox-bizantină de veacuri, pe mar¬ 
ginea căreia inovează la nivel filosofic sau poetic. 

Chiar Şoimul recunoaşte acest lucru, glăsuind astfel în faţa 
Corbului: „să nu cumva [să] gândeşti că socoteala mea/ au fost 
noaî şi neaudzită filosofie/ să-mi vândz" 807 . El îşi explică astfel 
motivele disertaţiei sale: 

9 

„nici în zădar (precum mi să pare) 
cui şi în ce socoteala pricinii sfârşitului slujeşte 
în tot chipul chiar a-ţi arăta m-am nevoit. 


806 Cf I. Heliade Rădulescu, Poezii. Proză, op. cit., p. 218. 

807 Dimitrie Cantemir, Istoria ieroglifică, ed. cit., p. 327. 

ce mai vârtos de stepăna fiinţii tale 
aminte aducându-ti, 

9 7 

în statul [statutul] carile te afli, 
cu ce parte din fire 
şi cu ce parte mai mult decât din fire 
eşti alcătuit 

9 

si stăruit 

9 

să cunoşti 

9 

şi cunoscând îmbe [ambele] părţilor ale sale 
şi celea ce li să cuvin slujbe să orânduieşti, 
ca fietecarea pre calea 
şi orânduiala sa să m[e]argă 

(că cârma la corabie, 
zăbala la cal, 
socoteala la înţelegători 
sinonime sint). 

Deci trebuie să ştii, o, Coarbe, 
că pre o parte (precum mai sus am dzis), 
din fire, decât un atom din cele multe 
altăceva mai mult nu eşti, 

9 7 

iară pre altă parte, cu socoteala slujindu-te, 
lucrurilor tale un tenchiu 

9 

si loc însămnat 

9 

si hotărât 

9 

să pui. 

ca la acela vreodânăoară agiungând, 
spre odihnire să te aşedzi" 808 . 


Cu alte cuvinte. Şoimul i-ar fi reamintit Corbului că este „un 
atom" care se mişcă din voia lui Dumnezeu si că trebuie să caute 

9 9 

odihna celor cugetătoare, stabilind „un ţenchiu" (un scop, o fina¬ 
litate) lucrurilor sale. Şi, ca şi când şi-ar fi dat şi autorul seama că 
îndrăzneala Şoimului era cam mare în faţa Corbului, adaugă: 

„Toţi nişte atomuri putredzitoare 
sintem, 

toti din nemică în fiinţă 

9 9 

şi din fiinţă în putregiune 
pre o parte călători 
si trecători 

9 

ne aflăm. 

Una numai rămâitoare 
si în veci stătătoare 

9 

să tine si ieste, 

adecă sfârşitul [vieţii] carile în bunătate să plineşte. 

Căci din cea vie si vecinică 

9 

adevărată Socoteală [Dumnezeu-Cuvântul, Logosul, Raţiunea] 

începătura începăturilor 
si sfârşitul sfârşiturilor 

9 9 9 

purcede. 

Nici alt sfârsit bun si fericit 


808 Idem, p. 327-328. 

a să numi 
sau a fi 
poate, 

fără numai carile de la Dânsul începe, 
cu Dânsul mijloceadză 

/V 

si într-Insul să odihneşte" 809 . 

9 9 

/V 

In pasajul acesta par să rezoneze versuri din poemul Viiaţa 
lumii al lui Miron Costin: 

„Fum şi umbră sântu toate, visuri şi părere. 

Ce nu petrece lumea şi-n ce nu-i cădere? 

Spuma mării şi nor suptu cer trecătoriu. 

Ce e în lume să nu aibă nume muritoriu? 

Zice David prorocul: «Viiaţa ieste floare. 

Nu trăiaste, ce îndată ieste trecătoare». 

«Viierme sântu eu şi nu om», tot acela strigă /.../ 

Nu-i nimica să stea în veci, toate trece lumea, 

Toate-s nestătătoare, toate-s nişte spume. 

/V 

Tu, Părinte al tuturor. Doamne şi împărate. 

Singur numai covârşeşti vremi nemăsurate. /.../ 

Născându-ne, murim; murind, ne facem cenuşă 
Dintr-această lume trecem ca pentr-o uşă. 

Astăzi mare şi puternic, cu multă mărire: 

Mâine treci şi te petreci cu mare mâhnire. 


809 Idem, p. 328. 

în lut şi în cenuşă te prefaci, o, oame, 
în viierme, după care te afli în putoare. 
Ia aminte, dară, o, oame, cine eşti pe lume 
Ca o spumă plutitoare, rămâi fără nume. 

Una fapta, ce-ţi rămâne, buna, te leţeşte, 

/V 

In ceriu cu fericie în veci te măreşte" 810 . 

9 


/V 

In loc de: Ia aminte , o, Coarbe, cine eşti pe lume ..., Şoimul zice: 
„Toţi nişte atomuri putredzitoare/ sintem,/ toţi din nemică în 
fiinţă/ şi din fiinţă în putregiune/ pre o parte călători/ şi trecători/ 
ne aflăm./ Una numai rămâitoare/ şi în veci stătătoare/ să ţine şi 
ieste,/ adecă sfârşitul [vieţii] carile în bunătate [virtute] să pli¬ 
neşte". O „meditaţie asupra întregii condiţii umane" 811 ... 

Referindu-se la situaţia concretă a celor două monarhii, 
ilustrarea Şoimului este plastică şi totodată plină de patetism: 

„Acmu, dară, ia aminte şi pune în socoteală, 
a atâtea răscoale si tulburări 

9 

(cărora cu ce socoteală 
începătura le-ai făcut, nu ştiu) 
sfârşitul carile va să fie? 

9 

Si, de ieste vreunul, când si cum va să fie? 

Iată, amândoaî monarhiile 
din patru părţi s-au scuturat, 
iată, lucrurile publicăi noastre 


810 Cf. Miron Costin, Opere, ed. cit., p. 320, 323. 

811 Manuela Tănăsescu, Despre Istoria ieroglifică, Ed. Cartea Ro¬ 
mânească, Bucureşti, 1970, p. 47. 

spre groznică răzsipă [ruină] s-au plecat, 
râdicarea aşteptând, 
căderea ne soseste, 
unele altora s-au amestecat 
şi toate în tot chipul s-au strămutat. /.../ 

Vulturi ne-am tinut. 

Liliecii mai în trecutele dzile ne-au batgiocurit. 
Lei ne-am numit, 
tintarii si musitele ne-au obosit 

9 9 9 9 9 

si de toată ocara vrednici a fi ne-au arătat. 

9 

Celor mici şi slabi atocma să ne punem neputând, 
cu jiganiile mai mari 
si mai tari 

9 

de luptă ne-am apucat. /.../ 

De ieste dară la cineva 
începutul cu socoteala sfârşitului 
şi sfârşitul cu chiteala începutului 
împreunată, 

dintr-aceste mai sus pomenite 
culeagă. 

Mă rog, lucrurilor noastre 
ce sfârsit ieste să urmedze? 

9 

Precum rău şi prea rău ieste să urmedze 
şi cel cât de tâmp la socoteală 
va putea pricepe" 812 . 


812 Dimitrie Cantemir, Istoria ieroglifică, ed. cit., p. 328-329. 

Retorica este proprie literaturii bizantine, religioase sau 
istorice. Şoimul îl povăţuieşte pe Corb să renunţe la animozitatea 
sa la adresa Inorogului, pentru că neînţelegerile dintre con¬ 
ducători nu au adus decât vrajbă şi surpare celor două monarhii: 

„Copaciul pizmei, carile încă de demult 
strâmbe si cohâioase rădăcini, 

9 7 

lungi şi late crăngi au aruncat, 
din livada inimii tale 
de tot a-1 dezrădăcina 
şi peste prilazul [pârleazul] îngrăditurii 
afară a-1 lepăda 
ti să cade. 

9 

Că monarhiile acestea, 
precum din bătrânii noştri am audzit, 
şi istoriile, ca cu glasurile răpăosaţilor, 
nepărăsit ne povestesc 
si în toate ceasurile în urechi 

9 

ca dobele [tobele] 
şi ca clopotele 
ne răzsună, 

că nici odânăoară într-o omonie legate 
si una cu alta într-o inimă încleştate 

9 9 

multă vreme a trăi n-au putut. /.../ 

Şterge-ţi, rogu-te, ochii de pravul [praful] zavistiii, 

şi painjina pizmei 
de pre faţă îţi râdică.. ." 813 . 


813 Idem, p. 330, 332. 

/V 

Insă chiar aceste pagini dovedesc faptul că cel care este 
„după Istoriia ieroglificească cu numele Corb" ştia să asculte. Ceea 
ce alţii n-au răbdat...Dar această lungă disertaţie filosofică (mai 
bine zis teologică) nu este decât un...prolog al istorisirilor Şoi¬ 
mului către Corb. Urmează, aşadar, o relatare şi mai lungă, pe 
care, dacă o privim fără colaţionarea cu realitatea istorică - după 
cum ne-am obişnuit, de fapt, în demersul nostru - este o 
adevărată povestire fantastică, care pare a se înrudi, ca atmos¬ 
feră, cu basmele din Ţiganiada. E o forfotă de personaje care 
aleargă fiecare la vrăjitori care mai de care mai vestiţi şi mai 
puternici, pentru a împleti mreje în care să se prindă neprietenii. 

Şoimul susţine că toate au început după ce, 

„cu datoriia firii 814 , 

Monocheroleopardalis de pre pământ 
spre cele cereşti s-au luat. 

Inorogul, după lege, moştenitoriu stăpânirii 
părintelui său rămâind" 815 . 

Corbul „vreme aflând, pre jiganiia în neam cu prepus,/ 
adecă pe Vidră,/ tirăneşte asupra moştenirii Inorogului au 
pus" 816 . Inorogul, însă, „aflând mijlocul,/ pre Vidră din tirănie au 
lepădat/ şi pre Fii în locul moştenirii mai drepte/ au aşedzat" 817 . 

814 Aproape identic se exprimă Neculce, relatând acest moment: „Ş- 
au domnit puţin, nu deplin 8 ani, şi ş-au plătit şi el datoria după obiceiul 
acestei lumi", cf Letopiseţul, ed. cit., p. 104. 

A plăti datoria de obşte sau datoria lumească (adică a muri) reprezintă 
un mod de a vorbi pe care Neculce îl întrebuinţează şi cu alte ocazii în 
istoria sa (Idem, p. 35,161). 

815 Dimitrie Cantemir, Istoria ieroglifică, ed. cit., p. 335. 

816 Idem, p. 336 

817 Ibidem. 

Corbul „pre Fii din moşiia/ şi moştenirea sa/ scoţind,/ iarăşi 
pre tiranul. Vidra,/ în locul său au băgat" 818 . Apoi „veste la Corb 
sosi, aievea, /.../ precum Vidra/ cu tot de-adinsul le porunceşte 
[Bâtlanului şi Brebului]/ ca prin munţi mreji întindzând,/ pre la 
vrăjitori vrăji/ asupra Corbului să vrăjască" 819 . Aşa încât Corbul 
caută pace cu Inorogul, prin „Istoriograful Afrodiseu de la 
cetatea Deltii" şi „descântătoriul de la Lacul-Dracilor", însă, în 
acelaşi timp, vrea să pună epitrop, în locul Vidrei, o jiganie stră¬ 
ină, din Ţara îngemănată 820 . 

Prin „împleticite vicleşuguri" ale Corbului, „în curândă 
vreme toată monarhiia păşirilor/ mare răzsipa [ruina]/ şi 

/V 

prăpădeniia/ Filului şi a Inorogului aşteaptă" 821 . Insă „într-aceia 
vreme din părţile Mesopotamiii,/ un vrăjitoriu prea mare a vini/ 
să tâmplă/ (că părţile Persiii/ cu vrăjile şi maghiile vestite sint)", 
căruia Filul şi Inorogul îi cer ca „mreaje asupra Vidrii să le 
împletească" 822 . 


„La carea vrăjitoriul dzisă, 
precum în cale fiind, 
cinii de mreajea ca a aceia a împleti 
gata nu-i sint, 

iară la cetatea Deltii mărgând, 
fără greş, precum cererea le-a plini 
să giurui" 823 . 


818 Idem, p. 337. 

819 Ibidem. 

820 Cf. Idem, p. 338-339. 

821 Idem, p. 340. 

822 Idem, p. 341. 

823 Ibidem. 

Filul şi Inorogul nădăjduiau că îl vor atrage pe Corb de 
partea lor, însă acesta 

„pe bietele jiganii 
carile lângă dânsul era fugite, 
în taină chemând, 
brâncele în loc de peceţi să-şi puie 
şi un hirograf cu rugăminte 
la vrăjitoarea cea mare să trimaţă 
îi îndemna, 
ca, milostivindu-să, 
de supt tiraniia Vidrii 
să-i scoată. 

9 

Jigăniile, săracele, încredinţându-să 
şi după undelemnoase cuvintele lui 
muindu-să, 

ce în hirograf s-ar fi scris nu ştiia 
(că hirograful pre limba vrăjitoriului 
scris fiind, 

jigăniile nu o înţelegea, 
ce numai ce plăzmuit le tălmăciia, 
aceia ştiia). 

Iară într-adevăr mai mare jalobă [jalbă] 
asupra Filului decât asupra Vidrii 
să cuprindea 

şi precum uniia dintre dânsele epitropiia 
să isprăvască să ruga" 824 . 


824 Ibidem. 

Cuvintele undelemnoase care înmoaie inimile, dar care sunt 
mincinoase, le-a găsit Cantemir în Psaltire (Ps. 54, 24): 

„Muiară-să cuvintele lor mai mult decât neşte oloi 
[ulei] şi eale sânt săgeţ[i]" (Dosoftei, Psaltirea de-nţăles); 

„Muiară-să cuvintele lor mai mult decât untul-de- 
lemnul, şi eale sânt împroşcături" (Biblia 1688). 

Versetul fusese citat în slavonă si tradus de Miron Costin, în 

9 7 

Letopiseţul său: „Muiatu-s-au cuventele lor mai mult decât untu- 
de-lemn şi acele sânt săgeţi" 825 . 

Revenind la istoria Şoimului, 

„Deci Filul cu Inorogul puţinele dzile 
la cetatea Deltii zăbovindu-să, 
de pre semne începură a cunoaşte 
că mintea vrăjitoriului de o parte de lăcomie, 
iar de altă parte pentru a sa bezcisnicie 
ieste lovită, 

de vreme ce, precum neputinţa acoperindu-şi, 
ase vremea din dzi în dzi urnind, dzicea: 

9 7 

«Eu mreajea 
fără prepus voi împleti, 
numai nişte stele foarte trebuitoare 

9 

stau câni departe, 

carile peste puţine dzile apropiindu-să, 
lucrul după pofta voastră să va săvârşi»" 826 . 


825 Miron Costin, Letopiseţul Târâi Moldovei. De neamul moldovenilor, 
op. cit., p. 77. 

826 Dimitrie Cantemir, Istoria ieroglifică, ed. cit., p. 342. 

Aşadar, vrăjitorul dă vina pe stele...însă poezia trebuitoare 
nu-i lipseşte autorului nostru. Corbul îi întorsese vraja Inoro¬ 
gului... iar acesta, 

„îndată la vrăjitoriul cel mare ducându-să, 
de toate vicleşugurile, 
carile cu mita Corbului 
şi cu lăcomiia a altor vrăjitori i să gătesc, 

îi povesti 

şi precum cu toţii pre dinafară 
cu mâzda [camăta] otrăviţi fiind, 
sfat împreună au făcut 
ca cu descântecele 
si cu farmecele 

9 

rugămintelor să-l ademenească, 
ca mreaja asupra lui să împletească" 827 . 

Iar vrăjitoriul ce mare îl asigură: „adeverit să fii că,/ cursul 
stelelor şi vârtejirea ţircălamurilor [orbitelor] cereşti/ de-mi vor 
agiuta,/ în curândă vreme mreaje/ asupra Corbului voiu împleti/ 
şi aripile lui/ cu sămnul cel de biruinţă în mâna ta/ îl voi da" 828 . 
Şoimul îi reaminteşte, aşadar. Corbului, toată istoria vrăjmăşiei 
dintre el şi Inorog, adăugând că: 

„Ce nu atâta a lui ne voinţă 
ieste de vinuit, 

pre cât a ta mare norocire de fericit, 
că nu socoteala ta cea dreaptă, 

827 Idem, p. 343. 

828 Idem, p. 344. 

ce norocul lui cel împotrivnic 
şi strâmb până astădzi 
lucrurile în norocire t-au arătat. 

9 

Ce nu până într-atâta ieste de credzut 
fortuna norocului, 
o, Coarbe, carea, 
precum din bătrâni am audzit, 
numai aripi să fie având, 
dzic, 

iară nu şi picioare 
şi pe deasupra capului zburând, 
după cel norocit urmadză [urmează], 
iar de tot pe dânsul a să pune 
nici va, 

nici, de ar vrea, 
în ce să să sprijenească are 

(că cine cu aripile norocului a zbura 
i să pare, 

când în piatra stăruielii 
a să sprijeni va, 
atuncea 

precum nici picioare neclătite 
să nu fie având 
cunoaşte)" 829 . 

Din nou se observă cum Dimitrie Cantemir face apel la 
scrierile lui Miron Costin, în încercarea evidentă de a se înscrie 
în tradiţia românească literar-spirituală: 

829 Idem, p. 347. 

„Norocul la un loc nu stă, într-un ceas schimbă pasul 
Anii nu potu aduce ce aduce ceasul. 

Numai mâini şi cu aripi [are], şi picioare n-are, 
[Ca] Să nu poată sta într-un loc niciodinioare". 

(Viiaţa lumii) 830 


Miron Costin versifica această sentinţă extrăgând-o din 
propria traducere a unui fragment ( Graiul solului tătărăscu cătră 
Alexandru Machidon) din Alexandria cultă: 

„Aşa zic bătrânii noştri, tătarii, că norocul n-are 
picioare, numai mâini şi aripi. Cându-ţi pare că-ţi dă mânu- 
le, atunci si zboară" 831 . 

Dimitrie Cantemir cunoştea şi poemul Viiaţa lumii , dar şi 
traducerea lui Costin din Alexandria , după cum ne dovedeşte şi 
scurtul comentariu perifrastic prin care completează această 
sentinţă, în versurile care urmează. Autorul îsi învăluie însă 
împrumuturile metaforice, la tot pasul, recurgând la meta¬ 
morfoze stilistice ingenioase. Rezultatul lungului discurs al Şoi¬ 
mului este acela de a-1 fi făcut pe Corb „domirit şi domolit" 832 în 
privinţa Inorogului, încât porunca acestuia către vânătorii din 
munţi este „ca spre pace/ şi prieteşug a-1 întoarce/ să poată" 833 . 
Aşa încât partea a unsprezecea a Istoriei ne prezintă drumul 


830 Miron Costin, Opere, ed. cit., p. 321. 

831 Idem, p. 316. 

832 Dimitrie Cantemir, Istoria ieroglifică, ed. cit., p. 348. 

833 Ibidem. 

întoarcerii Fitului la epitropia sa şi tratativele de pace între cele 
două tabere: 


„Pre aceia vreme 
între dulăii carii în munţi să afla, 
una din păşiri 

(carea din cele supusă stepăna [treaptă] 
cea mai de sus ţinea), 
foarte credincioasă Corbului 
si a toată monarhiia 

9 

păşirilor dreaptă slugă era. 

Aceasta, porunca Corbului vădzind, 
mai mult într-alte socotele a sta 
nu să zăbăvi (căci pacea 
Inorogului tuturor dorită era), 
ce, îndată sculându-să, 
la un bun vrăjitoriu 
şi vechiu priietin al lor 
să dusă, pentru ca vrajea 
să ispitească 
de ieste cu putinţă 
de atâtea cumplite rane 
inima Inorogului a să vindeca" 834 ... 

Pasărea aceasta era Lebăda („căci aproape de moarte/ 
cântecul cel mai frumos au cântat"), iar răspunsul pe care ea îl 
primeşte de la vrăjitor este: 

„de acmu lucrul cu lineşte 
şi cu blândeţe ieste să ispitiţi. 


834 Idem, p. 349. 

Deci tâmplarea după pofta voastră 
de va ieşi, fericiţi sinteti, 
iară de nu, cu furtuna 
nu trebuie a vă lupta, 
ce după undele apelor 
vă ieste a va lăsa. 

Căci amintrile, 

toate vrăjile minciunoase sint 
şi când viţi nedejdui că mreajea 
asupra nepriietinului să împleteşte, 
atuncea voi într-însa învălătuciţi [înfăşuraţi] 

şi împleticiţi 
vă viţi [veţi] afla" 835 . 

Remarcăm - pe lângă metafora mării, la care autorul nostru 
a apelat foarte des - utilizarea termenului unde, ca în Psaltirea pre 
versuri, în loc de valuri mari/ înalte (despre care putem spune că 
Dosoftei l-a poetizat, i-a dăruit un loc important ca termen 
poetic). Şi tot de la Dosoftei a împrumutat Cantemir şi termenul 
ţine (ţânc) în loc de pui (după cum am precizat şi altădată 836 ): 

„Iară Inorogul, 
într-acea dată ştiind 

9 

precum acelui vrăjitoriu 
bobii nu-i prea îmblă 


835 Idem, p. 349-350. 

836 A se vedea Dr. Gianina Maria-Cristina Picioruş, Studiu despre Viaţa 
Sfântului Macarie Romanul, op. cit., p. 43, cf. 

https://www.teologiepentruazi.ro/2014/10/31/studiu-despre-viata- 

sfantului-macarie-romanul/. 

şi teiele îi sint câni împleticite, 
socoti ca în vremea slăbiciunii lui 
cu dânsul prieteşug şi cunoştinţă să facă /.../ 

La carile pre un dulăoaş, 
carile cu dânsul cunoştinţă avea, 

5 5 7 

trimasă (ţincuşorul acesta născut, 
crescut 

si asesi încărunţit 

5 5 5 5 

la oi era, 
ce si la bătrâneţe 

5 5 

de minte tot ţine era)" 837 . 

Tot Dosoftei, traducând Psaltirea, a transpus astfel Ps. 56, 5: 

„Trimis-au Dumnădzău mila Sa şi adevara Sa, ş[i]-au 
izbăvit sufletul mieu din mijlocul ţâncilor de leu" (Psaltirea 
de-nţăles). 

Si Ps. 103, 22: 

„Ţâncii leilor, scâncind să apuce şi să-ş[i] ceae de la 
Dumnădzău hrană sie". 

5 

Coresi foloseşte, în aceiaşi psalmi, pentru ţânci de leu, 
termenul „schimeni" 838 - din gr. crKupvoc;, LXX, iar Biblia de la 
Bucureşti (1688), în aceleaşi situaţii, spune: „pui de lei" şi „puii 


837 Dimitrie Cantemir, Istoria ieroglifică, ed. cit., p. 350. 

838 Cf. Coresi, Psaltirea slavo-română (1577) în comparaţie cu Psaltirile 
coresiene din 1570 şi din 1588, text stabilit, introducere şi indice de Stela 
Toma, Ed. Academiei RSR, 1976, p. 241, 434. 

de lei". A discutat aceste aspecte şi Al. Andriescu, care consideră 
că „schimeni", din tipăritura coresiană, provine din slavonă 839 . 

Revenind la textul Ieroglificei, „ţincul cel bătrân" interme¬ 
diază întâlnirea Inorogului cu vrăjitorul, care îi propune a face 
„pace cu Corbul" 84 °, de care acesta încă se îndoieşte, căci 

„precum să dzice cuvântul 
(glasul cucului din glasul pupădzii nedeosăbind), 
totdeauna urechile sale 
cătră cuvintele mele 
surde 

şi de tot astupate 
s-au tinut" 841 . 


însă neaşteptatul se produce, căci vânatul se întâlneşte şi 
convorbeşte cu vânătorii săi: 

9 

/V 

„In scurt, să dzicem, 
vrăjitoriul dintr-îmbe părţile atâta 
de cu osârdie s-au nevoit, 
cât s-ar putea dzice 
că focul cu apa ar fi adunat 
şi ceriul cu pământul ar fi împreunat, 
de vreme ce într-aceiasi dzi, 
pre Lebădă şi pre dulăii vânători acolea 
aducând, 

cu Inorogul a să videa 


839 A se vedea: Al. Andriescu, Psalmii în literatura română, Editura 
Universităţii „Alexandru Ioan Cuza", Iaşi, 2004, p. 123-125. 

840 Dimitrie Cantemir, Istoria ieroglifică, ed. cit., p. 351. 

841 Ibidem. 

şi prin câtăva vreme a să vorovi [vorbi] 
i-au făcut. 

Ce-i încoace si încolea, 
tractatele pentru pacea la mijloc puind, 
unii trăgea, 
alţii împingea, 
iară ceva de adevăr 
şi de folos nu să alegea. 

Deci cu toţii lucrurile ase împletecite 
si încurcate 

9 

vădzind 

(că[ci] când cineva 
adevărului a să îndupleca 
nu va, 

încurcătura minciunilor 
nu cu lesne de dezlegat 
să înnoadă), 

soroc vrajbei în 25 de ani pusără" 842 . 

Aşadar, se pun, totuşi, temeliile păcii. Observăm, însă, din 
nou, că Dimitrie Cantemir are un fel colorat de a povesti, înţesat 
de parafraze, aluzii, comparaţii sau caracterizări, pe care îl vom 
întâlni mai târziu la Creangă. Formulele introductive ne întăresc 
această impresie: „în scurt să dzicem", „ce-i încoace şi încolea" 
(la Creangă: „scurt şi cuprinzător", „scurtă vorbă" 843 etc.). 

In Istoria lui Cantemir, caierul vrăjilor se mai domoleşte şi 
vrăjile mai tac o vreme: 


842 Ibidem. 

843 Ion Creangă, op. cit., p. 178,189. 

/V 

„Intr-aceasta vreme de armistiţie [armistiţiu] 
vrajea vrăjitoriului mijlocitoriu 
asesi de tot să închisă. 

9 9 

Iară povestea pricinii era 
că vrajitoriul cel mare 
cu farmecele sale 
atâta putere agonisisă, 
cât pre toate vrăjile 
mute întorcând, 
singur el numai, când, 
ce si cui vrea, 
vrăjiia" 844 . 

Pe neaşteptate însă, „ca ciuperca din gunoiu" 845 , răsare un 
vrăjitor mare, de care toţi se tem. Corbul îl trimite pe Uliu (Uleul) 
negociator în locul Lebedei, care „la cuibu-şi s-au înturnat,/ unde 
nu preste multe dzile/ versurile încheindu-şi/ cântecul ş-au să¬ 
vârşit" 846 . 

9 

„în dzilele acestui vrăjitoriu 
Filul şi Inorogul 
mare întrare si ieşire aflară, 
de carea nepriietinii macar 
cum ştire a lua nu putură" 847 . 

Găsim iarăşi o parafrază (cum adesea se întâmplă în Istoria 
ieroglifică) a unei expresii biblice: 


844 Dimitrie Cantemir, Istoria ieroglifică, ed. cit., p. 352. 

845 Ibidem. 

846 Idem, p. 353. 

847 Ibidem. 

„Eu sânt uşa: pren Mine de va întră neştine, mântui-se- 
va. Şi va întră şi va ieşi, şi păşune va afla" (In. 10, 9, Biblia 
1688). 

Intrarea şi ieşirea indică, aşadar, marea trecere pe care o are 
cineva pe lângă o persoană de rang înalt: aceasta este decriptarea 
lui Cantemir. Cu alte cuvinte, a intra şi a ieşi prin uşa Hristos, 
din versetul de mai sus, semnifică, dacă urmărim dezlegarea lui 
Cantemir, a avea mare îndrăzneală la Dumnezeu, în rugăciune, 
a fi intim cu Domnul. 

Filul şi Inorogul având, deci, intrare şi ieşire la noul vrăjitor, 
lucrurile se schimbă din ce în ce mai mult în bine, în favoarea lor. 
Acum, se întoarce roata şi acest vrăjitor începe să împletească 
mreji pentru Corb şi pentru Struţocămilă. Iar 

„mreajea asupra Strutocamilii 
mai pre iuşor fiind a să împleti 
(macar că pre amândoaî deodată 
vrăjitoriul le începusă), 
acmu gata Filului să o dea 
pre vrăjitoriu îndemnă. 

Filul, luând mreajea, 
până în dzece dzile 
pre Strutocamilă vână. /.../ 

După ce Strutocamila în mreaje să prinsă, 
la Grumadzii Boului o adusără. 

Iară Fupul, Ciacalul şi alalţi 
carii partea Filului ţinea, 
până la vinirea Filului, 
lucrurile monarhiii dobitoacelor 

a chivernisi începură 
şi pe jigăniile carile să împrăştiiasă, 
până la vinirea Filului, 
iarăşi la locul său le adunase, 
fără numai Guziul Orb si Hameleonul, 
în fuga lor rămâind, 
ca cum sămânţa răutăţilor 

9 9 

si tulburărilor 

9 

într-alţii de ar pieri, 
într-aceştea să să păzască" 848 . 


Filul, care „epitropiia dobitoacelor/ de la vrăjitoriu luase" 849 , 
în locul Struţocămilei, „la locul epitropiii sale să dusă" 850 . Hame¬ 
leonul, „organul răutăţii" 851 , are tupeul de a-şi cere scuze (cu 
ipocrizie, desigur) şi de a încerca să facă pace cu Inorogul, printr- 
un intermediar. Acesta îi răspunde: 

„primejdiile carile am tras 
voii norocului mieu le dau, 
carile, până împotrivă îmi va merge, 
încă mulţi Hameleoni să vor izvodi. 

9 

Iară el acmu să ştie că acestea toate 

9 

ca cum nu mi le-ar fi pricinit, 
ase le-am luat 

9 


848 Idem., p. 353, 356. 

849 Idem, p. 354-355. 

850 Idem, p. 360. 

851 Idem, p. 359. 

si ca cum nu mi le-ar fi făcut, 
ase le-am uitat. 

9 

El, cu trup, cu suflet, 
vicleşug şi cu stat, 
cu fapt, 
răutate ieste. 

Deci în care parte mă voi uita? 

Si căriia iertăciune 

5 

sau izbândă să dau 
sau să iau? 

Agiunge-i lui, o, Plotune, 
singur sie 
si lucrătoriu 

9 

si izbânditoriu 

9 

să-si fie 

9 

(că cu vreme celea 
ce din singure faptele rele 
ochiul dreptăţii izbândeşte 
şi răsplăteşte, 
nici voia împotrivnică, 
nici mâna vrăjmăşască 
mai cu asupră a afla 
poate). 

Iară pentru leacul ce mă întreabă, 
îi vii spune că altăceva mai mult nu ştiu, 
fără numai visul carile odânăoară 
dzic să fie visat, 

precum ieste şi precum adevăraţilor onirocriţi 

să cade să-l tâlcuiască 
(că cine spune minciuna, 
întâi obrazul îsi rusineadză, 
iară mai pre urmă 
sufletul îşi ucide). 

Iară cela ce oaî de vipere bea 
puii prin pântece cu mari chinuri naşte, 
precum şi el, giurământurile înghiţind, 
pântecele sufletului despicându-i, 
pre unde nici să gândeşte, 
pre acolo în ocara a toată lumea 
vor să-l scoată. 

5 

Aşijderea, 

a sulemendritii învăţături, 
carea spre înghiţirea oaâlor viperii le-au îndreptat, 
pofta răutăţilor spre vicleşugul 
şi călcarea dreptăţii aducându-1, 
cele de apoi mai rele decât cele dintâi i-au arătat, 
că [ci] când prin spinii şi deasă pădurea visului îmbla, 
umbra necunoştinţii îl acoperiia 
si soarele adevărului nu-1 videa, 

căci între doaî împotrivnice chipuri 
cu cuvinte împleticite îmbla, 
umbra minciunilor precum lumina 
dreptăţii va astupa 
i să părea. 

Iară când lângă para focului să apropie, 
atuncea la ivala 
vicleşugurilor sosind, 
de la pământ până la nuări, 
adecă preste toată lumea cu mari sunete, 
vestea răutăţii lui au ieşit. 

9 9 

Inorogul precum în munte înalt şede 
prin vis i să părea, 
iară acmu în bună nedejde stăruit, 
unde vicleşugurile lui a agiunge nu pot, 
cu lineşte viaţa îşi petrece. 

Pasirea neagră (carea Corbul ieste) 
cu neprietiniia în cap a i să pune neputând, 
din mândria sa gios cădzind, 
la pace să pleacă. 

Iară Hameleonul, în groapa carea 
singur au săpat, 
într-aceiaşi singur au cădzut; 
precum odânăoară pre mine 
fălcilor crocodilului nevinovat 
mă vândusă, 
ase acmu acelaşi crocodil, 
în fălci ţiindu-1, nu-1 înghite, 
ce-1 suge, 
nu-1 amestecă, 
ce-1 încolţeşte. 

9 9 

După aceasta, sfârşitul şi izbânda dreptăţii 
în curând să aşteaptă, 
ca ce au sămănat, aceia să secere. 

si ce s-au aşternut, 
pre aceia să să culce" 852 . 

Acestea sunt spuse cu referire la visul Hameleonului, pe 
care numai „adevăraţii onirocriţi să cade să-l tâlcuiască", Inoro¬ 
gul fiind, aşadar, un adevărat onirocrit (judecător/ înţelegător al 
viselor). în Scriptură avem exemplul Sfântului Iosif Patriarhul, 
cel ce a dezlegat visele faraonului şi a devenit apoi guvernator al 
Egiptului. „Ce au sămănat, aceia să secere" reprezintă o altă 
parafrază biblică, a unui verset (Osea 8, 7), la care Cantemir a 
mai făcut apel şi altădată, după cum am arătat altundeva, mai 
sus. Iar în ceea ce priveşte expresia biblică „în groapa carea 
singur au săpat,/ într-aceiaşi singur au cădzut", despre care am 
mai vorbit în alt context 853 , reproducem aici comentariul lui Al. 
Andriescu: 


„Atât de legat de textul Bibliei în Divan , cu un accent 
deosebit pus pe psalmi, doar la şase ani de la tipărirea 
primei sale cărţi, Dimitrie Cantemir îşi schimbă radical 
atitudinea faţă de această sursă (n. n.). Istoria ieroglifică, 
încheiată în 1705, este practic lipsită de citate biblice (s. n.). 
Editorii textului, în excelenta ediţie academică, Dimitrie 
Cantemir, Opere complete, IV, îngrijită de Virgil Cândea, 
identifică, într-un remarcabil efort pe care îl face Nicolae 
Stoicescu, autorul unor note minuţioase, surse mai nume- 


852 Idem, p. 359-360. 

853 A se vedea cartea noastră. Epilog la lumea veche, voi. I. 1, ediţia a 
doua, op. cit., p. 138-139, cf. 

https://www.teologiepentruazi.ro/2014/01/ll/epilog-la-lumea- 

veche-i-l-editia-a-doua/. 

roase din Noul Testament, si doar câteva din Vechiul 
Testament, cum ar fi de exemplu Pildele lui Solomon. 

Psaltirea este menţionată indirect doar cu formularea 

9 

devenită populară, «Cine sapă groapa altuia cade singur în 
ea» e cu trimitere la Pilde 26, 27, la care se adaugă, în nota 
947, o observaţie de reţinut în legătură cu circulaţia acestui 
proverb în literatura română, de la învăţăturile lui Neagoe 
Basarab, până la cronicari: N. Costin, pseudo-Muste, I. 
Neculce, Radu Greceanu, Zilot Românul şi Dosoftei" 854 . 


în primul rând, am demonstrat, în studiul nostru de faţă, că 
apelul lui Dimitrie Cantemir la Psaltire şi la Scriptură, în general, 
este de natură mult mai amplă şi mai complexă decât s-a crezut 
până acum. Căci, deşi nu mai avem citate scripturale, ca în Divan, 
ci parafraze, care, e adevărat, sunt mult mai greu de identificat, 
ele sunt totuşi foarte numeroase (după cum am dovedit) în 
cuprinsul Ieroglificei şi constituie nuclee cognitive şi poetice deo¬ 
sebit de semnificative. 

Am descoperit, deci, pe parcursul exegezei noastre, 
nenumărate exemple care infirmă ipoteza - cu totul eronată - că 
„Dimitrie Cantemir îsi schimbă radical atitudinea fată de această 
sursă [Scriptura]". Din cercetarea noastră rezultă că autorul şi-a 
păstrat intactă vechea atitudine, numai că a implementat-o la un 
alt nivel de scriitură, în care fraza scripturală, poetică sau pare¬ 
miologică, este întreţesută în text. Şi totuşi, operaţia nu este cu 
totul nouă, pentru că există stilizări ale citatului biblic chiar şi în 

/V 

Divan, care „fac de nerecunoscut sursa biblică" 855 . înclinaţiile 


854 Al. Andriescu, Psalmii în literatura română, Editura Universităţii 
„Alexandru Ioan Cuza", Iaşi, 2004, p. 97-98. 

855 Idem, p. 102. 

profilate în Divan sunt desăvârşite, la nivel literar, în Istoria 
ieroglifici l..Până la sfârşitul cărţii nu mai există multe pasaje care 
să ne atragă atenţia prin lirism sau poezia lor interioară. Autorul 
se concentrează asupra tratativelor de pace care se poartă între 
cele două tabere şi care nu au prea mult suflu poetic. 

Ne-a reţinut totuşi atenţia, în capitolul al 12-lea al cărţii şi 
ultimul (mai scurt decât celelalte), o splendidă alegorie din 
prologul Camilopardalului: 

„Că duhurile muritorilor asemenea sint 
vânturilor clătitului aier, 
carile şi plăcut, 
şi împotrivă 
a sufla pot. 

Inimile corăbii 

pre nestătătoare lucrurile tâmplărilor 
ca pre umerile mărilor 
plutesc, 

sfârşitul lucrurilor liman, 
intrarea la liman, 
aflarea linestii 

9 

şi scăparea din furtună 
ieste. 

Deci precum adese s-au vădzut 
că, cu nepaza cârmaciului 
si cu lenevirea corăbierilor, 
acmu în sinul limanului întrati fiind, 
aceia pat [păţesc], 

de carea între groznice undele valurilor 
au scăpat. 

/V 

Intr-acesta chip şi lucrurile voastre, 
ca un vas de multe valuri 
şi din multe părţi izbit şi strânciunat [zdruncinat], 
acmu la limanul adăpostirii 
si la linestea odihnirii 

9 9 

să fie agiuns socotesc. 

Cea mai multă primejdie, 
precum să vede, au trecut. 

Rămas-au acmu ca în adăpost, 
pentru paza vivorului, 
fierul să să arunce, 
pândzele să să învălească, 
funele să să întărească 
şi vasul, cu nerumpte odgoane, 
la margine legându-să, 
să să sprijenească, 

ca nu cândailea, despre uscat 
vivorul duhurilor fără veste scornindu-să, 
iarăşi mările odată călătorite 

9 

si valurile mai denainte trecute 

9 

a le poftori să silească, 
unde de nu cea de tot prăpădenie, 
însă cea mai rea decât cea dintâi primejdie, 
poate să să tâmple. 

Iată, deoparte. 

Inorogul singur cârmaciu, 
singur vasul voii sale încotro ar pofti 
a-1 porni 
ştie şi poate. 

carile, în liman intrând, 
cu ce odgon şi la ce stâncă vasul s-ar lega, 
singur din sine voii 
şi alegerii noastre au lăsat. 

Deci despre aceasta parte 
fără prepus sint 
că în adăpostul odihnii 
vasul inimii sale, 
fără nici o primejdie, 
cu groase odgoane, 
cu tari funi 

si la credincioase locuri 

9 

să va lega, 

unde, neclătit rămâind, 
vivor cât de repede, 
furtună cât de mare 
şi holbură cât de năprasnă a-1 mai urni 
nu va putea 

(că mai pre lesne ieste vântului 
o mie de odgoane a rumpe 
şi o mie de fiiară a smulge, 
decât sufletului cinstei purtătoriu 
din cuvântul dat a să întoarce). 

Acmu, dară, lucrul rămâne 
că, de vreme ce vasul Corbului 
prin epitropie ieste să să chivernisască, 
carile dintre voi ar fi acela carile 
voie slobodă şi toată puterea să aibă 
ca la locul ce vom cunoaşte noi 

9 

că-i mai de credinţă, 
cu funea carea vom dzice că-i mai tare 
şi cu fierul carile vom pricepe că-i mai de nedejde, 
acolo şi cu acelea să să lege 
şi să să priponească. 

Deci carile epitropiia navarhului ar avea 
să mi să arete, 

ca cu acela cuvintele obstindu-mi, 
celea ce spre sfârşitul lucrului 
ar căuta să vorovască" 856 . 


Cantemir apelează din nou la metaforele marine, care au 
născut atâtea pagini poetice în Istoria ieroglifică. Magnifică este 
imaginea în care apar „inimile corăbiii" care plutesc pe undele 
întâmplărilor vieţii „ca pre umerile mărilor". Este vorba, de fapt, 
despre corăbiile inimilor - şi mai departe Cantemir aminteşte de 
„vasul inimii" -, însă inversiunea oferă un plus de efect poetic. 

Imaginea poetică a vasului inimii i-a fost sugerată tot de 
Scriptură: 


„Şi în casă mare nu sânt numai vase de aur şi de argint, 
ce şi de lemn şi de pământ; şi unele sânt de cinste, altele spre 
necinste. Deci, de va curăţa neştine pre el de eale, fi-va vas 
spre cinste svinţit şi de bună treabă Stăpânitoriului, la tot 
lucrul bun fiind gătit. Iar de pohtele ceale tinereşti fugi şi 
goneaşte [aleargă după] direptatea, credinţa, dragostea, 
pacea, cu ceia ce cheamă pre Domnul den curată inemă" (II 
Tim. 2, 20-22, Biblia 1688). 


856 Dimitrie Cantemir, Istoria ieroglifică, ed. cit., p. 369-370. 



635 


Vasul inimii trebuie să fie curat, pentru a fi de folos 
Stăpânului care l-a creat. Sfântul Pavlos pomenea, de asemenea, 
despre Olarul care face, după voia Sa, „vase de urgie" şi „vase de 
milă" (Rom. 9, 21-23). Cantemir extrapolează semnificaţiile şi 
preschimbă vasul în...corabie, imaginând cum „inimile coră¬ 
bii [lor]" plutesc „pre umerile mărilor". Aici, alegoria priveşte o 
situaţie în care furtuna mării a fost depăşită şi corăbiile inimilor 
au aflat liman, însă nu unul definitiv, existând primejdia ca 
uraganul să se stârnească din nou, „vivorul duhurilor fără veste 
scornindu-să". Credem că, în aceste compoziţii, experienţa celui 
care a putut admira atâta timp Bosforul şi Marea Mediterană se 
împleteşte cu recursul la tradiţia literară. 

/V 

In Psaltire - după cum arătam şi altădată - există această 
metaforă duhovnicească care ilustrează primejdia înecului (faţă 
de care considerăm că nici Bacovia, mai târziu, nu a rămas 
insensibil): 


„Mântuiaşte-mă de glodişte ca să nu mă înglod, 
izbăveaşte-mă de [cei] carii nu mă pot vedea şi de adâncile 
[adâncurile] apelor. Să nu mă înneace volbura apei, nice să 
mă soarbă adâncul, nice să-ş[i] sloboadze preste mine puţul 
rostul său [să nu-şi reverse peste mine adâncul gura sa]" 
(Dosoftei, Psaltirea de-nţăles, Ps. 68,18-19); 

„Strigat-am în grijea mea spre Domnul, Dumnădzăul 
mieu, şi audzitu-m-au. Din pântecele iadului, vaetul meu, 
audzit-ai glasul mieu. Aruncatu-m-ai într-adâncul inemii 
mării şi păraoă încongiurară-mă. Toate nălţările Tale şi 
valurile Tale preste mine trecură. [...] Vărsatu-s-au apă pănă 
la sufletul mieu, prăpastia [abisul] încongiuratu-m-au cea 
mai de-apoi" (Idem, Rugăciunea Sfântului Iona din chit 857 ). 


857 Cf. Dosoftei, Psaltirea de-nţăles, op. cit., p. 680. 

De aceea este nevoie de un navarh priceput, care să ştie să- 
şi cârmuiască vasul inimii sau corabia sufletului, pentru că viaţa 
noastră pluteşte „pre nestătătoare lucrurile tâmplărilor", care, 
pornindu-se furtuni mari, pot să ne răstoarne şi să ne scufunde. 

/V 

In Psaltirea în versuri a lui Dosoftei, versetele pe care le-am 
reprodus puţin mai sus au născut o splendidă poezie: 

„O, Dumnezău Svinte, Tu mă scoate 
De puhoi de ape, toi [tumult] de gloate, 

Ce-m[i] vine la suflet, şi de gloduri 
Cu pâcle adânci, fără poduri. 

Că sunt încungiurat de adâncuri. 

De mă trage vivorul la smârcuri [vâltori]. 

Strigând mi-au venitu-mi ameţeală, 

Mi-au amurţât limba-n osteneală. /.../ 

Nice să laş[i] să m-afunde tina. 

Ce să rădici de pre mine vina. 

Şi să scap de cine mi-s cu greaţă 
Şi de genuni adânci, line-n faţă. 

Vivorul apei să nu mă tragă. 

Să mă-nghiţă genunea cea largă, 

Nice smârcul buza să-ş[i] descheie 
Să mă soarbă si să să încheie". 

9 

/V 

In vremea lui Cantemir, la alegorii marine recurge adesea şi 
Sfântul Antim Ivireanul, ca spre exemplu în acest pasaj: 


„Pentru care lucru mie mi se pare a fi 

Părinţii cei de demult 

9 

asemenea acelora pre carii îi ia 
si-i învăluiaste 

9 9 

furtuna cea de noapte pre mare 
si văd lumină oare unde, 
departe, 

într-un loc de nădejde pusă, 
spre care silesc 
să o ajungă cei învăluiţi; 

si adese cu ochii 

9 

cătră dânsa privesc 
şi pânzele le îndreaptă 
ca să meargă (din cât pot) într-acolo; 
si aceia, 

9 ' 

de nu pot amintrilea, 
cu ochii si cu sufletul 

9 

o cuprind" 858 . 

Inorogul, „singur cârmaciu", care îşi conduce către adăpost 
„vasul inimii sale", ne trimite cu gândul şi la aceste versuri ale 
lui Emil Botta: „Ce mi s-a făcut corabia,/ ce s-a ales de corabia 
mea?/ Eu, tandru cârmaci,/ spre Arcturus cel aspru îndreptat-am 
corabia,/ luminat de Stea" (Singurătatea a VII-a) 859 ... 

858 Antim Ivireanul, Opere, ed. cit., p. 110-111. 

859 Iniţial, am scris această carte pe platforma noastră online, pe 
episoade, între 13 iulie 2014 (când am editat primul articol dintr-o serie 
lungă de 58, aici: https://www.teologiepentruazi.ro/2014/07/13/creatori- 
de-limba-si-de-viziune-poetica-in-literatura-romana-dimitrie-cantemir- 
1/) şi 14 iunie 2015 (ultimul articol: 

https://www.teologiepentruazi.ro/2015/06/14/creatori-de-limba-si- 

de-viziune-poetica-in-literatura-romana-dimitrie-cantemir-58/). 

Ulterior, am publicat-o în două volume: 

Creatori de limbă şi de viziune poetică în literatura română. Dimitrie 
Cantemir, voi. 2. 1, Teologie pentru azi. Bucureşti, 2015, cf. 

https://www.teologiepentruazi.ro/2015/01/08/creatori-de-limba-si- 
de-viziune-poetica-vol-2-1/ şi 

Creatori de limbă şi de viziune poetică în literatura română. Dimitrie 
Cantemir, voi. 2. 2, Teologie pentru azi. Bucureşti, 2015, cf. 

https://www.teologiepentruazi.ro/2015/07/07/creatori-de-limba-si- 

de-viziune-poetica-vol-2-2/. 

Posteritatea literară a lui Dimitrie Cantemir 860 


Curtius scria în prefaţa lucrării sale: 

„Cartea mea nu s-a născut din scopuri pur ştiinţifice, ci 
din grija pentru păstrarea culturii occidentale. Ea reprezintă 
o încercare de a evidenţia cu metode noi unitatea unei 

9 

/V 

asemenea tradiţii în timp şi spaţiu. In haosul spiritual al 
contemporaneităţii a devenit necesar şi totodată posibil a 
demonstra această unitate" 861 . 

Credem că îi putem împrumuta atât cuvintele, cât şi 
dezideratul, aplicându-1 la situaţia literaturii române, pentru că 
şi la noi a venit timpul, în haosul spiritual al contemporaneităţii, 
de a demonstra unitatea tradiţiei literare româneşti în timp şi 
spaţiu, din epoca veche până în cea modernă, organicitatea aces¬ 
tei literaturi şi falsitatea grosolană a teoriilor care expediază 


860 Articol publicat mai întâi aici: 

https://www.teologiepentruazi.ro/2013/02/17/posteritatea-literara- 
a-lui- dimitrie-cantemir-1 /, 

https://www.teologiepentruazi.ro/2013/02/18/posteritatea-literara- 
a-lui- dimitrie-cantemir-2/, 

https://www.teologiepentruazi.ro/2013/02/26/posteritatea-literara- 

a-lui-dimitrie-cantemir-3/. 

861 Ernst Robert Curtius, Literatura europeană şi Evul Mediu latin, în 
româneşte de Adolf Armbruster, cu o introducere de Alexandru Duţu, Ed. 
Univers, Bucureşti, 1970, p. 7. 

literatura noastră veche într-un gulag unde să nu deranjeze 
„mult iubita şi stimata" ideologie directoare care n-are nevoie de 
nicio istorie şi de nicio tradiţie şi care s-ar dispensa de ele fără 
regrete, ba chiar cu jubilaţie. 

Luăm ca exemplu cazul lui Dimitrie Cantemir, considerat 
uneori, pe nedrept, a nu fi avut vreo influenţă asupra dezvoltării 
ulterioare a literelor româneşti. Deşi am fi putut foarte bine să îl 
alegem pe Dosoftei ca exemplu şi poate că o vom face cu altă 
ocazie. 

Autorul Divanului şi al Istoriei ieroglifice deschide o acoladă 
a secolului al XVIII-lea literar românesc care cuprinde scriitori de 
marcă (Antim Ivireanul, Nicolae Costin, Ion Neculce) şi care se 
încheie cu Ion Budai-Deleanu, cu a cărui operă debutează literar 
secolul următor, dar care se înscrie de fapt tot în perioada veche 
a literaturii române. Faptul că opere fundamentale ale epocii 
vechi, aparţinând acestor scriitori, au văzut lumina tiparului 
târziu (mai puţin Divanul), a oferit un aşa-zis argument puternic 
de a contesta justeţea unui interes critic susţinut, celor care caută 
cu orice preţ motive de a nedreptăţi o epocă pe care vor să o 
păstreze într-un sector periferic. Aceşti autori, prin urmare, au 
parte cel mai adesea de preţuire ca genialităţi insulare, fără a li se 
recunoaşte urmări concrete în renaşterea modernă a literaturii 

9 9 

române. 

Istoria ieroglifică este scoasă din orice discuţie, întrucât a luat 
calea exilului împreună cu autorul ei. Orice tip de preocupări 
literare şi culturale, într-un secol, mărturisesc prezenţa unui 
climat cultural anume şi asigură propagarea acestuia, indiferent 

dacă investigaţii critice ulterioare stabilesc o influenţă concretă 
sau nu asupra generaţiei următoare. 

Iar, pe de altă parte, problema influenţelor este cât se poate 
de spinoasă, existând atâtea cazuri notabile în literatura uni¬ 
versală, în care ele nu pot fi detectate imediat sau cu acurateţe, 
deşi este vorba de genii ale literaturii şi de capodopere, care însă 
nu au „născut" neapărat urmaşi literari sau a căror influenţă s-a 
manifestat târziu 862 . Studiul operelor literare din epoca veche a 
trenat şi aşa destul de mult, încât ni se pare absurd să inventăm 
şi să invocăm la nesfârşit reticenţe pentru a le lăsa mai departe în 
umbră. 

Pentru a dezbate posteritatea literară a lui Dimitrie Can- 
temir este nevoie să urmăm două trasee oarecum diferite. Si 

5 

aceasta pentru că vorbim, pe de o parte, de o continuitate literară 
cu scriitori precum Budai-Deleanu sau Eminescu, care este une¬ 
ori frapantă, dar care se explică (mulţumitor) doar prin existenţa 
unei tradiţii literare comune si a unui sens de evoluţie intuit de 

5 5 5 

toţi, iar, pe de altă parte, putem constata o reală influenţă literară 
târzie asupra unor poeţi precum Emil Botta, Nichita Stănescu 
(care nu se sfieşte să îl elogieze pe Cantemir ca cel mai mare poet 
modern al literaturii române) şi, poate, chiar şi Ion Barbu, al cărui 
ermetism de limbaj are multe în comun cu ieroglifările cante¬ 
mir ene. 

Nu cunoaştem, de asemenea, să fi existat vreo iniţiativă de 
a izola opera paremiologică a lui Cantemir, din Istoria ieroglifică, 
şi de a o compara cu cea a lui Iordache Golescu sau cu exerciţiul 


862 A se vedea Idem, p. 263. 

similar semnalat de critica literară la Ion Neculce, Budai-De- 
leanu, Nicolae Filimon şi Ion Creangă. 

Edgar Papu făcea cândva afirmaţia că Dimitrie Cantemir se 
numără printre preromantici şi că, în Istoria ieroglifică, 

„Cantemir se afirmă ca unul din primii şi cei mai 

compleţi precursori ai romantismului european" 863 . 

La începutul secolului al XVIII-lea, Cantemir este un 
precursor al romantismului european şi această situaţie trebuie 
studiată cu multă atenţie. Ceea ce însă nu ne propunem acum. 

Argumentul negativ că Istoria ieroglifică nu a fost tipărită 
decât târziu nu are nicio importanţă, atâta timp când obiectul 
demonstraţiei critice este (trebuie să fie) genialitatea şi forţa 
creatoare anticipativă a principelui român în raport cu dezvol¬ 
tarea ulterioară a literaturii europene şi nu naşterea unei şcoli sau 
a unui curent stilistic. 

La sfârşitul aceluiaşi secol al XVIII-lea se manifestă în 

9 9 

literatura noastră (părtaş din păcate la aceeaşi soartă ingrată a 
publicării tardive) un alt scriitor care poate fi considerat 
preromantic (poate mai mult în interiorul literaturii române 
decât în raport cu fenomenul literar european, cu care se sincro¬ 
nizează în absenta unui Lovinescu care să teoretizeze feno- 

9 

menul): Ion Budai-Deleanu. Acesta a studiat proza lui Varlaam 
(Cazania), Ureche, Costin (Letopiseţele) şi Dosoftei (Vieţile Sfinţilor) 

863 Edgar Papu, Poezia lui Eminescu, ediţia a Il-a revăzută şi adăugită, 
Ed. Junimea, Iaşi, 1979, p. 210-211. 

si este neîndoielnic că a cunoscut si Divanul , cu atât mai mult cu 
cât şi el solfegiază pe tema ubi sunt? şi vanitas vanitatum, utilizând 
adesea si lexicul caracteristic lui Dosoftei, Miron Costin sau Can- 
temir 864 . 

Considerând că Budai-Deleanu nu a cunoscut Istoria iero- 
glifică (deşi Inochentie Micu şi apoi corifeii Şcolii Ardelene au 
arătat un interes deosebit lucrărilor lui Cantemir - Inochentie 
Micu a recuperat manuscrisul Hronicului vechimii a romano-moldo- 
vlahilor de la un negustor din Sankt Petersburg), similitudinile 
dintre cei doi scriitori sunt totuşi remarcabile: 

9 

• caracterul poetic (şi chiar epopeic) al Istoriei ieroglifice; 

• interesul lui Cantemir pentru hieroglife şi egiptologie (care îl 
anticipează pe cel european-romantic şi pe al lui Eminescu) 
şi pentru încriptare şi, respectiv, interesul lui Budai-Deleanu 
pentru istoria şi filosofia veche/ medievală; 

• travestiul alegoric al operelor lor; 

• folosirea, de către ambii, a unei bibliografii literare şi 
filosofice cât mai vaste, a intertextualităţii ample şi savante şi 
a procedeelor anticipative; 


864 A se vedea Gianina Maria Cristina Picioruş, Ţiganiada: tradiţie şi 
inovaţie. Aventura scriiturii şi canonul literar românesc, Teologie pentru azi. 
Bucureşti, 2012, 

https://www.teologiepentruazi.ro/2012/07/19/tiganiada-traditie-si- 

inovatie/. 

• invocarea heraclitianului război al elementelor si a unui 

9 

conflict cosmic, a motivului lumii pe dos 865 ; 

• invocarea unui illo tempore, a unui timp mito-istoric, care 
priveşte istoria în graniţe mult mai largi, oarecum în tradiţia 
cronografelor, dar şi în maniera poemului Memento mori al 
lui Eminescu, de mai târziu; 

• peisajul de natură alpin, tipic romantic (care, paradoxal, nu 
se mai regăseşte ulterior în literatura noastră romantică, 
decât la Bolliac); 

• recursul la genuri populare (care va face parte din programul 
romantic), cum ar fi balada, bocetul sau blestemul la Can- 
temir (deşi e cam departe de bocetul popular prin structură 
şi erudiţie, poate fi totuşi considerat o formulă originală/ 
cultă de bocet sau plângere) şi balada sau basmul la Budai- 
Deleanu (apar de asemenea la Cantemir sintagmele lacrimi de 
sânge şi sprâncenele corbului , care ne intrigă datorită sonori¬ 
tăţii care ne trimite la Mioriţa ); 

• intenţia vădită a ambilor de a crea o limbă literară si/ sau un 
limbaj filosofic şi de a lărgi neologic orizonturile limbii ro¬ 
mâne etc. 

Ne oprim la ilustrarea şi discutarea numai a câtorva din 
aceste asemănări. 

In opera lui Budai-Deleanu am putut segrega, fără echivoc, 
o baladă inserată în epopeea sa şi elemente certe de basm 866 , pe 
care autorul l-a reinventat, pornind de la o carte populară. 

865 Idem, p. 8-9, n. 36. 

866 Idem, p. 15-21. 

/V 

In ceea ce-1 priveşte pe Dimitrie Cantemir, Laetitia Tur- 
deanu-Cartojan făcea referire la el, într-un articol, ca la „izvorul 
baladelor din secolul al XIX-lea" 867 - avea în vedere în primul 
rând operele sale istorice şi mai ales Istoria Imperiului Otoman, pe 
care Asachi a descoperit-o, în engleză, la Vatican, în 1810. Dar 
putem identifica şi în Istoria ieroglifică fragmente pe care le-am 
putea socoti baladă, bocet, blestem - bineînţeles culte. Pentru că 
înaintea lui Alecsandri, Cantemir a prelucrat balada populară... 

Un exemplu ar putea fi episodul pe care l-am putea intitula 
Balada vânării Inorogului - pe care renunţ să îl reproduc, datorită 
lungimii considerabile pentru articolul de faţă 868 , cu excepţia 
unui scurt pasaj care ne aminteşte de complotul din Mioriţa, fiind 
încărcat de aceeaşi tensiune dramatică şi derulându-se tot „pe 1- 
apus de soare": 


867 Laetitia Turdeanu-Cartojan, Legenda „Mama lui Ştefan cel Mare": D. 
Cantemir, izvorul baladelor din secolul al XIX-lea, în Emil Turdeanu, Laetitia 
Turdeanu-Cartojan, Studii şi articole literare, scrieri din ţară şi din exil 
publicate cu o postfaţă şi note complementare de Mircea Anghelescu, Ed. 
Minerva, Bucureşti, 1995, p. 147-174. 

868 A se vedea: 

https://www.teologiepentruazi.ro/2012/ll/16/istoria-ieroglifica-in- 

versuri-19/, 

https://www.teologiepentruazi.ro/2012/12/09/istoria-ieroglifica-in- 

versuri-20/, 

https://www.teologiepentruazi.ro/2013/01/06/istoria-ieroglifica-in- 
versuri-26/, 

https://www.teologiepentruazi.ro/2013/01/09/istoria-ieroglifica-in- 
versuri-27/ . 

„Că, iată, în ceastă sară 
Inorogul la prundiş să coboară; 

la uşile a toate poticile 
dulăii stau gata să puie zăvoară, 
toate intrările si ieşirile lui 

9 9 

viteji vânătorii 
şi neosteniţi gonitorii 
tare le străjuiesc 
şi vârtos le păzesc. 

/.../ 

Deci altă cale 
de scăpare 
şi potică 
de fugă 
nu-i rămâne, 
fără numai doară 
în apă 

să să arunce... 

/•••/ 

La strajea nopţii dintâi 
pogorârea la prundiş îi va fi, 
paza dulăilor 

despre alte părţi nu va lipsi.. ." 869 . 

Iată şi un alt fragment din Istoria ieroglifică, pe care l-am 
putea considera baladesc: 

„Eu m-am vechit, 
m-am vestedzit 

9 

si ca florile 

9 

de brumă m-am ovilit. 

Soarele m-au lovit, 
căldura m-au pălit, 
vânturile m-au negrit, 

drumurile m-au ostenit, 
dzilele m-au vechit, 
a[n]ii m-au îmbătrânit, 

nopţile m-au schimosit 
şi, decât toate mai cumplit, 
norocul m-au urgisit 
şi din dragostele tale 
m-au izgonit. 


869 Dimitrie Cantemir, Istoria ieroglifică, ediţie îngrijită de P. P. 
Panaitescu şi I. Verdeş, studiu introductiv de Adriana Babeţi, Ed. Minerva, 
Bucureşti, 1997, p. 278. 

Iară acesta nou, vios, 
vlăgos, 

ghizdav şi frumos, 

ca soarele de luminos, 
ca luna de arătos 
si ca omătul de albicios 

9 

ieste. 

Ochii Şoimului, 
pieptul leului, 
fata trandafirului, 
fruntea iasiminului, 

gura bujorului, 
dinţii lăcrămioarelor, 
grumadzii păunului, 
sprâncenele corbului, 
părul sobolului, 

mânule ca aripile, 
degetele ca radzele, 
mijlocul pardosului, 
statul chiparosului. 


peliţa cacumului, 
unghele inorogului. 

glasul bubocului 
si vârtutea colunului 

9 


are 


"870 


870 Idem, p. 257. 

Un izvor primordial al acestor tipuri de portret poate fi indicat în 
Cântarea Cântărilor: 

„Sunt neagră, dar frumoasă, 
o, fete ale Ierusalimului, 

ca sălaşele lui Chedar, ca perdelele lui Solomon. 

Nu vă uitaţi la mine că sunt neagră, 
căci soarele m'a ars; 

feciorii maicii mele s'au ridicat asupră-mi 
şi viile m'au pus să le păzesc; /.../ 

- Frăţânul meu e alb, e alb şi rumen; 
pe el îl osebeşti din zeci de mii. 

De aur lămurit îi este capul 
cu plete'n valuri, negre cum e corbul. 

Iar ochii lui, ca două porumbiţe 
pe-o margine de apă 
scăldându-se în lapte 
şi stând apoi pe margini de rotund. 

Gropiţele, căuşuri aromate 

ce odrăslesc miresme; 

iar buzele-i sunt crini 

înrouraţi cu-arome moi de smirnă..." etc. 

(Biblia, ediţia sinodală 2001). 

Bocetul sau blestemul apar de asemenea în paginile Istoriei 
ieroglifice : 


„Limba cea ca clopotul 
cine ţ[i]-au legat? 
Gura cea ca doba 
ce ţ[i]-au astupat? 


Voroava cea 
ca pohoaiele ploilor 
cine ţ[i]-au îngheţat? 

Glasul cel 

ca tunetul fulegerului 
ce ţ[i]-au amorţit? 


Mulţimea cuvintelor 

9 

cele ca păcura izvorâtoare 
si ca năboiul 

9 

pe serurile clevetelor 
năbusitoare 

9 

cine ţ[i]-au oprit?" 871 . 


* 


„Munţi, crăpaţi, 
copaci, vă despicaţi. 


871 Dimitrie Cantemir, Istoria ieroglifică, ed. cit., p. 261. 

pietri, vă fărâmaţi! 

Asupra lucrului ce s-au făcut 
plângă piatra cu izvoară, 
munţii puhoaie pogoară, 

lăcaşele Inorogului, 
păşunele, grădinele, 
cernească-să, 
pălească-să, 
vestedzască-să, 

nu înflorească, 
nu înverdzască, 
nici să odrăslească, 

şi pre domnul lor cu jele, 
pre stăpânul lor negrele, 
suspinând, 
tânguind, 

nencetat să pomenească. 

Ochiuri de cucoară, 
voi, limpedzi izvoară, 
a izvorî vă părăsiţi, 
şi-n amar vă primeniţi. 

Gliganul sălbatec viieriu, 
si-n livedzile lui ursul useriu 

9 9 

să să facă, 

în grădini târveleşte, 
în pomăt bateleşte 
să să prefacă. 

Clătească-să ceriul, 
tremure pământul, 
aerul trăsnet, 
nuării plesnet, 

potop de holbură, 
întunerec de negură 
vântul să aducă. 

/.../ 

De acmu înainte 
umbrile iadului 
să te învălească, 
întunerecul veacului 
să te căptuşască, 

ca radzele soarelui 
să nu te mai lovască. 

ca lumina dzilei 
să nu te mai ivască, 
ca cunoştinţa cunoscuţilor 

9 9 9 

să nu te mai vădească. 

Unde ti-i ascunde, sărace, 
unde ti-i supune, blăstămate, 
unde ti-i mistui, pedepsite, 
unde ti-i ivi, urgisite? 

Iată, munţii strigă, 
văile răzsună, 

iată, dealurile grăiesc, 
câmpii mărturisesc, 

iată, pietrile vorovăsc, 
lemnele povestesc, 

iată, iarba cu gălbenirea 
si florile cu vestedzirea 

9 9 

arătând, vădesc, 

cu mut glas ritorisesc, 
cu surde sunete 
tuturor vestesc. 

asupra lucrului 
ce s-au lucrat 
toată fiinţa să uluieşte 

9 9 

si toată zidirea 

9 

a să ciudi [a se minuna] 
nu sfârseste" 872 . 

9 9 

Asemenea fragmente au mai fost sesizate şi altădată, de 
către alţi cercetători (nici nu ar fi avut cum să rămână neob¬ 
servate). Numai că balada, ca şi elegia, convertită popular în 
bocet, sau blestemul sunt specii vechi - şi care au circulat în tot 
Evul Mediu - şi nu neapărat populare. 

Ecaterina Ţarălungă a remarcat „procesul de folosire a 
folclorului ca suprafaţă de contact cu mentalitatea populară", 
concluzionând: 

„Observaţia care se impune, în legătură cu felul cum 
modelează Cantemir limba şi stilul popular, prin ceea ce 
numeam mai sus acţiunea asupra structurilor de suprafaţă 
si de adâncime, este aceea că nu există o linie netă de demar- 
caţie între stilul său cultivat şi acela popular. 

Faptul că ideea însăşi de bocet, blestem, oraţie, 
parabolă este atacată, substituindu-i-se alte sensuri decât 
cele uzuale [populare], vădeşte intenţia de a modifica mai 
mult decât mijloacele de expresie, adică limba şi stilul: vă¬ 
deşte dorinţa de a influenţa mentalitatea însăşi a poporului. 


872 Dimitrie Cantemir, Istoria ieroglifică, ed. cit., p. 298-301. 

care le permisese până atunci să funcţioneze în anumite 
tipare" 873 . 

în literatura română, aceste specii nu au avut însă un autor 
cult până la Cantemir. Nu ne-au rămas scrise astfel de balade 
culte, deşi istorii versificate (cronici rimate) avem până târziu 
(dar nu unele foarte vechi, cum şi paşoptiştii şi-ar fi dorit con¬ 
semnate). O tradiţie baladescă română este însă în mod firesc de 
presupus: 


„Va fi existat la noi [în secolele XV-XVI] şi o poezie 
cultă de predominanţă laică (la dimensiunile pe care le 
putea achiziţiona atunci laicul)? Probabil, deşi manuscrisele 
nu au conservat prea multe dovezi. Această poezie, 
profesată de menestreli veniţi de aiurea şi de autohtoni, tre¬ 
buie să fi închipuit o epică de curte brodată în jurul faptelor 
combatante. Din mediul acestor profesionişti (cu locul lor - 
ne spune Nicolae Costin - în ceremonialurile aulice: «Ve¬ 
dem şi până astăzi, la mesele domnului, cântând lăutarii 
cântecele domnilor trecuti cu nume bun, iar cu ocară celor 
răi şi cumpliţi») provine cu siguranţă acel Cântec al lui Ştefan 
Vodă, compus probabil în slavonă, care a circulat întâi la noi 
şi a trecut apoi la vecinii de la nord şi est [...]. Este de crezut 
că vor mai fi existat şi alte asemenea alcătuiri poetice. Unele 


873 Ecaterina Ţarălungă, Dimitrie Cantemir. Contribuţii documentare la 
un portret, Ed. Minerva, Bucureşti, 1989, p. 251-253. 

surprize pot să se afle încă prin marile sbornice, la noi sau 
prin alte locuri" 874 . 

Uitându-ne spre istoria europeană a întoarcerii către 
literatura populară, aducem în atenţie studiul şi obervaţiile lă¬ 
muritoare ale lui Giuseppe Cocchiara: 

„Hernando del Castillo publicase încă din 1511 un 
Cancionero general , în care fuseseră adunate unele romances 
vechi transmise prin tradiţie orală. Culegerea acestor 
romances a fost continuată, în 155o, de Esteban de Năjera în 
Silva de varios romances , un an mai târziu de Lorenzo 
Sepulveda în Romances sacados de historias antiquas şi în 1655 
de un Anonim în Cancionero des Romances. Genul acesta de 
culegeri a fost continuat cu timpul într-un ritm crescut, 
până în 1700, când a apărut primul Romancero general sub 
îngrijirea lui Pedro Flores. După cum observă De Lollis era 
vorba de „o poezie a poporului , a unui popor sever şi grav , care 
timp de şapte secole a purtat în permanenţă zale şi scut" [...] 
Acelaşi lucru se întâmplă în Marea Britanie, unde 
poezia populară îşi găsea expresia mai ales într-o serie de 
mici poeme compuse pe teme foarte diferite, unele dintre 
ele putând data chiar din secolul al Xl-lea. [...] Baladele 
acestea fuseseră culese, în parte, începând cu secolul al 
XVII-lea, de Selden, de Roxburghe şi de Wood. Dar primul 

874 Dan Horia Mazilu, Recitind literatura română veche, voi. II, Editura 
Universităţii din Bucureşti, 1998, p. 9. A se vedea şi p. 134-137. 

care le-a acordat o atentie critică a fost fără îndoială 

9 

Addison, care în două numere consecutive din Spectator ", în 
1711 [...] nu numai că semnala cititorilor săi două din 
baladele acelea, adică Chevy Chase şi The Children ofthe Wood, 
preferate, cum spunea el, de common people of England, dar 
compara unele pasaje cu fragmente din Homer şi din Ver- 
giliu. [...] [Addison aprecia] poezia profundă şi intensă a 
ţăranului, întors la muncă, si care intonează cântul său na- 
tural, simplu şi convingător. 

Aceleaşi consideraţii erau făcute în prefaţa la Collection 
of the Old Ballads editate în trei volume între 1723 şi 1725. 
[...] 

Pe aceleaşi urme mergea un delicat poet scoţian al 
contemporaneităţii, Allan Ramsay, care într-o antologie 
(The Evergreen, 2 voi., Edinburgh, 1724) culege, odată cu 
poeziile sale şi ale unor prieteni, vechile cânturi populare 
engleze şi scoţiene" 875 . 

/V 

In 1760 apare 

„Eragments ofAncient Poetry collected in the Highlands of 
Scotland and translated form the Gaelic or Erse languange, nişte 
încercări de poezie lirico-epică atribuite unui bard din 
vechime [Ossian], traduse de un anonim şi găsite într-o 

875 Giuseppe Cocchiara, Istoria folcloristicii europene. Europa în căutare 
de sine, traducerea din limba italiană de Michaela Şchiopu, Ed. Saeculum 
I. O., Bucureşti, 2004, p. 112-114. 

serie de manuscrise datând din secolul al XH-lea până în 
secolul al XVI-lea" 876 . 

Autorul acestei culegeri sau compilaţii (sau mistificări cu 
intenţii bune), James Macpherson, mai publică în 1762 „un poem 
vechi în şase părţi, Firigai", iar în 1765 editează în întregime 

. /V 

Fragments, Fingal şi Temora 877 . In acelaşi timp se instaurează în 
Anglia, în paralel cu iluminismul, o atmosferă preromantică: 
Thomas „cântă în Seasons cu accente emoţionante viata umilă si 
măreaţă a ţăranilor englezi şi scoţieni ,/ , iar Gray 

„introduce în poezia engleză motivele unei lumi celtice 
care îi va apărea ca o lume barbară, lipsită de artificial şi 
convenţional. Acesta este mesajul său când traduce din 
poezia nordică (îndrăgită şi de William Temple). Acesta este 
mesajul odei sale The Bard, din 1755. Observaţi: revine 
bardul, poetul antic, vechiul cântăreţ rapsod popular. Şi el 
revine atunci când Young se refugiază în regatul melan¬ 
coliei nocturne" 878 . 

Revine, prin Ossian, dragostea pentru Evul Mediu. 
Amintim mai departe culegerea de poezie foclorică, Reliques of 
Ancient English Poetry (vechi balade şi cântece, însumând şi 
prima colecţie importantă de balade), a episcopului scoţian 


876 Idem, p. 108. 

877 Ibidem. 

878 Idem, p. 109. 

Thomas Percy, publicată la 1765, într-o atmosferă preromantică, 
şi pe care, dacă a cunoscut-o, am putea să ne gândim la o 
influenţă asupra lui Budai-Deleanu. 

Ea a determinat resurecţia baladei în poezia engleză, pentru 
că în 1798 Wordsworth şi Coleridge publică Balade lirice (Lyrical 
Ballads). Mai poate fi adus în discuţie şi Herder, cu Cântece 
populare (1778-79; ediţia a doua în 1807 cu titlul: Stimmen der 
Vdlker in Liedern/ Glasurile popoarelor în cântece). 

Walter Scott (scoţian, de asemenea), publică Minstrelsy ofthe 
Scottish Border: Consisting ofHistorical and Romantic Ballads în 1802 
şi Ballads and Lyrical Pieces în 1806. Se adaugă la acestea lucrarea 
lui Joseph Gorres despre cărţile populare, colecţia lui Arnim şi 
Brentano şi poveştile fraţilor Grimm. Mai târziu, în 1819, John 
Keats scoate la lumină La Belle Dame sans Merci: A Ballad - o 
variantă a celebrei balade medievale, din 1424, a lui Alain 
Chartier, La Belle Dame sans Mercy (într-o epocă din care ne-a 
rămas şi o altă baladă binecunoscută, a lui Frangois Villon, 
Ballade des dames du temps jadis). Victor Hugo compune şi el 
balade, între anii 1823-1828. Goethe, Schiller, Heine, de ase¬ 
menea, sunt autori de balade (interesaţi fiind de a revalorifica 
lirica trubadurilor), ca şi alţi romantici. 

E greu de spus cu precizie ce anume a ajuns la cunoştinţa 
Budai-Deleanu din toate acestea, dar e posibil să fi avut 
informaţii de bună calitate. Apropierea lui Cantemir de 
formulele cântecelor populare însă nu se poate explica decât prin 
apelul la anumite surse comune, între care izvoarele biblice în 
primul rând. Dar poate că, totuşi, în perioada petrecută la 

Istanbul, a putut recepta şi o anumită atmosferă culturală şi 
literară care să fi conţinut germenii evoluţiei ulterioare a 
literaturii. Spirit precoce şi cu înzestrare genială pentru litera¬ 
tură, se poate ca Dimitrie Cantemir să fi transpus în pagină aceste 
premoniţii... 

Lirica folclorică (sau pseudo-folclorică) avea însă origini 
culte, dovadă fiind şi metamorfozarea psalmilor verşi- ficaţi ai lui 
Dosoftei nu doar în colinde şi cântece de stea, ci şi în poezie cu iz 
neoanacreontic: 

„opera aceasta [Psaltirea în versuri, 1673] era luată, în 
secolul al XVIII-lea şi la începutul secolului trecut [al XIX- 
lea], drept model de versificaţie de către unii autori anonimi 
de versuri cvasipopulare, păstrate în diverse manuscrise 
din acea perioadă [...]: 

De suspinuri şi de jele 
S-au umplut oasele mele. 

Şi ca corbul cel de noapte 

/V 

îmi petrec zilele toate. 

Ca o pasăre rămasă 

Sub o streşină de casă. 

Ca o biată turturea 
Ce şi-a pierdut soţia../' 879 . 

879 Dosoftei, Opere. 1. Versuri, ediţie critică de N. A. Ursu, studiu 
introductiv de Al. Andriescu, Ed. Minerva, Bucureşti, 1978, p. 445. 

/V 

In versurile citate este evidentă preluarea aproape identică 
a unui fragment din psalmul 101 al lui Dosoftei: „De suspinuri şi 
de jele/ Mi-am lipitu-mi os de piele./ De-atocma cu pelecanul,/ 

/V 

Prin pustii petrec tot anul,/ Şi ca corbul cel de noapte/ Im[i] petrec 
zâlele toate,/ Ca o vrabie rămasă/ în supt streşină de casă". 

Referinţa la biata turturea, pe tema căreia va compune o 
poezie (Amărâtă turturea) şi Ienăchiţă Văcărescu, nu e luată de la 
Dosoftei, dar provine tot dintr-o sursă veche şi nu folclorică, şi 
anume din Fiziologul bizantin 880 (chiar dacă Văcărescu ar fi putut 
să o preia pe o filieră intermediară, de la Psalidas). 

Un alt element comun lui Cantemir si Budai-Deleanu si care 

9 9 

constituie, de asemenea, o trăsătură preromantică, este peisajul 
alpin. La Cantemir, vârful munţilor reprezintă locaşul Inoro¬ 
gului, simbolizând alegoric, înălţimea spirituală specifică perso- 

/V 

najului. Insă, privind retrospectiv, din optica istoriei literare, 
aceste peisaje anticipează şi preferinţele romanticilor pentru 
călătoriile în munţi şi pentru retragerea în locuri sihastre şi 
contemplarea naturii aspre şi impunătoare totodată: 


Este foarte interesant că acelaşi psalm 101 îl prelucrează şi Heliade- 
Rădulescu, într-un poem cu titlul Preziua : „De suspin, de geamăt mi-a 
rămas carnea/ Pe oase uscată; mi-am uitat pâinea/ Cum se mai mănâncă. 
Deşert mi-e sânul...// Ca pelecanul mi-am sfâşiat pieptul,/ M-am asemănat 

/V 

corbului de noaptea/ Şi tutulor altor cobe nocturne;/ Intru veghere nopţile 
trecut-am/ Şi m-asemănai pasării veghinde/ Ce stă nemişcată deasupra 
casei". 

880 Alexandru Duţu, Sinteză şi originalitate în cultura română, Editura 
Enciclopedică Română, Bucureşti, 1972, p. 224. 



662 


„Inorogul, în primejdiia ce să află 
vădzind 

şi încă câte îl aşteaptă 
socotind, 

deodată în simceaoa [creasta] 
a unui munte ase de înalt să sui, 
cât nu jiganie îmblătoare 
a să sui, 

ce nici păşire zburătoare 
locul unde sta 
a privi 

peste putinţă era. 

Căci la suisul muntelui 

9 

una era potica, 

si aceia strâmtă si suvăită foarte, 
carea în pleşea muntelui 
prea cu lesne închidzindu-să, 
pre aiurea de suit 
alt drum 
si altă cale 

9 

nu era, 
nici să afla. 

Iară în vârvul muntelui 
locul în chipul unii poiene 
câtva în lung şi în lat să lăţiia 

si să deschidea, 

9 9' 

unde ape dulci şi răci curătoare, 
ierbi şi păşuni 
în fel de fel crescătoare 
şi pomi cu livedzi 
de toată poama roditoare 
şi grădini cu flori 
în tot chipul de frumoase 
şi de tot mirosul mângăios purtătoare 

era. 

/•••/ 

Inorogul preste toată dzua 
supt deasă umbra pomilor aciuându-să 
si la un loc neclătit asedzindu-să, 
noaptea numai 

la locurile păşunii ducându-să 
şi câteodată şi la prundiş 
din munte în ses coborându-să, 
până în dzuă 
iarăşi la locul aciuării sale 

9 

să afla. 

/V 

Intr-acesta chip. 

Inorogul câtă va vreme 
strâmtă şi pustnică viaţă ducând" 881 . 

881 Dimitrie Cantemir, Istoria ieroglifică, ed. cit., p. 201-202. 

Căutat, refugiul Inorogului se afla astfel într-un loc aproape 
inaccesibil: 


„într-un munte prea înalt 
şi loc prea aspru şi fără suiş 
aflându-1, i să părea 
că pre o stâncă înaltă 
în simceoa muntelui seade, 
iară din toate părţile 
prăpăşti, hârtoape 
şi păhârnituri graoznice era, 
atâta cât căutării ametală aducea" 882 . 

9 

Şi în Ţiganiada lui Budai-Deleanu există câteva astfel de 
peisaje prăpăstioase: 

„Iha, cea răsunare deşartă 
Care din râpe şi văi afunde 
La macar ce chiemare să-întartă 
Şi ca când ar îngâna răspunde, 

Aceiaş' şi lui Parpangel atunci 
Răspundea din prăpăstii adânci. 

/•••/ 

în urmă [ijeşind la o cărare 


882 Idem, p. 249. 

Şi sângur văzându-să, de jele 
Ş'urât rupsă-a cânta cu glas mare: 

«O, voi dragi, vesele păsărele, 
Păraie limpede curătoare. 

Copaci aducători de răcoare. 

Voi mândre poieni şi văi adânce. 

Voi măguri [munţi] cu desişuri umbroase, 
Vârtoase ne sântitoare stânce. 

Şi tu, coadre verde,-ntunecoase!...». 

(Cântul IV) 

/.../ 

Abea zorile peste hotară 
Gonind întunericul trecusă, 

Abea si soarele-întorcând iară 

9 

Strălucisă cu raze neapuse 
Vârvuri de munţi, de dealuri si stânce. 
Apăsând negura-în văi adânce. 

(Cântul VIII) 883 


883 Ioan Budai-Deleanu, Ţiganiada sau Tabăra ţiganilor, ediţie îngrijită 
de Florea Fugariu, repere istorico-literare de Andrei Rusu, Ed. Minerva, 
Bucureşti, 1985, p. 135-136, 250. 

Am rememorat aceste pasaje pentru că, după cum am 
enunţat deja, tocmai acest peisaj alpin, specific romantic, va fi 
aproape absent din literatura preromantică şi romantică ro¬ 
mânească! Cu excepţia câtorva poeme aparţinând lui Bolliac, a 
unei prelucrări asachiene din Lamartine şi a unor creaţii de 
tinereţe ale lui Eminescu, muntele nu îşi va face simţită prezenţa 
în literatura noastră romantică. Eminescu vorbeşte de păduri şi 
codri, dar nu de munţi, despre care nu ştim dacă pot sau trebuie 
înţeleşi ca prezenţi în mod implicit. 

în orice caz, chiar dacă presupunem munţii în poezia lui 
Eminescu, sunt cei ai Bucovinei, nu Alpii elveţieni şi nici peisajul 
sălbatic al Scoţiei. Sigur, se poate face remarca, corectă de altfel, 
că peisajele evocate mai sus nu prezintă toate trăsăturile specifice 
unui adevărat tablou romantic. Nu produc, adică, vertijul filo¬ 
sofic şi spiritual specific acelui mal de siecle, pentru care şi era 
căutată contemplarea ascensiunii şi a (de)căderii, privirea asupra 
hăului, a prăpăstiilor abisale şi reflecţia asupra înălţimilor inacce¬ 
sibile. 

Chiar dacă D. Cantemir menţionează că înălţimea la care se 

9 9 

afla Inorogul „căutării ameţală aducea" şi chiar dacă amândoi 
pomenesc despre „prăpăşti, hârtoape şi păhârnituri", „râpe şi 
/.../ prăpăstii adânci", nu există decât o sugestie a semnificaţiilor 
menţionate de mai târziu, nu si o confesiune a răului interior. 

9 '9 

Caspar David Friedrich 884 , Rătăcitor deasupra mării de ceaţă 



Caspar David Friedrich, Vârf de munte cu nori în derivă 


/v 

Insă şi sugestiile, la Cantemir şi Budai-Deleanu, sunt 
suficient de puternice...Ei anunţă peregrinările romantice şi 
amândoi pronunţă termenul / ,melanholie ,, : Cantemir îl foloseşte 


884 A se vedea: 

http: //ro. wikipedia. org/wiki/Caspar_David_F riedrich. 

atât în Divanul cât şi în Istoria ieroglifică, indicând o stare negativă/ 
nefastă, iar Budai-Deleanu la începutul cântului al Vl-lea şi al 
unui episod poetic pe care l-am comentat altădată în paralel cu 
Zburătorul lui Heliade-Rădulescu 885 . 

Nu trebuie să uităm preferinţa lui Budai-Deleanu pentru 
Milton şi alţi scriitori, ca Ariosto, Dante sau Cervantes, pe care 
romanticii îi considerau genii moderne 886 . Felul în care sunt 
concepute aceste peisaje la cei doi poeţi (Cantemir merită şi el 
titlul pe deplin) atestă faptul că se aflau cu adevărat la graniţa 
între epoci literare şi istorice deopotrivă. Pentru că pe de o parte 
presimt romantismul, după cum am arătat, pe de altă parte se 
întemeiază pe tradiţie. 

Peisajele montane de mai sus au şi altceva în comun, între 
ele şi cu Eminescu, şi anume elementele paradisiace care ne 
orientează spre o anumită decriptare a lor: „Ape dulci şi răci 
curătoare, ierbi şi păşuni în fel de fel crescătoare şi pomi cu 
livedzi de toată poama roditoare şi grădini cu flori în tot chipul 
de frumoase şi de tot mirosul mângăios purtătoare era" 
(Cantemir); „O, voi dragi, vesele păsărele,/ Păraie limpede 
curătoare,/ Copaci aducători de răcoare,/ Voi mândre poieni şi 
văi adânce,/ Voi măguri cu desişuri umbroase" (Budai-Deleanu). 

Ne amintim că Varlaam, în Cazania sa, scria: 


885 Dr. Gianina Maria-Cristina Picioruş, Ţiganiada: tradiţie şi inovaţie, 
op. cit., p. 28- 30. 

886 A se vedea Friedrich Schiller, Scrieri estetice, traducere şi note de 
Gheorghe Ciorogaru, Ed. Univers, Bucureşti, 1981, p. 364. 

„Raiul iaste zidit de Dumnedzău sus la răsărit, pre 
munţi înalţi si frumoşi, unde-s vânturi vesele, nice foarte 
calde, nice foarte răci, şi văzduh luminat" 887 . 

Este o precizare specifică Ortodoxiei, potrivit căreia omul a 
fost alungat, după cădere, pe pământ, adică în „ţinutul şes", „în 
valea de la poalele Raiului" 888 . Iar „fiii luminii locuiesc pe 
înălţimile Raiului" 889 . De aceea, coborârea „din munte în şes" a 
Inorogului poate avea semnificaţii nebănuite...Mai mult decât 
Budai-Deleanu, Cantemir reprezintă neîndoielnic un caz excep¬ 
ţional de.. .avandardă în literatura românească. 

5 

Nu putem face estimări exacte despre cât de mult presimţea 
Cantemir apropierea romantismului, însă acest aspect ni se pare 
secundar în legitimarea valorii operei sale. Chiar dacă nimic din 
cele semnalate mai sus, la Cantemir şi Budai-Deleanu, nu s-ar 
putea explica vreodată prin influenţă directă, coerenţa reflexivă 
şi literară şi organicitatea literaturii române rămân cu atât mai 
mult demne de admirat si de reliefat. Ele ne demonstrează că 

5 

putem vorbi de un curent literar românesc şi de un sens de 
evoluţie al literaturii române, o complementaritate vizionară şi 


887 Varlaam, Carte românească de învăţătură, Ed. Roza Vânturilor, 
tipărită cu binecuvântarea PFP Daniel, Patriarhul Bisericii Ortodoxe 
Române, ediţie de Stela Toma, prefaţă şi studiu de Dan Zamfirescu, voi. II 
(Textul), Bucureşti, 2011, p. 256. 

888 Sfântul Efrem Sirianul, Imnele Raiului, studiu introductiv şi 
traducere de diac. Ioan I. Ică jr., Ed. Deisis, Sibiu, 2010, p. 28. 

889 Idem, p. 29. 

de atitudine. Aceşti scriitori se integrau acestui curent chiar şi 
fără să fi avut cunoştinţă deplină unul despre altul (pentru că, în 
mod sigur, Budai-Deleanu cunoştea o parte din lucrările lui Can- 
temir: Divanul , Hronicul vechimii a romano-moldo-vlahilor). 

Mergând mai departe, apropierile care se pot face între 
Cantemir si Eminescu sunt numeroase. Unele intră în sfera 

9 

influentei reale, întrucât Eminescu citise Divanul si elemente 
semnificative din această operă s-au metamorfozat poetic în 
versurile lui. Mai greu de explicat rămân însă alte asemănări, cu 
Istoria ieroglifică. Am analizat însă aceste aspecte cu altă ocazie şi 
nu mai insistăm aici. 

Influenţele propagate peste timp nu sunt o noutate în 
literatura europeană şi - rămânând în sfera romantismului - ne 
gândim la fascinaţia pe care un Dante sau un Shakespeare, spre 
exemplu, au exercitat-o asupra romanticilor. După tipărirea 
Istoriei ieroglifice, în 1889, deşi receptarea ei la adevărata valoare 
a întârziat, fascinaţia pe care a exercitat-o asupra scriitorilor şi a 
criticii nu a încetat să crească. E posibil ca un poet erudit şi 
precoce precum Ştefan Petică, să o fi înţeles înaintea multora. 

/V 

Intr-un studiu recent, am sesizat asemănarea uimitoare de 
viziune între versurile lui Petică din poemele Moartea visurilor III , 
IV şi VII şi câteva pasaje din opera amintită a lui Cantemir 890 . Mai 
cu seamă versurile „Păunii verzi plecară în noaptea solitară/ Cu 
strigăte de jale ca nota care trece/ Plângând sub ceruri triste" 

890 A se vedea: Dr. Gianina Maria-Cristina Picioruş, Trei poeţi şi-un 
început de secol, Teologie pentru azi, 2014, p. 119-125, cf. 

https://www.teologiepentruazi.ro/2014/06/13/trei-poeti-si-un- 

inceput-de-secol/. 

(.Moartea visurilor VII ) reclamă atenţia noastră cu privire la o 
eventuală inspiraţie a lui Petică din Cantemir: „Cucoarăle cu 
buciunele buciuma,/ Lebedele cântecul cel de pe urmă a morţii 
cânta,/ Păunii, de răutatea ce videa,/ în gura mare şi cu jele să 
văieta" 891 . Un comentariu mai amplu am făcut în studiul deja 
indicat. 

Pe de altă parte, restrângându-ne numai la situaţia litera¬ 
turii române, se poate observa că opera lui Cantemir a exercitat 
o influenţă literară, chiar dacă târzie, asupra unor mari poeţi 
români din epoca modernă: Ion Barbu şi, mai ales. Emil Botta şi 
Nichita Stănescu. E cert că Ion Barbu a cercetat cu atentie tradiţia 

9 9 

literară (şi mai ales poetică) românească. Reamintim observaţiile 
pertinente ale lui Mircea Scarlat: 

„Barbu rescrie motive din poemele unor autori din 
vechime (Alecsandri, Bolintineanu, Pann). [...] Opţiunile 
succesive ale lui Ion Barbu au fost atât de derutante, încât 
au dat impresia metamorfozării poetului însuşi. Schim¬ 
bările au provocat şi o altă confuzie, tratarea cu nonşalanţă a 
convenţiilor tradiţionale dând impresia detaşării de ele; această 
detaşare nu este niciodată totală la Ion Barbu (s. n.)" 892 . 

Nu credem posibil ca Ion Barbu să nu-şi fi împiedicat 
privirea în paginile Istoriei ieroglifice şi nici că nu i-au atras atenţia 
versuri/ poezii ca acestea: 


891 Dimitrie Cantemir, Istoria ieroglifică, ed. cit., p. 188. 

892 Mircea Scarlat, Istoria poeziei româneşti, voi. III, Ed. Minerva, Bu¬ 
cureşti, 1986, p. 196-197. 

„Prundul Evfrâtului mărgăritariu naşte. 

Cămila din iarbă cele scumpe paşte. 

Mâna Afroditii cunună împleteşte, 

Evf râtul Evropii nou lucru scorneşte. 

Din cele cu soldzi Helgile iveşte. 

Norocul ce va toate biruieste. 

9 

Cununa împletită norocul o tinde. 

Capul fără crieri cu mâna o prinde. 

O, Helge fecioară, frumoasă nevastă. 

Nevastă ficioară, ficioară nevastă. 

Cămila să ragă, tâlcul nu-nţăleagă. 

Margă la Athina ce ieste s-aleagă. 

Ficioară nevastă, nevastă ficioară. 

Peste sese vremi roada să-i coboară, 

9 7 

Fulgerul, fierul, focul mistuiască. 

Patul nevăpsit nu să mai slăvască" 893 . 

893 Dimitrie Cantemir, Istoria ieroglifică, ed. cit., p. 109-110. 

In această poezie, „alexandrinii nu sunt perfecţi, versurile de 11, 12, 
13 silabe alternează, accentele nu cad uniform, cezura nu e totdeauna 
respectată. S-ar putea ca autorul să fi avut în minte o anume melodie 
pentru aceste versuri, deoarece era şi compozitor, ce-i drept pentru 
muzica turcească, dar metrica aminteşte şi acolo de muzica modală 
grecească, iar aceasta are la origine poezia (măsura, ritmul). In textul de 
mai sus se vădeşte o oarecare nehotărâre între scandare şi ritmul poeziei 
populare româneşti. Totuşi, efortul lui Cantemir a fost considerabil, cu 

* 


„Ţărna tipărită din fire văpsită 
Cu alb şi cu galbăn într-un loc tecsită. 
Varsă denainte, hrismosul învaţă. 

Că la cale scoate fără de povaţă. 
Coarne cine-aşteaptă urechile puie. 
Cuvintele le-asculte, cămara nu-ncuie" 894 


* 


/V 

„In cindzăci de singeroase 
Vom pre cele lăcărămoase. 

Ochii umezi să le ştergem. 

La moşie să ne mergem. 

Vidra peşte. Corbul stârvuri 
Cerce-n vârtopi, nu prin vârvuri 
Să să urce fără cale 
Si să-si cate ale sale" 895 . 

9 9 

Istoria ieroglifică în întregime, de altfel, reprezintă un 
precedent extraordinar al poeziei ermetice practicate de Ion 
Barbu si de lirica modernă, din care nu cred că mai e nevoie să 

9 7 


atât mai mult cu cât e primul de acest fel pe care-1 ştim în istoria literaturii 
române", cf. Ecaterina Ţarălungă, Dimitrie Cantemir, op. cit., p. 252. 

894 Dimitrie Cantemir, Istoria ieroglifică, ed. cit., p. 144-145. 

895 Idem, p. 235. 

mai aducem dovezi spre ilustrarea acestui fapt. Mai mult decât 
atât, tiparul ermetic al poeziei barbiene ni se pare incomparabil 
mai apropiat de cel cantemirean, ilustrat mai sus, decât de cel al 
lui Valery sau Mallarme. 

Pe de altă parte, dacă Ion Barbu, recurgând la un exerciţiu 
folosit şi de Eminescu, împrumuta sintagme poetice (ca „tron de 
rouă", din Conrad al lui Bolintineanu, în Riga Crypto şi lapona 
Enigel) de la înaintaşii săi, nu vedem de ce nu ar fi preluat şi 
„Roata Soarelui" ( Ritmuri pentru nunţile necesare) de la Cante- 
mir 896 . Cum „roata soarelui", în Istoria ieroglifică, indică puterea 
luminii solare, insuportabilă pentru Liliac, cred că o putem pune 
în legătură şi cu „soarele aprins inel" (Riga Crypto...), ilustrând o 
situaţie similară. La fel, „cămara Soarelui" (Ritmuri pentru nunţile 
necesare) este o metaforă poetică ce reprezintă un ecou al unor 
concepţii religioase isihaste, din care au derivat şi la Cantemir 
expresii precum „cămara inimii" 897 sau „cămările firii" 898 . 

Spuneam altădată că nunta mistică la care aspiră Enigel, 
coborând din „ţări de gheaţă" ale intelectului polar autonom, 
„tot mai la sud", către inimă, este de natură isihastă. Cantemir, 
de asemenea, nu se sfia să creeze şi să utilizeze sintagma „mintea 
inimii" 899 (o parafrază, de altfel, pentru expresia biblică: „gându¬ 
rile inimii"). Iar dacă alegoria din Riga Crypto şi lapona Enigel 
secondează intriga şi deznodământul din Euceafărul lui Emines- 


896 Idem, p. 157. 

897 Idem, p. 59. 

898 Idem, p. 69. 

899 Idem, p. 303. 

cu, personificările urmăresc, în schimb, mai degrabă travestiul 
din opera cantemireană. 

La Cantemir hibridul este cel mai adesea o fiinţă absurdă si 

9 9 

hilară: 


„Toţi era cum era, 
iară toată minunea 
si ciudesea, 

în Cămilă să cuprindea 


(că precum soarele cu a sa lumină 
toate stelele acopere 
si nevădzute le face, 
ase pasirea dobitocită 
şi vita păsărită 

pre toate de mascara covârşiia). 


Căci la Cămilă, 
în loc de peri şi de flori, 
cu pene roşii o îmbrăcasă, 
lângă carile aripi negre 
ca de Corb alăturasă, 
la grumadzii Cămilei cel cohâiat, 
capul boului cel buârat 
prepusese" 900 ..., etc. 


900 Idem, p. 177-178. 

/V 

In acelaşi fel nici hibridizarea nu este o soluţie corectă si 

9 9 9 

viabilă pentru Ion Barbu, în Riga Crypto şi lapona Enigel. Ironia 
poetului faţă de „nebunul rigă Crypto", logodit cu „măselariţa- 
mireasă", este la fel de acidă ca cea a lui Cantemir fată de 
Struţocămila căreia i se pun coarne de bour. Investigaţii mai 
amănunţite ne pot conduce oricând la descoperirea şi a altor 
similitudini între operele celor doi autori. 

Poezia lui Cantemir era filosofică, dar si inventivitatea sa 
lingvistică şi stilistică erau remarcabile. Expresivitatea Istoriei 
ieroglifice şi gnomismul ei putea constitui foarte bine un model 
pentru poezia modernă, deşi mulţi poate n-ar dori să accepte 
existenţa acestui.. .pattern medieval. 

Alegem doar câteva foarte scurte exemple: 

„O, fericita tăcere, 
că totdeauna 
cu tăcerea 
ascultăm 
si învăţăm 

9 9 

orice ar fi de învătat 

9 

şi pururi 

din fântâna tăcerii 
cuvântul înţelepciunii 
au izvorât. /.../ 

/V 

In Lup nu numai 
tăcere inimoasă. 

ce si oarece 

9 

simţire adulmecoasă 

9 

iaste 

(şi pănă într-atâta 
crutătoriu cuvintelor 

9 

ce să arată, 
nu ieste sămn 
a minte 

de socoteală deşartă " 901 

9 


* 


„Şi roada 
gândului mieu 
cu amar, 
cu pelin 
si cu venin 

9 

să mănânc /.../ 

şi precum piielea, 
ase gândurile 
si mintea îsi vârsta 

9 9 

si-si schimba 

9 9 

şi singur cu sine /.../, 
prin neştiinţă 


901 Idem, p. 83-84. 

să opriia " 902 


* 


„Precum 
toate obrazele 
unul cu altul 
nu să asamănă 
si stelele 

9 

una cu alta 
în lumină 
nu să potrivăsc " 903 


* 

„Precum cu limba 
despre voroavele deşerte 
posteşte, 
ase urechile 

9 

despre cuvintele fără fiinţă 
îşi opreşte. /.../ 


Cu multe chipuri 
de voroave fără fiinţă 

9 

dreptatea a-i astupa 


902 Idem, p. 211-212. 

903 Idem, p. 254. 

mă siliiam" 904 . 


* 


„Neschimbată, când dzic, 
în fete, 

iară nu în atomuri, 
trebuie să înţelegi 
de vreme ce 
toate atomurile 
în toate fetele, 

în toată vremea 
cursul perioadelor sale 
făcând 
si săvârşind 

9 9 

şi ca-ntr-un vârtej 
întorcându-să, 

tând la nemica, 
tând la a fi 
a lucrului 
să întorc. 

Adecă de o parte 
născând. 


904 Idem, p. 259, 273. 

iară de altă parte 
perind, 
singură 

schimbarea atomurilor 
tâmplându-să, 

fiinţa fetelor, 

9 9' 

după hireşul său neam 
întreagă 
si neschimbată 

9 

să pădzeşte" 905 . 


* 


„Decât un atom 
din cele multe 
altăceva mai mult 
nu eşti /.../ 

Toţi nişte atomuri 

9 9 

putrezitoare sintem, 
toti 

9 

din nemică 
în fiinţă 

9 

si din fiinţă 

9 9 

în putregiune 


905 Idem, p. 326. 



pre o parte călători 
si trecători 

9 

ne aflăm" 906 . 

* 


„Eu mreaja 

fără prepus voi împleti, 
numai nişte stele 

9 

foarte trebuitoare 
stau câni departe" 907 . 


Emil Botta îl citează pe Cantemir în mottoul unui poem al 
său. Domnul Amărăciune , în chiar primul său volum de versuri, 
întunecatul April (1937). Sacrosanctae scientiae indepingibilis imago, 
tradusă în româneşte şi tipărită în 1929, îi atrăsese atenţia şi lui 
Dan Botta, care îi aducea elogii într-un articol. Istoria ieroglifică, 
de asemenea, fusese reeditată în 1925 (prima ediţie critică). Din 
lirica lui Emil Botta, reţinem aici doar foarte puţine versuri dintre 
numeroasele care ni se par inspirate de expresivitatea cante- 
mireană: 

„Un aer crud în peisaj vibra 
şi eu, mut de spaimă, priveam la eroul 
acela căzut. 


906 Idem, p. 328. 

907 Idem, p. 342. 

muncit de săbii, 
mâncat de lance, 
cu scutul pierdut. 

Şi degetele fibroase, 
acele sârme ghimpoase 
mă oboseau. 

Istovitele oase, chinuitele flori spinoase, 
mă oboseau. 

Regimentul se zărea în zare 
fantomatic. 

Şi era o groaznică agitare 
în acea groaznică nemişcare; 

Comandantul era împietrit 
ca un stâlp de mirare 
şi într-o supra-nemişcare 
era tintuit. 

9 

Am văzut prin ochiană atacul 
în tabloul de amurg abătut 
si eroul acela căzut 

9 

cum aduna os luminos cu os luminos . 


(. Mauzoleul , din voi. Vineri) 



„Vezi ce-mi făcu dolenta moarte, 
cu ce răni mă pecetlui, 
ca pe nimic mă dobândi!". 

(Chemarea, din voi. Vineri) 


* 


„Arbori în asfinţit luminat 
dorm în cer înstelat, 
în cer fermecat, 
cu alesele stele pardosit, 
în cea de a şaptea singurătate. 

.. .Era un timp al candorilor 
când arborii încă aveau 
rădăcinile înfipte în cer. /.../ 

Şi, tandrul de mine, 
am amurgit, 
norii m-au împânzit, 
ploaia m-a zăbrelit". 


(Singurătatea a Vil-a, din voi. Vineri) 



„Bine le sade 
Măritelor, 
ele, nefiinţe fiind! 

Ale mele priviri 
nesătule, 
ochii mei 
le văzură /.../ 

Si dintr-o dată, 
ochii umbriţi 

9 

de stele destule, 
ale mele vederi 
nesătule, 
nu le mai văzură 
nicidecum. 

Doar adierea, 
visul precum". 

(. Pădurencele , din voi. Un dor fără saţiu) 


* 


„Ce lină plutire 
pe albastre oglinzi, 
ce aer albastru era. 

cât cuprinzi! /.../ 


Tot văzutul 
nevăzut se făcea 
si totul era, 

9 7 

suferinţă era 

9 

si nu exista". 

9 


(Ars moriendi , din voi. Un dor fără saţiu) 


* 


„Trece luminat 
acel fermecat, 
cu ochi clocotit, 
cu ochi adâncat 
de noapte săpat. 

Si trece el, trece 

9 7 

prin frunzele nopţii lăute. 
De lance 

mâinile străbătute, 
în gloria nopţii, 
în ape lustrale, 
ca vâsle de aur 
le poartă. /.../ 

Lucrurilor, senzitivelor, 
moartelor, mireselor, 
el nu v-a iubit, 
el, zăpăcindu-vă, 
s-a zăpăcit". 


(Alb, alb imaculat) 


Ceea ce îl apropie foarte mult pe Botta de Cantemir este 
tocmai acea reinventare a etosului liric popular, a ritmului şi a 
timbrului elegiac de baladă, bocet sau cântec de jale. 

în fine, apropierile de Nichita Stănescu sunt încă şi mai 
numeroase. Dar, de data aceasta, ne bucurăm să avem şi măr¬ 
turia admiraţiei lui Nichita faţă de poetul Dimitrie Cantemir 
(mărturie pe care am reprodus-o în trecut de mai multe ori), pe 
care îl receptează la superlativ, versificând el însuşi câteva pasaje 
din Istoria ieroglifică. 

Am mai atins pe acest subiect, al paralelei între Nichita şi 
Cantemir 908 . Reamintesc, din cele ce spuneam şi altădată, că, dacă 
facem o comparaţie între creaţiile lingvistice ale lui Cantemir (de 
genul: „cuvintele la inimă lo vito are" 909 , „câtinţii şi feldeinţii" 910 . 


908 A se vedea: 

https://www.teologiepentruazi.ro/2009/05/25/oificarea-caprelor-si- 

un-fragment-de-dialog-dintre-nichita-si-cantemir/. 

909 Dimitrie Cantemir, Istoria ieroglifică, ed. cit., p. 57. 

910 Idem, p. 64. 

[a] „informui" 911 , „voroavă vorovitoare" şi „tăcere tăcătoare" 912 , 
„tăcere inimoasă ,,913 / „voroava glogozită" 914 , „fireanul firii" 915 ) 
sau aparentele jocuri de cuvinte (ca spre exemplu: „neprietenilor 
pe buze în veci de nedespecetluit pecete să pecetluim" 916 ) şi 
expresivitatea poetică novatoare a „necuvintelor" nichitiene (nu 
mă refer numai la volumul omonim), se poate lesne observa o 
coincidenţă între maniera celor doi poeţi de a gândi asocierea sau 
compunerea cuvintelor, astfel încât să capete un sens abisal. 

Conjugarea termenilor în această manieră devine un vector 
spre ontologia însăşi a cuvântului şi nu doar o metaforă poetică. 
Nichita însuşi avertiza că neaşteptatele metamorfoze lingvistice 
vizau explorări existenţiale dintre cele mai îndrăzneţe, în căuta¬ 
rea unui lăuntric uman prea gingaş şi subtil şi prea greu de înţe¬ 
les: 

„Am gândit un mod atâta de dulce 
de a se întâlni doua cuvinte 
încât în jos înfloreau florile 
si sus 

înverzea iarba. 

Am gândit un mod atâta de dulce 


911 Idem, p. 69. 

912 Idem, p. 84. 

913 Ibidem. 

914 Ibidem. 

915 Ibidem. 

916 Idem, p. 112. 

de a se izbi doua cuvinte 
de parca iarba verde ar înflori 
iar florile s-ar ierbi". 

(Nod 33 (In liniştea serii)) 

Să ne amintim şi de necuvinte, de multele expresii apofatice 
pentru care poetul capătă preferinţă mai ales în ultima parte a 
creaţiei sale (dovedind o mişcare de ceasornic, spre interior, a 
marilor poeţi, spre marile teme de-a pururi la fel de acute: a 
creaţiei din nimic, a naşterii lumii, a rostului existenţei...): „de 
nealbastru/ de nemare, de nepeşte/ de nepiatră, de neprieten/ de 
nefiresc, de nefireşte" (Spunere - voi. Oul şi sfera). 

Aparenta tautologie sau simpla negativizare sunt un mod 
de punere în adâncime a cuvântului şi de construire a unui meta¬ 
limbaj. Doar că pentru acest metalimbaj, Nichita a avut un 
strălucit înaintaş în Cantemir, în genialul său simţ al limbii şi 
creativitatea sa poetică la fel de genială. Obiceiul lui Cantemir de 
a construi în Istoria ieroglifică parafraze biblice, care cu greutate 
se recunosc, dacă cineva nu are în mod obişnuit astfel de lecturi, 
îl urmează si Nichita. 

9 

Spre exemplu, Cantemir scrie: 

„Soarele tuturor cu acelaşi ochiu caută, 
nici pre unii încăldzeşte 
şi despre alţii aceasta tăgăduieşte. 

Ploile, precum stincele umedzăsc. 

ase sămintele dezvălesc, 
hlujerile răcoresc, 
copacii înfrundzesc, 
florile, iarba şi toată păşunea 
si otava înverdzesc" 917 . 

9 

Nichita reformulează în stil modernist, la fel de irecognos- 
cibil, binecunoscuta învăţătură despre ochi ca luminători ai sufle¬ 
tului (Mt. 6, 22 etc): 

„Ochiul se face frumos sau urât 
de după ideea de dedesupt". 

(Şi adevărată , - şi jucată , voi. în dulcele stil clasic) 

* 

„Iartă-mă şi ajută-mă 
şi spală-mi ochiul 
si întoarce-mă cu fata 

9 9 

spre invizibilul răsărit din lucruri". 

(. Rugăciunea , voi. Măreţia frigului) 

917 Idem, p. 86. Parafrază largă la Matei 5, 45: Dumnezeu „face să 
răsară soarele şi peste cei răi şi peste cei buni şi trimite ploaie peste cei 
Drepţi şi peste cei nedrepţi". Biblia 1988. 

Ceea ce Dimitrie Cantemir a exprimat prin: „nici nebunul 
coarne are, nici înţeleptul aripi are" 918 , Nichita a spus astfel în 
versuri (indicând un sens al interpretării, pentru că decriptarea 
poate urma şi altă cale): „Nu-1 vesteşte nicio aură, nu-1/ urmează 
nicio coadă de cometă" (Elegia întâia). 

Nichita Stănescu s-ar fi putut inspira şi din „vatologhiia 
poeticească" concepută de Cantemir, scriind poeme în stilul 
afirmaţiilor silogistice sau al definiţiilor părut simple ale Istoriei 
ieroglifice , însă cu bătaie filosofică lungă: 

„«Păşire ieste Strutocamila, 
păşire ieste; 
si iarăşi dzic: 

9 9 

păşire ieste Strutocamila, 
dihaniia aceasta, 

Strutocamila, 
ieste păşire. 

Pasirea aceasta 
si dihaniia aceasta 

9 

ieste Strutocamilă». 

Apoi iarăşile 
hotarăle loghiceşti 
în sine înturna, 
dzicând: 


918 Idem, p. 82. 

«Pasirea să oaă, 
oaăle sint a păşirii. 

Strutul să oaă, 
oaă are Strutul. 

9 

Iată dară că păşire 
ieste Strutul». 

9 

Apoi iarăşi ca dintâi, 
numai într-altă formă 
siloghizmul înturna: 

«Pasirea are pene, 

Strutocamila are pene. 

Iată dară 

că Strutocamila ieste păşire...»" 919 . 

Nichita redescoperă sau împrumută, aşadar, stilul poetico- 
filosofic, sentenţial-aforistic, pentru a caracteriza cuvintele: 

„Cuvintele, laşele, 
ele singure se ucid pre 920 ele, 
numai ele se pot nega 
pe ele însele, 

919 Idem, p. 46. 

920 A se remarca inclusiv aceste „-pre" arhaic, în loc de „pe", care ne 
îndreptăţeşte bănuiala. 

numai ele, neliniştitele, 
se neagă tot timpul unele pe altele, 
se ucid 

numai înde ele, pentru dreptul 
întâiului născut, 
tot timpul şi tot lucrul, 
unele 
pe altele. 

Niciodată un copac 
n-a ucis un copac, - 
Niciodată o piatră 
n-a depus împotriva pietrei 
mărturie. 

Numai numele copacului ucide 
Numele copacului 
Numai numele pietrei 
Ucide, depunând mărturie 
Despre numele pietrei...". 

(.împotriva cuvintelor, voi. Laus Ptolemaei) 

„Ele înde ele" este o expresie pe care a folosit-o Cantemir, 
în Divanul („Ceriurile povestesc slava lui Dumnezeu (Psalm 18, 
sh. 1). Şi eale înde eale, una pre alta, pre Dumnădzău făcătoriul 

si ziditoriul ei a cunoaşte învaţă" 921 ) si Eminescu în Scrisoarea IV 
(„O, ascultă numa-ncoace,/ Cum la vorbă mii de valuri stau cu 
stelele proroace!/ Codrii negri aiurează şi izvoarele-i albastre/ 
Povestesc ele-nde ele...") 922 . Probabil că lui Nichita nu i-a scăpat 
corespondenţa între Eminescu şi Cantemir... 

însă aceeaşi strategie poetică, despre care vorbeam, o utili¬ 
zează Nichita şi pentru pentru a defini...bărbatul: 

„Bărbatul este un animal indirect. 

Gingaş sufletul lui 
de neînţeles este. 

9 

Umbra unei frunze o tine în braţe, 
frunza nu, frunza nu. 

Fuga unui iepure o ţine pe câmp, 
iepurele nu, iepurele nu...". 

(A pierde tot ce se poate pierde , voi. Epica magna) 

Nu îi putem nega, prin urmare, lui Cantemir, posteritatea 
literară, care nu se rezumă doar la ceea ce am semnalat, sumar, 
în acest articol. 


921 Dimitrie Cantemir, Divanul sau Gâlceava înţeleptului cu lumea sau 
Giudeţul sufletului cu trupul, text stabilit, traducerea versiunii greceşti, 
comentarii şi glosar de Virgil Cândea, postfaţă şi bibliografie de Alexan¬ 
dru Duţu, Ed. Minerva, Bucureşti, 1990, p. 71. 

922 A se vedea si Dr. Gianina Maria-Cristina Picioruş, Eminescu si 

9 9 ' 9 

literatura română veche, op. cit., p. 309. 

Sfântul Efrem Şirul si Dimitrie Cantemir 923 

9 


/v 

In capitolul al treilea din Istoria ieroglifică, Dimitrie Cantemir 
zideşte din condei o cetate de o frumuseţe ireală. Semnificaţiile 

9 9 9 

acestui fragment alegoric sunt numeroase şi complexe. Cetatea şi 
împrejurimile sale înmărmuresc cititorul prin bogăţia şi splen¬ 
doarea lor paradisiacă. Dar în centrul ei se află templul zeiţei 
Pleonaxis/ Lăcomia, sub scaunul căreia se deschide gura Infernu¬ 
lui. Se consideră că autorul a intenţionat să ilustreze Istanbulul 

9 

din vremea sa, corupţia de care era stăpânit, printr-o descriere 
fantastică, a acestei cetăţi a Epithimiei, a Patimei. 

La scara înţelesurilor oferite chiar de Cantemir, „Cetatea 
Epithimiii" înseamnă: „inima, omul lacom sau lumea". Semnifi¬ 
caţiile depăşesc (ca întotdeauna, în această carte) intenţia 
narativă şi corespondenţa strictă cu realitatea istorică. în opinia 
noastră, Cantemir reia, în acest fragment, sub o altă formă, pole¬ 
mica din opera sa anterioară. Divanul, în care înţeleptul rezistă 
tentaţiilor unei Lumi care se autoreprezintă ca paradisiacă, 
„paradisul" oferit de aceasta fiind, desigur, cel al plăcerilor, într- 
un discurs desprins din filosofia hedonistă. Lumea transformă 
darul Creatorului, adică frumuseţea sa paradisiacă, în mreajă 
pentru prinderea şi pierderea sufletului pentru vecie. Discur¬ 
surile polemice, pe această temă, din Divan, sunt înlocuite în 
capitolul menţionat din Istoria ieroglifică, de o largă şi foarte 
sugestivă descriere. Autorul ne avertizează, de altfel, de la înce¬ 
putul capitolului, asupra acestor semnificaţii: 

923 Articol revăzut, publicat mai întâi aici: 

https://www.teologiepentruazi.ro/2014/07/06/sfantul-efrem-sirul-si- 

dimitrie-cantemir/. 

„Că lucrurile lumeşti 
cu muritorii ase a să giuca s-au obiciuit, 
ca cu cât sint mai deşarte, 
cu atâta să pară mai desfătate, 
şi a cărora începături sint prea cu mare dezmierdări, 
aceloraşi sfârşitul să fie prea cu grele întristări" 924 . 


Şi în Divan, cum spuneam. Lumea se autopropunea drept 
Rai al desfătărilor trupeşti, în care omul trebuie să trăiască 
împlinindu-şi poftele şi fără grijă faţă de cele spirituale. Aici nu 
mai e vorba de o dispută evidentă, în termeni inechivoci, ci de o 
subtilă alegorie. Sesizăm însă, între altele, un element constant în 
atitudinea autorului: dorinţa de a ilustra cât mai convingător 
această frumuseţe „paradisiacă", în stare să devină un laţ 
infernal. 

Am comentat acest aspect, în legătură cu Divanul, şi cu alte 
ocazii, şi am atras atenţia că au căzut într-o gravă eroare acei 
exegeţi care au ajuns la concluzia că adăstarea şi insistenţa lui 
Cantemir în a descrie detaliat tentaţiile Lumii denotă o intenţie 

9 9 

ascunsă de pactizare a autorului cu filosofia ei. Cantemir nu face 
altceva decât să reproducă, cât mai plastic, un avertisment care a 
traversat secolele, rostit cu multă vehemenţă în predica Bisericii, 
cu privire la puterea de seducţie a frumuseţilor lumeşti, în stare 
să corupă o mare mulţime de oameni, ba chiar şi sufletele oţelite 
în virtute, dacă nu sunt cu luare aminte. 

Nu intenţia unui pact ascuns şi pervers o avea în minte 
Cantemir, întrecându-se pe sine în a zugrăvi splendorile para- 
disiace ale acestui pământ, ci semnificaţia unei atât de gran- 

924 Dimitrie Cantemir, Istoria ieroglifică, Ed. Minerva, Bucureşti, 1997, 
p. 123. 

dioase antinomii, pe care o introduce în prezentarea cetăţii 
Epithimiei, este aceea că orice frumuseţe, desfătare sau tentaţie 
ascunde, în această lume, o faţă întunecată şi poate să deschidă o 
poartă către Iad. 

Ne întoarcem la descrierea amintită, asupra căreia ne 
propunem să aruncăm o privire mai atentă. Lumea aceasta este 
ca un alt Eden în care s-a strecurat diavolul, pentru că omul îi dă 
voie să se ascundă în inima şi între gândurile sale. Ne-a reţinut 
atentia asemănarea de viziune cu Imnele Raiului, ale Sfântului 
Efrem Şirul, în a concepe arhitectura paradisiacă a cetăţii po¬ 
menite şi a împrejurimilor sale. Remarcăm, de la bun început, 
structura tripartită a descrierii cantemirene: autorul ne prezintă 
mai întâi peisajele încântătoare care înconjoară cetatea, mai 
precis „şesurile câmpului aceluia" - adică valea din jurul cetăţii 
- apoi cetatea însăşi, de la baza deltei (lucrare a Dumnezeirii, 
adică), şi, în fine, templul din mijlocul cetăţii. Aceeaşi con¬ 
figuraţie tripartită o are Raiul şi în prezentarea Sfântului Efrem: 

„Când a plănuit toate frumuseţile, le-a făcut felurite, 
ca unele trepte să fie mai înalte şi [mai] slăvite decât altele. 

Cu cât o treaptă e mai înaltă decât alta, 
cu atât mai slăvită e şi strălucirea ei decât a celei aflate mai jos. 

/V 

In acest chip. El a menit poalele [muntelui Raiului] celor de jos, 
coastele celor aflaţi la mijloc, iar înălţimile celor slăviţi. /.../ 

Simbolurile împărţirilor din Grădina Vieţii 
Moise le-a închipuit în Arcă şi pe Muntele Sinai; 
el ne-a zugrăvit preînchipuirile Raiului... /.../ 

/V 

In mijlocul Raiului, Dumnezeu a sădit Pomul Cunoştinţei..." 925 . 

925 Sfântul Efrem Sirianul, Imnele Raiului, studiu introductiv şi 
traducere de Diacon Ioan I. Ică jr., Ed. Deisis, Sibiu, 2010, p. 34-35, 41. 

La Cantemir, în centrul cetăţii se află templul cu înfăţişare 
paradisiacă şi conţinut infernal. Putem spune că, precum Pomul 
Cunoştinţei, si acesta face diferenţa între bine si rău, în funcţie de 
alegerea omului, dacă dă curs cupidităţii sau nu. Cantemir 
insistă pe diferenţele care există între împrejurimi şi cetatea 
însăşi şi, respectiv, între cetate şi templul din mijlocul ei. Astfel, 
câmpul dimprejurul cetăţii este o grădină edenică 926 , dar cetatea 
în sine - care beneficiază de o descriere fabuloasă - întrece de 
departe, în splendoare, frumuseţea locurilor dimprejur 927 . La fel, 
templul din centrul cetăţii era astfel construit, „că toată alaltă a 
cetăţii şi a oraşului făptură, ca zgura lângă aur şi ca stecla lângă 
diamant să asămăna" 928 . Aceleaşi diferente structurale sunt men- 

9 9 

tionate si de Sfântul Efrem: 

9 9 

„Limba nu poate rosti cum este înăuntrul Raiului, 
nu este de ajuns nici pentru frumuseţile lui din afară, 
căci nici măcar podoabele simple ale împrejmuirii lui 
nu pot fi povestite cum se cuvine. 

Culorile lui sunt vesele, miresmele lui minunate foarte, 
frumuseţile lui preadorite şi desfătările lui slăvite. 

Chiar dacă comoara alăturată împrejmuirii lui e sărăcăcioasă, 
ea întrece comorile lumii întregi; 
şi pe cât mai prejos sunt văile lui 
faţă de comorile piscului său înalt, 
pe atât fericirea de lângă împrejmuirea lui e mai slăvită şi mai 

înaltă 

decât tot ceea ce noi, cei ce trăim în valea de jos, simţim ca 


926 Cf. Dimitrie Cantemir, Istoria ieroglifică, ed. cit., p. 126. 

927 Cf. Idem, p. 127-129. 

928 Idem, p. 129. 

fericire. /.../ 


Miluieşte-mă, Doamne al Raiului, 
şi dacă a intra în Raiul Tău nu-mi este cu putinţă, 
fă-mă vrednic măcar de pajiştea din afara împrejmuirii lui /.../. 
Binecuvântat păcătosul care a găsit aici milă 
şi a fost socotit vrednic să intre în împrejurimile Raiului; 
chiar dacă rămâne afară, el poate paşte aici prin har" 929 . 

Asemenea, după cum am menţionat, „şesurile câmpului" 
din preajma cetăţii, la Cantemir, deşi sunt edenice, sunt mai 
prejos de frumuseţea uluitoare a cetăţii înseşi. Dar şi descrierea 
pajiştei dinafara cetăţii, la Cantemir - descriere care, în cea mai 
mare parte a ei, este o prelucrare a vedeniilor extatice paradisiace 
din Vieţile Sfinţilor -, coincide, în anumite detalii, cu ceea ce se 
spune în aceste imne (după cum am sesizat şi cu altă ocazie): 

„Iară pre şesurile câmpului aceluia, 
şi pre o parte şi pre altă parte de apă, 
atâta câmpul cu otavă înverdziia, 
cât ochilor preste tot, 

tot o tablă de zmaragd maree a fi să părea, 
în carile tot chipul de flori din fire răzsărite, 
ca cum cu mâna în grădină, 
pre rând şi pre socoteală ar fi sădite, 
cuvios să împrăştiia, 

şi când zepfirul, vântul despre apus, aburiia, 
tot feliul de bună şi dulce miroseală de pre flori scorniia. 


929 Sfântul Efrem Sirianul, lmnele Raiului, op. cit., p. 45, 51, 93. 

Ase cât nici ochilor la privală, 
nici nărilor la mirosală 
saţiu să putea da. 

Iară pre malurile gârlei [deltei] 
tot feliul de pomăt roditoriu 
şi tot copaciul frundzos 
si umbros, 

9 7 

de-a rândul, ca cum pre aţă de-a dreptul 
şi unul de altul de departe ca cum cu pirghelul 

ar fi fost puşi 
frumos odrăsliia. 

A căror umbri, giumătate pre lină apa Nilului, 
iară giumătate pre mângâioasă faţa câmpului 

să lăsa. 

Iară roada pomilor, şi la frumuseţe şi la dulceaţă, 
nici Asiia au vădzut, nici Evropa au gustat. 

Căci tot într-acelaşi pom mugurul crăpa, 
frundza să dezvăliia, 
floarea să deschidea, 

9 7 

poama lega, 
creştea, 
să cocea 
si să trecea, 

9 7 

totdeodată, nici după vremi viptul [roada] îmbla, 
ce în toată vremea toată poama şi coaptă şi necoaptă să 

afla" 930 . 


930 Dimitrie Cantemir, Istoria ieroglifică, ed. cit., p. 126. 

„Ciclul de viaţă al pomilor din Rai se aseamănă unui colier: 
când primele roade sunt coapte şi culese, 
sunt gata deja cele ce alcătuiesc a doua şi a treia recoltă. 
Cine a mai văzut vreodată poamele toamnei târzii 
atingând călcâiul roadelor primăvăratice...?/.../ 

Acest sân plin de fructe în toate fazele dezvoltării lor..." 931 . 

în afară de aceste asemănări, mi-a atras atentia si un enunţ 

' 5 5 5 

din Metafizica lui Cantemir: 

„preaînţeleptul Adam nu numai punea nume ani¬ 
malelor cereşti [constelaţiilor], dar şi domina [în Rai] chiar 
peste prea înaltul Lucifer [Luceafăr] şi peste celelalte 
astre" 932 . 


Sfântul Efrem afirmase următoarele: 

„Prin ştiinţa vădită pe care i-a dat-o lui Adam 
şi prin care acesta a dat nume Evei şi animalelor. 
Dumnezeu n-a dezvăluit descoperirile lucrurilor ascunse; 
căci în ce priveşte acea cunoştinţă ascunsă, 
începând de la stele în jos Adam era în stare 
să cerceteze tot ce este în lume" 933 . 

în consecinţă, ne întrebăm dacă opera poetică a marelui 
Sfânt, teolog, poet şi ascet Efrem Şirul, i-ar fi putut fi totuşi 


931 Sfântul Efrem Sirianul, Imnele Raiului, op. cit., p. 92-93. 

932 Dimitrie Cantemir, Metafizica [Sacrosanctae scientiae indepingibilis 
imago], traducere din latineşte de Nicodim Locusteanu, cu o prefaţă de 
Em. C. Grigoraş, Ed. Ancora, S. Benvenisti & Co., Bucureşti, 1929, p. 93. 

933 Sfântul Efrem Sirianul, Imnele Raiului, op. cit., p. 106. 

cunoscută lui Dimitrie Cantemir, având în vedere coincidentele 
vizionare şi interpretative. Pe de altă parte, se ridică şi o altă 
problemă: dacă nu cumva neobişnuita „prozodie" a textului 
ieroglific se datorează nu influenţei arabo-persane, aşa cum s-a 
propus (sau nu numai), ci (şi) imnografiei creştine. Mai ales că 
unii dintre cei mai mari imnografi (Efrem Şirul, Andreas 
Criteanul, Ioannnis Damaschinos, Cosmas de Maiuma etc.) sunt 
originari sau trăitori în regiunea Mesopotamiei şi în cea a Siriei 
(Damascului), adică în teritorii care, alături de Egipt, au fost 
focare ale vieţii eremitice/ ascetice creştine şi care ulterior au fost 
cucerite de arabi şi islamizate. Iar retorica şi poezia, ca şi muzica 
arabă, au beneficiat de tradiţia considerabilă siriaco-persană, 
mlădiată între timp de impunerea Creştinismului în aceste 
regiuni, până la invazia arabă. 

Cântecul I al lui Antioh Cantemir 934 


Versificarea - succintă - a primelor capitole din Ge¬ 
neză (urmărind însă şi detalierile poetice din Psaltire) l-a preocu¬ 
pat şi pe Antioh Cantemir. Chiar dacă el nu este cuprins în 
literatura română, poate că totuşi nu ar fi cu totul lipsit de interes 
să reţinem faptul enunţat şi să îl enumerăm pe autor între 
spiritele româneşti care au manifestat această preocupare. Re¬ 
producem versurile: 

„Lăsaţi a lumii-nţelepciune vană. 

Atei neghiobi! Cârmiţi caicul lesne. 

Spre adevărul cel făr' de prihană. 

Destul aţi rătăcit prin negre bezne! 

Luaţi seama, voi, că Dumnezeu îndrumă 
Făpturile de mâna-I frământate. 

Şi cerul ce străluce peste humă. 

Si soarele, si stelele curate. 

5 '9 

Făcu oglindă, soarelui, din lună. 

Să zvârle-n beznă scăpărări albastre. 


934 Articol publicat mai întâi aici: 

https://www.teologiepentruazi.ro/2013/04/04/cantecul-i-al-lui- 

antioh-cantemir/. 

Şi-apoi făcu văzduhului cunună, 
Orânduind puzderia de astre. 

Timp dându-le şi mers pe-a lumii scară, 
A îmbinat El părţile-n mahină. 

Ca nici prisos având, şi nici povară. 
Spre-a nu cădea-ntre ele să se ţină. 

Poruncă-a dat văzduhului să soarbă 
Pământul, ca pe-o minge-n sus să-l salte, 
A-mpodobit dumbrăvile cu iarbă. 
Vâlcelele si dealurile-nalte. 

9 

A prefăcut izvoare-n râuri repezi. 
Hotărnicind nepotolita mare. 

Din slab nisip făcând hotar de lespezi 
Şi vijelii din adieri uşoare. 

/V 

însufleţind tot soiul de-animale. 
Aripi le dete unora să zboare. 

Prin unde altele să-si taie cale 

9 

Si altele-n ţărână, târâtoare. 

Luând pământ în mâna Lui măiastră 
Şi trupul plăsmuindu-ne, fierbinte 
Al vieţii duh suflând asupra noastră. 
Ne dete înţelegere şi minte. 

Si trăsnetul trimise să străbată, 

Cu-nfricoşatu-I tunet negri nouri. 

Pământ şi ape,-n bezna spintecată 
Rostogolind grozavele-i ecouri. 

Umilii-i saltă, pe trufaşi îndoaie. 

Ce dă aici, ia dincolo, pe culme 
De munte aduce fum si vâlvătaie. 

Cumplit cutremurând întreaga lume". 

(<Cântecul I ) 935 

/V 

In afară de primele capitole din Facere, sunt mai mulţi 
psalmi la care se poate face o trimitere în vederea unei com¬ 
paraţii, şi mai ales la poetizarea lui Dosoftei (Ps. 8,17, 23, 28, 73, 
96, 103 etc.) care poate că nu-i fusese indiferentă lui Antioh 
Cantemir. 

Spre exemplu, versurile lui Cantemir, „Făcu oglindă, soa¬ 
relui, din lună,/ Să zvârle-n beznă scăpărări albastre,/ Şi-apoi 
făcu văzduhului cunună,/ Orânduind puzderia de astre" îşi pot 
avea corespondenţa ideatică şi poetic-vizionară în versificarea 
anterioară dosofteiană a Psalmului al 8-lea: „Ai tocmit şi luna să 
crească, să scază,/ Să-şi ia de la soare lucoare din rază./ Stele 
luminate ce lucesc pre noapte"... 

935 Antioh Cantemir, Stihuri, în româneşte de Virgil Teodorescu, 
studiu introductiv de Paul Cornea, Editura pentru Literatură Universală, 
Bucureşti, 1966, p. 195-196. 

în Psalmul al 8-lea, în Scriptură, nu se pomeneşte nimic 
despre lună ca oglindă a soarelui sau care îşi împrumută lumina 
de la soare. Şi nici la Facere sau în alt loc scriptural. De asemenea, 
expresia „stele curate" indică un parcurs hermeneutic patristic- 
tradiţional, în urma căruia şi Antim Ivireanul vorbea despre luna 
„curată şi nevinovată" 936 şi despre stelele cu „tâmplele lor cele de 
argint" 937 . 

Reamintim că poezia lui Antioh i-a interesat pe români de 
timpuriu, prima traducere aparţinând lui Donici şi Negruzzi. 
Aron Pumnul, profesorul lui Eminescu, introdusese, de ase¬ 
menea, o selecţie de versuri în Lepturariul său. Este, deci, probabil 
ca poetizarea Genezei şi poezia cosmică să fi fost inspirate lui 
Heliade şi paşoptiştilor - şi ulterior lui Eminescu - şi pe cale 
tradiţională, nu numai prin intermediul lui Lamartine sau, în 
general, al poeziei romantice... 


936 Antim Ivireanul, Opere, Ed. Minerva, 1972, p. 62. 

937 Idem, p. 52. 

Poezia prozei lui Ion Creangă 938 


Dacă G. Călinescu a insistat pe caracterul dramatic al operei 
lui Creangă şi pe înrudirea cu arta lui Caragiale, alţii au văzut 
mai mult poezia din opera sa. 

Astfel, pentru Pompiliu Constantinescu, 

„poezia Amintirilor este în retrospecţiunea sentimen¬ 
tului, în acel nostalgic paseism, atât de caracteristic scriito¬ 
rilor moldoveni. Creangă e poet în substrucţia sensibilităţii, 
în senzaţia de iremisibil care se strecoară printre fapte şi 
oameni, de-a lungul paginilor; este o vraje [vrajă] care se 
prelungeşte dincolo de final, un fel de magie a copilăriei şi 
adolescenţii, rămasă ca o imagine pură în spiritul nostru. 

Dar poetul Creangă este mai complex decât ar părea; 
el este poet chiar în poveştile lui cu tâlc, în modul parabolic 
de a insinua adevăruri morale şi de a personifica forţele 
naturii; poetul se află în mitul narativ din Harap-Alb, în forţa 
lui de a surprinde, în fantasticul făpturilor, câteva trăsături 
umane si câteva idei" 939 . 

9 

Tudor Vianu a remarcat, în schimb. 


938 Articol revăzut şi adăugit, publicat mai întâi aici: 
https://www.teologiepentruazi.ro/2017/10/26/poezia-prozei-lui-ion- 

creanga/. 

939 Pompiliu Constantinescu, Centenarul lui Creangă, în rev. „Vre¬ 
mea", X, 478, 7 martie 1937, p. 9. Republicat cu titlul Ion Creangă în voi. 
Figuri literare, Ed. Vremea, Bucureşti, 1938, p. 10-11. 

„frumoasa cadenţă, mai puţin observată, a perioadei 
crengiste, în care scriitorul ne oferă unul din exemplele cele 
mai interesante ale artei sale rafinate. Aceste perioade se pot 
descompune în unităţi ritmice mai lungi sau mai scurte, a 
căror alternanţă alcătuieşte un tablou plin de armonie opu¬ 
lentă şi variată. Iată analiza ritmică a unor astfel de peri¬ 
oade, în care membre ale perioadei de 8 -12 (15) silabe alter¬ 
nează cu membre de 5 (2) - 7 silabe: 

8 silabe «Dragu-mi era satul nostru 

11 cu Ozana cea frumos curgătoare 

8 şi limpede ca cristalul 

12 în care se odihneşte cu mâhnire 

9 

6 cetatea Neamţului 

9 

5 de-atâtea veacuri! 

9 Dragu-mi erau tata şi mama, 

7 fraţii si surorile 

9 9 

7 si băieţii satului, 

11 tovarăşii mei din copilărie, 

12 cu cari în zilele geroase de iarnă, 

11 mă desfătam pe ghiaţă şi la săniuş; 

3 iar vara 

11 în zilele frumoase de sărbători 

6 cântând si chiuind, 

9 7 

15 cutreieram dumbrăvile si luncile 

9 

umbroase, 

7 prundul şi ştioalnele, 

8 ţarinile cu holdele, 

6 câmpul cu florile 

6 si mândrele dealuri, 

10 de după care-mi zâmbeau zorile. 

12 în zburdalnica vârstă a tinereţii» [...]. 

Aceste ample structuri sonore se pot aşadar, cu 
uşurinţă desface în grupuri de silabe, relativ regulate atât 
prin numărul lor, cât şi prin alternanţa accentelor. Unele din 
unităţile ritmice analizate mai sus sunt versuri fără cusur. 

9 

Urechea le ascultă cu încântare, chiar când ochiul le citeşte. 
O deosebită atenţie acordă Creangă şi sfârşitului ritmat al 
frazelor (clausulelor) ,,94 °. 

Zoe Dumitrescu-Buşulenga sesizează că melancolia îl 
poartă „înspre evocarea lirică, înspre efuziunea sentimentală, 
care introduce pe scena operei figurile cele mai dragi" şi că „pre¬ 
ambulul liric e inevitabil în fruntea fiecărui capitol, constituind 
poarta de intrare în lăcaşul amintirilor" 941 . 

Pentru Vladimir Streinu, „umorul este poezie şi poezia este 
metaforă" 942 . Iar George Munteanu laudă structura „arhitec- 
tural-simfonică" a operei, remarcând şi faptul că „simfonizarea 
frazei, a perioadelor, a textului întreg, în Amintiri din copilărie , nu 
par străine de meditaţiile privind construcţia strânsă, în fagure, 
din poezia lirică", pe care „Creangă a admirat-o...în poemele 
marelui său prieten Eminescu" 943 . 

Mai aproape de noi, teza poeziei capătă amploare din 
perspectiva lui Mihai Zamfir, pentru care „toate compunerile lui 

940 Tudor Vianu, Arta prozatorilor români, Ed. Orizonturi, Bucureşti, 

2010, p. 121-122. 

941 Zoe Dumitrescu-Buşulenga, Ion Creangă, Ed. Princeps Edit, Iaşi, 
2009, p. 121, 141-142. 

942 Vladimir Streinu, Ion Creangă, Ed. Albatros, Bucureşti, 1971, p. 

106. 

943 George Munteanu, Istoria literaturii române. Epoca marilor clasici, 
ed. a Il-a, revăzută şi adăugită, voi. 2, Ed. Porto-Franco, Galaţi, 1994, p. 52. 

Creangă sunt poeme" şi „poezia compusă de Creangă sub apa¬ 
renţa prozei defineşte cifrul ascuns al acestei opere: în el se află 
închisă originalitatea lui ultimă" 944 . 

Şi Zamfir se întreabă: „Care prozator din epocă a mai scris 
poeme sub pretextul că scrie amintiri, că povesteşte basme?" 945 , 
întrebarea e pusă retoric, pentru că răspunsul învederat de critic 
este: „Nimeni!". însă corect este să spunem: nimeni în epocă! 

Dar de ce pune Zamfir întrebarea astfel? Pentru că are o 
problemă cu a identifica eventuale modele sau surse de inspiraţie 
ale artei crengiste, pe care le descoperă - corect, dar nu suficient 
- în Biblie şi în paremiologie. 

Căci dacă, în cazul lui Slavici, Zamfir a reuşit să descopere, 
în epocă, nişte scriitori austrieci de tip Biedermeier şi să sta¬ 
bilească faptul că Slavici ar descinde din atmosfera culturală pe 
care aceştia au creat-o, în cazul lui Creangă nu ajunge să 
identifice decât „moştenirea europeană fundamentală" 946 pe care 

/V 

o constituie Biblia şi paremiologia. Insă, după obiceiul criticii 
noastre. Zamfir caută rădăcini oriunde aiurea în Europa (mă rog: 
aiurea spre vest), numai nu în cultura şi literatura proprie. 
Desigur, cunoaştem ideologia exegezei noastre literare: noi ne¬ 
am luat toată literatura modernă din Occident, nu avem nicio 
moştenire bizantină. Ba chiar nici în literatura veche nu avem 

9 

decât renaştere, baroc si iluminism... 

Dar eu aş pune întrebarea altfel: „Care prozator din 
literatura română a mai scris, anterior, poeme sub pretextul că 
povesteşte sau că scrie amintiri?". Şi răspunsul este foarte clar şi 


944 Mihai Zamfir, Scurtă istorie. Panorama alternativă a literaturii 
române, voi. I, Ed. Cartea Românească şi Polirom, Bucureşti şi Iaşi, 2011, p. 
276-277. 

945 Idem, p. 277. 

946 Idem, p. 282. 

neechivoc: Varlaam, Dosoftei, Neculce şi Cantemir, între marii 
prozatori moldoveni. Toţi scriu o proză poetică, dar e adevărat 
că sunt...cu o epocă mai devreme decât Creangă. Ceea ce nu l-a 
împiedicat, însă, pe Sadoveanu, cu o epocă mai târziu decât 
Creangă, să se revendice (şi) din ei (pe lângă Creangă). 

Şi dacă Istoria ieroglifică o scoatem din calcul, mai rămâne 
totuşi Divanul lui Cantemir, alături de Cazania lui Varlaam si 
(mai cu seamă) de Vieţile Sfinţilor ale lui Dosoftei - cu atât mai 
mult cu cât avem mărturia îndemnului insistent al lui David 
Creangă către fiica şi nepotul său de a citi Vieţile Sfinţilor ! 

în mod deosebit, dacă ne referim la proza ritmată şi rimată, 
Dosoftei şi Cantemir sunt în primul rând în gândul nostru 947 , dar 
putem să-i asociem fără probleme şi pe Varlaam şi Neculce ca 
formatori ai unei atmosfere culturale din care Creangă s-a hrănit 
si în care s-a dezvoltat ca scriitor. 

9 

Altădată, Mihai Zamfir recunoştea că meditaţiile (prero¬ 
mantice s-au întemeiat pe tradiţia oratoriei religioase din veacul 
anterior. De ce nu s-ar întemeia scriitura poetică a lui Creangă pe 
tradiţia întemeiată de Varlaam, Dosoftei, Cantemir si Neculce? 
Desigur, ne putem sprijini şi pe Biblie, chiar pe Biblia de la 1688, 
pentru a detecta ritmul şi rima perioadei crengiste! 

însă nu înţeleg de ce Zamfir, oferindu-ne ca probă un frag¬ 
ment grăitor din Povestea lui Stan Păţitul, îl lasă...în proza lui 
aparentă, în loc să lămurească şi publicul cititor mediu asupra 
poeziei care zace în exemplul dat: 

„Stan era acasă, 

şi chiar atunci luase ceaunul de pe foc. 


947 A se vedea şi articolul meu de aici: 

https://www.teologiepentruazi.ro/2016/ll/05/teologie-si-poezie-la- 

sfantul-antim-ivireanul-si-dimitrie-cantemir/. 



711 


ca să mestece mămăliga; 
şi numai iaca ce vede că se răped cânii 
să rupă omul, nu altăceva, 
si când se uită mai bine, ce să vadă? 
Vede un băiat că se acătăra 

9 

pe stâlpul porţii, de teama cânilor. 

Atunci Stan aleargă la poartă, zicând: 

- Ţibă, Hormuz, na, Balan, 
nea! Zurzan, 
dată-vă-n laturi, cotarle! 

9 7 

Da' de unde eşti tu, măi tică? 
şi ce cauţi pe-aici, spaima cânilor? 

- De unde să fiu, bădică? 

Ia, sunt şi eu un băiat sărman, 
din toată lumea, 
fără tată si mamă, 

9 7 

şi vreu să întru la stăpân. 

- Să întri la stăpân? 

D-apoi tu nici de păscut gâştile nu eşti bun... 
Cam de câţi ani îi fi tu? 

9 

- Ia, poate să am vro treisprezece ani. 

- Ce spui tu, măi?.. .Apoi dar bine-a zis 
cine-a zis, 
că vrabia-i tot pui, 
dar numai dracul o ştie de când îi... 

9 

Eu de-abia ţi-aş fi dat şepte, mult opt ani. 


Dar ce. Doamne iartă-mă!, pesemne 
că şi straiele astea pocite fac să arăţi aşa de sfrijit 

si închircit. 

9 

Am mai văzut deunăzi umblând pe aici prin sat 
un ciofligar de-alde tine, dar acela 
era oleacă mai chipos şi altfel îmbrăcat: 

Cu antereu de canavată. 

Ce se ţinea numai-n ată. 

Şi cu nădragi de anglie. 

Petece pe el o mie. 

Şi când mergea pe drum, 
nădragii mergeau alăturea cu drumul: 
cică umbla după strâns pielcele 948 , 
şi cum trecea pe la poarta mea, 
de-abia l-am scos din gura lui Zurzan; 
l-a pieptănat de i-au mers petecele. 

Vorba ceea: „Aş veni desară la voi, 
dar mi-e ruşine de câni". 

9 

Şi acum parcă îl văd cât era de ferfeniţos 
şi cum îşi culegea boarfele de pe jos" 949 . [Etc.] 

întâlnirea lui Stan Ipate cu dracul preschimbat în copil e 
presărată cu multe aluzii. în modul cel mai evident cu putinţă. 
Creangă povesteşte ţinând cont de o tradiţie literară şi retorică. 
Şi aici nu e atât o poveste, cât un tâlc, o înţelepciune sub formă 
de naraţiune. Peste un secol, un poet. Marin Sorescu, va recurge 
la aceeaşi strategie: 


948 Pielicele, piei mai mici. 

949 Ion Creangă, Poveşti, amintiri, povestiri, Ed. Eminescu, Bucureşti, 
1980, p. 63-64. 

„Se întâlneşte Grigore al lui Tăgărâlă cu unul care cam 

sclipea de departe. 

Aşa ca putregaiul. 

„Bună seara". Ăla nu-i răspunde. „N-o fi auzit", se gândeşte 
Grigore, „Bună seara", zice iar. 

„Bună seara", îngână celălalt, parcă ar fi avut ţărână-n 

gură şi-i stă drept în cale, 
Nu-1 mai lasă să treacă. 

„Mă, ştii tu cine sunt eu?". 

Se uită Grigore...şi odată simte cum i se scoală căciula 
Singură din cap: hoop! şi cade jos...pleoţ! Ăsta semăna 

cu unul de 

Murise.. .să fie tot luna.. ."[Etc.] 


De data aceasta, dracul era în chip de moroi şi ţăranul e pe 
jumătate paralizat de frică. Poemul se numeşte Dumneata, din 

/V 

ciclul La Lilieci 950 . înţelepciunea e alta, însă nu mult diferită (şi 
secolul e altul) - nu vreau să comentez acum aceste aspecte. 

Pe cei doi scriitori îi desparte limba (una e moldovenească, 
cealaltă oltenească), poate şi concepţia despre poezie (Creangă e 
mai apropiat de retorica veche), modalitatea de a formula echi- 
vocurile e puţin diferită (Creangă e mai aproape de structura 
ghicitorii, în timp ce pe Sorescu nu-1 interesează cimiliturile 
pentru că secolul însuşi nu le prizează, aşa încât ia şi el poziţia 
de realist şi nepăsător la „misticisme"). Dar, dincolo de aceste 
aspecte, amândoi şi-au dat seama că înţelepciunea poate fi trans¬ 
misă, poetic, în...multe feluri. Că există multe feluri de-a vorbi 
tainic, de a ascunde poezia tainei în haine literare oricât de 
nebănuite de a se înrudi cu poezia. 


950 Marin Sorescu, La lilieci (I-VI), Ed. Art, Bucureşti, 2009, p. 108. 

Aparent, textul lui Sorescu este mult mai lesne de înţeles, pe 
când la Creangă pare mai greu de priceput tâlcul poveştii. în 
realitate, ambele sunt la fel de dificile, ba chiar îmi vine să cred 
că la înţelepciunea din versurile lui Sorescu se ajunge mai greu, 
pentru că aici nu trebuie doar să dezlegi o ghicitoare, ci trebuie 
să îţi dai seama şi...care e ghicitoarea. Şi dacă Creangă s-a 
deghizat perfect sub smerenia „ţărăniilor", încât decenii la rând 
exegeţii n-au putut să-i intuiască arta, Sorescu procedează într- 
un mod asemănător în ciclul La Lilieci ... 

Erudiţia lui Creangă 951 


Am vorbit, într-un articol recent 952 , despre tradiţia ro¬ 
mânească veche a prozei poetice, din care a descins Ion Creangă. 
El putea găsi modele esenţiale la Varlaam, Dosoftei, Neculce şi 
Cantemir, alături de Scriptură. 

Călinescu îl numise odinioară pe Creangă un mare erudit , 
dar socotea că este astfel „în materie de stiintă si literatură 

'' 5 5 5 

/V 

rurală", scotându-si citatele „din tradiţia orală" 953 . Insă admiraţia 
pe care o stârnesc operele lui Creangă nu provine numai din 
valorificarea unui fond oral sau popular. 

Despre înrudirea artei literare a lui Creangă cu cea a 
vechilor noştri cronicari - cu a lui Neculce, îndeosebi - s-a mai 
spus câte ceva, în trecut. Iorgu Iordan, spre exemplu, a observat 
existenţa unor apropieri interesante între Creangă şi Neculce, 
însă a tras nişte concluzii mai mult decât ciudate pentru mine, 
dar în spiritul epocii în care a scris, reducând totul la acelaşi 
numitor comun al vorbirii populare. Eu cred mai degrabă că 
avem de-a face cu o certă influentă literară. 

5 

Nu am acum timpul necesar pentru o analiză detaliată, aşa 
cum mi-aş dori, însă vreau să dau la iveală câteva fragmente din 

951 Articol revăzut, publicat iniţial în trei părţi, aici: 
https://www.teologiepentruazi.ro/2017/12/14/eruditia-lui-creanga-l/, 
https://www.teologiepentruazi.ro/2017/12/20/eruditia-lui-creanga-2/, 
https://www.teologiepentruazi.ro/2017/12/22/eruditia-lui-creanga-3/. 

952 A se vedea: 

https://www.teologiepentruazi.ro/2017/10/26/poezia-prozei-lui-ion- 
creanga /. 

953 G. Călinescu, Istoria literaturii române de la origini până în prezent, 
ediţie nouă, revăzută de autor, text stabilit de Al. Piru, Ed. Vlad & Vlad, 
Craiova, 1993, p. 487. 

Letopiseţul lui Neculce, care mie mi se par grăitoare pentru a 
putea stabili o conexiune veridică între arta narativă a lui 
Neculce şi ceea ce publicul cunoaşte mult mai bine din poveştile, 
basmele şi Amintirile lui Creangă: 

„Iară viziriul au şi scos pe Gligorie-vodă şi l-au 
îmbrăcatu în căftan. Iară boierii munteneşti, dacă l-au 
vădzut, numai ce-au încremenit" 954 . 

„Si la ieşitul din curtea domnească, Dumitrasco-vodă 
arăta fantezie, de dzice surleli si trâmbiteli si băte dobeli. 
Dar năroadele tot îl suduie şi-l hitcăie şi arunca cu pietri şi 
cu lemne după dânsul. Şi cu această cinste frumoasă au ieşit 
Dumitrasco-vodă din Moldova" 955 . 

9 

„Aşijdere tâmplatu-s-au şi alt grec la mazilia lui 
Antonie-vodă Rusăt, anume Palaloga, de l-au luat cu pielea 
gol din feredeu şi pre acela, de să pomeneşte pănă 
astădzi" 956 . 

„Ase socotescu eu cu firea me această proastă: când a 
vre Dumnedzeu să facă să nu fie rugină pe fier, şi turci în 
Ţarigrad să nu fie, şi lupii să nu mănânce oile în lume, 
atunce poate nu vor fi nici greci în Moldova şi în Ţara Mun¬ 
tenească, nici or fi boieri, nici or pute mânca aceste doao ţări, 
cum le mănâncă. Iar alt leac n-au rămas cu condeiul meu să 
mai pomenescu, ca să pot gâci. Focul îl stângi, apa o iezăşti 
şi o abaţi pe altă parte, vântul când bate, te dai în lături, într- 
un adăpost şi te odihneşti, soarele întră în nour, noaptea cu 
întunericul trece şi să face iar lumină, iar la grec milă, sau 


954 Ion Neculce, Letopiseţul Ţării Moldovei, ediţie îngrijită şi glosar de 
Iorgu Iordan, Ed. Minerva, Bucureşti, 1980, p. 35. 

955 Idem, p. 82. 

956 Idem, p. 83. 

omenie, sau dreptate, sau nevicleşug, nici unele de aceste 
nu sunt, sau frica lui Dumnedzău" 957 . 

„Cantemir-vodă şi Cupăreştii s-au mai apucat şi de alt 
danţu asupra muntenilor, şi muntenii asupra lor. Ţineţi-vă, 
săracelor ţări, dacă sunteţi putincioase, de acmu să biruiţi 
nevoile din pizmele vechi la ce [la care] s-au început să să 
lucredze! 

[...] Dece ştiu c-au isprăvit Cantemir-vodă bine!" 958 . 

„Să lăsăm cele streine, să vinim iar la Moldova" 959 . 

„Iar când au fost marţi dimineaţa, turcii s-au strânsu 
toţi departe, şi acolo ş-au făcut meteredzu, şi s-au aşădzat 
toate puşcile. Şi au început a să bate pre vrăjmaş, cât 
întunecasă lumea [lumina], de nu să vede omu cu om, şi să 
vede numai para cum ieşie din pusei. Ca cum ar arde unu 
stuhîi mare, trestie, pe nişte vânt mare, ase să vede focul 
ieşind din pusei. Numai ce voiu să dzic, poate-fi [că] Dum- 
nezdzeu fereşte la războiu, că dintr-o 1000 de sinete abie să 
tâmplă de loveşte unu omu. Că de ar fi nemerit cât focii 
slobodzie, n-ar fi mai rămas nici la turci, nici la moscali omu 
de poveste. După cum dzice un cuvânt Miron logofătul: 
«Mare este omul, iar la războiu pre mică-i este ţinta» 
[Creangă ar fi spus: «Vorba ceea», dar şi Neculce apelează 
adesea la paremiologie, introducând zicale şi proverbe prin 
expresii de felul precum se dzice sau vorba ceea, după cum a 
remarcat Ion Rotam 960 ]" 961 . 


957 Ibidem. 

958 Idem, p. 102. A se vedea şi articolul meu de aici: 
https://www.teologiepentruazi.ro/2015/03/23/o-ironie-biblica/. 

959 Ion Neculce, Letopiseţul Ţării Moldovei, ed. cit., p. 143. 

960 Cf. Idem, p. 406. 

961 Idem, p. 215. 

„Iară când mi-am luat dzioa bună de la Harcov, de m- 
am despărţit, mult mă îmbie să mai şedzu, şi multe să 
adeverie să-m[i] de, şi să-mi isprăvască şi de la împăratul 
mare milă. Şi când mi-a hi voia, el să-mi isprăvască. Dar eu 
eramu bucuros c-au venit acela ceas, de-am găsit vreme să 
ies dintr-acel norod... [...] Ce, fraţilor moldoveni, rogu-vă să 
luaţi aminte, să vă învăţaţi şi să vă păziţi. [...] Nădejdea 
domnului [în domn] este ca săninul ceriului şi ca încetul 
mării; acmu este senin şi să face nour, acmu este mare lină 
si să face fortună. Acmu să lăsăm cele streine...si iar să ne 

9 9 

întoarcem a scrie...de tara noastră" 962 . 

9 

întorsăturile de frază şi de logică, fraza ritmată şi uneori 
rimată, tiparul retoric în tuşă moralistă, ironia exprimată în 
expresii întortocheate şi grele de sensuri, care necesită tâlcuire, 
formulările poetice/ metaforice, adresarea directă către cititor, 
rememorarea obiectivă, dar cu amprentă personală de neşters, 
notarea lapidară dar concretă a reacţiilor pentru construirea unor 
linii psihologice etc., toate acestea le regăsim aidoma şi la Crean- 

§a ‘ 

Moldova şi războaiele lui Creangă sunt Humuleştii cu 
împrejurimile lor şi întâmplările copilăriei lui, nu lipsită, nici 
aceasta, de bătăliile ei, unele câştigate de erou, altele nu. 

Şi cum se întorc Grigore Ureche sau Ion Neculce la a scrie 
despre Moldova, iar nu despre „cele streine" - „Ci de acestea 
destulu-i, ci la ale noastre să ne întoarcem" 963 ; „Acmu să lăsăm 
cele streine...si iar să ne întoarcem a scrie...de tara noastră" 964 -, 

9 9 ' 


962 Idem, p. 232. 

963 Grigore Ureche, Letopiseţul Ţării Moldovei, Ed. Minerva, Bu¬ 
cureşti, 1987, p. 23. 

964 Ion Neculce, op. cit., p. 232. 

aşa se întoarce Creangă la Humuleştii copilăriei: „Mai bine să ne 
căutăm de ale noastre. [...] Hai mai bine despre copilărie să 
povestim [...] Dar ce-mi bat eu capul cu craii şi cu împăraţii, şi 
nu-mi caut de copilăria petrecută în Humuleşti şi de nevoile 
mele?" 965 . 

„Nevoile şi neamul", vorba lui Eminescu (Scrisoarea III)... 
Când Creangă începe astfel basmul: „amu cică era odată 
într-o ţară un craiu" (Povestea lui Harap-Alb), el foloseşte crai 
pentru împărat precum Neculce, alternând în text cele două 
sinonime. Iar când ajunge să se gândească la ruina lucrurilor şi îl 
cuprinde melancolia. Creangă îi opune datoria de a rememora şi 
de a scrie, precum cronicarul: 

„Iar deasupra Condrenilor, pe vârful unui deal nalt şi 
plin de tihărăi, se află vestita Cetatea Neamţului, îngrădită 
cu pustiu, acoperită cu fulger, locuită vara de vitele fugărite 
de strechie şi străjuită de ceucele şi vindereii care au găsit-o 
bună de făcut cuiburi într-însa. Dar asta nu mă priveşte pe 
mine, băiet din Humuleşti. Eu am altă treabă de făcut; vreau 
să-mi dau samă despre satul nostru, despre copilăria petre¬ 
cută în el, si atâta-i tot" 966 . 

Aceasta este o adevărată conştiinţă de scriitor: nu contează 

9 9 

dacă locurile în care a trăit se vor nărui cândva, precum Cetatea 

965 Ion Creangă, Poveşti, amintiri, povestiri, Ed. Eminescu, Bucureşti, 
1980, p. 166, 171,193. 

966 Idem, p. 192. Ne aminteşte de Miron Costin: „Eu voi da seama de 
ale mele, câte scriu", cf. Letopiseţul Târâi Moldovei. De neamul moldovenilor, 
ediţie de P. P. Panaitescu, Ed. Minerva, Bucureşti, 1979, p. 191. 

Deşi e o diferenţă semantică între „a-şi da sama" şi „a da seama", cred 
totuşi că se poate face o apropiere în ceea ce priveşte conştiinţa pe care o 
au cei doi atunci când scriu. 

Neamţului ori precum Babilonul de odinioară, pentru că toate 
sunt deşertăciune (e de remarcat originea biblică a temei deşer¬ 
tăciunilor si asemănarea ruinelor cetătii Neamţului cu profeţiile 

9 9 9 r 9 

scripturale privind Babilonul), ci - poate cu atât mai mult - el are 
datoria să noteze o experienţă de viaţă şi o pagină de istorie a 
locurilor natale, cu prezentul şi sociologia lor. 

La Ion Neculce, privirea retrospectivă născuse acelaşi tip de 
cugetare prospectivă: 

„Deci stă de atunce Hotinul, ase îngăimat, păn-acmu. 
Vârtos sede. Nu ştiu de acmu înainte ce a vre Dumnedzău 

9 9 

să mai lucredzi [să mai lucreze]. Mai sta-o-a, au ba, au poate 
si câtă tară au mai rămas, să o iei? Va arăta vremea viitoare, 
cine a agiunge să [o] trăiască ,,%7 . 

Neculce avea aceeaşi atitudine ca mai târziu Creangă: ne¬ 
prevenit asupra viitorului, el trebuia totuşi să lase mărturie. Cele 

/V 

ce vor mai fi le vor vedea cei ce vor veni. In mod neaşteptat, 
aceeaşi conştiinţă scriitoricească a lui Creangă se exprimă nu 
numai în Amintiri, ci si în basme: 

' 9 

„Aşa şi Harap-Alb şi cu ai săi; poate-or izbuti să ieie 
fata împăratului Roş, poate nu, dar acum, deodată, ei se tot 
duc înainte şi, mai la urmă, cum le-o fi norocul. Ce-mi pasă 
mie? Eu sunt dator să spun povestea şi vă rog să ascul¬ 
taţi" 968 . 

9 

„Ce-mi pasă mie?" afirmă contrariul a ceea ce pare la prima 
vedere. Şi anume: viitorul e în mâna lui Dumnezeu, nu în puterea 
noastră. Noi suntem datori să facem ceea ce avem de făcut. 


967 Ion Neculce, op. cit., p. 259. 

968 Ion Creangă, op. cit., p. 113. 

Atât în Amintiri, cât si în basme - dar si în cronicile celor mai 

' 9 9 

vechi important nu e succesul sau eşecul eroului, dacă moare 
sau dacă trăieşte, ci ca să înţelegem, autorul şi noi, rostul vieţii, 
rostul istoriei, rostul lumii. Ce se va întâmpla în viitor cu lumea 
noastră nu e problema noastră, are Dumnezeu grijă de ea şi vor 
vedea cei care vor trăi atunci... 

Totodată, în stilul şi în spiritul Cazaniilor (dar şi al lui Miron 
Costin), ne apare a fi un fragment ca acesta, din Povestea lui 
Harap-Alb : „Stăpâne, zise atunci calul, neche-zând cu înfocare, nu 
te mai olicăi atâta! După vreme rea , a fi el vreodată şi senin. [...] Nu 
fi asa de nerăbdător! De unde ştii că nu s-or schimba lucrurile în 

9 9 

bine şi pentru d-ta? Omul e dator să se lupte cât a pute cu valurile 
vieţii (s. n.)"... 969 . 

Spre elucidarea afirmaţiilor noastre, reamintim câteva pa¬ 
saje din Cazania Sfântului Varlaam: 

„Cumu-s iarna viscole şi vânturi răci şi vremi geroase, 
de carile să îngreuiadză oamenii şi sâmtu supăraţi în vrea- 
mea iernei, iară deaca vine primă-vara[,] ei să iuşureadză de 
acealea de toate şi să vese-lesc, căce au trecut iarna cu gerul 
şi s-au ivit primăvara cu caldul şi cu seninul, aşea...au fost 
vicole şi vânturi de scârbe şi dosădzi pre oameni, ca şi într- 
o vreame de iarnă" 970 . 

„Iară marea iaste această lume cu valuri multe. [...] 
Deci să cade a tot omul creştin să ştie că înoată [în] marea 
aceştii vieţi şi prestinsă treace la liniştea cea lăudată, carea 
şi îngerii o pohtesc. Ce încă pănă iaste în lume, are frică şi 
nevoi şi primejdi[i] mari ca şi pre mare. Iară deaca treace 


969 Idem, p. 106 

970 Varlaam, Opere, Ed. Hyperion, Chişinău, 1991, p. 42. 

luciul mărei aceştia, atunci să isbăveaste de toată usteninta 
si de toată frica" 971 . 

9 

Mai devreme am amintit un articol al meu, intitulat O ironie 
biblică 972 . Am arătat acolo că o expresie ironică utilizată de 
Neculce provine din Evanghelie (Mc. 7, 9), generând formulări de 
genul acesta: „Dece [deci] ştiu c-au isprăvit Cantemir-vodă 
bine!" şi „Au stânsu bine focul cu paie!". 

Creangă nu utilizează ad litteram exprimarea din Scriptură 
sau de la Neculce, dar un scurt fragment din Capra cu trei iezi ne 
demonstrează că l-a citit pe Neculce şi că, în plus, a identificat 
sursa biblică a exprimării sale: 

Moarte pentru moarte, cumătre, arsură pentru arsu¬ 
ră ,, că bine-o mai plesnişi dinioare cu cuvinte din Scriptură ! După 
aceasta, capra şi cu iedul au luat o căpiţă de fân ş-au aruncat-o 
peste dânsul, în groapă , ca să se mai potolească focul (s. n.)" 973 . 


Autorul nu spune „au stânsu bine focul cu paie", dar 
extinde ironia la dimensiunile unui gest cu valoare de exem¬ 
plificare, care îi augmentează semnificaţia satirică. Ioan Milică a 
sesizat sursa biblică numai pentru prima parte din fragmentul 
citat, semnalând „aluzia transparentă [moarte pentru moarte... 
arsură pentru arsură] la retorica sapienţială a Vechiului Testament 


971 Idem, 145-146. 

972 A se vedea din nou: 

https://www.teologiepentruazi.ro/2015/03/23/o-ironie-biblica/. 

Acest articol a intrat în cartea mea. Studii literare, voi. 2, Teologie 
pentru azi. Bucureşti, 2016, cf. 

https://www.teologiepentruazi.ro/2016/ll/05/studii-literare-vol-2/. 

973 Ion Creangă, op. cit., p. 24. 

(Deut. 19:21)" 974 . Nu s-a remarcat faptul că şi gestul vindicativ e 
justificat de autor tot printr-o ironie cu izvor biblic, care, e ade¬ 
vărat, apare puţin modificată prin stilizarea lui Ion Neculce. 

/V 

In Evanghelie, Hristos „le zise lor: Bine lepădaţi porunca lui 

/V 

Dumnezeu, ca să ţineţi tradiţia voastră" (Mc. 7, 9) 975 . In situaţia 
din povestea lui Creangă, capra i-ar fi putut adresa lupului aceste 
cuvinte: Bine citezi din Scriptură, ca să poţi mânca iezii! Pentru că 
lupul se arată ultracunoscător al Bibliei în faţa caprei. 

Sau i-ar fi putut da replica, folosind paremia lui Neculce: Cu 

/V 

cuvinte din Scriptură, bine stingi focul cu paie! In schimb, ea i-a spus, 
în rime: „Arsură pentru arsură, că bine-o mai plesnişi...cu cu¬ 
vinte din Scriptură!" şi a pus o căpiţă de fân deasupra „ca să se 
mai potolească focul". Invocând astfel, prin cuvânt şi faptă, nu 
numai Deut. 19, 21, ci şi Mc. 7, 9. Pentru că lupul nu era numai 
criminal, dar si fariseu... 

Insă Creangă apelează la discursul cu subînţelesuri grele de 
câte ori poate. Şi unde poate să adâncească semnificaţiile prin 
obscurizare, fără să le altereze, nu se dă în lături. G. Călinescu a 
remarcat foarte corect că „scriitori ca Creangă nu pot apărea 
decât acolo unde cuvântul e bătrân, greu de subînţelesuri" 976 . De 
aceea, într-un caz precum cel de faţă e nevoie de dublă specia¬ 
lizare, şi teologică şi paleografică, pentru a înţelege originea li- 
vrescă a unui gest părut banal. 

974 Ioan Milică, Corespondenţe biblice în poveştile lui Ion Creangă, în 
Philologica jassyensia, an XIII, nr. 1 (25), 2017, p. 97, cf. 

http://www.diacronia.ro/ro/indexing/details/A26398/pdf. 

975 A se vedea: Evanghelia după Marcos, traducere şi comentarii de Pr. 
Dr. Dorin Octavian Picioruş, Teologie pentru azi. Bucureşti, 2015, p. 48, cf. 

https://www.teologiepentruazi.ro/2015/03/22/evanghelia-dupa- 

marcos/. 

976 G. Călinescu, Ion Creangă. Viaţa şi opera, EPL, Bucureşti, 1964, p. 


357 . 

Dacă reuşim să depăşim ideea elementară de fabulă (Ibrăi- 
leanu a remarcat mai demult că poveştile şi basmele lui Creangă 
seamănă mai degrabă cu nişte nuvele ţărăneşti, realiste), obser¬ 
văm că personajul acesta al lui Creangă e din aceeaşi familie cu 
Ana din Năpasta (care parafrazează acelaşi loc scriptural de la 
Deuteronom: „pentru faptă răsplată şi năpastă pentru nă¬ 
pastă" 977 ) şi cu Vitoria Lipan, din Baltagul , în care Sadoveanu 
oferă aceeaşi justificare personajului, dezvoltând poetic bleste¬ 
mul pus asupra lui Cain (Fac. 4,12): 

„Cine ucide om 

nu poate să scape de pedeapsa dumnezeiască. 

Blăstămat este să fie urmărit şi dat pe faţă. 

Dator este să-l urmărească omul; 
rânduit este să-l urmărească fiarele si dobitoacele. 

9 

Dacă ai cunoaşte înţelesurile vântului 

9 9 

şi a ţipetelor de paseri, 
si a scheunatului dihăniilor, 

9 7 

şi a umbletului gângăniilor, 
si a tuturor urmelor care sunt 

9 

dar nu se văd dintrodată - 
atuncea îndată ai ajunge la cel vinovat"... 

Dar să ne întoarcem la subiectul nostru de cercetare. Există, 
de asemenea, numeroase elemente culte în operele lui Creangă, 
care sunt de regăsit şi în Istoria ieroglifică a lui Dimitrie Cantemir 
şi care mi-au reţinut atenţia şi altădată (pe unele le-am semnalat 
deja cu alte ocazii şi le voi reaminti), începând de la elemente pri¬ 
mare de ordin lingvistic şi metaforico-poetic până la teme literare 
si artă narativă. 

9 


977 1. L. Caragiale, Teatru, Ed. Facla, Timişoara, 1984, p. 230. 

Atunci când am comentat Istoria ieroglifică, am sesizat pre¬ 
zenţa unei expresii care poate fi identificată şi la Creangă: obraz 
dogorit. La Cantemir, Hameleonul grăieşte „cu nedogorit obraz 
cătră Şoim" 978 . Iar în Amintiri din copilărie: „am răsturnat masa 
omului, cu bucate cu tot, în mijlocul casei, de i-am dogorit 
obrazul părintelui de ruşine" 979 . Am semnalat aceasta, anterior, 
aici 980 . 

O altă expresie comună ambilor scriitori este în/ cu totului 

/V 

tot. In paginile operei pomenite a lui Cantemir: „Şi nu numai 
după Istoriia ieroglificească cu numele Corb, ce aşeşi de trup, cu 
suflet si cu totului tot, acelaşi si adevărat ase să fii te arăţi. f...l 
Brehnacea...cu totului tot...aceste cărţi despre Corb pănă astădzi 

/V 

tăinuite le ţine" 981 . La Creangă: „In totului tot, [v]a fi trecut la 
mijloc vro jumătate de ceas, cât a zăbovit mama acolo, mai vro 
trei-patru de când fugisem de-acasă, ş-ar fi trebuit să înceapă a 
mi se pune soarele drept inimă, după cum se zice, căci era trecut 
de amiază" 982 . 

Am remarcat şi prezenţa unor metafore poetice comune. 

/V 

Una din ele este lacrimi de sânge. In povestea Capra cu trei iezi, 


978 Dimitrie Cantemir, Istoria ieroglifică, Ed. Minerva, Bucureşti, 1997, 
p. 303. 

979 Ion Creangă, op. cit., p. 158. 

980 A se vedea: 

https://www.teologiepentruazi.ro/2015/05/02/creatori-de-limba-si- 

de-viziune-poetica-in-literatura-romana-dimitrie-cantemir-49/. 

Articolul acesta a intrat în cartea mea Creatori de limbă si de viziune 

9 

poetică în literatura română. Dimitrie Cantemir, voi. 2. 2, Teologie pentru azi. 
Bucureşti, 2015, p. 206-213, cf. 

https://www.teologiepentruazi.ro/2015/07/07/creatori-de-limba-si- 

de-viziune-poetica-vol-2-2/. 

981 Dimitrie Cantemir, Istoria ieroglifică, op. cit., p. 329, 358. 

982 Idem, p. 187. 

Creangă scrie: „Atunci iedul mezin [...] s-aruncă în braţele mâne- 
sa şi cu lacrimi de sânge începe a-i spune" 983 . Se poate invoca aici 
faptul că Vasile Alecsandri publicase cu un sfert de veac mai 
înainte Mioriţa , baladă în care se regăseşte celebra metaforă. Cu 
toate acestea, reamintesc ce spuneam în legătură cu prezenţa 
acestei metafore în Istoria ieroglifică : 

„cine nu cunoaşte celebrele versuri din Mioriţa : „S-oile 

77 9 9 77 9 

s-or strânge,/ Pe mine m-or plânge/ Cu lacrimi de sânge!"? 
Cantemir utilizează expresia lacrimi de sânge de mai multe 
ori în Istoria ieroglifică : 

«Spre agonisirea şi câştigarea cinstei 
sudorile trupului destule sint, 
iară spre paza nebetejirii ei 
lacrămi de singe trebuie» 984 . 


* 


«Tot ochiul ce le priviia 
cu lacrămi de singe le tânguia, 
între dânsele undeva 
glas de bucurie 
sau viers de veselie 
nu să simtiia, 
fără numai răget, 
muget, 
obide, 
suspine. 


983 Ion Creangă, op. cit., p. 21. 

984 Dimitrie Cantemir, Istoria ieroglifică, ed. cit., p. 48. 

văietături 
si olecăituri 

9 

în toate părţile 
si în toate colturile 

9 9 

să audziia» 985 . 

* 


«Către cel ceresc Vultur 
lacrămi de singe vărsind, 
cu suspinuri de foc vor striga, 
a cării dosadă 
răsplătire dreaptă 
a o tăcea 

si cu milosul ei ochiu a o trece 

9 

nu va putea.. .»" 986 . 

Expresia în sine, lacrimi de sânge , derivă dintr-un pasaj 
biblic (Lc. 22, 44). Am remarcat utilizarea ei şi în contexte 
religioase mai recente, ca spre exemplu în Cazania de la 
Govora (1642) 987 . Ceea ce nu exclude, totuşi, posibilitatea ca 
Dimitrie Cantemir să fi cunoscut si variante ale Mioriţei" 988 . 


985 Idem, p. 178. 

986 Idem, p. 332. 

/V 

987 „îmbrăcăminte cauţi acmu, luminate şi lacrăme crunte [lacrimi de 
sânge] verşi săracilor? Ce acolo văpaie şi negură va acoperi goliciunea ta 
ca şi a celui bogat [...]. Ochii carii depururea s-au păscut întru curvii, aceia 
mai mult se vor munci, necurmat vărsând lacrăme crunte ...”, cf. Evanghelie 
învăţătoare (Govora, 1642), ediţie, studiu introductiv, note şi glosar de Alin- 
Mihai Gherman, Editura Academiei Române, Bucureşti, 2011, p. 209. 

988 Cf. https://www.teologiepentruazi.ro/2014/ll/06/creatori-de- 
limba-si-de-viziune-poetica-in-literatura-romana-dimitrie-cantemir-26/. 

Dar şi alte elemente poetice, de baladă, pe care le-am sesizat 
la Cantemir, le regăsim şi la Creangă. Astfel, într-o secvenţă 
ritmată şi rimată din Povestea lui Harap-Alb (dintre multele de 
acest fel), am remarcat expresia „vântul au aburit ,/ : „Atunci calul 
zboară lin ca vântul,/ şi când vântul au aburit/, iaca şi ei la craiul 
în ogradă au sosit" 989 . Şi tot în aceeaşi poveste am găsit şi „o 
nuntă de furnici" 990 , pe care eroul evită să o strivească. 

Reamintesc încă un fragment din comentariul meu la Istoria 
ieroglifică, pe care l-am făcut plecând de la sesizarea unor 
descrieri de peisaje edenice, inspirate din aghiografii: 

„«tot chipul de flori din fire răzsărite, 
ca [şi] cum cu mâna în grădină, 
pre rând şi pre socoteală ar fi sădite, 
cuvios să împrăştiia, 

şi când zepfirul, vântul despre apus, aburiia, 
tot feliul de bună şi dulce miroseală de pre flori scorniia. 

/.../ 

Iară pre malurile gârlei [deltei] 
tot feliul de pomăt roditoriu 
şi tot copaciul frundzos 
si umbros, 

9 ' 

de-a rândul, ca cum pre aţă de-a dreptul 


Articolul indicat a intrat în cartea mea. Creatori de limbă si de viziune 
poetică în literatura română, voi. 2.1, Dimitrie Cantemir, Teologie pentru azi. 
Bucureşti, 2015, p. 228-230, cf. 

https://www.teologiepentruazi.ro/2015/01/08/creatori-de-limba-si- 

de-viziune-poetica-vol-2-1/. 

989 Ion Creangă, op. cit., p. 87. 

990 Idem, p. 107. 

şi unul de altul de departe ca cum cu pirghelul 991 

ar fi fost puşi 
frumos odrăsliia». /.../ 

Nu numai frumuseţea edenică, ci şi ordinea/ armonia 
dumnezeiască apare reliefată şi la Cantemir, ca şi în pasajele 
aghiografice evocate. Totodată, versurile 

«când zepfirul /.../ aburiia, 

/.../ dulce miroseală de pre flori scorniia» 

se regăsesc, într-o formă puţin diferită, într-o variantă 
populară a Mioriţei, culeasă din zona Putnei: 

«Eu nu te-oi lăsa. 

Stăpâne, stăpâne, 

/V 

In braţe te-oi lua 

9 

Si te-oi arunca 

9 

/V 

In mijlocul stânei, 

/V 

In sburdul oilor 
Şi-n jocul mieilor. 

Şi-n verdeaţa câmpului. 

Si la umbra codrului. 

9 

Când vântul mi-o bate. 

Codrul când o cade 
Si umbră ti-o face, 

9 9 ' 

Când vântul mi-o aburi 
Miros de flori ti-o veni 

9 

"i Pirghel/ perghel = compas forestier. Poate indica şi aşezarea în 
cerc sau în semicerc. 

Si noi toate te-om boci» 992 . 

5 

Dacă autorul fabulei ieroglifice a apelat şi la baladă, pe 
lângă hagiografii, nu putem să nu observăm că el recurge la 
aceeaşi strategie ca şi Dosoftei, introducând în scriitura sa, 
din loc în loc, imagini şi structuri poetice care au calitatea 
de a fi recunoscute drept familiare chiar şi de către un public 
mai puţin cultivat din punct de vedere literar. 

Totuşi, să fi descoperit Cantemir Mioriţa înaintea lui 
Alecsandri şi a paşoptiştilor? Există şi posibilitatea ca 
balada să fi interferat cu unele izvoare culte, mai cu seamă 
religioase. Nu ar fi acesta singurul caz... 

Mai există, însă, încă o variantă (din jud. Suceava) care 
i-ar fi putut da sugestii deopotrivă lui Cantemir şi lui 
Eminescu (Călin (file din poveste)), pentru nunta insectelor, 
despre care deja am vorbit mai sus: 

«Ş-apoi maica de-o veni 

Si de m-o-ntreba, 

Asa să-i cuvântaţi 

9 9 

Si cuvânt să-i daţi. 

Că eu m-am însurat 

Si m-am cununat 

9 

Si mie mi-a fost 

9 

Nună, nună 
Sfânta lună. 

Si nun mare 

9 


992 Cf. Ovid Densusianu, Vieaţa păstorească în poesia noastră populară, 
voi. II, Ed. Casei Şcoalelor, Bucureşti, 1923, p. 138. 

Sfântul soare 993 

Si nuntaşi 

5 9 

Păltinasi, 

Si lăutari 

5 

Ţânţari...» 994 . 

9 9 

Am văzut mai devreme că, la nunta Helgei cu Struţo- 
cămila, participau următorii lăutari: „ţinţarii cu fluiere,/ 
grierii cu surle,/ albinele cu cimpoi/ cântec de nuntă cân¬ 
tând,/ muşiţele în aer/ şi furnicile pre pământ/ mari şi lungi 
danţuri rădicară". în comparaţie cu balada, Cantemir lăr¬ 
geşte universul acesta mic al cântăreţilor proveniţi din lu¬ 
mea insectelor, ca mai târziu Eminescu, în Călin ..."" 5 . 

Cum inspiraţia din Istoria ieroglifică a lui Cantemir nu se 
poate susţine (decât dacă viitorul va scoate la lumină noi 
descoperiri documentare), singura concluzie pe care o putem 
trage este aceea că - încurajat şi de epoca romantică - Ion 
Creangă a investigat el însuşi variante ale Mioriţei şi ale altor 
balade şi creaţii populare, punând la contribuţie unele elemente 


993 La Eminescu: „Socrul roagă-n capul mesei să poftească să se 
pună/ Nunul mare, mândrul soare, şi pe nună, mândra lună" ( Călin (file 
din poveste)). 

994 Cf. Ovid Densusianu, Vieaţa păstorească , op. cit., p. 135-136. 

995 Cf. https://www.teologiepentruazi.ro/2014/ll/06/creatori-de- 
limba-si-de-viziune-poetica-in-literatura-romana-dimitrie-cantemir-26/. 

Articolul indicat a intrat în cartea mea. Creatori de limbă si de viziune 
poetică în literatura română. Dimitrie Cantemir, voi. 2. 1, op. cit., p. 224-228, 

c f- 

https://www.teologiepentruazi.ro/2015/01/08/creatori-de-limba-si- 

de-viziune-poetica-vol-2-1/. 

de folclor în maniera în care au procedat înaintea sa Sfântul 
Dosoftei si Dimitrie Cantemir. 

9 

Uimirea cea mare o provoacă însă constatarea faptului că 
autorul care, smerit, se scuza că asurzeşte lumea cu ţărăniile lui, 
are aceeaşi intuiţie poetică în ceea ce priveşte selecţia materia¬ 
lului folcloric ca si Cantemir! Cu alte cuvinte: formaţia lui literară 

9 9 

cultă era cât se poate de solidă şi nu ne mai îndoim de parcur¬ 
gerea unui câmp literar vast care îi cuprinde deopotrivă pe cro¬ 
nicari şi literatura religioasă veche ( Cazanii, Vieţile Sfinţilor, 
Psaltirea în versuri ), alături de cărţile de cult ale Bisericii, care au 
fost autoritative în formarea sa. Sunt convinsă că din cărţile 

9 

Bisericii ( Vieţile Sfinţilor ale lui Dosoftei, Psaltirea în versuri a 
aceluiaşi. Biblia de la 1688, Triodul, Penticostarul, Mineiele etc) a 
învăţat Creangă vorbirea poetică şi muzicală sau ceea ce acum 
numim frază ritmată si, adesea, si rimată. 

Aceleaşi au constituit şi izvoarele principale de poezie ale 
lui Cantemir, alături de literatura patristică 996 . Şi dacă epoca i-a 
îndemnat pe ambii să se orienteze şi către folclor 997 , au făcut acest 

996 A se vedea articolul meu de aici: 

https://www.teologiepentruazi.ro/2016/ll/05/teologie-si-poezie-la- 

sfantul-antim-ivireanul-si-dimitrie-cantemir/. 

Acesta a fost introdus în cartea mea. Studii literare, voi. 2, Teologie 
pentru azi. Bucureşti, 2016, cf 

https://www.teologiepentruazi.ro/2016/ll/05/studii-literare-vol-2/. 

997 Dacă orientarea determinată de epoca romantică este clară în 
privinţa lui Creangă, în schimb, în ceea ce îl priveşte pe Cantemir, lucrurile 
nu mai sunt tot atât de simple. Am încercat însă să ofer câteva răspunsuri 
în articolul de aici: 

https://www.teologiepentruazi.ro/2013/02/17/posteritatea-literara- 

a-lui-dimitrie-cantemir-1/. 

Articolul a intrat în cartea mea. Studii literare, voi. 1, Teologie pentru 
azi. Bucureşti, 2014, cf 

https://www.teologiepentruazi.ro/2014/06/29/studii-literare-vol-l/. 

lucru având în spate o bogată experienţă literară cultă, chiar dacă 
Creangă o tăinuieşte tot timpul, afectând ignoranţa. 

Aducem în atentie, însă, si un motiv literar care nu este 
folcloric, ci cult, şi pe care l-am întâlnit în Ţiganiada lui Budai- 
Deleanu şi în Istoria ieroglifică a lui Cantemir, dar îl descoperim şi 
în Povestea lui Harap-Alb, şi anume: lumea cu susul în jos sau lumea 
pe dos. Se poate invoca, însă, ca sursă de inspiraţie pentru 
Creangă, şi poezia lui Vasile Fabian-Bob 998 , Moldova la anul 1821. 

Astfel, Ochilă vede „o mulţime nenumărată de văzute şi ne¬ 
văzute; văd iarba cum creşte din pământ; văd cum se rosto¬ 
goleşte soarele după deal, luna şi stelele cufundate în mare; 
copacii cu vârful în jos, vitele cu picioarele în sus şi oamenii 

/V 

umblând cu capul între umere" 999 . Insă perspectiva aceasta îi 
aparţine autorului însuşi, care o exprimă în aceeaşi notă poetică: 
„Lumea asta e pe dos,/ toate merg cu capu-n jos;/ puţini suie,/ 
mulţi coboară,/ unul macină la moară./ Ş-apoi acel unul/ are 
atunci în mână/ şi pânea, şi cuţitul/ şi taie de unde vre /şi cât îi 
place,/ tu te uiţi/ şi n-ai ce-i face" 1000 . 

Aici, însă. Creangă e mai mult decât Ochilă: Ochilă descrie 
ceea ce vede, cu acuitatea lui vizuală neobişnuită care ascunde o 
privire nonconformistă. Creangă face mai mult decât atât: el 
oferă şi motivaţiile pentru care „lumea asta e pe dos,/ toate merg 
cu capu-n jos". 

Iar motivaţiile identificate sunt duhovniceşti si le vom 

9 9 9 

explica pe rând. „Puţini suie,/ mulţi coboară": puţini se suie la 
înălţimea virtuţilor, mulţi coboară în păcate şi în iadul răutăţilor. 


998 A se vedea: 

https ://ro. wikisource. org/wiki/Moldo va_la_anul_l 821. 

999 Ion Creangă, op. cit., p. 110. 

1000 idem, p. 113. 

„Unul macină la moară": Satana, stăpâni torul acestei lumi, 
care cere oamenii ca să-i cearnă ca pe grâu. El are „în mână/ şi 
pânea, şi cuţitul/ şi taie de unde vre /şi cât îi place,/ tu te uiţi/ şi 
n-ai ce-i face". Pentru că Satana şi slugile lui - unii ca Dinu 
Păturică, din romanul lui Nicolae Filimon, care, prin intrigi şi 
fărădelegi, pune mâna pe pâine şi cuţit (Creangă foloseşte această 
expresie în mod intenţionat, în opinia mea) - conduc în această 
lume şi provoacă suferinţe celor care nu doresc să se conformeze 
(o situaţie pe care Creangă a experimentat-o el însuşi şi pe care o 
acuză adesea în opera sa). Acestea sunt raţiunile pentru care 
lumea e pe dos. Şi identificările acestea mi se par, din punct de 
vedere spiritual, foarte asemănătoare cu cele făcute de Eminescu 
în poemul Melancolie 1001 , pentru a justifica de ce lumea a ajuns 
strâmbă şi pustie. 

Revenind însă la recunoaşterea punctelor comune cu Istoria 
ieroglifică, aş dori să reamintesc faptul că, pe parcursul analizei 
operei cantemirene, m-am oprit de multe ori şi am semnalat 
asemănări cu arta narativă a lui Creangă. Asemenea momente se 
regăsesc deseori pe parcursul celor două volume ale studiului 
meu dedicat Istoriei ieroglifice. Ar mai fi încă foarte multe de 
discutat despre relaţia sa cu cărţile Bisericii, care este una foarte 
dinamică, dar las această discuţie pentru altădată, tocmai pentru 
că poate atinge dimensiuni mari. Consider că aceste exemple 
sunt, deocamdată, cât se poate de elocvente pentru a ne deter¬ 
mina să depăşim, odată pentru totdeauna, premisa falsă că Ion 
Creangă ar fi un erudit din surse populare/ folclorice. Dar şi 


1001 A se vedea comentariul meu recent la acest poem: 
https://www.teologiepentruazi.ro/2017/10/04/melancolie/. 
Comentariul a intrat în cartea mea. Studii literare, voi. 3, Teologie 
pentru azi. Bucureşti, 2017, cf. 

https://www.teologiepentruazi.ro/2017/10/23/studii-literare-vol-3/. 

pentru a ne face să depăşim, în aceeaşi măsură, şi o altă preju¬ 
decată, bine înrădăcinată în optica critică modernă, aceea că 
literatura română veche, bisericească şi laică, nu ar putea sta la 
baza erudiţiei şi totodată a poeziei marilor clasici, precum sunt 
Eminescu şi Creangă. 

Elemente creştine în Povestea lui Harap-Alb 1002 


Am intuit, de mai multă vreme (şi am afirmat, în teza 
doctorală), că autorii populari de basme au introdus în aceste 
poveşti fantastice nenumărate elemente din realitatea creştină 
(preluate din Sfânta Scriptură, din Vieţile Sfinţilor şi din alte surse 
ortodoxe, nu atât prin citire, cât prin participarea la Slujbele 
Bisericii), cărora le-au dat un aspect fabulos. Fapt care este foarte 
periculos pentru credincioşi. Pentru că s-a ajuns la a confunda 
experienţele de viaţă ortodoxă, mistice şi minunate, cu basmele 
băbeşti. Iar de acest lucru a profitat şi profită din plin propa¬ 
ganda anticreştină, agresivă şi ultraprezentă în societatea de azi. 


1002 Articol publicat iniţial, în mai multe părţi, aici: 

https ://ww w .teologiepentruazi. ro/2019/04/23/elemente-crestine-in- 
povestea-lui-harap-alb-1 /, 

https://www.teologiepentruazi.ro/2019/04/24/elemente-crestine-in- 

povestea-lui-harap-alb-2/, 

https://www.teologiepentruazi.ro/2019/04/28/elemente-crestine-in- 

povestea-lui-harap-alb-3/, 

https://www.teologiepentruazi.ro/2019/04/29/elemente-crestine-in- 

povestea-lui-harap-alb-4/, 

https://www.teologiepentruazi.ro/2019/05/05/elemente-crestine-in- 

povestea-lui-harap-alb-5/, 

https://www.teologiepentruazi.ro/2019/05/06/elemente-crestine-in- 

povestea-lui-harap-alb-6/, 

https://www.teologiepentruazi.ro/2019/05/13/elemente-crestine-in- 

povestea-lui-harap-alb-7/, 

https://www.teologiepentruazi.ro/2019/05/18/elemente-crestine-in- 

povestea-lui-harap-alb-8/, 

https://www.teologiepentruazi.ro/2019/05/21/elemente-crestine-in- 

povestea-lui-harap-alb-9/. 

Pe de altă parte, problema creaţiilor populare e complexă, 
după cum am afirmat în mai multe rânduri. Ceea ce a ajuns la 
public reprezintă, cel mai adesea, prelucrări ale acestor creaţii, 
după o selecţie prealabilă. Cu alte cuvinte, elementul cult e 
fundamental, fie ca sursă, fie ca intervenţie ulterioară într-o 
creaţie populară. 

Când vorbim de autori culţi care au prelucrat texte popula¬ 
re, trebuie să observăm gradul de distanţare faţă de izvorul 
popular, pentru că acesta poate să fluctueze de la „mult" la 
„infinit": într-un fel prelucrează Vasile Alecsandri, în altul 
Eminescu (până la a nu mai putea recunoaşte în elementul 
popular decât un pretext narativ pentru o parabolă filosofic- 
existenţială), unul e Petre Ispirescu şi altul Ion Creangă. 

Harap-Alb e o poveste complexă, cu nuclee narative multi¬ 
ple, cu o schemă sinuoasă (o dezvoltare epică întru totul ane¬ 
voioasă, imposibil de conceput de creatorul popular), cu o 
stilistică fastuoasă în comparaţie cu modelul elementar folcloric. 
Deşi pare că păstrează multe teme şi motive din basmul popular, 
de fapt le transfigurează. 

Iar dacă despre creatorul anonim am spus că adesea putem 
vedea că s-a inspirat din istoria Bisericii - într-un mod echivoc, 
ducând la confuzia, în mintea celor mediocri, între minune şi 
fabulaţie, deşi, pe de altă parte, se poate recupera, din această 
iniţiativă, cultivarea credinţei într-un ideal, lupta pentru bine -, 
în cazul lui Ion Creangă avem de-a face cu un autor excepţional, 
educat în Biserică si care cu atât mai mult si-a dat seama de 

9 9 

aportul literaturii ortodoxe în basmele populare. încât, atunci 
când a compus el însuşi basme, a ştiut să insiste, subliniind aceste 
aspecte. 

De aceea, în articolul de faţă, nu voi comenta acele elemente 
intrate în basmele populare din cărţile Bisericii, ci pe cele pe care 

le introduce autorul care a făcut în prealabil Seminarul şi Facul¬ 
tatea de Teologie, care a fost o vreme membru al Clerului şi care 
dovedeşte, inclusiv prin aceste aspecte, o însuşire a culturii ecle 
siastice, deopotrivă afectivă şi teoretică, de un nivel superior. 

Am abordat subiectul si în alte articole... 1003 . 

9 

Faptul că autorul Poveştii lui Harap-Alb este un cunoscător 
de literatură teologică, bisericească, se vede din felul în care în¬ 
mulţeşte şi insistă pe aspectele care ţin de învăţătura ortodoxă. 
Am încercat să le descifrez din text şi vi le prezint pe rând. 

O primă observaţie putem face imediat ce ajungem cu po¬ 
vestea la fiul cel mic de împărat. Fraţii lui mai mari nu sunt în 
stare să treacă proba vitejiei, la care îi supune tatăl lor, împăratul, 
pentru a se încumeta să devină moştenitori ai împărăţiei lui 
Verde-împărat. Creangă păstrează, cum spuneam, o seamă de 
motive specifice basmului, despre care şi-a dat seama că provin 
din literatura ortodoxă şi sunt potrivite tipologiei creştine: fratele 
cel mic şi vrednic (după modelul: Adam şi Hristos, Cain şi Abel, 
Isav şi Isaac, Iosif fratele cel mic şi invidiat, dar care a ajuns 
guvernatorul Egiptului, David cel mai mic şi mai nebăgat în 
seamă dintre fraţi, dar care ajunge regele Israilului etc), probele 
(„încercările ,/ , în limbaj ortodox) fără de care nimeni nu este 
„vrednic de împărăţie" (iarăşi în limbaj ortodox), exigenţa cali- 


1003 A se vedea: 

https://www.teologiepentruazi.ro/2017/10/26/poezia-prozei-lui-ion- 

creanga/, 

https://www.teologiepentruazi.ro/2017/12/14/eruditia-lui-creanga- 

1 /, 

https://www.teologiepentruazi.ro/2017/12/20/eruditia-lui-creanga- 

2 /, 

https://www.teologiepentruazi.ro/2017/12/22/eruditia-lui-creanga- 

3 /. 

tăţilor sufleteşti, duhovniceşti, pe lângă cele militare (după tipa¬ 
rul Sfinţilor militari sau împăraţi) etc. 

Dar Creangă îmbogăţeşte mult schemele elementare ale 
basmului popular. Când fraţii mai mari se dovedesc neeligibili 
pentru împărăţie, atitudinea lui nu este a celui care triumfă pen¬ 
tru că alţii au dat greş şi care se propune imediat în locul lor, doar 
pentru că se iveşte prilejul. Aşa procedaseră fraţii săi: cel mare a 
venit cu „îndrăzneală" susţinând că „mi se cuvine această cinste, 
pentru că sunt cel mai mare dintre fraţi" 1004 , iar cel mijlociu, deşi 
cu mai puţin tupeu, a arătat aceeaşi încredere în forţele proprii, 
ceea ce, în credinţa noastră creştin-ortodoxă, reprezintă greşeala 
fatală, păcatul de căpetenie pe care îl poate face cineva. 

Faptul că fiul cel mic primeşte ajutorul Sfintei Duminici 
reprezintă un element de basm. însă tocmai aici intervine Crean¬ 
gă, subliniind ceea ce basmul nu comunică explicit. Văzându-şi 
fraţii înfruntaţi şi alungaţi cu ruşine de tatăl lor, care se revarsă 
şi asupra lui (ruşine care echivalează cu a celor alungaţi din Rai), 
„fiul craiului cel mai mic, făcându-se atunci roş cum îi gotca, iese 
afară în grădină şi începe a plânge în inima sa, lovit fiind în 
adâncul sufletului de apăsătoarele cuvinte ale părintelui său" 1005 . 

„Iese afară în grădină": pentru că aceasta e un loc de refu¬ 
giu, în linişte, departe de lume, care aminteşte conştiinţei de 
grădina Raiului...Plânsul sincer, din adâncul inimii, şi apoi 
milostenia, sunt cele care îi aduc izbăvirea. Pentru că nu s-a 
încrezut în sine, fiul cel mic a primit ajutor nesperat, sub chipul 
Sfintei Duminici, care apare ca o bătrână săracă şi neputincioasă, 
pentru că „Cel-de-sus varsă darul său şi peste cei neputincioşi; 


1004 Ion Creangă, Poveşti, amintiri, povestiri, Ed. Eminescu, Bucureşti, 
1980, p. 81. 

1005 Idem, p. 83. 

se vede că aşa place sfinţiei-sale" 1006 , şi „ca să vezi cât poate să-ţi 
ajute milostenia" 1007 . 

Creangă păstrează motivul acesta popular, al Sfintei care 
poartă numele unei zile din săptămână. în Sinaxar o avem pe 
Sfânta Paraschevi (Sfânta Vineri), dar nu şi pe „Sfânta Miercuri" 
sau „Sfânta Duminică", care apar în basme. Părerea mea e că 
imaginaţia creatorului popular a personificat numele zilelor din 
Săptămâna Mare sau Săptămâna Patimilor: Sfânta Luni, Sfânta 
Marti, Sfânta Miercuri etc. 

Desigur, „Sfânta Duminică" e o titulatură datorată faptului 
că reprezintă ziua în care a înviat Domnul. Nu sunt nume de 
persoane, cele pomenite, dar fantezia populară a făcut asociaţii 
care le-a transformat în persoane, în basme. Am putea spune că, 
în ele, este personificată puterea lui Dumnezeu, a Celui care a 
suferit, a murit şi a înviat pentru noi şi Care ajută şi celor ne¬ 
putincioşi, dar smeriţi şi milostivi. 

Această interpretare nu ştiu dacă se poate atribui crea¬ 
torului popular, dar sunt convinsă că Ion Creangă a gândit-o, 
pentru că, la în basmul lui. Sfânta Duminică grăieşte astfel: „Nu 
căuta că mă vezi gârbovă şi stremţuroasă, dar, prin puterea ce¬ 
rni este dată, ştiu dinainte ceea ce au de gând să izvodească 
puternicii pământului şi adeseori râd cu hohot de nepriceperea 
şi slăbiciunea lor [cf. Ps. 2,1-4]. Aşa-i că nu-ţi vine a crede, dar să 
te ferească Dumnezeu de ispită! Căci multe au mai văzut ochii 
mei de-atâta amar de veacuri câte port pe umerele acestea. Of! 
crăişorule! crede-mă, că să aibi tu puterea mea, ai vântura ţările 
şi mările, pământul l-ai da de-a dura, lumea aceasta ai purta-o, 
uite aşa, pe degete, şi toate ar fi după gândul tău" 1008 . 


1006 Ibidem. 

1007 Idem, p. 84. 
loos idem, p. 83-84. 

înţelegem că însuşi Domnul se ascunde sub înfăţişarea 
femeii gârbovite de ani şi sărmane, care se prezintă ca Sfânta 
Duminică (personificare a zilei învierii, cum spuneam, a zilei 
Domnului). „Baba" îi profeţeşte fiului cel mic că va ajunge 
împărat, pentru că „ţie [ţi-]a fost scris de sus" 1009 (nu trebuie să 
înţelegem aceasta în sensul predestinării, ci în acela al preştiinţei 
lui Dumnezeu, pentru că predestinarea nu ar cere din partea 
omului să-şi dovedească virtuţile şi caracterul). „Şi pe când 
vorbea baba aceste, o vede învăluită într-un hobot [văl] alb, 
ridicându-se în văzduh, apoi înălţându-se tot mai sus, şi după 
aceea n-o mai zări de fel" 1010 . Este evidentă asemănarea cu înăl¬ 
ţarea Domnului („hohotul" poate fi chiar un element icono¬ 
grafic). N-am întâlnit în basme această similitudine. 

Creangă a simţit nevoia să sublinieze, de la bun început, 
prin destul de multe precizări şi completări aduse la schema de 
bază a basmului, faptul că miraculosul acesta este de natură 
creştin-ortodoxă, chiar dacă avem de-a face aici cu o poveste 
inventată, cu o fantezie. Păstrând intacte elementele care tin de 
imaginaţia populară. Creangă îndreaptă însă povestea să curgă 
în matca semnificaţiei profund ortodoxe, pe care caută tot timpul 
să o pună în lumină, să o explice şi să o amplifice, elementaritatea 
basmului popular devenind în timp (sau fiind, poate, din start) 
nesugestivă. 

„Bătrâna" îl învaţă pe fiul de împărat să ceară veşmintele şi 
armele vechi ale tatălui său, cât si calul acestuia. O lecţie de 
înţelepciune, pentru smerirea celor tineri: ce e vechi, e bun. Lu¬ 
crurile care au fost încercate si de alţii mai înainte sunt trainice. 

9 9 

Trebuie să te îmbraci în experienţa celor bătrâni şi să lupţi cu 
armele înţelepciunii lor. 


1009 Idem, p. 84. 

1010 Ibidem. 

E o regulă de bază şi în Mănăstiri (era odinioară, cel puţin), 
aceea de a îmbrăca hainele (sau anumite elemente vestimentare) 
ale celor ce s-au iscusit în lupta duhovnicească şi de a folosi 
uneltele lor vechi (în indiferenţă faţă de gradul de uzură), care, 
prin practica îndelungă, te pot învăţa dreapta mânuire a lor, utili¬ 
zarea lor în mod ortodox. 

Asemenea, e o mare cinste să poţi folosi armele unui 
înaintaş care s-a evidenţiat prin eroism. Dar Creangă spune că 
cele cerute de fiul cel mic erau „vechi ca pământul" 1011 . O figură 
de stil sau un mod de-a exprima adevărul că istoria nu începe cu 
fiecare nouă generaţie, ci fiecare nouă generaţie trebuie să caute 
să cunoască istoria şi experienţa tuturor celor dinaintea sa. O 
filosofie ortodoxă care este contrariul doctrinei actuale postmo- 
derne, care bântuie şi face ravagii în minţile tinere... 

Sfatul împăratului este să se ferească de omul roş şi mai ales 
de omul spân, în calea sa. Şi pentru că nu ia aminte bine că 
trebuie să se ferească de spân, de aceea va da şi peste omul roş. 
Pentru că un păcat, odată săvârşit, aduce şi altele... 

Feciorul cel tânăr ajunge să meargă „prin codri întu- 
necoşi" 1012 , adică prin ispite, suferinţe şi necazuri. La ananghie 
fiind, de trei ori i se arată Spânul sub trei chipuri diferite (precum 
procedează demonii sau oamenii care devin benevol instru¬ 
mentele lor, în unele hagiografii), pentru a-1 înşela, iar a treia oară 
tânărul prinţ cedează şi se întovărăşeşte cu el, deşi „din copilăria 
mea sunt deprins a asculta de tată" 1013 . Greutatea ispitei este însă 
mai apăsătoare pentru el, care nu ştia încă ce înseamnă răutatea 
sau viclenia demonică. El nu e neascultător din nepăsare sau 
dintr-un sentiment de frondă, ci pentru că nu mai poate răbda 


1011 Idem, p. 85. 

1012 Idem, p. 89. 
i°i3 idem, p. 90. 



743 


durerea singurătăţii prin pustietăţi necunoscute. Iar cel care pă¬ 
cătuieşte din neputinţă şi din lipsă de experienţă, mai are încă 
nădejde de mântuire: prin milostenie, răbdare (de aici înainte) şi 
fapte bune. 

Spânul îi dă fiului de împărat numele de Harap-Alb (vrând 
să însemne robul alb, dar având înţelesul tainic de arapul cel alb 
sau negrul cel alb, adică, în sens duhovnicesc: negrul care devine 
alb, păcatul care se curăţeşte, sau ceea ce păcatul înnegreşte poate 
redeveni alb, cum l-a lăsat Dumnezeu). Şi îl obligă să jure că îi va 
sluji „până când îi muri şi iar îi învie" 1014 . Şi aceasta pentru că 
Spânul, ca orice om păcătos, nelegiuit, nu crede în înviere. El e 
convins că astfel Harap-Alb e legat să îi slujească pentru totdea¬ 
una, pentru că nu are în vedere posibilitatea învierii din moarte. 

în subsidiar. Creangă se gândeşte, de fapt, la redempţiune, 
la ispăşire, la învierea din moartea păcatului. Pentru că, prin 
necazurile şi durerile prin care trece, exersând asceza, răbdarea 
şi milostenia, Harap-Alb se izbăveşte de păcatul săvârşit, al 
neascultării, şi devine şi mai smerit şi încercat în ispite. 

înşelat de Spân (întruchipare a Diavolului care mereu se 
făţărniceşte, adică ia-altă-faţă, se prezintă drept opusul a ceea ce 
e în realitate), Harap-Alb se lasă „în ştirea lui Dumnezeu, cum a 
vre el să facă" 1015 . Pentru că, atunci când cădem în robia păcatului 
şi a demonilor, trebuie să nu ne luptăm împotriva întâmplărilor 
pe care le îngăduie Dumnezeu ca să vină asupra noastră, fie că 
sunt necazuri, boli, ispite sufleteşti sau trupeşti, asupriri sau 
silnicii nesimţite şi bădărane din partea altora. Toate acestea duc, 
în final, la învierea din moarte. 

Comportamentul neomenos al Spânului faţă de Harap-Alb 
le indignează pe fiicele împăratului Verde, care exprimă o atitu- 


1014 Idem, p. 92. 

1015 Ibidem. 

dine ortodoxă: „Dacă este că a lăsat Dumnezeu să fim mai mari 
peste alţii, ar trebui să avem milă de dânşii, că şi ei, sărmanii, 
sunt oameni!" 1016 . Şi Creangă adaugă teologic: „bunătatea nu are 
de-a face cu răutatea" 1017 . Pentru că, deşi pare că ele coexistă în 
lumea noastră, adevărul este că lumina nu are părtăşie cu întu¬ 
nericul şi că în fiinţa umană una din cele două trebuie să învingă, 
după cum este aplecarea voinţei omului. 

Mila este virtutea principală, care este în mod perpetuu 
scoasă în evidenţă. Creangă insistând pentru înţelegerea acestui 
fapt mai mult decât se vede reieşind din basmele populare. 
Trebuie spus că nu toate creaţiile populare o exaltă (baladele 
haiduceşti, spre exemplu, insistă pe cruzime). 

Iar fiicelor împăratului Verde „inima le spunea că Spânul 
nu le este văr" 1018 . Creangă ştia şi simţea că Dumnezeu vorbeşte 
în inimile ortodocşilor, în inimile bune mai ales, unde El vesteşte 
prin simţiri aparte adevărul lucrurilor, mai înainte ca eveni¬ 
mentele să îl arate. Asemenea amănunte psihologic-duhovniceşti 
basmele populare nu le precizează. 

în ciuda faptului că „meşteru-i dracul" 1019 , adică cel care, 
după cum se spune adesea în rugăciunile sau în textele patristice, 
are multe măiestrii demonice, învăţate si exersate în mii de ani 
(spre deosebire de oameni, care trebuie să înveţe în scurt timp 
arta războiului duhovnicesc, dar care au în ajutor harul 

Ak 

dumnezeiesc, pe îngeri şi pe Sfinţi), Harap-Alb crede cu tărie că 
„mare-i Dumnezeu, ne-a scăpa el şi din aceasta" 1020 . Ion Creangă 
ştia bine că: „Aproape este Domnul de cei zdrobiţi la inimă şi pe 


1016 Idem, p. 93. 

1017 Ibidem. 


1018 Ibidem. 

1019 Idem, p. 95. 

1020 Ibidem. 

cei smeriţi cu duhul îi va mântui. Multe sunt necazurile celor 

9 

Drepţi şi din toate ale lor [din toate suferinţele lor] îi va izbăvi pe 
ei" (Ps. 33, 19-20) 1021 . Şi transferă şi personajului său această cre¬ 
dinţă. 

9 

Purtat de calul său minunat în ostrovul în care trăia „sfânta 
Duminică" (ostrov cu trăsături paradisiace indicate vag de 
Creangă, care nu are puterea descriptiv-poetică a lui Eminescu), 
Harap-Alb aude aceste cuvinte: „Fii încredinţat că nu eu, ci 
puterea milosteniei şi inima ta cea bună te ajută, Harap-Alb" 1022 . 
Aceasta mi se pare o transpunere în alte cuvinte a ceea ce spunea 
adesea Mântuitorul celor vindecaţi de El: „credinţa ta te-a 
mântuit". Faptul acesta trebuie înţeles în sensul că Dumnezeu nu 
îi ajută pe oameni în mod discreţionar, alegând pe cine să ajute 
şi pe cine nu, ci faptele oamenilor şi aplecarea lor interioară, spre 
bine sau spre rău, atrag sau alungă harul şi ajutorul Său. Iar acest 
lucru este dovada concludentă că nu există predestinare. 

O altă zicală îşi are sursa în Pateric, şi anume aceasta: „unii 
oameni îs mai al dracului decât dracul" 1023 . în sensul că fac fapte 
rele din propria lor voinţă, nu din cauza unor mari ispite demo¬ 
nice. Creangă pune şi în vorba calului sentinţe duhovniceşti, 
pentru că îl vedem povăţuindu-1 astfel pe stăpânul său, Harap- 
Alb: 


„Nu te teme, ştiu eu năzdrăvănii de ale Spânului; şi să 
fi vrut, de demult i-aş fi făcut pe obraz, dar lasă-1 să-şi mai 
joace calul. Ce gândeşti? Şi unii ca aceştia sunt trebuitori pe 


1021 Cf. Psalmii liturgici, traducere din LXX şi ediţie alcătuită de Pr. Dr. 
Dorin Octavian Picioruş, Teologie pentru azi. Bucureşti, 2017, 

cf. https://www.teologiepentruazi.ro/2017/03/05/psalmii-liturgici/. 

1022 Ion Creangă, Poveşti, amintiri, povestiri, op. cit., p. 95. 

1023 Idem, p. 97. 

lume câteodată, pentru că fac pe oameni să prindă la 
minte...Zi şi d-ta că ai avut să tragi un păcat strămoşesc. 
Vorba ceea: «Părinţii mănâncă aguridă, şi fiilor li se stre¬ 
pezesc dinţii». Hai, nu mai sta pe gânduri; încalecă pe mine 
şi pune-ţi nădejdea în Dumnezeu, că mare-i puterea lui; nu 
ne-a lăsa el să suferim îndelung. Cum vrei. «Ce-i e scris 
omului în frunte-i e pus». Doar mare-i Cel-de-sus! S-or sfâr¬ 
şi ele şi aceste[a] de la o vreme..." 1024 . 


Fragmentul e plin de învăţături creştineşti: pe oamenii cei 
fărădelege Dumnezeu i-ar putea ucide repede, dar îi mai lasă să 
trăiască pentru că ei „sunt trebuitori pe lume", căci asuprindu-i 
pe cei buni şi nevinovaţi, îi înţelepţesc, îi fac „să prindă la minte". 
Bineînţeles, pentru ei osânda veşnică creşte cu atât mai mult cu 
cât sunt îngăduiţi de Dumnezeu să mai trăiască pe pământ, iar ei 
nu se opresc din fărădelegile lor. Dar pe cei nevinovaţi. Dum¬ 
nezeu nu îi lasă să sufere la nesfârşit, ci atât cât le este de folos 
pentru a se înţelepţi şi a se curăţi de patimi. 

„Vorba [ajceea", la care face referire Creangă („Părinţii 
mănâncă aguridă, şi fiilor li se strepezesc dinţii"), e de fapt un 
verset biblic (Iez. 18, 2; Ier. 31, 29-30). Pentru că păcatele pă¬ 
rinţilor se pot răsfrânge şi asupra fiilor, dacă fii duc mai departe 
credinţa rea sau faptele rele ale părinţilor. Aici însă discuţia ar 
trebui să fie mult mai lungă şi mai complexă, dar nu avem timp 
pentru aceasta. Spunem doar, pe scurt, că sunt şi aici tainele lui 
Dumnezeu, mai presus de cunoaşterea noastră. 

De asemenea, „Ce-i e scris omului în frunte-i e pus" trebuie 
înţeles nu ca împlinirea unui destin implacabil (şi implicit ne¬ 
drept), ci, în mod ortodox, în sensul că omul trebuie să-şi ducă 


1024 Idem, p. 98. 

Crucea lui, că Dumnezeu hotărăşte, spre binele lui, anumite 
încercări şi necazuri, pe care nu le poate ocoli, ci trebuie să le 
îndure. 

Harap-Alb e îndemnat să se gândească, spre exemplu, că ar 
putea avea de ispăşit „un păcat strămoşesc", adică păcatul unui 
strămoş sau al unor strămoşi ai săi, pentru a nu se îndoi de 
dreptatea lui Dumnezeu. Pentru că atunci când ni se pare că sufe¬ 
rinţa noastră nu are logică, că întrece în greutate păcatele noastre, 
aşa cum ne dăm noi seama de ele, trebuie să ne gândim că Dum¬ 
nezeu are o logică a Lui în atotştiinţa Sa. 

Nouă poate să ne fie extrem de greu să acceptăm necazurile 
şi durerile care vin asupra noastră, dar Dumnezeu nu e niciodată 
nedrept sau absurd. Biata noastră ştiinţă e infimă în comparaţie 
cu atotstiinta Lui, de aceea încrederea în El este întotdeauna 
singura noastră soluţie de izbăvire. Cu această credinţă merge 
eroul lui Creangă mai departe şi de aceea şi învinge, când toate 
lucrurile par a-i fi în permanenţă defavorabile. 

în basm, izbăvirea din încercările cumplite şi repetate, în 
care eroului îi este pusă mereu viaţa în primejdie, aflându-se în 
situaţii limită, se face prin întâmplări neobişnuite, fabuloase. 
Aceste întâmplări fabuloase înlocuiesc, de fapt, în basm, pe cele 
ce în viata reală se numesc minuni ale lui Dumnezeu, fie că ele 

5 7 

sunt conştientizate, de către cel care le trăieşte, numai în mod 
duhovnicesc, lăuntric, fie că sunt întâmplări care depăşesc raţiu¬ 
nea comună, dar pentru care se pot aduce adesea şi dovezi 
palpabile. 

„Sfânta Duminică" îl ajută, din nou, să scape de o nouă 
încercare, dar îi dă si alte învăţături duhovniceşti eroului nostru, 

7 5 5 5 7 

care se plânge că „prea multe s-au îngrămădit deodată pe capul 
meu" 1025 : 


1025 Idem, p. 100. 

„Câte a dat Dumnezeu, Harap-Alb, zise sfânta Du¬ 
minică; aşa a trebuit să se întâmple, şi n-ai cui bănui: pentru 
că nu-i după cum gândeşte omul, ci-i după cum vre Dom¬ 
nul. Când vei ajunge şi tu odată mare şi tare, îi căuta să 
judeci lucrurile de-a fir-a-păr şi vei crede celor asupriţi şi necă¬ 
jiţi (s. n.) pentru că ştii acum ce e necazul. Dar până atunci, 
mai rabdă, Harap-Alb, căci cu răbdarea îi frigi pielea" 1026 
celui ce te asupreşte. 

„Nu-i după cum gândeşte omul, ci-i după cum vre Dom¬ 
nul": asemenea susţine şi protagonista poveştii Capra cu trei iezi : 
„nu-i [după] cum vrem noi, ci-i cum vre Cel-de-sus" 1027 . Pentru 
că aceasta este învăţătura ortodoxă. 

9 

Aşadar, „Sfânta Duminică" îi profeţeşte că va ajunge „mare 
şi tare", adică împărat - ceea ce nu era previzibil în situaţia dra¬ 
matică în care se afla eroul - şi îi explică, totodată, care este rostul 
ispitelor şi al necazurilor sale, care este scopul lui Dumnezeu cu 
el, şi anume acela de a-1 face înţelept şi compătimitor faţă de 
supuşi, pentru a „crede celor asupriţi şi necăjiţi". Această 
pedagogie dumnezeiască este de regăsit atât în Sfânta Scriptură 
(deopotrivă în Vechiul şi Noul Testament), cât şi în Vieţile 
Sfinţilor. în sensul că Dumnezeu Se revelează într-un anumit 

9 

mod Sfinţilor Săi, îi anunţă că au aflat har si milă înaintea Sa, 
pentru a le insufla curaj în cele ce vor urma, le profeţeşte un viitor 
fericit pentru ei (adesea îndepărtat sau nespecificat în timp sau 
care nici nu priveşte, de fapt, viaţa pământească), după care ur¬ 
mează perioade (uneori foarte lungi) de mari şi grele ispite şi 
încercări ale credinţei lor, în care răbdarea le este foarte mult 
solicitată. 


1026 Ibidem. 

1027 Idem, p. 23. 

De aceea şi Harap-Alb, înţelegând, „mulţămeşte lui Dum¬ 
nezeu, şi de bine şi de rău" 1028 , adică şi pentru daruri, şi pentru 
suferinţe şi ispite. Spunând că, prin răbdare „îi frigi pielea" celui 
care te urăşte şi te persecută. Creangă parafrazează Rom. 12, 20: 
,/Edv ouv Tieivâ 6 £X0 qo<; erou, ij^piCe ciutov- cav 6uţ>â, tiotiCc 
auTov- touto yap tiolcov, av0QaKa<; ttuqoc; acopcucrcic; £7ii tîJv 
K£(paAf]v auTou/ Aşadar, dacă are să flămânzească vrăjmaşul 
tău, hrăneşte-1 pe el! Dacă are să înseteze, adapă-1 pe el! Căci, 
aceasta făcând, cărbuni de foc vei îngrămădi pe capul său". 

Iar „Sfânta Duminică" concluzionează: „Zi-i lume şi te 
mântuie" 1029 : adică nu mai căuta explicaţii raţionale sau logică 
sau dreptate în faptele oamenilor, ci, indiferent de ceea ce se în¬ 
tâmplă, tu caută să faci ce e plăcut lui Dumnezeu şi, astfel, să te 
mântui! 

Reuşind să dobândească şi pielea cerbului cu pietre scum¬ 
pe, Harap-Alb recunoaşte smerit că a izbândit doar „cu ajutorul 
lui Dumnezeu şi al sfinţiei voastre" 1030 , adică al „Sfintei Du¬ 
minici". Care, ascultându-i oful despre persecuţia la care îl 
supunea Spânul, îi răspunde: „lasă-1, Harap-Alb, în plata lui 
Dumnezeu [...] pentru că nu-i nicio faptă fără plată" 1031 . Iar a lăsa 
pe cineva în plata lui Dumnezeu nu e o expresie populară şi nici 
nu e un mod de a spune că laşi pe cineva să facă ce vrea, ci 
înseamnă a nu te mai preocupa să judeci faptele cuiva, pe care le 
vezi că sunt nelegiuite, pentru că are Judecător drept pentru ele. 
Care îi va da plata pe care o merită, atunci când va veni vremea 
să plătească, fie aici pe pământ, fie, cu mult mai greu, în veşnicie. 


1028 Idem, p. 100. 

1029 Ibidem. 

1030 Idem, p. 102. 

1031 Ibidem. 

Şi aici urmează o secvenţă, destul de lungă, ritmată şi 
rimată, peste care nu vreau să trec fără a o semnala. Ea nu con¬ 
ţine, în sine, învăţături creştine, însă prezenţa ei însăşi este o 
dovadă a lecturilor autorului şi a influenţei pe care au avut-o 
asupra acestuia cărţi precum Vieţile Sfinţilor a Sfântului Dosoftei 
şi Divanul lui Dimitrie Cantemir (care nu e o carte „filosofică", 
aşa cum eronat se susţine adesea - poate doar în sensul etimo¬ 
logic al „filosofiei", înţeleasă ca iubire de înţelepciune - ci un 
manual religios-duhovnicesc, ortodox, în toată regula) 1032 . 

Aceste volume (la care putem adăuga Biblia de la 1688 şi pe 
cronicarii moldoveni) conţin nenumărate pasaje de felul acesta, 
din care, cred eu, a învăţat Creangă, în primul rând, modul poetic 
de a povesti şi de a dezbate. Aşadar: 

„Atunci Harap-Alb, 
mulţămind sfintei Duminici [...], 
îi sărută mâna, 

apoi încalecă pe cal şi porneşte 


1032 A se vedea articolele mele: 

https://www.teologiepentruazi.ro/2007/02/04/galceava-inteleptului- 

cu-lumea/; 

https://www.teologiepentruazi.ro/2009/07/26/filosofia-ortodoxa-a- 

lui-dimitrie-cantemir-cantemir-si-arghezi-7/. 

De asemenea, a se vedea capitolul intitulat Divanul sau poezia 
judecăţii, din cartea mea. Epilog la lumea veche, voi. 1.1, Teologie pentru azi. 
Bucureşti, 2010, p. 244-275, cf. 

https://www.teologiepentruazi.ro/2010/05/14/epilog-la-lumea- 

veche-i-1/. 

Ediţia a doua a cărţii, revăzută şi adăugită (Teologie pentru azi. 
Bucureşti, 2014), poate fi downloadată de aici: 

https://www.teologiepentruazi.ro/2014/01/ll/epilog-la-lumea- 
veche-i-l-editia-a-doua/. A se vedea capitolul indicat între p. 324-367. 

tot cum a venit, 
mergând spre împărăţie. 
Dumnezeu să ne tie, 
că cuvântul din poveste, 
înainte mult mai este... 

Şi pe unde trecea, 

lumea din toate părţile îl înghesuia: 
pentru că peatra cea mare 
din capul cerbului strălucea 
de se părea 

că Harap-Alb soarele cu el îl ducea. 

Mulţi crai si împăraţi ieşeau 
înaintea lui Harap-Alb, 
şi care dincotro îl ruga, 
unul să-i deie bănărit, cât a cere el, 
altul să-i deie fata 
şi jumătate din împărăţie; 
altul să-i deie fata şi împărăţia întreagă 
pentru asemene odoare. 

Dar Harap-Alb ca de foc se ferea 
si, urmându-si calea 

9 ' 9 

înainte, la stăpânu-său le ducea. 

Şi întru una din seri, cum şedea Spânul 
împreună cu moşu-său şi verele sale 
sus într-un foişor, 
numai iaca ce zăresc în depărtare 

un sul de raze scânteietoare, 
care venea înspre dânşii: 
şi de ce se apropia, 
de ce lumina 
mai tare, 

de li fura vederile. 

Si deodată toată suflarea 

9 

s-a pus în mişcare: 
lumea de pe lume, 
fiind în mare nedumerire, 
alerga 

să vadă ce minune poate să fie. 

Şi, când colo, cine era? 

Harap-Alb, care venea 
în pasul calului, 

aducând cu sine pielea şi capul cerbului 
pe care le-au şi dat în mâna Spânului" 1033 . 

Desigur, trebuie să avem în vedere un întreg secol XVIII, 
precum şi prima jumătate a secolului al XlX-lea, în care proza 
ritmată si rimată a fost mult preţuită si întrebuinţată de oamenii 

9 ±99 9 

de cultură, în Moldova şi Ţara Românească. Insă tiparul poetic al 
textului de mai sus este mai corect a fi identificat (din raţiuni 
multiple) la Dosoftei şi Cantemir. 

în pasajele care urmează aflăm şi alte dovezi ale influenţei 
cărţilor vechi (Sfântul Varlaam, Miron Costin, Dimitrie Cante- 


1033 Ion Creangă, Poveşti, amintiri, povestiri, op. cit., p. 102-103. 

mir) în arta lui Creangă, dar pe care le-am sesizat deja cu altă 
ocazie 1034 . 

Spânul, invidios că Harap-Alb, prin faptele sale, îşi atrage 
iubirea şi admiraţia tuturor, se aprinde de mânie şi de ură şi îl 
calomniază, „tremurând de ciudă", în faţa comesenilor, afir¬ 
mând că ar fi fiind „dracul", ca şi când el ar fi fost victima, cel 
nedreptăţit, cel care ar fi fost trăgând ponoasele, adică, de pe 
urma lui Harap-Alb. Şi tot el adaugă un cuvânt duhovnicesc: 
„Bine-a zis cine-a zis: «Că unde-i cetatea mai tare, acolo bate 
dracul războiu mai puternic»" 1035 . Cu referire la sine însuşi... 

„Cetatea" semnifică sufletul întărit de virtuţi dumnezeieşti, 
în conformitate cu un tipar simbolic foarte vechi, pe care îl 
întâlnim atât în Vechiul, cât şi în Noul Testament. Iar faptul că 
demonii se luptă mai mult cu sufletele puternice în virtuţi decât 
cu cele slabe este adeseori repetat în cărţile ortodoxe. 

însă Creangă pune în discursul Spânului astfel de cuvinte - 
ca şi citatele din Scriptură în gura lupului din Capra cu trei iezi - 
pentru a sublinia ipocrizia fără seamăn a omului rău şi invidios, 
care încearcă să se prezinte în faţa lumii ca inocent şi să defor¬ 
meze imaginea celui cu adevărat nevinovat. Astfel, Spânul se 
străduieşte, la modul retoric, să-l demonizeze pe Harap-Alb şi să 
se împodobească pe sine cu o aură de martir, cu toate că nimic 
din faptele sale nu ar fi putut susţine o astfel de părere. 

De fapt, el, „bodrogănind din gură, nu ştia cum să-şi 
ascundă ura" 1036 . Din cauza acestei uri nestăpânite îl pune la o 


1034 A se vedea: 

https://www.teologiepentruazi.ro/2017/12/20/eruditia-lui-creanga- 

2 /, 

https://www.teologiepentruazi.ro/2017/12/22/eruditia-lui-creanga- 

3/. 

1035 Ion Creangă, Poveşti, amintiri, povestiri, op. cit., p. 107. 

1036 Ibidem. 

nouă încercare pe Harap-Alb, mai grea decât toate cele ante¬ 
rioare, şi anume la aceea de a o aduce pe fata împăratului Roş. 

în schimb, Harap-Alb, în loc să se răzbune şi să „curme" 
prin sabie netrebniciile Spânului, învaţă a îndura suferinţele care 
vin peste el val după val: „m-am deprins a târî după mine o viaţă 
ticăloasă [nefericită/ chinuitoare]. Vorba ceea: «Să nu dea Dum¬ 
nezeu omului cât poate el suferi»" 1037 . Autorul basmului însuşi 
ar fi putut rosti aceste cuvinte în dreptul său... 

în drum spre împăratul Roş, eroul află cinci însoţitori care 
ies din tipare, făpturi de basm cu adevărat, uriaşi odiseici, cu 
înfăţişări si apucături înfricoşătoare pentru un om obişnuit. Si 
aceasta „pentru că avea nevoie de dânşii în călătoria sa la îm¬ 
păratul Roş, care, zice, cică era un om pâclişit şi răutăcios la cul¬ 
me; nu avea milă de om nici cât de un câne. Dar vorba ceea: «La 
unul fără suflet trebuie unul fără de lege»" 1038 . Această zicală, 
iarăşi, nu este curat populară, ci e tot o reformulare în confor¬ 
mitate cu înţelepciunea ortodoxă. Pentru că omul fără suflet/ 
insensibil la durerile altora nu poate fi îndreptat sau mustrat 
decât întâlnindu-se cu unul şi mai rău decât el şi suferind aspri¬ 
mea aceluia. 

Câteva expresii mi se par împrumutate din hagiografii: „s- 
a îndrăcit de ciudă" 1039 , „veţi plăti cu capul obrăznicia ce aţi în¬ 
trebuinţat faţă de mine, ca să prindă şi alţii la minte de patima 
voastră " 1040 sau „ce-i păţi, cu nime[ni] nu-i împărţi" 1041 . Această 
atitudine şi acest mod de a vorbi (deşi expresivitatea şi frazarea 
poetic-populară îi aparţine lui Creangă) sunt întâlnite la perse- 


1037 Idem, p. 106. 

1038 idem, p. 112-113. 

1039 Idem, p. 117. 

1040 Idem, p. 120. 

1041 Idem, p. 121. 

cutorii creştinilor în hagiografii. De aici s-au păstrat formulele 
(prescurtate, chintesenţiate de autorul nostru) de ameninţare cu 
tortura si cu moartea. 

9 

Supuşi la o probă părut simplă de împăratul Roş, însoţitorii 
lui Harap-Alb intuiesc însă că „aici încă trebuie să fie un drac la 
mijloc", „ba încă de [a]cei[a] bătrâni: săgeata de noapte şi dracul 
cel de ameazăzi". Creangă parafrazează două versete dintr-un 
psalm, şi anume Ps. 90, 5-6: „Nu te vei teme de frica cea de 
noapte, de săgeata zburând ziua, de lucrul umblând întru în¬ 
tuneric, de întâmplarea cea rea şi de demonul cel de la amia¬ 
ză" 1042 . 

O exprimare de genul: „căci nu pot eu s-o ajung, să-i dau o 
scărmănătură bună..." 1043 , trădează influenta literaturii bisericeşti 

7 9 9 

în scriitura lui Creangă. „Căci" are aici sensul: „cum" sau „de 
ce", fiind un calc lingvistic 1044 . 

Ochilă face o afirmaţie corectă din punct de vedere ortodox 
(şi poetică/ rimată): „Iaca aşa, tot omul are un dar şi un amar; şi 
unde prisoseşte darul nu se mai bagă în samă amarul" 1045 . Adică 
oricare om are şi virtuţi şi păcate. Dar unde prisoseşte virtutea, 
păcatele se estompează. Demonii nu mai pot birui un asemenea 
om. Din nefericire însă, de multe ori, din invidia demonilor şi a 
oamenilor pizmaşi, când apar oameni care au virtuţi multe şi 
mari, se găsesc mereu indivizii care să scormonească după erori 

1042 A se vedea Psalmii liturgici, traducere din LXX şi ediţie alcătuită 
de Pr. Dr. Dorin Octavian Picioruş, Teologie pentru azi. Bucureşti, 2017, cf. 

https://www.teologiepentruazi.ro/2017/03/05/psalmii-liturgici/. 

1043 Ion Creangă, Poveşti, amintiri, povestiri, op. cit., p. 123. 

1044 A se vedea, spre exemplu, cântarea „Vai mie, înnegritule suflete", 
în care se spune: „Căci nu-ţi aduci aminte de înfricoşatul [înfricoşătorul] 
ceas al morţii? Căci nu te cutremuri cu totul de înfricoşata Judecată a Mân¬ 
tuitorului?" . 

1045 Ion Creangă, Poveşti, amintiri, povestiri, op. cit., p. 123. 

şi păcate. După cum şi Eminescu zicea odinioară: „Rele-or zice 
că sunt toate câte nu vor înţelege.../ Dar afară de acestea, vor căta 
vieţii tale/ Să-i găsească pete multe, răutăţi şi mici scandale - / 
Astea toate te apropie de dânşii...Nu lumina/ Ce în lume-ai 
revărsat-o, ci păcatele şi vina,/ Oboseala, slăbiciunea, toate relele 
ce sunt/ într-un mod fatal legate de o mână de pământ;/ Toate 
micile mizerii unui suflet chinuit/ Mult mai mult îi vor atrage 
decât tot ce ai gândit" (Scrisoarea /)... 

Remarcăm, aşadar, inserarea de către Ion Creangă a multor 
reflecţii duhovniceşti de mare profunzime în contexte neîn¬ 
semnate, unde zac tăinuite fără ca mulţi cititori să le bănuiască 
adevărata semnificaţie. 

9 

